
eć se odavna pokazala potreba, da se iz- 
dade pregled hrvatske povijesti do najnovijih 
dana, a napisan kritički na osnovi izvora i 
naučne literature, pa jasno i razgovijetno. 
Ovaku potrebnu knjigu nije tražila samo 
hrvatska inteligencija, nego i mladež, da joj bude pomoćnom 
knjišom kod učenja hrvatske povijesti u višim razredima 
srednjih učilišta. Da udovolji dakle tim željama inteligencije 
i mladeži hrvatske, obratila se Matica Hrvatska na svoga 
odbornika, profesora hrvatske historije na kr. sveučilištu u 
Zagrebu, 6. Ferdu pl. Šišića s molbom, da joj priredi 
takovu knjigu, čemu se on i odazvao. Matica Hrvatska 
stalno se nada, da će ova knjiga, koja se poglavito obazire 
na politički (ne ratni), ustavni i kulturni život svega hrvat- 
skoga naroda, pa je prva i jedina knjiga te vrsti u našoj 
literaturi, naći povoljna odziva. Ona je u neku ruku pre- 
teča velike piščeve ,Povijesti hrvatskoga naroda“, koja će 
izići u redovitim izdanjima Matice Hrvatske, a od koje je 
prvi svezak — obuhvatajući doba hrvatskih vladara (do 
1102.), a s označenim izvorima, kritikom izvora, ilustraci- 
jama naučnoga značaja i historijsko-geogralskim F«rtama — 
već spremljen za štampu i na redu da izide. 


U Zagrebu, 14. augusta 1916. 


Matica Hrvatska. 


Uvod. 


Glavni izvori i djela o hrvatskoj povijesti. 


povijesti uopće. Povijest je znanost o doga- 
đajima i promjenama među ljudima. No ona 
se ne obazire na sve događaje ina sve promjene ljudske, 
već jedino na one, koji imadu historijsku važnost ili ih 
prate historijske posljedice. Historik dakle treba da iznosi 
samo ono, što je historijsko i što je od historijskoga interesa. U ta- 
kovom pak smislu historija se jamačno od tolikih znanosti, što ih je 
duh ljudski privrijedio kroz mnoge vijekove, najviše doima srca čo- 
vječjega. Razlog toj pojavi leži u tom, što se ona bavi onim pred- 
metom, koji odista i može da bude čovjeku najmiliji, to jest čovjekom 
samim. To poglavito vrijedi onda, kad je govor o prošlosti pojedinih 
naroda, jer historija je tako reći ona neumrla duša u njihovu na- 
rodnom tijelu pa im čuva trajno ime još i tada, kad su fizički već 
izumrli, Stoga se od drevne davnine svi narodi toliko bave prouča- 
vanjem svoje prošlosti, a i vazda se našlo ljudi, koji su je bilježili 
baš s nakanom, da se potomstvu sačuva uspomena na dična djela 
djedova i pradjedova. Tako se zgodi, da se gotovo kod svih naroda 
veoma davno pojavilo pisanje povijesti: ona je ponos svega naroda, 
ponos seljaka i velikaša, pače u svako se doba poznavanje prošlosti 
tijesno vezalo uz pojam ozbiljnoga patriotizma. I odista, historija nas 
uči upoznavati velike političke istine, što vrijede za sve narode i za 
sva vremena. Naročito je u novije doba, više nego ikad prije, duh 
ljudski spoznao njezinu golemu vrijednost pa je stoga stavlja u prve 
redove u pitanju moderne obrazovanosti. Historija nam naime u prvom 
redu proširuje u velikoj mjeri duševni pogled, jer tek po njoj postaje 
jasna sama sadašnjost s mnoštvom njenih događaja i gomilom ideja, 
njenih raznovrsnih zahtjeva i brojnih potreba. Historija nam oštri 
smisao za golu realnost, obogaćuje nazore naše o životu, omogućuje 
nam točno poznavanje ljudi, pokazuje snagu ideja, kao i važnost 
krepkoga individua u cjelini bilo narodnoj bilo ljudskoj. Samo histo- 
rija nam podaje razumijevanja za onu čudesnu cjelinu, što je nazi- 
vamo socijalnim organizmom. Ona nas uči, kako i u razvitku ovoga 
organizma svaki uzrok prate neumoljivom nuždom njegove posljedice, 
koje potom opet postaju novim uzrocima. Ona nam otkriva nerazre- 

šivu svezu svemu kolikomu ljudskom djelovanju i radu pa iako oštri 
spoznaju odgovornosti, budi osjećaj pravičnosti i ulijeva poštovanje 
spram prava. Ona je dakle odista, kako reče Ciceron, ,svjedokinja 
vremčna, svjetlost istine, život uspomena, učiteljica života". 

Izvori. Povijest se gradi na izvorima. Izvori opet jesu tra- 
govi, što su nam preostali od misli i djela minulih naraštaja. Ali od 
th je misli i djela veoma malo tragova došlo do nas, pa stoga i 
jest povijest o mnogim vijekovima, naročito ranijima, ili nikako ili 
samo slabo upućena. jer gdje nema izvora, nema historije. Od izvora 
najvažniji su pored natpisa, pjeneza, oružja i ostataka građevina oni, 
što su došli pisani do nas, a to su u prvom redu zvanične isprave 
i spisi, pisma (korespondencija), ljetopisi i povjesnička djela. Vri- 
jednost pak njihova po historiju kao znanost stim je veća, što su 
oni bliži onomu događaju, o kojem govore. Ovi su izvori djelomično 
izdani štanmpom, naročito za starije vrijeme, kad ih ima razmjerno 
malo, a najvećim se dijelom čuvaju u rukopisu po raznim arhivima 
i knjižnicama. Na ovim izdanim i neizdanim izvorima grade historici 
pojedine rasprave ili djela o prošlosti nekoga naroda, države ili čita- 
voga čovječanstva, ali vazda tako, da na osnovi vjerodostojnih izvora 
podaju istinitu sliku o događajima. 

Zbirke isprava. Glavne štampom objelodanjene zbirke izvora 
za hrvatsku povijest jesu ove: Franjo Rački (f 1894.) sabrao je 
sve, što se odnosi na prošlost hrvatsku do godine 1102., dakle na 
doba narodnh vladara!'; isprave od 1102. do 1400. izdaje ,Jugosla- 
venska akademija" u redakciji Tade Smičiklasa' (f 1914.) dok 
je sredovječne historijske spomenike grada Zagreba (od 1094. do 1526.) 
objelodanio [van Krst. Tkalčić (f 1905.), a one plemićke 
općine Turopolja (od 1225. do 1895) Emilije Laszowski. Otac 
moderne historiografije hrvatske Ivan Kukuljević Sakcinski 
(r 1889.) skupio je sve najznatnije isprave i saborske zaključke, što 
se odnose na prošlost hrvatsku do 1848., a rasvjetljuju državopravne 
prilike kraljevstva hrvatskoga.“ Pored toga Kukuljević je sabrao u jednu 
knjiću isprave napisane hrvatskim jezikom od XII. do pod kraj 
XVI. vijeka“; ovakovom dragocjenom zbirkom, naročito sredovječnih 


* Rački, Documenta historiae Croaticae periodum antiquam illustrantia. Za- 
greb 1877. Izdala ,Jugoslavenska akademija". 

*Smečak las, Codex diplomaticus regni Croatiae, Dalmatiae et Slavoniae, 
vol 11 ANI Zagreh 1904.—1916. (od godine 1102. do 1367.); ima izići još pet 
knuga de godine 1400. 

'Tkalćić, Monumenta historica lih. reg. civitatis Zagrabiae, vol. I.—XI. 
Zagreb 19339. 1905. Ovo je dijelo izdvo grad Zagreb. 

"La zowski, Manumenta historica nobilis communitatis Turopolje, vol. 
IV. Z greb ICO1._ 19.8. Izdala turoponska plemenita općina. 

Kukuljević, Jura regni Croatiae, Dalmatiae et Slavoniae, vol. [.—Ill. 
Zagreh d86! 19942. 

"Ko uljević, Acta Croatica. Zagreb 1863. Isprave štampane su najvećim 
di elo ulogolskim pismenima ; ćirilovskim ih je preštampao uz neke nove (do 1499). 
Šurmin, Acla croatica, vol. 1. Zagreb 1898. u izdanjima ,Jugoslavenske akademije“. 

sudbenih spomenika, ana narodnom jeziku, ne može se pohvaliti 
nijedan slovenski narod, pa ni mnogi drugi, kao primjerice Madžari, 
Odnose između republike mletačke i Južnih Slovena, zapravo Hrvata 
i Srba, a u prvom redu s hrvatskom Dalmacijom, osvjetljuje (od 
960. do 1479.) ona bogata građa iz mletačkoga državnoga arhiva, 
koju je objelodanio Šime Ljubić (f 1896.), dok je August 
Theiner (f 1875.) priopćio spise o odnosima između svete stolice 
rimske i Južnih Slavena, poglavito Hrvata (od 1198. do 1800.*) Pro- 
šlost sredovječne Bosne objašnjuju isprave, što su ih objelodanili 
Euzebije Fermendžin' (f 1897.), Franjo Miklošić (1 1891.), 
Medo Pucić (f 1882.) i Josip Gelčić,/ dok je isprave po- 
rodice knezova Blagajskih od plemena Babonića, a tako i knezova 
Krčkih Frankapana izdao Samuil Barabas;/ a donjoslavonskih 
sredovječnih županija (danas sjeverozapadni kut Bosne) Sanske, 
Vrbaške i Dubičke, kao i banovine Jajačke Šandor Horvath. 


Za novovjeku hrvatsku historiju najznatnije su zbirke ove: 
Hrvatsko-slavonske saborske spise (od 1526. dalje) objelodanjuje 
Ferdo Šišić" a usporedo s njima izlaze historijski spomenici 
hrvatski iz vremena prvih Habsburgovaca u redakciji Emilija La- 
szowskoga.“ Postanak i razvitak hrvatske Vojne Krajine objaš- 
njuju spisi i isprave, što ih je izdao Radoslav Lopašić" (£ 1893.), 


!Ljuhić, Listine o odnošajih između Južnoga Slavenstva i mletačke repu- 
blike, vol. 1.—X. Zagreb 1868.—1891. Izdala ,Jugoslavenska akademija“. 


? Theiner, Vetera monumenta Slavorum meridionalium historiam illustrantia, 
vol. 1.—II. Rim 1863. i Zagreb 1875. Izdao biskup Strossmayer (+ 1905.) o svom 
trošku. 

"Fermendžin, Acta Bosnae potissimum ecclesiastica (od 925. do 1752.). 
Zagreb 1892. Izdala ,Jugoslavenska akademija". 

* Miklosich, Monumenta Serbica. Beč 1858. 

5 [lyunh, Cnomenuun cprcku o1 1395. 1o 1423., vol. 1.—I[. Beograd 1858. 
i 1862. 

"Gelcich, Diplomatarium relationum reipublicae Ragusinae_ cum refno 
Hungariae (1358.—1526.). Budimpešta 1887. Predgovor je napisao madžarskim jezikom 
Ludovik Thallćczy, a djelo izdala je madžarska akademija. 


? Barabas, Codex diplomaticus comitum de Blagay (1200.—1578.). Budim- 
pešta 1897. — Barabas, Codex dipl. comitum de Frangepanibus, vol. [.—lIl. 
(1133.—1527.). Budimpešta 1910.—1913. Predgovor madžarskim jezikom napisao je u 
oba djela Ludovik Thalloczy, a izdala ih je madžarska akademija. 


* Horvath, Codex diplomaticus comitatuum Dubicza, Orbasz et Szana 
(1214.—1710.). Budimpešta 1912, — Harvath, Banatus, castrum et oppidum Jajeza 
(1450.—1527.). Budimpešta 1915. Predgovor madžarskim jezikom napisao je u oba 
djela Ludovik Thall6czy, a izdala ih madžarska akademija. 


9 Šišić, Acta comitialia regni Croatiae, Dalmatiac et Slavoniae, vol. I.—IlI. 
(1526.—1577.). Zagteb 1912.—1916. Izdaje ,Jugoslavenska akademija"; zbirka se 
nastavlja. 

“Laszowski, Monumenta Habsburgica regni Croatiae Dalmatiae Slavoniae, 
vol. 1.—II. (1526.—1540.). Zagreb 1914.—1916. Izdaje ,Jugoslavenska akademija"; 
zbirka se nastavlja. 

" Lopašić, Spomenici hrvatske Krajine, vol, [.—Ill. (1479.—1780.). Zagreb 
1884.—1889. Izdala ,Jugoslavenska akademija“. 

dok uskočko pitanje rasvjetljuju spomenici, što ih je objelodanio 
Karlo Horvat ja život Nikole Zrinskoga Sigetskoga oni, što ih 
je sabrao Samuil Barabas, Zrinsko-Frankapansku zavjeru opet 
osvjetljuje obilna građa, što su je izdali Franjo Rački i Val- 
tazar Bogišić (f 1908.), i to prvi poglavito iz bečkih, a drugi 
iz pariskih arhiva. 

Pisci. Medu ljetopiscima i piscima o hrvatskoj prošlosti ističe se u 
prvom redu bizantinski car Konstantin VIL Porfirogenit 
(912—959), koji je oko 948. do 952. napisao djelo s docnije nadje- 
nutim latinskim natpisom ,De administrando imperio". U 
tom djelu (glave 29. do 36.) iznio je car najstarije vijesti o 
Hrvatima i Srbima od njihova doseljenja na jug pa sve do polovice 
X. vijeka, i to pored nekih starijih, možda i arhivskih podataka, po- 
glavito na osnovi izvještaja, što ih je dobio od svojih pouzdanika 
iz bizantinskih dalmatinskih gradova onoga vremena (za cijelo u 
prvom redu iz Zadra, Spljeta i Dubrovnika). Car dakle donosi, a 
bez obzira na kronološki poredak, hrvatsku odnosno srpsku tradiciju 
X. vijeka, koja je stim vjerodostojnija, što su događaji, o kojima 
priča, bliži njegovu vremenu; tek za ranije vijesti, kao što su one iz 
VIL. vijeka (tako o doseljenju), čini se ipak, da je pouzdanost careva 
slaba. 

Domaća se historiografija javlja tek drugom polovicom XII. vijeka. 
To je spis obično zvan Ljetopis popa Dukljanina; sa- 
stavljen u glavnom od dva različita dijela. Prvi dio sadržaje očito 
zbrku raznih izobličenih događaja, kojima je najvećim dijelom upravo 
nemoguće odrediti mjesto u povijesti, dok drugi iznosi usmeno pri- 
čanje staraca i bez sumnje nešto i od zapamćenja samoga inače nam 
po imenu nepoznata pisca, ali nesumnjivo barskoga katoličkoga sve- 
ćenika, o raznim događajima, što su se zbili u Duklji (Zeti) u 
Al. i u prvoj polovici XIL vijeka; ,Ljetopis" je dakle u tom 
urednijem dijelu u prvom redu izvor za sredovječnu srpsku historiju. 
Prvi dio već je zarana dospio u Hrvatsku, gdje bi s latinskoga pre- 
veden na hrvatski, a sada (najkasnije u XIV. vijeku) dodan mu 
je još i opširan opis prijeke smrti hrvatskoga kralja Dmitra Zvoni- 
mira (f 1089.), kojega je jezgra ipak više nego samo vjerojatna. Sve 
do XVII. vijeka ova je hrvatska redakcija ,Ljetopisa popa Dukljanina" 
bila glavni izvor historijskoga znanja Hrvata, a naročito dalmatinskih. 


' Horvat, Monumenta historiam Uscocchorum illustrantia, vol. 1.—II. (1550. 
do 1618.). Zagreb 1910.—1913.). Izdala ,Jugoslavenska akademija“, 

Barabas, Codex epistolaris et diplomaticus comitis Nicolai de Zrinio, vol. 
[.—II. (1535. —1602.). Budimpešta 1898.—1899. Izdala madžarska akademija. 

* Rački, Isprave o uroti bana Petra Zrinskoga i kneza Frana Frankopana. 
Zagreb 1873. — Bogišić, Acta conjurationem Petri a Zrinio et Francisci de Fran- 
kopan illustrantia. Zagreb 1888. Oba djela izdala je ,Jugoslavenska akademija“, 

* Constantinus Porphyrogennetus, opera, vol. III. Recognovit 
Bekkerus. Bonn 1810. 
Črnčić, Popa Dukljanina Lčtopis. Kraljevica 1874. 

Mnogo je važniji pisac od anonimnoga barskoga svećenika arhi- 
djakon spljetske crkve Toma (1 1268.). On je napisao malo pred 
smrt pod natpisom ,Historia Salonitana" povijest svoje 
crkve od rimskih vremena, začinivši je obilno opće političkim i svojim 
ličnim doživljajima, ali je kod toga kao voda ,latinske“ (talijanaške) 
stranke spram Hrvata često nazloban, tendenciozan i pristran. Uza 
sve ove mane Toma je ipak najodličniji i najznatniji dalmatinski sre- 
dovječni pisac, a naročitu važnost ima u njegovu djelu ono, što go- 
vori o vremenu spljetskoga nadbiskupa Lovre u doba hrvatskih kra- 
ljeva Petra _ Kresimira IV. (1058—1073), Slavića (1073—1075) i 
Dmitra Zvonimira (1076—1089), te ono o tatarskoj najezdi za vla- 
danja kralja Bele III. (IV.) (1242). U XIV. vijeku cvao je najodličniji 
mletački ljetopisac dužd Andrija Dandolo (f 1354), koji do- 
nosi u svom djelu ,Chronicon Venetum"“ osobito znatnih po- 
dataka, redovito na osnovi pouzdanih izvora mletačkoga arhiva o 
mletačko-hrvatskim odnosima do godine 1280.) a u XV, najodličniji 
ugarski ljetopisac srednjega vijeka Ivan Thur6ćczy od Szentmihalya 
(T 1490.), kojega ,Chronica Hungarorum“ (štampana prvi 
put u Brnu 1488.) ima poglavitu važnost za XIV. i XV. vijek. Oso- 
bito je dragocjen opis podsade Sigeta godine 1566., što ga 
je napisao hrvatskim jezikom (čakavskim narječjem) neki oče- 
vidac, po svoj prilici tajnik Nikole Zrinskoga Franjo Črnko'; to 
je prvi opsežniji historijski opis napisan na hrvatskom jeziku, a odli- 
kuje se živahnošću i historijskom vjernošću. Nešto kasnije sastavio 
je zagrebački kanonik, poslije župnik varaždinski, Antun Vramec 
(T 1587.) prvo hrvatsko (kajkavskim narječjem) štampano histo- 
rijsko djelo ,Kronika“", koja ima nekih dobrih podataka za XVI. 
vijek.“ Kao historik sve je starije ugarske i hrvatske pisce natkrilio 
Nikola Istvanffy (f 1615. u Vinici u hrvatskom Zagorju), 
ugarski propalatin i slavonski velikaš, a kao takav i član hrvatskoga 
sabora. Njegovo djelo obuhvata vrijeme od 1490. do 1606. i odlikuje 
se biranom latinštinom i velikim poznavanjem događaja, o kojima 
govori, a naročito od druge polovice XVI. vijeka dalje.“ 


' Thomas archidiaconus, Historia Salonitana. Izdao Rački, Zagreb 1894., 
među izdanjima ,Jugoslavenske akademije". 

* Jedino izdanje još uvijek Muratori, Scriptores rerum [talicarum, vol. 
XI. Milano 1728. 

* Najpristupačnije izdanje jest Schwandtner, Scriptores rerum Hungari- 
carum, vol. 1. Beč 1747., str. 39.—291, 


* Kidrič, Oblega Sigeta v sodobnem hrvaškem opisu. Maribor 1912. (u .Ča- 
sopisu za zgodovino in narodopisje“, let. VIII.). Do nedavno još bio je poznat samo 
suvremeni latinski (i njemački) prijevod. 

* Vramec, Kronika vezda znovič spravljena kratka slovenskim jezikom. 
Ljubljana 1578. Ponovo izdana s veoma važnim uvodom Vjekoslava Klaića 
u izdanjima ,Jugoslavenske akademije", Zagreb 1908. 

* Istvanffy, Historiarum de rebus Hungaricis libri XXXIV., izdano više 
puta, prvi put u Kolnu 1622. 


Historiografija hrvatska u pravom smislu te riječi začinje se tek 
drugom polovicom XVII. vijeka, kad je zagrebački kanonik Juraj 
barun Rattkay (t 1666.) izdao 1652. u Beču prvu sustavno napi- 
sanu hrvatsku historiju.! To je djelo za čitavo starije doba osnovano 
na veoma nepouzdanim izvorima, a danas ima vrijednosti samo za 
piščevo doba, dakle za prvu polovinu XVII. vijeka. Pored sve nekri- 
tičnosti ipak je značajno s toga, što je Ratikay prožet hrvatskim 
duhom svoga vremena razlikujući strogo Hrvatsku od Ugarske. Mnogo 
je bolje djelo, što ga je napisao Trogiranin Ivan Lucius (Lucić?) 
(f u Rimu 1679.) i štampom izdao u Amsterdamu 1666., a prikazuje 
hrvatsku historiju do 1420., to jest do onoga vremena, kad je čitava 
Dalmacija trajno prešla u mletačke ruke.“ Lucius je pravo reći osnivač 
i otac hrvatske kritične historiografije, jer se služio samo ispravama 
i suvremenim piscima, no on odiše više duhom mletačkim negoli 
hrvatskim. Kud i kamo zaostaje za njim kao historik zagrebački ka- 
nonik Baltazar Adam Krčelić (T 1778.), koji je napisao 
povijest crkve zagrebačke (do polovice XVII. vijeka), onda političku 
historiju kraljevine Hrvatske do smrti Ferdinanda I. (1564.),* a s ten- 
dencijom, da opravda tadanji centralistički sistem bečke vrhovne 
vlade, i pod kraj života ljetopis svoga vremena (od 1748.—1767.),* koji 
je jedan od najdragocjenijih izvora XVIII. vijeka. Na prijelazu u novo 
doba stoji znatan rad Zagrepčanina Josipa Mikoczyja (ft 1800.), a 
naročito na polju hrvatske historije u doba narodnih vladara.“ 

Poslije ,ilirskoga" doba, koje iznese na vidjelo prvu hrvatsku 
historiju pisanu novim književnim jezikom, a kojoj bješe pisac župnik 
u požeškim Sesvetama Ivan Svear' (f 1839.), zače moderni na- 
učni rad, kojemu je temelje položio Ivan Kukuljević Sak- 
cinski osnutkom ,Društva za jugoslavensku povjesnicu“ i izda- 
vanjem društvenoga organa ,Arkiva“ (12 knjiga od 1851. do 
1875.). No još krepčiju osnovku steče rad oko hrvatske historiografije 
osnutkom ,Jugoslavenske akademije", naročito otkad je 
ona započela sustavno djelovanje svoje (1867), i to ne samo objelo- 


' Rattkay, Memoria regum et banorum regnorum Dalmatiae, Croatiae et 
Slavoniae. Beč 1652. 

* Lucius, De regno Dalmatiae et Croatiae libri sex. Amsterdam 1666. (i 
Schwandtner, Scriptores rer. Hung. IIL.). 

* Kercselich, Historiarum cathedralis ecclesiae Zagrabiensis partis primae 
tomus 1., Zagreb 1770. Drugi tom ostao je u rukopisu (danas u arhivu ,Jugosla- 
venske akademije"). 

* Kercselich, De regnis Dalmatiae, Croatiae, Slavoniae notitiae praelimi- 
nares. Zagreb 1770. 

* Kercselich, Annuae sive historia ab anno inclusive 1748. et subsequis 
(do 1767.) ad posteritatis notitiam. Izdao Tade Smičiklas u izdanjima ,Jugo- 
slavenske akademije“, Zagreb 1901. 

"Mikoczy, Otiorum Croatiae liber unus. Budim 1806. 


7 Švear, Ogledalo Iliriuma, vol. 1.—IV. Zagreb 1839.—1842. (Sveska III. i IV. 
nose natpis: ,Ogledalo Ilirije".) 


danjivanjem historijske građe, nego i izdavanjem historijskih mono- 
grafija (rasprava) u svom organu ,Ra du".* Naučenjački krug prvih 
akademika sačinjavahu njezin predsjednik zagrebački kanonik F ra- 
njo Rački (ft 1894.), historik doba hrvatskih narodnih vladara, 
onda profesor hrvatske historije u sveučilištu u Zagrebu (od 1874.) 
Matija Mesić (f 1878.), historik doba obaju kraljeva iz kuće 
Jagelovića (od 1490. do 1526.), ravnatelj hrvatskoga arheološkoga 
muzeja Sime Ljubić (1 1896.), historik hrvatsko-mletačkih odnosa, 
Radoslav Lopašić (f 1893.) historik hrvatske Vojne Krajine, 
i IvanKrst. Tkalčić (f 1905.) historik grada Zagreba. 

Rezultatima rada ovih naučenjaka kao 1 publikacijama izvora 
prvi se poslužio profesor hrvatske historije u sveučilištu i predsjednik 
«Jugoslavenske akademije" Tade Smičiklas (f 1914). On je 
objelodanio u izdanjima ,Matice Hrvatske“ u dva omašna sveska 
djelo ,Poviest hrvatska" (Zagreb 1879. i 1882.), od kojih prvi 
obuhvata događaje do 1526., a drugi do 1848. Smičiklas izradio je 
svoje djelo na osnovi svega tada mu pristupna i štampom objeloda- 
njena izvornoga blaga i literature, a kako je bilo napisano u smjeru 
pragmatičkom s jakom patriotskom žicom i jezikom i stilom nada 
sve ugodnim, postade možda najpopularnijom modernom hrvatskom 
knjigom. Međutim je od onda, kad je ono izrađeno, prošlo gotovo 
četrdeset godina, a za to je vrijeme objelodanjeno golemo mnoštvo 
novih izvora, pa tako je sasvim prirodno, da je danas ono u nekim di- 
jelovima stvarno zastarjelo. Prema stanju današnje nauke i izvora obje- 
lodanjuje sveučilišni profesor Vjekoslav Klaić veliko djelo u 
smjeru genetičkom s naipisom ,Povjest Hrvata"; od kojega 
je dosada izišlo pet svezaka obuhvatajući prošlost naroda hrvatskoga 
do godine 1608. Ovo djelo, kojemu su dodane i neke slike naučne 
vrijednosti, nadilazi metodičkom izradbom, strogom naučnom kritič- 
nošću i iscrpivom opširnošću sva dosadašnja djela, a naročito valja 
istaknuti razdoblje od godine 1409. do 1608., koje je u tom djelu 
prvi put temeljito obrađeno na osnovi ne samo objelodanjene građe, 
nego i golemoga mnoštva arhivalnih podataka. 


! Veću historijsku građu izdaje ,Jugoslavenska akademija" uzbirkama 
»sMonumenta spectantia historiam Slavorum meridionalium", do- 
sada 39 knjiga, i ,Monumentla historico-juridica Slavorum meridio- 
nalium", dosada 10 knjiga, a manju u zborniku ,Starine", dosada 35 knjiga. 
Izvan toga izdaje i Smičiklasov ,Codex diplomaticus", dosada 12 knjiga 
(I.—XII1.); prvi svezak, koji ima da obuhvata isprave iz doba narodnih vladara, 
izići će naknadno. 

? Rad" donosi do knjige 59. zajedno rasprave historičko-filologičkoga, filo- 
zofičko-juridičkoga i matematičko-prirodoslovnoga razreda, a od 60. dalje napose 
one prvih dvaju razreda i napose trećega. Do danas izišlo je ukupno 211 knjiga 
,Rada". 

* Klaić, Povjest Hrvata, pet svezaka, Zagreb 1899. do 1911. Prva knjiga ide 
do 1301., druga od 1301. do 1409., treća od 1409, do 1458., četvrta od 1458. do 
1526., a peta od 1526. do 1608. 


Pristup. 


Hrvatske zemlje prije doseljenja Hrvata. 


L 
Pozorište hrvatske povijesti. 


qa Dnaj dio Južnih Slovena, koji je docnije obrazovao države 
BA i hrvatsku i srpsku, napučio je malo po malo do prve po- 
lovice VII. vijeka naše ere onu prostranu zemlju, kojoj 
su otprilike bile ove etničke granice: na jugu rijeke 
Bojana i Drim (danas u Albaniji) te Šara planina, na 
istoku pravac povučen od Šare i Kosova polja do 
ušća Timoka u Dunav, na sjeveru Dunav, Drava i Mura te današnje 
štajersko-kranjsko-hrvatsko pogranično gorje, a na zapadu rijeka 
Raša (u Istri) i Jadransko more. Unutar tih međa nalaze se danas 
ove zemlje: istočna Istra, Međumurje, Hrvatska, Slavonija sa Srijemom, 
Dalmacija, Bosna, Hercegovina, Crna Gora, jedan dio sjeverne Alba- 
nije, Novopazarski sandžak i zapadna Srbija. No dok je narod, što 
je napučio golemi taj prostor od kakih 180.000 kl'. s etničkoga gle- 
dišta vazda bio jedan isti, zemlja sama nikad se nije našla na okupu 
kao jedna politička cjelina, pa tako se zgodi, da je proširenje imena 
hrvatskoga, odnosno srpskoga, zavisilo podjedno i o političkoj snagi 
i moći bilo jednoga, bilo drugoga dijela naroda. 

Nas zanima u prvom redu historijsko pozorište Hrvata, kojih je 
pravo središte i jezgra iznajprije bila zemlja između Raše i uloka 
Cetine, odnosno Neretve, na zapadu, a Vrbasa i donje Bosne na 
istoku, pa Drave i štajersko-kranjskoga pograničnoga gorja na sjeveru. 
Ali ni ovaj teritorij nije vazda i stalno stvarao jednu političku cjelinu, 
već je bio sada prostraniji, sada tješnji. Razlog toj pojavi treba da 
tražimo u geografskom smještaju hrvatske zemlje. Pogled na kartu 
jugoistočne Evrope odmah nas uči, da hrvatska zemlja većma na- 
ginje Zapadu i njegovu utjecaju, nego li evropskomu Istoku. Ona se 
prostire doduše znatnim dijelom na Balkanskom poluotoku, a taj se 

rado nazivlje istočnim, no upravo u svojem sjeverozapadnom dijelu 
seže on daleko na zapad. Tako su primjerice Osijek, nedaleko od sje- 
veroistočne, i Sarajevo, nedaleko od jugoistočne hrvatske međe, gotovo: 
iste geografske dužine kao južnotalijanski Otranto, a Požega, Banja- 
luka i Imotski malo ne pod istim meridijanom kao Tarento; dok 
je Zadar nešto zapadnije smješten od Mesine na Siciliji, a Rijeka od 
Salerna, a samo malo istočnije od Napulja. Sve nam to dakle po- 
kazuje, da hrvatska zemlja ima prama zapadu isti smještaj kao i 
južna Italija. A to baš i jest razlog, što je najveći dio pomenutih 
zemalja za konačne razdiobe rimskoga carstva godine 395. po Hr. 
pripao Zapadu, a istom docnije Istoku zbog političkih interesa 
njegovih. Hrvatska je dakle zemlja (kao i južna Italija) dugo kolebala 
između Zapada i Istoka, dok konačno nije (poglavito uz more) u 
njoj prevagnuo zapadni utjecaj. 

Nadalje hrvatska se zemlja nalazi na razmeđi srednje i južne 
Evrope. Ona se naime prostire onim predjelima, gdje se Balkanski 
poluotok hvata trupa evropskoga. Ogledamo li na karti tri južno- 
evropska poluotoka, opazit ćemo, da Pirenejski rastavlja od trupa. 
teško prohodno gorje Pireneja, a Apeninski opet visoke Alpe; Bal- 
kanski pak poluotok nije odijeljen visokim gorama, već su ovdje: 
prirodnom međom rijeke Kupa, Sava i Dunav. Što je ovoj međi na 
sjeveru, pripada evropskom trupu ili srednjoj Evropi, a što je na 
jugu, Balkanskom poluotoku ili južnoj Evropi. Velik dio pomenute 
međe prolazi hrvatskom zemljom i to tako, da manja čest njezina 
ostaje trupu evropskomu ili srednjoj Evropi kao sastavni dio velikoga 
podunavskoga nizozemlja i alpskoga gorja, to jest hrvatsko Zagorje,. 
Podravina i čitava Slavonija sa Srijemom, dok veći dio pripada 
Balkanskom poluotoku i kraškoj gorovini ili južnoj Evropi. Taj geo- 
grafski dualizam hrvatske zemlje, koji se još i jasno odrazuje u klimi, 
fauni i flori, mnogo je puta nepovoljno utjecao na razvoj političke 
narodne prošlosti. Ne da se naime poreći, da onaj kraj hrvatske: 
zemlje, što se prostire između Save, Drave, Kupe i Dunava, a pri- 
pada srednjoj Evropi, pokazuje sasvim drugi karakter od krajeva 
njemu na jugu, pače bilo je vremćna, kad su oba dijela stajala u 
protivštini i neprijateljstvu jedan protiv drugoga. Stoga i jesu već 
Rimljani današnju hrvatsku zemlju podijelili među dvije pokrajine, 
Panoniju i Dalmaciju, a na njihovim se tragovima docnije podigoše 
obje hrvatske kneževine, Panonska i Dalmatinska, zatim obje bano-: 
vine, naime Slavonija i Hrvatska s Dalmacijom. 

Hrvatska se zemlja prostire uz more i obiluje otocima. Obala 
hrvatska ima lijepih zatona, zaljeva, draga i zgodnih mjesta za pri- 
stanište brodova, naročito Kvarnerski i Kaštelanski zaljev, pa nat- 
kriljuje u tome kud i kamo sučelnu jednoličnu talijansku obalu. To 
i jest bilo glavnim razlogom, da se je za nju toliko otimala Venecija, 
jer u doba, kad se plovilo duž obale, a voljelo izbjegavati otvorenoj 
pučini, bez nje nije moglo da bude gospodstva nad Jadranskim morem, 
niti sigurne plovidbe put Levanta. Primorski je smještaj mnogo do- 
prinio, da su se lijepo razvili neki gradovi, među njima u prvom 
redu Senj, Zadar, Spljet i Dubrovnik. Ali položaj hrvatske zemlje 
uz more bio bi kud i kamo znatniji i po unutrašnje krajeve korisniji, 
kad bi oveće plovne rijeke iz unutrašnjosti ulazile u nj i tako spajale 
Primorje sa Zagorjem. No one rijeke, što utječu u Jadransko more, 
ne mogu se dovoljno razviti, budući da su suviše kratke i plitke 
osim jedine Neretve, a i ta je jedino u najdonjem tijeku plovna za 
veće brodove. Konačno rastavljaju Primorje od Zagorja visoke pla- 
nine, koje se dižu u visinu nerijetko neposredno od obale, kao 
Velebit, Mosor i Biokovo. Zbog toga nema izuzevši usko Primorje 
preostala hrvatska zemlja osobite koristi od mora, ili drugim riječima, 
sam značaj čitave hrvatske zemlje, pored sve duge i razvedene 
morske obale, u glavnom ipak je pretežno kontinentalan. 

U povijesti hrvatskoj treba dakle vazda da imamo pred očima 
geografski smještaj hrvatske zemlje: ona se nalazi na razmeđi 
srednje i južne Evrope, ona je u sredini između evropskoga Zapada 
i Istoka, i konačno u njoj se uza sav primorski položaj ipak pretežno 
razvio kontinentalni život. 


IE: 
Prehistorija, Iliri, Rimljani i Seoba Naroda. 


Prehistorija. Počeci kulture, odnosno prvi sigurni znaci čovjeku 
svojstvena razuma, gube se u prehistoriji, koja obuhvata starije 
i najstarije odsjeke u razvitku ljudskoga roda i njegove prosvjete, a 
O njima nam se nijesu sačuvala nikakova pismena svjedočanstva. 
Prehistorija dijeli se na tri glavna doba: na kameno, brončano i 
željezno, već prema građi, od koje su bila sadjeljana pojedina 
oruđa i oružja, kao što su noževi, sjekire, vršci strelica i sulica, pa 
bodeži, mačevi, čekići, nadžaci i drugo. Ova glavna doba raspadaju 
se na podrazdoblja: kameno doba na starije ili paleolitsko, 

koje je dulje potrajalo od sviju ostalih zajedno, i novije ili neolitsko 
razdoblje ; prijelazna brončano doba čini bakreno, ali je ono 
ipak bliže neolitskomu, nego li brončanomu, dok se željezno doba 
razdvaja na starije ili halštatsko i na mlađe ili latensko. 
No ova doba ne valja shvaćati kao da su se po čitavoj Zemlji zapo- 
čela i završila u isto vrijeme, jer u nekim naprednijim stranama, 
poglavito na Istoku (tako u Egiptu i Mezopotamiji), već je čovje- 
čanstvo odavno poznavalo kovine, dok je u drugim sjevernijim i 
udaljenijim krajevima negdje još cvalo neolitsko, a negdje još uvijek 
prevladavalo paleolitsko doba. To je dakle upravo tako, kao što je 
primjerice s grčkom ili rimskom književnošću, koja je već davno 
ocvala u svojoj domovini, a da istodobno, kažimo, Sloveni i Germani 
još ni pisma nijesu poznavali, šta više, i dandanas ima nekih divljačkih 
plemena, ponajviše u Australiji, koja još uvijek žive u kameno doba. 
Ova dakle razdioba u tri doba nije toliko kronološka, koliko karak- 
teriše izvjesni kulturni stepen ljudski. 

U starije paleolitsko doba hranio se čovjek, živeći bijedno 
u omanjim skupinama, poglavito od lova, koji mu je bio glavnim 
zanimanjem, a onda i od ribanja. Svoje je boravište kao nomad 
vazda mijenjao tražeći hrane i zakloništa ispred divlje zvjeradi i 
nepogoda vremena, bilo pod krošnjastim deblom, bilo u pećinama 
(spiljama). Obrađivanja tla, domaćih životinja i glinenih posuda još 
nije poznavao, i jedino oruđe bili su mu isprva drvo i kamen, ponaj- 
više kremen, od kojega je otkidao, odlamao i odbijao manje komade, 
da se njima posluži, ali izglačati ih još nije znao. Tek u mlađe 
paleolitsko doba čovjek je naučio, da se posluži i životinjskim 
kostima i rogovima kao podesnim oruđem, pače i za nakit. Među 
najznatnija paleolitska nalazišta u Evropi ubraja se naseobina paleo- 
litskoga čovjeka starijega razdoblja kod današnje Krapine u 
hrvatskom Zagorju, gdje se uz preostatke čovječjega kostura bar od 
deset individua razne starosti našlo i golemo mnoštvo kosti raznih 
diluvijalnih životinja i primitivnoga kamenoga oruđa. 

Neolitsko doba otvora neprekidni slijed ljudske kulture 
do danas. Sada čovjek nije više jedino nomadski lovac i ribar, nego 
je sebi približio neke korisne životinje i biljke, to jest on je postao 
stočar i ratar. To ga je navelo, da je uzeo sebi stvarati stalna 
naselja, naime veća ili manja selišta gradeći ponajradije — budući 
da bez vode nije mogao živjeti — po dolinama uz rijeke i potoke 
te uz jezera 1 more svoje kolibice povrh okruglasto iskopanih jama. 

Nad njima bi podigao rašljasto kolje, opleo ga granjem i pleterom, a 
onda sve to oblijepio ilovačom. No česti povodanj i strah od grabež- 
ljivih životinja i nevaljalih ljudi bješe razlogom, da je čovjek još u neo- 
litsko doba uzeo graditi svoje stanove na sošnicama (sojenicama) 
u riječnim ili jezerskim pličinama nedaleko od obale. Dalja značajka 
neolitskoga doba jest, da je čovjek stao praviti glinene posude 
s tragovima primitivne ornamentike, dok je od domaćih živo- 
tinja gojio kozu, ovcu, svinjče, govedo, a uza nj je kao vjerni 
lovski drug i kućni čuvar pas; samo konju kao domaćoj životinji 
nema u neolitsko doba još nigdje traga. Od biljaka čovjek je tada 
sijao pšenicu, ječam i proso, zacijelo u blizini svoje kolibe, pa nje- 
govao lan, da se oblači. Služio se oružjem i oruđem od izglačana 
kamena razne vrsti, koje je često dobavljao iz daleka ili su 
mu ga donosili trgovci. Bez sumnje je čovjek već tada imao 
izvjesnih religijoznih predodžbi, a naročito o životu preko groba, 
kako to pokazuje pokapanje mrtvaca po stalnom načinu, naime u 
skvrčenom položaju. Isto je tako čovjek tada živio i u nekoj 
društvenoj organizaciji, no da li familijarnoj (zadružnoj) ili ća ple- 
menskoj, toga ne znamo. Neolitsko je doba dakle položilo 
osnovu ratarskomuiliseljačkomu staležu. U današnje 
hrvatske zemlje ova je razmjerno visoka kultura prodirala s juga, 
a najgušće bješe naseljena današnja ravna Slavonija i Srijem, gdje 
su se našli tragovi velikih naseobina, kao što su Jakovo - Kormadin 
(kod Zemuna), Bapska (kod Šida), Vučedol (kod Vukovara) i Sama- 
tovci (kod Osijeka). No najznatnije neolitsko nalazište je Butmir (kod 
Sarajeva) u Bosni, koje se uopće broji među prva te vrsti u Evropi. 
Tude je nekoć bila tvornica oruđa, oružja, glinenih posuda s veoma 
značajnom spiralnom ornamentikom, onda kipića i idola, kakih se 
nije našlo ni u jednom drugom evropskom neolitskom nalazištu. 
Butmir bješe očito uneolitskodoba središte raz- 
mjerno visoke kulture. 

Bakar bijaše prva kovina, kojom se čovjek stao služiti još 
pod kraj neolitskoga doba za izrađivanje oružja, oruđa i nakita, pa 
stoga jest bakreno doba zapravo prijelaz od kamenoga na bron- 
čano, kad je čovjek naučio, da čistom bakru dodade 10'/. kositra i 
tako dobio tvrdu, žutu, sjajnu metalnu slitinu, zvanu bronc (tuč), 
Bakreno doba ostavilo je nekoliko veoma karakterističnih tragova u 
hrvatskim zemljama, a po obliku ti su predmeti sasvim srodni onima, 
što su nađeni u Ugarskoj, gdje je bila u bakreno doba razmjerno 

veoma razvijena kultura. Glavna nalazišta naumice zakopanih velikih 
količina bakrenih predmeta, koje upućuju, da je tamo nekoć bilo 
skladišta ili ljevaonica, jesu: Brekinjska (kod Pakraca), Vukovar, 
Bečmen (kod Zemuna) i Karavida (kod Bosanske Gradiške). 

Brončano doba, kojemu bismo mogli za hrvatske zemlje 
odrediti početak nekako oko godine 2000. pr. Hr., a svršetak oko 
1000., odlikuje se kratkim bodežima, onda mačevima, kopčama (fibu- 
lama), vršcima kopalja i strelica, srpovima, sjekirama i spiralnom 
ornamentikom na posudama. Nebrojeni ostaci oružja pokazuju 
jako razvijeni ratnički stalež i tome dosljedno razvijeniju 
društvenu organizaciju s gospodarima, kmetovima i robovima. Sada 
se javlja i konj kao domaća životinja, a uza nji kola. Sada gradi 
čovjek i tvrde gradove na uzvisinama od nagomilana kamenja, bez 
sumnje u ratne svrhe, dok je niži stalež ljudski, naročito seljački, 
još i dalje živio u kolibama i na sošnicama. Uz ratnički i seljački 
stalež razvio se i obrtnički, jer samo su vješte ruke mogle da 
dadu broncu potrebnu ljepotu i sjaj. Uporedo s time procvala je 
raskoš i gizda: igle ukosnice za žene, ogrlice, narukvice, podlaktice, 
pa razne kopče (fibule) za luk, jasni su dokazi raskošnijega života 
odličnijih razreda ljudskih. Nesumnjivo se u to doba podigao i ukus 
ljudski u hrani i pravilo alkoholno piće. Način odijevanja također se 
usavršio, a kroz sve to i trgovina s domaćim i stranim putujućim 
trgovcima, koji su već tada prolazili Evropom. Ovo je doba obilno 
zastupano u hrvatskim zemljama, a naročito su karakteristični čitavi 
skupovi (depot) namjerice zakopanih predmeta; ta su mjesta: Bizovac 
(kod Osijeka), Sobunar (predgrađe sarajevsko), Topličica (kod Bu- 
dinščine u hrvatskom Zagorju), Krehin Gradac (kod Mostara), Novi- 
grad na Savi (kod Broda) s naseobinom na sošnicama i Sitno (kod 
Spljeta). 

Početke upotrebe željeza u današnjim hrvatskim zemljama 
možemo datirati oko godine 1000. prije Hrista, i to halštatsko do 
godine 500. pr. Hr., a latensko dalje do početka naše ere. Ono je 
dakle suvremeno Ilirima i Keltima, kao i grčkoj kolonizaciji na Ja- 
dranu i rimskomu osvajanju. Nema sumnje, da je došlo, kao nekoć 
bronc, s juga (iz Grčke) i sa zapada (iz Etrurije). Sada se posvuda 
rasprostranilo često umjetnički izrađeno oružje, tako da su se mogle 
obrazovati i velike vojske, ali je u upotrebu došao i korisni plug, 
da umnoži rataru žetvu. Sada gradi čovjek kuće od kamena i pečene 
opeke, a za nakit uzima uz bronc još i srebro, zlato, jantar i staklo, 

dok se u trgovini pojavio novac, najprije strani, onda i domaći 
filirsko-keltskih plemena). Tada je i društvena organizacija s pojmom 
države i vladara posvema i svuda provedena u plemenskim organi- 
zacijama, a dotjerane su i razne religiozne predodžbe. Mrtvace svoje 
čovjek je tada palio i pepeo im stavljao u žaru ili ih je sahranjivao. 
U oba slučaja im je u grob metao raznoga nakita i oružja, a u po- 
sude zacijelo i hrane. Nahođaji željeznoga doba obilni su po svim 
hrvatskim zemljama, ali je karakteristično, da u Hrvatskoj i Slavoniji 
nema čiste halštatske kulture, već je ona dosada vazda nađena bilo 
pod jačim bilo pod slabijim utjecajem latenske. U Hrvatskoj najznat- 
nije je nalazište u okolišu Otočca: Prozor-Vital i Kompolje. 
Tude se uz kopče, načinjene kao dvostruka spirala od žice, pa 
brončane kape, slične u izradbi današnjim ličkim crvenkapama, našlo 
i nekih krasno izrađenih brončanih ploča s lijepim figurama ratnika 
sa štitom, šljemom i kopljem te konjanika u kasu, a to pokazuje 
snažan staroetruški utjecaj. Ali najznatnije je nalazište Glasinac 
kod Sarajeva, jer natkriljuje jedinstvenošću melalotehnike i tipološkom 
stranom sva oslala u Evropi, pa i isto halštatsko. Svi nađeni nebro- 
jeni predmeti pokazuju autohtoni lokalni značaj, a pripadaju starijemu 
čisto željeznomu razdoblju. 

Kojemu su plemenu pripadali vlasnici ovih drevnih svjedočan- 
stava kulture, toga ne znamo; samo za ona iz željeznoga doba 
možemo punom sigurnošću kazati, da su preostala od prvih nam 
poznatih žitelja na današnjoj hrvatskoj zemlji, [lira i docnije dose- 
ljenih Kelta. 

Hiri i Kelti. Iliri raspadahu se na mnogobrojna plemena nasta- 
vajući iznajprije svu zemlju južno od srednjega Dunava (kod Beča i 
Budima) do grčkih međa, dok se na zapad prolegoše pod imenom 
Veneta do rijeke Pada. Oni su bili hrabar narod, više pastiri negoli 
ratari, vazda spremni srnuti u boj i pogibao, a bitnost njihove 
borbe bješe drsko gusarenje na moru i smjelo hajduštvo na kopnu. 
Pored dobrih svojstava, kao što su hrabrost i otpornost, velike su 
im mane bile požudna odanost piću i strasna nesloga u stalnoj 
pratnji krvne osvete. U prvoj polovici IV. vijeka prije Hr. stadoše 
na njih udarati Kelti (Gali) seleći iz svoje prvobitne domovine Galije. 
Zauzevši Posavinu i srednje Podunavlje osnovaše Kelti, ispremiješani 
negdje jače negdje slabije starijim Ilirima, više oblasti, a glavno 
im je središte bila Segestika (Siscia, Sisak). Potom provale na Bal- 
kanski poluotok i prouzroče među Ilirima općeno komešanje stisnuvši 

ih konačno na prostor, gdje se kasnije djelomično nastanio hrvatski 
narod. Ovdje bijahu u vrijeme prije dolaska Rimljana glavna ilirska 
plemena: Ardieji od Vojuše rijeke (u Albaniji) do Neretve sa 
središlem u Rizonu (Risan), docnije u Skodri (Skadar), Delmati 
izmedu Neretve i Krke sa središtem u gradu Delminiju (danas gra- 
dina Borčani kod Županjca na Duvanjskom polju u Bosni) i Liburni 
od Krke do Raše i po otocima sa središtem u Skardont (Skradin), 
na glasu kao smioni gusari na svojim brzim lađama. Njima na sje- 
veroistoku između Kapele, Une, Zrmanje i Velebita sjedili su keltsko- 
ilirski mješanci hrabri JaApudi, a između Save i Drave od Varaždina 
do Daruvara Jasi, dalje na istok Breuci, a oko ušća Save u 
Dunav i u današnjoj sjevernoj Srbiji keltski Skordisci. Još u VII. 
vijeku uzeše Grci naseljavati neke otoke i mjesta na primorju, tako 
Isu (Vis), Korčulu (Kerkyra melaina), Far (Hvar) te _Epetij (Stobreč 
kod Spljeta) i Tragurij (Trogir). 

Bojevi s Rimljanima i rimsko vladanje. U prvoj poli III, vijeka 
urediše Ardieji moćnu saveznu državu raznih ilirskih plemena pod 
kraljem Agronom, a poslije smrti njegove preuze vladanje udovica 
mu Teuta. Iliri se međutim toliko već osmjeliše, da su stali napadati 
ne samo grčke naseobine, nego i samu Grčku, pače i italske trgovce, 
a to ih je dovelo u sukob s Rimljanima. Prvi sukob svrši se (228. pr. 
Hr.) porazom Teutine vojske i mornarice, i tako polože Rimljani 
osnovu svojoj vlasti u sjeverozapadnom dijelu Balkanskog poluotoka. 
No istom poslije ponovnih ratova, naročito s ilirskim kraljem Gen- 
tijem (167. pr. Hr.) te dugotrajnih borba s hrabrim Delmatima i 
ostalim plemenima, bila je godine 9. poslije Hrista konačno skršena 
zauvijek njihova snaga, a rimsko gospodstvo utvrđeno. 

Pokorene zemlje razdijele Rimljani na dvije provincije: sjeverni 
dio između Kupe (Colapis), Save (Saus), Dunava (Danuvius), Drave 
(Draus) i Mure _ (Murus) prozvan bi Panonijom, a južni od 
Raše (Arsia) do blizu arbanaške rijeke Mat (Mathis) te od Jadran-. 
skoga mora do rijeke Kolubare i Rudnika planine u današnjoj Srbiji 
Dalmacijom. Kasnije za cara Dioklecijana (oko 300. po Hr.) 
obje su provincije na današnjem hrvatskom tlu razdvojene na dvije 
manje: Panonija bi razdijeljena na zapadnu ili Pannonia Savia 
sa središtem u Sisciji i na istočnu ili Pannonia lnferior (doc- 
nije Sirmiensis) sa središtem u Sirmiju (Mitrovica), dok se Dalmacija 
raspade na pravu Dalmaciju sa središtem u Saloni (Solin) i na 
Prevalitanu sa središtem u Skodri (Skadar). Pored pomenutih 

glavnih gradova bili su u obje Panonije još i ovi: Aqua _ Viva (Va- 
raždin), Marsonia (Brod na Savi), Mursa (Osijek donji grad) i Cibalae 
(Vinkovci); u Dalmaciji i Prevalitani: Tarsatica (Rijeka), Senia (Senj), 
Aenona (Nin), Jadera (Zadar), Tragurium (Trogir), Muicurum (Makarska) 
i Epidaurum (Cavtat) na moru, a Scardona (Skradin), Burnum 
(Šupljaja kod Kistanja), Bistue Nova (Zenica) i Doclea (Dukljan kod 
Podgorice u Crnoj Gori) u unutrašnjosti. Od otoka ističu se 
Absyrtides (Cres i Lošinj zajedno) s gradom Apsorus (Osor), Cu- 
rictae (Krčki otok) s gradom Curicum (Krk), Arba (Rab) s istoimenim 
gradom, Brattia (Brač), Pharus (Hvar) s istoimenim gradom (danas 
Starigrad), pa Issa (Vis) i Corcyra nigra (Korčula). 

Svakoj provinciji bijaše u starije vrijeme na čelu uprave od cara 
imenovani namjesnik (legatus Augusti pro praetore), u čijim je rukama 
bila i vojnička i građanska (upravno-sudačka) vlast, no kasnije za 
cara Dioklecijana bude napose imenovan vojnički zapovjednik (dux), 
a napose civilni upravnik (praeses). Rad namjesnikov nadzirali su 
zastupnici pojedinih općina, koji su se svake godine sastajali na sabor 
(concilium) u glavnom gradu, a mogahu se ravno potužiti caru. Sud- 
benost bješe u Dalmaciji razdijeljena na tri konventa (conventus 
juridicus), od kojih je sjeverni sačinjavala Liburnija sa sijelom u 
Skardoni, srednji prava Dalmacija do Neretve sa sijelom u Saloni,a 
južni preostali dio provincije sa sijelom u Naroni. Carski je namjesnik 
bio dužan da putuje provincijom i da na stalno određene dane rje- 
šava kaznene i civilne parnice dotičnoga konventa. Uz namjesnika 
bijaše još kao glavni financijalni činovnik procurator Augusti 
pazeći na carske prihode, naročito iz bogatih dalmatinskih zlatnih i 
srebrnih rudnika. Naročitu brigu vodila je rimska vojska oko obrane 
granica duž Dunava: čitav niz tvrđavica uz rijeku, onda brodovlje, 
koje je ulazilo u Dravu (do Murse) i u Savu (do Sirmija), pa brojne 
vojničke posade budno su pazile na kretanje barbara preko granice. 
U tim je krajevima, u prvom redu u sjevernoj i istočnoj Panoniji, to 
jest u današnjoj zapadnoj Ugarskoj i u okolišu Beča te u Srijemu, 
bilo katkada na okupu do 150.000 momaka, a prebivali su u učvr- 
šćenim taborima (castra), od kojih vremenom nastadoše mnogi gradovi. 
Ovi vojnici bijahu glavni romanizatori Panonije i Dalmacije, tako da 
se domaći jezik brzo stao gubiti ispred latinskoga, naročito u grado- 
vima, među kojima se ističu kao kolonije osobitim sjajem Salona 
s amlfiteatrom i vodovodom, Siscia s kovnicom novca i Sirmij s car- 
skom palačom, amfiteatrom i tvornicom oružja. 

Živahnu trgovinu podupirahu od vojnika izvrsno izgrađene ceste, 
osobito ona, koja je vodila djelomice uz morsku obalu iz Italije od 
Tarsatike preko Salone do Skodre, onda od Salone preko današnje 
Bosne s mostom preko Save u Sirmiju, te od Siscije do Sirmija uz 
Savu i od grada Aqua Viva Podravinom do Murse, a odavle opet 
u Sirmij, gdje se sastajala s cestama, koje su s jedne i druge obale 
Save vodile do Singiduna (Beograd), otkuda se putovalo u Carigrad. 
Uopće za rimske uprave pokazuju Panonija i Dalmacija takovo ma- 
terijalno blagostanje, za kakovo se više nikad kasnije ne čuje. 

I duševna obrazovanost bješe na visokom stupnju, jer su obje 
provincije dale rimskoj državi više valjanih careva, kao što su: 
Klaudije II, Aurelijan, Probo, Karo i Dioklecijan. Taj je posljednji 
sagradio nedaleko Salone palaču, u kojoj je mirno živio odrekavši 
se prijestola (Salonae Palatium). Panoni se nadalje isticahu kao va- 
ljani obrtnici, a bilo je među njima i umjetnika, naročito kipara, koji 
su u fruškogorskim kamenolomima (Almus mons) radili za Dioklecija- 
novu palaču. 

Rimski vojnici i trgovci bili su prvi, koji su unijeli kršćanstvo 
u obje provincije, gdje se ono u drugoj polovici III. vijeka već snažno 
razgranilo. No najteži dani stigoše kršćanstvo pod kraj vladanja Dio- 
klecijanova za njegovih progona protiv kršćana. Tada je 304. prepatio 
mučeničku smrt s više drugova salonski biskup sv. Dujam (Domnius), 
a u panonskom gradu Sabariji (danas Szombathely) siscijski biskup 
sv. Kvirin, dok je naročito još u Srijemu mnogo značajnih kršćana 
predano krvnicima. No doskora poslije milanskoga edikta cara Kon- 
stantina (313) uze se kršćanstvo slobodno razvijati. Sada su potpa- 
dali pod salonsku nadbiskupiju u Dalmaciji gradovi Arba, Jadera, 
Scardona, Narona, Epidaurum, Bistue Nova, Stridon (danas po svoj 
prilici Zrinj kraj Une) i Katera (Kotor). U Panoniji opet postade 
Sirmij sijelo nadbiskupije, kojoj pripadahu na današnjem hrvat- 
skom zemljištu biskupije u gradovima: Cibalae, Mursa, Bassianae 
(Petrovci u Srijemu) i Siscia. Pored toga nalazimo već veoma rano 
po dalmatinskim otocima samostana, a veliki crkveni otac sv. Jerolim 
bijaše rodom iz Stridona. Pače samo Arijevo krivovjerje našlo je svojih 
privrženika u Panoniji, a biskup Valens u Mursi bio im je vođa ; 
tek iza mnogogodišnje i teške borbe bješe krajem IV. vijeka ova 
hereza istrijebljena. 

Seoba Naroda. U takim se prilikama nalazila Panonija i Dal- 
macija, kad započe Seoba Naroda. Najezde barbarskih naroda, na- 

ročito Germana, a s težnjom, da se nagrabe plijena u bogatim 
rimskim gradovima, počinju se već u drugoj polovici III. vijeka, to 
jest onda, kad preuzeše maha unutrašnje borbe oko carskoga prije- 
stola, prouzročene obiješću rimske vojske. Zbog toga nastade velika 
nevolja, a državni porezi postali su tako teretni, da se dogadalo, e 
je porez bio veći od prihoda. To opet prisili seljake, da su stali ja- 
tomice ili bježati u gradove ili da su se predavali bogatašima, neki 
kao poluslobodni ljudi (coloni), a drugi opet kao robovi (servi). Pro- 
pašću seljačkoga staleža ponestalo je potrebne vojske u tolikoj mjeri, 
da su carevi već krajem III. vijeka uzeli naseljavati razne barbarske 
narode u opustjele krajeve uz pogodbu, da služe kao vojnici. 

No poslije provale Huna u Evropu (375) ponestade svakoga reda, 
jer su otada i veliki narodi, kao Goti, stali pod silu bježati u car- 
stvo. Uvjeren, da se više ne da održati jedinstvo carstva, razdijeli 
ga pred smrt car Teodosije Veliki godine 395. na dvije polovice : 
na istočno (bizantinsko) sa središtem u Carigradu (Bizantu) i na 
zapadno s Rimom. Pri ovoj razdiobi predvoji se i Balkanski polu- 
otok, jer Dalmacija i Panonija pripadnu Rimu, dok sve ostalo s pro- 
vincijom Prevalitanom ostade Carigradu. Ova je razdioba osim poli- 
tičkih imala još i vjerskih i kulturnih posljedica, a tragovi se njihovi 
opažaju još i danas. 

Skoro potom isele se Zapadni Goti pod vodstvom svoga kralja 
Alariha preko Panonije harajući i plijeneći u Italiju, a odavle u Špa- 
niju (408), dok Huni pod Atilom utvrde vlast svoju u današnjoj 
Ugarskoj sa sjedištem negdje blizu današnjega Debrecina i zauzmu 
(441) srijemsku Panoniju. Po Atilinoj smrti (453) propade hunska 
država, a Panonija dođe pod istočno-rimsko carstvo, ali kad Germani 
s Odovakarom godine 476. obore zapadno carstvo, nagovori istočni 
car Zeno Teoderiha, vođu Istočnih Gota, da provali sa svojim na- 
rodom u Italiju i preuzme vlast od Odovakara. Teoderih to učini 
osnovavši tako kraljevstvo Istočnih Gota (493) u Italiji, kojoj on 
pripoji Dalmaciju i obje Panonije (savsku i srijemsku). U 
vlasti istočno-gotskoj ostadoše obje provincije do godine 535., kad 
započe bizantinski car Justinijan rat, koji se svrši propašću istočno- 
gotskoga kraljevstva, a Panonija i Dalmacija pripadnu istočnom car- 
stvu. Za toga dugotrajnog i teškoga rata prvi se put pojavljuju u 
Panoniji i Dalmaciji Sloveni. 

TII. 
Razdioba hrvatske povijesti. 


Prošlost naroda hrvatskoga raspada se na četiri doba. 

Prvo doba ide od onoga vremena, otkad se Južni Sloveni, 
od kojih se docnije jedan dio stao okupljati oko političkoga imena 
Hrvati, uzeše naseljavati u svojoj današnjoj postojbini, pa do 
krunisanja ugarskoga kralja Kolomana za hrvatsko -dalmatinskoga, 
to jest od druge polovice VI. vijeka do godine 1102. Za to vrijeme 
od preko četiri stotine godina narod hrvatski živi ponajviše samo- 
stalnim državnim životom, vođen u početku plemenskim županima, 
onda knezovima, a konačno kraljevima. U to se doba Hrvati oteše 
srećno vlasti franačkoj, obraniše od navala Mlečana, Arapa (Sara- 
cena), Bugara, Madžara i Bizantinaca, te se dočepaše kroz neko 
vrijeme političke premoći na sjeverozapadnoj obali Jadranskoga 
mora. No podjedno uzeše državu hrvatsku sve to većma slabiti unu- 
trašnji razdori, uvjetovani slovenskim demokratskim shvaćanjem poli- 
tičkoga života, a ovi je konačno dovedoše u državnu zajednicu 
s Ugarskom, bolje reći s njezinim kraljem. 

Drugo doba obuhvata vrijeme od godine 1102. do 1526., ili 
od krunisanja Kolomanova hrvatsko-dalmatinskim kraljem u Belgradu 
do katastrofe kod Mohača. U to doba imadu Hrvati zajedničkoga 
kralja s Ugrima, ponajprije iz kuće Arpadove, onda iz kuće Anžu- 
vinske, konačno iz raznih kuća, jer osiljenjem gordoga visokoga 
plemstva Ugarska s Hrvatskom postade od 1387., odnosno 1438. 
dalje, izborno kraljevstvo. Za sve to vrijeme Hrvati se bore s Ve- 
necijom i Bizantom za Dalmaciju, a kasnije s Turčinom za opstanak 
svoj uopće. Otevši se srećno Bizantincima, a kroz dulje vremena i 
Mlečanima, Hrvatska izgubi konačno Dalmaciju (između 1409. i 1420.), 
dok joj Turci preoteše najveći dio istočnih i južnih krajeva. Ove 
borbe s Venecijom i Bizantom u starije vrijeme, a s Turčinom u 
poznije, učiniše, da je hrvatsko-ugarska zajednica, iznajprije vezana 
u prvom redu uz ličnost kraljevu, postajala pod utjecajem 
feudalnih plemićkih ustanova i privilegija sve to tješnja. Još u po- 
četku toga doba pridruži se Ugarskoj banovina Bosna kao dobrovoljna 
saveznica; docnije proglasi se kraljevinom (1377), no ubrzo pade 
pod Turčina (1463). Jedini je Dubrovnik umio da kao slobodna 
republika, ali ipak pod vrhovnim gospodstvom ugarsko - hrvatskoga 
kralja, srećno sačuva svoju slobodu. 

Treće doba ide od godine 1526. do 1790., to jest od mo- 
hačke katastrofe do smrti cara Josipa Il, Da se obrane od Turčina, 
toga najljućega i najtrajnijega dušmanina sviju Južnih Slovena, Hrvati 
izaberu dinastiju habsburšku svojim vladalačkim domom te za nje- 
zina vladanja konačno i suzbiju Turke, pače poslije pobjede kod 
Siska (1593) oni uzeše već i pomišljati, kako da oslobode izgubljene 
zemlje i priklope svojim ,ostacima kraljevstva hrvatskoga“, jer tako 
nazivahu u to tužno doba svoju domovinu. Ali podjedno im se bilo 
boriti za svoj drevni državopravni položaj, na koji je stala sve to 
žešće udarati centralna bečka vlada zamislivši sve narode u monar- 
hiji ponijemčiti u službenom obziru (&$ermanizacija) i skupiti 
pod jedinstvenu državnu upravu (centralizacija). Obrane radi 
stoga Hrvati odluče (1790) sebe privremeno povjeriti Ugarskoj, u neku 
ruku kao sastavni dio njezine vrhovne administracije, a sve to u 
nadi, da će se onda, kad pogibao mine, lako opet povratiti u staro- 
drevni svoj samostalni državopravni položaj spram Ugarske. U to se 
doba zbiše u Hrvatskoj važne etnografske promjene doseljenjem 
Srba po bivšem turskom teritoriju, naime po Srijemu, Slavoniji i 
hrvatskoj Vojnoj Krajini, pa Nijemaca u neke gradove i na veli- 
kaške spahiluke, naročito u Slavoniji. Istodobno je Dalmacija za 
zlokobne mletačke stoljetne uprave stala poprimati talijansko, a 
turski pašaluk Bosna, nakon što joj primi veći dio žitelja islam, 
istočnjačko obilježje. Sam Dubrovnik i nadalje živi slobodan život, 
ali ne više tako sjajan kao prije godine 1526.; jedino književnost se 
njegova podiže do visoka stepena. 

Četvrto doba, koje zaprema vrijeme od godine 1790. do 
danas, ispunjaju sada žešće sada slabije borbe naroda hrvatskoga u 
jednu ruku za teritorijalnu cjelokupnost domovine, a u drugu za 
uskrišenje starodrevnoga državopravnoga položaja. Ideja narodnosti, 
što ju je proširila francuska revolucija svijetom, zahvati također 
Hrvate i Madžare. Kako pak Madžari uzeše pred oči kao glavni 
cilj veliku madžarsku narodnu državu od Karpata do Jadranskoga 
mora, došlo je do sukoba između njih ponajprije riječima i perom, a 
onda i oružjem (1848). Iza desetgodišnje neustavne stanke (apso- 
lutizam) svrši se sukob izmirenjem jednoga dijela Hrvata s Ugar- 
skom na osnovi obostrana ugovora, zvana državo-pravna 


! WReliquiae reliquiarum olim regni Croatiae" (u saborskim zapisnicima XVI. 
vijeka, gotovo stalna rečenica). 

hrvatsko-ugarska nagoda (zak. čl. | [XXX]: 1868). Odmah 
u početku toga doba propade mnogovjeka sloboda republike dubro- 
vačke (1806), a Venecija izgubi još nešto prije Dalmaciju (1797), 
koja postade poslije kratke ali uzorne francuske vladavine austrij- 
skom pokrajinom (1815). Neprekidni nemiri i krvave borbe između 
kršćanskoga i muslimanskoga žiteljstva u Bosni i Hercegovini iza- 
zvaše zanimanje evropskih vlasti, pa tako zauze njihovom privolom, 
a mira i reda radi, ausiro-ugarska monarhija obje zemlje (1878). 
dokrajčivši tako u njoj četiristagodišnje osmanlijsko gospodstvo. 


Prvo doba 


od doseljenja do 1102. 


A. Knezovi hrvatski (do kraja IX. vijeka). 


I. 
Južni Sloveni u staroj postojbini. 


(E ndoevropljani. Komparativna je filologija već davno utvr- 
| dila, da su Sloveni s Indima, Iranima (ili zajedno uzevši 
| Arijcima), Jermenima, Baltima (Litavcima, Letima i Prusima), 
4 Grcima, Italicima, Tračanima, Ilirima, Keltima i Germanima 
u tijesnom jezičnom i plemenskom srodstvu, što nas nužno upućuje 
na njihovo zajedničko podrijetlo od jednoga prajezika, odnosno pra- 
naroda, to jest od takozvanih Indoevropljana. Pitanje, gdje 
nam valja tražiti postojbinu toga pranaroda, veoma je često rasprav- 
ljano, no uza sve to nije dodanas došlo do općeno prihvaćena re- 
zultata. Ipak se čini, kao da je još najvjerojatnije mišljenje, što je osno- 
vano na filološkim, arheološkim i antropološkim kriterijima, prema 
kojima je indoevropska pradomovina bila otprilike u sjevernom dijelu 
srednje Evrope, uključivši amo još i današnju Dansku i južnu 
Skandinaviju. Sigurno je samo toliko, da su Indoevropljani živjeli u 
zajednici još u neolitsko doba, a to znači, da je indoevropski pra- 
narod stajao tada (oko trećega tisućljeća prije Hrista) već na raz- 
mjerno dosta visokom stepenu kulture. Raseljavanje njegovo i s time 
u neposrednoj vezi stojeći postanak pojedinih naroda zbio se za- 
cijelo najkasnije u prvo vrijeme brončanoga doba, ali zašto i kako, 
toga problema nauka nije riješila. 

Sloveni. Za najstarije sjedište, što su ga Sloveni kao zaseban 
narod zapremali, možemo velikom vjerojatnošću uzeti one plodne 
srednjoevropske krajeve, koji se nalaze izmedu rijeka Visle, Dnjepra, 
Desne, zapadne Dvine i Karpata. Tude su im bili susjedi sa zapada 
Germani, na sjeveru Balti, na sjeveroistoku Čudi (Fini), na jugoistoku 
u crnomorskim stepama Irani (Skiti), a na jugu u Karpatima Tračani. 

Još u toj zemlji, po razlikama, koje se javljahu među njima pa se 
sve jače isticahu, Sloveni se podijeliše na tri zasebne grane: za- 
padnu (Česi sa Slovacima, Poljaci, Lužički Srbi i Polapski Sloveni), 
istočnu (Rusi) i južnu (Slovenci, Hrvati, Srbi i Bugari), već 
prama tome, gdje je koja od njih sjedila. 

U povijesti javljaju se Sloveni razmjerno dosta kasno. Pisci iz 
ranijega rimskoga carskoga doba (Plinije, Tacit i Ptolemej) nazivlju 
ih Venedima (Venedi, Veneti, Odevćđat) i smještavaju u porječje 
gornje i srednje Visle, između Karpata i Baltičkoga mora, a to može 
da znači, da su Rimljani i Grci saznali za Slovene preko Germana, 
zacijelo germanskih trgovaca jantarom i krznom; još i danas živi u 
Nijemaca ovo ime (Wenden, Winden), kojim oni označuju neke Slo- 
vene, tako Lužičke Srbe u Saskoj i Slovence, naročito u Štajerskoj. 
Značenje i podrijetlo ovoga imena veoma je tamno, no izvan svake 
je sumnje, da se Sloveni sami njime nikad nijesu služili, dakle da je 
ono strano, po svoj prilici keltsko. Domaće ime bješe Sloveni 
(CroBtHuuuvb, plur. CnoBEHe), koje nam je prvi put ubilježeno u pi- 
saca bizantinskoga carstva VI. vijeka, a poznadu ga nešto docnije 
i zapadni pisci, pače i arapski (kao Sakalib), ali značenje njegovo 
još uvijek nije konačno i sigurno objašnjeno. Istodobno sa sloven- 
skim imenom pojavljuje se kod nekih pisaca bizantinskoga carstva 
VI. i VII. vijeka i treće ime Anti, također nepoznata podrijetla i 
značenja. 

Premda se Sloveni pod sigurnim imenom dadu razmjerno kasno 
utvrditi historijskim spomenicima, ipak se može kao pouzdano uzeti, 
da se oni zapravo javljaju mnogo ranije, dašto pod drugim imenima. 
Većina slavista naime s pravom gleda u Herodotovim Neurima, 
u porječju gornjega Dnjestra i južnoga Buga, neki slovenski narod, 
a tako isto i u njegovim Budinima, a to nas dovodi u VI. vijek 
prije Hrista. Poslije toga nema o Slovenima uopće nikakih historij- 
skih podataka sve do [. ill. vijeka, ili bolje reći sve do IV. i V. 
vijeka naše ere, kad se oni prikučiše ušću dunavskomu. Oni su se 
dakle u doba Seobe Naroda stali kretati širinama današnje zapadne 
Rusije i Poljske na istok i na jug s jedne, a svakako još ina zapad 
rijeci Visli prama Odri s druge strane. U VI. vijeku raspadahu se 
na dvije velike skupine, na Slovene i Ante; Sloveni bijahu zapadna, 
a Anti istočna skupina, i to tako, da ih je rastavljala rijeka Dnjestar. 

Prvi narod, s kojim su Sloveni došli u doticanje, bili su Skiti, 
koji su neke od njih i podvrgli svojoj vlasti. Na sjeverozapadu opet 

navale na njih oko polovine IH. vijeka prije Hrista istočnogermanski 
Bastarni pokorivši sebi krajeve izmedu Karpata, Dnjestra i Buga, 
gdje su se odigrali prvi nam u historiji zajamčeni bojevi između 
Slovena i Germana. Poslije Bastarna, koji se preseliše na Balkanski 
(u III. vijeku poslije Hrista), a kad njihove obje državne organizacije 
razvale Huni, dospje jedan dio Slovena pod njihovu vlast (oko 375. 
po Hr.). Tim se događajem svršava tamno doba slovenskoga praži- 
vota i začinje se historijsko, a s njime i počeci južnoslovenskoga 
kretanja iz pradomovine na jugozapad. Ali prije nego li obratimo 
pažnju našu na prodiranje Južnih Slovena na Balkanski poluotok, 
nužno je, da se upoznamo s tadanjim njihovim unutarnjim životom. 

Kultura starih Južnih Slovena. Stari Južni Sloveni bijahu svi 
krupni i visoki, a crvenkaste kose. Taj krepki tjelesni ustroj pun 
zdravlja činio ih je podobnima, da su lako podnosili svaku nepogodu 
vremena kao i oskudicu hrane (kad je to trebalo da bude) i pomanj- 
kanje valjana odijela. Hranili su se svim poljskim plodovima, ribom 
i mesom divljači, kao i svih domaćih životinja, a pili su mlijeko, 
medovinu i pivo svareno od ječma. Inače su živjeli priprosto i 
jednostavno u drvenim domovima, u kojima je bilo i raznog po- 
kućtva. Oko doma širio se vrt i dvor (dvorište) sa zgradama za 
stoku, zvanima: hlevina, staja i kotac, pa uljanik s rojevima bučnih 
pčela. 

Običaje i privatni život njihov crtaju naši izvori ponajviše po- 
voljno. Stari Južni Sloveni bijahu tihi i marljivi baveći se ponajradije 
ratarstvom i stočarstvom, ma da se ne da zatajiti, da su u prilikama 
znali biti divlji i okrutni. Naročito im hvale gostoljubivost, koja je 
gdjekad prelazila u rasipnost. Kao osobitu krepost njihovu vrijedi 
pomenuti čist im bračni život, ponajviše u jednoženstvu, uz pre- 
rijetku vjernost žena, kojih je položaj u slovenskom društvu uopće 
bio mnogo povoljniji, nego li kod drugih naroda. Čini se, da drugi 
brak nije bio u običaju, pa otale i njihova dobrovoljna smrt po mu- 
ževljevoj. No kolikogod bješe položaj žene cijenjen u društvu, ipak 
je ona bila bez prava; nevjesta se naime sticala kupom ili otmicom. 
Pored ovih svijetlih strana slovenskoga drevnoga života znamo još 
i za neke tamne. Teška nesloga i svađa točila ih je oduvjek, što za 
njih znamo, a konačno bješe i veliko zlo prekomjerna odanost piću. 

Dok su Južni Sloveni živjeli u zajednici s drugim Slovenima, 
njihovo se društveno uređenje nije razlikovalo od uređenja ostalih: 

živjeli su slobodno ne trpeći nad sobom vladalačke vlasti, pa stoga 
i nijesu imali organiziranih država. Osnovica društvenoga života. 
bješe im rod, porodica, zacijelo nešto slično onome, što se 
danas nazivlje zadružni dom ili zadruga, u kojoj su bili 
okupljeni ljudi vezani najtješnjim krvnim srodstvom. Rodom, odnosno 
zadružnim domom, upravljao je domaćin, obično najstariji, a svakako 
najrazboritiji među svima, koga su ostali budi priznali budi odredili 
za to izmedu sebe. Glavno dobro i imutak roda bješe blago ili stoka. 
po pašnjacima, kojom se kupovalo i prodavalo kao posredujućom 
vrednotom. Sasvim je dakle i prirodno, da je pohlepa za umnaža- 
njem ovoga blaga zacijelo često davala povoda sukobima ne samo 
među susjedima, nego i među plemenima, jer se potrošeno blago 
dalo najbrže i najlakše nadopuniti plijenom. Mnogo manje od blaga 
(stoke) vrijedila je u praslovensko doba zemlja, koje je toliko bilo, 
da je svaki rod i svako pleme moglo sebi uzeti koliko je moglo 
uzorati ralom i plugom sijući sve glavnije vrsti žita, od kojih se 
pravio hljeb i varila kaša. Stoga među starim Južnim Slovenima i 
nije moglo da bude ni velikoga bogatstva ni velike sirotinje: onoga, 
koji nije htio da radi i sluša, izgonili bi iz doma ili roda, a ti pro- 
&nanici kao da bijahu jedina sirotinja, zvana hudi, što je značilo i 
siromaha i nevaljalca. Dalja posljedica porodičnoga života bješe bujno: 
razvijeni domaći život i visoka moralnost, ali odatle i ta rđava strana, 
da u Južnih Slovena nije bilo lične inicijative i pregnuća, što je 
docnije, kad je trebalo obrazovati državnih organizacija, štetno dje- 
lovalo. Još je jedna posljedica: među Južnim Slovenima nije bilo 
staleških razlika, oni bijahu svi među sobom jednaki, dakle su živjeli. 
u demokraciji, znak, da kod njih nitko nije mogao (bar u vri- 
jeme mira) doći do vlasti, do monarhije, očito poradi prejakoga ot- 
pora drugih. 

Kad bi se rod prekomjerno umnožio, jedan bi se dio odvojio 
i podigao nov dom negdje u okolini staroga, s kojim ne bi prekidao 
sveza. Više takih novih domova stvaralo bi vasi ili sela, u kojima 
su kuće vazda bile razdaleko jedna od druge, svaka usred svoje 
zemlje. Ovakovo selo naseljeno domovima, srodnima po krvi, smatralo 
se kao jedno bratstvo, a njime je upravljao kao starješina 
čelnik, kojega bi svi domaćini priznali ili odabrali između sebe. 
Bratstvo imalo je zajedničko prezime, obično po pradjedu onoga roda, 
iz kojega je poteklo, zajedničko groblje, zajednički žrtvenik, pa i 
šume. Šteta, sramota ili uvreda nanesena jednomu članu bratstva, 

smatrala se zajedničkom, pa stoga bješe čitavo bratstvo dužno osve- 
titi svoga člana, naročito kod ubijstva; to je krvna osveta. 

Kao što je bratstvo postalo od jednoga roda, tako je i pleme 
postalo, kad se bratstvo stalo razgranjavati i dijeliti na više bratstva, 
naseljenih u više sela, a vezanih između sebe krvnim srodstvom. 
Teritorij, na kojem je živjelo jedno pleme, zvao se župa, a ta je 
imala svoje ime ili po plemenu ili po rijeci ili po mjestu. Glavar 
plemena bijaše župan, zacijelo vrhovni sudac i vojskovođa čitavoga 
plemena, i to redovito iz bratstva, koje bi se istaklo hrabrošću, 
drevnošću ili veličinom ispred ostalih. Na taj je način bivalo, da je 
županstvo postajalo nasljedno u pojedinim bratstvima, a to je 
zametak slovenskom plemstvu. U sredini većine južnoslovenskih 
župa nalazio se grad, poglavito u barama ili na kakovom humku ; 
$rad bijaše zaštićen umjetnim utvrdama rova, nasipa, plota i brvana, 
a pleme se sklanjalo u nj ispred tuđinske navale. Inače bijaše u 
gradu i trg, gdje se kupovalo i prodavalo, a obično se u njem sa- 
stajahu plemenska vijeća, složena od glavara cijeloga plemena. 

Južni Sloveni kao ratari nijesu bili ratnički narod, no kad bi ih 
tkogod napao, branili su junački svoju kuću i slobodu. Odmah na 
vijeću birahu vojvodu, koji će ih povesti u boj. Oružje bijaše im 
dugo koplje i kratka sulica, zgodna za bacanje, pa mač, praćka, 
luk i strelica, a upotrebljavali su i neku vrst zastave, zvanu 
prapor. Uz veliku hrabrost, pače i žena, koje su često svoje mu- 
ževe pratile na vojnu, naročito obilježuje njihovu ratnu vještinu 
neiscrpiva lukavost, koja je najviše straha zadavala njihovim pro- 
tivnicima. 

Stari su Južni Sloveni vjerovali, da cijelim svijetom upravljaju 
božanstva, za koja su držali, da imadu ljudsku priliku i ljudske oso- 
bine. U glavnom im je vjera bila obožavanje prirodnih sila kao i 
ostalim Indoevropljanima. Vrhovni je bog bio gromovnik Perun, 
koji je s neba puštao munju i grom; on je jedini gospodario nad 
svim stvarima. Od ostalih bogova poznat je sunčani bog Dajbog, 
izvor svakomu dobru na zemlji, koji sve obasipava blagotvornom 
svjetlošću svojih životnih i toplih zraka. Niže od bogova bila su ri- 
ječna i druga božanstva, od kojih se dodanas sačuvaše u narodnoj 
uspomeni zmajevi i vile. Ovim se božanstvima Južni Sloveni 
obraćahu molitvom i prinošahu im žrtve, obično volove, ovce 
i razne plodove. Pri žrtvovanju pazilo se na razne znakove, po ko- 
jima bi vješti ljudi proricali budućnost. Žrtvu obavljao je zadružni 

domaćin ili župan nekoga plemena. Za sudbinu Južni Sloveni nijesu 
znali, ali su tako vjerovali, da neka božanstva vladaju čovjekom ; 
to su bile suđenice ili rođenice. Duša je čovjekova bila po njihovu 
vjerovanju besmrtna, a zvali su je nav; ona po tjelesnoj smrti po- 
kojnikovoj nastavlja u raju onakav život, u kakovu se nalazio čovjek, 
kad je promijenio svijetom. Zbog toga su se Južni Sloveni u nesrećnom 
ratu dragovoljno ubijali, da ne bi pali u ropstvo, već da umru kao slo- 
bodni ljudi. Još se mislilo, da se poneki čovjek može poslije smrti 
pretvoriti u vuka, povukodlačiti, pa _ u toj prilici da luta po svijetu, 
I takav da je vukodlak obdaren nadčovječjom snagom ; on goni i 
vodi oblake, a kad sunce ili mjesec pomrče, to ga vukodlaci žderu. 
Sahranjivanje bilo je dvojako : ili pokapanje u zemlju ili spaljivanje. 
S pokojnikom ostavljalo se sve ono, što mu je u životu bilo najmi- 
lije, tobože da mu služi i u životu onkraj groba. Nad grobom podigla 
bi se mogila ili gomila, na kojoj se davahu junačke igre, a 
onda daća, zvana strava. 

Razne mijene u životu starih Južnih Slovena pratila je pjesma 
— vjerna slika cijeloga narodnoga života, a naročito vjerskoga, jer 
se ona pjevala uz stare vjerske obrede i običaje. Za zabavu bile su 
pored priča još i zagonetke, dok se u poslovicama kazivalo pravilo 
mudrosti stečene u životu. 


II. 
Doseljenje i prva dva vijeka u novoj domovini, 


Prve političke organizacije. Južni Sloveni izlaze kasno na 
historijsku pozornicu, ne samo zbog toga, što u njih nema većih 
samostalnih političkih organizacija kroz čitavo ranije doba, nego i 
radi toga, što .živu u neposrednom susjedstvu s ratničkim i dobro 
organiziranim narodima. Njih upravo uvlače u svijet drugi narodi, 
naročito istočni Germani (u prvom redu Goti) i Turani (poglavito 
Avari). Kako sveze i odnosi s njima nijesu vazda bili prijateljski, to 
su se Južni Sloveni stali jedan uz drugoga pribijati i prikupljati ; 
mjesto malih plemenskih jedinica ističu se pomalo veća plemena, oja- 
čala u borbama, a neka od njih obuhvataju po više župa sknezom 
na čelu po germanskomu ugledu, uz kojega se izrijekom pominje i savjet 
(vijeće) odličnika. Sada se Južni Sloveni bolje izvježbaše u ratnoj vje- 
štini, poprimivši od Germana savršenije oružje i stvarajući vojske, 


Od germanskoga kuning. 

a time se vlast kneza kao vojvode sve to više ustaljivala, jer je 
seljenje i pomicanje na jug vazda bilo skopčano s borbama; ali i o 
tom jedva može da bude sumnje, da je seljenje bilo u prvom redu 
posljedica krvavih domaćih svađa između pojedinih plemena. U ta- 
kovim su zgodama zacijelo sazivali knezovi najodličnije ljude na 
savjet i tek u sporazumu s njima pošli su u pljačku, ponajviše za 
blagom (stokom). Razumije se, da je već onda vrijedilo u glavnom 
pravilo, da se ide u boj u tuđu zemlju; no Južni su Sloveni ipak 
ili pojedince ili u omanjim skupinama polazili u službu i k nepri- 
jatelju, naročito u bizantinsko carstvo. O dužnosti spram domovine 
ne može u to doba uopće još da bude govora; onda se ratovalo, 
gdje se mislilo naći lične koristi, a protiv koga ili za koga, bješe sve 
jedno. To je prirodna posljedica seljenja, pače kad bi neprijatelj na- 
valio jačom silom, Južni se Sloveni povukoše u šume i bare, ili sa- 
svim ostaviše svoje kolibe, pa se nastaniše u drućom kojem kraju. 
Slova je domovina tada bilo pleme, a me -zemlja. 
Pored toga još je od presudnoga značaja, da su se bez sumnje 
odmah od prvoga početka, kad su nastajale državne slovenske orga- 
nizacije, one umanjivale diobom između vladarskih sinova ili braće, 
a to je dovelo do stvaranja raznih središta. Oko njih su se 
okupljali pojedini rodovi, a među njima je onda zacijelo dolazilo do 
krvavih sukoba. Samo u većim pothvatima, a za volju obilnijega pli- 
jena, oni su se znali složiti u oveće skupine, no to bi prestalo, 
čim bi se cilj postigao. Ova slabost državne svijesti i narodnoga 
osjećaja potrajat će još veoma dugo među Južnim Slovenima i glavni 
je tumač za razumijevanje njihove starije historije. Tako dakle ne 
će Južni Sloveni — a to vrijedi za sve Slovene — u početku svoje 
historije istupati kao jedinstven narod s jedinstvenim 
ciljem, već zasebno, u omanjim plemenskim organizacijama. Stoga 
se i slovensko proširenje i seljenje vršilo samo postepeno bez oso- 
bitih događaja, slično prokapljivanju, ili kao kad se povodanj pola- 
gano pomiče naprijed. 

Pomicanje i seljenje. Prve provale Slovena i Anta u bizan- 
tinske provincije južno od donjega Dunava, koje nam zabilježiše 
bizantinski ljetopisci, započinju se u prvoj “polovini VI. vijeka. Od 
toga vremena dakle datira i historija Južnih Slovena, obilježena vla- 
danjem cara Justina 1. (518—527), a još više njegova nasljednika 
Justinijana I. (527— 565), sastojeći se od redovitih provala u carske 
provincije s jedne strane preko donjega Dunava, a s druge u ne- 

prekidnom pomicanju na zapad u Panoniju. Kod toga podupiraše 
Južne Slovene dugotrajno ratovanje carstva s Perzijom, pa vandalski 
i gotski ratovi Justinijanovi, budući da su tada carske čete bile po- 
vučcne s Balkanskoga poluotoka, a sam Justinijan nije davao slo- 
venskim pljačkaškim provalama većega značenja. Jer kako Južni 
Sloveni nijesu imali ni države ni stalno provedene vojničke organi- 
zacije, car odista nije ni mogao doći na misao, da će se iz njih 
vremenom izleći veće zlo za državu. Slovensko upadanje u provin- 
cije carstva ipak pokazuje dvije različite faze. U ranije doba Južni 
Sloveni provaljuju u carstvo samo plijena i roblja radi, 
vraćajuči se svaki put natrag preko Dunava u svoja obitavališta; a 
docnije idu oni za tim, da stvore na prekodunavskom 
ispražnjenom i opustjelom carskom zemljištu 
stalne naseobine. Ova druga faza naročito je u svezi s do- 
laskom Avara. 

Avari. Avari ili Obri bijahu konglomerat raznih turanskih azij- 
skih plemena, u kojem bijahu hunsko-ugorski čopori u većini. Oko 
sredine VI. vijeka stigoše pod vodstvom kagana Bajana na za- 
padnu obalu Kaspijskoga mora i ponude se u službu caru Justini- 
janu. Držeći se načela, da treba barbare uništavati barbarima, car 
im lijepo primi poslanike i uze ih u službu, odredivši kaganu go- 
dišnju novčanu potporu (558). Već oko 562. nalazimo Avare u da- 
našnjoj Dobruči i u Vlaškoj nizini, a poslije odlaska Langobarda iz 
današnje Ugarske u Italiju (568), zapreme oni srednje Podunavlje i 
Potisje, a samo Srijem dospije u ruke bizantinskoga carstva. No 
sada se razvrže prijateljstvo između carstva i AvarA, jer su oni svo- 
jatali Srijem i grad Sirmij za sebe, ali u prvom sukobu pod gradom 
budu suzbiti, tako da je Bajan tek 580. ponovo navalio na grad i 
iza dvogodišnje podsade i zauzeo (582). Odmah potom uništi požar 
Sirmij, i tako propade nekad toliko slavni grad, koji se sjajem i 
ljepotom mogao da mjeri i s najvećim gradovima u carstvu. 

Iza toga nastade avarsko-bizantinsko ratovanje, koje potraja uz 
neke sada kraće sada veće prekide sve do 626. S Avarima polazili 
su i pomicali se naprijed još i mnogobrojni im Sloveni podanici u 
Panoniji, a i Sloveni saveznici iz Dacije (Vlaške.). Sada nasele po- 
lako bez većih događaja Južni Sloveni svu današnju Slavoniju, Hrvatsku, 
jugozapadnu Ugarsku i slovenačke zemlje do talijanske međe na 
zapadu, a do izvora Mure i Murice na sjeveru. U Dalmaciju prova-, 
liše Južni Sloveni s Avarima ljeti 597., a potom sve češće i snažnije, 

tako da se je već 599. papa Grgur I. teško zabrinuo, da Sloveni ne će 
preko Istre upasti i u samu Italiju. Dosada bješe primorje dalma- 
tinsko pošteđeno, ali poslije prijeke smrti zaslužnoga cara Maurikija 
(604), kad zavlada bizantinskim carstvom upravo anarhija, došao je 
i na nj red. Uz mnoge druge ugledne gradove pade konačno i slavna 
Salona (oko 614.), a s njome i vlast bizantinske carevine u sjeve- 
rozapadnom dijelu Balkanskoga poluotoka; jedino Jader i Tragurij 
. te gradovi po otocima ostadoše ili netaknuti ili bar nijesu bili ra- 
zoreni. 

Nevolja bizantinskoga carstva došla je do vrhunca, kad 626. 
udare Avari i Sloveni na sam Carigrad, dok su s azijske strane 
imali na nj udariti Perzijci. No prvi budu potučeni na moru Slo- 
veni, kad su trebali da prevezu perzijske čete na evropsku stranu 
Bospora, i vrate se potom natrag, našto i Avari ostaviše bojište. 
Neuspjeh pod Carigradom nanese težak udarac gospodstvu avarskom, 
jer bijaše očiti znak slabosti njihove. Ubrzo skoče protiv njih dosa- 
dašnji im podanici Sloveni sa svih strana, naročito knez Samo, 
vladar zapadnih Slovena, kojega je vlast imala svoje središte u Ti- 
ringiji i Češkoj. Poslije poraza avarskoga oslobode se njihove vlasti 
i Južni Sloveni od Save do mora, dok su oni izmedu Save i 
Drave u Panoniji još i dalje morali priznavati vrhovno im gospodstvo. 
Avari sami biše stisnuli na današnju ugarsku ravnicu i Srijem, a 
Sloveni ostadoše sami na današnjem hrvatskom zemljištu, što su ga 
pomalo naseljavali počevši od druge polovice VI. vijeka. Time se i 
svršilo njihovo doseljenje oko polovice VII. vijeka. 

Romansko žiteljstvo. Za ovih navala na Panoniju i Dalmaciju 
stari je element romanski ponajviše iščeznuo, a samo djelomice se 
spasao bilo na otoke i u neke utvrđene primorske gradove, bilo u 
planine, provodeći odsada život pastirski (Vlasi, u gradovima Ro- 
mani ili docnije Latini.) Jedan se dio salonskih bjegunaca opet uteče 
u Dioklecijanovu palaču, koja bješe doduše oplijenjena do zadnjega 
kuta, ali kao temeljna zgrada još je uvijek pružala dosta zaštite i 
krova. Pomalo urede sebi ovi bjegunci ovdje svoja stalna obitavališta 
i polože tako osnovu gradu zvanom Spalatum ili Spljet, koji 
se pravo poče razvijati onda, otkad se u nj skloniše i salonski bje- 
$unci s otoka. Za vrijeme ovih nevolja priskoči prognanim romanskim 
kršćanskim žiteljima u pomoć papa Ivan IV. (640—642), i sam rodom 
iz Dalmacije, poslavši onamo opata Martina s obilnim novcem, da 
iskupi od poganskih Slovena kršćansko roblje, što mu je uspjelo, 

pače on je tom prilikom sabrao po Dalmaciji i kosti kršćanskih 
mučenika, tako salonskoga biskupa sv. Dujma i njegovih drugova, £ 
donio ih u Rim, gdje ih je papa dao položiti tik lateranske bazilike 
u posebnoj kapeli. Sloveni se međutim rašire ogromnim prostorima 
Balkanskoga poluotoka te susjedne Panonije i Norika, ali bez težnje, 
da stvore državnih organizacija, već jedino sa željom, da nađu: 
mjesta za svoj plemenski život. Kako je carstvo bizantinsko tada. 
bilo u neprekinutim teškim ratovima s Arapima, nije diralo u njih, 
ali kad je car Konstantin IV. Bradati (Pogonat) tako odlučno potukao 
Arape, da su zamolili mir na dvadeset godina (678), onda su i Slo- 
veni iz Dalmacije poslali poslanika u Carigrad i zatražili mir; car 
na nj pristane priznavši im naselja, a oni opet prime njega kao 
vrhovnoga gospodara svoga. 

Slovensko žiteljstvo. Glavno pučanstvo u Panoniji i Dalmaciji. 
bijahu Sloveni, koji sada dadoše nova imena mjestima, rijekama £ 
planinama, a samo ondje, gdje su čuli od starih žitelja starija imena, 
pridržaše ih preudešena prema svome izgovoru. Tako nastade ođ 
Nona — Nin, Salona — Solin, Siscia — Sisak, Sirmium — Srijem, 
od Draus — Drava, Saus — Sava, Oeneus — Una, Promona — 
Promina, Brattia — Brač, Pharia — Hvar, Arba — Rab. No _kođ: 
toga se jasno opaža, da su se stara imena poglavito uščuvala uz 
more i po otocima, dok je unutrašnjost dobila uz rijetke izuzetke 
sasvim nova slovenska imena. 

Sloveni raspadali su se na mnogobrojna plemena, jer su u prvim 
vijekovima produžili i u novoj domovini život, kakav su provodili 
u staroj postojbini. Među ovim plemenima sa županima na čelu 
isticala su se bez sumnje već sada Hrvatii Srbi, oba najodličnija, 
ali političke važnosti još nemaju sve do pred kraj VIII. vijeka. 
Uz Slovene i Romane na primorju preostalo je i dosta A varaA, po- 
glavito u današnjoj ličko-krbavskoj županiji, dje im je glavar nosio: 
im&e bajan, od kojega docnije — kad Avar4 nestade među Hrva- 
tima — postade hrvatsko ban, u prvi kraj vojnički zapovjednik. 
županija ličke, krbavske i gadske. 

Obnovljenje bizantinske Dalmacije. Tek poslije gubitka ra-- 
venskoga egzarhata (750) posveti carstvo više brige Dalmaciji, gdje 
je poslije pada Salone vas politički i kršćanski život bio ograničen 
na neke otoke. Tada su već nastupili bolji odnosi između preo- 
stalih Romana i susjednih još uvijek poganskih Slovena, pa tako se 
moglo pomisliti bar na neku obnovu staroga stanja. Prije svega bi u 

Spljetu uređena biskupija (odnosno naslovna nadbiskupija), kao bašti- 
nica stare Salone, a podređena bješe carig£€radskomu patri- 
jarhu, jer je još odredbom bizantinskoga cara Lava III. Izaurijskoga 
ed 132. vas politt€ki teritorij earški imao potpa: 
dati pod patrijarha. Prvi biskup bješe Ivan Ravenjanin 
(oko 780.), koji preobrazi mauzolej cara Dioklecijana u stolnu crkvu, 
koju posveti blaž. djev. Mariji, a tek docnije bješe prozvana po sv. 
Dujmu. Politička vlast opet dobi svoje središte u Zadru, gdje je sto- 
lovao carski namjesnik (dux), a potpadahu poda nj još i gradovi 
Trogir i Spljet te glavni otoci Krk, Osor, Rab i Vergada ; ova oblast 
pridrža i dalje ime Dalmacije (u drugoj polovici VIII. vijeka). 

Oblasti slovenske. Sve su ove važne promjene morale imati 
utjecaja i na susjedne Slovene, koji su također oko toga vremena 
obrazovali razne veće oblasti po svojem teritoriju, s knezovima na 
čelu. Uoči IX. vijeka one su već postajale, a bile su u glavnom 
ove: između ušća Raše (u današnjoj Istri) i ušća Cetine, pa Jadran- 
skoga mora, rijeke Vrbasa i preko njega u srednjem i donjem toku 
dalje na istok prema Bosni i Drini, prostirala se Hrvatska; od 
Cetine do Neretve Neretljanska oblast; od Neretve do Du- 
brovnika Zahumlje ili Hum; od Dubrovnika do Kotora Tra- 
vunja (ili Trebinjska oblast), a od Kotora do Bojane i ušća Drima 
Duklja. Sve su se ove oblasti širile i u unutrašnjost do razvodnih 
planina, što dijele vode Jadranskoga mora od pritoka Save, gdje se 
u porječju gornje Bosne sterala oblast Bosna, dok se u porječju 
Pive, Tare, gornje Drine i Lima, omeđenu visokim planinama, nala- 
zila Srbija. U bivšoj savskoj Panoniji između Drave, Save i pla- 
ninskoga niza od Risnjaka do Une i ličke Plješivice širila se posebna 
oblast, u kojoj je sve do XVII. vijeka prevladavalo ime slovensko, 
pa otale joj i ime Slavonija u latinskim spomenicima, a Slo- 
vinci, Slovinje u hrvatskim; mi ćemo je zvati panonskom 
Hrvatskom. Vjerojatno je, da je ona sve do pred konačnu pro- 
past Avara priznavala vrhovnu vlast njihova kagana, koji je tada još 
uvijek bio gospodar Ugarske ravnice i Srijema, a tako i onamošnjih 
Slovena. 

Sve do početka IX. vijeka naziva se narod, koji se naselio u 
opsegu stare Dalmacije i Panonije u stranim izvorima toga vremena 
jedino pod imenom Slovena, dakle pod općenitim nazivom. No 
nema sumnje, da su već tada živjela i pojedina plemenska imena, a 
u prvom redu oba najodličnija: Hrvati i Srbi, ali ona iziđoše 

na prvo mjesto tek kod stvaranja političkih oblasti. Tako se zgodi, 
da se jedan isti narod, iznajprije poznat u izvorima pod imenom 
Slovena, stao kupiti oko dva plemenska imena Hrvata i Srba. Kako 
se u kasnije vrijeme proširila većma politička vlast jednoga ili dru- 
ćoga plemena, tako će i odnosno političko narodno ime obuhvatati 
sada veći, a sada manji prostor. 

Ovo stvaranje većih političkih središta i prvi istup Hrvata i 
Srba na historijsko poprište u tijesnoj je svezi s napredovanjima 
obaju njihovih susjeda, s Francima na zapadu, a s Bugarima 
na istoku. 


III. 
Franci i panonska Hrvatska u IX. vijeku. 


Napredovanja iranačka. U drugoj polovici VIII. vijeka stala 
se vlast franačke države naglo širiti preko Italije na istok, primičući 
se granicama Balkanskoga poluotoka. Kad osvoji Karlo Veliki 788. 
bizantinsku Istru i pokori Bavarsku, podlože mu se i norički Slo- 
veni ili Slovenci, dosada podanici bavarski. Ovim osvajanjima 
postade franački kralj susjedom avarskoga kaganata i bizantinskoga 
carstva, odnosno panonsko-hrvatske i dalmatinsko-hrvatske oblasti. 

Avarski rat (791. i 795.—796.). Zaželjevši proširiti vlast svoju do 
Dunava i za kazan, što su pomagali buntovne Bavarce, odluči se 
sada Karlo Veliki na rat protiv Avara. Taj se rat vodio u dva maha 
(791. i 795.—796.), a sudjelovao je u njemu na strani franačkoj sa 
svojim četama i panonsko-hrvatski knez Vojnomir (795). Avari budu 
potučeni, a države njihove nestade. Tako se konačno oslo- 
bode panonski Hrvati prevlasti avarske, ali po- 
stanu podanici franački. Panonsko-hrvatski knez bi pod- 
ređen (kao i slovenački i istarski) furlanskomu markgrafu, dok su 
crkveni poslovi predani patrijarhu akvilejskom, koji je tada stolovao 
u Čividalu (Čedadu). Kako je većina naroda još uvijek bila poganska, 
iščeznu sada njegovim krštenjem mnogoboštvo iz panonske Hr- 
vatske (krajem VIII. vijeka), i sva zemlja između Drave i Save do 
Dunava potpade pod Karla Velikoga, dok najistočniji dio njezin dobi 
ime Frankohorion, koje se sačuvalo do danas u nazivu sri- 
jemske Fruške gore. 


Dalmatinska Hrvatska dolazi pod Franke. Uto se zarati Karlo 
Veliki s bizantinskim carstvom, a pogotovo otkad se godine 800. 

okruni za cara rimskoga. Još prije toga (799) pokuša furlanski mark- 
graf Erih provaliti u dalmatinsku Hrvatsku, no bude kraj Trsata 
(Rijeke) potučen i ubijen. Uza sve to Franci doskora podlože svojoj 
vlasti dalmatinsko-hrvatsku oblast između mora, Cetine i Vrbasa te 
i nju podrede furlanskomu markgrafu, a kad bizantinski car Nikifor 
ugovori s Karlom mir (803), odreče se dalmatinske Hrvatske, pri- 
državši jedino primorske gradove i otoke (Dalmaciju). Međutim pre- 
dade se Dalmacija već druge godine Francima, našto ponovo plane 
ljuti rat između oba carstva, a taj svrši Karlovim porazom na moru. 
Nato bi 822. ponovo ugovoren u Aachenu mir, kojim bi potvrđen 
onaj raniji od 803.: dalmatinska Hrvatska ostade u vlasti franačkoj, 
a gradovi Zadar, Trogir i Spljet pa otoci Krk, Cres s Lošinjem (Osor) 
i Rab u vlasti bizantinskoj s nazivom Dalmacija. Sada, početkom 
IX. vijeka, biše i dalmatinski Hrvati pokršteni od fra- 
načkih misionara, a doskora i osnovana u Ninu zasebna hr- 
vatska biskupija, koja bješe izravno podvrgnuta papi. Dalma- 
tinsko-hrvatski knez opet, koga je narod sebi slobodno birao i koji 
je sasvim slobodno upravljao zemljom, bješe podvrgnut vrhovnomu 
nadzoru furlanskoga markgrafa. Prvi poimence nam poznati dalma- 
tinsko-krvatski knez kršćanin bješe Višeslav (oko 800.), kojega je 
sjedište bio Nin. Spram franačkoga vladara preuzeo je i on, kao i 
panonsko-hrvatski knez, dužnost, da će na carski poziv vjerno vršiti 
vojnu službu. 

Ustanak kneza Ljudevita (819—823). Karlo Veliki umro je 814., 
a naslijedi ga slabić sin Ludovik Pobožni. Njemu se u gradu 
Paderbornu poklone oba podložna hrvatska kneza: panonski Ljudevit 
i dalmatinski Borna. Međutim uze furlanski markgral Kadal6 tako 
nasilno i okrutno postupati s panonskim Hrvatima, da se njihov knez 
Ljudevit, čije je središte bio tvrdi Sisak, poradi toga potužio caru 
Ludoviku. Kad to ne pomože, diže se Ljudevit s narodom svojim na 
oružje (819). Franci odmah otpreme jaku vojsku pod Kadaloom iz 
Halije protiv njega, ali je Ljudevit tako odlučno razbije, da su mu 
se potom pridružili Timočani i Sloveni u današnjoj Kranjskoj i Šta- 
jerskoj, dok se dalmatinsko-hrvatski knez Borna uslegao od saveza 
s njime, spreman vjerno vršiti vojnu dužnost svoju na strani carevoj. 
Uto skupe Franci još iste godine 819. novu vojsku, da pokore od- 
metnule Slovene, dok je s juga udario na Ljudevita dalmatinsko- 
hrvatski knez Borna. Ljudevit pohita najprije u susret Francima, a 
onda se vrati natrag i potuče Bornu na rijeci Kupi ameton, a samo 

hrabrosti nekih svojih vojnika imao je Borna da zahvali, što i on 
nije u tom boju poginuo. Potom provali Ljudevit na zimu u dalma- 
tinsku Hrvatsku te je nemilice popali i pohara. Glas o Ljudevitovu 
uspješnom ratovanju odjeknuo je daleko, i sada mu se pridruže još 
i ostali Sloveni sve do blizu Soče. Iza toga uzeše redom kroz tri 
godine (820—822) snažne franačke vojske udarati na ,velkoga bun- 
tovnika“, ali se Ljudevit održa sve do 822., kad je nova velika carska 
vojska, a to je bila već deseta po redu, oko augusta kretala iz 
Italije na panonsku Hrvatsku. Pred tom silom umače Ljudevit iz Siska 
i prebjegne k Srbima, našto Franci konačno pokore čitavu panonsku 
Hrvatsku, dok su Timočani došli pod Bugare. Ali ubivši svoga do- 
maćina, nekoga srpskoga župana, koji mu je valjda po nagovoru 
Franaka radio o glavi, Ljudevit se skloni u dalmatinsku Hrvatsku. 
Ovdje je još 821. umro knez Borna, a naslijedio ga je narodnim iz- 
borom i carskom potvrdom sinovac Vladislav (821. do otprilike 835.) 
No knez Ljudevit potražio je utočišta kod Bornina ujaka Ljudemisla, 
a taj ga dade, zacijelo po franačkom nalogu, ubiti (823). 

Važnost Ljudevitova. Ma da nije uspio svojim snažnim ustan- 
kom, knez Ljudevit ipak ide u red najznatnijih ličnosti stare hrvatske 
povijesti. On je bio jedini hrvatski vladar, koji je oko sebe okupio 
pored panonskih Hrvata još i velik dio Slovenaca i podunavskih 
Slovena, valjada Srba, ravnajući bar kroz jedno vrijeme sudbinom 
čitave zemlje od izvora Save do ušća Timoka u Dunav. Svojim je 
hrabrim istupom potresao i temeljima franačke velike države, a 
zemlju hrvatsku između Drave i Save spasao od onakove kobi, ka- 
kova je stigla susjedne Slovence. 

Franačko-bugarski rat. Pobjeda nad Ljudevitom ipak nije do- 
nijela Francima očekivana ploda, jer se dobrza upletu zbog pogra- 
ničnih nekih pitanja u rat s Bugarima, kojima je tada vladao kan 
Omurtag. Za toga rata (827—829) provale oni u panonsku Hrvatsku 
i zadrže u svojoj vlasti istočnu Slavoniju i Srijem. Teške neprilike, 
što ih je tada imao car Ludovik sa svojim sinovima poradi diobe 
države, bjehu razlogom, da je osvojenje bugarsko ostalo trajno, pače 
sada njihovom potporom zavlada u zapadnom dijelu panonske Hr- 
vatske knez Ratimir, koji bi tek 838. protjeran od Franaka, 
a zemlja između Drave i Save (osim bugarskoga dijela na istoku) 
čini se da je došla pod upravu donjopanonskoga kneza Pribine 
(f 861.), a onda njegova sina Kocelja (T 876.). Tek pod kraj IX. 
vijeka opet se spominje u panonskoj Hrvatskoj kao zasebni knez 

Braslav (880—900), vjerni vazal franački. Kad je car Karlo III. De- 
beli opet sjedinio u svojoj ruci čitavo franačko carstvo i došao na 
istok svoje države u Tulln (nedaleko od Beča), pođe i Braslav onamo, 
da mu se pokloni (884). U ratovima, što su ih vodili car Arnulf i 
moravski knez Svatopluk, stajaše Braslav na strani Arnulfovoj, po- 
mažući ga izdašno savjetom i vojskom. Za toga ratovanja pojavi se 
na ravnicama Dunava i Tise nov narod, Madžari; oni pristanu 
uz Arnulfa, udare na moravsku državu i nasele današnju Ugarsku 
(896). Dolaskom Madžara ujedared se izmijene političke prilike u 
panonskoj Hrvatskoj: vlasti Iranačke nestade, a ubrzo 
nalazimo panonsku Hrvatsku u najtješnjoj svezi s dalmatinskom 
Hrvatskom, s kojom obrazova ona hrvatsko kraljevstvo. Knezu Bra- 
slavu nestaje poslije 896. i traga. 


BY. 


Dalmatinska Hrvatska i Neretljani. 
(Do potkraj IX. vijeka). 


Dok je panonska Hrvatska bila pod vrhovnom vlašću franačkom, 
a djelomice došla i pod bugarsko gospodstvo, razviše se političke 
prilike u dalmatinskoj Hrvatskoj sasvim drugim pravcem, a naročito 
je na nj utjecala Venecija. 


Za rimskoga vladanja zvala se sva zemlja između donjega Pada, 
Alpa, Soče i mora Venecija. Od vijekova donose moru alpske 
Tijeke ovoga kraja svu silu krša i mulja, praveći tako uporedo s kop- 
nom pješčane otoke i otočiće zvane ,lidi", dok se močvare između 
njih i sučelne obale zovu ,lagune“. Najznatniji lidi bili su Gradež 
(Grado) kod ušća Soče, pa Kaorle, Olivolo i Rialto. To je bila otočna 
Venecija. Za burnih vremena seobe naroda, poglavito u prvoj polo- 
vici V. vijeka, potražiše žitelji nekih venetskih gradova zakloništa 
na ovim otocima i osnovaše malu zasebnu oblast, baveći se samo 
brodarstvom i trgovinom. Ali za gotsko-bizantinskoga rata prisili ih 
srećno oružje Justinijanovo na pokornost carstvu (kao i svu ostalu 
Italiju i Dalmaciju), pridržavši docnije sebi pravo potvrditi izabrana 
dužda (dux, dijalektno dože). Kad je početkom IX. vijeka utemeljena 
na otočićima Rialto i Olivolo grad Venecija (Mleci), steče ta 
oblast svoje prirodno središte. Vrhovno bizantinsko gospodstvo dobro 
je došlo Veneciji, jer je ona za to vrijeme proširila svoje trgovačke 
sveze po cijelom Istoku, prodajući dragocjenu robu njegovu dalje 

na evropski Zapad, a uvozeći na Istok u prvom redu oružja, drva 
i ljudskoga roblja. Ova je dva posljednja predmeta često uzimala 
s istočne obale Jadranskoga mora, ali je kod loga dobrza naišla na 
ljut i odrešit otpor. : 

Oslabljenje bizantinske vlasti. Uto se zgodi i znatna promjena u. 
bizantinskom carstvu. Za traljavoga vladanja cara Mihajla II. 
Mucavca (820—829) stigoše carstvo nekolike teške nevolje. Domaće 
pobune pa nesrećne borbe s Arapima oko Krete i Sicilije slomiše 
bizantinsku vojnu snagu na kopnu i moru. To je bio mig, na koji su 
slovenska plemena uz Jadransko more južno od Cetine, u prvom 
redu smioni Neretljani, redom otpali od Bizanta, a neki, sma- 
trajući svoje krštenje znakom podložništva carstvu, vrate se opet 
mnogoboštvu, da bi tako zbrisali i taj biljeg dojakošnjih veza s car- 
stvom. U taj čas oni se oglase kao drski gusari. U isto vrijeme osjete 
se i dalmatinski gradovi mnogo slobodniji, dok se Venecija tom Ppri- 
likom također privremeno oslobodi vrhovnoga bizantinskoga gospod- 
stva. Kako je tada zbog građanskih ratova u franačkom carstvu 
oslabila i prevlast franačka u dalmatinskoj Hrvaiskoj, podade se i 
njoj prilika, da se javi kao nova sila na moru; kao knez vladao je 
tada Mislav (oko 835. do 845.), po svoj prilici nasljednik Bornina 
sinovca Vladislava. 

Borbe s Venecijom. Sukob između Neretljana i Mlečana za- 
počeo se tako, da su oni stali hvatati mletačke trgovačke lađe, za- 
cijelo osvećujući se za ranije im nanesene štete. Iza poduže borbe 
pošlju Neretljani oko 830. svoga poslanika u Veneciju, da sklopi 
mir; značajno je, da se je taj poslanik tom prilikom pokrstio. Nastali 
domaći nemiri u Veneciji učiniše, da mir nije dugo potrajao, jer za. 
koju godinu Neretljani opet napadnu i oplijene mletačke lađe. U tim 
su bojevima sudjelovali i podanici Mislavovi. Konačno se digne 839. 
dužd Petar Trandenik s brodovljem te uklanjajući se sukobu 
uglavi najprije u poljičkom sv. Martinu trajan mir s hrvatskim 
knezom Mislavom, a onda preplovi na susjedne neretljanske otoke,. 
gdje je vladao knez Družak (Drosaicus), i sklopi također s njime mir. 
Ali već na proljeće iduće godine došlo je do novoga sukoba između 
Neretljana i Mlečana, u kojem bi dužd ljuto potučen. Čini se, da je: 
tada neretljansko gusarenje dopiralo i do franačke Istre, jer italski. 
kralj Lotar, sin cara Ludvika Pobožnoga, utanači početkom 840. 
s duždom ugovor (pactum), koji se imao obnavljati svake pete godine, 
a po njemu bješe Venecija obvezana, da za trgovačke privilegije po- 

dijeljene joj od kraljevine Italije priskoči u nuždi sa svojim brodovljem 
u pomoć istarskim i nekim drugim sjeveroitalskim gradovima ,protiv 
Slovena". 

Arapski nalet. Oko toga vremena utvrdili su Arapi (Saraceni 
= isločnjaci) moć svoju po većem dijelu Sicilije i u nekim točkama 
južne Italije, naročito u Tarentu, u okolici kojega su (krajem 840.) 
ametom potukli bizantinsko-mletačko brodovlje. Poslije toga udu na 
proljeće 841. u Jadransko more s 36 lada pod vodstvom sabiba 
(= glavara) Kalfuna, zapale na drugi dan Uskrsa Osor (na otoku), 
onda papinu Ankonu, a na povratku poharaju i južnodalmatinska 
mjesta Budvu, Rosu i Kotor. Sada se po drugi put podiže protiv 
njih dužd Petar Trandenik, ali ga Arapi 842. do nogu pobiju kod 
otočića Suska (na zapadnoj strani Lošinja). U isto vrijeme zauze 
jedna druga arapska četa južnoitalski grad Bari za dulji niz godina, 
a onda navale Arapi još i na sam Rim, gdje oplijeniše samu crkvu 
sv. Petra (846). 

Trpimir (845—864). Međutim umre knez Mislav, a naslijedi ga 
Trpimir (otprilike izmedu 845. i 864.), praotac one dinastije, koja je 
uz neke izuzetke vladala u Hrvatskoj sve do pred kraj XI. vijeka. 
Trpimir priznavao je doduše vrhovnu vlast franačkoga cara Lotara 
(840—855) kao kralja Italije, ali nam se unatoč tomu javlja 
u punom vladalačkom sjaju po uzoru franačkoga dvora. Sebe naziva 
»pomoću božjom knez Hrvata“ (dux Chroatorum iuvatus munere 
divino), a to je prvi spomen hrvatskoga imena u hi- 
storijskim spomenicima, kao što je i sačuvana nam nje- 
gova isprava od 4. marta 852. najstariji poznati nam hrvatski diplo- 
matski spomenik. U Klisu imao je dvorac, gdje su ga okruživali 
župani, komornici i dvorski svećenici, a tako i u Biaćima (kraj Tro- 
gira). Obdario je spljetsku crkvu, kojom je tada upravljao njegov 
kum nadbiskup Petar, crkvom sv. Jurja u Putalju (danas Kaštel Su- 
ćurac), zemljišnim posjedom oko nje i kmetovima te desetinom od 
kliškoga kneževskoga posjeda. Ispod Klisa sagradio je samostan (sv. 
Petar), u kojem je smjeslio red benediktinski. 

Za njegova vladanja napali su Bugari svoje zapadne susjede 
Srbe. Oblast njihova širila se tada u onom planinskom kraju, kojim 
protječu Piva, Tara, gornja Drina, Lim, Ibar i gornja zapadna Morava. 
Ovdje je vladala dinastija, kojoj bješe oko 780. praotac Višeslav, 
a između 835. i 660. bješe knezom srpskim Vlastimir. Na nj 
udari Omurtagov sin i nasljednik kan Presjam (ili Malamir) s težnjom, 

da pokori srpsku zemlju, ali Bugari biše suzbiti. Presjamov sinovac 
i nasljednik kan Boris obnovi navalu na Srbiju želeći osvetiti 
poraz Presjamov. Tada su u Srbiji vladala tri brata: Mutimir, Sto- 
jimir i Gojnik, podijelivši po smrti oca Vlastimira državu. No složna 
braća pobiju vojsku Borisovu i sklope s njime mir. Potom je Boris 
okrenuo oružje na dalmatinsku Hrvatsku iz nepoznatih razloga, no 
i knez Trpimir potuče ga i natjera na mir. Ovaj rat jasno svjedoči, 
da je dalmatinska Hrvatska tada (oko 860.) bezuvjetno 
morala negdje neposredno graničiti sBugarima! 
Budući da se između Save i Drave sterala franačka panonska 
Hrvatska, u Srijemu i u današnjoj sjeverozapadnoj Srbiji Bugarska, 
oko gornje Drine i dalje na jugu Srbija, morala je dalmatinska 
Hrvatska graničiti s Bugarima negdje Vrbasu i Bosni dalje na istok, 
to jest u današnjoj zapadnoj Bosni, gdje nam valja i tražiti 
bojište hrvatsko-bugarsko, ali kad i kako je ova oblast Bosna 
došla u vlast dalmatinsko-hrvatskoga kneza, o tom nam inršavi 
izvori ne kažu ništa. 

Potkraj vladanja Trpimirova padaju još dva krupna događaja: 
začetak raskola (shizme) između rimske i grčke crkve i krštenje 
Bugara. Sporova između jedne i druge crkve bilo je vazda, no uza 
sve to nije bilo jedinstvo kršćanske crkve razvrgnuto. Raskolu 
dade povod carski dvor u Bizantu, kad svrže patrijarha Ignatija i 
dade izabrati učenoga laika Fotija na njegovo mjesto, koji u malo 
dana bješe zaređen i odmah posvećen patrijarhom. Na tužbu Ignati- 
jevu obrati se papa Nikola [. na cara Mihajla III. i Fotija i javi im, 
da će stvar ispitati, a dotle se Fotije nema smatrati zakonitim pa- 
trijarhom. Kad istraga konačno prouzroči, da je papa proglasio Fotija 
svrgnutim, udari i patrijarh od svoje strane interdikt na papu i nje- 
$ove privrženike (867). Zbog toga se sada čitav kler unutar granica 
bizantinskoga carstva okupi oko patrijarha Fotija, smatrajući samo 
njega vrhovnom crkvenom glavom. Upravo tada natjera car Mihajlo 
NI. nenadanom provalom u Bugarsku kana Borisa, da je primio 
s narodom krst iz ruku grčkoga klera; tom mu je prilikom kumovao 
sam car, a Boris i dobi na krstu njegovo ime Mihajlo (početkom 
865.). No kad patrijarh Fotije ne htjede Bugarima da dade zasebnoga 


' Da je Hrvatska neposredno graničila s Bugarskom uz zasebnu kneže- 
vinu Srbiju i panonsko-hrvatsku oblast, dokazuje i to, što su pape slale bugarskome 
knezu Mihajlu Borisu svoje poslanike preko Hrvatske, moleći knezove (tako 
Domagoja i Zdeslava), da ih do bugarske granice (ili do Bugara) dadu otpratiti. 


41 


arhiepiskopa, ostavi ga knez Mihajlo Boris i približi se papi, koji 
mu obeća, da će ispuniti njegove želje. Sada biše grčki svećenici 
istjerani iz Bugarske, a rimski uvedu u zemlju latinski obred. No 
kad se pokazalo, da ni papa ne će da dade Bugarskoj zasebnoga 
patrijarha, kako je knez tražio, Bugari se opet vrate Carigradu, 
s kojim ostaše u trajnoj crkvenoj svezi, a sva docnija nastojanja 
rimskih papa, da ih opet približe k sebi, pokazaše se bezuspješna. 

Domagoj (864—876). Ma da je knez Trpimir imao tri poimence 
nam poznata sina Petra, Zdeslava i Mutimira, ipak sjede — bez 
sumnje poslije prevrata — na kneževski prijesto član druge porodice 
Domagoj (864. do 876.), kojega je sjedište bio po svoj prilici Knin. 
Ove smutnje u dalmatinsko-hrvatskoj kneževini odmah odluči da 
iskoristi dužd Urso Particijak udarivši 865. na nju s jakim 
brodovljem. Knez Domagoj osjećajući se preslabim, ne upusti se 
s njime u borbu, nego mu ponudi mir i taoce, što dužd i prihvati. 
Međutim se opet zaletjela 866. jaka arapska mornarica pod Du- 
brovnik te ga opsjedaše punih petnaest mjeseci. U toj se nevolji 
obrate Dubrovčani na novoga bizantiskoga cara, energičnoga i mu- 
droga Vasilija 1. Makedonea (867—886) za pomoć, a on im se 
i odazva, odlučivši podjedno tom prilikom uspostaviti oslabljelu carsku 
vlast na istočnoj obali Jadranskoga mora. Godine 867. posla veliko 
brodovlje pod admiralom Nikitom Orifom, našto Arapi napuste pod- 
sadu Dubrovnika, a dalmatinski gradovi i južnodalmatinska slovenska 
plemena osim Nereiljana opet se povrate pod carsku vlast. Istodobno 
spremao se i franački car Ludovik Il. da otme Arapima južnoitalski 
grad Bari, ali kad je vidio, da ne će uspjeti, ako brodovljem ne 
zatvori Bari s mora, rado prihvati savez, što mu ga je nudio car 
Vasilije, da složno istjeraju Arape iz južne Italije. Međutim kad stiže 
jako bizantinsko brodovlje pod admiralom Nikitom Orifom pod 
Bari, ne nađe ondje franačke kopnene vojske, pa tako se admiral 
vrati natrag, a savez se raspade. Kad car Ludovik vidje, da mu 
više nema pomoći od Bizantinaca, pozove sada svoga vazala dalma- 
tinsko-hrvatskoga kneza Domagoja, da mu dođe pod Bari s hrvatskim 
brodovljem; iza toga je odista Bari na Svijećnicu 871. od Franaka 
i Hrvata na juriš zauzet. Medutim otplovi jedan dio bizantinske mor- 
narice, dok su Hrvati bili pod Barijem, do neretljanskih i hrvatskih 
obala pa ih oplijeni i razori mnoge gradove i mjesta. Neretljani nato 
priznadu vrhovnu vlast bizantinskoga cara, dok je mučki bizantinski 
napadaj izazvao Hrvate, da su uzeli progoniti carske saveznike 

Mlečane. Sukobi mletačko-hrvatski mora da su bili veoma krvavi i 
ogorčeni, dok je ostalo ime kneza Domagoja u mletačkoj uspomeni 
kao prokleto (,Sclavorum pessimus dux"), pače i sam se papa Ivan 
VIII. obrati na nj, zovući ga zbog njegova sudjelovanja kod osvojenja 
Barija ,slavnim knezom“ (duci glorioso), neka bi uznastojao primiriti. 
svoje podanike, jer da mu njihova gusarska nedjela potamnjuju 
slavu (S73). 

Hrvati se oslobađaju franačke vlasti. Međutim umre (875) 
car Ludovik Il. i ostavi — nemajući sina nasljednika — Italiju stri- 
čeviću Karlmanu, sinu Ludovika Njemačkoga, koji je tada bio 
vrhovni gospodar panonskoj Hrvatskoj, donjoj Panoniji Koceljevoj, 
Moravskoj, Češkoj i Slovencima. Kako se dalmatinska Hrvatska 
brojila još od 803. k Italiji, morala je sada i ona doći pod vrhovnu 
vlast njemačku. Ne htijući se s time složiti, a podstrekavani i poma- 
gani od cara Vasilija Makedonca, dalmatinski se Hrvati pobune i 
nakon teškoga rata na kopnu i moru zbace konačno franačko go- 
spodstvo zauvijek; na kopnu potukli su čete, što ih je vodio donjo- 
panonski knez Kocelj, pače u boju pogibe i sam knez (0. 876.), 
a na moru se ratovalo uz istarsku — tada franačku — obalu, gdje 
su Mlečani došli Francima u pomoć. U vrijeme toga ustanka umr'o: 
je knez Domagoj, a naslijedio ga je iza kratkoga vladanja njegova 
sina Iljka (876—878) Trpimirov sin Zdeslav, protjeravši iz Hrvatske: 
bizantinskom pomoći Domagojeve sinove. 

Zdeslav (878—879) priznade vrhovnu vlast bizantinskoga cara 
Vasilija, pa tako zamijeni sada dalmatinska Hrvalska njemačko 
vrhovno gospodstvo s grčkim. Sa Zdeslavom pošlje car na Jadransko: 
primorje još i nekoga dvorskoga časnika i mnogo grčkih svećenika, 
a ti su potom pokrstili u prvom redu još uvijek poganske Ne- 
retljane, a onda i sve one od slovenskih plemena na jugu Cetine,. 
kao i od zagorskih Srba, koji nijesu još bili kršteni; u to doba 
dakle pada konačno krštenje njihovo (oko 878.—880.). No s političkim. : 
pravcem kneza Zdeslava nije bila većina Hrvata zadovoljna, a na- 
ročito s toga, što je sada hrvatska ninska crkva došla pod jurisdik- 
ciju carigradskoga patrijarha. Upravo tada bijaše biskupija ispražnjena, 
a njene je poslove vodio izabrani, ali još ne posvećeni biskup njezin 
Teodosije, dosada djakon ninski. Teodosije, odan papi, združi 
se potom s hrvatskim velikašem Branimirom, nato bi knez Zdeslav 
početkom maja 879. ubijen, možda nedaleko od Knina, a na prijesto» 
uspe se Branimir. 

Branimir (879—892). Knez Branimir pravi je osnivač političke 
nezavisnosti hrvatske. Odmah po svom nastupu pošlje zajedno 
s Teodosijem papi Ivanu VIII. pismo, u kojem obojica izjaviše oda- 
nost svoju i povratak apostolskomu prijestolu sv. Petra. Kad je 
knežev pouzdanik stigao s tim pismom u Rim, obuze papu velika 
radost: služeći na Spasov dan (21. maja 879.) svetu službu nad 
konfesijom sv. Petra, podiže ruke k nebu i blagoslovi Branimira i 
sav narod hrvatski i svu zemlju njegovu. O vim se činom narod 
hrvatski zauvijek i stalno pridružio katoličkoj crkvi 
i papi rimskomu. No pape Ivana VIII. dojmi se povratak Hrvata 
Rimu toliko, da je odmah i pomislio, kako bi tom prilikom nagovorio 
na slični korak i dalmatinske gradove, koji bjehu još od obnovljenja 
biskupija, krajem VIII. vijeka, pod jurisdikcijom carigradskoga patrijarha. 
Ali sav mu trud i nagovaranje bješe bez uspjeha, jer se oni kao 
carski podanici nijesu inogli, sve da su i htjeli, pridružiti papi, a 
pored toga ubrzo se pokazalo svako nastojanje izlišnim. Upravo se 
tada radilo, da papa Ivan VIII. priznade Fotija zakonitim patrijarhom. 
No dok je Fotije pazio, da ničim ne izazove papina otpora, Ivan VIII. 
opet bješe također upućen protiv arapskih pogibeljnih nasrtaja je- 
dino na pomoć cara Vasilija, a i on je bio skloniji, zbog teških ratova 
s Arapima, politici kompromisa, nego li tvrdoglavoj nepomirljivosti. 
I tako riješi crkveni sabor carigradski u prisutnosti papinskih posla- 
nika (od novembra 869. do marta 880.) razna prijeporna pitanja: 
patrijarh Fotije svečano bi ustoličen, dok je hrvatsko pitanje riješeno 
tako, da su car i patrijarh pridržali dalmatinske gradove u svojoj 
vlasti, ali se kneževine Hrvatske odrekoše, koja tako postade (oko 
880.) posve nezavisnom državom ne priznavajući nad sobom 
nikakove strane vrhovne vlasti. Poslije toga pođe Teodosije u Rim, 
gdje bi od pape svečano posvećen ninskim ,hrvatskim“ biskupom. 

Slovenska služba božja u Hrvatskoj. Oko toga vremena pro- 
šao je Hrvatskom i Dalmacijom na putu u Carigrad _moravski nad- 
biskup sv. Metod. Prisutnost njegova i slast slovenske službe božje, 
možda već i prije toga poznata Hrvatima od njihovih panonskih su- 
sjeda, morala je osobito snažno djelovati na njih, pa je stoga veoma 
vjerojatno, da je već tada (oko 882.) medu njima zahvatila jaka ko- 
rijena, a taj je samo još ojačao, kad su po Melodovoj smrti (885) i 
neki njegovi učenici potražili zaštite u Hrvatskoj, u prvom redu na 
području ninske biskupije, a potom i po krčkoj. No da toga 
stepena, da bi ona stekla državno priznanje i zaštitu, nije nažalost 

nikad došlo; slovenska nam se služba božja, a kroz to i narodna 
hrvatska crkva, pokazuje doduše kao snažna pojava u narodu hr- 
vatskom ovoga i narednoga vremena (u X. i XI. vijeku), ali ipak 
vazda samo kao sada više, sada manje dopuštena uz latinsku'. 
No i to je već dosta bilo, da vrši golem narodni i kulturni 
utjecaj, jer odsada unaprijed bješe hrvatstvu osigurano, da živi na 
Balkanskom poluotoku kao kulturna jedinica; tuđinska kulturna 
najezda, naročito latinizacija, nikad ga više ne će zateći goloruka. 
To i jeste glavni razlog, što su latinski biskupi u dalmatinskim gra- 
dovima toliko mrzili na slovenski crkveni jezik i pismo, pače dobrza 
će ga proglasiti heretičkim (arijanskim). Oni su naime punim pravom 
u njemu vidjeli ono krepko oružje, kojim se hrvatska, kao i uopće 
slovenska svijest, branila od latinizma i tuđinštine. 


Dalmatinski gradovi i otoci plaćaju danak hrvatskomu vla- 
daru. U to doba (između 882. i 886.) pada odredba cara Vasilija na 
dalmatinske gradove i otoke, da imadu u ime mira i odštete za 
zemljišta, što su ih posjedovali izvan svojih zidina na susjednom hr- 
vatskom teritoriju, plaćati vladaru hrvatskomu godišnji danak i to od 
novca, što se inače davao carstvu; sveukupna svota, što su je pla- 
ćali odsada unaprijed sve do vremena Kolomanova (1107), iznošaše 
720 zlatnika, za onda velika svota gotova novca. Pored toga 
još su oni bili obavezani davati i vina kao i drugih nekih prirodnina 
u ime daće. 


Međutim planuše nove borbe između Neretljana i Mlečana. Na- 
kon nekih manjih okršaja pode dužd Petar Kandijano ljeti 887. na 
odlučnu vojnu, no kod današnje Makarske bi poražen i ubijen. Ova 


' Pored držanja hrvatskih kraljeva Tomislava i Petra Kresimira IV. u doba 
borbe hrvatskoga klera s dalmatinskim za slovenski crkveni jezik, jak je dokaz za 
ovu tvrdnju činjenica, da su svi dosada nađeni natpisi po crkvama i u 
Hrvatskoj (ne samo u dalmatinskim gradovima), tako kraljice Jelene u Solinu 
(976.), kralja Držislava u Kninu (prije 970.), iz vremena kneza Branimira u Ninu 
i u Muću (888.), te kneza Mutimira u Uzdolju kod Knina (895), i toliki drugi 
fragmenti, pisani jedino na latinskom jeziku, i da se još uvijek nije našao 
trag glagolskomu natpisu starijem od Baščanske ploče (oko 1100.). Ova se 
činjenica nikako ne da opravdano i logički zamisliti, da je iu Hrvatskoj vrijedila 
slovenska služba božja, a s njome i slovensko (glagolsko) pismo kao nadmoćno 
pod državnom zaštitom ili da je bilo ća! općeno narodno. Očito se radi i u Hr- 
vatskoj (kao što je bilo u Svatoplukovoj Moravskoj) o jezičnom dualizmu u 
crkvi. Da se je bula pape Ivana VIII. (od juna 880.) ticala i Hrvatske, kako neki 
hoće, to mišljenje nije ispravno. 

nesreća prinudi Veneciju, da se, očito po primjeru cara Vasilija, od- 
lučila na slični korak, kojim će sebi osigurati nesmetani prolaz i 
trgovinu na Jadranskom moru: ona se odlučila na plaćanje iz- 
vjesnoga godišnjega danka (solidus census) hrvatskomu vla- 
daru, koji je tada po svoj prilici vršio i vrhovna vladalačka prava u 
Neretljanskoj oblasti. 

Mutimir (892—910). Kneza Branimira naslijedio je najmladji sin 
Trpimirov Mutimir (892. do otprilike 910.), Odmah u početku nje- 
gova vladanja došle su u sukob ninska i spljetska crkva zbog tuma- 
čenja Trpimirove darovnice (od 852.). Ninski je naime biskup Alde- 
freda tvrdio, da je knez Trpimir samo nadbiskupu Petru, dok on 
živi, darovao na uživanje crkvu sv. Jurja u Putalju s posjedom, a ne 
crkvi spljetskoj zauvijek. Ali na ročištu u Biaćima pred crkvom sv. 
Marte se pokazalo, da je tvrdnja ninskoga biskupa neispravna, našto 
je Mutimir ponovo potvrdio darovnicu očevu. Mutimir stolovao je 
u Biaćima, a imao je oko sebe sjajan dvor. U njegovoj pratnji nala- 
zila su se pored mnogih župana još i tri komornika : postelnik, buz- 
dovnik_i štitonoša te glavar hrvatskih samostana Žitelj. I kneginja 
imala je svoju zasebnu pratnju župana i komornika. Mutimir posljednji 
je hrvatski knez, jer se nasljednik njegov Tomislav vjenča prvi za 
kralja hrvatskoga, 

Srbi. Međutim zbiše se u susjednoj Srbiji važne promjene. Po- 
slije pobjede nad Bugarima plane među braćom Mutimirom, Stroji- 
mirom i Gojnikom razdor, a taj svrši tako, da je Mutimir svladao 
braću te ih poslao u Bugarsku u zatočenje, a pridržao je kod sebe 
jedino Gojnikova sina Petra. No taj pobježe u Hrvatsku knezu Bra- 
nimiru, a kad srpski Mutimir umrije (oko 890.), provali Petar Gojni- 
ković uz pomoć hrvatskoga Mutimira u Srbiju (892), gdje su tada 
vladala braća Mutimirovići Prvoslav, Bran i Stjepan. Ali Petar Goj- 
niković ih pobijedi, progna pa sam zavlada srpskom kneževinom. 
Poslije tri godine (895) udari prognani Bran Mutimirović sa svojim 
sinom Pavlom na kneza Petra, no Petar pobije Brana, zarobi ga za- 
jedno s Pavlom i oslijepi. No dvije godine kasnije pokuša drugi nje- 
gov bratučed Klonimir Strojimirović, da uz pomoć bugarsku 
svlada kneza Petra, ali Petar i njega pobijedi i ubije. Odsada dalje 
vladaše Petar Gojniković kroz dulji niz godina mirno i krepko kne- 
ževinom Srbijom. 

B. Kraljevi hrvatski (do kraja XI. vijeka). 


Vi. 
Tomislav i njegovi nasljednici. 
(910—969). 


>“Fomislav (910—930). Mutimira naslijedi Tomislav (o. 910. 

| do 930.), po svoj prilici njegov sin, koji nam se prvi put 
pominje 914. još kao knez. Od prethodnika svoga primi 
/J Tomislav primirenu i uređenu državu, što mu je i omo- 
gućilo, da snažnom rukom zahvati u razne susjedne političke mijene 
svoga vremena. U prvom je redu pažnja njegova morala biti obraćena 
sjeveru, gdje se zbiše važne promjene; to je dolazak Madžara u da- 
našnju Ugarsku. 

Madžari. Madžari ili Ugri pripadaju ugro-altajskoj grani tu- 
ranske rase. Pradomovina bila im je na južnoj strani planine Altaj 
u centralnoj Aziji, odakle se spustiše ponajprije na obalu rijeke 
Urala, a onda u primorje između Dona i Dnjepra. Kako su ih prvom 
polovicom IX. vijeka jednako potiskivali srodni im Pečenezi, ostave 
oni i tu zemlju pa se nastane između donjega Dnjepra i ušća du- 
navskoga. Na poziv cara Arnulfa navale oni na Moravsku .(892) a 
iduće godine kao saveznici bizantinskoga carstva na bugarskoga 
kneza Simeuna, kojega i potuku. Sada pozovu Bugari Pečenege, da 
navale na Madžare. [ odista, dok je najveći dio Madžara pošao u 
plijen u Panoniju, provale Pečenezi u njihovu zemlju, gdje su poubi- 
jali sve, što im je pod ruke došlo. Ta nesreća prinudi Madžare na 
novu seobu; pod vodstvom Arpada, sina Almoševa, pođu oni do 
srednjih Karpata te uđu vereckim klancem u Ugarsku (kod današ- 
njega Ungvara) i osvoje za kratko vrijeme gotovo svu ravnu zemlju 
oko Tise i Dunava (896). Dolaskom Madžara uništena bi zauvijek 
njemačka vlast u srednjem Podunavlju, koja je dotle sve više napre-- 
dovala, ali podjedno bi prekinuta i dojakošnja sveza između sjever- 
nih i južnih Slovena. 


Vlast se hrvatskoga vladara proširuje na panonsku Hrvatsku. 
Tek što su se Madžari naselili u Ugarskoj po više skupina, s raznim 
plemenskim starješinama na čelu, uzeše starim rimskim cestama 
provaljivati na svojim brzim konjima u Njemačku, Italiju i u bizan- 
tinsko carstvo. Za ovih pljačkaških napadaja došao je s Madžarima 
u sukob i hrvatski knez Tomislav, a taj ne samo da ih je srećno 

odbio od svojih granica, već je i vlast svoju proširio po naj- 
većem dijelu nekadanje panonske Hrvatske sve do Drave 
i današnje slavonske ravnice, gdje je proširena Hrvatska u prvi kraj 
(otprilike do smrti bugarskog cara Simeuna) graničila s Bugarskom, 
no već oko 930. s Madžarima, otkad se oni za oslabljenja bugarskoga 
smjestiše po nekim važnijim točkama oko ušća Drave i uz Dunav i 
Savu. Kad i kako se proširila dalmatinska Hrvatska po panon- 
skoj, ne znamo, no bezuvjetno stoji, da se 925. računao teritorij 
nekadašnje sisa čk e biskupije — koji je sve do pada franačke vlasti 
u tim stranama oko 900. pripadao patrijaršiji u Akvileji — kao zemlja, 
koja potpada u jednu ruku pod spljetsku nadbiskupiju, a u drugu 
pod hrvatskoga vladara. Do bojeva s Madžarima bez sumnje je do- 
lazilo uz staru rimsku cestu, što je vodila od Drave pored današ- 
njega Zagreba, Topuskoga i Bihaća prema Kninu, a naročito onda, 
kad su oveći odredi njihovi polazili u pljačku ugarskom Podravinom, 
a onda preko današnjih mjesta Ptuja, Celja, Ljubljane i Vipavske 
doline u Italiju (tako 919., 921. na 922. i 926.). U doba ovih madžar- 
skih pljačkaških vojna pribjeglo je u Hrvatsku mnogo naroda iz bivše 
Koceljeve Panonije, za koju već godine 900. pišu bavarski biskupi 
papi, da je sva opustošena, bez žitelja i ijedne crkve. Vjerojatno je, 
da se i panonska Hrvatska sama od svoje volje u tim teškim vre- 
menima prislonila uz dalmatinsku kao uz jači državni organizam, a 
njezini odličniji ljudi, plemići, pridržali i dalje domaću upravu, šiljući 
hrvatskomu vladaru, kao svomu vrhovnomu gospodaru, počasne 
«darove. 

Srbi i Bugari. Pored obrane od madžarske najezde u Hrvatsku 
zaokupiše Tomislava u mnogo većoj mjeri događaji, što su se baš 
tada odigravali u jugoistočnom susjedstvu njegovu, a naročito borbe 
između bizantinskoga carstva i Bugara za prevlast nad Srbima. 

Pobijedivši Klonimira Strojimirovića (896), srpski knez Petar Goj- 
niković vladao je punih dvadeset godina. On se sprijatelji s bugar- 
skim knezom Simeunom (892—927), sinom Mihajla Borisa, i pre- 
dade mu na čuvanje Pavla Branovića. Poslije toga udari Petar Goj- 
niković na Neretljansku oblast te je zauzme osim otoka 
Visa, Brača i Hvara, jer ti su oko toga vremena bez sumnje bili u 
vlasti hrvatskoga kneza Tomislava. Proširenje srpskoga kneza teško 
je podnosio humski knez Mihajlo Višević (oko 910. do 930.), 


... ve 


knez Mihajlo složi s bugarskim knezom Simeunom, u taj mah zara- 

ćenim s bizantinskim carstvom, kojega je vrhovnu vlast priznavao 
Petar Gojniković. Tako nastade rat između Petra i Simeuna ; srpski 
knez bi uhvaćen i odveden u Bugarsku, a na prijesto dođe bugarski 
štićenik Pavao Branović (917—920), dok _ je u isto vrijeme Mi- 
hajlo Višević zauzeo Neretljansku oblast, sjedinivši tako u 
svojoj ruci cijelo primorje do razvodnih bosanskih i srpskih planina 
od Cetine do Drima. No protiv Pavla Branovića podiže se bizantin- 
skom pomoći njegov bratučed Zaharija Prvosavljević, ali 
bude potučen i strpan u bugarsku tamnicu. Nato se obrati suvladar 
cara Konstantina VII. Porfirogenita car Roman Lekapin izravno 
na srpskoga kneza Pavla Branovića i to s uspjehom, jer on se odista 
odreče saveza sa Simeunom i pokloni se caru. Kad to sazna bu- 
garski car' Simeun, izmiri se sa zarobljenim Zaharijom Prvosavljevi- 
ćem i pošlje ga s bugarskom vojskom na Srbiju, a taj zbaci kneza 
Pavla i postavi na prijesto Zahariju (920—923) kao bugarskoga 
vazala. Sada je car Simeun imao slobodne ruke i udari svom silom 
na bizantinsko carstvo. 

Dalmacija dolazi pod papu. U toj nevolji uteku se car Roman 
Lekapin i tadanji patrijarh Nikola Mistik za pomoć Rimu izmirivši se 
podjedno sa svetom stolicom ; time bješe jedinstvo kršćanske crkve 
opet obnovljeno (923). Zacijelo posredovanjem pape Ivana X. (kao 
nekoć Ivana VIII.) obrati se potom bizantinsko carstvo na Hrvatsku 
i njezina vladara Tomislava, nastojeći da ga predobije za sebe u 
savez protiv Bugarske. Tom se prilikom odreče patrijarh svoje dosa- 
dašnje jurisdikcije nad dalmatinskim gradovima i otocima, prepustivšs 
ih papi rimskomu, a car ih podjedno predade u upravu knezu To- 
mislavu, odlikovavši ga još i naslovom prokonzula. Tako su konačno 
i dalmatinski gradovi i otoci trajno došli u krilo zapadne crkve 
s jedne, a u bližu i tješnju političku svezu sa susjednom hrvatskom 
državom. U isto vrijeme znao je car Roman da predobije i moćnoga 
humskoga kneza Mihajla Viševića, odlikovavši i njega naslovom pro- 
konzula i patricija, a nije nemoguće, da mu je bar privremeno po- 
vjerio upravu i brigu nad carskim gradovima Dubrovnikom i Koto- 
rom. U ovaj savez zacijelo nije bilo caru Romanu teško uvesti i 
srpskoga kneza Zahariju, koji mu je i onako u duši bio odaniji, negoli 
Simeunu. 

Pad Srbije. Upravo tada podsjedao je car Simeun Carigrad, no 
na glas o tim događajima na jadranskom primorju i u Srbiji napusti 


" On se proglasi carem oko 917. 

podsadu, sklopivši s carem Romanom primirje, a onda se okrene 
svom silom na srpskoga kneza ŽZahariju. U tom ratu bugarske su 
vojske konačno pokorile Srbiju i rastjerale narod na sve strane, 
najviše u Hrvatsku, kuda se i Zaharija sklonio, tako da je srpske 
kneževine privremeno nestalo; ona postade dio ogromne bugarske 
države (924). Sada su obje države, Hrvatska i ona kneza Mihajla Vi- 
ševića, neposredno s njome graničile, ali ih car Simeun nije napao 
neposredno poslije srpskoga rata. 


Hrvatska postaje kraljevinom. Oko toga vremena bijaše hr- 
vatski knez Tomislav na visini svoje moći. Suvremeni car Konstan- 
tin Porfirogenit kaže, da je Hrvatska tada mogla da podigne na noge 
100.000 pješaka i 60.000 konjanika kopnene vojske, dok je na moru 
imala osamdeset velikih brodova (sagina),-na svakom po četrdeset 
ljudi i stotinu manjih (kondura) sa po deset do dvadeset momaka. 
Zacijelo se sada, oko godine 925., Tomislav proglasi kraljem hrvat- 
skim (rex Chroatorum) nakon što je uglavio savez s Bizantom i pri- 
mio dalmatinske gradove i otoke u svoju upravu te proširio vlast 
svoju na panonsku Hrvatsku i na otoke Vis, Brač i Hvar, pa ko- 
načno kad je vidio, gdje se i bugarski knez Simeun sam okitio carskim 
naslovom, a tako isto uradio nešto ranije i bizantinski admiral _Ro- 
man Lekapin. Tomislav učini to jamačno odobrenjem svete stolice, jer 
mu papa priznaje kraljevski naslov, a možda mu je poslao još i kra- 
ljevsku krunu s ostalim znakovima kraljevske vlasti. No da li je To- 
mislav krunjen, od koga i gdje, to ne znamo! Tako se dakle 
preobrazi kneževina Hrvatska u kraljevinu, prva na 
tlu današnje habsburške monarkije,atakovom ostade 
bez prekida sve do danas. 

Pitanje jurisdikcije spljetske nadbiskupije. Podloženjem dal- 
matinskih gradova i otoka papi opet je izišlo na površinu pi- 
tanje jurisdikcije spljetske nadbiskupije, u kojoj je tada snaž- 
nije nego ikad oživjela želja, da se obnovi ,kako je nekoć bila", to 
jest prije propasti Salone. Tada je već postojala neispravna lokalna 
tradicija, kao da je osnivač njezin sv. Dujam bio učenik sv. Petra i 
da mu se svete kosti nalaze sahranjene pod oltarom stolne crkve, 
dakle da je ona apostolskoga podrijetla, pred kojom nemaju pravne 


! Pričanje ,Ljetopisa popa Dukljanina" o Duvanjskom saboru ne može za to 
da bude izvorom. To je nekoć bilo mišljenje Kukuljevićevo, na koje ja ne mogu 
pristati, 

osnove na život docnije osnovane crkve, a na istom zemljištu. To je 
bilo upereno protiv hrvatske ninske biskupije, koja se još uvijek 
širila, tobože ,protiv kanona“, sve do zidina dalmatinskih gradova. 
Kralj Tomislav opet, htijući da što jače sebi privuče dalmatinske 
gradove, pristajao je na težnje latinskoga episkopata, ali je kod toga 
naišao na jak otpor ninske crkve i njena biskupa Grgura. Da se 
dakle uklone svi prijepori, jer se dalmatinski kler podjedno još isticao 
i kao ljut protivnik slovenskoga crkvenoga jezika, kralj Tomislav 
obrati se s dalmatinskim biskupima na papu Ivana X. s molbom, da 
bi se sastao crkveni sabor u Spljetu. Papa privoli i odasla kao svoje 
poslanike ankonskoga biskupa Ivana i prenestinskoga biskupa Lava, 
a ti onda sazovu 925. sabor u Spljet u stolnu crkvu. 


Na taj sabor došli su pored dalmatinskih biskupa i opata te 
ninskoga biskupa Grgura još i kralj Tomislav s hrvatskim velikašima, 
onda neki srpski velikaši, koji nađoše utočišta u Hrvatskoj pred 
Bugarima, te humski knez Mihajlo Višević, u kojega državi je bila 
biskupija u Stonu. Na saboru bi zaključeno, da se vlast nadbiskupije 
spljetske, kao metropole i baštinice nekadašnje salonske crkve, koja 
da je tobože osnovana još u apostolskim vremenima, proteže od 
Raše do Kotora, a onda su pokušali dokinuti slovensku službu 
božju. No na njezinu obranu odlučno ustade ninski biskup Grgur i 
spase je za niže svećeničke redove. 


Međutim uze se bugarski car Simeun spremati na rat protiv 
Hrvatske. Godine 926. pošlje jaku vojsku s vojskovođom Alogobo- 
turom, ali ona bi ametom potučena. Poraz bugarske vojske, 
tada najjače na Balkanskom poluotoku, najbolje 
je svjedočanstvo vojne snage hrvatske za kralja 
Tomislava. Kad skoro potom umre car Simeun (927), bi posre- 
dovanjem papinskih poslanika, biskupa Madalberta i vojvode Ivana, 
utanačen mir sa sinom i nasljednikom Simeunovim carem Petrom, 
a nato se oba poslanika vrate u Spljet, gdje su opet sazvali crkveni 
sabor. 


Drugi spljetski sabor (928). Na ovom je saboru (928) prije 
svega naglašena vrhovna vlast nadbiskupa spljetskoga po cijeloj 
hrvatskoj državi, i stimu svezi ninska biskupija dokinuta, 
a Grgur postade biskupom skradinskim. Slovenska služba ipak se 
održala i nadalje među Hrvatima, zacijelo zbog energičnog istupa 
biskupa Grgura. 

Skoro poslije toga sabora umro je kralj Tomislav (oko 930.). 
Njega ide slava, da je osnovao kraljevstvo hrvatsko, rastegnuo mu 
međe do Drave i obranio narod od provala madžarskih kao i od 
velike navale bugarske. 


Nasljednici kralja Tomislava (930—969). Tomislava naslijedi 
na prijestolu sin Kresimir 1. (930—945), koji je održao državu 
hrvatsku na onoj visini, do koje ju je podigao njegov otac. Ali u 
isto vrijeme uze naglo padati moć bugarske države za slaboga cara 
Petra, tako da su sada Madžari zauzeli bivši njezin posjed u današ- 
njoj istočnoj Slavoniji i Srijemu, a Srbima se pružila prilika, da po- 
kušaju svoje oslobodjenje od Bugara pod knezom Česlavom 
Klonimirovićem. On se sporazumije s bizantinskim carstvom, 
uteče oko 931. iz bugarskoga sužanjstva u Srbiju i podigavši je na 
oružje, obnovi srpsku kneževinu pod vrhovnom vlasti bizantinskom, 
dok se na drugoj strani opet oko toga vremena izmače Neretljanska 
oblast ispod vlasti humske. 


Međutim umre hrvatski kralj Kresimir 1. ostavivši dva sina, 
Miroslava i Mihajla Kresimira. Vladanje preuze Miroslav 
(945—949), no u četvrtoj godini njegova vladanja diže se protiv njega 
ban Pribina u korist mlađega brata Mihajla Kresimira. Sada je 
došlo do teških smutnja u državi hrvatskoj, a konačno i do građan- 
skoga rata, u kojem pogibe Miroslav od ruke banove, a kraljem 
postade Mihajlo Kresimir Il. (949—969). Za građanskoga rata 
otpadoše od države hrvatske otoci Brač, Hvar i Vis te se vratiše 
pod Neretljansku oblast, koju već 948. nalazimo u ratu s duždem 
Petrom Kandijanom, a taj je konačno poslije druge vojne prisili na 
mir. Nadalje otpade od Hrvatske i Bosna ušavši u sklop srpske 
kneževine Česlava Klonimirovića, dok se dalmatinski gradovi i otoci 
opet izravno povratiše pod vlast bizantinskoga carstva. U svezi s tim 
gubitkom zemljišta na kopnu i moru spala je u to doba i vojna sila 
hrvatska; mjesto osamdeset velikih brodova brojila je sada samo 
trideset, dok ostali brojevi za manje brodove, pješake i konjanike 
nijesu poznati. 


O vladanju kralja Mihajla Kresimira Il. znamo veoma malo. 
Povratio je zacijelo državi hrvatskoj bar zapadni dio Bosne, dok mu 
je vlast u zemlji između Save i Drave ostala stalnom. Došavši jednom 
u Zadar, obdario je samostan sv. Krševana selom Diklom (kraj Zadra), 
a žena njegova Jelena sagradi kod Solina dvije crkve: sv. Mariju 

«od otoka“ i sv. Stjepana. U prvoj je i sama po svojoj smrti (976) 
našla grob', dok je crkvu sv. Stjepana pod Klisom odredila za mau- 
zolej hrvatskog vladarskog doma. Mihajlo Kresimir Il. umro je oko 
969., jer se već slijedeće godine pominje sin njegov i nasljednik 
kralj Stjepan Držislav. 


VI. 
Prvi Kresimirovići 
(969—1058). 

Stjepan Držislav (969—995). Stjepan Držislav (969—995) na- 
slijedio je očinski prijest& u doba, kad su se u njegovu susjedstvu 
zbili veoma sudbonosni događaji. Još oko 960. umr'o je srpski knez 
Česlav Klonimirović, našto uze država njegova propadati,a već 971. 
postade dijelom bizantinskoga carstva, koje se poče zacara Ilvana 
Tzimiska i njegova nasljednika Vasilija II. sve to više dizati 
do velike visine i snage. Iste godine 971. pokori doduše car Ivan 
Tzimisk vlasti svojoj i podunavsku Bugarsku, no malo potom obra- 
zova se u Makedoniji sa središtem u Ohridu, a pod vladanjem če- 
tvorice braće, nova bugarska država, kojom je konačno zavladao kao 
samovladar Samuil (976—1014). Ovaj je krepki vladar proširio 
za nekoliko godina vlast svoju ne samo na Bosnu, Srbiju i da- 
našnje srpsko Podunavlje, nego i na Srijem, otevši ga Madžarima, 
kao i na čitavo jadransko primorje rijeci Cetini na jugu osvojivši 
Duklju (Zetu), Travunju, Zahumlje i Neretljansku oblast, pa 
tako postade s dva kraja opasnim susjedom državi hrvatskoj (između 
976. i 990.). Što tada nije i Hrvatska došla pod vlast Samuilovu, ma 
da je i u nju provalio te je opustošio sve do Zadra, znak je, da se 
je ona za mnogogodišnjega vladanja Mihajla Kresimira II. kao i sina 
njegova Stjepana Držislava opet pridigla od onih teških udaraca, što 
joj ih je zadao građanski rat u doba oko pogibije kralja Miroslava. 
Kod toga pomagalo je Hrvatsku bizantinsko carstvo, a to stim više, 
što se i ono nalazilo gotovo u neprekidnom četrdesetgodišnjem ratu 


Njezinu nadgrobnu ploču otkrio je prije nekoliko godina zaslužni hrvatski 
arheolog monsignor Frane Bulić. Danas se čuva u spljetskom arheološkom mu- 
zeju. Prije otkrića ove ploče bilo je naučnjaka (tako još i Kovačević i Jovanović), 
koji su sumnjali, da je Tomislav bio kralj; ali poslije toga više ne može da 
bude sumnje o toj činjenici. - 

s jakim Samuilom. U svrhu, da se prijateljski i saveznički odnosi što 
jače učvrste, carstvo je sada opet ustupilo u upravu Stjepanu Drži- 
slavu dalmatinske gradove i otoke, kao nekoć Tomislavu, pače ono 
ga obdari kraljevskim znakovima, to jest krunom, žezlom, 
plaštem i zlatnom jabukom, našto bi Stjepan Držislav okrunjen 
— prvi od hrvatskih vladara — kao kralj Hrvatske i Dal- 
macije (nešto poslije 986.). Podjedno bi i odlikovan naslovom car- 
skoga ,eparha i patricija“. Isto je tako Stjepan Držislav bio u dobrim 
odnosima $ Venecijom, koja mu je redovito plaćala onaj još od Bra- 
nimirovih vremena ,uobičajeni danak“ (solitum censum). Inače bila 
je Venecija u tijesnim vezama s bizantinskim carstvom, koje joj je 
«zlatnom bulom“ (992) podijelilo osobito znatne trgovačke povlasti, 
naročito u samom Carigradu. Ovako ojačalu državu ostavi Stjepan 
Držislav po smrti svojoj (oko 995.) trojici sinova: Svetoslavu, 
Kresimiru s nadimkom ,Suronja" (= suri čovjek) i Goj- 
slavu. 

Svetoslav (995—1000). Ne samo po drevnom načelu svih Slo- 
vena, već i po želji očevoj, braća su trebala da zajednički preuzmu 
vladanje, to jest, svaki u svom dijelu, ali ipak tako, da su bili 
pod starješinstvom najstarijega brata. No najstariji brat Svetoslav 
(995—1000) ne htjede da s braćom podijeli vlast pregnuvši, da je vrši 
sam. Zbog toga buknu među braćom razdor, a taj se konačno pro- 
metne u građanski rat. Naročito diže se na Svetoslava srednji brat 
Kresimir Suronja, misleći, da je ,,bratskom varkom lišen kraljevske 
krune" (fraterno dolo deceptus, regni amiserat diadema). Borbe ove 
u hrvatskoj državi odmah odluči da iskoristi onovremeni dužd P e- 
taril Orseolo (991—1009), a i dalmatinski gradovi i otoci za- 
kratiše kralju Svetoslavu svaki posluh, pače oni izaslaše posebno 
poslanstvo u Veneciju, a to ponuka dužda, da ih uzme pod svoju 
zaštitu. 

Prvo je bilo duždu, da je prekinuo plaćanje ,,uobičajena danka“ 
hrvatskomu kralju Svetoslavu,a kad ga je ovaj uz grožnje uzeo od- 
rešito zahtijevati te podjedno stao progoniti Mlečane, nanoseći im 
mnogo štete, pošlje dužd na Hrvatsku ljeti 996. šest ratnih brodova, 
koji zauzmu i oplijene Vis, dok se Zadar tom prilikom od svoje volje 
predade pod pokroviteljstvo duždevo. Na glas o tom istupu kralj 
Svetoslav odašalje po drugi put u Veneciju svoje poslanike zatraživši 
ponovo, da mu se isplati zaostali danak, našto mu dužd poruči, da 
će ga ,,sam donijeti.“ 

Baš oko toga vremena bio je bizantinski car Vasilije Il. zao- 
kupljen teškom borbom s Bugarima, od kojih je samo velikim napo- 
rom obranio klasičnu Grčku. U ovim teškim časovima po carstvo 
obrati se Petar Orseolo na Vasilija IL. s molbom, da mu predade 
u upravu i zaštitu dalmatinske gradove i otoke, ugrožene tobože 
zbog građanskoga rata u Hrvatskoj; a car na to i privoli. Međutim 
nađe dužd još i u Hrvatskoj saveznika u kivnom Kresimiru Suronji, 
a onda započe u ovako povoljnim prilikama rat. Na Spasov dan 
(9. maja) ravno godine 1000. ostavi dužd s velikim brodovljem Ve- 
neciju. Otoci Krk, Osor i Rab, a nakon poraza hrvatskoga brodovlja 
nedalekood Zadra gradovi Zadar, Trogir, Spljeti Dubrovnik svečano 
dočekaše Petra Orseola, dok su silom zauzeti hrvatski grad Belgrad 
te neretljanski otoci Korčula i Lastovo, jer je i inače poimence nam 
nepoznati tadanji neretljanski knez došao u pomoć kralju Svetoslavu. 
U Trogiru pak dođe duždu u susret Kresimir Suronja, uglavi s njime 
savez i prijateljstvo te mu predade kao taoca u znak, da iskreno 
misli, sna Stjepana. Dalja sudbina poraženoga i izdanoga kralja 
Svetoslava nije poznata; da li je s krunom izgubio i život, ne znamo, 
no nije nemoguće, da je negdje u progonstvu završio svoje dane. 


Kresimir III. (1000—1030) i Gojslav (1000—1019). Sada se 
uspe na hrvatski prijesto Kresimir III. (1000. do poslije 1030.) uzevši 
za suvladara najmlađega brata Gojslava (1000. do poslije 1019.), a 
to znači, da je kralj Kresimir IIl. uistinu i proveo ono načelo, za 
koje se podigao na brata Svetoslava. Kresimir III., razumije se, od- 
reče se kao saveznik duždev ,uobičajena danka", a Petar Orseolo 
vodeći sobom mladoga Stjepana Kresimirovića vrati se u slavlju u 
Veneciju, uzevši naslov vladara Dalmacije (dux Dalmatiae). O vim 
nesrećnim ratom bješe zadan najteži udarac hr- 
vatskomu kraljevstvu, jer njime prestade mnogo- 
godišnja moć hrvatskana Jadranskom moru i zače 
dugotrajna borba s Venecijom za Dalmaciju. 


Kralj Kresimir III. podržavao je u prvi kraj dobre odnose s Ve- 
necijom, a nesumnjivo i s bizantinskim carstvom, pače dužd Petar 
Orseolo udao je (prije 1008.) kćer svoju Hicelu za njegova sina Stje- 
pana, koji je svoju odgoju dobio na duždevu dvoru. Kako se nešto 
docnije (oko 1011.) oženio duždev sin i nasljednik Oton sestrom 
prvoga ugarskoga kralja sv. Stjepana, nastupiše tako još i prve rod- 
binske sveze između hrvatske kraljevske kuće i ugarskih Arpadovića. 

No poslije nekoga vremena, iz inače nam nepoznatih razloga, nasta- 
doše napeti odnosi između Kresimira i dužda Otona Orseola, jer vi- 
dimo, da je hrvatski kralj sebi podvrgao dalmatinske gradove. Nato 
pođe dužd godine 1018. s brodovljem put Dalmacije i opet preote 
hrvatskom kraljevstvu one gradove. Baš oko toga vremena satr'o je 
bizantinski car Vasilije II. poslije dugotrajna rata Bugarsku i učinio 
je bizantinskom provincijom, a podjedno pokori i Srbe te zavlada 
Srijemom, gdje je bio tamošnji bugarski zapovjednik Sermo na 
izdajnički način smaknut. Ne mogavši se upustiti s jakim carstvom 
u borbu, braća Kresimir i Gojslav priznadu dobrovoljno vrhovnu 
vlast njegovu, a car Vasilije II. ostavi hrvatskom kraljevstvu potpunu 
slobodu i pošlje Kresimiru darove, odlikovavši ga naslovom ,patri- 
cija'' (1019). 


Malo kasnije bukne u Veneciji buna protiv porodice Orseola, 
pače dužd Oton bi protjeran. Zbog toga prometnuše se i hrvatski 
rođaci Orseola u neprijatelje mletačke, i kralj Kresimir Ill. pokuša 
ponovo da zauzme dalmatinske gradove, ali ga u tom spriječi južno- 
italski bizantinski vojskovođa Bojoan (Buzianus), razbivši mu vojsku 
(1024). U tom ratu zarobe Bizantinci kraljicu i sina joj nepoznata 
imena, dakle mlađega brata Stjepanova, te ih pošalju u Carigrad;ali 
nam njihova dalja sudbina nije poznata. 


Stjepan I. (1030—1058). Dobrza bude vas rod Orseola trajno 
istjeran iz Venecije, a onda se vrati u Hrvatsku na očev dvor kra- 
ljević Stjepan. Kralj Kresimir vladao je još 1030. te je na putu slao 
u Carigrad svoga zadarskoga rođaka Madijevca Dobronju, bez sum- 
nje da kod cara Romana Ill. Argira (1028—1034) isposluje sporazum 
u pitanju dalmatinskih gradova. To pitanje bijaše glavna briga nje- 
gova sina i nasljednika Stjepana I. (poslije 1030. do 1058.), a on 
iskoristi tadanje smutnje u bizantinskom carstvu tako, da je zaposio 
dalmatinske gradove te onda opet poslao u Carigrad rođaka Do- 
bronju, da izravna nastali spor s carstvom. Ali ga Grci bace u tam- 
nicu, u kojoj i umre (oko 1045.), dok su u Dalmaciju poslali bro- 
dovlje, da obnovi carsku vlast. Docnije se ipak kralj Stjepan izmiri 
s carstvom, našto mu ono predade dalmatinske gradove u upravu. 
a jedini je Zadar došao pod zaštitu mletačku za dužda Dominika 
Kontarina (oko 1050.). Kralj Stjepan umr'o je oko 1058. i bi sahra- 
njen u crkvi sv. Stjepana pod Klisom, a na prijesto sjede sin njegov 
Petar Kresimir, 

VII. 


Obnovljenje kraljevstva hrvatskoga, 
(1058—1089). 


Petar _Kresimir IV. (1058—1073). Petar Kresimir IV. pripoji 
odmah početkom svoga vladanja svakako privolom bizantinskoga car- 
stva državi hrvatskoj dalmatinske gradove i otoke, a nešto kasnije 
trajno i oblast Neretljansku. Tim djelima obnovi Petar Kre- 
simir vlast hrvatsku na moru, koje u jednoj ispravi naziva svojim 
(,nostrum dalmaticum mare"), 


Ovo političko snaženje uzeše uvelike slabiti nutarnji nemiri, na- 
stali zbog sukoba između visokoga latinskoga klera i narodne hr- 
vatske crkve. Kad je Petar Kresimir stupio na hrvatski prijesto, već 
je započela raditi papinska stolica oko potpune nezavisnosti crkve 
Hristove od države, a jače odvisnosti svećenstva od nasljednika 
sv. Petra na štetu svjetovnih vladara. K tomu još se išlo i za jedin- 
stvom u crkvenoj službi i obredima. Radi toga sastane se godine 1060. 
u Spljetu pod predsjedanjem papinskoga poslanika Majnarda crkveni 
sabor, a taj zaključi, da se imade slovenska služba božja 
u crkvi dokinuti u korist latinske, da se svećenici ne 
smiju više ženiti, a oni, koji su već oženjeni, da se moraju rasta- 
viti od svojih porodica, konačno da svećenici ne smiju više nositi ni 
brade ni duge kose; iko se o to ogriješi, ne može biti 
ređen, odnosno ne smije se više puštati u crkvu. Papa 
Aleksandar I[. potvrdi ove zaključke. 


Hrvatska i latinska stranka. Radi ovih zaključaka nastade ve- 
lika uzbuđenost u narodu hrvatskom i poljulja iz temelja državom 
njegovom. Nastadoše dvije stranke: jedna hrvatska, kojoj je pri- 
padala većina nižega klera i zacijelo vas puk 1 niže plemstvo; druga 
latinska s romanskim žiteljstvom u dalmatinskim gradovima, vi- 
sokim klerom i plemstvom. U toj borbi kralj Petar Kresimir povlađi- 
vaše iz državnih interesa latinskoj stranci, koja se nije žacala, da u 
Rimu ocrni hrvatski glagolaški kler kao arijanski, dakle here- 
tički, a tako i sv. Metoda kao heretika arijanca. Kao nekoć za 
vjerskih smulnja u Bizantu, tako je sada pitanje slovenske službe 
božje, svećeničke ženidbe, nošenja brade i duge kose obuzelo i u 
Hrvatskoj vas javni interes, raspirujući strasti do skrajnosti, a naro- 
čito kad su bile neke hrvatske crkve odista i zatvorene. To se ne 


si 


popravi ni onda, kad papa pošlje u Hrvatsku posebnoga poslanika, 
kardinala Ivana, da umiri narod, kao što se nije ništa postiglo ni 
osnutkom kninske, belgradske i trogirske biskupije te obnovlje- 
njem ninske; kninskoj biskupiji bješe sada podvr- 
gnutasva zemlja doDrave s današnjom požeškom 
županijom, dok je spljetska nadbiskupija, kao njena zapadna 
susjeda, sezala sve do Zagreba. 


Pored crkvenoga pitanja zadavaše Petru Kresimiru teških briga 
još i pitanje o nasljedstvu. Kako nije imao sina, bude određen za 
nasljednika njegov sinovac Stjepan dobivši naslov hercega hrvat- 
skoga (dux illustris Chroatorum). Kad Stjepanu docnije spade ugled, 
javlja se uz kralja kao najuglednije lice u državi hrvatskoj ban 
Dmitar Zvonimir, muž Jelene, sestre ugarskoga kralja Ladi- 
slava [., a zacijelo rođak hrvatske kraljevske kuće. Ugled ovaj samo 
još uveća sretno mu vojevanje protiv njemačkih zapovjednika u Ka- 
rantaniji, kad oni (oko 1070.) provališe u državu hrvatsku nekud 
preko rijeke Sutle; u toj je vojni bana Zvonimira pomagao i susjed 
mu i rođak ugarski kralj Šalamon. 


Slavić (1073—1075). Posred sudbonosne borbe između hrvatske 
i latinske stranke umre kralj Petar Kresimir i bi sahranjen u kliškom 
polju u crkvi sv. Stjepana uz oca Stjepana. Nije ga naslijedio sinovac 
Stjepan, već kako se po svemu čini, poslije bune i narodnoga izbora, 
privrženik, a možda i vođa hrvatske stranke, poljički velikaš Slavić 
(1073— 1075), dok se herceg Stjepan, bilo prisiljen, bilo bolesti radi, 
povukao u benediktinski samostan sv. Stjepana ,pod borovima“ kod 
Spljeta. Međutim uspe se na papinsku stolicu energični Grgur VII, 
koji odluči svojoj vrhovnoj vlasti podložiti sve svjetovne katoličke 
vladare. Znajući, da je kralj Slavić protivnik crkvenih reforma, pače 
držeći ga arijanskim heretikom, dade ga po svom vjernom privrže- 
niku, normanskom knezu Amiku iz Giovennazza (u Apuliji neda- 
leko od Barija), zarobiti; Slavić nikad se više ne vrati u Hrvatsku. U 
isto je vrijeme pomišljao, kako bi jednoga od sinova danskoga kralja 
Svena Fstridsena učinio hrvatskim kraljem; no kad je kraljević 
Magno pošao u Rim, da ondje primi od pape krunu, zateče ga 
na putu nenadana smrt. 

Zarobljenjem kralja Slavića ostade prijesto hrvatski jedno vrijeme 


prazan, a sve se čini, da je zemljom upravljao nekadašnji ban D mi- 
tar Zvonimir, koji pred krunisanjem nosi naslov hercega. 

No one normanske čete, koje su zarobile kralja Slavića, očito se: 
nijesu zadovoljile samo ovim uspjehom, već su pregnule, kako bi se 
utvrdile u dalmatinskim gradovima. Kad to opazi Venecija, pošlje 
onamo (početkom 1076.) svoje brodovlje, a to prisili dalmatinske: 
gradove, da su se predali njezinoj zaštiti i obavezali tvrdom 
vjerom, da nikad više ne će primati tuđinaca k sebi. U taj par sa- 
stao se u Spljetu pod predsjedanjem papinskoga poslanika, nadbi- 
skupa Gerarda, crkveni sabor, a taj se uz svećenička disciplinarna. 
pitanja stao zanimati i ispražnjenim hrvatskim prijestolom. Nastoja- 
njem toga sabora bi postignut konačno sporazum između Hrvata i. 
dalmatinskih Romana, a nato bi ,jednoglasno izabran od naroda i 
svećenstva“ hrvatsko-dalmatinskim kraljem herceg Dmitar Zvonimir. 


Dmitar Zvonimir (1076—1089). Na Zvonimirovo krunisanje,. 
koje bješe obavljeno početkom oktobra 1076. u bazilici sv. Petra u 
Solinu (danas Gradina), pošlje papa Grgur VII. kao posebno svečano- 
poslanstvo rimskoga opata Gebizona i biskupa Falkoina. Prije kru- 
nisanja izjavio se Dmitar Zvonimir, primajući kraljevske znakove, 
vjernim podanikom svete stolice, obavezavši se ujedno u potvrdu. 
toga papi na godišnji dar u iznosu od dvjesta dukata i ustupivši mu. 
samostan Vranu kao hospicij (svratište) za papinske poslanike; kao 
spoljašnji znak toga vazalstva primi Dmitar Zvonimir iz ruku 
poslaničkih papinsku zastavu, a potom položi prisegu vjer- 
nosti. Ovim krunisanjem postavio se novi hrvatski kralj potpuno: 
na stranu latinsku, pa stoga mu se sada i poklone dalmatinski gra-- 
dovi kao svome gospodaru i suverenu. 


Posljedice pokazale su se dobrza. Prvi napade Dmitra Zvonimira. 
knez Vecelin, po svoj prilici istarski velikaš, a podanik njemač- 
koga cara Henrika IV., protivnika pape Grgura VII. Nije nam po- 
znato, što je protiv njega uradio hrvatski kralj, tek znamo, da se u 
stvar upleo Grgur VII. u korist Zvonimirovu (1079). Malo kasnije 
pošao je kralj u rat kao saveznik normanskoga vojvode Roberta 
Guiskarda protiv bizantinskoga carstva i njegove saveznice Venecije. 
Hrvatskom je mornaricom, u kojoj su sudjelovali i dalmatinski 
gradovi, zapovijedao tom prilikom zacijelo pomorski vojvoda Jakov. 
Saveznici udare najprije na bizantinski Drač te ga poslije poraza 
bizantinsko-mletačkoga brodovlja i zauzmu (1083). Slijedeće godine: 
potuče normansko-hrvatsko brodovlje mletačko kod Kasopa na otoku. 
Krfu tako žestoko, da se car Aleksije Komnen odlučio od- 


5) 


štetiti svoga saveznika dužda Vitala Falijera time, da mu je 1085. 
ustupio sva svoja ,prava" naHrvatskuinadalma- 
tinske gradove. Razumije se, dužd se morao zadovoljiti pukim 
naslovom vladara ,Dalmacije i Hrvatske“, ali ipak htjede time da 
javno označi svoje političke ciljeve. Uto umre Robert Guiskard, 
a savez se hrvatsko-normanski raspade; no još teži udarac bješe za 
kralja Dmitra Zvonimira smrt pape Grgura VII. (1085), kojom izgubi 
najjaču potporu svoju. 


Ovi ratovi izazvaše u Hrvatskoj veliko ogorčenje i nezadovolj- 
stvo, koje je povećavalo još i to, što se za vladanja Zvonimirova 
stao javljati sasvim nov pravac i u unutarnjem životu države hrvatske. 
Dosadašnje župane uzeše zamjenjivati knezovi (comites) po zapadnom 
feudalnom uzoru, a banska čast kao da i nije bila popunjena, jer se 
za njegova vladanja uopće nijednom prilikom ne spominje ban, ali 
se zato navodi (1086) u -jednoj ispravi neki Pribimir kao ,kraljev 
namjesnik" (vicarius regis). Nadalje se kralj okružio poglavito La- 
tinima, najradije stolovao u Solinu, a spljetskoga nadbiskupa Lovru 
smatrao je svojim ,duhovnim ocem". Tuđinski upliv unosila je u 
zemlju zacijelo i Zvonimirova žena Jelena, koju su Hrvati zvali 
Lijepom, dok je položaj kraljev zacijelo samo pogoršala prerana smrt 
jedinoga mu sina Radovana (poslije 1083.). 


Smrt Zvonimirova. Ali u najtežu kušnju stavile su Zvoni- 
mirovu politiku znatne promjene na Istoku. Godine 1087. potukoše 
Pečenezi bizantinskoga cara Aleksija ametice kod Silistrije na Du- 
navu, pače oni provališe u carstvo sve do samoga Carigrada. U isto 
doba udare na nj s istoka Seldžuci (Turci), tada gospodari sv. groba 
u Jerusalimu,i otmu mu neka maloazijska mjesta. U toj tjeskobi car 
se obrati na katolički zapad za pomoć, naročito na papu Urbana 
II., s kojim se izmiri. Više je nego vjerojatno, da se u sporazumu 
s papom potom obratio car Aleksije i na Zvonimira za pomoć, isti- 
čući kod toga, da će propašću Seldžuka biti spasen za čitavo krš- 
ćanstvo ,grob Gospodnji". Hrvatski kralj bješe veoma sklon odazvati 
se carevoj i papinoj molbi te sazove u tu svrhu 1089. sabor na 
Kninskom polju. No većina Hrvata ne htjede da zna za taki rat 
daleko na istoku, a u korist tuđega vladara, nego sasiječe na samom 
saboru svoga kralja. Nesrećni kralj sahranjen bi potom u stolnoj 
crkvi kninskoj pred glavnim žrtvenikom. 

VIII. 


Kraljevi Stjepan II., Petar i Koloman. 
(1089—1102). 


Stjepan II. (1089—1090), Prijeka smrt kralja Dmitra Zvonimira 
bijaše znak za općenu smutnju i nerede u državi hrvatskoj, jer kako 
kralj nije ostavio sina nasljednika, trebalo je da se riješi pitanje, tko će 
sjesti na ispražnjeni hrvatsko-dalmatinski prijesto. U prvi kraj Hrvati 
se razdijeliše u dvije stranke: jedna, i to očito jača, okupila se oko 
posljednjega potomka dinastije Trpimirovića, sinovca kralja Petra Kre- 
simira IV., te ga okruni i podiže na prijestolje ,roditelja i prarodi- 
telja“ kao Stjepana II. (1089—1090); dok se druga, u taj par još 
slaba, prislonila uz kraljicu udovicu Jelenu-Lijepu, koja je svojatala 
hrvatsku krunu za sebe, jer da tobože ,nije bilo više nikoga od kra- 
ljevskoga roda“, to jest ova je stranka poricala bivšemu hercegu Stje- 
panu pravo na krunu, jer je se tobože sam odrekao, kad je pošao 
u samostan. Oko Stjepana II. okupili su se dalmatinski gradovi sa 
svojim visokim klerom, a i većina hrvatskih velikaša i plemića, tako 
da se može kazati, e je gotovo cijela država hrvatska bila u njegovoj 
vlasti. No već 1090. nestaje ga; po svoj je prilici umr'o. 


Nutarnje borbe. Smrt posljednjega Trpimirovića bješe od sudbo- 
nosnih posljedica po narod hrvatski i njegovu državu. Sada je znatan 
dio Stjepanove stranke, u prvom redu dalmatinski građani i hrvatski 
velikaš Petar od plemena Gušića stao uz kraljicu udovicu Jelenu, 
dok je protivna stranka zacijelo bacala svoje poglede na Bizant i 
njegova spretnoga cara Aleksija Komnena, nadajući se od njega po- 
moći. [ tako buknuše krvave borbe između ovih stranaka, za kojih 
su pored velikaša Petra od plemena Gušića mnogo stradali i dal- 
matinski gradovi, naročito Spljet. U takim prilikama odlučiše se kra- 
ljica udovica Jelena i njezini privrženici pozvati u pomoć ugarskoga 
kralja Ladislava. Ova misao našla je odziva i u Spljetu, gdje se po- 
glavice građana skupiše u vijeće i odluče poslati u Ugarsku Petra 
od plemena Kakauntova (de genere Cacauntorum), po svoj prilici 
tadašnjega gradskoga priora. Pa odista pođe potajno do Petra od ple- 
mena Gušića u Krbavu i sporazumjevši se s njime, zapute se obojica 
u Ugarsku, gdje su kralju Ladislavu ponudili vladanje nad kraljev- 
stvom hrvatsko-dalmatinskim, uvjeravajući ga, da će taj posao lako 
svršiti, jer_da je kraljevstvo nesložno, bez vladara i svake pomoći, 
Kralj Ladislav prihvati poziv i skupivši vojsku pođe na proljeće 1091. 

na Hrvatsku; ,ali ne učini toga pohlepe radi, već s razloga, što mu 
je po vladalačkom pravu pripadala baština“, kaže stari ugarski 
ljetopis. 

Vojna kralja Ladislava (1091). Kralj Ladislav prešao je Dravu 
kod Vaške (istočno od Virovitice), a kako je stranka kraljice udovice 
Jelene u tom dijelu države hrvatske bez sumnje bila veoma jaka, 
nije nigdje sve do Gvozda (Alpes Ferreae)' naišao na kaki otpor; 
no preko Gvozda već se morao latiti oružja, bijući ogorčene bojeve, 
ali ne s hrvatskom državnom vojskom, nego tek s nekim plemenima, 
kad je prolazio njihovim zemljištem. Odavle iz prekogvozdanske Hr- 
vatske pošlje Ladislav papi Urbanu I[. posebno poslanstvo, koje je 
imalo predati još i pismo montekasinskom opatu, u kojem ga zamodli, 
da mu bude prijatelj, što će mu stim lakše biti, jer da ,već može 
s njime da opći kao sa susjedom", budući da je ,stekao gotovo 
cijelu Hrvatsku". Očito je kralj Ladislav u taj čas računao na pot- 
puni uspjeh svoje vojne te se i nadao ovladati dalmatinskim gradovima. 
Što je kralj htio da ima od pape, izrijekom ne znamo, no skori tečaj 
događaja upućuje, da je od njega zatražio odobrenje svoje hrvatske 
politike. Međutim stiže Ladislavu još prije negoli je dospio do mora 
glas, da su s juga provalili u Ugarsku Kumani. Oni su još nedavno 
bili saveznici cara Aleksija u borbi s Pečenezima (u aprilu 1091.), 
pa stoga je veoma blizu misao, da ih-je sada upravo sam car poslao 
u Ugarsku, ne bi li time prisilio kralja Ladislava na povratak, što se 
odista i zbilo. Kralj se povrati natrag, a u zemlji, između Gvozda i 
Drave, koja ostade u njegovoj vlasti, postavi, očito u znak, da nema 
na umu pripojiti Ugarskoj stečene zemlje, kao ni ostale Hrvatske, 
koju je još mislio steći, kao posebnoga hrvatskoga kralja si- 


' Pod imenom Gvozd razumijevali su u srednjem vijeku vas gorski lanac od 
Risnjaka i izvora Kupe do Une i donje Kupe, dakle ne samo obje današnje Kapele, 
nego i Petrovu i Zrinsku goru. 

* U pismu kaže Ladislav opatu Oderiziju: ,vicinis enim iam afere poteris, 
quia Sclavoniam iam fere totam acquisivi“ (gl. moj Priručnik |, 1, 293—309 i 
316—317). Izraz ,acquisivi“ tumači ugledni današnji madžarski hislorik, biskup 
Fraknoi, ovako: ,Pažnje je vrijedan onaj izraz kralja Ladislava, prema kojemu 
je on stekao (acquisivi) Slavoniju. Time je bez sumnje hlio da označi, da je 
mirnim putem, pravnim naslovom nasljedstva ili ugovora, putem dobrovoljnoga po- 
korenja naroda, a ne snagom oružja postao gospodarom zemlje" (u akademičkoj 
raspravi: Szent Laszlo levele a Montecassinči apathoz. Budimpešta 1901. str. 9). Da 
Sclavonia znači koliko Hrvatska, a ne možda zemlju između Drave i Save, 
up. moj Priručnik [, 1, 294—298. ' 

novca svoga Almoša (1091—1095). Uto stiže u Ugarsku papinski 
legat kardinal Teuzo, a taj je bez sumnje donio Ladislavu nepovoljan 
odgovor Urbana II., jer samo tako može se objasniti sigurna činjenica, 
što se tada (potkraj 1091.) ogorčeni kralj pridružio njemačkomu caru 
Henriku IV. i Urbanovu protupapi Klementu III. (Witbertu). 

Hrvatski kralj Petar (1093—1097). Skoro potom pošlje i Aleksije 
u dalmatinske gradove kao svoga opunomoćenika carskoga sevasta 
Guifreda, sina onoga kneza Amika, koji je nekoć zarobio kralja 
Slavića', a taj združi opet stari temat dalmatinski 
s carstvom, a možda je podjedno i utjecao na hrvatsko preko- 
gvozdansko plemstvo, protivno kralju Ladislavu, da se je složilo oko 
kralja Petra (1093—1097)". Kralj Ladislav nije više poslije 1091. do- 
lazio u prekodravsku Hrvatsku, no da je što jače priveže uz Ugarsku, 
osnova 1094. biskupiju zagrebačku, a prvim joj biskupom 
posvećen je Čeh imenom Duh. 

Malo prije smrti kralja Ladislava (29. jula 1095.) vrati se Almoš 
iz prekodravske Hrvaiske u Ugarsku, bilo opozvan od kralja Ladi- 
slava, bilo da je morao uzmaći ispred prekogvozdanskoga hrvatskoga 
kralja Petra. Još pred smrt odredi Ladislav Almošu kao hercegovinu 
-(ducatus) zemlju s lijeve obale Tise, a nasljednikom svojim na ugar- 
skom priestolju učini starijega sinovca Kolomana. 

Novi ugarski kralj Koloman izmiri se prije svega s papom Ur- 
banom II. (ljeti 1096.), a onda se odluči, da povede vojnu na hrvat- 
skoga kralja Petra, kojemu je Knin bio prijestolnicom. U taj čas 
bješe bizantinski car Aleksije zabavljen prolazom križara kroz Cari- 
grad i Malu Aziju, pa tako nikako nije mogao da pomogne Dalmaciji 
i Hrvatskoj. Sve, što je mogao učiniti, bilo je, da je dalmatinski temat 
predao u upravu i zaštitu duždu mletačkomu. Međutim se Koloman 
zaručio s južnoitalskom princesom Buzilom, kćerkom hercega Rogera, 
vjernoga i odanoga privrženika pape Urbana II. Kad se na proljeće 
1097. zaputila Buzila morem.iz Palerma put Ugarske, započeo je i 
Koloman rat. Nešto južnije od donje Kupe, a na sjevernom podnožju 
Gvozda, došlo je krajem aprila ili početkom maja 1097. do bitke, 


U bizantinsku službu ušao je knez Guifred još 1083. 

? Da je bio od roda ili plemena Svačićeva, dakle Petar Svačić, ne samo da 
nema nikakova dokaza, nego je to neosnovana kombinacija jednoga našega hi- 
storika iz druge polovice XIX. vijeka, Mnogo je vjerojatnije, da je kralj Petar bio 
sinovac kralja Slavića, kojemu su se porodični posjedi nalazili u Poljicima između 
Spljeta i Omiša. 

u kojoj bjehu kralj Petar i njegova vojska potučeni, pače sam kralj 
Petar pogiba na bojištu kao posljednji posve nezavisni hrvatski kralj. 
Planina, do onda zvana samo Gvozd, dobi otada ime Petrov 
g vozd (danas Petrova gora). Tada je stigla do obala Jadranskoga 
mora i normanska princesa Buzila sa svojom pratnjom. Jedan od 
glavnih ugarskih ljudi u tom ratu, župan erdeljskoga Biograda (danas 
Gyulafehćrvar) Merkurije, pošao joj je s 5000 vojnika u susret 
do hrvatskoga kraljevskoga grada Belgrada, koji je poslije bitke kod 
Gvozda došao u vlast Kolomanovu, pa je onda otprati u Ugarsku 
na vjenčanje. 

Bitka kod Gvozda i zauzeće Belgrada učiniše kralja Kolomana 
susjedom Venecije i njoj povjerenih dalmatinskih gradova. Stoga 
započe dužd Vitale Michieli (£ 1101.) pregovore s kraljem sa svrhom me- 
dusobne sigurnosti posjeda. Koloman odazvao se duždu tek iza nekoga 
oklijevanja, pa stoga bi sporazum uglavljen tek početkom 1098. Iz 
isprave jasno se vidi, da se je Koloman lada držao zakonitim ba- 
štinikom hrvatsko-dalmatinskoga kraljevstva, dakle da je i on 
pošao u rat protiv hrvatskoga kralja Petra, kako bi s oružjem u ruci 
oživotvorio svoje baštinsko pravo; no nije vjerojatno, da je već tada 
proširio vlast svoju po čitavom hrvatskom kraljevstvu, naročito još i 
na jugu Krke'. 

Sporazum između Kolomana i Hrvata 1102. I ovako ograni- 
čena vlast Kolomanova ne potraja dugo, jer kad ga pod galičkim 
gradom Przemyslom do nogu potukoše Rusi i Kumani (1099), poka- 
zalo se potrebnim, da se s hrvatskim plemstvom, koje je novom 
bunom učinilo kraj ugarskoj vlasti na zemljištu kraljevstva hrvatskoga, 
sporazumije na drugoj osnovi, negoli je to bilo oružjem u ruci ostva- 
reno tobožnje baštinsko pravo. Godine 1102. dakle pođe Kolo- 


" Kad Koloman piše duždu, imajući pred očima njegov naslov dux Venetiae, 
e«Dalmatiae et Croatiae": ,sed tamen, quia in principibus meis et senibus 
dubium videtur, utrum te ducem Chroatie atque Dalmatic nomina- 
verim, volo, immo desidero pro servanda — sicut statutum est — amicitia, ut a 
te et tuis, et a me ac meis, ita omne prius de medio ambiguum auferatur, ut in 
quocumque tibi per antecessores tuos, mihi per meos (sc. antecessores, 
to jest hrvatsko-dalmatinskih kraljeva), certa comprobatione iustitia fuerit, 


alter alteri nullatenus adversemur" (moj Priručnik 408), — onda se očito i bistro 
pozivlje na svoje baštinsko pravo. Drugo je pitanje, da lisu mu gai 
Hrvati priznavali; ali da su ga Koloman i stric mu Ladislav isticali i na nj 


se pozivali, o tom ne može biti sumnje. 

man prema Hrvatskoj i zamoli po posebnim poslanicima hrvatsko 
plemstvo, da se s njime mirnim putem nagodi, našto je ono privoljelo. 
Sada su predstavnici dvanaest hrvatskih plemena između Gvozda i 
Neretve, kao predstavnici države, svojom voljom izabrali 
Kolomana hrvatsko-dalmatinskim kraljem, obave- 
zavši ga na zasebno krunisanje za hrvatsko-dalmatinskoga 
kralja i održavanje zasebnoga sabora u hrvatskim državnim 
poslovima. Koloman opet, da ukloni sve znakove, što ih sobom nosi 
po poimanju onoga vremena osvojenje oružjem, priznao je i potvrdio 
hrvatskomu plemstvu, to jest hrvatskomu političkom narodu 
onoga vremena, sigurno i neumanjeno posjedovanje njihovih plemen- 
skih drevnih zemljišnih posjeda i kmetova na njima, za koje kao: 
«pravi i stari“, dakle kao slobodni a ne pokoreni plemići, 
nemaju plaćati kralju zemljarine, već mu samo u znak vjernosti imaju 
vršiti vojnu službu, i to tako, da će ga pomagati u navalnom 
ratu sa po deset oboružanih konjanika po plemenu polazeći do Drave 
o svom trošku, a preko Drave o kraljevu. 

Poslije toga pođu Hrvati s Kolomanom do Belgrada na moru, 
dje ga okruniše zakonitim kraljem hrvatsko-dal- 
matinskim. Tom je prilikom kralj Koloman prisegom zajamčio 
sva javna i državna prava kraljevstvu hrvatskomu: Ugarska £ 
Hrvatskaimatće odsada jednoga istoga vladara, 
alisuipak dva posebna kraljevstva, vezana udr- 
žavnu zajednicu samo kraljevom ličnošću, koji 
stogaiuzimausvojnaslovjošionaj kralja Dalma- 
cije iHrvatske (rex Dalmatiae et Croatiae). Položaj 
Hrvatske kao samostalne političke i državne cjeline nije se dakle 
promijenio, već su samo vladarska prava kraljevstva hrvat- 
skoga prešla na Kolomana i njegove nasljednike. A to bijahu u prvom 
redu: imenovanje bana, izdavanje privilegija i darovnica, potvrdivanje 
na saboru stvorenih zakona, ubiranje poreza i carina, uživanje ,kra- 
ljevske_ zemlje" (terra regalis) izumrle hrvatske narodne dinastije, 
vrhovno zapovjedništvo nad hrvatskom vojskom (exercitus croaticus) 
i nada sve određivanje spoljašnjeg političkog pravca. Sve ostale nu- 
tarnje poslove, političke, upravne, sudske, financijalne i vojničke 
vršit će hrvatsko plemstvo i nadalje samo u sporazumu s kraljevim 
predstavnikom u Hrvatskoj, s banom, odnosno s hercegom, 
to jest članom dinastije, kada ga bude, a kojima pristoji za slučaj 
obrane i samostalna upotreba vojne hrvatske sile. 

I tako svrši staro hrvatsko narodno kraljevstvo. Glavni su uzrok 
ovoga sudbonosnoga događaja nesloga, zavisti krvavo glo- 
ženje izmedu najodličnijih sinova narodnih, kojima su još uvijek 
bili plemenski interesi preči od narodnih. Dalji su razlog dalma- 
tinski gradovi sa svojim romanskim žiteljstvom; oni bijahu ona 
olovna pritega, koja nije dala inače tako žilavom organizmu hrvatske 
države da se slobodno i krepko podigne. Nadalje kobna borba iz- 
među narodne hrvatske crkveikozmopolitske latinske, 
stvar od bitne važnosti u srednjem vijeku. Konačno treba imati na 
umu, da je plemstvo samo u to doba više marilo za svoje privile- 
gijeiličnu korist, negoli za narodni značaj države. 


A: 
Nutarnje stanje države hrvatske 
(od VII. do kraja XI. vijeka). 


Ime. Prvobitno narodno i službeno ime bilo je Hrvatska ili 
država hrvatska (regnum Chroatorum), kojemu se vremenom 
pridruži drugo starije, Dalmacija, osobito otkad su u XI. vijeku 
i primorski carski gradovi pripali kruni hrvatskoj, pa stoga je od 
onda i ime države u službenim aktima glasilo: Hrvatska i Dal- 
macija (Chroatia et Dalmatia). Bizantinci obično su pisali samo 
Hrvatska (Xoogfartae), dok se papa volio služiti nazivom Dal- 
macija. Doskora se uobičajilo kod tuđinaca (naročito u južnoj 
Italiji, kod Mlečana i Nijemaca) ime Slavonija. Tako su se pored 
«država hrvatska", toga jedinoga narodnoga naziva, već u to drevno 
doba nadovezala još dva imena, nametnuta od tudinaca, koja su 
vremenom dobila posebno geografsko znamenovanje. 

Granice. Granice države hrvatske često su se mijenjale. 
Naselivši Hrvati kao dio Južnih Slovena djelomično staru rimsku 
Dalmaciju i Panoniju nijesu odmah stvorili jedinstvene države, već 
poviše manjih oblasti, tako panonsku Hrvatsku, dalmatinsku Hrvatsku, 
Neretljansku oblast i Bosnu. Od sviju ovih oblasti bijaše najvažnija 
dalmatinska Hrvatska, još za rimskoga vladanja središte stare Dal- 
macije. Kad njezin knez Tomislav postade kraljem, okupi oko sebe 
gotovo sve hrvatske oblasti; stoga bijahu za njegova vladanja državne 
| granice možda najšire. Kasnije otpade Bosna, ali je trajno pridošla 
iNeretljanska oblast, tako da je granica kraljevstva hrvatskoga u 
(času, kad je ono izabralo Kolomana svojim vladarom, tekla otprilike 

Neretvom do Rame, otale na gornji i srednji Vrbas, onda na donju 
Bosnu do ušća u Savu i pravcem povučenim između današnjega 
Broda i Donjega Miholjca do Drave, pa onda uz Dravu do štajersko- 
kranjskoga pograničnoga gorja, otkuda se spuštala na more kod 
Rijeke'; od većih otoka pripadali su Hrvatskoj Krk, Cres, Rab, Pag, 
Hvar, Brač i Vis. 

Narod. Narod, koji je osnovao ovo kraljevstvo, bio je hrvatski, 
koga su tuđinci, osobito zapadnjaci, voljeli zvati i slovenskim (Sclavi). 
Uz hrvatski živalj preostao je još po dalmatinskim gradovima i ro- 
manski, zvan Romani (docnije Latini i Vlasi), no već u XI. vijeku * 
naselilo se i dosta Hrvata po gradovima, naročito u Zadru i u Spljetu. 


Društvo. Društvo bilo je sastavljeno od slobodnih i neslo- 
bodnih ljudi. Neslobodnih ljudi (servi, ancillae) bilo je ne samo po 
primorskim gradovima, već i po hrvatskim plemićkim i crkvenim 
posjedima. Neslobodnim postajao bi netko kupnjom ili prodajom, radi 
duga, dobrovoljnom predajom (poglavito crkvi) i sužanjstvom u ratu, 
a taj je društveni položaj prelazio od oca na djecu. Oslobodio bi se 
oporukom svoga gospodara ili njegovom javnom izjavom. Slobodni 
ljudi dijelili su se u seljake, građane i plemiće. Seljaci su uživali 
sasvim slobodan posjed zemljišta, raspolažući njime po volji, a uza 
to su bili još i slobodni državljani ravni građanima i plemićima. 
Građanstvo dijelilo se u dva .razreda: u gradske plemiće, kojima su 


" Dokaze za to donio je Rački, ,Hrvatska prije XII. vijeka glede na zemljišni 
obseg i narod" (,Rad“ Jugosl. akad. knj. 56, str. 62 i dalje). Otprilike iste granice 
ima i Klaić, ,Atlas za hrvatsku povjesnicu“ (Zagreb 1888.), br. 3. Današnji Srijem 
s dijelom ravne Slavonije bješe do 796. avarski, od 796. do 829. dio panonske Hr- 
vatske, od 829. do otprilike 930, bugarski (oko god. 900. pominje se u Srijemu 
[Mitrovici] bugarska biskupija), za opadanja Bugarske po smrti cara Simeuna 
(t 927.) zauzeše ga Madžari, jer car Konstantin izrijekom za njih kaže (oko 950.), 
da stanuju ,između Dunava i Save“ (ed. bonn. 177); za bugarskoga cara Samuila 
(976 —1014) opet dospje Srijem u vlast Bugara, od 1019. do otprilike 1070. bijaše 
u vlasti bizantinskoj, a onda od toga vremena dalje (t.j. poslije 1070.) opet u vlasti 
ugarskoj. Mnogobrojna madžarska geografska imena, koja se pominju u ispravama 
od XI[. 1: XIII. vijeka dalje, jasno dokazuju, da je tude bilo mnoštvo madžarskih 
naseobina, tako: Retfalu (kod Osijeka), Hagymas (danas Aljmaš), Szarvas, Erd6d 
(dan. Erdut), Monostor (dan. Njuštar), Lov4sz (dan. Lovas), Ban-monostora (dan. 
Banoštor), Ujlak (dan. Ilok). Erdčve€g (dan. Erdevik), Nagyolaszi (dan. Manđelos), 
Maradćk (dan. Maradik), Di6s (dan. Divoš), Ireg (dan. Irig) i tolika druga mjesta. 
U svim je ovim mjestima propalo madžarsko žiteljstvo za turske najezde. Međutim 
ipak bijaše većina žitelja u ravnoj Slavoniji i u Srijemu i u to doba (do kraja XI, vijeka) 
slovenska, odnosno hrvatska. 

se tradicije gubile u rimskim vremenima, i u obične neplemenite 
građane. I plemstvo bijaše dvojako: više i niže. U više plemstvo 
spadali su ban, župani i dvorski dostojanstvenici, dok su svi ostali 
sačinjavali niže plemstvo. Izvor je objema ipak bio jedan isti, naime 
drevni zadružni dom, to jest hrvatsko se plemstvo razvilo od 
plemenskih glavara i starješina. Oni sastavljahu pratnju hrvatskoga 
vladara, obnašahu glavne državne časti, pače mogli su se narodnom 
voljom uspeti i na prijestolje. Izvor ovim častima, naročito županskoj, 
nije bila milost vladareva, već plemenski sustav. Potkraj XI. 
vijeka bila su najodličnija hrvatska plemena između Neretve i Gvozda: 
Kačići, Kukari, Šubići, Čudomirići, Svačići, Mogorovići (Murići), Gu- 
šići, Karinjani-Lapčani, Polečići, Lačničići, Jamometići i Tugomirići, 
a ta se vremenom razgraniše u mnogobrojne manje porodice. 
Crkva. U crkvenim poslovima Hrvati su odmah poslije krštenja 
početkom IX. vijeka stekli za svoje područje biskupiju u Ninu, 
a bila je izravno podvržena papi. Tek onda, kad su i dalmatinski 
biskupi došli u zajednicu s papom (923), protegla se njihova juris- 
dikcija, a naročito nadbiskupa spljetskoga, i na teritorij hrvatski, dok 
je ninska biskupija tada dokinuta. U trećem deceniju X. vijeka ra- 
čunali su se kao sufragani spljetskoga nadbiskupa biskupi osorski, 
krčki, rapski, zadarski, skradinski, stonski, dubrovački, kotorski, du- 
vanjski i sisački. Od tih bijahu ispražnjene biskupije skradinska, 
duvanjska i sisačka, a njihov virtualni teritorij bijaše pod nadbisku- 
pom spljetskim. Važne se promjene zbiše u XI. vijeku, kad su na- 
novo utemeljene biskupije u Ninu, Belgradu, Trogiru i Kninu, dok 
je u Baru uređena nova nadbiskupija, pod koju potpadoše još i 
Kotor i Bosna (1089), a tako je i oko toga vremena ali nešto ranije 
i dubrovačka biskupija podignuta na nadbiskupiju. Od sviju ovih 
biskupija na hrvatskom zemljištu najznatnija bješe kninska, kojoj 
se vlast protezala sve do Drave po današnjoj požeškoj županiji, a 
biskup joj je nosio ime ,biskupa Hrvata" ili ,Hrvatske", kao nekoć 
ninski. Spljetski se nadbiskup birao u zboru, u kojem je učestvovalo 
svećenstvo i građanstvo spljetsko te sufragani nadbiskupovi; izbor 
morao je biti jednoglasan. Isto su tako birali i biskupa mjesno sve- 
ćenstvo i puk. Nadbiskupa posvetio bi redovito sam papa, gdjekad 
i njegov u tu svrhu ovlašteni zamjenik, a biskupe opet nadbiskup 
spljetski. Isto bi mu tako podjeljivao sam papa nadbiskupski plašt 
(pallium), kao znak dioništva nadpastirskih prava u ravnanju 
crkvom. Glavno pravo nadbiskupovo bijaše sazvati pokrajinski crkveni 

sabor (sinod), predsjedati mu, predlagati pitanja za vijećanje i pro- 
glašivati zaključke. Sabor je redovito zasjedao u stolnoj crkvi u 
Spljetu, ali bi se sastajao i u drugim gradovima. Na sabor dolazili 
su biskupi i opati samostana, a vijećalo se poglavito o nauci, moralu, 
stegi svećenstva i puka. Saborske zaključke potvrđivala bi sveta 
stolica u Rimu. Pokraj mnogobrojnoga svjetovnoga svećenstva bilo 
je u državi hrvatskoj i redovničkoga. U to je doba na Zapadu 
evropskom poznat samo jedan red, naime benediktinski. Još 
je knez Trpimir (oko 850.) podigao taki jedan samostan nedaleko 
svoga kneževskoga dvora pod Klisom, no docnije bilo je više njih: 
u Zadru (sv. Grizogona, sv. Marije), Belgradu (sv. Ivana Evanđeliste), 
Trogiru (sv, Nikole), Spljetu (sv. Stjepana ,pod borovima") i u Solinu 
(sv. Petra). Samostanu stajaše na čelu opat, ličnost veoma ugledna 
u državi hrvatskoj. 


Vladar. Na čelu države hrvatske bio je do početka X. vijeka 
knez (dux)', a onda kralj (rex). Vrhovna vlast, naročito kra- 
ljevska, bijaše nasljedna, no prema prilikama mogla je ona prijeći i 
na kraljeva brata i njegova sina; ali kraj svega toga nije ni načelo 
izbora bilo isključeno, koje je dakako većma plod prevrata. Kralj se 
smatrao namjesnikom božje vlasti na zemlji (dei gratia), a prima je 
krunidbom, u to doba još eminentno crkvenim akliom. Kraljevski 
znakovi bijahu kruna, žezlo, zlatna jabuka i mač. Vladari hrvatski 
nijesu imali stalne prijestolnice, već su prebivali na raznim mjestima 
države po svojim dvorovima, tako u Ninu, Klisu, Biaćima, Kninu, 
Belgradu i poglavito u Solinu. Pače oni bi često i putovali s mnogo- 
brojnom svojom pratnjom. 


Dvorski časnici. Pratnju sačinjavahu dvorski časnici. U kne- 
ževsko doba bili su to župani, tako župan dvorski (palatinus 
iupanus), komornik (camerarius), peharnik (pincernarius), konjušnik 
(cavallarius), štitonoša (armiger) i buzdovanar (maceccha). U kra- 
ljevsko doba: tepči (comes curiae), comes postelnicus, comes 
vinotoc, comes scitnic (štitonoša), comes volar. Ded uprav- 
ljao je prihodima dvorskoga gospodarstva (naiordomus regiae 
u zapadnoj Evropi), a regalis curiae iudex dvorski je sudac, 
dakle zamjenik kraljev u pravosudnim poslovima. Ostali dvorski. 


' Hrvatske vladare prije kraljeva nazivati banovima, kako to čine neki 
historici, sasvim je pogrješno i u protivurječju ne samo s izrazima samim u izvo- 
rima, nego i sa smislom njihovim. 

časnici, kao dvornik, vratar, sokolar i psar (nadzornik lovačkih pasa), 
dvoranici su nižega stepena. Iz toga vidimo, da je hrvatski vladalački 
dvor bio uređen poput ostalih zapadnoevropskih dvorova onoga vre- 
mena, a čisto hrvatski nazivi i latinizirani hrvatski izrazi u ispravama 
(kao postelnicus, vinotoc, sokolar, psar) jasno i sigurno 
su svjedočanstvo, da se na hrvatskom dvoru govorilo hrvat- 
skim jezikom. 

Ban i župani. Vlast svoju dijelio je vladar hrvatski s banom 
(od X. vijeka) i županima (već od IX. vijeka). Za sve vrijeme na- 
rodnih vladara hrvatskih vazda je bio samo jedan ban, a taj je 
stajao u ranije vrijeme na čelu županijama ličkoj, krbavskoj i gat- 
skoj! Župani bijahu na čelu županijama (Čovrravta), a te se često sa- 
stoje od više manjih župa (suppa). U X.i XI. vijeku bijahu u preko- 
&vozdanskoj Hrvatskoj ove županije: gatska (7 Fovrlixa = gbtska) 
sa središtem oko današnjega Otočca; lička sa središtem oko da- 
našnjega Počitelja; krbavska sa središtem u gradu Krbavi (danas 
Udbina); lučka sa središtem u nekadašnjem gradu zvanom Nunac 
(Nira); sidraška sa središtem u Belgradu; ninska sa središtem 
u Ninu; bribirska sa središtem u Bribiru (kod Skradina); 
kninska sa središtem u Kninu; podmorska ili kliška sa 
središtem u Klisu?; cetinska sa središtem u Stolcu nedaleko iz- 
vora Cetine; imotska sa središtem u Imotskom; livanjska sa 
središtem u Livnu (starom Hlijevnu); plivanjska sa središtem u 
Plivskom gradu nad izvorom Plive nedaleko od Jajca; psetska sa 
središtem u gradu Psetu, oko današnjega Petrovca u sjeverozapadnoj 
Bosni; (pri)morska (Maronia) sa središtem u Makarskoj, amo 
pripadahu i otoci Vis, Brač i Hvar; rastočka sa središtem u 
gradu Rastokama nedaleko od Imotskogai dolska (zo /alćv) sa sre- 
dištem oko današnjega hercegovačkoga Ljubuškoga. Za županije u 
Bosni i u panonskoj Hrvatskoj nemamo iz toga vremena nikakih 
pouzdanih podataka, ali ih je bez sumnje bilo. 

Uprava. Ban, župani i biskupi sačinjavahu kraljevsko vi- 
jeće (consilium); pored toga još se i narod sastajao u skupštine, 


! Vijest o sedam banova države hrvatske u XI. vijeku izmišljotina je XV. 
vijeka, kako su to dokazali Rački (,Rad" ,Jugosl. akad." knj. 56, str. 136—138) 
i Klaić, ,Hrvatski bani za narodne dinastije“ (u ,Vjesniku kr. zem. arkiva“ I, 
str. 11—72). 

2 Ova se župa sterala od Šibenika do Omiša. Poljičke županije ili kneštva 
tada još nije bilo; iupanus polsticus je dvorski časnik (postelnik). 

shodove ili sabore (synodus, congregatio). Župane zamjenjuju podžu- 
pani, a pod njima su satnici ili stotnici, najniži upravni časnici. U 
to je doba bila upravna, vojnička i sudbena vlast u istim rukama, 
a kralj vršio ju je neposredno sam, u prisutnosti i u sporazumu 
s glavnim svojim savjetnicima, ili po svojim zamjenicima, naročito po 
banu i županima. Svi su se prijepori obično rješavali usmeno 
kratkim putem, nakon što su preslušani svjedoci i stranke, a onda 
bi se izdavalo pismeno rješenje. Isprave izdavala je dvorska kance- 
larija, kojoj bijaše u docnije doba na čelu kancelar, tada biskup 
kninski (hrvatski), dok su u starije doba te poslove vršili dvorski 
svećenici. Isprave izdavale su se ponajviše na latinskom jeziku, ali 
nije nipošto nemoguće, da ih je bilo izdano 1 na hrvatskom. 
Prihodi vladarski i daće. Krunski prihod bila je u prvom redu 
daća (tributum), što su je plaćali kmetovi na vladarskim dobrima 
(terra regalis, territorium regale), kojih je bilo veoma mnogo, naro- 
čito u podmorskoj županiji između Trogira i Spljeta (danas Kaštela), 
te Spljeta i Omiša (u poljičkom primorju), a za cijelo i oko Knina. 
U starije su doba ovi prihodi bili povjereni brizi župana komornika, 
a u kraljevsko kneza postelnika i tekli su u kraljevsku blagajnu 
(regalisfiscus). Dalji prihod jest daća od svih zemalja, koje su 
držali i uživali hrvatski plemići i svećenstvo, samostani i crkve 
(fiscale tributum), a plaćali su je za svoje gospodare zapravo 
kmetovi ovih plemića ili korporacija. No od ove su daće kraljevi 
opraštali pojedine plemiće ili čitave korporacije, samostane 1 crkve, 
tako da je onda ona kmetska daća postala prihodom njihove gospode. 
Tomu nasuprot gospoda su se obavezala kralju služiti u znak vjer- 
nosti s izvjesnim brojem konjanika u navalnom ratu. Obje ove daće 
bile su zemljarina (terragium), kojoj se korijeni nalaze još u 
rimsko doba. Od ove daće oslobodio je kralj Kolo- 
man, postavši zakonitim hrvatsko-dalmatinskim 
kraljem, onih dvanaest hrvatskih piemena između 
Gvozda i Neretve, ili bolje reći, Koloman im je 
zapravo samo potvrdio oprost od zemljarine, što 
su ga bez sumnje uživala još u doba narodnih 
vladara. Dalji prihod sačinjavao je danak (solitus census), koji su 
kroz čitav jedan vijek (otprilike od 890. do 996.) plaćali Mlečani za 
slobodnu plovidbu po moru i bizantinski dalmatinski gradovi od vre- 
mena cara Vasilija 1. (otprilike od 882. dalje) ,mira radi" (čloqvix6g 
Crv uer* atrov) za svoje posjede na hrvatskom zemljištu (,,tributum 

pacis"). Novčani prihod sačinjavahu globe (mulctae), koje su se pla- 
ćale za razne krivice, a navlaš onda, kad je koja stranka pogazi 
utanačeni ugovor ili susjed povrijedio među zemljišnoga posjeda, 
onda carine (vectigal), osobito dohodak od stranih brodova. Uzato 
poznat je 1 počasni dar, koji bi obično u naravi davali vladaru i 
njegovoj pratnji pojedini velikaši, kojima bi dolazio u kuću na svom 
putu (ius descensus regii); ali i od ove teške i teretne daće mogao 
je vladar oprostiti bilo pojedine plemiće, bilo čitave korporacije. 
Svojih novaca nijesu hrvatski vladari kovali, jer se u državi trošio 
bizantinski (byzantii, romanati), tada svjetski novac, naročito 
zlatnici (aurei, solidi) i srebrnjaci (argentei, denarii); ni promećurna 
Venecija, ni Nemanjina Srbija, ni Simeunova i Samuilova Bugarska 
nijesu tada (sve do potkraj XII. vijeka) kovale svoga novca, naro- 
čito zlatnoga i srebrnoga. Inače se trgovalo i daće plaćale još i u 
prirodninama (žitu, vinu, ulju, soli, siru, kruhu, svinjama, ovcama, 
kozama), a naročito u kunskim kožama (pelles marturinae, ili mar- 
turina). 


Vojska. Izdaci kraljevski poglavito su tekli na vojsku i morna- 
ricu. Vladar hrvatski bijaše vazda vrhovni njezin zapovjednik, te je 
navješćivao rat i sklapao mir. Vojnička sila na kopnu i moru bila je 
veoma znatna već za knezova Trpimira i Domagoja, kako pokazuju 
uspješni rat s Bugarima i osvojenje Barija, a docnije za kralja To- 
mislava bješe još jača. Mornaricom hrvatskom zapovijedao je u kra- 
ljevsko doba od druge polovice XI. vijeka zamjenik nekadanjega 
neretljanskog kneza (dux Marianorum). 


Dalmatinski gradovi. Dalmatinski gradovi imali su kroz cijelo 
ovo vrijeme svoju samoupravu, a po njihovu uzoru bili su kasnije 
uređeni i oni gradovi, koje su Hrvati sami podigli, tako Belgrad i 
Šibenik. Na čelu grada stajaše prior, izabran od gradskih plemića 
(patricija), koji su se također raspadali na plemena (primjerice ,Pe- 
trus de genere Cacauntorum"“), a onda potvrđen u ranije doba od 
cara bizantinskoga, a u docnije od hrvatskoga kralja; stoga i jest 
&radski prior zadarski ili spljetski velikaš kraljevstva. Zadarski bi- 
jaše najugledniji, pače za porodicu Madijevaca znamo, da je bila u 
rodu s hrvatskom kraljevskom kućom, jer je jedan od vladara hrvat- 
skih X. vijeka imao za ženu jednu Madijevku. Prior je glava grad- 
skoga vijeća, koje se sastojalo od sudaca, tribuna i bilježnika. Inače 
se redovito sastajaše gradska skupština, na koju bi dolazili 

gradski biskup, svećenstvo, plemstvo i građani. U gradovima sudilo 
se po rimskom zakonu. 

Prosvjeta. Gradovi su važni i kao središta prosvjete i umjet- 
nosti onoga vremena, jer se time u prvom redu zanimalo svećenstvo. 
U istoj je stvari od osobite važnosti još i benediktinski red, 
budući da je svaki samostan imao svoju knjižnicu, a rukopisi njegovi 
dijelili su se za posta redovnicima na čitanje i prepisivanje. Uza to 
još su se redovnici bavili odgojom i obučavanjem mladeži, ne samo 
one, koja se imala obrazovati za svećenike, nego i za svjetovnjake. 
U tim školama bijaše glavni predmet latinska gramatika. No u 
Hrvatskoj našla je mjesta i domaća hrvatska pismenost na osnovi 
slovenskoga crkvenoga jezika i glagolske azbuke. Ovo je pismo do- 
bilo tude svoj posebni oblik (uglasti), pa se stoga i zvalo hrvat- 
skim. Nema sumnje, da je na njemu bilo napisano više crkvenih 
knjiga, a upravo hrvatskoga je podrijetla glasoviti rukopis, obično 
zvan Glagolita Clozianus, iz XI. vijeka, nekoć vlasništvo 
kneza Ivana Frankapana Krčkoga (i 1482.), docnije grofa Cloza, po 
kojemu i dobi ime, a taj ga ostavi (1856) gradskom muzeju u Trentu 
(u južnom Tirolu), | graditeljstvo razvijalo se u Hrvatskoj 
prema uzoru u susjednoj Raveni i Akvileji; crkve bijahu ponajviše 
male okrugle zgrade s kubetom, a oltari i drugi dijelovi crkve bijahu 
iskićeni osobito značajnom geometričkom ornamentikom, simboličkim 
pticama i drugim životinjama, koje se stereotipno vraćaju na vrpčastim 
dekoracijama. Od ovih je zgrada najznatnija crkva sv. Donata u 
Zadru (iz početka IX. vijeka), podignuta na starijim temeljima, danas 
gradski muzej, onda sv. Nikole i sv. Križa kod Nina, sv. Barbare u 
Trogiru i sv. Trojstva kod Spljeta. Sve su se ove crkve iz IX. i X. 
vijeka sačuvale do danas, samo su zapuštene, a takvih bilo je veoma 
mnogo, naročito u okolici kninskoj i spljetskoj, gdje su poglavito u 
tursko doba propale. Konačno treba spomenuti, da je i zlatarstvo, 
naročito u Spljetu, u XI. vijeku bilo na visokom stupnju, a tako i 
umjetni obrt drugih kovina, naročito srebra, kako pokazuju nebrojeni 
nalazi po otkopanim grobovima iz ninske, kninske i vrličke okolice. 

Kad ogledamo nutarnje prilike u Hrvatskoj do kraja XI. vijeka 
te ih usporedimo s onima u ostaloj Evropi, vidimo, da je stara država 
hrvatska bila na visini uljudbe svoga vremena, stojeći naročito pod 
utjecajem susjedne Italije. 

Kronološki pregled događaja prvoga doba 


Godina Hrvatska Ostale zemlje 
oko 550. Prve provale Slovena u Dalma- | 535.—555. Gotsko-bizantinski a 
ciju. 568. Utemeljenje avarske države 
u Ugarskoj. Sloveni postaju 
| njihovi podanici i hranitelji. 
614. Pad Salone i biz. vlasti u Dal- | 626. Poraz avarsko-slovenski pod | 
maciji. Carigradom. 
630. Dalmatinski se Sloveni oslobo- 
diše avarske vlasti. 
679. Dalmatinski se Sloveni izmiriše 
s biz. carstvom i priznaše 
vrhovnu mu vlast. | 
196. Panonski Hrvati  priznaše  vr- , 796. Pad avarske vlasti u Podu- 
hovnu vlast franačku. navlju. 
803. Dalmatinska Hrvatska prizna vr- | 800. Karlo Veliki okrunjen za 
hovnu vlast franačku. | rimskoga cara. 
819.—823. | Ljudevit knez panon.-hrvalski. 814.—840, Ludovik Pobožni u 
Ustanak na Franke. Franačkoj. | 
819.—821. | Borna dalm.-hrvatski knez. | 
838. Ratimir knez panon.-hrvatski. 
839. Dalm.-hrv. knez Mislav i neret- 
ljanski knez Družak sklopiše 
| mir s Venecijom. | o. 840. Knez Vlastimir u Srbiji. 
841. o0Nalet Arapa u Jadransko more. 863. Sveta braća Ćiril i Metod 
852. Dalm.-hrv. knez Trpimir. odlaze u Moravsku. 
865.—676. . Dalm.-hrv. knez Domagoj. 871. Osvojenje Barija. 
878.—879. | Dalm.-hrv. knez Zdeslav prizna | 871.—894. Svatopluk knez mo- 
biz. vrhovnu vlast. ravski. 
879.—892. | Dalm.-hrv. knez Branimir. Poli- | 885. Umr'o sv. Metod, nadbiskup 
| tička i crkvena neodvisnost moravski. 
dalm. Hrvatske. 
884.—-596. | Panon.-hrv. knez Braslav. , 896. Madžari se nastaniše 
u Ugarskoj. 
892.—910. | Dalm.-hrv. knez Mutimir. 906. Propast moravske države. 
910.—930. | Tomislav najprije knez, onda 917.—927. Car Simeun Veliki u 


kralj hrvatski. Sjedinjenje pa- 
Hrvatske s dalmatin- 
skom. Porazi Madžara i Bugara. 


nonske 


Bugarskoj. 

Kronološki pregled događaja prvoga doba. 


| Godina | Hrvatska 
I 
| 
925. MI greda postaje kra- 
ljevinom. 
925. Prvi spljetski sabor. Biskup Grgur 
Ninski. 
930.—969. | Nasljednici Tomislavljevi: Kresi- 
mir I. (930—945), Miroslav 
| (945—949) i Mihajlo Kresimir II. 
| (949—969). Oslabljenje države 
hrvatske. 
| 969,.—995. Stjepan Držislav. 
995.—1000. Svetoslav. 
1000. oDužd Petar II. Orseolo uzima 
| o dalmatinske gradove. 
| 1000.— 1030. | Kresimir Ill. (Suronja) i Gojslav 
: (1000 —1020) njegov suvladar. 
1019. | Hrvatska prizna nominalnu vr- 
| hovnu vlast bizantinsku. 
1030.—1058. | Stjepan I. 
kom: Petar Kresimir IV, Preporod dr- 
žave — hrvatske. — Dalmatinski 
| gradovi i Neretljanska oblast 
dolaze pod njegovu vlast. 
| 1060. Spljetski sabor. Dvije stranke: 
latinska i hrvatska. 
1074.— 1075. | Slavić. 
, 1076.— 1089. Dmitar Zvonimir. Premoć latinske 
stranke. Ratovanje na kopnu i 
| moru za papinske interese, 
1089.—1090. | Stjepan II. 
| 1091. ee Almoš, hrvatski kralj. 
* 1091.—1097. | Kralj Petar. Ladislav provali u 
Hrvatsku. 
1097. | Pogibija kralja Petra u Petrovoj 
Gori. 
1102. Koloman okrunjen hrv. - dalm. 


kraljem. 


Ostale zemlje 


940. Časlav knez srpski. Oslobo- 
denje Srbije. 


976.—1014. Samuil, car bugarski. 


1001. Utemeljenje kraljevstva 
ugarskoga. Sv. Stjepan I. 


1019. Pad Bugarske i Srbije pod 


biz. vlast. 


1056.—1106. Henrik IV. u Nje- 
mačkoj. 


1073.—1085. Grgur VII. papa. 
1077.—1095. Sv. Ladislav I. u 
Ugarskoj. 


1095. Koloman kralj ugarski. 


Drugo doba. 


Od 1102. do: 1526. 


A. Kraljevi iz kuće Arp4dove (1102—1301). 


I: 
Koloman 
(1102—1116). 


""Jauzeće dalmatinskih gradova (1107). Krunisanjem u Bel- 
f* % gradu primio je Koloman (1102—1116) i dužnost, da kao 
Bi zakoniti vladalac hrvatsko-dalmatinskoga kraljevstva steče 
dalmatinske gradove Zadar, Trogir i Spljet te otoke Rab, 
Cres, Osor i Krk. No važno se ovo djelo nikako nije dalo izvesti 
bez krvava sukoba s bizantinskim carstvom, njihovim tadanjim vr- 
hovnim gospodarom, a podjedno i s Venecijom, njihovom neposred- 
nom ,zaštitnicom“. Kako se u prvoj polovici godine 1104. oženio 
mladi bizantinski carević Ivan Kommen (Kalojoannes), sin Alek- 
sijev, ugarskom princesom Piroškom (u Carigradu prozvanom Irenom), 
kćerkom kralja Ladislava Svetoga, nastupiše ubrzo dobri odnosi iz- 
među kralja Kolomana i cara Aleksija, a jer je njezin otac tada već 
bio mrtav, vrijedio je Koloman u očima Bizantinaca kao carski tast. 
Oko toga vremena zamisli herceg antiohijski i tarentski Boemund, 
sin Roberta Guiskarda, ponovnu navalu na Drač i na bizantinsko 
carstvo, pače u tu je svrhu stao po zapadnoj Evropi kupiti ,križare"“ 
protiv ,shizmatičkoga" cara. Sve je to dakle bilo razlogom, da su 
sada car Aleksije i kralj Koloman, ili po bizantinskom shvaćanju tast 
i svekar, sklopili obrambeni i navalni savez protiv Boemunda. Zbog 
ovako tijesnih rodbinskihipolitičkih sveza izmedu 
oba inače susjedna vladara, kao i s toga, što je upravo tada carstvo 
bilo zaokupljeno životnim interesima svojim po obližnjem maloazij- 
skom Istoku, zgodi se, da je car Aleksije privolio,da nje- 
gov prijatelj i saveznik kralj Koloman zauzme 

dalmatinske gradove i otoke. Kako je opet Venecija 
iz trgovačkih interesa bila vezana uz Bizant i smatrala se carskom 
saveznicom protiv i njoj opasnih južnoitalskih Normana, to se repu- 
blika sv. Marka morala zadovoljiti s Aleksijevom odlukom i primiti 
je, ma i nerado, na znanje. S tim u svezi dužd Ordelafo Faledro 
već se od godine 1107. dalje ne kiti naslovom dužda ,Hrvatske i 
Dalmacije". 

Podsada i predaja Zadra. Na proljeće 1107. zaputi se kralj 
Koloman s vojskom svojom na primorje; u njegovoj pratnji bilo je 
više ugarskih biskupa i velikaša, a na čelu im ostrogonski nadbiskup 
Lovro i palatin [van. Kralj se primače najprije početkom maja 
Zadru, kao najznatnijem i najratobornijem gradu dalmatinskom, i 
pozove ga na predaju. Ali građani, zacijelo željni potpune samostal- 
nosti po uzoru mletačkom, odluče se na otpor. Nato uze Koloman 
podsjedati Zadar opkolivši ga s kopnene strane i bijući tvrde mu 
zidine iz jakih podsadnih strojeva. U takim prilikama ušao je s morske 
strane u podsjednuti grad trogirski biskup Ivan i stade branitelje 
nagovarati, da se nagode s kraljem. Malo potom pošlje i Koloman 
poslanike svoje Zadranima s porukom, da mu se predadu i da se 
s njime nagode ,uz najbolje uvjete". Građani privolješe, našto Ko- 
loman ispravom zajamči Zadru i njegovoj crkvi stare privilegije, dje- 
lomično još iz bizantinskih vremena, te ih potkrijepi prisegom svojom 
i svojih ugarskih crkvenih i svjetovnih odličnika iz pratnje. Poslije 
toga polože Zadrani prisegu vjernosti novomu svom vladaru i sve- 
čano ga uvedu u grad. Ovaki se slični prizori odigraše i po ostalim 
gradovima. 

Predaja Trogira i Spljeta. U pratnji biskupa Ivana pođe Ko- 
loman preko Sibenika do Trogira, koji mu otvori vrata bez 
otpora, našto mu kralj izdade 25. maja povelju sličnu zadarskoj, pa 
nagradivši obilno trogirsku crkvu ode do susjednoga Spljeta. 
Dioklecijanov grad se u prvi kraj nećkao da prizna Kolomana svojim 
gospodarom, no videći, gdje se kralj ozbiljno sprema na podsadu, 
predade se i on posredovanjem svoga nadbiskupa Krescencija, našto 
je dobio sličnu povelju kao Zadar i Trogir. 

Predaja otoka. Iza toga vrati se Koloman pod Zadar, gdje je 
medutim hrvatski ban U gra skupio trinaest lađa i ukrcavši u njih 
dosta kopnene vojske, preveze se do otoka Raba, a taj se poslije 
neznatna otpora predadđe, a s njime zacijelo još i Cres, Osor i 


K rk. 

Sabor pred Zadrom (1107). Poslije predaje gradova i otoka 
Koloman sazva na otvoreno polje ispred Zadra 
sabordalmatinskoga građanstva i položi javno i glasno 
prisegu na evanđelje, koje je držao zadarski biskup Grgur: da će 
vazda on i njegovi nasljednici štititi i poštivati drevnu autonomiju 
dalmatinskih gradskih općina, a izrijekom, da će u svako doba po- 
štivati slobodu izbora gradskih knezova i biskupa. Poslije kralja po- 
ložiše sličnu prisegu svi ugarski prisutni crkveni i svjetovni dosto- 
janstvenici u njegovoj pratnji i vojsci. Nema sumnje, da su iza toga 
položili i predstavnici dalmatinskih gradova od svoje strane kralju 
Kolomanu prisegu vjernosti. 

Hrvatsko-dalmatinski kralj Stjepan. Po svoj je prilici u znak 
političke nezavisnosti kraljevstva hrvatsko-dal- 
matinskoga proglašen na ovom saboru posebnim 
hrvatsko-dalmatinskim kraljem Kolomanov jedi- 
nac i docniji nasljednik Stjepan, tada dijete od kakih 
šest godina, jer vidimo, gdje ga Zadrani oko toga vremena u svojim 
crkvama nazivlju ,našim kraljem" uz Kolomana ,kralja Ugarske, 
Dalmacije i Hrvatske.“ Dašto, vlast je zapravo bila u rukama hrvat- 
skoga bana Ugre, pod kojega su vojnu, sudbenu i upravnu vlast 
podvrgnuti bili pored Hrvatske (sa Slavonijom do Drave) još i novo- 
stečeni gradovi i otoci. ,Vrativši kopnu i moru mir, tako da je svatko 
mogao poći za svojim poslom", — kako kaže u jednoj ispravi opatica 
zadarskoga samostana sv. Marije Vekenega — Koloman se opet vrati 
u Ugarsku (ljeti 1107.). 

Dalmatinski privilegiji. Privilegiji, što ih je kralj Koloman 
podijelio dalmatinskim gradskim općinama za sebe, svoga sina i na- 
sljednike uopće, bijahu veoma opsežni. Prije svega oslobodio ih je 
od plaćanja svakoga danka, a napose onoga (,tributum pacis“), 
što su ga plaćali još od vremena cara Vasilija 1. (o. 882.) umjesto 
bizantinskom strategu hrvatskomu vladaru u gotovom novcu (duka- 
tima) i u prirodninama za mirni užitak svojih posjeda na teritoriju 
hrvatskomu; Koloman im je dakle dao taj ,kraljevski mir“ bezuvjetno. 
Nadalje im je zajamčio drevnu rimsku autonomiju u svim mu- 
nicipalnim poslovima slobodnim izborom gradskoga kneza i biskupa, 


! Colomanno Ungarie, Dalmatie et Croalie almifico regi vita et victoria. 
Stephano clarisimo regi nostro vita et victoria“ (suvremeni autentični 
zapis učinjen u Zadru; gl. Bianchi, Zara christiana I. (Zadar 1837), 538 i Br u- 
nelli, Storia di Zara I. (Venecija 1914), 275. 

upotrebom domaćih autonomnih zakona i suda, oslobodivši ih tako 
od traženja pravde na ikojem drugom mjestu, pa i na udaljenom 
dvoru; a samo od prihoda gradske luke, što je ulazio od stranih 
brodova, pridržao je sebi dvije trećine prepustivši treći dio gradskomu 
knezu, nakon što je biskup dobio od čitave svote desetinu. Napose 
još oslobodio je kralj dalmatinske građane zalaznine (,ius des- 
census") naglasivši izrijekom: ,Kad pak k vama dođem, da se 
krunim ili da u vašem gradu sazovem sabor kra- 
ljevstva/ nijedan građanin ne će morati da primi gosti na silu, 
već će svakomu biti na volju, da primi koga hoće." Kad uporedimo 
ove privilegije s onima gradova po ostaloj Evropi, naročito u Italiji, 
Francuskoj i Engleskoj, uvjerit ćemo se, da su dalmatinski najlibe- 
ralniji i najopsežniji; jedino oni grada Londona, a otprilike iz istoga 
vremena, mogu da se s njima takme, ali ipak zaostaju. 

Ratovanje s normanskim hercegom Boemundom (1108). Skoro 
potom, krajem oktobra 1107., navali bez značajnijega uspjeha nor- 
manski herceg Boemund na bizantinski Drač s 34.000 momaka, 
pače kad ga je car Aleksije opkolio, prisiljen bi u septembru 1108. 
da zamoli mir. Za vrijeme vojne pod Dračem ukrcaše se čete Kolo- 
manove (negdje na proljeće 1108.) u mletačke galije i prevezoše u 
Apuliju, gdje su pustošile kroz tri mjeseca zemlju hercegovu, a onda 
se vratiše natrag u Dalmaciju. Kod sklapanja mira između cara Alek- 
sija i hercega Boemunda u Draču sudjelovala su i dva poslanika 
Kolcmanova, župani Berič i Šimon. 

Sukob s njemačkim carem Henrikom V. (1108). U isto se 
vrijeme kralj morao ogledati i s njemačko-rimskim carem Henrikom V. 
Uspjeh naime Kolomanov u Hrvatskoj (1102) uznemirio je hercega 
Almoša toliko, da je pošao u Njemačku i ondje tražio pomoći, ali ne 
dobivši je morao se i opet pokoriti. No kad je Koloman zauzeo dal- 
matinske gradove i otoke, pače sina Stjepana proglasio zasebnim 
hrvatsko-dalmatinskim kraljem, Almoš se i opet diže te najprije polj- 
skom a onda njemačkom pomoći zaprijeti bratu. U Njemačkoj se 
naime vijest o zauzeću dalmatinskih gradova veoma neugodno doj- 
mila cara Henrika V., jer se ondje smatrahu Hrvatska i Dalmacija 


' ,Cum autem ad vos coronandus aut vobiscum regni negocia 


tra'ctaturus advenero“ (Smičiklas, Cod. dipl. II, 18); ove riječi jasno po- 
kazuju, da se kralj Koloman obavezao već prije na zasebno hrvatsko-dalmatinsko 
krunisanje i obdržavanje zasebnoga hrvatsko-dalmatinskoga sabora, za sebe i svoje 
nasljednike. 

još od vremena Karla Velikoga dijelom zapadnoga carstva rimskoga. 
Na molbu Almoševu car se odista lično stavi na čelo vojske i provali 
u Ugarsku s razloga, ,što je Koloman napao granice naše države na 
primorju." Car Henrik V. podsjedne početkom oktobra 1108. grad 
Požun, no ne opravivši ništa morao se ubrzo vratiti natrag. I tako 
je Koloman pod tvrdim zidinama požunskim ne samo obranio od 
Nijemaca svoj novostečeni posjed dalmatinskih gradova i otoka, nego 
i konačnoitrajnoodbionjemačke navale na Ugar- 
sku stežnjom, da je učine vazalnom pokrajinom 
rimskoga carstva, za čim su toliko težili još Henrik III. i 
Henrik IV. 

Osljepljenje Almoša i Bele. Poslije careva neuspjeha Almoš 
se i opet izmirio s bratom, no kao svaki put tek na kratko vrijeme. 
Konačno se Koloman, slomljen teškom bolešću, a na glas, da mu 
Almoš i opet radi o, nevjeri, odluči na nagovor nekih niskih duša, 
očito zabrinut za sudbinu svoga četrnaestgodišnjega sina Stjepana, 
pred smrt svoju na veoma okrutno djelo: godine 1115. dade iznenada 
uhvatiti brata i njegova devetgodišnjega sina Belu i liši ih obojicu 
očinjega vida s težnjom, da ih ukloni s prijestola, odnosno herceštva 
hrvatskoga. 

Bijeg Almošev u Bizant. Poslije ovoga zlodjela budu otac i 
sin zatvoreni u samostan D&moš (na Dunavu nedaleko od Vaca), gdje 
ostadoše do skore smrti Kolomanove (3. februara 1116.), našto Almoš 
urmače uz pomoć nekih njemu odanih velikaša u Bizant, gdje ga car 
Aleksije i sin mu Ivan, muž njegove rođake Piroške-Irene, srdačno 
primiše. Slijepca sina Belu ostavi Almoš u Pečvaradskom (P&csvarad) 
samostanu nedaleko od Pečuha na brizi nekim povjerljivim redovni- 
cima, koji ga tako vješto sakriše, da ni Kolomanov nasljednik kralj 
Stjepan nije sve do pod kraj života znao za nj. 

Boris Kolomanović. No brat Almoš nije bio jedina porodična 
neprilika Kolomanova. Kralj se naime dva puta ženio: 1097. nor- 
manskom princesom Buzilom, koja mu rodi Stjepana, a drugi pui 
1112. Ruskinjom FEufemijom, kćerkom velikoga kneza Vladimira II. 
Monomaha iz Kijeva. Brak taj međutim nije bio srećan; što se za- 
pravo zbilo, ne znamo, sigurno je jedino, da je Koloman već iza 
godine dana otpravio kući trudnu Eufemiju kriveći je s nevjere. U 
Kijevu rodi ona sina Borisa Kolomanovića, a taj bješe potom 
odgojen potpuno po ruskom načinu i postade teškom brigom Kolo- 
manovih nasljednika. 

Vladanje Kolomanovo u Hrvatskoj. O djelovanju kralja Kolo- 
mana u kraljevstvu hrvatskome poslije njegova krunisanja u Belgradu, 
kao i poslije dalmatinske vojne, znamo veoma malo, ali uza sve to 
ipak ne može da bude sumnje, da mu je i u to doba posvećivao 
svoju pažnju. Najznatnija je činjenica, da je Koloman i opet 
sjedinio čitav hrvatskiteritorijod Drave do mora 
i predao ga banu u upravu, koji odsada unaprijed bješe 
poglaviti predstavnik kraljevske vlasti u zemlji. Zacijelo su već sada, 
ako ne još prije u doba hrvatskih kraljeva, uređene županije; 
kao poimence nam poznate zagrebačka, varaždinska i 
križevačka, ali tako da sui nadalje živjele male plemenske župe: 
sa središtima u Moravču (sjeveroistočno od Zagreba), Rovištu (istočno 
od Križevaca) i Garešnici (na istočnom podnožju moslavačkih brda). 
Preko Save, oko današnje okićke sv. Jane, prostirala se mala ple- 
menska županija Podgorje, preko Kupe Gorica i Gora, oko: 
Une županija Dubica, a preko Une Vodica (Vodičevo); nadalje 
Sanska županija u porječju Sane i Vrbaška županija u porječju 
donjega Vrbasa sa središtem u Vrbaškom gradu (kod današnje Ba- 
njaluke). Još se u docnije doba pominje u kraju između Koprivnice 
i mjesta Začesan (Čazma) široka vojnička ,cesta kralja Kolo- 
mana“ (strata Colomani regis), na kojoj bješe podignut preko neke 
vode ,most kralja Kolomana" (pons regis Colomani). Sada 
započe i sporadičko naseljavanje madžarskoga plem- 
stva u tada gustim prašumama pokritu Slavoniju — kako se je 
stala nazivati zemlja između Drave i Gvozda u ispravama potkraj 
XII. vijeka — a i sam je kralj u njoj imao prostrana imanja i mno- 
gobrojne službenike i kmetove. A u Hrvatskoj preko Gvozda nema 
traga ne samo u to doba, nego ni u docnije sve do turske najezde, 
madžarskim naseobinama, pače ni kraljevskim darovnicama u korist. 
kojega ugarskoga plemića. Inače imao je kralj i tude prostrana imanja, 
a u prvom se redu ističe ,kraljevsko zemljište" (1190: ,,ter- 
ritorium regale") Podmorje između Trogira i Spljeta, baština hrvat- 
skih Trpimirovića. Kao izvjesno znamo nadalje, da je Koloman uredio 
porezne prilike u Slavoniji. U toj se zemlji, zacijelo još od davnih 
vremena (bar franačkih), plaćao porez u kunskim kožama, 
dakle u naravi, onako kao i kod ostalih Slovena, naročito u Rusiji. 
Koloman sada odredi, da se on ima unaprijed plaćati u novcu, i 


! To je veoma vjerojatno, ma da nemamo za to potvrde u izvorima. 


81 


to 12 denara srebra (marturina). Za pobiranje daća u Hrvatskoj 
smjestio je kralj u Spljetu u nekoj kuli tik gradskih zidina spram 
kopna stalnu vojničku posadu, da bude u pomoći njegovu ,,skupljaču 
kraljevskih daća“ (exactor regalium tributorum), knezu Simonu. 


1B 


Borbe s Venecijom i Bizantom. 
(1115—1180). 

Stjepan III. (II). Kolomanov sin Stjepan III. (II) (1116—1131) 
stupio je u petnaestoj godini na prijestolje. Dakle nije više bio dijete, 
da bi ga trebalo staviti pod skrbništvo, ali nije ni dospio do onoga 
stepena zrelosti, koji je jamstvo dobromu vladanju, pa tako se i zbilo, 
da se je mladi kralj već u ranoj mladosti bacio u preobilni užitak 
životnih slasti, što je dobrza uništilo njegov tjelesni organizam. Padao 
je iz jedne bolesti u drugu, dok mu se konačno nije poremetila i 
duševna harmonija. Promjena na prijestolu u Ugarskoj i Hrvatskoj 
doskora povuče za sobom ozbiljnih promjena u međunarodnom polo- 
žaju, jer svi su Stjepanovi susjedi pregli za tim, da iskoriste priliku, 
što je krepkoga Kolomana naslijedio nestašan dječak, i da sada dr- 
žave svoje prošire na račun Ugarske i Hrvatske. No mladi Stjepan 
ipak se znao spretno održati, i to u jednu ruku diplomatskim sred- 
stvima, a u drugu oružjem. 

Ratovanje s Venecijom. Uklonivši opasnosti, što su mu za- 
prijetile iz Austrije i Češke, Stjepan je posvetio glavnu pažnju svoju 
Hrvatskoj, gdje su Venecija i Bizant izazvali ozbiljnih zapletaja. Znamo, 
kako je Venecija teškim srcem snosila gubitak dalmatinskih gradova 
i otoka, a znamo i to, da se do posjeda njihova dolazilo preko bizan- 
tinskoga carstva, gdje se tada već na dvoru nalazila ugarska prin- 
cesa Piroška-Irena, koja je odlučno zagovarala Almoša protiv Kolo- 
mana, pa tako se na glas o osljepljenju njegovu kao i njegova sina 
Bele car Aleksije I. uze opet približavati Veneciji, a s tim u svezi 
nastade dugotrajna borba za posjed Dalmacije i Hr- 
vatskeizmeđuzakonitogakraljanjezina sjedne, 
a Venecije i Bizanta s druge strane. U sporazumu s carem 
Aleksijem započe mletački dužd Ordelafo Faledro još u augustu 1115. 
vojnu zaplovivši s ratnim brodovljem i vojskom put Zadra te ga i 
osvoji osim gradskoga kaštela, u kojem se nalazila kraljevska hrvatska 
vojska, zacijelo pod vodstvom bana Kledina. U toj vojni dopadoše 
duždu pored otoka još i Trogir i Spljet, dok je navala na kraljevski 

Belgrad ostala bezuspješna. Poslije toga vrati se dužd kući u Vene- 
ciju. Ovako lako mogao je dužd djelomično osvojiti Dalmaciju samo 
zato, što je kralj Koloman, pritisnut teškom bolešću i smetan raz- 
miricama s bratom Almošem, zanemario obranu svoga dragocjenog 
primorskoga posjeda, jer osim u zadarskom gradskom kaštelu i u 
Belgradu nigdje drugdje nije bilo kraljevske vojske. U maju 1116. 
zaplovi dužd i opet put Dalmacije (pomagan taj put od oba carstva, 
bizantinskoga i njemačkoga). Na Petrovo (29. juna) došlo je pod 
Zadrom do velike bitke, u kojoj bješe hrvatski ban Kledin po- 
tučen, našto dužd osvoji gradski kaštel, a potom i susjedni Belgrad. 
Osvojivši još i Šibenik te razrušivši njegove utvrde, vrati se dužd 
slavodobitno u Veneciju. Godine 1116. dakleimalajerepu- 
blika sv. Marka u svojoj vlastine samo čitavu bi- 
zantinsku Dalmaciju, nego i dva hrvatska grada, 
Belgradi Šibenik. Kralj Stjepan pak bješe u taj par zabavljen 
češkim i austrijskim poslovima, stoga dospje tek naredne 1117. go- 
dine, da se dade na obranu Dalmacije i Hrvatske. U novom ratu 
bješe sada dužd Ordelafo Faledro ametice potučen, pače on je ubrzo 
od zadobivenih rana i umr'o, našto novi dužd Dominik Michieli 
zamoli petgodišnje primirje, koje mu Stjepan (1117—1122) i dopusti 
htijući da međutim dovrši spor sa Češkom. No poslije izminuća pri- 
mirja započe kralj Stjepan rat nanovo (1124) i predobije Belgrad, 
Šibenik, Trogir i Spljet, dok otoka i Zadra ne uzmože da osvoji. 
Stjepan u Hrvatskoj i Dalmaciji (1124). Tada je došao kralj 
Stjepan u Hrvatsku i Dalmaciju i potvrdio Trogiru i Spljetu Kolo- 
manov privilegij, a možda bješe i okrunjen hrvatsko-dalmatinskim 
kraljem'. Prilike bile su u taj par stim povoljnije po ugarsko-hrvat- 
skoga kralja, što se glavna sila mletačka nalazila još od 1122. u 
Svetoj Zemlji, gdje je podsjedala Tir, i što je Venecija zbog toga 
došla u sukob s bizantinskim carem Ivanom. No uspjeh kralja Stje- 
pana bješe ipak samo kratka vijeka. U maju 1125. vrati se dužd 
Dominik Michieli natrag s istočne vojne te opet preotme Spljet, Ši- 
benik i Trogir, dok je Belgrad daodotemeljarazvaliti. 
Tako propade vas prošlogodišnji uspjeh, a to stim većma, što je 
u isto vrijeme snagu kralja Stjepana privezao uza se nov i mnogo 
pogibeljniji dušmanin, — vrsni sin i nasljednik snažnoga Aleksija L., 
carlvanKomnenili Kalojoan (1118—1143). 


! Izričita dokaza nema za to u izvorima, ali se smije nagađati iz prisutnosti 
kraljeve u Hrvatskoj i po potvrdama privilegija dalmatinskih gradova. 

Bizantinsko carstvo u XII. vijeku. Bizant bijaše u XI. i XII. 
vijeku još uvijek prva kršćanska velevlast u Evropi, koja je osim u 
Maloj Aziji i na Balkanskom poluotoku znala održati neke posjede 
i u Italiji. Snagu svoju crpala je iz starodrevnoga imućnoga građan- 
stva svoga, a literarni i umjetnički život stalno je u njem cvao, dok 
su se vojničke, financijalne i pravne institucije toliko usavršile, da 
ih je evropski Zapad smatrao nedostiživim uzorom. Njegov obrt, a 
naročito umjetni, stajao je bez premca u svijetu, a trgovina mu se 
proširila na sva tri za onda poznata dijela svijeta. Car Ivan naslijedio 
je dakle cvatuću i ojačalu državu te je velikom revnošću, ali s još 
više razuma, nastavio politiku očevu. Baštinivši punu riznicu i odličnu 
vojsku htjede da oživotvori drevne bizantinske pre- 
tenzijeiidejeosvjetskom gospodstvu. Od toga doba 
bizantinsko je carstvo i opet slijedilo politiku imperijalizma, 
koja je kroz decenije isto tako zaprijetila Hrvatskoj, kao i u XI. vi- 
jeku slično nastojanje cara Vasilija Il. Bugaroubijca. Srećom su za 
prvih desetak godina zaokupili cara Ivana drugi poslovi, pa se tako 
nije mogao baciti svom snagom protiv kralja Stjepana. No zato je 
stalno podstrekavao Veneciju na osvojenje Dalmacije i oteščavao po- 
graničnu trgovinu ugarsko-bizantinsku uz Dunav. Tu je pogibao uve- 
ćavalo, što je žena careva Irena (Piroška) stajala na strani oslijep- 
ljenoga hercega Almoša i primila ga na dvor, gdje se je malo po 
malo okupila oko njega čitava madžarska emigrantska kolonija. To 
su bili nezadovoljnici svake ruke, koji su se trsili, da bizantinski dvor 
predobiju za nasilno uspostavljenje Almoševo u Ugarskoj i Hrvatskoj 
na štetu kralja Stjepana. U takim se prilikama car odlučio poslužiti 
ovim bjeguncima u svoje imperijalističke ciljeve, hrabrio ih i pomagao, 
ali dok je na drugom mjestu bio zaokupljen prešnijim poslovima, nije 
mogao da istupi oružanom rukom protiv kralja Stjepana. 

Ratovanje s Bizantom. Kralj Stjepan nije omaljivao bizantinske 
pogibli. Obnovivši poslije prvih sukoba iza očeve smrti opet dobre 
odnose s austrijskim markgrafom, češkim knezom i njemačkim carem 
Henrikom V., potraži dodira sa svim neprijateljima bizantinskoga car- 
stva, naročito sa južno-italskim Normanima i sa Srbima, koji su također 
vazda bili u borbama za svoju nezavisnost. Kad se je kralj Stjepan 
pobrinuo za vojsku i saveznike, pozove cara Ivana, da pooljera 
ugarske bjegunce s Almošem iz carstva; a kad car toga ne htjede 
da učini, odluči se, da će prvi navaliti. Rat započe 1127. prijelazom 
Stjepanove vojske preko Save i zauzećem Beograda i Brani- 

čeva. Onda prodre kralj sve do Niša i Sofije, ali kod Plovdiva do- 
čeka ga car [van i prisili na uzmak. Međutim dade kralj Stjepan do 
temelja razvaliti Beograd, a kamenje njegovih zgrada prenijeti na 
lađama na drugu obalu, gdje položi na sastavcima Save i Dunava 
temelj današnjemu Zemunu. Tek poslije dvogodišnjega ratovanja 
izmjeničnom srećom sklope (1129) oba vladara mir uz uvjet, da imadu 
Sava i Dunav biti granicom između obiju država. Kako herceg Almoš 
više nije bio u životu (f1127.),a za njegova se sina Belu uopće nije 
znalo, da je živ, izostaše u tom smjeru ma bilo kaki pregovori. 

Bela Slijepi postaje prijestolonasljednik. Stjepan vratio se 
s ratišta teško bolestan, tako da se općenito držalo, e mu je smrt 
blizu. Kako nije imao djece, zaokupi ga teška briga oko uređenja 
nasljedstva, koju mu olakša tek pouzdan glas, da još živi njegov si- 
novac slijepi herceg Bela. Sada ga bolesni kralj uze k sebi na 
dvor, proglasi prijestolonasljednikom i oženi (1130) kćerkom srpskoga 
velikoga župana Uroša Jelenom, ženom muževne duše. Skoro 
potom umr'o je kralj Stjepan (1. marta 1131.) 1 bi pokopan u Veli- 
kom Varadinu. 

Boris Kolomanović. Njegov nasljednik Bela I. (IL) Slijepi 
(1131—1141) nije zbog tjelesne mane mogao vršiti veće uloge ni na 
vojničkom, ni na političkom polju, već je te poslove prepustio dru- 
gima naročito ženi Jeleni, a poglavita mu važnost stoji u tom, što je 
spasao dinastiju Arp4dovu od izumrća. Protiv njega 
istupi kao pretendent na prijestolje Boris Kolomanović, kome 
nijesu na dvoru ostrogonskom priznavali arpadsko zakonito podrijetlo. 
Boris pođe najprije u Bizant caru Ivanu, koji ga časno primi i oženi 
nekom svojom rođakinjom, a onda ode u Poljsku, otkuda provali 
(1132) preko Karpata s jakom poljskom vojskom u Ugarsku, ali bi 
potučen toliko, da se više nije dizao protiv Bele. 

Dalmacija i Bosna. Za Belina vladanja nije bilo sukoba 
s Bizantom, no zato je srećni rat s Venecijom Hrvatima opet povratio 
Dalmaciju osim Zadra i otoka (o. 1133.). Malo poslije steče Bela i 
Bosnu, koja se dobrovoljno pridruži Ugarskoj kao saveznica; od 
toga vremena nosili su ugarsko-hrvatski kraljevi još i naslov ,re x 
Ramae." 


! Po rječici Rami, pritoci Neretvinoj, prozvala je ugarska dvorska kancelarija 
tim imenom svu Bosnu, Sve do smrti Konstantina Bodina (1101) bješe Bosna sa- 
stavni dio Srbije, no tada postade, po rasulu njegove države (oko 1110.), samostalna 
i kao takova pridruži se oko 1137. Ugarskoj. 

Bela ostavi po smrti. (13. februara 1141.) tri sina: Gejzu, Stje- 
pana i Ladislava, od kojih ga naslijedi Gejza I. (IL) (1141—1162) 
kao kralj, Stjepan kao herceg hrvatski,a Ladislav kao herceg 
bosanski. Kako su sva trojica bili još malodobni, preuze mjesto Gejze 
i Stjepana vladanje u Ugarskoj i Hrvatskoj uz mater Jelenu ujak 
njihov palatin i ban Bjeloš, a mjesto Ladislava bosanski ban 
Borić, Hrvat iz okoliša Grabarja, nedaleko od današnjega Broda 
na Savi. U taj čas bile su prilike po Ugarsku i južnoslovenske zemlje 
veoma nepovoljne, jer se Njemačka i Bizant složiše na njihovu propast. 

Car Manuil Komnen. Novi car Manuil Komnen(1143—1180) 
naime uze tvrditi, da sve zemlje, što su nekoć bile unu- 
tar granicarimskoga carstva, pripadajunjemu. Tu 
se radilo o Srbiji, Hrvatskoj, Dalmaciji, Ugarskoj (Panoniji) i južno- 
italskoj Normaniji. Kod toga se Manuil stao služiti senioratskim na- 
čelom, običajnim kod Slovena, koje je tada bilo poznato i u Ugarskoj, 
a po kojemu ne nasljeđuje sin oca na prijestolu, nego najstariji član 
kraljevske porodice, Da se tome otme, obnovi ostrogonski dvor 
obrambeni i navalni savez sa Srbima i Normanima. 

Njemački rat 1146. Rat započe 1146. Njemačka, ali joj vojske 
budu potučene, pače ban Bjeloš provali u Austriju te pobije Nijemce 
ametom na Lajti. 

Bizantinski rat 1150. Slijedeće godine (1147), kad su prolazile 
Ugarskom križarske čete na istok, prokrade se s njima _u Bizant i 
Boris Kolomanović, gdje ga car Manuil usrdno primi, a kad se potom 
1150. pobune Srbi, kojima pohrliše u pomoć [Ugri i Hrvati, 'započe 
car rat i potuče saveznike na rijeci Tari. Za kazan provali Manuil 
naredne godine u Ugarsku i Hrvatsku, zauzme Zemun i opustoši 
Srijem, a onda sklopi 1152. s Gejzom ponuđeni _ mu mir. No već 
1154. nastavi se rat, za kojega pogibe Boris Kolomanović, čija smrt 
uskori ponovni mir (1156). A taj bijaše po Gejzu tim povoljniji, što 
se doskora i njemačko-bizantinski savez raspao, pače Gejza sklopi 
savez s carem Fridrikom Barbarosom. Te su se povoljne prilike iz- 
nenada promijenile, kad Gejzina braća, najprije Stjepan, a poslije 
njega i Ladislav, zavadivši se s njime, pobjegnu u Bizant, gdje 
ih car Manuil radosno dočeka kao zgodno oruđe, kojim će zadavati 
teških neprilika Ugarskoj i Hrvatskoj. 

Dinastičke smutnje (1162—1163). I odista, kad umre (31. marta 
1162.) Gejza I. (II.) i ostavi prijestolje sinu Stjepanu IV. (III.) (1162), 
podiže se Manuil Komnen s jakom vojskom na nj zahtijevajući, da 

se po senioratskom načelu na prijestolje podigne ljubimac njegov 
Stjepan, najmladi brat Gejzin. No Ugri ne htjedoše da ga prime, 
već se većina njih odluči za srednjega brata Ladislava I. (IL) 
(1162—1163), a kad on već iza šestmjesečnoga vladanja umre 
(14. januara 1163.), priznaše konačno ipak Stjepana V. (IV.) (1163) 
svojim gospodarom; naročito su Hrvati podupirali njegovo pravo, 
očito jer su bili prvi Bizantu na udarcu. Međutim nevaljalo mu vla- 
danje dobrza izazove općenu bunu, koja ga protjera iz države, 
našto se opet vrati na prijestolje Gejzin sin Stjepan IV. (IL) 
(1163—1172). Poslije kratkoga rata s carem Manuilom došlo je do 
mira, u kojem car obeća, da ne će više podupirati raskralja, strica 
kraljeva, Stjepana V. (IV.); a Stjepan IV. (II) je opet sa svoje strane 
morao caru ustupiti Srijem i obećati, da će brata svoga Belu 
poslati u; Bizant na odgoju, predavši podjedno caru u upravu B e- 
linu baštinu, naime Hrvatsku Velebitu na jug i Dalmaciju. 

Stjepan IV. (III.) u Hrvatskoj i Dalmaciji 1163. Stjepan IV. (IIL) 
odista pošlje Belu u Bizant, gdje ga car zaruči svojom kćerkom 
Marijom i — ne imajući sam sina — proglasi prijestolonasljednikom, 
ali baštine njegove ne htjede kralj Stjepan da predade caru, pače 
na jesen 1163. došao je u Hrvatsku i Dalmaciju, gdje je potvrdio 
privilegije svojih predhodnika dalmatinskim gradskim općinama, a 
možda se i napose još okrunio za hrvatsko-dalmatinskoga kralja. 
Zbog toga došlo je 1164. do novoga rata s carem, i Stjepan bi pri- 
siljen, da spomenute hrvatske zemlje prepusti Manuilu. Medutim mir 
bješe kratkotrajan, jer raskralj stric Stjepan V. (IV.) i opet izazva 
rat, u kojem kralj Stjepan IV. (III.) otme Bizantincima netom ustup- 
ljeni Srijem sa Zemunom. 

Bizantinska prevlast u Hrvatskoj. Za vrijeme podsade umre 
(1165) u tom gradu od otrova nesrećni Stjepan V. (IV.), nasto car 
Manuil iziđe glavom na čelu snažne vojske na bojište: s jednom 
polovicom pošao je sam u Srijem i zauzme Zemun na juriš, dok 
drugu polovicu pošlje na Bosnu, Hrvatsku i Dalmaciju, koje je zemlje 
carski vojvoda Ivan Dukas također brzo osvojio. Uplašen zamoli 
Stjepan IV. (IIL.) mir, kojim se obvezao, da će caru ustupiti Belinu 
baštinu, ali kad nađe u Veneciji, koja se zavadila s carem Manuilom, 
jakoga saveznika, prekine sklopljeni mir i započe 1166. nov rat. U 
njem lako zauze ustupljene hrvatske zemlje, a gradu Šibeniku 
podijeli privilegij, kakav su imali Spljet i Trogir još od Kolomana 
s doslovno istom sadržinom. Ovo vjerolomstvo kraljevo potaknu cara 

Manuila na posljednji odlučni rat, u kojem Bizantinci konačno za- 
vladaše 1167. Srijemom, Bosnom, Hrvatskom rijeci Krki na jug i 
Dalmacijom, osim Zadra i otoka, koji bijahu u mletačkoj vlasti. 

Na čelu uprave u bizantinskoj Hrvatskoj stajao je carev rođak 
Konstantin (,sebastos = princ), a postupao je veoma blago sa 
svojim podanicima, štedeći im imutak i vjeru katoličku. Međutim rodi 
se caru Manuilu sin Aleksije, našto je car hercega Belu ne samo 
skinuo s dostojanstva prijestolonasljednika, već i razvrgao njegove 
zaruke s Marijom, oženivši ga Agnezom, kćerkom antiohijskoga kneza. 

Bela II. (III) (1172—1196). Kad malo zatim iznenada umre Slje- 
pan IV. (III.), otpremi car hercega u Ugarsku, gdje kao Bela II. (III) 
(1172—1196) naslijedi krunu vladajući u Ugarskoj i Hrvatskoj od 
Drave do Krke (bez Srijema), jer vlast bizantinska potrajala je u 
preostalim hrvatskim zemljama sve do godine 1180., kada je umr'o 
(24. septembra) silni car Manuil, a s njime utrnula i moć Bizanta. 


II. 
Bela II. (IIL), Emerik i Andrija I. (IL). 
(1180— 1235). 


Bela II. (IIL.) i njegova politika. Smrću cara Manuila nije samo 
prestalo bizantinsko vladanje u Srijemu, južnoj Hrvatskoj i Dalmaciji, 
nego se tekar odsada unaprijed stalno i trajno utvrdi hrvatsko-ugarski 
državni savez, kako je ureden 1102. za Kolomana. U svezi s time 
dade Bela II. (IL) svoga starijega sina Emerika još za svoga ži- 
vota okruniti uz ugarskoga napose još i za hrvatsko-dal- 
matinskoga kralja predavši mu podjedno svu kraljevinu Hr- 
vatsku od Drave do mora u samostalnu upravu'; dok se u Bosni i 
nadalje održa još od cara Manuila postavljeni ban Kulin (otprilike 
od 1170. do 1204.) kao vazal Belin, pače i srpski veliki župan 
Stjepan Nemanja približi se u prvi kraj ugarskomu dvoru kao 
stari njegov politički saveznik. Ali kad zavladaše u bizantinskom 
carstvu poslije Manuilove smrti teški neredi, koji upropastiše državu, 
a balkanskim narodima, naročito Srbima i Bugarima, omogućiše pot- 


! Stoga i datiraju u Zadru 5. jula 1194.: ,regnante... Bela... ct Henrico 
filio eius bis coronato Dalmatiam et Croaciam [eliciter fgubernante",a 9. jula 1194.: 
«regnante... Bela... et Almerico filius(l) cius super Dalmatiam et 
Chroatiam" (oba originala u zadarskom namjesničkom arhivu: Smičiklas, 
Cod. dipl. II., 267, 269). 

puno oslobođenje od stoljetne bizantinske hegemonije, pregne Bela 
IL. (IL) da prenese bivšu ulogu Bizanta na Ugarsku. Time je doduše 
označio ugarskoj politici pravac za više vijekova, no zato se raskrsti 
sa Srbima i Bugarima. Taki su neprijateljski odnosi i takove težnje 
ugarskih kraljeva potrajale sve do osmanlijske najezde, idući nehotice 
ovoj na ruku Kao što se nekoć carManuil služio po- 
rodičnim sporovima u pitanju nasljedstva u Ugar- 
skoj, tako uzeše odsadaBelainjegovinasljednici 
iskorištavati vjerske prilike na Balkanskom po- 
luotokuu svoje političke svrhe. 

Zadar. Radi Zadra, koji se vratio pod vlast kralja Bele još 1180., 
došlo je već 1181. do rata. Mlečani su kroz desetak godina velikom 
silom i golemim troškom neprestano udarali na nj, ali Zadar se ipak 
održa, odbivši hrabro sve juriše na kopnu i moru. To prinudi dužda 
Henrika Dandola, da sklopi primirje, koje se jednako produljivalo, 
a da do mira nije došlo. 

Feudalizacija hrvatskog plemstva. Čini se, da se je u tom ratu od- 
likovao Bartol, sin prvoga nam poimence poznatoga Krčkog kneza 
Dujma ; kralj ga obdari 1193. modruškom županijom uz obvezu, da 
će vršiti on i njegovi baštinici vojnu službu u kraljevoj vojsci unutar dr- 
žavnih granica sa 10 oklopnika, izvan granica sa četiri, ,a dolazit će na 
(kraljev) poziv onda, kad bude sva hrvatska vojska po kra- 
ljevoj zapovijedi pozvana.“ Ovom darovnicom položena je osnova ču- 
venoj hrvatskoj porodici, prozvanoj početkom XV. vijeka Franka- 
pani. Po svoj je prilici nekako oko istoga vremena kralj Bela po- 
tvrdio i bribirskomu županu Miroslavu od plemena Šubića posjed 
županije bribirske, a Stjepanu od plemena Babonića, županu 
vodičkome i njegovim potomcima, docnije prozvanima knezovi B1|a- 
gajski, čitavo zemljište između Une i Sane (u današnjoj sjevero- 
zapadnoj Bosni). Ovim darovnicama postadoše ovi drevni hrvatski 
plemići kraljevski vazali. I tako se stao među hrvatskim plem- 
stvom širiti feudalizam po zapadno-evropskom uzoru, a na štetu 
staroga plemenskoga uređenja, ili drugim riječima: hrvatsko se 
plemstvo počelo od toga vremena unaprijed sve 
to. wišeinzjednačivati s ugarskim. 

Reforme Bele II. (IlI.) Vladanje Bele IL. (II[.) veoma je važno 
i značajno po Ugarsku i Hrvatsku ne samo zbog spoljašnjih doga- 
đaja, nego i radi unutarnjih reforma. Od Kolomana dalje on je bio 
prvi kralj, koji bješe naučno odgojen, primivši političku obrazovanost 

«avoju u središtu velike i vrsno upravljane svjetske države. Uredio 
je dakle dvor i dvorske običaje, podavši im vanjski sjaj. Sada zadobi 
krunisanje značaj državopravnoga akta, to jest, ono postade stalnim 
preduvjetom vršenju kraljevske vlasti, a uza to još je Bela uveo i 
bizantinski krunidbeni ceremonijel. Nadalje se savjesno brinuo i za 
«državni imutak: u financijalnoj upravi uveo je na osnovi bizantin- 
skoga iskustva strogi red, a naročito je uredio kraljevski prihod od 
kovnice novca (lucrum camera e), podigao metalurgiju i solane, 
učinivši za Ugarsku i Slavoniju kamenu sol državnim monopolom. 
Poradi toga raspolagao je ogromnim godišnjim prihodom od preko 
sedam milijuna kruna u gotovom novcu. Osim toga djelovao je na 
čelu kraljevske kancelarije od 1193. stalni kancelar, a u parni- 
cama valjalo se služiti pismenim podnescima. Glede nasljedstva 
opet uredi Bela primogenituru, ukinuvši zauvijek senioratsko 
načelo, pače on ukloni i dojakošnju uredbu, po kojoj dobivaše kraljev 
brat u upravu kraljevstvo hrvatsko kao posebnu hercegovinu (duca- 
tus), prenesavši i to pravo jedino na prvorođena kraljeva sina prije 
nastupa na prijesto. 

Emerik (1196—1204). Politiku svoga oca nastavi Emerik 
(1196—1204), no u tom ga uze priječiti mlađi mu brat Andrija, 
dignuvši se 1197. na nj. Andrija zahtijevaše, sve protiv očeve od- 
redbe, Hrvatsku s Dalmacijom kao svoju baštinu. Pobijedivši brata 
postade Andrija hercegom (dux) hrvatskim i uze upravo kraljevskom 
moći i sjajem samostalno vladati čitavim kraljevstvom hrvatskim od 
Drave do Neretve, ratujući srećno u Humskoj zemlji i Srbiji, na- 
mještavajući biskupe i nadbiskupe, izdavajući darovnice, vršeći vr- 
hovnu sudačku vlast i okruživši se sjajnim dvorom i pratnjom, u 
kojoj se nalazio i ban, kojega je bez sumnje on imenovao. U ponov- 
nim ratovima, što ih je vodio s bratom Emerikom, ipak konačno 
podleže, ostavljen od svojih privrženika, i bi stavljen u gradu Kne- 
&incu (kod Varaždina) pod stražu. Međutim bolježljivi kralj Emerik, 
pun briga za budućnost, dade još za svoga života okruniti je- 
dinca sina Ladislava po spljetskom nadbiskupu 
Bernardu zasebnim hrvatsko-dalmatinskim kra- 
ljem, dok ga je kaločki nadbiskup Ivan napose okrunio za kralja 
ugarskoga (1204), 

Zadar dolazi u mletačke ruke (1202). Za vrijeme ovih gra- 
đanskih ratova složi se na zapadu četvrta križarska vojna, a pošto 
učesnici njeni nijesu mogli da plate Veneciji pogođene prevoznine 

na Istok, prisili ih dužd Henrik Dandolo, da mu pomognu u novembru 
1202. osvojiti i razvalii Zadar, a onda buduće godine srušiti bi- 
zantinsko carstvo, na kojega se razvalinama podiže slabo latinsko 
carstvo. Zadrani obnove doduše grad, poglavito uz pomoć kneza 
Domalda od plemena Svačića, ali videći, da ne mogu dobiti pomoći 
ni od kralja Emerika ni od hercega Andrije, i opet se početkom 1205. 
pokore Veneciji uz veoma teške uvjete. 

Bosna i bogomilstvo. Oko toga se vremena uplitao Emerik u 
srpske i bugarske prilike i uzme (1201) naslov kralja Srbije i Bu- 
garske, a onda obrati pažnju na Bosnu, naročito na bogomil- 
stvo (patarenstvo). Bogomilstvo je istočnoga podrijetla, i to neka 
vrst gnostičko-manihejskoga nauka, što ga doniješe bizantinski vojnici 
u evropski dio carstva, a odavle se onda raširi među Bugare 
(oko 930.). Tu mu podade neki pop Jeremije, ili samozvani Bogomil, 
slovensku spoljašnjost, uzevši za osnovu slovenske crkvene knjige. 
Bogomili vjerovali su u jednoga boga, pače i u trojstvo, ali ga ne 
držahu tvorcem neba i zemlje, jer učahu, da je bog stvorio samo 
dušu i sve nevidljivo, a sve ostalo vidljivo i materijalno nečastivi 
(ii zli bog). Bogomilstvo dakle imalo je dualistički značaj, 
onako kao vjera Zoroastrova. Za Hrista su naučali bogomili, da je 
bio samo najviši anđeo s prividnim tijelom, pa stoga su i muka i 
smrt njegova tek prividne. Zabacivali su sve sakramente, vas stari 
zavjet, a od molitvi pridržali su jedini ,Očenaš“. Razvijene hierarhije 
nijesu poznavali, već jedino djeda (kao biskup), gosta (kao sve- 
ćenik) i starca (kao đakon), dok su strojnici imali širiti nauk. ' 
Crkve i oltare nijesu gradili, nego su se na službu božju, koja se 
sastojala u pjevanju i lomljenju kruha, skupljali po šumama ili u 
običnoj kakvoj sobi. Oni, koji strogo ispunjavahu propise bogomilske, 
zvali su se savršeni, dok su ostali vjernici postajali takovima 
pred smrt, odrekavši se svijeta i svega materijalnoga, a u prvom 
redu žene. Savršeni su bogomili veći dio života provodili kao samci 
u postu i molitvi. Iz Bugarske uvuče se bogomilstvo najprije u Sr- 
biju. a onda najkasnije sredinom XII. vijeka u Bosnu, gdje mu je 
možda pogodna bila borba dalmatinskih Latina protiv slovenske službe 
božje i knjiga, jer je Bosna bar od sredine XII. vijeka — dakle 
poslije svoga pridruženja ugarsko-hrvatskomu kralju — pripala spljet- 
skoj nadbiskupiji. Poradi pristajanja uz ovu herezu pozove kralj 
Emerik na zahtjev pape Inocenta Ill. bana Kulina na odgovornost. 
Poslije posebne istrage odreknu se onda bosanski bogomili (1203) 

krivovjerja i povrate u krilo katoličke crkve. Odsada su kroz 
sve vrijeme do propastibosanske države ugarsko- 
hrvatski kraljevi pod izlikom bogomilskih smut- 
nja oružanom rukom provaljivali u Bosnu, nasto- 
jeći, daje potpuno sjedine sasvojom državom. 

Kralj Emerik umre u septembru 1204. izmirivši se prije s bra- 
tom Andrijom, a kad se već poslije kratkoga vladanja od osam 
mjeseci prestavi malodobni mu sin Ladislav II. (IIl.) (1204—1205), 
stupi na prijesto Andrija I. (Il) (1205—1235). 

Andrija I. (IL) (1205—1235). Nastupom kralja Andrije I. (II.) 
prestale su doduše mnogogodišnje borbe između pojedinih članova 
kraljevske kuće za dulje vremena, ali te borbe, često u svezi sa 
spoljašnjim ratovima, duboko su potkopale ugled i moć kraljevsku, 
a podigle onu crkvenih i svjetovnih velikaša. No Andrija nije bio 
čovjek, koji je tome mogao pomoći, jer rasipan, lakomislen, nestalan 1 
neodlučan, pogoršao je jadno stanje još i time, što je bio potpuno u 
vlasti svoje žene, Njemice Gertrude i njezina roda. Brat njezin 
Bertold, nesposoban po mladosti i bez teoloških nauka, postade 
kaločkim nadbiskupom, a onda joši hrvatskim banom. Zbog 
toga urote se neki velikaši protiv kraljice i_prokšenog joj brata te 
je u septembru 1213. u Piliškoj šumi kraj Budima poslije dovršena 
lova umore, dok Bertold srećno umače.' Kralj Andrija oplakivao je 
doduše Gertrudu, no dobrza se utješio oženivši se (1215) Jolantom, 
sestrom latinskih careva Balduina i Henrika. Da podigne svoj pali 
ugled, odluči se Andrija na vojnu u Galiciju, gdje dade mlađega 
sina Kolomana okruniti galičkim kraljem, ali Rusi ga poslije četiri 
$odine zarobe i prisile na povratak (1121), pa tako propade sve 
nastojanje Andrijino onkraj Karpata. 

Križarska vojna Andrijina. Još se Bela II. (IH.) zavjetovao, 
da će poći u križarsku vojnu; na samrti prenese svoj zavjet na 
sina Andriju. Poslije svih onih nesreća i neprilika odluči se Andrija, 
da će ispuniti ocu zadanu riječ. Nemajući potrebnoga novca za pre- 
vozninu po moru, odreče se u korist Venecije svoga kraljevskoga 
prava na Zadar (1216). Pred polazak na Istok postavi u Hrvatskoj 
svojim namjesnikom templarskoga meštra Poncija de Cruce, a u 
Ugarskoj ostrogonskoga nadbiskupa Ivana, a onda pođe ljeti 1217. 
na put preko Zagreba, gdje je upravo tada u njegovoj prisutnosti 


! Bajka je, da je kraljicu umorio hrvatski ban Benko (ili zapravo Bank od 
plemena Bć6r), jer da mu je tobože Bertold obeščastio kćer. 

posvećena nova stolna crkva, kojoj tom prilikom potvrdi sve sta- 
rije privilegije. Od Hrvata pridružili su mu se Babonići, a zacijelo i 
još neki drugi plemići, s kojima se krajem augusta ukrca u Spljetu 
u mletačke lađe i preveze do palestinske obale. Križarska vojna 
kralja Andrije samo je neznatna epizoda u tom orijaškom kršćansko- 
muslimanskom hrvanju, a svrši se bez zamašnijih uspjeha; u Evropu 
vrati se Andrija kopnenim putom preko Carigrada noseći sa sobom 
više dragocjenih relikvija, što ih je nabavio za svoga boravka u 
Svetoj Zemlji. 

,Zlatna bula“. Po povratku svom nađe Andrija državu u tako 
žalosnom stanju, a naročito zbog pohlepe velikaša, da je sam pisao 
papi Honoriju III., kako će trebati ,bar petnaest godina", da se sve 
popravi. Prije svega dade okruniti starijega sina Belu ,mlađim 
kraljem“ ugarskim (rex Hungariae iunior) i učini ga podjedno her- 
cegom hrvatskim. Potom poče oduzimati nekim plemićima ona 
državna dobra, kojih se domogoše u posljednje vrijeme na nedo- 
pušten način, ali kad kralj uze kvariti novac, rasipavati državno 
blago i Židovima zalagati razne državne prihode, diže se protiv 
njega i njegovih velikaških savjetnika brojno niže plemstvo, 
naročito njegovi vojni službenici (servientes), pače i sam mu rođeni 
sin Bela. Posredovanjem zagrebačkoga biskupa Stjepana izmire se 
doduše otac i sin, no ogorčeni ugarski i slavonski kraljevi službenici 
prisile Andriju, da je izdao 1222. ,Zlatnubulu", ,Zlatna bula“ 
zapravo je pokušaj, da se u jednu ruku skršenjem premoći velikaša 
i ukinućem financijalnih nereda podigne moć kraljevska, a u drugu 
zajamče nižemu plemstvu prava i sloboda. Po formi svojoj bješe ona 
u početku samo privilegij, atek docnije postade najznatnijim 
državnim zakonom i osnovkom ustava, pa zato još i danas 
prisiže na nju ugarsko - hrvatski kralj kod krunisanja. ,Zlatna 
bula“ sastoji se od trideset i jednoga članka; u uvodu ističe se 
«preobrazba kraljevstva“ (reformatio regni), kojom kralj hoće da 
obnovi slobodu plemića, a onda se redom nižu pojedine ustanove. 
Kralj — odnosno kao zamjenik njegov palatin — dužan je da svake 
godine na dan sv. Stjepana kralja (20. augusta) sazove u Stolni Bio- 
grad (Alba, Szekesfehčrvar) svečani sudski dan (solenniare), na 


! Tako zvano ,Crno Dijete“, što ga izlaže još i danas crkva zagrebačka na 
dan Nedužne djece (28. dec.), dar je Andrijin s te vojne. 

* Ime potječe otuda, što je na ispravu bio obješen kraljevski pečat u zlatnoj 
okrugloj kutiji. 

koji imadu pristupa i svi niži plemići (omnes servientes), da ondje 
iznešu svoje pravde (causas). Kralj ne može nijednoga takova 
plemića službenika zatvoriti ili mu oteti imutka za volju kojega ve- 
likaša (favore alicuius potentis), ako ga nije sud prije proglasio 
krivim. Kralj ne može od plemića svojevoljno uzimati niti poreza u 
novcu, niti protiv njihove volje zalaziti u njihova sela i kuće. Izvan 
granica države ratuje plemstvo samo na kraljev trošak, pače i veli- 
kaši (qui comitatus habent) polaze na kraljev trošak u navalni 
rat; ali za slučaj obrane domovine moraju svi poći u vojnu. Samo 
palatin, ban, dvorski sudac kraljev (iudex curiae regiae) i kraljičin 
smiju obnašati dvije časti, a stranci (hospites) bez privole držav- 
noga vijeća nikakove. Desetina nema se biskupima plaćati u novcu, 
nego u prirodninama (vinu i žitu). Novokovani novac vrijedit će samo 
kroz godinu dana (od Uskrsa do Uskrsa). Židovi ne smiju da budu 
činovnici kod kovnice novca, u solarama i kod carine. Marturina 
(kunovina) ima se plaćati (u Slavoniji) po onom običaju, kako je 
to ustanovio kralj Koloman, to jest od kmetskoga selišta po 12 fri- 
zatika (= denara) Čitave županije ne mogu postati pri- 
vatnim nasljednim vlasništvom. Za jamstvo privoli konačno Andrija 
posljednjim (31.) člankom ,Zlatne bule", da sveukupno više i niže 
plemstvo ima pravo u slučaju, ako bi on ili koji od njegovih nasljed- 
nika radili protiv ovih ustanova, podići se, bilo pojedinački bilo svi 
zajedno, protiv njega riječju i oružjem (resistendi et contradicendi 
facultatem habent), a da ne potpadnu pod kazan nevjere (nota infi- 
delitatis). Značajno je, da su kao svjedoci na ispravi potpisani sami 
biskupi, a među njima i zagrebački Stjepan. ,Zlatna 
bula" vrijedila je jedino u Ugarskoj i Hrvatskoj 
do Gvozda (u Slavoniji), a ne još i u Hrvatskoj od 
Gvozda do Neretve. Izdana bješe u sedam originalnih primje- 
raka, a ipak su propali svi; najstariji je sačuvani prijepis od 1318. 
(u nadbiskupskom arhivu u Ostrogonu). 

Osiljenje hrv. velikaša. Kao što se u vrijeme ovih trzavica 
osililo ugarsko plemstvo, tako se osnažilo i hrvatsko, naročito ono 
između Gvozda i Neretve. Tude su se pojedini rodovi natoliko po- 
digli, da su u svojim županijama postali tako reći nezavisni gospo- 
dari imajući uza se čitavu vojsku siromašnijih plemićkih službenika 
kje vati susjednoga austrijskoga novca, koji se u XII. vijeku trošio i u 


Hrvatskoj; kovao se u koruškom mjestu Friesachu, pa otale mu i ime. Docnije 
prešlo je to ime i na novce kovane u Hrvatskoj (Slavoniji) po uzoru ovih frizaških. 

(familiares, servientes). To je početak oligarhijskoga vla- 
danja u Hrvatskoj, koje je potrajalo sve do 1348., kad je tek 
kralju Ludoviku I. uspjelo, da slomi snagu hrvatskih velikaša, dok 
je to u Ugarskoj već prije proveo otac njegov Karlo I. Pored Krčkih 
knezova (Frankapana), koji su 1225. dobili uz modrušku županiju 
joši Vinodol, ističuse Bribirski knezovi od plemena Šubića, 
na čelu im knez Gregorije, onda Svačići s knezom Domaldom, 
gospodari županije cetinske, i Kačići s knezom Maldučom, gospo- 
dari Omiša i čitavoga primorja od ušća Žrnovnice kod Spljeta do 
ušća Neretve. Radi prvenstva u Spljetu došlo je do krvave borbe 
između Gregorija i Domalda, u kojoj Domald konačno podleže, dok 
je opet Malduč sa svojim Omišanima zadavao tako ljutih udaraca 
primorskim gradovima, a naročito Spljetu, da je papinski poslanik 
Akoncije morao posredovati mir (1221). 

Uto se herceg Bela opet zavadi s ocem i postade (1226) nje- 
ovim vladarom, dok ga mlađi brat naslovni galički kralj Koloman 
zamijeni 1226. u hrvatskom herceštvu. Kralj i herceg (rex et dux) 
Koloman nastojaše da primiri Hrvate, no ipak ne postiže mnogo, bar 
u prvi kraj, ma da je otac njegov Andrija još pod konac Belina 
hercegovanja imenovao (1225) dva bana, jednoga za ,čitavu Sla- 
voniju" (totius Sclavoniae) do Gvozda, a drugoga za Hrvatsku i 
Dalmaciju (banus de maritimis partibus).' Hrvatskim nezadovoljnicima 
stade na čelo knez Domald od plemena Svačića i započe na kopnu 
i moru građanski rat, u kojem konačno podleže (1229). Tek sada 
mogao je Koloman da svrne pažnju svoju na Bosnu, gdje je tada 
vladao ban Matej Ninoslav (1230—1250). Koloman poželi da 
izravno svojoj vlasti podvrgne i Bosnu pa stoga se uze miješati u 
njezine nutarnje prilike, što mu olakša ponovo procvalo bogomilstvo, 
pače i sam ban Ninoslav bješe gorljiv mu privrženik. Toga radi pre- 
pusti kralj Andrija vrhovnu pasku nad Bosnom sinu Kolomanu, a tu 
odluku potvrdi i papa Grgur IX., a onda uze herceg hrvatski u njoj 
djelovati krstom i mačem. Kad provale vojske hercegove u Bosnu, 
ban Ninoslav i bogomili prigrle katoličku vjeru, našto se Koloman 
vrati natrag (1234). No tek što je herceg s vojskom ostavio Bosnu, 
i ban i njegovi podanici povrate se krivovjerju. Od toga se vremena 


! Slavonija se dotada obično zvala ,banatus", kad je njome upravljao ban, 
ili ducatus“, kad je u njoj vladao herceg (dux); sada je prozvana ,regnum“ 
(kraljevina), jer joj je stajao na čelu kralj (rex) Koloman. Prvi put nalazimo taj 
naziv 1232. (Smičiklas, Cod. dipl. IIl, 369). 

redovito ponavlja ova slika: dok su katoličke vojske u 
zemlj, svi se tobože priznaju katolicima, a tek 
štosujeostavile,sviseopet vraćaju bogomilstvu. 

Posljednji dani Andrijini. Međutim se ,Zlatnom bulom" ne 
okrenuše na bolje prilike u Ugarskoj. Kralj Andrija ostao je i dalje 
vjeran svojem načelu ,vladalačke darežljivosti“, a Židovi su opet 
dobili u zakup državne prihode. Stoga se nanovo diže bura, ali taj 
joj se put stavi na čelo sporazumno visoko crkveno i svjetovno 
plemstvo. Andrija bješe 1231. prisiljen, da izdade novu ,, Zlatnu bulu“, 
koja doduše u bitnosti od riječi do riječi preuzima ustanove prve od 
1222., no ipak ima i nekih promjena, od kojih je najznatnija, da je 
sada napušteno jamstvo ,oružana otpora", jer kralj i njegovi sinovi 
izjaviše, da se podvrgavaju u slučaju nepoštivanja ustanova presudi 
ostrogonskoga nadbiskupa, koji može da protiv njih izreče crkvenu 
kletvu (excommunicatio). I odista već slijedeće godine (1232) došao 
je Andrija u položaj, da je nadbiskup Robert izopćio njega i 
Ugarsku iz crkve, a samo svečana prisega i tvrdo obećanje, da će 
poštivati ustanove ,Zlatne bule", oprostiše Andriju i državu te 
strašne kazni. Još pred smrt počini na veliku srdžbu dvora sudbo- 
nosnu nesmotrenost, kad se po Jolantinovoj smrti (1233) po treći put 
oženio (u maju 1234.) mladom Beatricom, nećakinjom markgrafa Azza 
od Este-Ferrare. 

Andrija I. (IL) umro je u septembru 1235. ostavivši sasvim iz- 
mučenu i istrošenu državu sinu Beli. 


IV. 
Bela III. (IV.). 


(1235—1270.) 
Počeci vladanja Bele III. (IV.). Beli III. (IV.) bilo je već oko 


četrdeset godina, kad je nastupio vladanje; bijaše muž promišljen i 
energičan. On naumi povratiti pali ugled kraljevskoga dostojanstva, 
a slomiti premoć velikaša. Uz Kolomana i Belu II. (III.) on je bez 
sumnje najznatniji naš vladar iz kuće Arpadove. 

Već prvih dana zgodi mu se neprilika, koja je docnije bila od 
zamašnih posljedica. Udovica je Andrije I. (II.), kraljica Beatrica, 
izjavila, da se osjeća majkom i da je stoga ide dolično mjesto na 
dvoru, jer su ga inače kraljice udovice bez djece morale ostaviti. Na 
tu izjavu stavi Bela Beatricu pod stražu, no ipak joj je uspjelo, da 

je umakla u Njemačku, gdje je rodila sina Stjepana Postuma, oca: 
posljednjega Arpadovca Andrije II. (HI). Iz Njemačke ode onda u 
Veneciju, gdje stavi sebe i sina pod zaštitu duždevu, ali ni Bela ni 
Koloman ne priznavahu Stjepana svojim bratom, već ga razglasiše 
plodom materina grijeha s bivšim palatinom očevim Dionizom. 

Treći tjedan po očevoj smrti dade se Bela ponovo okruniti u 
Stolnom Biogradu jednom istom ceremonijom za ugarskoga i hrvat- 
skoga kralja (14. oktobra). Od toga je vremena (a možda još i za 
Andrije I. (IE) napušteno zasebno krunisanje za hrvatsko- 
dalmatinskoga kralja; glavni je razlog tome ustaljeni na- 
sljedni red u kraljevskoj dinastiji po primogenituri, a uza nj bez 
sumnje i drugi, za koji danas ne znamo." Uspevši se na prijestolje 
Bela uvede prije svega strogi red na dvoru. Da na vidljiv način po- 
kaže svoju neograničenu kraljevsku vlast i da ponizi gordo plemstvo, 
naredi, da nitko osim biskupa i glavnih dostojanstvenika državnih ne 
smije u prisutnosti kraljevoj sjediti, a stolice njihove (koje su sobom 
donosili) dade pobacati u vatru. Još više uvrijedi Bela (poradi ta- 
dašnje općene nepismenosti) gospodu uredbom, da nitko, pa i najviši 
velikaš, ne smije usmeno kralju podnositi tužbu ili želju svoju i 
odmah zatražiti rješenje, već da se imaju predavati napisane 
molbenice kancelaru i čekati na rješenje. No najteži udarac 
bješe, kad je Bela u sporazumu s bratom hercegom Kolomanom 
odlučio da povrati kruni sva ona imanja i dobra, što ih je otac njihov 
lakoumno razdavao, ili ih se plemići domogoše na nepravedan način. 
Sada izgubiše Templari neke posjede u Slavoniji, a podban Jakša i 
braća mu morali su povratiti gradu (castrum) Križevcima neke 
ugrabljene posjede. 


Djelovanje hercega Kolomana. Međutim se herceg Koloman 
spremi na ponovni rat protiv bogomila, a taj svrši potpunom pobje- 
dom njegovom, jer ne samo da je skučio Bosnu i prisilio bana Nino- 
slava na pokornost, već je provalio i u Humsku zemlju, kojom je 
tada vladao knez Toljen (1237). Poslije ovih pobjeda pristupi Ko- 
loman uređenju bosanskih crkvenih prilika. Novoimenovanomu biskupu 
bosanskomu, dominikancu Poži (Pousa), podigao je (1238) u župi 
Vrhbosni, u mjestu Brdu (danas Blažuj nedaleko od Sarajeva) stolnu 
crkvu sv. Petra s kaptolom i obdari je suviše još desetinom u Usori, 


! Uporediotom Tomašić, ,Temelji državnoga prava kraljevstva hrvatskoga". 
Drugo izdanje. Zagreb 1915., str. 120—124 i moj ,Priručnik" 1. str, 545—547. 

Solima i Donjim Krajima' te Đakovom i njegovom okolicom sve 
do Save u vukovskoj županiji. Kako su bogomili dobrza opet stali 
biskupov položaj ugrožavati, prenese Poža svoje sijelo iz Broda u 
Đakovo, koje tako postade redovito središte bosanske crkve (između 
1242. i 1252.). Ali pored bosanskih crkvenih prilika zanimao se herceg 
Koloman i hrvatskima. Budući da je spljetska nadbiskupija u po- 
sljednje doba veoma osiromašila, zamisli herceg (oko 1240.) u spora- 
zumu sa spljetskim nadbiskupom Guncelom sjediniti je sa zagre- 
bačkom biskupijom, dakle ovu iskinuti iz kaločke nadbiskupske 
jurisdikcije i povratiti stanje, kakovo je bilo u Hrvatskoj u XI. vijeku 
prije osnutka zagrebačke biskupije." No do toga nije došlo, jedno 
što se papa _ Grgur IX. skanjivao da odmah riješi ovo pitanje, a 
drugo, što su oko toga vremena zaprijetili i Ugarskoj i Hrvatskoj 
Tatari. 


Tatarska najezda. Početkom XIII. vijeka ujedini mongolski 
glavar Temudžin razna plemena na sjeveru današnje Kine i pro- 
zvavši se Džingis-kanom, to jest ,najmoćnijim kanom", pokori 
doskora Kinu, srednju Aziju i Perziju. Neke su njegove čete upale 
i u istočnu Evropu, gdje su (oko 1224.) potukle na rijeci Kalki, neda- 
leko od Azovskoga mora, sjedinjene Kumane i Ruse. Po smrti Džingis- 
kanovoj (1227) naslijedi ga kao vrhovni kan Tatara sin Ogotaj, 
dok je u evropskom istoku preuzeo vlast s težnjom, da proširi osva- 
janja prema zapadu, Ogotajev nećak Batu-kan, a pomagao mu je 
rođak Kadan. Pred Tatarima uzmakne potom jedan dio Kumana 
(40.000 vojnika) s kanom svojim Kutenom (zapravo Kčtćny) dalje na 
zapad i zamoli (1239) kralja Belu, da ih primi u Ugarsku, što oni 
učini, kad su obećali, da će se pokrstiti. Saznavši Tatari za to, za- 
traže od Bele, da im vrati ,podanike“ Kumane, a kad Kralj toga ne 
htjede učiniti, odluče da će provaliti u Ugarsku. Ovdje se općenito 
omaljivala tatarska opasnost, pače na zboru ugarskoga plemstva, što 
se sastao u februaru 1241, u Budimu, digoše svi prisutni razne tužbe 


! Ovi su krajevi, naročito Usora, nekoć bili dijelovi panonske Hrvatske, dok 
su ,Donji Kraji“ bili dio Hrvatske. Pod Bosnu došli su djelomično lek u doba Bo- 
rića ili Kulina bana. 

2 Ova osobito znatna činjenica, koja dokazuje, da je tada bila u Spljetu još 
Živa svijest o nekadanjem prostiranju spljetske nadbiskupije do Zagreba, zajamčena 
nam je pismom pape Grgura IX. od 6. juna 1240. u registru (vidi Smičiklas, 
Cod. dipl. IV., 114—15). Nadbiskup Guncel (= Gšnczšl) bio je rodom Madžar 
od plemena Ka4n. 

na Kumane, zahtijevajući, da se oni uklone iz Ugarske, kuda su 
samo zato došli, da se kralj uzmogne s njima poslužiti na štetu 
plemstva. Medutim navali ogorčena svjetina, sumnjajući da su Kumani 
potajne uhode tatarske, na kuću njihova kana Kutena u Pešti i ubije 
a, a nato se znatan dio Kumana, pustošeći i harajući, povrati za- 
padnom Ugarskom, Slavonijom, Srijemom, Srbijom i Bugarskom preko 
donjega Dunava u staru domovinu. 

Bitka na Šaju. Uto skupi Batu-kan oko Kijeva golemu vojsku 
od 150.000 ljudi i spusti se preko Karpata u sjevernu Ugarsku, dok 
je rođak njesćov Kadan provalio s drugoga kraja u Erdelj. Sabravši 
teškom mukom oko 60.000 momaka, medu kojima se naročito isticahu 
hrvatske čete hercega Kolomana, pođe Bela neprijatelju ususret. 
Na rijeci Šaju, kod mjesta Mohi (nedaleko od Miškolca) došlo je 
11. aprila 1241. do krvava boja, u kojem bude kraljeva vojska ame- 
tice potučena i na sve strane raspršena. Kralj srećno umače kroz 
Karpate, pa preko Njitre i Požuna u Austriju hercegu Fridriku II. 
Babenbergovcu, no brat mu herceg Koloman, u boju teško ranjen, 
tek što stiže u Čazmu, umrije. Protiv svakoga iščekivanja iskoristi 
sada austrijski herceg kraljevu nevolju, prisilivši ga, da mu odstupi 
tri susjedne županije, našto Bela s porodicom svojom ode u Zagreb, 
otkuda je od raznih vladara kršćanskih molio pomoći, ali uzalud. 

Tatari u Hrvatskoj. Za to vrijeme opustošiše Tatari čitavu 
Ugarsku s lijeve obale Dunava, ubijajući sve, što im je dopalo ruku, 
a kad se zimi čvrsto slede sve rijeke, prijeđu početkom februara 1242. 
preko Dunava i razdijele se u dvije čete: jednu je vodio Kadan, 
a pošla je na jug za kraljem Belom, dok je druga pod vodstvom 
Batu-kanovim udarila na Ostrogon, Stolni Biograd, Vesprim, Đur i 
druga ugarska mjesta. Prešavši Kadan Dravu i opustošivši sav kraj, 
kojim je prolazio, na daleko i široko, a naročito Zagreb, gdje 
ljuto postrada nedavno dovršena stolna crkva sv. Stjepana kralja, 
uze se primicati primorju, jer su kralj Bela, njegova porodica i mnogi 
velikaši, ostavivši Zagreb, potražili izmjenice zakloništa u tvrdom 
Klisu, Spljetu, Trogiru i po susjednim otocima. U taj je čas branio 
Trogir Bribirski knez Stjepko, sin Gregorijev, ali su kralja poma- 
gali i drugi naročito Krčki knezovi. Na primorje sašao je i Kadan, 
no svi mu napori, da osvoji tvrde gradove i uhvati kralja, ostadoše 
iza raznih bojeva i sukoba po raznim stranama Hrvatske bezuspješni. 
Kad krajem marta 1242. stiže u tatarski tabor vijest, da je u Aziji 
(u Karakorumu) umr'o vrhovni kan Ogotaj, uzeše se Tatari sa svojim 

vođama, zabrinutima za pitanje nasljedstva na stolici vrhovnoga kana, 
naglo vraćati na istok, i to u isto vrijeme iz Ugarske i Hrvatske. 
Jedna četa skrene pustošeći i paleći kroz Bosnu, Srbiju i Bugarsku 
u južnu Rusiju, a druga opustoši okoliš dubrovački i popali Kotor 
te se konačno probije kroz Bugarsku do donjega Dunava, gdje se 
združi s Batu-kanom, koji je također sašao preko Erdelja u Moldavsku.! 

Obnova države. Strahovita najezda tatarska uništila je u jednoj 
godini sloljetno kulturno nastojanje u Ugarskoj i Hrvatskoj. Sva je 
zemlja bila opustošena, pučanstvo rastjerano u šume i planine, tako 
da nigdje nije bilo vidjeti na daleko i široko čovjeka,a državna or- 
ganizacija iz temelja pokolebana. Kako zemlja nije bila obrađena, 
zavlada strašna glad, a s njome i kuga, koja pomori mnoštvo svijeta, 
pače nevolju uvećaše i čete drskih razbojnika i rulje gladnih vukova, 
koji su ljude napadali ća i u njihovim stanovima, kako to pripovijeda 
spljetski arhidjakon Toma. Primivši sigurnih vijesti o odlasku Tatara, 
ostavi Bela u drugoj polovici maja 1242. Dalmaciju te se u pratnji 
Krčkih knezova, koji mu uzajmiše golemu svotu gotova novca, svrati 
najprije u Zagreb, a onda pođe u Ugarsku. Kralj se ubrzo mogao uvjeriti, 
da mu valja iz temelja započeti rad, koji se već lijepo bio razvio. 
Prije svega opet je uskrisio upravu, a onda je uspostavio sigurnost 
ličnu i imutka, da ublaži nevolje pučanstva, koje je počelo pomalo 
ostavljati svoje zbjegove. Potom je najveću brigu i pažnju posvetio 
obrani zemlje, jer se bilo bojati, da će Tatari, u kojih vlasti 
ostade i dalje sva zemlja u istočnoj Evropi onkraj Karpata, obnoviti 
provalu. Kako je netom minula strašna godina pokazala, da su jedino 
tvrdi gradovi (castra) pružali narodu dovoljno i sigurno zaklonište, 
osnovao je sada kralj Bela na tom iskustvu svoj obrambeni sustav. 
Tada je bilo samo malo gradova u zemlji, a svakako više njih u 
kršnoj Hrvatskoj negoli u zemljovitoj Slavoniji, pa stoga je Bela na 
zgodnim mjestima dao zidati gradove i potaknuo prelate i velikaše, 


! Bitka na Grobničkom polju, sudjelovanje srijemske braće K resa, Ku- 
pišei Raka, kao i pomorski boj kod otoka Paga, kasnije su izmišljo- 
tine, a nalaze se u nekim očevidno falsificiranim frankapanskim i paškim listi- 
nama, kako se to vidi iz Smičiklasova komentara ovim listinama u ,Cod. 
dipl. IV, 222 i V, 175, 180, 311. Kod tih je falsifikacija sudjelovao i poznata va- 
ralica Pavao Skalić (iz XVI. vijeka). Suvremeni spljetski arhidjakon Toma 
(t 1268.), koji opširno govori o tatarskoj najezdi, nipošto ne bi prešutio i zatajio 
tako krupnih događaja, tada svakomu čitatelju poznatih. Prvi govori o bilki na 
Grobničkom polju tek fra Ivan Tomašić (+ poslije 1562.), bez sumnje na osnovi 
frankapanskih falsifikata. 

da ih također ziđu, dok su stariji popravljeni i pojačani. U to doba 
dakle dade kralj sagraditi Budim, a kraljica Višegrad nedaleko Ostro- 
ona, dok su u Hrvatskoj podignuti: Kalnik (kod Križevaca), Med- 
vedgrad (kraj Zagreba), Garić (u Moslavini), Lipovac (kraj Samobora), 
Okić (nedaleko od Samobora) i drugi. 

Postanak kraljevskih slobodnih gradova. Da napuči opustjelu 
zemlju, odluči je naseliti strancima, poglavito Nijemcima, primamivši 
ih velikim privilegijima. Ti stranci, obično zvani gosti (hospites), 
bili su upravo obrtnici, a napučili su samo gradove (varoši) i 
trgovišta. Iz toga se dakle razviše kraljevski slobodni gra- 
dovi, kojih su građani imali redovito gradsku upravu u svojim ru- 
kama, slobodno birajući sebi suca (koji bješe sve do polovice XIX. vi- 
jeka kao danas načelnik), njegove pomagače i župnika, a u parbenim 
poslovima mogli su prizive slati ravno na kraljevski sud. Važno je 
još i to, da su ,gosti" mogli slobodno raspolagati svojom imovinom 
u oporuci. Ove su povlastice privukle u gradove i mnoge niže ple- 
miće i slobodne seljake, koji su onda sa starijim žiteljstvom stvarali 
hrvatski gradski elemenat. No građani sudjelovali su i u obrani 
zemlje, djelomično tako, što su uzdržavali svoje gradove, utvrđene 
jakim i visokim kamenim zidinama i tornjevima, a djelomično kao 
vojnici, odnosno konjanici u kraljevskoj četi. Još krajem iste godine 
1242. bi osnovana na brdu kraljevska slobodna općina Gradec 
tik Zagreba (Mons Graecensis iuxta Zagrabiam), pod kojim se ime- 
nom u to doba razumijevao samo Kaptol s današnjim istočnim di- 
jelom donjega grada. Kasnije još su postale slobodne općine: Samo- 
bor (1242), Križevci (1252) i Jastrebarsko (1257). 

Mletački rat. Ma da je zemlja bila teško izmučena, ipak nije 
Bela mogao mirovati. Prvo mu je bilo, da je još iste godine 1242. 
prisilio oružanom rukom austrijskoga hercega Fridrika Babenbergovca, 
da mu povrati otete tri županije, a onda se zarati i s Venecijom radi 
Zadra, koji se još početkom 1242., odmah po dolasku kraljevu na 
primorje, pobunio protiv republike. No vojska hrvatskoga hercega i 
bana Dionizija bude ljeti 1243. pod Zadrom potučena, našto grad 
opet pade u mletačke ruke, pošto se većina Zadrana odselila u Nin, 
otkud je zadavala ljutih nevolja Mlečanima. Videći Bela taj neuspjeh 
sklopi ljeti 1244. na slavonskom gradu Glažu, na podnožju Borje 
planine (u današnjoj bosanskoj Posavini), s republikom mletačkom 
mir odrekavši se Zadra, a dužd se opet obavezao, da ne će podu- 
pirati ,nekoga Lombarda" Stjepana, ,tobožnjega sina kralja Andrije", 

koji je tada živio u Veneciji i za koga je mati mu kraljica Beatrica 
tražila poslije Kolomanove smrti herceštvo hrvatsko. Sada ne pre- 
ostade ni Zadranima drugo, nego izmiriti se kako tako s Venecijom, 
što oni i urade 1247., razumije se, pod veoma teškim uvjetima, jer 
su odsada imali primati gradskoga kneza, koga im dužd pošlje, ni- 
jesu se smjeli ženiti iz Hrvatske, a suviše još preuzeše Mlečani upravu 
svih gradskih prihoda i stadoše po volji raspolagati zadarskim bro- 
dovljem i momcima sposobnima za oružje. 

Građanski rat u Hrvatskoj. Glavni razlog, s kojega je Bela 
tako brzo i u tolikoj mjeri popustio Veneciji, ima se tražiti u isto- 
vremenom građanskom ratu u Hrvatskoj, jer je trebalo osujetiti, 
da se Venecija u nj ne uplete. Povod je dala slara prepirka između 
Trogira i Spljeta poradi sela Ostroga, koje su Spljećani smatrali 
svojim uza sve to, što je Trogiranima uspjelo, da su kraija Belu na- 
govorili, da im ga je potvrdio posebnom ispravom, u kojoj su bila 
izbrojena njihova prava i posjedi (16. maja 1242). Rat je među obje 
općine planuo odmah po kraljevu odlasku u Ugarsku, a dobrza okupe 
se oko njih i razni velikaši, tako da se složiše dvije stranke: trogirska 
ili kraljevska (na čelu joj Bribirski knez Stjepko) i spljetska ili 
protukraljevska. Odmah se u početku pokazalo, da je tro- 
irska stranka jača, naročito na moru, pa stoga Spljećani potraže i 
nađu saveznike u omiških Kačića, Poljičana, humskoga kneza Andrije 
i bosanskoga bana Matije Ninoslava, koji odluči slabost Ugarske 
i Hrvatske po tatarskoj najezdi iskoristiti što bolje može. Vojna bo- 
sanskoga bana bješe najbolje svjedočanstvo o ozbiljnosti hrvatskih 
dogadaja, pa stoga povjeri Bela jednu četu hercegu i banu Dioniziju 
(od plemena Tirje), svomu drugu iz djetinjstva, da ukroti Spljet, dok 
je s drugom sam pošao protiv bosanskoga bana Ninoslava. Kraljevske 
su vojske ljeti 1244. postigle potpuni uspjeh na oba kraja. Herceg i 
ban Dionizije prisili oružjem u ruci Spljet, da mu se predao i onda 
sklopio mir s Trogirom, odrekavši se Ostroga. Osim toga Spljet se 
obveže, da će birati gradskim knezom kraljevskoga čovjeka, predati 
šest talaca i položiti ponovo prisegu vjernosti. Kralj Bela opet na- 
tjerao je bana Ninoslava na pokornost i sada potvrdio darovnicu 
svoga brata Kolomana bosanskoj crkvi na Đakovo i desetinu u Usori, 
Solima i Donjim Krajima, a za izvršenje toga morao je jamčiti ban 
Ninoslav sa svojim velikašima. Od tada vladao je u Bosni do banove 
smrti (oko 1250.) mir, a međutim dade Bela na sudskom danu u 
Stolnom Biogradu (20. aug. 1245.) okruniti svoga petgodišnjega sina 

Stjepana ,mladim kraljem" ugarskim i podjedno učini bana Dio- 
nizija palatinom. 

Rat za babenberšku baštinu. Uto se Bela ponovo zaplete u 
rat s austrijskim hercegom Fridrikom Babenbergovcem. Nedaleko od 
Wiener-Neustadta došlo je do boja, u kojem pogibe Fridrik kao po- 
sljednji muški potomak svoga roda. Sva zemlja od 
Češke do hrvatske granice (to jest Austrija i Štajerska) ostadoše 
bez zakonita vladara. Sada se uzmu otimati za babenberšku baštinu 
oba susjeda, kralj Bela i češki kralj Otokar Pfemysl II. Poslije po- 
duljega bezuspješnoga ratovanja uplete se u borbu papa Inocent IV., 
a njegovim nastojanjem dođe do mira u Požunu (1254), po kojemu 
dobije češki kralj Austriju, a ugarsko-hrvatski svu Štajersku (od 
Semeringa na jug). Potom pošlje Bela u Štajersku svoga sina ,mla- 
đega kralja" Stjepana, a kao glavnoga mu savjetnika dodijeli 
bana i hercega hrvatskoga Stjepana (od plemena Gut-Keled). No 
Štajercima ubrzo otešča ugarsko gospodstvo, pa stoga plane u zemlji 
buna. Buntovnici prisile mladoga Stjepana i njegova istoimena savjet- 
nika na odlazak iz Štajerske i proglase svojim gospodarom češkoga. 
kralja Otokara Pfemysla (1259). Zbog toga došlo je do češko-ugar- 
skoga rata, u kojem češke vojske pobijede ugarske kod Kroissen- 
brunna na rijeci Moravi (1260), našto se Bela morao odreći Štajerske. 
Kao jamstvo za trajni mir bilo je uglavljeno, da će se Belin mlađi 
sin Bela oženiti Otokarovom nećakinjom Kunigundom, što se doc- 
nije i zbilo, pa tako nastupiše porodične sveze između Arpadovića 
i Premyslovića. Uza sve to ipak nije bilo trajna mira, pače pod kraj 
Belina života češki je kralj — ovladavši i Kranjskom i Koruškom 
— gledao, kako bi dobio u svoju vlast i zapadnu Slavoniju. 1 odista 
bilo je u njegovim rukama u doba Beline smrti hrvatsko Zagorje 1 
sav kraj oko Samobora, gdje su privrženici češkoga kralja i po- 
digli čvrst grad nad trgovištem na obranu južnih međa Otokarove 
države (oko 1279). 

Ojačanje velikaša. Tatarska je najezda odvrnula kralja Belu 
s onoga puta, kojim je pošao u početku vladanja. Do toga vremena 
naime kralj je svom snagom radio protiv osiljenja velikaša, a odsada 
dalje i sam ih je podupirao imajući kod toga pred očima ojačanje 
svoje vojne snage. Darivao je dakle uz obavezu vojne službe svojim 
vjernim privrženicima ne samo pojedina zemljišta, nego i čitave žu- 
panije, a uza to bi ih ovlastio, da grade na svojim dobrima tvrde 
$radove. Na taj je način Bela doduše postigao svoju svrhu, ali je 

ujedno i porasla moć velikaša, jer oni su odsada u svojim gradovima 
držali stalne oružane čete, koje nijesu bile samo u kraljevoj službi 
na obranu zemlje, nego su velikašima služile i u njihove lične ci- 
ljeve. Da oslabi ovako poraslu moć velikaša, kralj je nastojao, da 
sebi jače sveže građanski stalež, dok je izravne svoje službe- 
nike u kraljevskim gradovima podigao sve na plemiće (nobiles... qui 
servientes regales dicuntur), davši im u potpuno vlasništvo onaj 
kraljevski zemljišni posjed, koji su dotle obrađivali. Pored toga kralj 
je zamjenjivao s velikašima neke njihove gradove za druge posjede, 
želeći da dobije u svoje ruke kao ,kraljevske gradove" (castra 
regia) sve znatnije točke u zemlji. Ali se već dobrza pokazalo, da 
sve ove kraljeve mjere nijesu bile dostatne i da nijesu mogle spri- 
ječiti presizanja velikaša, jer ona gospodarska i vojna snaga, do koje 
se oni uspeše, učinila ih je tako preuzetnima, da su stali sve to jače 
potiskivati niže plemstvo u dohvatu svoga ogromnoga posjeda zahti- 
jevajući od njih razne vazalne dužnosti. Pače gdjekoji se od njihovih 
tvrdih gradova pretvorio u pravo razbojničko gnijezdo, iz kojega je 
ovaj ili onaj velikaš uspješno prkosio i kraljevskoj vlasti. Ovu preu- 
zetnost velikaša uvelike je ojačala razmirica između oca Bele i sina 
Stjepana, a svrši (1265) konačno tako, da je Stjepan kao ,mlađi 
kralj" sebi izvojevao neograničena kraljevska prava. Odsele imala 
je Ugarska dva kralja, dva dvora i dvije centralne vlade, dok je u 
Hrvatskoj preko Drave vladao kraljevskim sjajem i punom samostal- 
nošću mlađi sin Bela kao herceg hrvatski (od 1261. do smrti 1269.). 
«Zlatna bula" je sasvim zaboravljena, a oba su se kralja jagmila, 
tko će sebi steći više privrženika darivanjem zemljišta i na njima na- 
seljenih kmetova. Sada potvrdi kralj Bela — uz koga je listom pri- 
stajala sva Hrvatska — među ostalima Krčkim knezovima županije 
Modrušku i Vinodol (1251), Bribirskim županiju Bribirsku (1251), a 
Babonićima Vodičevo (1256). Ovo jačanje velikaša nagna niže plem- 
stvo (servientes regales), da su se obratili na kralja Belu i njegove 
sinove, da im zajamče i potvrde temeljna prava plemstva i slobo- 
štine. Otac i sinovi izdadu potom 1267. ispravu, kojom im udovoljiše 


molbi u deset točaka. Ova isprava — odnoseći se kao i ,Zlatna 
bula“ (od 1222.) samo na Ugarsku i Slavoniju, ili na Hrvatsku do 
Gvozda, — treća je promjena , Zlatne bule“, ali ojačanja velikaša i 


postepenoga padanja kraljevske moći nije ni ona mogla da spriječi. 
Upravne promjene. U to doba (oko 1260.) učini kralj Bela neke 
veoma zamašne promjene u upravi hrvatskih zemalja. Prije svega 

uredi, da čitavim kraljevstvom hrvatskim vlada herceg od kraljev- 
skoga roda (dux totius Sclavoniae, Croatiae et Dalmatiae), kojemu 
dodijeli dva bana: slavonskoga i hrvatsko-dalmatinskoga. Kad nije 
bilo hercega od kraljevskoga roda (što je obično i bivalo), onda 
vrši vrhovnu upravu nad čitavim kraljevstvom hrvatskim slavonski 
ban s naslovom ,cijele Slavonije“ (totius Sclavoniae); njemu se imao 
pokoravati hrvatsko - dalmatinski ban, koji nosi kadikad i naslov 
.primorskoga" bana (banus maritimus). Ovom je razdiobom položena 
osnova razdiobi sve dotle jedinstvenoga upravnoga i političkoga 
kraljevstva hrvatskoga u dva zasebna političkaiupravna 
teritorija, u kraljevinu Hrvatsku i Dalmaciju i u kraljevinu Sla- 
voniju, a održat će se sve do XVI. vijeka. 

Radi obrane ugarske i hrvatske granice od Srba osnova Rela 
pod kraj svoga vladanja banovinu Mačvu (banatus de Machow), 
koja se prostirala u današnjoj sjeverozapadnoj Srbiji, Savi na jugu 
između donje Drine i Kolubare, a sa središtem (castrum Machow) 
nedaleko od današnjega mjesta Valjeva. Ovoj banovini biše u docnija 
vremena, naročito u XIV. vijeku, pridružene zbog većega dohotka 
banova i u vojničke svrhe srijemskai vukovska županija, 
dok je požeška u ime prihoda postala (od 1264. dalje) redovitim 
vlasništvom kraljičinim.' Na taj se način zgodi, da su pomenuti od 
starine hrvatski krajevi bili vremenom izuzeti sasvim 
ispod banske vlasti, a to je opet urodilo posljedicom, da 
su se stali ubrajati među ugarske, naročito u XV. i XVI. vijeku 
do mohačke bitke. Kao kraljevstvo hrvatsko tako je Bela ras- 
cjepkao i Bosnu poslije smrti bana Mateja Ninoslava (oko 1250.), 
kad u njoj buknuše prijestolne borbe među njegovim potomcima. 
Oko 1254. dakle Bela razdijeli Bosnu na tri dijela: od porječja gor- 
njega Vrbasa i Bosne složi banovinu Bosnu, u kojoj ostavi 
potomke Mateja Ninoslava da vladaju, dok od porječja Usore (oko 
Doboja i Tešnja) sklopi usorsku banovinu, a od predjela 
oko Soli (danas Tuzla) učini banovinu Soli, u kojima je namje- 
štao svoje pouzdane velikaše. Tada je vladao kraljevstvom hrvatskim 
herceg Bela (1261—1269), a kako bješe još malodoban, stajala je 
na čelu hrvatske uprave sama kraljica mati Marija. Herceg Bela 
stolovao je s majkom u Zagrebu i Kninu okružen sjajnom pratnjom. 

' Za požeški županijski grad i za svu županiju prema tome kaže se izrijekom 


u ispravi od 15. jula 1264., da je ,in ducatu Sclavonie constitutum" 
(Smičiklas, Cod. dipl. V, 302). 

Pod tim skrbništvom materinim ostade herceg Bela do 1268., kad 
zače samostalno vladati, no već slijedeće godine 1269. pokosi ga 
nenadano smrt. Baš tada udao je ,mladi kralj“ Stjepan kćer svoju 
Mariju za napuljskoga kraljevića Karla, dok je napuljska princesa 
Jelisaveta docnije pošla za Stjepanova prvorođenca i prijestolona- 
sljednika Ladislava. O vim ženidbama nastupiše najtješ- 
nji rodbinskiodnosiizmeđu Arpadovića inapulj- 
skih Anžuvinaca. 
Kralj Bela III. (IV.) umr'o je 3. maja 1270. 


M. 
Posljednji Arpadovići. 
(1270—1301). 

Stjepan VI. (V.) (1270—1272) bijaše čovjek žestoke ćudi i tvrda 
srca. Odmah u početku svoga vladanja zametne sa češkim kraljem 
Otokarom Premyslom IL. rat, jer nije mogao da mirno gleda, kako 
taj moćni vladalac osvaja Korušku i Kranjsku. Ratovalo se promjen- 
ljivom srećom sve do maja 1271., kad je došlo do boja između grada 
Mošona i rječice Rapce (zapadno od Đura), u kojem bi Otokar do- 
duše suzbit, ali ne poražen. Nato sklope oba vladara mir: kralj 
Stjepan odreče se svakoga zahtjeva na Austriju, Štajersku, Korušku 
i Kranjsku, a Otokar opet obeća, da će se okaniti svake sveze sa 
Stjepanom Postumom, sinom kralja Andrije I. (II.), koji i malo potom 
umre u Veneciji ostavivši udovicu Mlečanku Tomasinu Morosini i 
sina Andriju ,Mlečanina". 

Za Stjepanova vladanja stekoše Krčki knezovi grad Senj (1271), 
a banovao je Joakim Pektar od plemena Gut-Keled. Ljeti 1272. 
odluči se Stjepan da će poći u goste u Napulj preko Dalmacije. Na put 
povede i desetogodišnjega starijega sina Ladislava, no došavši do 
cistercitske opatije u Topuskomu, ostavi ga ovdje, a sam pođe s ve- 
likom pratnjom dalje na jug. Kad kralj stiže u Bihać na Uni, dođe 
mu glas, da je mladoga prijestolonasljednika Ladislava nekud iz to- 
puskoga samostana nestalo. Tako je i bilo, jer je mladića potajno 
ugrabio ban Joakim Pektar, bez sumnje u sporazumu s kraljicom 
Jelisavetom, rođenom Kumankom. Na taj se užasni glas kralj Stjepan 
jako uzrujao i odmah krenuo natrag, da traži sina, ali uzalud, jer 
ga dobrza skrha teška bolest, koja ga prisili na povratak u Budim. 
Kralj je morao traženje prepustiti drugima, a ovi su i saznali, da 

se kraljević nalazi u gradu Koprivnici, ali dok su grad podsjedal:, 
umre kralj Stjepan (6. augusta 1272.). 

Ladislav III. (IV.) (1272—1290). Smrću kraljevom prestade pod- 
sada Koprivnice, a ban Joakim Pektar požuri se s prijestolonasljed- 
nikom u Stolni Biograd, gdje ga dočeka mati Kraljica Jelisaveta ;. 
nato bi okrunjen kao Ladislav III. (IV.) (1272—1290). Obično mu 
se daje pridjev ,Kumanac", jer su ga tako zvali po materi. Do Stje- 
pana VI. (V.) još se nekako održao kraljevski ugled u Hrvatskoj, no 
poslije njegove smrti nastupi općeno rasulo, jer kako je Ladislav 
isprva bio malodoban, a poslije lakomislen i prokšen, uzdigoše se 
velikaši još i više otimajući se između sebe za bansku čast i imanja. 
IJ taj mah bile su glavne velikaške porodice u Hrvatskoj: doseljeni 
Gisingovci (Nčmetujvarijevci), koji su gospodovali na osnovi 
kraljevskih darovnica poglavito u križevačkoj županiji; onda Gut- 
Keledi, također njemačkoga podrijetla, kojih su posjedi bili u za- 
grebačkoj i križevačkoj županiji oko Koprivnice, zatim domaći Ba- 
bonići knezovi Vodički (kasnije Blagajski), kojima su se imanja 
protezala od Kranjske međe do Vrbasa s gradovima Steničnjakom 
blizu Kupe i Blagajem na Sani; pa knezovi Krčki u primorju od 
Trsata do Senja i do podnožja Gvozda (Kapele), te knezovi Bri- 
birski od plemena Šubića, gospodari bribirske županije i knezovi 
po dalmatinskim gradovima osim u mletačkom Zadru. 

Hrvatske prilike. Mjesto nedorasloga kralja Ladislava preuze 
vladanje mati mu Jelisaveta, a glavni joj savjetnik bješe slavonski 
ban Joakim Pektar, docnije kraljevski blagajnik. Joakima zamijeni 
na banskoj stolici Matija od plemena Čaka Trenčinskih, koji sazva 
dne 20. aprila 1273. prvi nam poznati slavonski sabor 
(congregatio generalis regni Sclavoniae), na kojem se raspravljalo o 
sudstvu i suđenju, vojnim dužnostima i porezima. U Hrvatskoj i 
Dalmaciji opet postade banom ,primorskim" Bribirski knez Pavao, 
sin kneza Stjepka. No Matiju Čaka zamijeni još iste godine u Sla- 
voniji Henrik Gisingovac, a taj podiže već slijedeće godine bunu 
protiv kralja Ladislava i njegove matere, za koje i pogibe. Sada bi 
imenovan mladi kraljev brat Andrija hercegom hrvatskim, a kako 
je bio još dijete, preuze vladanje mati mu Jelisaveta. Sve to ipak 
ne spriječi velike bune hrvatske pod vodstvom knezova 
Babonića protiv kraljice i glavnog joj savjetnika Joakima Pektara, u 
kojoj ovaj siloviti čovjek i pogibe (1277). Njegovom smrću dobrza. 
nestade porodice Gut-Keled iz Slavonije. 

Bitka na Moravskom polju. Medutim se zbiše važne promjene 
u susjednoj Austriji. Godine 1273. izabran bi njemačkim kraljem 
Rudolf Habsburški, a taj odmah pozove češkoga kralja Oto- 
kara, da povrati Njemačkoj baštinu Babenbergovaca. Budući da se 
češki kralj ne htjede odazvati tom pozivu, došlo je do rata, koji 
konačno svrši bitkom na Moravskom polju (26. augusta 1278.), 
u kojoj Rudolf pobijedi poglavito ugarskom pomoći, dok je sam 
Otokar poginuo kao junak na razbojištu. Ovom su bitkom Habsbur- 
govci postali gospodari bivših babenberških zemalja, odnosno nepo- 
sredni susjedi češkoga, ugarskoga i hrvatskoga kraljevstva; odsada 
unaprijed oni se sve to većma upliću u poslove ovih država s jasnom 
težnjom, da ih skupe u jednu cjelinu u svojoj ruci, što im je ko- 
načno i uspjelo. 

U Hrvatskoj i Dalmaciji nije ni poslije smrti Joakima Pektara 
bilo mira, a prilike se još većma zamutiše, kad umre hrvatski herceg 
Andrija (ljeti 1278.). U taj čas bijaše kralj Ladislav jedini zakonom 
priznati Arpadović, jer dvor nikad ne htjede da takim uzme Andriju 
«Mlečanina“, sina Stjepana Postuma. Međutim bijahu Gisingovci i 
Babonići, kojima se pridružiše i Krčki knezovi, u neprekidnim sva- 
dama, a u Dalmaciji navališe Mlečani na omiške Kačiće i potpuno 
ih unište; ipak je ban Pavao Bribirski znao sebi sačuvati sam grad 
Omiš (1280). U takim dakle prilikama pregnuo je Andrija Mlečanin, 
da oživotvori svoje pravo na hrvatsko herceštvo, a kad se Gisingovci 
1289. podignu na kralja Ladislava, pozovu Andriju u Hrvatsku. U 
pratnji svoga ujaka Alberta Morozinija iskrca se Andrija početkom 
1290. u mletačkom Zadru i pođe na sjever; no u Štrigovu, u Među- 
murju, zarobi ga neki velikaš i potom predade na čuvanje austrij- 
skom hercegu Albrehtu |., sinu Rudolfa Habsburškoga. Kad bi 
skoro potom kralj Ladislav ubijen od nekih Kumana, pozovu ugarska 
gospoda iz Beča Andriju na prijesto. 

Andrija II. ([ll.) (1290—1301). Protiv Andrije 11. (IL) M1 e- 
čanina odmah se podigoše tri moćna protivnika, složno mu pori- 
čući zakonito 4rpadovsko podrijetlo. Rudolf Habsburški uze 
tvrditi, da je kralj Bela III. (IV.) predao Ugarsku i Hrvatsku u za- 
štitu njemačkomu caru Fridriku ll. za tatarske provale (1241), pa 
stoga predade oba kraljevstva sinu svomu austrijskom hercegu Al- 
brehtu (u augustu 1290.). Papa Nikola IV. opet stade isticati, da 
su oba kraljevstva leno svete stolice i da je sada samo on vlastan 
da njima raspolaže. Napuljska kraljica Marija, sestra kralja La- 

dislava III. (IV.), izjavi, da je jedino ona zakonita baštinica, odnosno 
njezin sn Karlo Martel, na koga prenese svoje pravo. Njoj se 
pridruži i papa, a nato bude Karlo Martel u Napulju po papinskom 
legatu okrunjen (1292) nekom onamošnjom krunom za ugarsko-hrvat- 
skoga kralja. Ali Andrija, zakonito okrunjen u Stolnom Biogradu i 
imajući na svojoj strani najveći dio Ugarske, brzo se snašao u tom 
nezgodnom položaju. Prije svega obračuna s Albrehtom austrijskim 
kao najopasnijim protivnikom. On mu navijesti rat i pobijedi ga, 
našto se Albreht odreče svih svojih prava mirom u Hainburgu. Teže 
je bilo s napuljskim dvorom, jer_mu se pridružila malo ne sva Hr- 
vatska od Drave do Neretve, pače i isti Gisingovci, na čelu im Hen- 
rikov sin Ivan, ban slavonski. Stoga prijeđe Andrija oružanom rukom 
preko Drave, ali vraćajući se poslije uspješne vojne natrag bi od 
Ivana Gisingovca izdajnički uhvaćen i zatvoren. Plativši golemu svotu 
gotova novca dobavi se Andrija opet slobode (krajem 1292.). Sada 
se pridruže kralju Babonići i dovedu srećno u Ugarsku kraljevu 
majku Tomasinu Morosini, koju sin imenova hercegicom hrvatskom. 

Bribirski knezovi. I napuljskomu dvoru i Andriji IL (IIl.) bilo 
je osobito stalo do Bribirskih knezova, naročito do bana Pavla. Da 
ga predobije za sebe, darova mu napuljski kralj Karlo II. u ime 
svoga sina Karla Martela čitavu Hrvatsku od Modruša (to jest od 
Gvozda) do Huma (to jest do Neretve) s nasljednim pravom i to tako, 
da su svi oni hrvatski plemići, koji su na tom zemljištu stanovali, 
postali tom darovnicom vazali bana Pavla i njegovih baštinika (u 
augustu 1292.). Odmah slijedeće godine učini isto i kralj Andrija, 
darovavši Pavlu i njegovu rodu hrvatsko-dalmatinsku banovinu i 
bansko dostojanstvo s nasljednim pravom (1293). Ovim darovnicama 
postadoše knezovi Bribirski prvi velikaši u Hrvatskoj, a banska čast 
postade u njihovoj porodici nasljedna, prelazeći od oca na sina bez 
kraljevskoga utjecanja ili bar potvrde. U Slavoniji opet pokušaše 
Babonići, da se učine nasljednim banovima (Radoslav i Stjepan), a 
u Bosni Kotromanići (Prijezda i sin mu Stjepan Kotroman), bez sumnje 
potomci bana Borića. 

Konac Andrijina vladanja. Iza kratkoga mira došlo je 1295. 
opet do krvavih domaćih borba, naročito je u Zagrebu poteklo mnogo 
krvi, gdje je Gradec bio uz Andriju, a Kaptol uz Karla Martela. 


!' Da je od toga vremena ime zagrebačkomu ,Krvavom mostu", to je bajka. 
Most se sve do novijih vremena zvao ,pisani“, a po crvenoj boji, kojom je 
bio oličen, postade s vremenom tobože ,krvavi“,a onda je fantazija brzo našla povod. 

No iste te godine umre Karlo Martel, a prava njegova prijeđu na 
sina mu Karla Roberta. Smrt napuljskoga kraljevića primiri 
jedno vrijeme Hrvatsku i Ugarsku; ali kad Andrija naumi 1299. ujaka 
svoga Alberta Morosinija — ne imajući sam sina — proglasiti svojim 
nasljednikom, bukne opća buna protiv njega, a_ u korist Karla Ro- 
berta. Bribirski knez Juraj, brat bana Pavla, pođe u Napulj te u 
augustu 1300. dovede mladoga kraljevića u Hrvatsku. Posred ovih 
nemira umre nenadano Andrija II. (III.) (14. januara 1301.); s njime 
izumre rod Arpadovića. Na glas o njegovoj smrti dovede ban Pavao 
kraljevića Karla Roberta u Zagreb, gdje ga dočeka župan Ugrin od 
plemena Čaka Iločkih i odvede u Ostrogon. Tude ga onda u martu 
1301. prvi put okruni nadbiskup ostrogonski Grgur za ugarsko-hr- 
vatskoga kralja kao Karla I. 


B. Kraljevi iz kuće Anžuvinske (1301. do 
1395., odnosno 1409.). 


VI. 
Karlo I. 


(1301—1342), 


orba s protukraljevima. Karlo [,* (1301—1342) bijaše još 
mladić od dvanaest godina, kad je postao ugarsko-hrva t- 
skim kraljem. Hrvati su ga gotovo svi priznali, no Ugarska 
razdijeli se u stranke. Po ženidbenim vezama s Arpado- 
vićima imala su tri pretendenta pravo na prijestolje: napuljski Karlo II., 
onda češki kralj Većeslav I[., sin nesrećnoga Otokara Premysla II. 
i Kunigunde. unuke Bele III. (IV.), koji ustupi svoje pravo sinu Ve- 
ćeslavu, te Oton Bavarski, sin Beline_kćeri Jelisavete. Većina 
ugarskih velikaša, a na čelu im palatin Matija Čak Trenčinski, 
odlučiše se za češkoga kraljevića Većeslava, dovedu ga u Stolni 
Biograd, gdje bi onda okrunjen kao Ladislav V. (1301—1304) 
ugarskim kraljem. Sada plane krvav građanski rat između oba kralja, 


* Zagrebačke krunidbe od 1300. nije bilo. To je neosnovana kombinacija 
nekih pisaca XVII. i XVIII. vijeka, koju potom prihvatiše i neki pisci XIX. vijeka. 
Dokaze gledaj u ,Vjesniku kr. zem. arkiva“ III. (1901), br. 1. 

* Kao kraljevića zvali su ga u Napulju Karlom Robertom, ali kao kralja zovu 
Lai hrvatskim jezikom pisani spomenici samo Karlo. 

u koji se uplete papa Bonifacije VIII. tako odlučno, da je Ladislav V. 
ljeti 1304. sramotno ostavio Ugarsku, našto ugarska gospoda proglase 
i okrune kraljem Otona Bavarskoga (1304—1308). Njegova je 
stranka bila slaba; najjača potpora bio mu je Erdelj, pa stoga pođe 
onamo k vojvodi Ladislavu Aporu, čijom se kćerkom mislio vjenčati. 
Ali taj mu obijesni velikaš otme krunu sv. Stjepana, koju je vazda 
sa sobom nosio, a njega baci u tamnicu. Tek 1308. oslobodi se i 
vrati kući napustivši svako pravo na Ugarsku i Hrvatsku. Sada se 
podiže treći suparnik Karlov: srpski raskraljStjepan Dragutin, 
po ženi Katarini, kćeri kralja Stjepana VI. (V.) rođak Arpadovića. . 
On se složi s erdeljskim vojvodom Ladislavom Aporom i utanači 
S njime ugovor, prema kojemu će sin njegov Vladislav uzeti 
vojvodinu kćer, primiti krunu sv. Stjepana i postati ugarskim kraljem. 
No srećna vojna Karlova u Srijemu, u kojoj se osobito odlikova 
Pavao Gorjanski', učini i toj epizodi ubrzo kraj. 


Uplitanje papino. Međutim pošlje papa kardinala Gentilisa 
u Hrvatsku i Ugarsku, da utre put miru i redu. Početkom novembra 
1308. stiže u Budim i dobrza predobi mudrim postupanjem glavne 
dušmane Karlove, a onda sazove sabor u Budim, gdje uze razlagati 
pravo papinske stolice na ugarsko-hrvatski prijesto, Ali kad ga kod 
toga razlaganja uze prekidati glasno mrmljanje i klicanje, priznade 
konačno prisutnomu plemstvu pravo slobodnoga izbora, našto 
bi Karlo općenito priznat ,izabranim i nasljednim kraljem i prirod- 
nim gospodarom“, a o papinskom pravu više nije bilo ni govora. 
Budući da se kruna sv. Stjepana nalazila u rukama erdeljskoga voj- 
vode Ladislava Apora, kardinal Gentilis posveti sada novu, pro- 
glasivši prije staru ništetnom, i njome bi Karlo okrunjen po drugi 
put (15. juna 1309.) u Budimu od ostrogonskoga nadbiskupa Tome. 
Kod krunisanja zastupao je spljetski nadbiskup Petar bana Pavla 
Bribirskoga, a zastupnike svoje poslali su i slavonski ban Henrik 
Gisingovac te braća Stjepan, Ivan i Radoslav Babonići. Ali u očima 
naroda ipak nije ovo krunisanje bilo pravovaljano, jer se za to tražilo 
troje: prvo, krunom sv. Stjepana, drugo, u Stolnom Biogradu, i treće, 
da ga ovrši ostrogonski nadbiskup. Stoga bi Karlo, kad konačno iz- 


' Porodica knezova Gorjanskih madžarskoga je podrijetla: de genere Drusma; 
Dorožma je mjesto još i danas kod Segedina. Gorjan (Gara) kraj Đakova prvi je 
dobio od kralja Bele III. (IV.) godine 1269. comes Ivan de gen. Drusma, a sin njegov 
Stjepan postade docnije banom mačvanskim. Pavao je Stjepanov sin. 

ruči iza podužega cjenjkanja erdeljski vojvoda Ladislav krunu svetog 
Stjepana, treći put krunjen u Stolnom Biogradu ovom krunom i 
od ostrogonskoga nadbiskupa Tome (27, augusta 1310.). Sada tek pri- 
znade Ugarska Karla I. svojim kraljem okanivši se postavljanja pro- 
tukraljeva,. No mira ipak nije bilo. Ponosni Matija Čak Trenčinski 
nikako ne htjede da se pokori mladomu kralju, prkoseći punih deset 
godina. Vojske, što ih je Karlo protiv njega slao, ne opraviše ništa; 
tek smrt Matijina oprosti kralja toga silnika, koji umre nepobijeđen 
(u martu 1321.). Ali nemiri potrajali su još i dalje, pače nekadašnji 
palatin Matije Čaka, ugarski velikaš Felicijan Zah, pokuša (u 
aprilu 1330.) pogubiti mačem kralja, što mu nije uspjelo. Smrću toga 
velikaša umiri se Ugarska, a Karlo postade u njoj tek sada potpuni 
gospodar. 

Ban Pavao i Zadar. Međutim se sasvim drukčije razviše stvari 
u Hrvatskoj, gdje Karlo I. nikad nije uzmogao da potpuno utvrdi 
svoju vlast. Hrvatski su ga velikaši i plemstvo doduše priznavali 
svojim kraljem, ali su inače gotovo sasvim nezavisno vladali u svojim 
prostranim oblastima. Na čelu im bijahu knezovi Bribirski, naročito 
starješina njihov ban Hrvata (banus Chroatorum) Pavao, od 1299. 
još i ,gospodar Bosne“ (dominus Bosnae), otkad mu se kao vrhov- 
nomu gospodaru pokloni Stjepan Kotroman, ban bosanski. Vlast bana 
Pavla sezala je početkom XIV. vijeka od Gvozda do Neretve i od 
mora do blizu Drine, a jedini je mletački Zadar bio izvan njegove 
vlasti. Ali kad je papa Klement V. prokleo Mlečane, jer su muoteli 
Ferraru, i podjedno riješio sve mletačke podanike njihove zakletve 
vjernosti, uspjelo je banu, da je nagovorio ovaj otporni grad na bunu 
(1311). Međutim posred rata, koji potraja tri godine, umre ban Pavao 
(u maju 1312.), ostavivši sinu Mladenu bansku čast i prostrano 
vladanje. Ban Pavao ide medu najznatnije muževe hrvatske prošlosti; 
mudar, odlučan, promišljen, on je tako reći obnovio doba na- 
rodnih hrvatskih vladara, skupivši u svojim snažnim ru- 
kama najveći dio države hrvatske. Još u XVI. vijeku držali su njega 
i sina mu Mladena neki pisci (tako Dubrovčanin Orbini) samostalnim 
hrvatskim vladarima. Smrću Pavlovom počinje se i postepeni pad 
knezova Bribirskih. Sin i nasljednik mu Mladen (1312—1322) bješe 
doduše obrazovan i hrabar čovjek, ali žestok i nepromišljen. Rat 
s Mlečanima hije umio da uspješno dovrši, tako da se Zadar morao 
opet predati Veneciji, no ipak uz povoljnije uvjete od dojakošnjih 
(u septembru 1313.). 

Pad bana Mladena. Neuspjeh Mladenov pod Zadrom odluči 
Venecija upotrijebiti na njegovu propast. Ubrzo nađe republika 
zgodnih ljudi po Šibeniku i Trogiru, koji pobuniše oba grada protiv 
Mladena, tako da su se njoj predali ,u zaštitu" (početkom 1322.). 
Onda oni zametnu neslogu među hrvatskom gospodom, kojima stupi 
na čelo vojvoda Nelipić od plemena Svačić, a njemu se pridruži 
i sam brat Mladenov Pavao, jer mu bješe obećana banska čast. 
Sada se razbjesni po Hrvatskoj građanski rat, a taj odluči kralj 
Karlo I. iskoristiti. Poslavši protivnicima Mladenovim u pomoć slavon- 
skoga bana Ivana Babonića, pođe onda i sam za njime u Hr- 
vatsku. U jesen 1322. došlo je kod Bliske nedaleko Trogira do boja, 
u kojem poraziše Mladena njegovi protivnici. Kako je malo potom 
sam Karlo stigao u Knin i ondje sazvao sabor, na koji je došao i 
Mladen, kad mu je kralj obećao svoju zaštitu, potuže se na nj sa- 
brana hrvatska gospoda kao na silnika. Da povrati Hrvatskoj mir, 
povede Karlo potom Mladena sa sobom u Ugarsku, a banom hrvatsko- 
dalmatinskim imenova dosadašnjega slavonskoga bana Ivana Babo- 
nića, dok je Stjepan Kotromanić postao izravnim kraljevim. 
vazalom kao bosanski ban. 

Vojvoda Nelipić. Imenovavši Karlo Ivana Babonića jedinim 
banom u hrvatskoj zemlji, zapovjedi mu, da sada obnovi u njoj kra- 
ljevsku vlast. Ali banu ne samo da to nije uspjelo, nego gospoda se 
hrvatska slože u obrambeni savez protiv kraljevske premoći, spora- 
zumiju se s Venecijom i uzmu kraljevski grad Knin u svoje ruke. 
Vođa bijaše im baštinik Mladenove političke moći vojvoda Nelipić, 
Premda je zbog neuspjeha Karlo skinuo Ivana Babonića s banske 
časti, ipak nasljednici njegovi Nikola Omodejev (1323—1325) 
i Mikac Mihaljević od plemena Akoš ne uzmogoše također 
ništa da učine, pače na kraljevo pismo (od 1325.), kojim hijede da 
povrati pali sjaj i ugled banskoj časti time, da je hrvatske velikaše, 
dotada izuzete od banskoga suda, opet njemu podvrgao, odgovori 
vojvoda Nelipić tako, da je sa svojim saveznicima ametice potukao 
bana Mikca, kad je ušao s kraljevskom i banskom vojskom u Hrvat- 
sku (1326). Posljedica toga poraza bijaše, da je sva južna hr- 
vatska zemlja od Like i Krbave dalje do Cetine 
ostala izvan domašaja kraljevske vlasti a samo 


" U Ugarskoj živio je Mladen kao slobodan velikaš; god. 1326. udao je kćer 
Katarinu za vratislavskoga hercega Boljeslava. Umr'o je nešto prije 1343., a nije 
nemoguće, da je već on dobio od kralja Zrinj u Slavoniji. 

Krčki knezovi, kojima Karlo potvrdi darovnice svojih predhodnika, 
a napose ih još obdari županijom gatskom s Otočcem i Drežničkom 
sa Slunjem, Cetinom i Tršcem (1323), pa Slavonija i njezin ban Mikac 
pokoravahu se Karlu. No dalja posljedica bješe i to, da se tim smut- 
njama znala okoristiti Venecija, jer njezini su ljudi medutim nago- 
vorili Spljet i Nin, da joj se predadu ,,u zaštitu“ (1327. i 1329.). Tako 
zavlada republika mletačka čitavom hrvatskom 
obalom od Zrmanje do ušća Cetine; jedino Skradin i 
Omiš ostadoše u vlasti knezova Bribirskih, Istodobno otkinuo je bo- 
sanski ban Stjepan Kotromanić Hrvatskoj sav kraj između Cetine i 
Neretve, onda Imotski, Dumno, Livno i Glamoč načinivši od ovih 
hrvatskih županija oblast zvanu ,Zapadne strane“ ili ,Završje“. 
Nad preostalim dijelom Hrvatske vladao je potpuno samostalno vojvoda 
Nelipić stolujući u tvrdom Kninu i ratujući čas s dušmanima svojim, 
naročito knezovima Bribirskim, čas napastujući dalmatinske gradove 
sve do svoje smrti (1344). 


Konac vladanja Karla I. Za to vrijeme vladao je Karlo I. mirno 
u Ugarskoj i Slavoniji razvijajući još neviđen sjaj na svojim dvoro- 
vima u Temišvaru i Višegradu, pače sagradi sebi i u Zagrebu 
palaču. U Slavoniji banovao je Mikac Mihaljević (1325—1343) 
krepkom rukom, naročito otkad je slomio otpor snažnih Babonića 
oduzevši im za kralja grad Steničnjak (1327). Medutim je kralj Karlo 
prećnuo i za tim, da svome rodu steče nove krune, naročito na- 
puljsku i poljsku. I odista, kad je stric njegov, napuljski kralj Ro- 
bert, ostao bez sina, bude Karlov mladi sin Andrija zaručen Ro- 
bertovom unukom Ivanom i poslan u Napulj na odgoju kao budući 
vladar; dok je stariji sin Ludovik imao osim ugarsko-hrvatskoga 
prijestola nastupiti još i poljski, jer Karlova žena Jelisaveta bješe 
sestra poljskoga kralja Kazimira, a taj ne imajući sam djece pred- 
loži njega poljskim staležima za budućega vladara, što oni i obećaše 
učiniti (1339). I na jugu postiže Karlo znatan uspjeh osvojenjem Beo- 
grada (1319), koji ostade odsada trajno u ugarskoj vlasti. Karlo umr'o 
je 16. jula 1342. ostavivši tri sina: Ludovika, Andriju i Stjepana. 


' Ondje, gdje je danas palača grofice _ Burati na_Strossmayerovu šetalištu. 

VII. 
Ludovik I. 


(1342—1382). 

Pad hrvatskih velikaša. Pun poleta, odlučnosti i svijesti o svom 
kraljevskom dostojanstvu naslijedi Karla sedamnaestgodišnji sin Lu- 
dovik 1.' (1342—1382), a taj pribavi poslije mnogih ratova svojoj 
državi opseg i znamenitost, kakove nije nikad prije imala; stoga ga 
historici obično nazivlju Velikim. Mladi kralj odmah odluči urediti 
zamršene hrvatske prilike, čim je saznao za smrt jakoga vojvode 
Nelipića (1344), koji ostavi udovicu Vladislavu od plemena Gu- 
šića kao skrbnicu malodobnom sinu Ivanu Nelipiću. I odista ban 
Nikola od plemena Hahold provali još iste godine 1344. u Hrvatsku, 
dopre do Knina i uze ga jurišati; ali junačka Vladislava ,poput la- 
vice" suzbije bana. Videći ipak, da se trajno ne će održati, upusti se 
s njime u pregovore, našto ban ostavi Hrvatsku. Potom pođe sam 
kralj Ludovik na jug, a kad stiže s 30.000 vojske do Bihaća na Uni, 
dode preda nj Vladislava sa sinom Ivanom Nelipićem, pokloni mu se 
i predade grad Knin. Sada oprosti Ludovik ,dugotrajnu nevjeru“ 
njezina muža i potvrdi Ivanu Nelipiću sva pradjedovska imanja nje- 
gova, naročito Sinj s cetinskom županijom. Time bješe snaga Nelipića 
slomljena; oni su odsada vjerni vazali kraljevi (1345). 

Zadar i napuljski ratovi. Na glas o kraljevu dolasku pobuni se 
Zadar protiv Mlečana, a kralj ga pun zanosa primi u zaštitu i obeća 
odaslanstvu, koje mu se poklonilo, da će sam doći gradu u pomoć 
s golemom vojskom. To on i izvrši, jer ljeti 1346. stiže pred Zadar 
sa 100.000 momaka. Ali kad bude u neopreznom boju potučen, ostavi 
ljutit grad, a taj se onda poslije dvogodišnje junačke obrane već sa- 
svim iznemogao od gladi i bolesti predade Veneciji uz teške uvjete. 
Potom utanači Ludovik s republikom osamgodišnje primirje (1348). 
Međutim uspjelo je kralju za vrijeme borba pod Zadrom, da se je 
nagodio s Bribirskim knezovima (1347). Knez Juraj, sin Pavla, brata 
bana Mladena, predade Ludoviku tvrdi i važni grad Ostrovicu 
(nedaleko od Bribira), a on ga opet obdari gradom Zrinjem u 


" Suvremeni hrvatskim jezikom pisani spomenici zovu kralja Ludovik, 
tako bosanski ban Tvrtko u ispravi od 11. augusta 1366.: ,Koda se podviže na me 
ugrbski kralb u imeLudovik=" (Šurmin, Acta croatica I, 83). Tek su ,lliri" u XIX. 
vijeku od Ludovika ili Ludviga učinili Ljudevita, koje je prastaro narodno ime, a 
znači: ,ad homines sermonem habens" (Rad 81, 121.), dok je Ludwig ,eine Neben- 
form zu Chlodwig (= Ruhm-Kimpfer). Bass, Deutsche Vornamen str. 80.). 

Slavoniji. Knez Juraj praotac je čuvene hrvatske porodice grofova 
Zrinskih. Ovim činom spade moć knezova Bribirskih, pače ona grana, 
što je ostala u Hrvatskoj, dobrza izumre izgubivši nekadašnji ugled i 
znamenovanje. Oslabljenjem knezova Nelipića i Bri- 
birskih prestade oligarhija hrvatskih velikaša, 
pa tako uspostavi Ludovik opet kraljevsku vlast u Hrvatskoj, gdje je 
nije bilo još od vremena Ladislava III. (IV.) Kumanca. 

Glavni razlo6, s kojega je Ludovik napustio Zadar i sklopio s Ve- 
necijom osamgodišnje primirje, bješe umorstvo njegova brata Andrije 
u Aversi (kod Napulja). Kad je vidio, da pregovaranjem ne će postići 
zatražene zadovoljštine, pođe sam s vojskom u Napulj te dobrza 
osvoji čitavo kraljevstvo, osvetivši se na grozan način krivcima bra- 
tove smrti; jedina kraljica Ivana umače srećno (1348). Ali kad se 
Ludovik povratio u Ugarsku, pokazala se potreba nove vojne, a ta 
kralja doskora uvjeri, da će morati istrošiti svu snagu Ugarske i Hr- 
vatske, ako hoće da trajno zavlada Napuljem. Stoga napusti dalje 
vojevanje ustupivši kraljici Ivani osvojeno kraljevstvo (1352). 

Srbija i Bosna. Dok su se vodile borbe oko Zadra i u Napulju, 
podiže srpski kralj Stjepan Dušan državu svoju, poglavito na 
štetu Bizanta, do tolike visine i moći, da se početkom 1346. proglasio 
carem ,Srbima i Grcima" pa stao raditi oko toga, da osvoji 
Humsku zemlju, koju je držao bosanski ban Stjepan Kotromanić, 
vazal Ludovika 1. Dok je kralj boravio u Napulju, provali car Stjepan 
Dušan u Bosnu, no ne postigavši konačna uspjeha zbog istupa bi- 
zantinskoga carstva, vrati se natrag (1350). Malo potom (1353) oženi 
se kralj Ludovik Jelisavetom, kćerkom bosanskoga bana Stje- 
pana Kotromanića, ali taj doskora umre, ostavivši banovinu svomu 
darovitom sinovcu petnaestgodišnjem Tvrtku (1354—1391), a do 
godine pPOkosi smrt i cara Stjepana Dušana (20. decembra 1355). 
Sada uze naglo padati jaka srpska država, a time se Ludovik oslo- 
bodi opasna takmaca na jugu. 

Mletački rat i zadarski mir. Medutim isteče osamgodišnje pri- 
mirje s Venecijom, koja se za to vrijeme prijevarom domogla grada 
Skradina a podjedno stala raditi, kako da se još dočepa Klisa i 
Omiša. To nagna Ludovika, da se je riješio konačno obračunati s re- 
publikom, započevši veliki rat za čitavu Dalmaciju, naime za otoke i 
gradove. Rat pak imao se voditi ne samo u Dalmaciji i Hrvatskoj, 
nego i na njezinu talijanskom zemljištu, gdje su kraljevske vojske 
imale zadaću, da što jače pritisnu same Mletke. Stoga uze krali sa- 

kupljati u Zagrebu veliku vojsku proglasivši svagdje, da ide u rat 
protiv Srba, kad ali iznenada okrene na zapad navijestivši republici 
rat (1356). Na taj nenadani preokret Venecija se veoma uplaši i po- 
nudi odmah mir uz uvjet, da će Ludoviku predati sve gradove dal- 
matinske osim Zadra. No kralj ne htjede ništa da zna o tom. Rat se 
vodio dvije godine. U Hrvatskoj i Dalmaciji vodio je vojsku hrvatsko- 
dalmatinski ban Ivan Čuz od Ludbrega; Spljet i Trogir predadu mu. 
se skoro, a za njima se onda povedu i ostali gradovi osim Zadra, 
oko kojega je bilo krvavih borba. Kako je u isto vrijeme Ludovik 
srećno ratovao i u sjevernoj Italiji, pristade republika konačno na. 
mir u Zadru (18. februara 1358.), po kojem se odreče svih dal- 
matinskih gradova i otoka ,od polovice Kvarnera do međaša grada 
Drača", dakle i Dubrovnika i Kotora, a dužd naslova ,vojvoda Dal- 
macije i Hrvatske“, kojim se ponosio još od godine 1000: O vim su 
slavnim mirom dalmatinski gradovi i otoci povra- 
ćenizakonitom kralju i kraljevstvu hrvatskomu, 
a republika mletačka bješe istisnuta s hrvatskih obala za dulje vremena. 


Balkanski poluotok. Pobijedivši Veneciju i stekavši dalmatinske 
gradove okrene Ludovik [.na jug s namjerom, da ostvari na Balkan- 
skom poluotoku ciljeve Bele II. (IlI). Na proljeće 1359. započe rat na 
Srbe, koji se po smrti cara Stjepana Dušana ubrzo raspadoše na više 
manjih oblasti, tako da je sin i nasljednik njegov Stjepan Uroš 
(1355—1371) bio samo po naslovu ,car Srba i Grka“. Ovim ratom, 
za kojega Ludovik provali sve do Rudnika planine, osigura kralj 
banovinu mačvansku ; no inače ne postiže nikakih znatnijih uspjeha. 
Dobrza došao je Ludovik u sukob s bosanskim banom Tvrtkom. Još 
1357. prisilio je kralj mladoga bana, da mu preda u ime miraza 
banovne Jelisavete svu sjevernu Humsku zemlju između Neretve i 
Cetine. Zacijelo je Tvrtko teško osjećao taj gubitak, pa zato se i 
odmetne od kralja (1363). Sada provali kralj Ludovik u Bosnu i dopre 
do Sokol-grada iznad izvora Plive (nedaleko od Jajca). No ban ga 
suzbije i prisili na povratak, pače i druga kraljeva vojska, koja je 
polazila na Srebrenik (nedaleko od Brčkoga na Savi) pod vodstvom 
palatina Nikole Konta, bješe također ametice poražena. Ali kad potom 
bukne u Bosni buna protiv Tvrtka, a na čelu joj brat mu Vuk, morao se 
Tvrtko konačno pokloniti kralju, priznavši ga svojim vrhovnim gospoda- 
rom, a brata Vuka suvladarom (1366). Ovaj preokret u Bosni omogući 


' Izuzetak čini samo vrijeme od 1107. do 1115. 

Ludoviku navalu na Bugarsku, u kojoj su po smrti cara Aleksandra 
zavladala oba njegova sina Šišman i Sracimir, prvi s prijestolnicom 
u Trnovu, a drugi u Vidinu. Kako su braća bila u zavadi, lako uspje 
Ludoviku pokoriti vidinsku carevinu zarobivši i samoga cara Sraci- 
mira (1365).' Nato osnova Ludovik bugarsku banovinu između 
Dunava i Balkana na zapadu s Vidinom kao glavnim mjestom, ali 
izmirivši se poslije četiri godine sa Sracimirom, povrati mu državu 
kao svome vazalu (u drugoj polovici 1369.). 


Uto umre ujak Ludovikov, poljski kralj Kazimir (1370), a Poljaci 
nato bez otpora prihvate — prema ugovoru od 1339. — Ludovika 
za svoga kralja okrunivši ga svečano u Krakovu. Tako postade Lu- 
dovik gotovo najmoćnijim vladarom u Evropi. Vlast njegova sezala 
je od donje Visle sve do Kotora na Jadranskom moru, a osim maloga 
broja Madžara i Nijemaca svi su mu ostali podanici bili Sloveni, u 
prvom redu Hrvati, Srbi, Slovaci, Malorusi i Poljaci. Međutim dok 
je kralj Ludovik ovako širio granice svojoj vlasti, pojavi se na Bal- 
kanskom poluotoku nova sila i postade ubrzo najopasnijim dušma- 
ninom Ugarske i Hrvatske. To su Osmanlije ili Turci. 


Turci. Kaspijskom moru na istok širi se golemo nizozemlje Turan 
(Turkestan), gdje su kroz mnoge vijekove živjela razna nomadska 
plemena prozvana jednim imenom Turci. Kad Džingiskan (Temudžin) 
utemelji svoju prostranu mongolsku državu, ostavi početkom XIII. 
vijeka jedan dio Turaka svoju domovinu i preseli se u Malu Aziju, 
gdje se vođa njihov Osman uoči XIV. vijeka proglasi nezavis- 
nim sultanom, primivši sa svojim narodom islam; po njemu se 
onda oni prozvaše Osmanlije. Sin Osmanov Orhan učini Brusu 
prijestolnicom i primače se Mramorskom moru (1326). Već sada bili 
su Osmanlije na glasu sa svoje hrabrosti, pa stoga ih je bizantinski 
dvor često zvao u pomoć protiv cara Stjepana Dušana i domaćih 
suparnika. Godine 1352. prijeđe Orhanov sin Sulejman s malom četom 
Dardanele pa iznenada osvoji utvrdu Zim pi nedaleko od Galipolja, 
prvo evropsko mjesto, što su ga Turci dobili. Odsada ih više nitko 
nije mogao odavle istjerati, pače doskora zauzmu oni još i samo 
Galipolje (1354). Uredivši stalnu pješačku vojsku, zvanu janjičari, 
koja bješe u početku sastavljena samo od zarobljene kršćanske djece, 
ostavi Orhan sinu Muratu I. (1362—1389) moćnu državu. U taj je 
čas hizantinsko carstvo bilo najslabija vlast na Balkanskom poluotoku, 


! Poslije toga živio je car Sracimir negdje u Slavoniji. 

pa stoga sultan Murat lako osvoji Drenopolje (1363) i učini ga prvom 
evropskom turskom prijestolnicom. Oviin se činom Turci oglasiše kao 
nova država u Evropi, a podjedno je iznesena na vidik njihova na- 
mjera, da žele osvojiti ostatke bizantinskoga carstva i Balkanski po- 
luotok. Kako su toj težnji najviše mogli smetati Srbi i Bugari kao: 
jači od Bizantinaca, sasvim je prirodno, da je sultan morao najprije 
s njima doći u sukob. I odista, kad vidje srpski kralj Vukašin — 
suvladar cara Stjepana Uroša od 1366. — kolika mu pogibao prijeti ' 
od Turaka, digne se prvi na njih s težnjom, da ih istjera iz Tracije,. 
ali bude kod Crnomena na Marici (26. septembra 1371.) ametom 
potučen, pače zajedno s bratom despotom Uglješom pogibe u boju. 
Bitkom na Marici začinje se tursko gospodstvo nad Južnim Slove- 
nima. Sada padnu sve srpske zemlje južno od Kosova polja pod vlast 
osmanlijsku, a sin Vukašinov Marko (Kraljević Marko narodne. 
pjesme) postade turskim vazalom. Još iste godine umre (4. decembra 
1371.) car Stjepan Uroš kao posljednji član dinastije Nemanjića i go- 
spodar sjevernoga dijela Srbije,' gdje onda preuzme vlast više velikaša, 
no najznatniji među njima bješe knez Lazar Hrebeljanović 
(1371—1389). 

Ban Tvrtko postaje kralj. Izumrće dinastije Nemanjića i rasulo. 
još nedavno tako moćnoga srpskoga carstva snažno se dojmi bosan- 
skoga bana Tvrika. Djed njegov, ban Stjepan Kotroman (f 1313.), 
imao je za ženu Jelisavetu, kćerku srpskoga kralja Stjepana Dragu- 
tina, sina Stjepana Uroša. Prema tome dakle bješe Tvrtko u rodu. 
po tankoj krvi s Nemanjićima, a on ne samo da je to stao isticati, 
nego se uze i otimati za posjede iste porodice. U slozi s knezom 
Lazarom Hrebeljanovićem osvoji godine 1374. svu Humsku zemlju i. 
onu oko gornje Drine (,Podrinje“), a sam zauze (oko 1376.) Travunju 
(Trebinjsku oblast), tako da mu je vlast tada sezala na jugu preko 
Huma i Travunje do Kotora i Onogošta (danas Nikšići), dok je na. 
istoku držao u svojim rukama jedan dio Raše do Sjenice, gdje se ta- 
koder nalazilo Mileševo s grobom sv. Save Nemanjića. Osilivši se 
tako odluči, da na osnovi baštinskoga prava obnovi kraljevstvo Ne- 
manjića. Ljeti 1377. dade se na grobu sv. Save okruniti ,sugubim 


! Budući da je danas na osnovi posve pouzdanih suvremenih dubrovačkih 
spomenika dokazano, da je car Stjepan Uroš preživio kralja Vukašina za puna dva 
mjeseca, sasvim je prirodno, da je samo docnije izmišljena bajka, e je kralj Vukašin 
ubio cara Uroša u lovu. Smrtni dan carev je četvrtak 4. decembra, a ne 2. decembra. 


(kad je bio utorak). 

vijencem“, kako ga sam zove, to jest dvostrukom krunom u znak 
srpske i bosanske zemlje i prozva se: ,Stelan Tvriko po milosti 
gospoda Boga kralj Srbljem, Bosni, Primorju, Humskoj zemlji, Donjim 
Krajem, Zapadnim Stranama, Usori, Soli i Podrinju i k tomu." Tim 
su krunisanjem, koje su Dubrovčani i Mlečani odmah priznali, a kralj 
mu se Ludovik bar nije protivio, prešla i sva prava Nemanjića na 
njega i njegove baštinike. 

Ponovni mletački rat. Međutim se zaplete kralj Ludovik po- 
novo u rat s republikom mletačkom. God. 1378. planula je 
borba imeđu Venecije i Genove zbog njihovih zajedničkih interesa 
na istoku. Na poziv Genove, da joj dođe u pomoć, Ludovik se rado 
odazove, želeći da što većma oslabi staru suparnicu ugarsko-hrvat- 
skih kraljeva na Jadranskom moru. Ratovalo se i opet poglavito na 
sjeveroitalskom kopnu, dok se mletačko brodovlje ograničilo na 
pustošenje dalmatinske obale. Konačno je došlo 1381. do mira u 
Turinu, u kojem republika priznade sve točke zadarskoga mira 
(od 1358.), a suviše još se obaveza svake godine plaćati ugarsko- 
hrvatskomu kralju danak od 7000 dukata. Što Ludovik nije jače skučio 
Veneciju, i opet su krive napuljske prilike. Ne htijući Ivana priznati 
rimskoga papu Urbana VI., nego avignonskoga protupapu Klementa 
VII., Urban VI. izopći kraljicu Ivanu iz crkve i liši prijestola. Kako 
kraljica nije imala djece, otpremi Ludovik u Napulj s vojskom svoga 
rođaka Karla Dračkoga, hercega hrvatskoga (između 1369, i 
1376.), a taj ukloni Ivanu i postade kraljem u svojoj otadžbini (1381). 

Malo potom umre kralj Ludovik (11. sept. 1382.) ostavivši dvije 
maloskrbne kćeri, stariju Mariju, vjerenicu češkoga kraljevića 
Žigmunda Luksenburgovca, sina cara i kralja Karla IV., i mladu 


Hedvigu. 


VIII. 
Dinastički zapletaji u porodici Anžuvinskoj. 
(1382— 1409). 
Marija (1382—1385). Odmah sjutradan poslije ukopa Ludovika I. 


okruniše velikaši stariju mu kćer Mariju (1382— 1385) za kralja, 
kao da bi mu bila sin" Kako joj je onda bilo tek dvanaest godina, 


" Marija sama kaže u više isprava, da je stupila na prijesto ,iure geniture... 
uti filius masculinus", a i suvremeni Zadranin Pavao Pavlović piše, da 
Marija 17. sept. 1382. ,coronata fuit in regem". 

to je vladanje preuzela kao regentkinja mati joj Jelisaveta Kotroma- 
nićka, žena vladohlepna, nepromišljena i sklona spletkama. Glavni 
joj savjetnik bješe ugarski palatin Nikola Gorjanski, muž 
razborit, ali sebičan. Prvo je bilo kraljici materi, da je gledala, kako 
bi svojoj starijoj kćeri pribavila uz ugarsko-hrvatski još i poljski 
prijesto. No poljski se velikaši tome odlučno opriješe, jer nijesu više 
htjeli da njihov vladar stoluje u Ugarskoj i odavle vlada Poljskom. 
Poslije poduljih pregovora okruniše oni mlađu kćer Ludovikovu, 
Hedvigu, za poljsku kraljicu odruživši se tako od Ugarske, a 
kad se druge godine iza toga Hedviga udala za litvanskoga kneza 
Vladislava Jagela, osnovana bi poljska kraljevska dinastija 
Jagelovića (1386). 

Hrvatski zapletaji. Međutim uzeše se spremati kud i kamo 
ozbiljnije promjene u Hrvatskoj, gdje je vladalo veliko nezadovoljstvo 
i zbog centralizatorne politike obaju kraljeva iz kuće Anžuvinske, a 
i radi toga, što je žena sjela na prijestolje. Ovo nezadovoljstvo 
naumi iskoristiti bosanski kralj Stjepan Tvrtko pregnuvši za tim, da 
proširi granice svoje na Jadransko more i do Drave, tako da bi za- 
jedno s onim, što je već imao, u svoje ruke dobio vlast nad čitavom 
zemljom, u kojoj stanuje narod hrvatski i srpski. Čim je dakle do- 
znao za promjenu prijestolja u Ugarskoj, pošlje u neke dalmatinske 
gradove i k nekim hrvatskim velikašima svoje vješte ljude mameći 
ih, da se odruže od ugarske krune. Njemu se kao prvi odazva 
vranski prior Ivan od Paližne (iz križevačke županije), ali dal- 
matinski gradovi i većina hrvatske gospode u taj mu se par ogluše. 
Kad su saznali u Budimu za namjere Stjepana Tvrtka, zamisli pa- 
latin Nikola Gorjanski, poglavito zbog obrane dalmatinskih gradova, 
sklopiti obrambeni savez s republikom mletačkom; no ona ga ne 
prihvati. Sada se riješi kraljica Jelisaveta, da lično pođe u Hrvatsku 
i ondje primiri nezadovoljnike. Na glas o njezinu dolasku podiže 
Ivan od Paližne javno bunu u Vrani, ali kad obje kraljice, Marija i 
Jelisaveta, stigoše u sjajnoj pratnji u Zadar, a bosanska pomoć izosta, 
morala se Vrana predati, dok Ivan od Paližne umače još za vremena 
u Bosnu. Sada se Hrvati opet na oko primire (krajem novembra 
1383.). Potom udesi palatin Nikola Gorjanski izmirenje s bosanskim 
kraljem prepustivši mu grad ,njegovih predaka“ Kotor (1385). 

Buna braće Horvata. Ubrzo prouzroči ćudljivo i nesigurno 
žensko vladanje veliko nezadovoljstvo ne samo među velikašima u 
Slavoniji, nego i među onima u Ugarskoj. Na čelo ovim nezadovolj- 

nicima stane porodica Horvata (iz vukovske županije), poimence 
braća Pavao biskup zagrebački, Ivaniš još nedavno mačvauski 
bani Ladislav. Njima se pridružiše i mnogi ugarski velikaši, a 
među njima dvorski sudac Nikola Sze€chy, nekoć ban hrvatski, i 
dvorski blagajnik Nikola Zamb6. Kad je dvor saznao za ,ligu“ ne- 
zadovoljnih slavonskih i ugarskih velikaša, posegne u prvi kraj na 
prijedlog palatina Nikole Gorjanskoga za izmirenjem, koje bi uistinu 
utanačeno u maju 1385. u Požegi. Ali kad se nezadovoljnici uvjeriše 
o neiskrenosti kraljice Jelisavete 1 palatina, odluče potražiti sebi i 
državi vladara u napuljskom kralju Karlu Dračkomu, tada je- 
dinom muškom punoljetnom članu dinastije anžuvinske, koji je po- 
znavao zakone i uredbe Ugarske i Hrvatske. Baš u taj čas provali 
vjerenik kraljice Marije Luksenburgovac Žigmund oružanom ru- 
kom u Ugarsku i prisili dvor, da ga vjenča s Marijom, a onda se 
opet povrati u Češku. Međutim je biskup Pavao Horvat pošao u 
Napulj i pozvao Karla Dračkoga u Ugarsku i Hrvatsku, da tude 
preuzme vladanje. Karlo se odazva pozivu i kad ga je sabor u Bu- 
dimu izabrao za kralja, a Marija se odrekla krune, bude na 
staru godinu 1385. okrunjen u Stolnom Biogradu ugarsko-hrvatskim 
kraljem kao Karlo II. 

Karlo II. (1385—1386) 1 Marija (1386—1395). Karlo II. vladao 
je samo malo dana, jer ga u februaru 1386. dadoše kraljica Jelisa- 
veta i Nikola Gorjanski, koji bješe skinut s palatinske časti, mučke 
i izdajnički pogubiti od ugarskoga velikaša Blaža Forgača u jednoj 
sobi u budimskom dvoru, kuda ga pozvaše tobože na dogovor. Sada 
postade opet vladarom Marija (1386—1395), a braća Horvati i nji- 
hovi privrženici združe se s Ivanom Paližnom i Stjepanom Tvrtkom 
te začnu građanski rat proglasivši kraljem malodobnoga sina Karlova 
Ladislava Napuljskoga (1386—1409). U takim prilikama pođu 
obje kraljice s palatinom Nikolom Gorjanskim, koji se dašto vratio 
na svoje mjesto, Blažom Forgačem i drugim nekim odličnicima na 
jug, da posjete palatina u njegovu gradu Gorjanu; ali rano jutrom 
25. jula 1386., kad već ostaviše susjedno Đakovo, napadnu ih braća 
Horvati sa četom oružanih ljudi na otvorenoj cesti. U žestokom su- 
kobu biše pogubljeni palatin Nikola Gorjanski, ubojica Karla Il. Blaž 
Forgač i još neki drugi, dok obje kraljice proglasiše nezadovoljnici 
a Oelje porodica bila podrijetlom iz Ugarske, a od plemena Banča; Hor- 


vati prozvali su se po gradu Horvatu, koji je nekoć stajao blizu današnjih Mi- 
kanovaca (nedaleko od Vinkovaca). 

zarobljenima. Potom otpreme obje kraljice u Novigrad na moru (ne+ 
daleko od Nina). Ovdje dade čuvar njihov Ivan od Paližne, još od 
kralja Karla II. imenovani ban hrvatski, oko polovice januara 1387. 
kraljicu Jelisavetu naoči njezine kćeri Marije udaviti, bez sumnje 
na želju napuljskoga dvora, dok Mariji kao nedužnoj mladoj ženi 
poštediše život. 

Žigmund (1387—1437). Kad je muž kraljice Marije saznao za 
Gorjanske događaje, pohita u Ugarsku, gdje ga neki dvoru odani 
velikaši izaberu kraljem i odmah okrune u Stolnom Biogradu. Novi 
kralj Žigmund ' (1387—1437) uze prije svega nastojati, kako bi oslo- 
bodio ženu kraljicu Mariju novigradske tamnice. U tu svrhu složi se- 
s republikom mletačkom, a ta mu pošlje dosta lađa u pomoć, da 
s mora zatvore Novigrad, dok je s kopna na nj udario Krčki knez 
Ivan sa svojom i kraljevskom vojskom. Poslije podulje podsade pre- 
dao je zbog oskudice hrane ban Ivan od Paližne kraljicu Mariju, ali 
uz uvjet, da sam može sa svojim ljudima poći kuda hoće (početkom 
juna 1387.) U isto vrijeme ratovale su Žigmundove vojske, na čelu 
im Nikola Gorjanski, sin poginula palatina, s tolikom srećom u južnoj 
Ugarskoj i Slavoniji, da su se braća Horvati, koje su pomagali bo- 
sanski kralj Stjepan Tvrtko i srpski knez Lazar, morali skloniti u: 
Bosnu, pače tom prigodom pogibe Ladislav Horvat. 

Bitka na Kosovu. Ove borbe prekide za neko vrijeme napre- 
dovanje tursko, jer kad sultan Murat I. godine 1389. povede golemu 
vojsku na Srbiju, pošlje i Stjepan Tvrtko knezu Lazaru pomoći. Na 
Kosovu polju došlo je na Vidov-dan 15. juna do krvava boja, 
u kojem doduše pogibe sultan Murat od noža srpskoga vitezaMiloša 
Kobilića“ ali Turci ipak ametom poluku pod vodstvom Muratova 
sina i nasljednika Bajazida |. (1389—1403) Srbe, pače i sam 
knez Lazar izgubi glavu. Sada postadoše Srbi na sjeveru od Kosova 
sultanovim vazalima, no srpske državne organizacije još nije nestalo, 
jer joj stade na čelo sin Lazarov Stjepan Lazarević kao- 
despot, a u krajevima oko Kosova vladao je šurjak njegov V uk 


! Suvremeni hrvatskim jezikom pisani spomenici vazda zovu kralja Žig- 
muud (Šurmin, Acta croat. 113, 146, 281, 432), a tako se piše i knez Žigmund 
Frankapan između 1444. i 1493. (ibidem). Njemačka je forma Sigismund ili Sig- 
mund, a po njoj onda i latinska. 

* Pravo ime je Kobilić, kako ga bilježe svi stariji izvori. Forma Obilić 
dolazi prvi put tek u knjizi Pavla Julinca (1765). Up. o tom Pysapau, O KHe3y' 
Jlašapy str. 319. —327. 

Branković. Budući da su oni bili u vječnim zadjevicama, izmisli 
docnije narod, da je Vuk Branković izdao Srbe na Kosovu, u čemu 
nema ni zrna istine. Pobjedom Kosovskom bijaše Turcima otvoren 
put u Bosnu, Bugarsku i Podunavlje, a sukob između ugarsko-hrvat- 
skoga kralja i sultana već u najkraće vrijeme neizbježiv. 

Stjepan Tvrtko i Stjepan Dabiša. Uspjesi Žigmundovi i pro- 
vala turska ne spriječi bosanskoga kralja Stjepana Tvrtka u srećnom 
napredovanju u Hrvatskoj i u Dalmaciji, jer on okupi doskora oko 
sebe svu Hrvatsku južno od Velebita s gradom Kninom, Ostrovicom 
i Klisom, steče gradove Omiš, Spljet, Trogir i Šibenik pa se godine 
1390. — ravno trista godina poslije smrti posljednjega Trpimirovića 
Stjepana II. — prozove još i kraljem Hrvaiske i Dalma- 
cije. Stjepan Tvrtko jedini je vladar poslije izumrća hrvatske na- 
rodne dinastije, ma da i nije vladao čitavim narodom hrvatskim, koji 
bijaše hrvatske krvi i koji je okupio u svojoj ruci većinu Hrvata 
i Srba. No slavni kralj ne dospje da utvrdi svoje vlasti, jer već u 
februaru 1391. umre u pedesetoj godini, a malo potom izmijeni svi- 
jetom i njegov vjerni privrženik Ivan od Paližne. 

Stjepana Tvrtka naslijedi brat mu Stjepan Dabiša 
(1391— 1395), muž neodlučan i povodljiv, koji nije znao održati teče- 
vine Tvrtkove. Sa Žigmundom sklopi u Đakovu mir (1393), kojim se 
obaveza, da će državu svoju po smrti njemu ostaviti, a onda se 
s njime složi na propast braće Horvata otevši im od Stjepana Tvrtka 
darovani grad Omiš. Ivaniš i Pavao Horvat pobjegnu sada u Dobor 
grad na donjoj Bosni, gdje ih Žigmund opkoli i uhvati. Nato povede 
Žigmund oba brata u Ugarsku i dade u Pečuhu Ivaniša kao izdajicu 
domovine privezati konjma za repove, dok je biskup Pavao valjada 
u nekom samostanu dokrajčio svoje dane (1394). Tim događajem 
svršio se hrvatski ustanak pod vodstvom braće Horvata&, našto Stje- 
pan Dabiša, zaplašen srećom Žigmundovom, povrati kralju onaj dio 
Hrvatske i Dalmacije, što ga je baštinio od Stjepana Tvrtka, odre- 
kavši se podjedno i naslova kralja hrvatsko-dalmatinskoga. Iduće 
godine umru kraljica Marija i Stjepan Dabiša, no bosanska gospoda 
ipak ne uzmu Žigmunda za svoga kralja, već poslije kratkovremena 
vladanja Dabišine udovice Jelene Grube (1395—1398) izaberu 


1 Kotromanići bili su podrijelom iz okolice današnjega Broda na Savi, a od 
plemena Borića bana, Kralj Stjepan Tvrtko bijaše kroz cijeli život katolik (kako 
je to dokazao Ruvarac u ,Glasniku bos. herc. muzeja“ 1894, 619—620), a mati 
bila mu je Jelena. kneginja Bribirska od plemena Šubića. 

Stjepana Ostoju (1398—1404), nezakonita sina Stjepana Tvrtka, 
za koga preuzeše vladanje bosanski velikaši Hrvoje Vukčić Hrva- 
tinić', Sandalj Hranić i Pavao Radinović. 

Bitka kod Nikopolja. Oko toga vremena zanemario je Žigmund 
bosanske prilike zbog golemih priprava za turski rat. U tu je svrhu 
zatražio pomoć cijele zapadne Evrope, a dobi je najviše, pored Ni- 
jemaca, Engleza i Poljaka, od Francuza. S vojskom od kakih 9000 
momaka krene protiv sultana Bajazida (koji se tada upravo bavio 
oko priprava, da podsjedne Carigrad) s težnjom, da uništi tursko 
carstvo u Evropi. Prešavši kod Oršave Dunav dođe pod Nikopolie 
na Dunavu te ga stade podsjedati, ali uto doleti sultan s kakih 
20.000 momaka i potuče ametom kršćansku vojsku (25. sept. 1396.) 
Sam Žigmund nekako se srećno spasao na lađi otplovivši Dunavom 
u Crno more, a onda se početkom slijedeće godine preko Carigrada 
i Dubrovnika vrati u svoju državu. Pobjeda kod Nikopolja utvrdila 
je vlast osmanlijsku na Balkanskom poluotoku za sve dalje vijekove, 
a povrh toga izazvala je Turke na vojnu protiv Ugarske i Hrvatske. 

Stjepan Lacković i vojvoda Hrvoje. Budući da se poslije 
nikopoljske bitke nije kroz više mjeseci ništa znalo ni u Ugarskoj 
ni u Hrvatskoj, što se je zbilo sa Ži&gmundom i da li je uopće još živ, 
složi se doskora stranka, na čelu joj bivši ban, onda palatin Stjepan 
Lacković od Čakovca, a ta ponovo istače Ladislava Napulj- 
skoga, sina Karla I[., ugarsko-hrvatskim kraljem. Uto stiže Žigmund 
u Dalmaciju i Hrvatsku i saznavši za to pozove Stjepana Lackovića 
i njegove drugove tobože izmirenja radi u Križevce na sabor, davši 
im podjedno pismeno jamstvo, da im se ne će ništa zla dogoditi 
(,salvus conductus"). Medjutim na saboru ubrzo je došlo do oštre 
kavge, u kojoj Žigmundovi privrženici sasijeku Stjepana Lackovića i 
njegove drugove pobacavši im tjelesa kroz prozor sabornice (u fe- 
bruaru 1397.) 

Na glas o ,krvavom“ križevačkom saboru opet bukne u Hrvat- 
skoj općena buna, kojoj se odlučno pridruži i Bosna, na čelu joj 
vojvoda Hrvoje Vukčić, gospodar Donjih Kraja, to jest porječja 
rijeke Vrbasa od Jajca do Banjaluke. Vojna, što ju je Žigmund sli- 
jedeće godine poveo na Bosnu, svrši neuspjehom, pače Hrvoje pri- 
druži svojim Donjim Krajima sav kraj od Banjaluke do Une i Save. 
71 Vojvoda Hrvoje Vukčić potomak je porodice Hrvatinića, koji su imali svoje 


posjede u Donjim Krajima. Ova je porodica ogranak hrvatskoga plemena Svačić 
(kao i Nelipići). Ime Hr vo je je hipokoristik od Hrvat, Hrvo. 

Kako je Žigmund još i inače bio raskalašen, rasipan i lakomislen, 
brzo je dodijao i većini ugarske gospode, pa stoga ga (u aprilu 1401.) 
uhvate u Višegradu, skinu s prijestola i zatvore u južnougarskom 
gradu Šiklošu. No posredovanjem hrvatskoga bana Nikole Gorjan- 
skoga ugarski se velikaši dobrza izmire s njime, ali ne svi, jer mnogi 
su pristali s Hrvatima uz Ladislava Napuljskoga, koga i pozvaše, da 
dodje da se kruni. Ladislav Napuljski uzdajući se poglavito u voj- 
vodu Hrvoja, odista dođe ljeti 1403. u Zadar, gdje bude (5. aug.) 
okrunjen od ostrogonskoga nadbiskupa ugarsko-hrvatskim kraljem, 
inače nepoznatom krunom'; to je posljednja krunidba na hrvatskom 
zemljištu. Imajući pred očima sudbinu očevu, Ladislav Napuljski nije 
htio da se odazove pozivu ugarske prisutne gospode, da pode 
s njima u Ugarsku, pače već treći mjesec vrati se u Napulj imeno- 
vavši prije vojvodu Hrvoja hercegom spljetskim i svojim 
namjesnikom u Hrvatskoj i Dalmaciji. Ladislavu ostade i nadalje 
vjerna sva Hrvatska na jugu Velebita i svi dalmatinski gradovi. 
Konac hrvatskoga ustanka. Herceg Hrvoje bješe sada na 
vrhuncu moći i slave. Zbog toga zamrzi na nj bosanski kralj Stjepan 
Ostoja, ali ga nato Hrvoje svrže i proglasi bosanskim kraljem zako- 
nitoga sina Stjepana _Tvrika, mladoga Stjepana Tvrtka ll. Tvrt- 
kovića (1404—1408). Sada zaredaše tri vojne Žigmundove protiv 
Bosne (1405., 1406., 1407.); ali sve tri ostadoše bezuspješne. Za tih 
vojna oženi se (1405) Žigmund u Krapini Barbarom, kćerkom 
Celjskoga grofa Hermana, u čijoj je vlasti tada bio Varaždin i veći 
dio Zagorja. Videći Žigmund, da ne može sam svladati otporne 
Bosne i Hrvaiske, pozove sav zapadni svijet uz pomoć pape 
Grgura XIL na ,križarsku vojnu“ tobože protiv ,,bogomila i drugih 
heretika u Bosni, Dalmaciji i Hrvatskoj“. Skupivši tako veliku vojsku 
provali ljeti 1108. duboko u Bosnu, zarobi izdajom kralja Stjepana 
Tvrtka II. i do stotinu i sedamdeset bosanskih velikaša i plemića, pa 
ih sve osim kralja dade na povratku pod Dobor gradom nesmiljeno 
pogubiti. Na glas o toj nesreći pokloni se herceg Hrvoje kralju 
Žigmundu, pa tako bi konačno poslije 25 godišnje borbe svladan 
hrvatski ustanak, a Žigmund općeno od svih Hrvata priznat kraljem. 
Videći Ladislav Napuljski, da se u takim prilikama ne će moći 


! Budući da je tada kruna sv. Stjepana bila u rukama Žigmundovim, a La- 
dislav nije nikakove sobom donio iz Napulja, pa i sam čin obavljen je naglo. veoma 
je vjerojatno, da je krunisanje izvršeno starom hrvatskom krunom, koja se tada još 
mogla negdje čuvati. 

održati na ugarsko-hrvatskom prijestolu, odluči se na podlo djelo. 
Poslije duljih pregovora i sramotnog cjenjkanja prodade u julu 1409. za 
100.000 dukata grad Zadar, Novigrad, Vranu i otok Pag, kao i sva 
svoja prava na čitavu Dalmaciju republici mletačkoj. I tako se eto 
Venecija, koja se za čitave borbe mudro držala na strani, najvećma 
okoristi dugotrajnim građanskim ratovina u Hrvatskoj i Ugarskoj, 
ugnijezdivši se taj put stalno do svoje propasti (1797) u Dalmaciji. 


C. Kraljevi iz raznih kuća (1409—1526). 


IX. 
Žigmund Luksenburgovac sam i Albert Habsburgovac. 
(1409—1439). 


ubitak Dalmacije. Prodaja Dalmacije djelovaše upravo 
porazno ne samo na budimski dvor, nego i na Zadar. U 
gradu sve se uzbunilo, napuljska posada bi protjerana, a 

A uz urnebesno klicanje ,Živio Sv. Marko“ razapet na od- 
ređenom mjestu mletački barjak. Zadrani su time htjeli da pokažu, 
e su od svoje volje došli pod vlast mletačku, a ne kao prodano 
roblje. Dužd potvrdi gradsku autonomiju, imenova sve plemiće Za- 
drane mletačkim građanima, a podjedno i naseli više mletačkih po- 
rodica u gradu (u septembru 1409.) Ovim događajem položena je 
osnova potalijančenju nekoć hrvatstvu toliko odana Zadra. Za Zadrom 
povedu se svi sjeverni otoci, naročito Rab i Osor (osim Frankapan- 
skoga Krka) i grad Nin, dozvavši sami Mlečane k sebi, da ih uzmu 
pod svoju vlast. Sada se pojagmi dužd za Trogirom i Šibenikom, po- 
zvavši oba grada na dobrovoljnu predaju, jer da ih je tobože kupio 
od ,zakonitoga kralja“ Ladislava Napuljskoga. No ovi gradovi odbiše 
poziv, a nato podsjedne mletačko brodovlje Šibenik. 

Gubitak Dalmacije najkritičniji je čas sredovječne hrvatske histo- 
rije poslije godine 1102. Njime je oduzeta hrvatskomu narodnom dr- 
žavnom organizmu ona osnova, na kojoj je počivala sva njegova 
važnost i političko-narodna bitnost. Nije ga doduše nestalo poslije 
toga sudbonosnog časa,ali on odsada dalje samo životari sve to više 
pod tudim utjecajem ne živeći više onim životom, koji je snagu i 
svijest svoju crpao iz vremena prije 1102., a kojega se težište sve 
to većma pomicalo na sjever; lon se prometnuo u sokola polomlje- 


nih krila. 


ži 


na A 

Prvi mletački rat (1411—1413). U isto vrijeme, kad su se dal- 
matinske općine redom predavale Veneciji, otegnuše se pregovori iz- 
među Žigmunda i dužda, kojega je kralj pozvao na odgovornost. Ali 
oni ostadoše bezuspješni, i tako plane Žigmundov prvi mletački 
rat (1411—1413). Vodio se u sjevernoj Italiji, gdje je bio kraljev 
vojskovođa temešvarski župan Pipo od Ozore',iu Dalmaciji, koju 
su branili najprije Čeh Petar z Myšlina, a onda ban Petar Alben. 
Žigmundovo oružje nije bilo srećno; poslije bezuspješna vojevanja u 
sjevernoj Italiji i gubitka Skradina, Ostrovice i Šibenika, koji se pre- 
dade Veneciji krajem oktobra 1412., bješe konačno u Trstu sklopljeno 
petgodišnje primirje, po kojem pridrža svaka stranka, što je u taj 
čas imala (u aprilu 1413.). 

Bosanski zapletaji. Međutim zgodiše se u Bosni važne promjene. 
Poslije poraza i zarobljenja kralja Stjepana Tvrtka II. (1408) ostade 
bosansko prijestolje neko vrijeme nepopunjeno, jer je Žigmund naumio 
Bosnu sasvim pridružiti svojoj državi, pače nešto docnije bavio se 
mišlju, da se zajedno sa ženom Barbarom dade okruniti za 
bosanskoga kralja. No njegove ciljeve ometu neki bosanski 
velikaši, kad su i opet uzdigli na prijestolje Stjepana Ostoju (1408—1418), 
a dobrza ga priznadu i ostala bosanska gospoda osim hercega Hrvoja, 
koji je — priznavajući se doduše vjernim vazalom Žigmundovim — 
inače samostalno vladao Spljetom, Omišem i čitavom Krajinom između 
Cetine i Neretve, pa otocima Korčulom, Bračem, Hvarom i baštinom 
svojom Donjim Krajima. Ti događaji prisile (1410) Žigmunda na novu 
vojnu, nakon što je proglasio, da Stjepan Ostoja nije zakoniti bo- 
sanski kralj. Rat, koji potraja gotovo čitavu godinu, a u kojem je 
učestvovao na kraljevoj strani i herceg Hrvoje, svršio se tako, da je 
Žigmund ipak konačno priznao Stjepana Ostoju bosanskim kraljem, 
okanivši se misli o svome krunisanju, a taj opet Žigmunda svojim 
vrhovnim gospodarom. Zbog toga pobune se po kraljevu povratku u 
Ugarsku ponovo neki bosanski velikaši, na čelu im vojvoda Sandalj 
Hranić. Stoga nastavi Žigmund slijedeće godine (1411) ratovanje i 
skrši konačno dugotrajni žilavi bosanski otpor; ustupivši Žigmundu 


! Florentinac_Filipo de Scolaribus, Filip Madžarin narodne pjesme. 
Ozora, mjesto kraj Temišvara, bješe njegovo imanje. 

2 Dne 20. i 21. oktobra 1410. zaključuje Dubrovačko veliko vijeće i ono ,umo- 
ljenih“ (rogati), da se na dar dade 1500 dukata ,domino nostro serenissimo [Sigis- 
mundo) et domine regine (Barbarae) in ista sua coronatione regni 
Bossine" (donosi Jorga, Notes et extraits vol. II. Paris 1899., str. 126 nota 4) 

Usoru i Soli, Stjepanu Ostoji ostade kao vazalu samo prava Bosna 
i Humska zemlja. 

Pad hercega Hrvoja. I tako ostade još jedini herceg Hrvoje 
na visini. Ali velika moć njegova i tako reći vladarski mu položaj 
bili su veoma zazorni ugarskim i zavidnim bosanskim velikašima, 
onda kralju Stjepanu Ostoji, a možda najviše Spljećanima, koji ga 
nijesu voljeli ne samo što je bio bogomil, nego poglavito s toga, 
što im nije poštivao autonomije. Svi su ga ti brojni dušmani svako- 
jako opadali pred kraljem Žigmundom, no ovaj ipak ne htjede da dira 
u svoga ,kuma“ i ,starca"“ hercega. Ali kad je Hrvoje (ljeti 1413.) 
mučke provalio u zemlju vojvode Sandalja Hranića, dok je taj u 
Srbiji vojevao protiv Turaka na strani Žigmundovoj, onda se kralj 
toliko razgnjevi, da ga je žrtvovao zavisti i mržnji ličnih protivnika : 
herceg Hrvoje bi proglašen buntovnikom i nevjernikom i lišen svega 
posjeda. Sada se Hrvoje povuče u Donje Kraje, naročito u grad Jajce, 
što ga je sam dao sagraditi i uze se spremati na obranu, ali videći, 
da je preslab, pozove Turke u pomoć. U augustu 1415. došlo 
je u Usori, negdje oko Doboja, do krvava sukoba između hercega 
Hrvoja i Turaka te ugarsko-slavonske vojske, koju je vodio ban Pavao 
Čupor Moslavački. Ugarsko-slavonska vojska bi ametom potučena, 
pače sam ban uz mnoge druge velikaše uhvaćen i pogubljen. Potom 
provale turske savezne čete Hrvojeve u Hrvatsku i Štajersku sve do 
Celja; to je prva provala Turaka u Hrvatsku (1415). 
Usorskom pobjedom postade Hrvoje i opet neograničen gospodar u 
zapadnoj Bosni, dok je ostali dio zemlje sve to većma dolazio u po- 
danstvo tursko, pak tako bi ugarski upliv potpuno istisnut iz Bosne 
i izgubljeno jednim udarcem za Žigmunda sve ono, što je istom ne- 
davno stečeno poslije toliko godina i uz gubitak tolike krvi. Od toga 
vremena kralj Žigmund nije više prelazio Save. Vojvoda Hrvoje me- 
dutim ne preživi dugo slave i pobjede svoje. U aprilu 1416. umre 
s nasladom u srcu, da se čitav svoj vijek održao u vlasti i ostao 
nepobijeđen. Njega valja ubrajati među najčuvenije ličnosti sredovječne 
hrvatske historije': u njegovoj su se ruci za punih dvadesetak godina 
sastajale sve niti bosanske spoljašnje i unutarnje politike, a po tome 


! Hrvatsko podrijetlo hercega Hrvoja ističe i madžarski historik Thallodczy 
(Codex _Blagay, u uvodu str. 129.) kazujući za nj, da potječe od hrvatskoga 
plemena Hrvatinića i da je bio u rodu s hrvatskim porodicama (,0 magaaHrva- 
tinicsok horvat nemzetsćgećbčli szarmazvan, atyafisagban allot a 
horvat csaladokkal.. ."). 

bješe i jedan od glavnih faktora u udesu susjedne Hrvatske i Dal- 
macije. Po smrti njegovoj rasturiše mu se posjedi na sve strane; bo- 
sanska mu imanja naslijedi sin Baoša Hercegović, inače neznatan i 
neugledan čovjek; Omiš s Krajinom dobije knez Ivaniš Nelipić, brat 
Hrvojeve žene Jelene, a otoke Korčulu, Brač i Hvar uze kralj Žig- 
mund sebi, ali samo za kratak čas, jer doskora prijedoše i oni u 
mletačku vlast. 

Drugi mletački rat (1418—1420). Dok se Žigmund, koji postade 
još 1411. njemačkim kraljem, boraveći više godina u tudini, zanimao 
zamršenim husitskim poslovima i velikim crkvenim raskolom, isteče 
petgodišnje primirje s Venecijom. Nato započe republika prva 
drugi mletački rat (1418—1420) istodobno u Furlanskoj i u 
Dalmaciji te održa konačno pobjedu na oba bojišta. Tečajem godine 
1420. predadoše joj se poslije dugotrajne i junačke obrane Trogir i 
Spljet, a onda pored grada Kotora još i otoci Korčula, Brač i Hvar. 
Rat se svršio bez ikakva mira ili primirja, i tako ostadoše hrvatskomu 
kraljevstvu od čitavoga jadranskoga primorja jedino frankapanski 
Senj i Krk na sjeveru, a Omiš s Krajinom i Poljicima na jugu. Tude 
je vladao moćni knez Ivaniš Nelipić, držeći u svojoj vlasti još i čitavu 
Hrvatsku Velebitu na jugu osim kraljevskih gradova Knina, Ostrovice 
i Bribira. 

Bosanske i srpske prilike. Međutim umre u Bosni kralj Stje- 
pan Ostoja, ostavivši prijestolje snu Stjepanu Ostojiću 
(1418—1421), no njega skoro zamijeni bivši kralj Stjepan Tvrtko 
I. Tvrtković (1421—1443). Sada sklopi Venecija s njime savez protiv 
kneza [vaniša Nelipića, nudeći mu sav posjed knežev osim grada 
Klisa; no upravo onda, kad se Stjepan Tvrtko II. spremao na rat 
protiv kneza Nelipića, provale Turci u Bosnu, a to ga prinudi, da 
se je približio Žigmundu. Provale turske isto tako prinudiše srpskoga 
despota Stjepana Lazarevića, da se je utekao pod okrilje Žigmun- 
dovo, pače se obavezao, da će mu po smrti ustupiti uz Beograd 
(koji je od 1403. imao u upravi kao vazal ugarsko-hrvatskoga kralja) 
još i Golubac na Dunavu. Stjepan Lazarević umr'o je 1427., a 
naslijedi ga nećak njegov Dorđe Branković (1427—1456), sin 
kosovskoga Vuka Brankovića; a taj odmah i ispuni obavezu ujakovu. 
Tako prijeđe sad Beograd ponovo u izravnu vlast 
ugarsko-hrvatskoga kralja, pod kojom ostade sve do 1521. 
No na glas o smrti despotovoj provali sultan Murat II. (1421 — 1451) 
u Srbiju, osvoji Kruševac (tadanju srpsku prijestolnicu) oružjem, a 


130 


Golubac izdajom. Nato započe Žigmund rat i podsjedne Golubac, ali 
sultan pohrli gradu u pomoć i pobije Žigmunda, tako da se je kralj 
morao uz teške gubitke povratiti u Ugarsku (1428). 

Nehaj Žigmundov za Ugarsku i Hrvatsku. Poslije toga ostavi 
nemirni kralj i opet svoju državu, predavši upravu u ruke svoje žene 
Barbare', tasta bana Hermana Celjskoga i šurjaka palatina Nikole 
Gorjanskoga. Za to je vrijeme postigao Žigmund davnu svoju želju, 
da ga je papa Eugen IV. (1433) okrunio u Rimu carskom krunom, 
dok je s Mlečanima utanačio primirje, koje je još jednom pred smrt 
svoju produžio. Ovako se konačno riješilo nemarom i nehajem kra- 
ljevim pitanje Dalmacije u mletačku korist za više vijekova, jer se 
ona otada više nikad ne sjedini s Hrvatskom. U to je doba bio hrvat- 
skim banom Nikola Frankapan (1426—1432), prvi od svoga 
roda, koji je uzeo ovo u hrvatskoj prošlosti toliko proslavljeno ime. 
Još prije negoli je postao banom posjedovao je, kao jedini član svoga 
roda, Krčki otok, Vinodol, Modruše, Senj, Gatsku i Liku u Hrvatskoj, 
a Cetin, Slunj i Ozalj u Slavoniji. Kad je postao banom, kralj Žigmund 
založio mu je za 28.000 dukata još i Bihać na Uni, Knin, Lapac-grad, 
Vrliku, Ostrovicu (kod Bribira), Skradin, lučku županiju između 
Zrmanje i Krke te Poljica. Tako je dakle ban Nikola Frankapan po- 
sjedovao gotovo čitavu Hrvatsku. U Slavoniji opet bješe banom Celjski 
knezHerman (1423—1435), tast kralja Zigmunda, u čijim je rukama 
bio velik dio Slavonije. Zbog nekih obiteljskih razmirica došlo je sada 
do sukoba između oba ova moćna roda, oko kojih se okupiše i ostali 
plemići; tako su nastale dvije stranke. Sada su Celjski pregli za tim, 
da ovladaju i u Hrvatskoj, a zatru Frankapane; no uto se vrati 
Žigmund iz tuđine i tako spriječi građanski rat. Skoro potom umr'o 
je ban Nikola Frankapan (26. juna 1432.) 1 ostavi devet sinova, koji 
osnovaše one grane frankapanske porodice, što će sve do druge pole 
XVII. vijeka igrati odlučnu ulogu u hrvatskoj povijesti. 

Obrambeni sustav. Oko toga vremena (1433—1434) pada Žig- 
mundova osnova na obranu hrvatskoga i ugarskoga kraljevstva, i to 
protiv Mlečana, Turaka i Husita. Svaki je imućniji plemić i velikaš 
morao sa svojim podanicima i službenicima ići u rat na kraljev poziv, 
dok je više siromašnijih imalo po jednoga opremiti. Hrvatska bude 


" Kraljica Barbara voljela je oblačiti crno odijelo; otale joj do danas spomen 
u hrvatskom narodu (oko Zagreba i u Zagorju) kao ,crna kraljica“. Često je 
boravila i na Medvedgradu, a spomen na to poznati je ,Kraljičin zdenac“ pod 
gradom. 

razdijeljena na tri vojnička tabora: prvije hrvatski prema Jadran- 
skome moru i Dalmaciji, a sačinjavahu ga ban hrvatski, grad Du- 
brovnik, knezovi Krbavski, Cetinski, Senjski i čitavo hrvatsko malo 
plemstvo; drugi je slavonski prema rijeci Uni sa slavonskim 
banom, knezovima Blagajskim, priorom vranskim, biskupom zagre- 
bačkim i susjedgradskim vlastelinom ; treći je usorski s velikašima. 
i plemićima donje Slavonije i južne Ugarske. Po ovoj osnovi ne samo 
da je odsad udešena obrana Hrvatske, nego je ona u neku ruku i 
zametak docnije Vojne Krajine. 


Konac Žigmundova vladanja. Posljednji dani Žigmundova 50- 
godišnjega vladanja bijahu u Hrvatskoj ispunjeni teškim nemirima i 
sukobima. Kad je ljeti 1434. umr'o knez Ivaniš Nelipić kao posljednji 
muški član svoje čuvene porodice, imala je naslijediti sve njegove 
prostrane posjede od Velebita do Cetine njegova kći jedinica Katarina, 
odnosno njezin muž knez Ivan (Anž) Frankapan, sin Nikole 
Frankapana i ban hrvatski po očevoj smrti (1432—1436). No Žigmund 
— ma da je još za života Nelipićeva privolio na to — uze se sada 
tome opirati zahtijevajući od Ivana Frankapana, da mu predade. svu 
ostavštinu kneza Ivaniša; a kad taj ne htjede da to učini, proglasi 
ga buntovnikom, liši svih časti i posjeda te naloži slavonskom 
banu Matku Talovcu (1435—1444)', da ga silom pokori. Tako 
planu 1436. u Hrvatskoj građanski rat, a taj se svrši nakon nenadane 
smrti bana Ivana Frankapana pobjedom kraljevskom. Imanja kneza 
Ivaniša Nelipića darova sada Žigmund banu Matku Talovcu i njegovoj 
braći Petru, Franku i Ivanu. Malo poslije, dne 9. decembra 1437., 
umre kralj Žigmund u Znojmu (u Moravskoj), poslije vladanja od po 
stoljeća, koje nije bilo srećno ni po Ugarsku ni _ po Hrvatsku. Lako- 
uman, rasipan i nestalan, niti je umio obraniti Hrvatskoj Dalmaciju, 
niti je znao da valjano zaštiti granice svoje države protiv provala 
turskih. Sve su to teško imali osjetiti nasljednici njegovi. 


Albert Habsburgovac (1438—1439). Po želji Ži&mundovoj iza- 
beru ugarski i hrvatski velikaši njegovim nasljednikom zeta mu 


' Ova je porodica bila starinom iz Korčule, no onda joj neki članovi posta- 
doše građani dubrovački. Kako se tada zvala, nije sigurno, jer ime Lukarevići 
(Luccari) nije nam ničim zajamčeno. Stupivši u službu kralja Žigmunda dobi posjed 
Topolovicu između Virovitice i Grđevca u tadanjoj križevačkoj županiji, koji 
se u službenim spisima zove Thallowch, Tallo cz; otale njihovo latinsko-ugar- 
sko ime de Thallowcz. Hrvati su po svoj prilici govorili Talovac ili Talevački. 

Alberta! Habsburgovca (1438—1439), koji se još 1422. vjenčao 
njegovom jedinicom  Jelisavetom. Kako Albert postade još i kralj 
češki i njemački, to je on prvi Habsburgovac, koji je okupio u svojoj 
ruci sve one zemlje, kojima su potomci njegovi kasnije stalno zavla- 
dali. Kralj Albert naslijedio je od tasta svoga još i rat s Turcima 
zbog srpskih prilika. Tude se radi neprekidnih navala sultana Mu- 
rata despot Đorđe Branković nalazio u očajnom položaju. Premda 
mu je dao kćer Maru za ženu (u augustu 1436.), ipak ne uzmože 
spriječiti Murata, da ne navali krajem 1438. na njegovu zemlju i 
podsjedne novu mu prijestolnicu Smederevo, koju i osvoji. Ne- 
srećni despot srpski pobježe u Ugarsku i zamoli pomoći. Ovdje se 
upravo sastao sabor u Budimu. Ovaj stvori takove zaključke, kojima 
bi gotovo sasvim oslabljena kraljevska vlast, a pojačana vlast sabora, 
bez kojega vladari više nijesu ništa mogli da čine. To je začetak 
svim daljim smutnjama u Ugarskoj. Želeći što prije pomoći despotu 
Đorđu Brankoviću, kralj Albert pristade na sve i započe privolom 
sabora vojnu. No kralj ne dopre dalje od Slankamena i Titela 
zbog nemarnosti ugarskih velikaša, koji ga nijesu poduprli dovoljnim 
brojem vojske. Međutim pade Smederevo u turske ruke (u augustu 
1439.), a ugarsku vojsku uhvati neka kužna bolest, od koje umre i 
sam kralj Albert na povratku u Beč (u mjestancu Neszmelju neda- 
leko od Đura 27, oktobra 1439.). Jedino znatnije mu je djelo, što je 
obnovio Severinsku banovinu (u jugoistočnoj Ugarskoj oko Or- 
šave) i u njoj postavio banom čuvenoga junaka podrijetlom Rumunja 
Janka Hunyadyja' ili Sibinjanin Janka naše narodne pjesme. 


Smrću Alberta Habsburgovca nastadoše prijestolonasljedne borbe 
u Ugarskoj i Hrvatskoj, koje oslabiše oba kraljevstva u tolikoj mjeri, 
da se više nijesu mogla valjano braniti od turske premoći. 


! Svi suvremeni hrvatskim jezikom pisani spomenici zovu kralja Alber- 
tom (lat. Albertus); njemačka je forma Albrecht. 


2 Svi naši stari izvori vazda pišu vojvoda Janko (nikad Ivan), a gdjekad i 
Jankul, kako su ga i Turci zvali. Rumunjsko podrijetlo njegovo danas je 
sasvim sigurno utvrđeno, ali i to, da je tada ova već otprije nobilizirana 
porodica bila jako pomadžarena. Sam Janko znao je samo traljavo latinski, a u 
saborima govorio je ponajviše madžarskim jezikom. Najveća svoja vojnička 
djela stekao je na srpskoj zemlji. Tako je vojvoda Janko narodni junak Rumunja, 
Madžara i Srba te Hrvata. 

g 
Vladislav I. i Ladislav IV. (V.). 


(1440—1457). 

Pitanje o nasljedstvu. Albert Habsburgovac ostavi iza sebe 
dvije kćeri!' i udovicu Jelisavetu u blagoslovenom stanju. U prvi čas 
preuze ona samovlasno po smrti muževljevoj vladanje u Ugarskoj i 
Hrvatskoj, ističući sebe kao glavnu baštinicu kralja Žigmunda. U 
čvrstoj nadi, da će roditi sina nasljednika, mjesto koga će ona pre- 
uzeti vladanje, pobrine se, da što prije dobije u svoje ruke krunu 
sv. Stjepana. To joj i uspje uz pomoć neke njemačke dvorkinje ; 
ova je .potajno otpremila svetu krunu iz Višegrada u Komarom, 
gdje se nalazila kraljica Jelisaveta. Oko Jelisavete okupili su se 
samo neki njezini rođaci, naročito knezovi Celjski Fridrik i Ulrik, 
neki Frankapani i knez Nikola Iločki"; dok su većina velikaša i 
plemstva ugarskoga i hrvatskoga, pače i rodak njezin mačvanski 
ban Ladislav Gorjanski, sin palatina Nikole, željeli, da se u to po- 
gibeljno doba izabere za kralja čovjek podoban, da obrani Ugarsku 
i Hrvatsku od spoljašnjih neprijatelja, a naročito od sultana Murata II. 
Jedni su htjeli, da se izabere sin srpskoga despota Đorđa Branko- 
vića Lazar, no velika se većina konačno odluči na saboru u Budimu 
(početkom januara 1440.) za šesnaestgodišnjega viteškog poljskog 
kralja Vladislava Jagelovića, koga je upravo u taj čas mamio sultan 
Murat IL. u savez protiv Ugarske. No dok je sjajno poslanstvo ugar- 
skih i hrvatskih velikaša, a među njima i ban Matko Talovac, pošlo 
u Krakov po novoodabranog kralja, rodi Jelisaveta sina Ladislava 
Postuma (22. febr. 1440.), koga doskora dade okruniti u Stolnom 
Biogradu krunom sv. Stjepana po ostrogonskom nadbiskupu Dioniziju 
Szechyju (15. maja). Međutim ostavi Vladislav Poljsku i stiže s nešto 
vojske u Budim. Sada ostave svi velikaši, osim knezova Celjskih, 
Jelisavetu i njezina sina te se poklone Vladislavu, koga sabor po- 
novo jednoglasno izabere kraljem ugarsko-hrvatskim, proglasivši pod- 
jedno krunisanje djeteta Ladislava ništetnim. Potom ga okruni (17. 
jula) isti ostrogonski nadbiskup Dionizije Szćchy u Stolnom Biogradu, 


! Anui Jelisavetu; Jelisaveta je mati ugar. hrv. kralja Vladislava 11.(1490—1516). 

? Iločki, potomci palatina Konta, bili su bez sumnje Sloveni, a ne Madžari. 
Budući da ih suvremeni talijanski i latinski dubrovački spisi nazivlju Iločki 
(Ilozchi ili de Ilo ch), kako to dokazuje zbirka Thall6czy-Gelcich, Raguza 
€s Magyarorszag (Bdpst 1887.), str. 450, 481, 581, 597, 607. vidimo, da su ih Hrvati 
tada zvali lločki; Madžari zvali su ih Ujlaky. 

ali ne krunom sv. Stjepana, jer ta je bila u rukama kraljice Jelisa- 
vete, nego nekom krunom iz grobnice sv. Stjepana, kao Vladislava I. 
(1440— 1444). 

Prva podsada Beograda (1440) 1 građanski rat. Te veli- 
kaške borbe za prijestolje upotrijebi sultan Murat Il, pak podsjedne: 
Beograd, koji je branio junački prior vranski Ivan Talovac, 
brat slavonskoga bana Matka i hrvatskoga bana Petra (ili Perka): 
(1438— 1453). Sultan opkoli grad s kopna i sa savske i dunavske 
strane te ga uze biti iz velikih podsadnih strojeva i topova (prvi 
put), koji su izbacivali okrugla kamena taneta. No svi mu juriši 
kroz čitavih šest mjeseci (od maja do oktobra 1440.) bijahu uzaludni: 
Ivan Talovac ravnao je obranom grada, posluživši se također (prvi 
put) ognjenim oružjem, tolikom vještinom, da se sultan, izgubivši 
oko 17.000 ljudi, konačno morao pred zimu sramotno povratiti u 
Drenopolje. 

Uzmak sultanov pod Beogradom omogući kralju Vladislavu I., 
da riješi pitanje nasljedstva na ugarsko-hrvatskom prijestolu, to jest 
da obračuna s Jelisavetom i njezinom strankom. Na čelu joj bijahu 
kapetan čeških plaćenika Jan Jiskra od Brandisa, koji je imao u 
svojoj vlasti sjeverozapadnu Ugarsku, onda Fridrik i Ulrik Celjski, 
gospodari znatnoga dijela Slavonije, te neki Frankapani u Slavoniji. 
Sva ostala Hrvatska i Ugarska bila je uz Vladislava I. Osjećajući se 
preslabom, da se sama bije s kraljem, pozove Jelisaveta u pomoć 
rođaka i skrbnika malodobnoga svoga sina Ladislava, njemačkoga 
kralja Fridrika Ill, Habsburgovca. Taj se odsada kroz više od po 
stoljeća jednako uplitao u poslove Ugarske i Hrvatske nastojeći, da 
svome rodu definitivno steče vladanje u oba kraljevstva. Jelisaveta 
predade mu (krajem augusta 1440, u Hainburgu) s krunom sv. Stje- 
pana još i sina Ladislava na odgajanje, našto joj on uzajmi 5000 
dukata, da uzmogne plaćati vojsku. Sada plane krvav građanski 
rat u Ugarskoj i Hrvatskoj, za kojega je naročito Zagreb ljuto 
stradao od nasilja Ulrika Celjskoga i njegovih njemačkih službenika, 
kojima je zapovijedao Čeh Jan Vitovec. Konačno je ipak prevagnula 
stranka kralja Vladislava 1., pa tako bude, poglavito nastojanjem 
papinskoga kardinala Julijana Cesarinija, sklopljen mir (16. decembra 
1442. u Đuru). Utanačeno bješe, da kralj Vladislav 1. ima vladati do 
svoje smrti, a onda da ga ima naslijediti Ladislav Postumus. Mir 
bješe stim sigurniji za Vladislava, što je već treći dan poslije nje- 
Sova proglašenja (19. dec.) iznenada umrla kraljica Jelisaveta. Za. 

vrijeme toga građanskoga rata ote hrvatskomu kraljevstvu bosanski 
vojvoda Stjepan Vukčić Kosača, sinovac i baštinik vojvode Sandalja 
Hranića, gospodara gotovo čitave Humske zemlje, Krajinu između 
Cetine i Neretve s Omišem i poljičkom župom; no malo potom (po- 
četkom 1444.) ugrabi mu mletačka republika Omiš i Poljica ostavivši 
mu samo Krajinu. Tako bi Hrvatska na jugu konačno potpuno otis- 
nuta od mora, dok su joj županije u nutrašnjosti pomalo preoteli 
bosanski kralj i njegove vojvode. 


Veliki turski rat (1443—1444). Kralj Vladislav 1. nije mogao 
da to spriječi, jer je u isto vrijeme ratovao s Turcima. Još u godini 
1441. vojevao je novoimenovani erdeljski vojvoda, glavni kraljev sa- 
vjetnik i vojskovođa Janko Hunyady u Erdelju tolikom srećom, da 
se je stalo pomišljati na opću vojnu protiv Turaka _a sa ciljem, da 
se oni izbace iz Evrope. To su mišljenje zastupali živim riječima u 
prvom redu papinski poslanik kardinal Julijan Cesarini, pa bosanski 
kralj Stjepan Tvrtko II. i protjerani despot srpski Đorđe Branković. 
I odista zaključi ugarski sabor (u januaru 1443. u Budimu) rat, u 
kojem prodre kralj s vojvodom Jankom Hunyadyjem na čelu vojske 
sve do Zlatice nedaleko Sofije na podnožju Balkana (na Badnjak 
1443.), pobijedivši u nekoliko odlučnih bitaka Turke. Ali sada prisili 
velika studen i oskudica hrane kralja Vladislava na povratak, za 
kojega bjehu Turci kod Kunovice nedaleko od Niša (početkom 1444.) 
ponovo tako snažno poraženi, da se još za same bitke od njih od- 
metnuše pokoreni Arbanasi sa svojim vodom Đorđem Skender- 
begom Kastriotićem. Nato ponudi sultan Murat Il. mir, koji 
bi sklopljen (13. jula 1444.) u Segedinu na deset godina. Sada se 
Srbija oslobodi turske vlasti, a despot Đorđe Branković povrati u 
svoju zemlju. 


Ali tek što je mir bio potpisan, uze kardinal Julijan Cesarini 
nagovarati velikaše na nov rat tvrdeći, da prisege dane ,nevjerni- 
cima“ ne vrijede. Tako je i opet došlo do rata, sve protiv savjeta 
despota Đorđa Brankovića, koji se ne htjede da pridruži Vladislavu 
na veliku srdžbu Janka Hunyadyja. Da se obiđe Srbija i teško pro- 
hodni Balkan, a i opet s namjerom, da se Turci istjeraju iz Evrope, 
krenulo je pod vodstvom kralja Vladislava i Janka Hunyadyja oko 
16.000 vojske niz Dunav desnom obalom, pa onda skrene do Varne 
na Crnom moru. No ovdje joj dne 10. novembra 1444. zakrči dalje 
napredovanje sultan Murat s 40.000 momaka, a kako ju je zatekao 

nepripravnu, potuče je ametom. Sam kralj Vladislav pogibe u boju', 
a s njime uz mnoge svjetovne i crkvene dostojanstvenike i kardinal 
Julijan Cesarini. Samo vojvoda Janko i ban Franko Talovac spasu 
se s nešto vojske. Tom pobjedom turskom prestaju navalni ratovi 
ugarsko-hrvatskih kraljeva protiv Turaka; oni se odsada dalje nalaze 
sve do pod kraj XVII. vijeka u defenzivi. 


Ladislav IV. (V.) (1445—1457) i gubernator Janko Hunyady 
(1446 — 1452). Kad se u Ugarskoj saznalo za pogibiju kraljevu, sa- 
stanu se velikaši, plemići i zastupnici kr. slob. gradova koncem 
aprila 1445. u Pešti na sabor, na kojem izaberu Ladislava IV. (V.) 
(1445—1457) ugarsko-hrvatskim kraljem. No kad skrbnik njegov, nje- 
mački kralj Fridrik III., ne htjede da gospodi izruči petgodišnje di- 
jete s krunom sv. Stjepana, izaberu oni na novosazvanom saboru na 
polju R&košu kod Pešte (5. juna 1441.) najpopularnijega čovjeka ovoga 
vremena vojvodu Janka Hunyadyja gubernatorom (1446—1452), 
predavši mu svu vlast u ruke. Odmah potom pozove gubernator 
kralja Fridrika, da izruči kralja Ladislava zajedno s krunom sv. Stje- 
pana, a kad on to odbije, zače Janko Hunyady rat; no svrši ga brzo, 
jer želeći, da se što duže održi u vlasti, nije mu bilo baš toliko stalo, 
da natjera Fridrika na ispunjenje zahtjeva. Potom okrene Hunyady 
na Turke, da osveti poraz kod Varne, jer mir sa sultanom još nije 
bio obnovljen. Na polju Kosovu došlo je do trodnevnoga boja (18., 
19, i 20. oktobra 1448.), ali se svrši potpunim porazom ugarske i 
hrvatske vojske. U boju pogiboše hrvatski ban Franko (Franjo) Ta- 
lovac, suban brata Petra (Perka) i sestrić gubernatorov slavonski ban 
Ivan Szekely.“ Poslije boja dade srpski despot Đorđe Branković uhva- 
titi Janka Hunyadyja i baci ga u Smederevu u tamnicu. Razlog bješe, 
što je gubernator prolazeći Srbijom u turski rat ljuto opustošio des- 
potovu zemlju, budući da mu se despot ni taj put ne htjede da pri- 
druži. Istom poslije dvomjesečnoga tamnovanja domogne se Janko 
Hunyady nastojanjem ugarskih velikaša slobode, našto sklopi s novim 
sultanom Mehmedom |I. (1451—1481), sinom Muratovim, primirje 
na tri godine. Ujedno utanači gubernator i s kraljem Fridrikom III. 
tajni ugovor, po kojemu mu bude gubernatorstvo zajamčeno sve do 
osamnaeste godine kralja Ladislava (to jest do 1458). No dobrza po- 
dignu austrijski staleži bunu protiv Fridrika III, i prisile ga, da im 


" Otale ga Poljaci prozvaše ,Varnenčik". 
?* Banović Sekula narodne pjesme. 

izruči dvanaestgodišnjega Ladislava (1452). Ladislav nastani se potom 
u Beču i preuze vladanje u Austriji, Češkoj, Ugarskoj i Hrvatskoj, 
no tako, da je u Austriji umjesto njega vodio državne poslove kao 
upravitelj Ulrik Eizinger, u Češkoj Đuro Podjebradski, 
a u Ugarskoj i Hrvatskoj Janko Hunyady, dok je vlast Fri- 
drika II. stegnuta na Štajersku, Korušku i Kranjsku. Odgojiteljem 
mladoga kralja opet bi postavljen opaki mu rodak knez Ulrik Celjski. 
Sada se Janko Hunyady odreče časti gubernatora, a mladi ga kralj 
imenova (1453) vrhovnim vojskovođom i upraviteljem financija u 
Ugarskoj i Hrvatskoj te podjedno ga obdari naslovom kneza Bistrič- 
koga: (perpetuus comes Bistriciensis necnon regni Hungariae capi- 
taneus generalis). 


Hrvatske prilike. Za sve vrijeme tih krupnih spoljašnjih doga- 
daja, koji čine i dio hrvatske historije, imao je narod hrvatski unutar 
svojih granica propatiti mnogo teških dana. Po smrti Matka Talovca 
(početkom 1445.) ugrabe sebi slavonsko banstvo knezovi Fridrik i 
Ulrik Celjski, zet srpskoga despota Đorđa Brankovića, i uzmu oti- 
mati imanja braći Talovcima i biskupiji zagrebačkoj. Za tih domaćih 
bojeva pogibe prior vranski i nekada junački branitelj Beograda 
(1440) Ivan Talovac. Nasilja knezova Celjskih izazvaše srdžbu ostalih 
velikaša; stoga naloži stolno-biogradski sabor gubernatoru Janku 
Hunyadyju (1446), da ih silom pokori. Gubernator uzme Đurđevac, 
popali varoš Varaždin i udari na Štajersku, a odavle onda preko Medu- 
murja na Koprivnicu. Celjski knezovi predadu oteta imanja i gra- 
dove, no slavonska im banska čast ostade, ali ipak tako, da su se 
i oni i hrvatsko-dalmatinski ban Petar Talovac imali pokoravati gu- 
bernatorovu sestriću Ivanu Szekelyju, koji bi imenovan uz upravitelja 
vranskoga priorata ne samo hrvatsko-dalmatinsko-slavonskim banom, 
nego još i vicegubernatorom hrvatskim (vicegubernator in 
regno Sclavonie constitutus). Uza sve to imao je ban i viceguber- 
nator Ivan Szekely teških borba s Celjskima, dok je Petar Talovac, 
vladajući čitavom zemljom na jugu Velebita, imao pune ruke posla 
s Mlečanima, bosanskim kraljem Stjepanom Tomom [1444— 
1461), nasljednikom Stjepana Tvrtka I1.,1 Stjepanom Vukčićem 
Kosačom, koji se sam prozva kao gospodar Humske zemlje (oko 
1448.) hercegom sv. Save, a otale mu otada i zemlji ime He r- 
cegovina. U isto su vrijeme vladali knezovi Frankapani sjevernom 


! Bistrica, madž. Besztercze, u Erdelju. 

Hrvatskom kao samostalni gospodari ne mareći ni za malodobna 
kralja, ni za gubernatora, ni za banove. Godine 1449. razdijele onn 
između sebe golemi zemljišni posjed svoga roda u osam dijelova, 
i tako bi osnovano osam grana porodice Frankapanske, od kojih. 
neke brzo izumriješe, a ostadoše Tržačka!', Ozaljska, Slunjska i Ce- 
tinska. Uto umre ban Petar Talovac, a hrvatsko-dalmatinskim banom 
postade stariji sin gubernatorov Ladislav Hunyady (1453). Ali 
on nikad ne vidje svoje banovine prepustivši je domaćim nemirima i 
borbama, dok su u Slavoniji po pogibiji Ivana Szečkelyja na Kosovu 
(1448) ostali kao banovi sami knezovi Celjski, Fridrik (do 1454.) i 
Ulrik (do 1456.). 

Druga podsada Beograda (1456). Međutim osvoji 29. maja 1453, 
sultan Mehmed Il. Carigrad (otale mu pridjev Fatih, osvojitelj). 
Tako pade posljednji ostatak tisućljetnoga bizantinskoga carstva. 
Dojam te katastrofe, koja nije došla nenadano, bijaše ipak neobićno: 
jak ne samo u Hrvatskoj i Ugarskoj, nego i po čitavoj zapadnoj Evropi. 
Već 1454. zametne Janko Hunyady rat s Turcima, ali s malo uspjeha. 
Stoga se odlučio povesti ,križarsku“ vojnu uz pomoć čitave zapadne 
Evrope. Papa Nikola V. pošlje čuvenoga redovnika Talijana Ivana 
Kapistrana, da svojom neodoljivom besjedom okupi oko sebe 
što više križara u Austriji, Češkoj i Ugarskoj. I odista, kad sultan: 
Mehmed Fatih 1456. udari sa 150.000 momaka na Beograd, taj ,ključ: 
Ugarske“, bude on od četa Kapistranovih i Hunyadyjevih pod vod- 
stvom Jankovim ametice poražen, naiprije na Savi i Dunavu, a onda. 
na kopnu (u julu 1456.). To je bilo najslavnije djelo ,Sibinjanina 
Janka“, ali i posljednje, jer nekoliko nedjelja poslije te pobjede umre: 
od kuge slavljeni junak u Zemunu (11. augusta), a dobrza za njim 
i drug mu Ivan Kapistran u Iloku (23. oktobra), gdje bi i sahranjen'. 

Sukob između Hunyadyjevaca i Celjskih. Za vrijeme tih tur- 
skih ratova ljuto se zavadiše Janko Hunyady i knez Ulrik Celjski, u 
čijoj je vlasti bio mladi kralj Ladislav IV. (V.). Po smrti hrvatskoga. 
bana Petra Talovca naime prisvoji Ulrik Celjski nasilnim načinom i 
hrvatsko-dalmatinsku banovinu, pače se pojagmi i za imanjima Ta- 
lovčevim pa ugrabi ubrzo i svu Hrvatsku osim Klisa i Frankapanskih 
posjeda. Kod toga ga je izdašno pomagao herceg Stjepan Vukčić. 

! Tržac je danas tik hrvatske granice u sjeverozapadnoj Bosni nedaleko: 
od Cetina. 

* Janko Hunyady sahranjen je u erdeljskomu Gyulafeherv4ru (u stolnoj crkvi), 
gdje mu se grob sačuvao do danas. 

Ali kako je još prije toga imenovan hrvatskim banom Ladislav Hu- 
nyady, došlo je do teškoga sukoba među njima. Ovaj se konačno svrši 
tako, da je Ladislav Hunyady dao pogubiti Ulrika Celjskoga (9. no- 
vembra 1456.) u Beogradu, kamo je stigao s kraljem Ladislavom 
poslije srećne obrane grada. Ulrik Celjski bijaše posljednji član svoga 
nasilnoga roda, koji je Hrvatskoj, napose gradu Zagrebu i njegovoj 
biskupiji, nanio mnogo teških udaraca i uvreda. Nešto kasnije, na 
Badnjak iste godine, umre i tast njegov srpski despot Đorđe Branković. 

Prijeku smrt svoga rođaka i odgojitelja dobrza osveti kralj La- 
dislav, ma da se zakleo udovici Janka Hunyadyja, Jelisaveti Szilagyi, 
da to ne će učiniti. Kralj je naime dao Ladislava Hunyadya 
nenadano u Budimu, kad ga je zajedno s mlađim bratom Matijašem 
pozvao na dogovor, uhvatiti i pogubiti (16. marta 1457.). Poslije toga 
žurno ostavi Budim i povede sobom kao sužnja mlađega sina Janka 
Hunyadyja Matijaša u Prag. Osam mjeseci docnije umre iznenada 
sedamnaestgodišnji Ladislav IV. (V.) u Pragu (23. novembra 1457.) 
Smrću njegovom raspade se u čas personalna unija između Austrije, 
Češke i Ugarske s Hrvatskom, a kako kralj nije ostavio potomka, 
imale su Ugarska i Hrvatska sada izabrati sebi novoga vladara. Poslije 
podužeg raspravljanja odluče se velikaši, poglavito pod pritiskom 
nižega plemstva, koje je listom bilo na strani Hunyadyjevaca, na sa- 
boru u Budimu početkom 1458. za mlađega sina Jankova Matijaša', 
koji se obično zove Korvin po gavranu, što ga je još otac njegov 
nosio u grbu. 


XI. 


Matijaš I. Korvin. 
(1458 —1490). 


Učvršćenje vlasti. Matijaš I. Korvin bješe još uvijek u zatvoru, 
kad je umr'o Ladislav IV. (V.),no odmah sjutradan pusti ga na slo- 
bodu češki upravitelj, a malo potom i kraljĐuro Podjebradski 
(1458—1471), zaručivši ga tom prilikom sa svojom kćerkom Katarinom. 
Budući da je Matijašu Korvinu tada, kad je izabran kraljem, bilo 
jedva 15 godina, izaberu velikaši njegova ujaka Mihajla Szila- 
£yija'* gubernatorom na pet godina. No mladi Matijaš pokaza odmah 


! Svi suvremeni hrvatskim jezikom pisani izvori zovu kralja Matijaš. a tako 
narodna pjesma još i danas. 
* Svilojević starije narodne pjesme (bugarštica). 

u početku toliko energije i samosvijesti, da se je ubrzo riješio uja- 
kova skrbništva i preuzeo vladu sam. 

Prvo mu je bilo, da je povratio ugled kraljevskoj vlasti u Hrvat- 
skoj, gdje je već dulje vremena vladala prosta sila, naročito netom 
izumrlih knezova Celjskih, i gdje su se bosanski kralj Stjepan _ Toma, 
herceg Stjepan Vukčić i Venecija otimali za pojedine gradove, Sad 
imenova kralj hrvatsko-dalmatinskim banom Pavla Špirančića 
(1459—1463), a taj samo teškom mukom održa Klis. No istodobno 
urote se protiv kralja Matijaša glavni državni velikaši: Ladislav Gor- 
janski, Nikola Iločki i sam ujak njegov Mihajlo Szilagyi, i ponude 
Ugarsku i Hrvatsku njemačkomu kralju Fridriku Il. Kako mlitavac 
Fridrik ne poduze ništa odlučno, da ostvari te _ ponude, uspje Mati- 
jašu doskora, da se izmirio s nezadovoljnicima, a konačno i s Fridri- 
kom. Njemački kralj povrati uz odštetu od 80.000 dukata krunu sv. 
Stjepana i zadovolji se naslovom ugarskoga i hrvatskoga kralja, a 
Matijaš primi obavezu u ime države, da će ga u Ugarskoj i Hrvatskoj, 
ako ne ostavi zakonita sina, naslijediti Fridrik ili koji od njegovih 
sinova (24. jula 1463.). Iza toga bi Matijaš poslije šestgodišnjega vla- 
danja (29. marta 1464.) svečano okrunjen za kralja, povrativši podjedno 
obadvjema kraljevstvima snagu i unutarnji mir, kakvog ona nijesu 
uživala tamo od smrti Ludovika I. 

Pad Bosne. Međutim se zgodiše znatne promjene na jugu. Po- 
najprije je propala sasvim poslije pada Smedereva Srbija, postavši 
turskim pašalukom (1459), a onda dođe red na Bosnu. Ovdje je 
vladao po smrti Stjepana Tome njegov snStjepan Tomašević 
(1461—1463) bez ugleda i potrebne snage, da se obrani od velike 
sile turske, pouzdavajući se jedino u pomoć papinsku i kralja Mati- 
jaša. No dok je Matijaš bio zabavljen pregovorima s njemačkim kra- 
ljem Fridrikom III., provali u maju 1463. sultan Mehmed II. sa 150.000 
momaka u Bosnu i pokori je za malo dana. Nesrećni kralj Stjepan 
Tomašević pobježe iz Bobovca, prijestolnice svoje, u Jajce, a odavle 
u tvrdi Ključ na Sani. Izdajom vojvode Radaka pade Bobovac Tur- 
cima u ruke, dok se Jajce predade bez borbe, a Ključ iza očajne 
obrane, nakon što su Turci prisegom obrekli kralju štedjeti život. 
Ipak ga sultan dade pogubiti u svom taboru pred Jajcem. Tako 
propade kraljevstvo bosansko. Jedino Hercegovina, gdje 
je nezavisno vladao Stjepan Vukčić, ostade slobodna, odbivši u svojim 
kršnim planinama tursku vojsku. Kad je kralj Matijaš saznao za 
propast Bosne, odluči se još iste godine pred zimu na vojnu za nje- 

zino oslobođenje. Na sam Božić uzme Jajce, a idućih godina još i 
svu sjevernu Bosnu te osnova dvije banovine: Jajačku u po- 
rječju Vrbasa sa središtem u Jajcu iSrebreničku između donje 
Bosne i Drine, pa Save i Majevice planine, sa središtem u gradu 
Srebrniku. Od ovih imala je prva da brani Turcima ulaz u Hrvatsku, 
a druga u Slavoniju i južnu Ugarsku. 

Češki zapletaji i austrijski rat. Uto se zaplete kralj Matijaš 
u češke poslove. Kad je papa Pio II. zbog zaštićivanja Husita izopćio 
i lišio krune češkoga kralja Đuru Podjebradskoga, provali Matijaš 
kao papinski saveznik s vojskom svojom u Moravsku i Češku, gdje 
ga katolici izaberu svojim kraljem (1469). Ali zemlje ne uzmože uz- 
držati, jer je većina čeških velikaša po smrti Đure Podjebradskoga 
izabrala i okrunila kraljem poljskoga kraljevića Vladislava Ja- 
gelovića. Radi tih zališnih ratova, a i prekomjerne strogosti Mati- 
jaševe, podiže se u Ugarskoj i Hrvatskoj protiv njega buna s na- 
mjerom, da ga skine s prijestola i da uzme poljskoga kraljevića Ka- 
zimira Jagelovića za kralja. No energični Matijaš uguši tu bunu još 
u njezinu zametku, kaznivši teško njezine kolovođe, a onda okrene 
opet pažnju svoju češkim zapletajima ; ali uvjerivši se, da ne će pot- 
puno uspjeti, sklopi s kraljem Vladislavom mir u Olomucu (1479). 
Matijaš priznade Vladislava Jagelovića kraljem češkim i dobi uz 
naslov češkoga kralja (rex Bohemiae) u doživotnu upravu Mo- 
ravsku, Šlesku i Lužicu; po smrti Matijaševoj mogu Česi iskupiti ove 
pokrajine za 400.000 dukata. Još prije izmirenja sa češkim kraljem 
navijestio je kralj Matijaš rat njemačkomu kralju Fridriku III., s kojim 
je već dulje vremena bio u zavadi. Dvanaest godina (1477—1488) 
udarahu Ugri na Austriju, pače 1485. osvoje i Beč, gdje kralj Matijaš 
uredi sebi dvor. No dok je kralj Matijaš ovako širio granice svoje 
države na sjeveru, ljuto je stradala Hrvatska ne samo od Turaka, 
nego i od njegove samosile. 

Hrvatske prilike. Otkako je pala Bosna, Turci su jednako pro- 
valjivali u Hrvatsku, a naročito su ljuto postradale Lika s Krbavom 
i današnja sjeverna Dalmacija, pače pojedini odredi turski doprli su 
gdjekad sve do Senja i južne Kranjske. Vraćajući se natrag Turci 
su vazda sobom vodili mnogo hiljada kršćanskoga roblja, koje bi ili 
naseljavali po Bosni po svojim posjedima kao ,raju", ili prodavali 
dalje na istok. Godine 1469. bijaše nevolja već toliko teška, da su 
se pojedini hrvatski velikaši, a naročito knezovi Frankapani, stali 
obraćati za pomoć Veneciji i njemačkomu kralju Fridriku III., jer im 

Matijaš — zaokupljen češkim ratom — ne uzmože ništa učiniti. Kad 
to sazna kralj Matijaš, uplaši se, da se ne bi Venecija, pomažući 
tobože Frankapane, ugnijezdila u Senju, i stoga pošlje u Hrvatsku 
kapetana Blaža Podmanickoga: s kraljevskom vojskom, a taj onda 
otme Frankapanima Senj. Tako postade Senj kraljevskim gradom, a 
doskora bi u njem uređena na obranu njegovu od Mlečana i Turaka 
kapetanija, obuhvalajući docnije čitavo primorje i Otočac. Gubitak 
Senja bijaše težak udarac za porodicu Frankapana, pa stoga i na- 
stade neprijateljstvo između nje i kralja Matijaša, a pogotovo otkad 
joj kralj ote još i čitavo primorje od Trsata do Senja i Vinodol. Kako 
su se Frankapani utjecali Veneciji u zaštitu, navali Krčki knez Ivan 
na sučelne gradove Novi i Bribir; no time je izazvao kapetana Blaža 
Podmanickoga, da je udario na Krčki otok. Ali još prije negoli je 
otok mogao doći u vlast kraljevu, predade ga Ivan Frankapan Ve- 
neciji (1480). Time bi rod Frankapana sasvim potisnut od mora, a 
Hrvatskaizgubiiposljednjisvoj otok. U vrijeme ovih 
smutnja podijeli kralj Matijaš (1477) kraljevstvu hrvatskomu znatno 
pravo, da sebi samo bira na saboru posebnoga zemalj- 


skoga glavara vojske (capitaneus regni), koji ne mora da 
bude ban. 


Bosanski poslovi. Međutim je kralj Matijaš ratovao i s Tur- 
cima. Godine 1471. pade Počitelj na Neretvi u turske ruke,a s njime 
i čitava zemlja između Cetine i Neretve osim primorja. Iduće godine 
uskrisi kralj Matijaš dostojanstvo bosanskoga kralja, imenovavši i 
okrunivši bosanskim kraljem Nikolulločkoga (1472—1477), 
teljem vranskoga priorata. Ovaj primjer, da su Hrvatska, Slavonija, 
Dalmacija i Bosna činile jednu administrativnu cjelinu, 
nije osamljen u ovo doba, što je zacijelo veoma poučna činjenica iz 
vremena najslavnijega ugarskoga kralja.* Zadaća Nikole Iločkoga bješe, 
da Turcima otme preostali dio Bosne; no on je nije ispunio. Po nje- 
govoj smrti odluči se sam kralj Matijaš na provalu u Bosnu i odista 
dopre do Sarajeva (Vrhbosne) (1480); ali uspjeh kraljev bješe ipak 


! Majer (= Madžar) Blaž hrvatskih suvremenih ljetopisa. 

? Još 1464. je slavonski velikaš Emerik Zapoljski ,gubernator Bosnae, ac Dal- 
matiae et Croatiae necnon Sclavoniae banus“, a tako isto i njegovi nasljednici Ladislav 
Diszn6si i Petar Szobi (1465, 1466), Ivan Thuz od Laka (1466) i Blaž Podmanicki 
(1470 —1478). Prvi jajački ban Petar D6czi spominje se tek 1480. (Gl. Thal- 
lćczy, A Jajczai bansag tčrtčnete, Budapest 1915.. str. 272—273.) 

samo privremen, pače dvije godine docnije (1482) pokore Turci Her- 
cegovinu. Dalje mu vojevanje s Turcima prekine rat s njemačkim 
kraljem Fridrikom III., za kojega umre kralj Matijaš u Beču 6. aprila 
1490., navršivši istom 47 godina. 

Ličnost kraljeva. Kralj Matijaš bijaše nesumnjivo najznatniji 
vladar svoga vremena. Potpuno samostalan, energičan, nepopustljiv 
prema svojim protivnicima, gospodar svakom oligarhijskom pokretu, 
a seljaku i građaninu pravi zaštitnik', to su kreposti, što su ga resile. 
Osvajanja njegova proslaviše doduše ime njegovo, ali i nanesoše teških 
udaraca naročito Hrvatskoj. Inače bijaše kralj Matijaš osobito da- 
rovit muž rijetke naobrazbe, duhovit i vješt govornik, velik i iskren 
prijatelj znanosti i umjetnosti, skupljajući oko sebe pjesnike i pisce. 
Državu podigao je do zamjerne snage i sjaja; mogao je postaviti na 
noge do 150.000 momaka na kopnu i 330 ratnih lađa, koje po moru, 
a koje po Dunavu, Dravi i Savi. Tada bješe središte dunavskog bro- 
dovlja Petrovaradin, a zapovjednikom neko vrijeme Petar Doczy 
(Dojčin Petar narodne pjesme), nekoć ban jajački. Za vladanja Ma- 
tijaševa pojavile su se i prve štamparije u Ugarskoj, a 1483. štam- 
pana je i prva hrvatska knjiga (misal nepoznata redaktora, možda u 
Veneciji). 

Kralj Matijaš bijaše tri puta oženjen, ali ni jedna mu žena ne 
rodi djece, već je jedino imao nezakonita sina Ivaniša (rođen 
1473. u Vratislavi u Šleskoj). Potkraj života stao je kralj Matijaš 
svakojako nastojati, da mu osigura nasljedstvo, davši mu ime ,Kor- 
vin" i mnogobrojna imanja, pače i čast kraljevskoga princa na dvoru. 
Međutim kad umre kralj Matijaš, sve je pošlo drugim putem, ma da 
su velikaši i kr. slob. gradovi položili kralju Matijašu prisegu, da će 
po njegovoj smrti sina mu Ivaniša izabrati kraljem. 


XII. 
Vladislav IL. i Ludovik II. 


(1490—1526). 


Izbor kralja Vladislava II. Nasljedstvu [Ivaniša Korvina najviše 
je smetalo, pored njegova nezakonitog poroda, neprijateljsko raspolo- 
ženje glavnih ugarskih velikaša protiv strogoga kralja Matijaša: jedino 


' Otale drevna hrvatska rečenica: ,Pokle kralj Matijaš spi. mkakve pravice ni.“ 
* Hrvatski spomenici toga vremena, tako kameni natpis glagolskim pismenima 
u nar. arh. muzeju u Zagrebu, zovu ga vazda Ivaniš. 

slavonski velikaši, naročito knez Lovro Iločki, sin nekadašnjega bo- 
sanskoga kralja, bili su listom za Ivaniša Korvina. No pored njega 
još su se javila tri kandidata za ispražnjeni ugarsko-hrvatski prijesto : 
češki kralj Vladislav Jagelović i mlađi mu brat poljski kraljević Ivan 
Albert te njemački kralj Maksimilijan, sin Fridrika Ill. Dok su oba 
Jagelovića temeljila svoje pravo na rodbinskim vezama s bivšim 
ugarsko-hrvatskim kraljevima, pozivao se Maksimilijan Habsburgovac 
na ugovor između kralja Matijaša i Fridrika III. od 1463. Ali nasto- 
janjem sepeškoga (Zips) kneza Stjepana Zapoljskoga'bi 
konačno izabran na saboru u Pešti (15. jula 1490.) dobroćudni i 
slabi češki kralj Vladislav II. Jagelović (1490—1516). Ivaniš Korvin 
zadovolji se čašću nasljednoga slavonskoga hercega (dux), 
a onda i bana hrvatsko-dalmatinskoga, pače mu bude obećano, da 
će ga novi kralj okruniti joši bosanskim kraljem; no do toga 
ipak nije došlo. Kad je na ugarsko-moravskoj granici novoizabrani 
kralj položio prisegu na krunidbenu zavjernicu (,izbornu kapitula- 
ciju"), kojom postade sasvim odvisan od velikaša, štono se po smrti 
kralja Matijaša opet domogoše pređašnje prevlasti u državi, uđe 
svečano dočekan u Budim, a malo poslije i u Stolni Biograd, gdje 
6a je okrunio zagrebački biskup Osvald Thuz od Laka (18. 
sept. 1490.). 

Borbe sa suparnicima. Prvo je bilo kralju Vladislavu I[., da 
odbije svoje suparnike: brata Ivana Alberta i kralja Maksimilijana. 
S Ivanom Albertom bješe lak posao, jer poslije izgubljene bitke kod 
Košica okani se svojih težnja. Teže je bilo s Maksimilijanom. Istje- 
ravši ugarske posade iz Austrije, naročito iz Beča, provali Maksi- 
milijan sve do Stolnoga Biograda i Budima te se onda samovlasno 
prozva kraljem Ugarske i Hrvatske. Od hrvatskih i slavonskih veli- 
kaša bili su uza nj knez Lovro Iločki, Ivan Frankapan Cetinski, Ni- 
kola Frankapan Tržački, potomci banova Talovaca, pače i zagrebačka 
općina Gradec, dok je Kaptol bio uz Vladislava II. Kako su herceg 
Ivaniš Korvin i knez Bernardin Frankapan Ozaljski ostali vjerni 
kralju Vladislavu, nije čitavo hrvatsko kraljevstvo pristajalo uz Ma- 
ksimilijana. Međutim prisili oskudica novca Maksimilijana na uzmak 
u Austriju, našto Ugri opet uzmu osvojene gradove. Kad Maksimi- 
lijan vidje, da ne može uspjeti, sklopi s kraljem Vladislavom mir u 


! Porodica knezova Zapoljskih hrvatskoga je podrijetla; ona polazi iz mjesta 
Zapolje u požeškoj županiji nedaleko od Nove Gradiške (danas je tamo zaselak 
Godinjak). 

Požunu (7. nov. 1491.), po kojemu bješe Habsburgovcima 
zajamčen podrugi putugarsko-hrvatski prijesto 
posije. izamrcća muške loze kralja Vladislava 
Osim toga odrekoše se Ugri Beča i donje Austrije, a hrvatskim bi 
pristašama Maksimilijanovim zajamčena amnestija. Sada je trebalo 
da i ugarski i hrvatski velikaši i plemići prihvate pogodbe mira, a 
naročito ustanovu o budućem nasljedstvu Habsburgovaca, pa stoga 
sazva kralj Vladislav II. sabor u Budim (za 2. februara 1492.). Na 
taj su važni sabor došli, uz mnoštvo nižega plemstva, još i svi veli- 
kaši, svjetovni i crkveni, iz Ugarske i Hrvatske. Odmah se pokazalo, 
da među staležima vlada veliko ogorčenje protiv požunskoga mira i 
da njegove ustanove ne će biti uzakonjene (inartikulirane), kako 
su to željeli Maksimilijan i Vladislav. Zadovoljiše se dakle poslije 
burnoga saborskoga raspravljanja od preko mjesec dana time, da su 
napose ugarski, a napose hrvatski velikaši i neki plemići (ba- 
rones, proceres ei nobiles regnorum Croacie et Sclavonie) ispravom 
zajamčili Maksimilijanu pravo nasljedstva za slučaj, ako kralj Vladi- 
slav Il. ne ostavi zakonita sina nasljednika (7. marta 1492.).! 
Slabost Vladislava II. Tako bijaše Vladislav doduše općenito 
priznat ugarsko-hrvatskim kraljem, ali slabost njegova vladanja i 
nazadak države doskora se pokazaše. Prvi znak jesu zakonski članci, 
što ih stvorio isti budimski sabor, a Vladislav ih onda potvrdio. Sada 
su sve ustanove kralja Matijaša glede vojske i poreza dokinute 
i vraćeno ono stanje, kako je bilo za Žigmunda i Alberta, pače 
kralju je oduzeto pravo, da sam po svojoj volji polazi u ofenzivni 
(navalni) rat. Napose još se kralj zakonskim člankom obavezao, da 
će uzdržati u starim pravima ,kraljevinu Ugarsku s drugim kralje- 
vinama, naime Dalmacijom, Hrvatskom i Slavonijom", a slavonskim 
plemićima uzakonjena su u jedanaest članaka (articuli_nobilium 
regni Sclavoniae) stara prava i običaji kraljevine, od kojih je 
najznatmije “da Slavonija plaćaod poreza što ga daje 
Ugarska, samo polovicu. Glede palatina je uređeno, da ga 
ima odabrati kralj ,po savjetu prelata i baruna, a s privolom 
plemića kraljevstva“. Nato postade palatinom onaj, koji je Vladislavu 
pribavio krunu sv. Stjepana, sepeški (Zips) knez Stjepan Za- 


! Ovu ispravu, koja se u originalu čuva u državnom arhivu u Beču, izdaju 
63 velikaša i plemića. na čelu im hrv. dalm. slav. ban Ladislavod Egervara 
(nedaleko od Kaniže), a ovjerovljena je njihovim visećim pečatima (Gl. sliku u knjizi 
Klaić, Povj. Hrvata IV, 185). 

poljski. Posljedice oslabljenja kraljevske vlasti pokazaše se do- 
skora, a poglavito u nečuvenoj financijalnoj bijedi, u kojoj 
treba tražiti glavni uzrok općemu rasulu. 

Slabost nove vladavine odmah odluče iskoristiti knezovi Fran- 
kapani tako, da se opet domognu od kralja Matijaša oteta im pri- 
morja, a naročito Senja. Zbog ovih smutnja odreče se herceg Ivaniš 
Korvin svoje časti, a banom hrvatskim postade Emerik Derenčin :. Novi 
ban i knez Bernardin Frankapan povedoše ljutu borbu za Senj, ali uto 
provali bosanski paša Jakub s jakom vojskom u Hrvatsku, a odavle 
u Kranjsku i Korušku. Na taj glas izmire se s banom Frankapani, 
okanivši se borbe za Senj, te svi složno dočekaju na Krbavskom 
polju pod gradom Krbavom (danas Udbina) Turke, kad se vraćahu. 
Dne 9. septembra 1493. došlo je do užasna boja, u kojem bude 
hrvatska plemićka vojska krivnjom banovom ametice potučena i naj- 
većim dijelom ili pogubljena ili zarobljena. Sam ban Derenčin bi 
uhvaćen i odveden u Tursku, gdje je i umr'o poslije nekoga vremena. 
Porazom naKrbavskom polju počinje seonajdugi 
niz godina, za kojih se hrvatski narod nalazio u 
neprekidnom i ečajnom boju s Turcima braneći 
otadžbinu svoju. Sada se počelo pomicanje Hrvata iz preko- 
gvozdanskih strana u Slavoniju i dalje u Ugarsku, a time se ujedno 
stalo i geografsko ime hrvatsko širiti na sjever do Drave, dok ga je 
u isto vrijeme sve to više nestajalo iz porječja Vrbasa, Sane i Une. 

Odmah poslije Krbavskoga boja uzmu se Hrvati ogledati za 
pomoć. Znajući, da im kralj Vladislav ne može pomoći, obrate se na 
kralja Maksimilijana i papu Aleksandra VI. Maksimilijan im odista 
stavi na raspolaganje neke kranjske čete, a papa pošlje im novčane 
pomoći, hrane i zaire. No sve to bješe i suviše malo spram jake 
turske sile, jer kad opet uzeše bosanski muslimani provaljivati u 
Hrvatsku i Slavoniju, obavezaše im se neki hrvatski velikaši i ple- 
mići na plaćanje godišnjega danka i nesmetano propuštanje četa 
“I Bćn. [rai Derencsčnyi bijaše Madžar od plemena Balog. Ime mu je od grada 
Derencsćnyi (slovenski Drjenčane) u gomčrskoj županiji. Hrvati su ga zvali D e- 
renčin, kako to dokazuju suvremeni hrvatskim jezikom pisani izvori. 

? Suvremeni pop glagolaš Martinac upisa u svoj molitvenik poslije boja 
ovo: ,l ta$gda načeše cviliti rodivšije i vdovi mnoge i proči ini, i bist skrb velija 
na vseh živućih v stranah sih, jakože ne bist od vremena Tatarov i Gotov i Atelje 
(= Atile) nečastivih“. Sabor hrvatski, koji se je sastao 17. jula 1558. u Steničnjaku, 


kaže kralju Ferdinandu, da se zbog teških bojeva Krbavsko polje ,in vulgari Ker- 
wawo polye nominatur“ (Šišić, Sab. spisi III, 22). 

kroz svoje zemljište, kao uzvrat za ličnu i imovinsku sigurnost. 
Na tom nije se ništa promijenilo ni onda, kad je kralju Vladislavu 
uspjelo, da je kod novoga sultana Bajazida II. (1481--1512) 
teškom mukom ishodio trogodišnje primirje (krajem marta 1495.). 

Prilike u Ugarskoj. Međutim se slože u Ugarskoj dvije stranke : 
jedna dvorska, na čelu joj ostrogonski nadbiskup i kancelar Toma 
Erd&dy', i druga opozicionalna s Lovrom Iločkim težeći zbaciti 
Vladislava s prijestola. Zbog toga povede Vladislav vojnu na hercega 
Lovru Iločkoga, tada gospodara čitavoga Srijema i gotovo cijele vu- 
kovske županije, te ga konačno prisili na pokornost. Poslije te vojne 
sastane se sabor ugarski u Budimu i stvori zaključak, kojim bješe 
za sva dalja vremena zajamčena većina nižemu plemstvu, jer je od- 
sada mogao svaki plemić doći na sabor. Taj je zaključak djelo pala- 
tina Stjepana Zapoljskoga, koji zamisli svoga sina Ivana učiniti kra- 
ljem poslije Vladislava, i to baš s pomoću nižega plemstva, koje je 
bilo listom za njega sa svojim vođom, rječitim pravnikom Stjepa- 
nom Verbčczyjem na čelu. No Stjepan Zapoljski umre već 
1499., našto preuze sve očeve časti, osim palatinske, stariji mu sin 
Ivan. Nastojanjem Ivana Zapoljskoga stvori onda sabor na Rako- 
škom polju (12. okt. 1505.) zamašni zaključak, koji postade poslije 
kraljeve sankcije i zakonom, da odsada pod prijetnjom kazni 
radi veleizdaje nitko više ne smije predlagati 
tuđincanaugarsko-hrvatski prijesto. Tajje zaključak 
očito naperen bio protiv kuće Habsburške, pa stoga se uze kralj 
Maksimilijan, tek što je za nj saznao, spremati, da makar oružanom 
rukom sačuva svoje pravo. Uto se rodi kralju Vladislavu sin L u- 
dovik, i time postade svaka raspra o tom pitanju izlišna. No za 
veću sigurnost obnove oba vladara ugovor, po kojem bi kući Habs- 
burškoj po treći put zajamčeno pravo nasljedstva poslije izumrća 
Jagelovića u Ugarskoj i Hrvatskoj (19. jula 1506. u Beču). 

Ivaniš Korvin i zadnje godine Vladislava II. Za vrijeme tih 
nereda u Ugarskoj opet se vrati u Hrvatsku kao herceg Ivaniš 
Korvin. On se oženi Beatricom, kćerkom kneza Bernardina Fran- 
kapana, te stolovaše izmjenice u Bihaću na Uniili u Krapini u hrvat- 
skom Zagorju. Glavna mu je zadaća bila braniti zemlju hrvatsku od 
neprekidnih turskih navala, a naročito zaštitili Jajce s banovinom. 
Tu je zadaću veoma savjesno vršio pobivši Turke oko Knina i pod 


! Sin kolara Bakolca (otale hrvatsko Bakač) iz sela Erdčda kraj Szatmara 
u sjev. Ugarskoj. 

Jajcem, našto sultan sklopi s Vladislavom II. sedmogodišnje primirje. 
No odmah potom (12. okt. 1504.) umre herceg Ivaniš Korvin u Kra- 
pini na tešku žalost čitave hrvatske zemlje. Prema njegovoj naro- 
čitoj želji bi pokopan u crkvi pavlinskoga samostana u Lepoglavi, 
$dje mu se još i danas vidi nadgrobna ploča. Udovica njegova Bea- 
trica Frankapanka preudala se doskora za Jurja Brandenburškoga 
od današnje carske njemačke porodice Hohenzollern. 

Domala uplete se Vladislav u rat s Venecijom kao saveznik 
kralja Maksimilijana, a za nagradu imao je dobiti davno već otetu 
Dalmaciju. No budući da je nadbiskup i kancelar Toma Erd&dy bio 
potajni privrženik mletački, znao je vazda vješto osujetiti sve udarce 
uperene protiv republike, i tako ostade Dalmacija i dalje u mletačkoj 
vlasti (1512). Potom bješe imenovan hrvatskim banom vesprimski 
biskup Trogiranin Petar Berislavić, koji uze hrabro odbijati 
turske navale; osobito se ban proslavio slavnom pobjedom kod Du- 
bice na Uni (15. aug. 1513.). U isto se vrijeme spremi i Ugarska na 
rat protiv Turaka, no vojska, većim dijelom seljaci, ujedared okrenu 
pod vodstvom Jurja Dože mjesto na Turke na velikaše i plemstvo. 
Od te nevolje spase Ugarsku erdeljski vojvoda Ivan Zapoljski pora- 
zivši Jurja Dožu kod Temišvara (1514), našto mu i onako veliki 
ugled još većma poskoči. Te prilike prisiliše slabića Vladislava, da 
se što tješnje združi s Maksimilijanom. Oba se vladara sastanu 1515. 
u Požunu i Beču i ponovo sklope (22. jula) nasljedni ugovor: kući 
Habsburškoj bi po četvrti put zajamčeno pravo nasljedstva na 
ugarsko-hrvatskom prijestolu u slučaju izumrća Vladislavljeva koljena, 
a za veće jamstvo zaruči se Ludovik s Marijom Habsburškom, unu- 
kom Maksimilijanovom, a Ana, kći Vladislava Il., s Marijinim bratom 
Ferdinandom Habsburgovcem.' 

Ludovik II. Malo zatim umre (13. marta 1516.) kralj Vladislav, 
a naslijedi ga u Češkoj, Ugarskoj i Hrvatskoj jedinac sin Ludovik II. 
(1516—1526), okrunjen još 1508. Kako mu je bilo tek daset go- 
dina, budu mu određeni skrbnici i odgojitelji, ali nažalost sami ne- 
valjali 1 moralno iskvareni ljudi. Zbog toga spade država na još niže 
grane: niti su se poštivali saborski zaključci, niti slušali vladini na- 
lozi, a između dvorske stranke, kojoj je stajao na čelu palatin 


! Za razumijevanje daljih događaja treba istaknuti, da svi ovi porodični 
ugovori nijesu nikad bili uzakonjeni na saborima, dok je saborski zaključak od 
1505., kojim su stranci iskljućeni od ugarsko-hrvatskoga prijestola, sankcijom kralja. 
Vladislava II. postao zakonom. 

Stjepan Bathory, i narodne s vođom Ivanom Zapoljskim bjes- 
nile su strastvene borbe. Državni su se prihodi gubili u rukama la- 
komih velikaša, a financijalnu nevolju poveća još kvarenje novca. 
Opreka između rasipnoga života velikaša i nevjerojatne bijede se- 
ljaka i građana, pače i oskudice dvorske, bila je svakomu zazorna ; 
no pomoći joj nitko nije znao ni mogao, niti onda, kad kralj Ludovik II. 
postade punoljetnim te se oženi Marijom Austrijskom (1522). 

Ban Petar Berislavić. Te su nevoljne prilike iskoristili Turci 
za odlučne navale na Hrvatsku i Ugarsku. Ban Petar Berislavić su- 
zbijao je neprekidno njihove nadmoćne navale i to poglavito novcem, 
što su ga Hrvati sami na svom saboru dozvolili u tu svrhu. Ali uza 
sve to ban je Turcima samo teško odolijevao, naročito otkad oni 
osvojiše sav kraj do blizu Une, tako da je jedino Jajce s obližnjim 
okolišem ostalo slobodno kao kakova oaza u turskom vladanju. 
Stoga je u Jajce vazda trebalo silom unositi hrane i oružja, da 
uzmogne i dalje odbijati navale. Početkom 1518. opskrbi tako Petar 
Berislavić Jajce porazivši tom prilikom Turke negdje blizu grada. 
Pored svega primirja provale Turci nanovo 1520. kroz Hrvatsku do 
među Korenice i Bihaća na Uni došlo je (20. maja) do žestokoga 
boja, u kojem ban pogibe. Tijelo banovo bi odneseno u Vesprim i 
ondje svečano sahranjeno, dok opća žalost zavlada za njim ne samo 
u Hrvatskoj, nego i na dvoru pape Lava X., kralja Ludovika IL. i 
cara Karla V. 

Sultan Sulejman II. Upravo iste godine sjede na prijesto sultan 
Sulejman II. (1520—1566), za kojega se tursko carstvo uspelo na 
vrhunac slave i moći. Odmah u početku svoga vladanja zauze otok 
Rod, a onda (29. aug. 1521.) važni Beograd, ,zlatni ključ" Ugarske 
i Slavonije, na koji su dosada tolike turske vojske bezuspješno uda- 
rale. Poslije pada Beograda bijaše očito, da će doskora doći do od- 
lučnog sukoba između Ugarske i Turske, a i Hrvatskoj zaprijeti teška 
pogibao, jer unatoč hrabrosti novoga bana Ivana Karlovića od 
plemena Gušića (1521—1524) osvoje Turci Knin i Skradin (1522), 
a onda Ostrovicu (1523); jedino Klis obrani slijedeće godine Petar 
Kružić. U toj se nevolji Hrvati potpuno priklone Habsburgovcu 
Ferdinandu, koji ih je zbog sigurnosti Koruške, Kranjske i Štajerske 
pomagao i novcem i vojskom, brineći se tako više za Hrvatsku od 
kralja Ludovika. Uto nađe se Jajce u krajnjoj nevolji ne imajući 
hrane i dovoljno vojske. Hrabri Krsto Frankapan, sin kneza 

Bernardina, odluči da mu pomogne. Na udivljenje cijeloga kršćan- 
skoga svijeta izvede Krsto (ljeti 1525.) svoju nakanu tolikom vje- 
štinom, da je uz neprekidne bojeve kroz više dana izgubio samo 
tridesetak ljudi, dok je Turaka poginulo mnogo stotina. 


No ni tim junačkim djelom nije bilo Hrvatima pomoženo. Stoga 
se oni početkom 1526. sastanu u Križevcima na sabor, gdje su neki. 
velikaši, na čelu im Krsto Frankapan, odlučno zahtijevali, da se Hr- 
vatska odcijepi od kralja Ludovika, dakle od Ugarske, i da sebi po- 
traži drugoga gospodara (trovarsi altro signore), koji će je 
braniti i štititi, a to da je Ferdinand Habsburški. Tom se prilikom 
izjavi Krsto Frankapan spremnim osvojiti Bosnu, a onda da će se 
Ferdinand proglasiti i kraljem Bosne, ,budući da Bosna pri- 
pada Hrvatskoj" (appartenendo la Bossina a la Croatia).' Neki 
drugi velikaši bili su opet za pokroviteljstvo Venecije, i tako se sabor 
raziđe ne stvorivši pravoga zaključka glede novoga gospodara. 


U isto se vrijeme nalazila Ugarska na pragu građanskoga rata. 
Plemstvu je uspjelo zbaciti Stjepana Bathoryja, a nato bi palatinom 
izabran popularni Stjepan Verbo&czy, no već za kratko vrijeme 
i opet ga zamijeni Stjepan Bathory. U taj čas, ljeti 1526., spremi se 
sultan Sulejman s 200.000 momaka na odlučan boj protiv Ugarske, 
u kojoj nije bilo na okupu ni vojske ni novaca. U zadnji čas preuze 
kaločki nadbiskup Pavao Tomory vrhovno zapovjedništvo nad vojskom 
od kakih 30.000 momaka, u kojoj se nalazilo i nešto Hrvata s banom 
Franjom Batthyanyjem (1525—1531). Ne čekajući glavne 
hrvatske vojske pod Krstom Frankapanom niti erdeljske pod Ivanom 
Zapoljskim, zametnu Ugri 29. augusta 1526. kod Mohača bitku i budu 
poslije kratkoga boja ametom potučeni. Najveći dio vojske, do 22.000 
boraca, među njima mnogo biskupa i velikaša, pa i sam Pavao To- 
mory, pokriše bojno polje, dok se mladi kralj Ludovik II. na bijegu 
utopi u nabujalom potoku Čeleju. Na Mohačkom bi polju zakopana 
potpuna samostalnost ugarske države, a podjedno i ispražnjen ugarsko- 
hrvatski prijesto. 


! Te podatke daje u svojim sasvim pouzdanim izvještajima tadanji papinski 
poslanik na budimskom dvoru barun Burgio (Gl. Monumenta Hungariae Vaticana, 
ser. Il. tom. 1. str. 324.) 

XIII. 


Nutarnje stanje kraljevstva hrvatskoga 
(od 1102. do 1526.). 


Ime. Diplomatsko ime kraljevstva hrvatskoga ostade i dalje reg- 
num Croatiae et Dalmatiae', koje vazda i stalno označuje poli- 
tički teritorij od Drave do mora, a i sam se vladar naziva uz ,rex 
Hungariae“ još i ,,Croatiae et Dalmatiae“. No pored ovoga imena živi 
i ono Slavonije, kojim se od kraja XII. vijeka dalje rado nazivala 
ne samo u Ugarskoj, nego i u dalmatinskim gradovima sva hrvatska 
zemlja od Neretve i mora do Drave. U ovom značenju poznaju tada 
ime Slavonije (Sclavonia) također u Veneciji, Napulju i Rimu. Međutim 
naslova ,kralja Slavonije“ (rex Sclavoniae) nijesu kraljevi u sve vri- 
jeme do 1526. nikad uzimali, dok su ga hercezi i bani redovito 
nosili (prvi put 1184. ,dux Sclavoniae“, a 1215. ,banus Sclavoniae"). 
Očito su kraljevi ostali vjerni naslovu, kako ga je primio kralj Ko- 
loman poslije svoga krunisanja u Belgradu, a osim toga zacijelo su 
u kraljevskoj kancelariji dobro znali, da je pojam Slavonije već sa- 
držan u naslovu Croatia et Dalmatia. To je stim znatnije, što se 
znade, da su se Arpadovići voljeli kititi naslovima pa i takovih ze- 
malja, od kojih su imali tek mali komad, a često ni toliko.“ 

Teritorijalne promjene i granice. U to se doba nekoć jedin- 
stveno kraljevstvo hrvatsko raspade u dva posebna teritorija: na 
Hrvatsku s Dalmacijom i na Slavoniju. Dalmaciju činili su u po- 
četku poznati nam otoci i primorski gradovi, a Hrvatsku sva 
zemlja između Neretve, Vrbasa, Gvozda (Kapele), Kupe i mora po- 
čevši od Trsata do ušća Neretve; pod Slavonijom opet počeo 
se od prve polovice XIII. vijeka razumijevati samo onaj dio hrvatske 
zemlje, koji se nalazio između Gvozda (Kapele), Drave, porječja 
donje Une, Vrbasa i Bosne, nazivajući se najprije banovinom 
(banatus), onda hercegovinom (ducatus) i konačno od vremena 
naslovnoga galičkoga kralja Kolomana (prvi put 1240.) kraljevi- 
nom (regnum). Teritorijalnu rascjepkanost sve dotle jedinstvenoga 


! Ne ,regna Croatiae et Dalmatiae"; ovaj se pluralni oblik javlja prvi put 
tek 1359., dakle poslije zadarskoga mira, kad je Ludovik I. stekao čitavu Dalmaciju. 

? Veliki se ugarski kraljevski naslov razvio ovako: naiprije rex Pannoniorum 
ili Hungarorum, onda Hungariae (do 1102.); Dalmatiae el Croatiae (od 1102.); Ramae 
(od 1137.); Serviae (od 1201.); Galliciae_ et Lodomeriae (od 1206.); Cumaniae (od 
1236.); Bulgariae (od 1271.) 

političkoga teritorija hrvatskoga proveo je konačno Bela III. (IV.), 
kad je (oko 1260.) predao Slavoniju u upravu jednomu, a Hrvatsku 
i Dalmaciju drugomu banu. I tako se od druge polovice XIII. vijeka 
slao razumijevati posebni geografsko-politički teritorij pod svakim 
od ona tri imena, a ta su nekoć značila zapravo jedno isto, naime 
državu hrvatsku. Podjedno uzeli su se Dalmaciji pribrajati stari čisto 
hrvatski gradovi Šibenik (od 1166.) i Nin (od 1205.), kad su dobili 
od ugarsko-hrvatskih kraljeva Stjepana IV. (IIL.) i Andrije 1. (II.) pri- 
vilegije slične onima, što ih je 1107. dao Koloman tadašnjim dalma- 
tinskim gradovima Zadru, Trogiru i Spljetu. Isto su se tako uzeli 
računati kao Dalmacija otoci Brač i Hvar, otkad dođoše pod vlast 
mletačku (1278), a ojačanjem ove uopće se širi i ime Dalmacije na 
štetu Hrvatske. Ali jačanje mletačke, bosansko-humske, a naročito 
turske vlasti na južnim granicama Hrvatske, dalo je povoda, da se 
uporedo s doseljenjem mnogobrojnoga hrvatskoga plemstva i puka 
uzelo širiti i hrvatsko geografisko-političko ime na 
sjever Gvozda prema Kupi, Savi i donjoj Uni. U drugoj polovici 
XV. vijeka i početkom XVI. već se nazivlje Hrvatskom (Croatia) 
onaj dio zagrebačke županije, koji se sterao na jugu Kupe i Save 
između današnjega Karlovca, Siska i Jasenovca. Sada su gradovi i 
mjesta Bihać, Krupa (na Uni), Kostajnica, Zrinj, Topusko, Steničnjak 
i Dubica, još u prvoj polovini XV. vijeka u Slavoniji, krajem istoga 
vijeka u Hrvatskoj. 

Granice političkoga teritorija hrvatskoga mijenjale su se, kako 
vidjesmo, veoma često. Tečajem XV. vijeka izgubi Hrvatska u korist 
Venecije čitavo primorje osim onoga dijela, što se pruža od Trsata 
do Baga, a tako isto i sve otoke. Na kopnu opet oteše Turci do 
Mohačkoga boja sav Srijem i ravnu Slavoniju do Đakova i Osijeka, 
južnu Hrvatsku gotovo do Gvozda osim Klisa i Obrovca te Pounja. 
Jajačka je banovina bila dakle kao otok u turskom moru, koji se 
najbliže primicao hrvatskoj zemlji kod Gradiške na Savi, nedaleko 
od ušća Vrbasova. Sada se već i sastajemo prvi put (1525) s nazi- 
vom za nekoć prostranu Hrvatsku: ,Knezovi i ostaci plemića 
kraljevine naše Hrvatske“ (comites et reliquiae nobilium regni 
nostri Croatiae). 

Žitelji. Inače bijahu i sada glavni elemenat pučanstva u čitavoj 
zemlji od Drave do mora Hrvati (Croatae, Sclavi). Uz njih živjeli 
su od starine po dalmatinskim gradovima i otocima Latini (Ro- 
mani), koji se konačno sasvim potalijančiše, kad su dospjeli trajno 

pod mletačku vlast. Po nekim gradovima u Slavoniji, naročito u Za- 
grebu, Virovitici i Vukovaru, uzeše se od XIII. vijeka naseljavati 
Nijemci (Teutonici), najvećim dijelom obrtnici, dok su Madžari 
(Hungari) sjedili poglavito uz donju Dravu i uz desnu obalu Dunava 
pod Fruškom gorom, a Srbi (Rasciani, Traces) od kraja XIV, vi- 
jeka dalje u južnom Srijemu, kamo su uzmakli ispred Turaka. U 
nekim slavonskim gradovima bilo je i Talijana (Italici), pače i 
Francuza (Gallici), ponajviše trgovaca i ljekara, Množinom nat- 
kriljuju sve strane žitelje, naročito u XV. vijeku, Vlasi (Valachi, 
Vlachi, Olahi) ili po nošnji zvani i Maurovlachi, odnosno Morovlachi 
(Morlachi ili Mrtvovlasi i Nigri Latini), a u nekim predjelima, tako 
u srednjem Pounju, Či či. Nema sumnje, da su oni podrijetlom bili Ro- 
mani, i to koje izravni potomci rimskih naseljenika, koje poromanjeni 
Tračani, i da su postali negdje južno planini Balkanu u današnjim 
makedonskim i tesalskim planinama. Otale su se sve više širili 
prema sjeveru i tako ušli u čisto slovenske oblasti, gdje su najprije 
govorili oba jezika, svoj i slovenski, a onda su se vremenom — u XIV. 
i XV. vijeku — sasvim poslovenili, i to neke skupine prije, a neke doc- 
nije. Car Dušan jasno ih razlikuje u ,Zakoniku“ od Srba, Arbanasa 
i Crka, a u Hrvatskoj pominju se prvi put u prvoj polovici XIV. vi- 
jeka (upravo 1322.) Vlasi su se bavili poglavito prenošenjem robe 
na konjima i mazgama (turma i turmari, u dubrovačkim spomenicima 
»ponosnici“) te stočarstvom provodeći nestalan život, ljeti na planin- 
skim pasištima po katunima, a zimi bliže prisojnoj obali morskoj. Pro- 
izvodili su sir u pogačama (caseus vlachescus), maslac i ovčju vunu. 
Stoga je ime Vlah od XIV. do XVI. vijeka u prvom redu značilo 
stočara, dakle je ono obilježavalo u prvom redu zanimanje ili 
socijalni položaj, a ne tuđu narodnost. Hrvatska bješe puna Vlaha 
od Neretve do Gvozda, naročito oko Cetine, Zrmanje i Like, a vjere 
bijahu najvećim dijelom katoličke, a tek iznimno grčkoistočne (Vlachi 
schismatici). ,Hrvatski Vlasi" ili ,Vlasi v Hrvatih", kako se sami 
nazivlju, govorili su, otkad se pohrvatiše, čakavskim narječjem, kako 
to dokazuju njihove sačuvane isprave, a imena im takoder poprimiše 
hrvatske oblike." Gdje ih je više bilo, stvarali su općine (universitas 
Valachorum), a glavari se njihovi zovu u hrvatskim ispravama: knezi, 


" Godine 1433. daruju franjevačku crkvu sv. Ivana iznad Metka u Lici. 

* Tako: Viganj Dubravčić, Toma Rošević, Matijaš Vukić, Blaž Kopčić, Mi- 
klouš Dobojević, Antun Tuković, Ivan Herendić, Franko Danilović. — Ima više 
hrvatskih plemićkih porodica vlaškoga podrijetla. 

vladiki (to nijesu biskupi), vojvode, suci i pristavi; oni su u prvom 
redu dijelili pravdu kao prisjednici ,vlaškoga stola“, naime suda, a. 
onda bijahu i njihovi vojnički zapovjednici. 

Društvo se i u ovo doba raspadalo na slobodne i neslobodne 
ljude, naime na velikaše crkvene (prelati) i svjetovne (barones, mag- 
nates), niže plemstvo (najprije servientes, onda nobiles), građane 
(cives), slobodne seljake (liberi), slobodnjake (libertini), kmetove (co- 
loni) i robove (servi, hrv. sebri, mancipia). Prema prije za doba na- 
rodnih vladara samo je ta razlika, što je u Slavoniji preoteo maha 
zapadnoevropski feudalizam i njegove uredbe, a sve se većma gu- 
bilo plemensko slovensko uređenje. S tim u svezi naseliše se sada. 
u Slavoniji brojne plemićke porodice iz Ugarske, koje su mnogo pri- 
donijele, da je ta zemlja u srednjem vijeku na oko pokazivala to- 
bože ,ugarski“ značaj, da se naime držalo, e je u tješnjoj svezi 
s Ugarskom, nego li s Hrvatskom. U Hrvatskoj od Gvozda do Ne- 
retve vladala su i dalje čitavim zemljištem jedino hrvatska plemena, 
i nema primjera, da bi ikoji ugarski plemić dobio posjeda ma igdje 
u njoj. Glavni rodovi velikaša i plemića u Slavoniji već su nam po- 
znati, pa ih stoga ne ćemo ovdje ponavljati. Isto su nam tako poznati 
i građani 1 njihovi privilegiji, dok su od podanika udvornici sje- 
dili na kraljevskim posjedima, predijalisti na biskupskim i crkve- 
nim, akmetovi na plemićkim; robovi ili sebri nijesu toliko 
obrađivali zemlju svojih gospodara, koliko su im bili radnici i obrtnici; 
oslobođeni kmetovi, koje bi gospodari oslobodili s kakvih god za- 
sluga, zvali su se slobodnjaci. 

Crkva hrvatska. Kao u političkom tako je i u crkvenom obziru 
kraljevstvo hrvatsko bilo rastrojeno. Hrvatska je čitava pripadala 
nadbiskupiji spljetskoj, u kojoj su se nalazile ove biskupije: 
kninska, dopirući do Bihaća na Uni, trogirska, ninska sa zapad- 
nom polovicom Like, Krbavska (od 1185.) s istočnom polovicom 
Like i sijelom u gradu Krbavi (danas Udbina*), skradinska, šibe- 
nička (od 1298.), senjska (od 1185.), makarska (od 1330.), duvanjska 
(od 1330.) sa sijelom u Lijevnu i hvarska (od 1185.) s južnim otočjem. 
Godine 1154. podigli su Mlečani nadbiskupiju u svome Zadru sa 


' Te Vlahe valja razlikovati od grčkoistočnih Srba -Vlaha za turskoga vla- 
danja od XVI. 1: XVII. vijeka naprijed. 

* Iz Krbave (Udbine) preneseno bi 1460. biskupsko sijelo u Modruše, a onda 
zbog Turaka 1493. u Novi na moru. Oko 1461. bijaše i Otočac sijelo biskupa, 
ali to je pravo brzo utrnulo, 

sufraganim biskupima krčkim, rapskim i osorskim. Slavonija opet 
bijaše podijeljena medu tri biskupije: zagrebačku s još jednim 
kaptolom u Čazmi (od 1232.), a sezala je na istok sve do Slatine, 
Voćina i Pakraca, onda pečujsku, koja je obuhvatala najveći dio 
današnje Slavonije sve do pravca povučena od Iloka (ali bez njega) 
na ušće Bosuta u Savu s drugim kaptolom sv. Petra u Požegi, i 
srijemsku (od 1229.) sa sijelom u Banoštoru između Dunava i 
kao sijelo bosanskoga biskupa. Sve tri slavonske biskupije, a onda 
i bosanska (od 1264.) pripadale su pod nadbiskupiju kaločku. 
Nadbiskupije i biskupije bile su razdijeljene u arhidjakonate, a 
ovi opet u župe. Za kulturni život u srednjem vijeku od osobite su 
važnosti kaptoli kao središta svega duševnoga života, a napose 
škola za obrazovanje svećeničkoga podmlatka. Uza to bijahu kaptoli 
od početka XIII. vijeka tako zvana mjesta vjerodostojnosti (locus 
credibilis), vršeći razne pravne poslove, koje su u nekim dalmatinskim 
gradovima obavljali javni bilježnici (notarii publici). Oni su čuvali 
originale isprava, izdavali vjerodostojne prijepise i sudjelovali kod 
uvađanja u posjed. U Hrvatskoj i Dalmaciji vršili su takove poslove 
kaptoli u Spljetu, Ninu, Kninu i Senju, a u Slavoniji u Zagrebu, 
azmi, Požegi i Đakovu. Osim prihoda od svojih imanja imali su bi- 
skupi i kaptoli dohodak od crkvene desetine, koju je morao svatko 
plaćati, plemić ili neplemić, i to u prirodninama i životinjama. Od 
tih su prihoda uzdržavali kaptoli zajedno s biskupom svoje škole. U 
Dalmaciji su se popunjavale biskupske stolice i u ovo doba ponajviše 
izborom klera i laika dotičnoga grada; no u XIV. vijeku veoma se 
često zbivalo, da su pape izravno imenovali biskupe, naročito u sla- 
vonskim biskupijama. Tek u XV, vijeku stekoše kraljevi pravo po- 
punjavanja biskupskih stolica, a pape bi ih onda potvrđivali. Pored 
sve borbe Latina protiv slovenske službe božje i glagolice ona se 
ipak održa u biskupiji senjskoj, krčkoj i krbavskoj, pače mnogo gla- 
golaša nalazimo ne samo po čitavom području spljetske nadbiskupije, 
nego od druge polovice XV. vijeka dalje i po zagrebačkoj. Medutim 
ovi su glagolaši u zagrebačkoj biskupiji poglavito bjegunci iz Hrvatske 
ispred Turaka. Iz Hrvatske presađena je slovenska služba božja u 
XIV. vijeku u neke samostane po Češkoj i Poljskoj. 
Uz brojno svećenstvo bilo je u kraljevstvu hrvatskom i mnogo 
samostana. Poslije starih Benediktinaca uze se početkom XIII. 
vijeka širiti po Hrvatskoj red Cistercita, kojemu sagradi herceg Andrija 

oko 1200. krasnu gotsku crkvu sv. Marije sa samostanom u Topu- 
skom. Iza njih nastaniše se Dominikanci i Franjevci, naročito u južnoj 
Hrvatskoj i Bosni, gdje im je glavna zadaća bilo suzbijanje bogo- 
milstva. Onda dođoše Templari (Božjaci) i Pavlini. Templarima darova 
papa svoj posjed u Vrani, ali su dobrza i sami stekli golema imanja. 
Kad bi taj red dokinut (1312), zapade sav imutak njegov Ivanovce 
ili Križare (Cruciferi), pa stoga se i njihov prior prozva priorom 
vranskim. Pavlini bili su rašireni u Hrvatskoj i Slavoniji, a naročito 
bijahu im na glasu samostani Remete kod Zagreba i Lepoglava u 
Zagorju (osnovan oko 1400.). 


Pripadnika grčkoistočne vjeroispovijesti bješe sve do 1526. veoma 
malo u Hrvatskoj, još najviše u Srijemu, gdje su to bili doseljeni Srbi 
po imanjima porodice Brankovića, a onda u Humskoj zemlji. Bogomili 
su se proširili mjestimice i u južnu Hrvatsku, pače i u vukovsku i 
požešku županiju, dok je kroz neko vrijeme bilo u XV. vijeku u 
Srijemu i Husita. 

Ustav i sudbenost. Od godine 1102. bijaše ugarski kralj pod- 
jedno i hrvatsko-dalmatinski, ali Ugarska i Hrvatska nijesu stoga činile 
jedinstvenu državu u nutarnjoj upravi, već je svako kraljevstvo ostalo 
i dalje za sebe politička, teritorijalna i narodna jedinica. Jedino spo- 
ljašnja politika, kojom je ravnao samo kralj, bijaše im zajednička, a 
to je bio i razlog, zašto stranci nijesu vazda marili za nutarnju razliku. 
Krunisanje za zasebnoga hrvatsko-dalmatinskoga kralja obavljalo se 
sve do Andrije I. (II.), odnosno Bele III. (IV.), no otada bješe vazda 
zajedničko, samo što su kraljevi bez sumnje izdavali zasebne zavjernice 
hrvatskim, a zasebne ugarskim staležima. 


Kralja je u Hrvatskoj zamjenjivao, kad god je to bilo možno, 
samostalan i kralju jednakopravan herceg (dux), redovito član 
kraljevske porodice (sin ili brat kraljev). Stoga se on i piše ,bo- 
žjom milošću" (dei gratia), a njega zovu ,herceško veličanstvo“ 
(ducalis maiestas). Herceg stolovao je obično u Zagrebu, Kninu i 
Zadru, a docnije i u Bihaću na Uni. Godine svoga vladanja brojio 
je kao kralj, a imao je na svom sjajnom dvoru zasebnu dvorsku 
kancelariju s kancelarom na čelu. Herceg vršio je nadalje važna 
kraljevska prava u Hrvatskoj, namještavajući banove, sazivajući sa- 
bore, dijeleći plemstvo za zasluge hrabromu vojniku, vodeći vojsku 
u rat, potvrđujući stare kraljevske privilegije pojedinim gradovima i 
plemićima i kujući svoje zasebne novce. 

Kad nije bilo hercega, onda su kraljevstvom upravljali bani 
gotovo istom vlasti. U prvo vrijeme bio je samo jedan ban, no od 
Bele III (IV.) nalazimo ih stalno po dva, i to napose za Hrvatsku i 
Dalmaciju, a napose za Slavoniju. Od Matijaša Korvina, kad je već 
bila izgubljena Dalmacija s južnom Hrvatskom, ima ili samo jedan 
hrvatsko-dalmatinsko-slavonski ban, ili dva ista. Taj je naslov onda 
ostao u stalnoj upotrebi sve do danas. Banovi su redovito bili ili 
domaći plemići, ili su imali posjeda u Slavoniji. Svaki je ban sebi 
na saboru sam imenovao između domaćega plemstva banovca 
(vicebanus); slavonski banovac bijaše redovito župan zagrebački ili 
križevački, a hrvatski župan kninski. Uz bana i banovca javlja se 
samo u Slavoniji još i protonotar, izabran na saboru od plemstva, 
koji je čuvao pečat kraljevstva, kao što je to činio kancelar u Ugar- 
skoj, a u docnije doba bio i banov zamjenik kod sudovanja. 

Herceg ili ban sazivali su po kraljevu nalogu sabore. Bu- 
dući da je kraljevstvo od druge polovice XIII. vijeka bilo razdije- 
ljeno na dvije upravne jedinice, sastajali su se napose slavonski, a 
napose hrvatski sabori (generalis congregatio regni Sclavoniae ili 
regnorum Dalmatiae et Croatiae), i to prvi ponajviše u Križevcima, 
onda u Zagrebu i Čazmi, a drugi u Kninu, Ninu i Bihaću na Uni, a 
docnije u Topuskom i u Ripču (kraj Bihaća). Sabori su trajali 
redovito po više dana, a dolazili su na nj svi crkveni i svjetovni 
velikaši, niže plemstvo i zastupnici gradova, pa i dalmatinskih (na 
hrvatski sabor). Samo u osobito važnim prilikama vijećala su oba 
sabora, hrvatski i slavonski, zajedno. Predsjedao im je redovito 
herceg ili ban, a u prilikama i sam kralj (tako Žigmund 1397. u 
Križevcima, Matijaš Korvin 1466. u Križevcima a 1481. u Zagrebu 
i Vladislav Il. 1495. u Virovitici). Na ove sabore, kojima je predsjedao 
ban, šiljao je kralj početkom XVI. vijeka u važnim prigodama po 
jednoga ili po dva svoja poslanika (oratores), da priopće staležima 
njegove predloge i želje (propositiones regiae), o kojima se tada 
raspravljalo i stvarao zaključak. Na ovim se saborima vijećalo o 
svemu, što se ticalo uprave, porez4, obrane kraljevstva, vojničkih 
posala i unutarnje politike Hrvatske, odnosno Slavonije; no ipak 
najodličnija je strana ovih sabora, naročito u starije vrijeme, bilo 
rješavanje zapletenih parnica, dakle sudovanje. U XV. vijeku (od 
1442. dalje) počeo je slavonski sabor redovito šiljati svoje zastupnike 
ili pouzdanike na ugarske sabore (nuncii regni Sclavoniae ili oratores 
regni Sclavoniae), dok hrvatski sabori ne samo da toga nijesu činili, 

nego nijesu ni na kraljev poziv htjeli polaziti ugarske sabore. Razlog, 
što su slavonski saborski zastupnici stali redovito polaziti ugarske 
sabore, bijaše u tom, što su držali, da će ondje i za sebe steći 
povlasti i prava ugarskih staleža, a uz njih obraniti svoja za- 
sebna. Osim toga vidimo, da su oni ondje sudjelovali kod naj- 
znatnijih pitanja spoljašnje politike. 

I Slavonija i Hrvatska su se raspadale na županije (comitatus). 
Sada nastadoše u županijskom uređenju važne promjene, jer je starih 
plemenskih župa sve to više nestajalo, sjedinjujući se u županije po 
ugarskom kalupu, a župane nije više birao narod, nego ih je ime- 
novao sam kralj po svojoj volji. Ovaj proces razvijao se u Slavoniji 
mnogo brže negoli u Hrvatskoj, gdje su se stare hrvatske plemenske 
župe djelomično sačuvale do XIV. vijeka. U Slavoniji bile su prije 
dolaska Turaka ove županije: glaška s obiju obala savske pritoke 
Ukrine pa između donje Bosne, Save i Borje planine s gradom Glažom ; 
sanska s obiju obala srednje i donje Sane s gradom Ključem; du- 
bička na jugu donje Une s gradom i trgom Dubicom (današnja Bo- 
sanska Dubica); vrbaška s obiju obala donjega Vrbasa s Vrba- 
škim gradom (nedaleko od današnje Banjaluke). Do XV. vijeka došle 
su ove županije u vlast bosansku, ali su se ipak još i početkom XVI. 
vijeka nalazile u crkvenim poslovima u biskupiji zagrebačkoj (du- 
bički arhidjakonat). Dalje na zapadu sterala se između srednje Une i 
Sane (oko Grmeč planine) županija psetska s gradom Psetom 
(danas Petrovac); s lijeve obale Une započinje se zagrebačka 
županija, sastavljena od više bivših plemenskih župa'; uz nju širila 
se zagorska s gradom Krapinom, no krajem XV. vijeka bi do- 
kinuta i sjedinjena poglavito sa varaždinskom, a djelomično sa 
zagrebačkom; najznatnija sredovječna slavonska županija bila je kri- 
ževačka, također sjedinjena od više manjih plemenskih župa", a 
prostirala se u XV, i početkom XVI. vijeka duboko u današnju Sla- 


' To su: gorička s gradom Goricom, Cetinom i Klokočem; gajska s Gaj 
gradom (danas Mala Kladuša u sjev. zap. Bosni); novigradska s Novigradom 
(danas Todorovo); gorska sa Steničnjakom, Topuskom i ,Zrinjem; podgorska 
s gradom Podgorjem nad Jastrebarskim (danas sv. Jana); okićka s gradom Oki- 
ćem i Samoborom; sisačka; turopoljska (Campus Zagrabiensis) s Lukavcem; 
zagrebačka s Gracem (gornji grad Zagreb); ivanićka s gradom Ivanićem; 
moravečka s gradom Moravče (kraj Zagreba). Sve su ove župe, osim Turo- 
polja, do XV. vijeka bile sasvim ujedinjene u zagrebačku županiju. 

* To su: čazmanska, garićka, garešnička, grđevačka, kalnička, moslavačka i 
roviščanska. 

voniju, sve do Orahovice i Donjega Miholjca. Križevačka županija 
opkoljavala je sa zapadne, istočne i južne strane županiju virovi- 
tičku, u XV. i XVI. vijeku samo okoliš današnjega mjesta Viro- 
vitice do Drave. Na današnjoj hrvatskoj zemlji dalje na istok prosti- 
rale su se županija požeška s gradom Požegom i mjestima 
Kutjevom, Brodom i Zapoljem, onda vukovska sa središtem 
u Vukovu ili u današnjem Vukovaru, a s mjestima: Gorjan, Đa- 
kovo, Horvat-grad, Berkasovo, Morović (Marot) i Ilok (Ujlak), pa 
konačno srijemska sa središtem u Banoštoru (Ko ili Bani mo- 
nasterium) i mjestima Mitrovicom i Zemunom. Treba još napomenuti, 
da je baranjska županija (kojoj inače bijaše središte u Pečuhu) 
dopirala — prelazeći Dravu — još u XV. vijeku sve do Papuka, 
tako da su u njoj bila mjesta Valpovo, Našice, a gdjekad i Osijek. 
U Hrvatskoj opet su bile mnogobrojne župe i županije, iako morska 
(Maronia) između ušća Neretve i Cetine, sa Omišem i Makarskom, 
a inače postojbina snažnoga hrvatskoga plemena Kačića, pa duvanj- 
ska, hlijevanjska i dlamočka; ove županije dospješe oko 1325. u vlast 
bosansku. Dalje su županije bile: imotska, poljička (od XIV. stoljeća 
dalje, cetinska, kliška, kninska, bribirska, lučka (izmedu mora, Zrmanje 
i Krke), najveća i glavna sredovječna županija s one strane Vele- 
bita', sidraška s Belgradom, ninska, lička s gradom Počiteljem, 
buška s Bočac gradom (kod današnjega Kosinja), gatska s Otočcem, 
krbavska s Krbavskim gradom ili današnjom Udbinom, unska s mje- 
tom Srb (od sebar), unačka s gradom Uncem, lapačka s Lapac- 
gradom (po svoj prilici na današnjem brdu Obljaju kod Donjega 
Lapca), nebljuška s Nebljusima, humska s Hum-gradom i Ripčem, 
onda brinjska, modruška, drežnička, senjska i vinodolska u primorju. 
Međutim već u početku XV. vijeka računali su se krajevi na jugu 
Kupe u Hrvaisku, a ne u Slavoniju, i tako zače postepeno stapanje 
obiju upravnih jedinica u jednu. 

Središte svake županije hrvatske i slavonske bijaše utvrđen 
$rad, po kojem se obično prozvala i čitava županija; njime ie 
upravljao najprije župan a uza nj kastelan ili gradščik, koji je zapo- 
vijedao četom kraljevskih službenika (castrenses, ili sevientes). Uz 
ove tvrde gradove nastajali su vremenoin na njihovu podnožju va- 
roši (suburbia), iz kojih se docnije razviše kr. slob. gradovi s gra- 
danstvom. No već krajem XII. vijeka uzeli su kraljevi dijeliti nekim 


* U XL. vijeku sjedinile su se u lučkoj županiji stara lučka, pa sidraška, ninska 
i bribirska; središte bijaše Ostrovica kod Bribira. 

velikašima čitave županije (tako Krčkim knezovima: Modruš, Vinodol 
i gatsku županiju, Bribirskima bribirsku, Nelipićima cetinsku), koje 
tako postadoše njihove gospoštije (dominium, (v)ladanje), a oni njihovi 
ne župani, nego knezovi ili grofovi. Inače je županijom upravljao 
župan, a zamjenjivao ga je podžupan, ali od XIV. vijeka dalje 
bili su kraljevski gradovi u upravi kastelanA (gradščika), kojima su 
se morali pokoravati svi plemeniti i neplemeniti službenici ili podanici 
ovih gradova. Oni, koji su bili oprošteni od te službe, dakle koji su 
bili pravi plemići, imali su svoje plemenske župane (comes terrestris), 
koji se pokoravahu samo banu. Županijsko plemstvo sastajalo se na 
skupštine, kojima je predsjedao župan, a često i ban. One su se 
bavile svim županijskim upravnim poslovima, utjeravanjem poreza i 
uvođenjem vojnih odjeljenja u smislu kraljevskih zapovijedi, a i su- 
dovanjem. 

Sudbenost bijaše u glavnom ista u Hrvatskoj i u Slavoniji. Vrhovni 
sudac bješe herceg ili ban, kojega je zamjenjivao banovac, a u 
Slavoniji docnije još i protonotar. U Slavoniji bili su za redoviti 
banski sud određeni stanoviti rokovi, najprije dva puta, onda i 
četiri puta u godini, i to vazda osmi dan poslije ovih blagdana: Bo- 
gojavljenja (6. jan.), Đurđeva (24. apr.), Jakovljeva [25. jul.) i Mihaj- 
lova (29. sept.); otale su se ovi redoviti banski sudovi i zvali okta- 
valni (iudicia octavalia). Ovim je banskim sudovima predsjedao ban 
(ili njegov zamjenik), a uza nj su bili prisutni na saboru izabrani 
prisjednici (assessores). O odluci se izdavala vazda pismena odluka 
pod banskim pečatom, koji je čuvao protonotar. Od banskoga suda 
moglo se i u Hrvatskoj i u Slavoniji prizivati na kraljevski sud, 
odnosno na suca na kraljevskom dvoru (iudex curiae regiae). Banski. 
se sud u Hrvatskoj redovito sastajao u Kninu, a u Slavoniji u Kri- 
ževcima ili u Zagrebu, no nijesu rijetki primjeri, da su sam ban ili 
banovac putovali po banovini i dijelili pravdu. Niži sudovi bili su 
županijski sudbeni stolovi, jer u to doba bijaše uprava 
u najtješnjoj svezi sa sudovanjem. Županijskomu sudu stajao je na 
čelu župan (ili podžupan), a uza nj bili su kao prisjednici po četiri 
(gdjekad i po više ili manje) plemićka suca (iudices nobilium), odabrani 
iz pojedinih kotara županije, dok su odluke županijskoga suda izvrša- 
vala dva pristava (pristaldi). Još niži sudovi bili su u Hrvatskoj 
plemenski stolovi za pojedina plemena (tako za Mogoroviće, 
Šubiće i druge), koja su živjela unutar novostvorenih županija, s posve 
sličnim uređenjem kao što su ga imali županijski sudovi. U kralj. 

slobodnim gradovima sudio je u prvoj molbi sam gradski sudac (iudex) 
sa svojim izabranim građanskim prisjednicima, a viša im molba bijaše 
tavernikalni stol na kraljevskom dvoru." Banovi nijesu nikad sudili u 
gradovima, osim ako ih je kralj za to izrijekom odredio. Podanicima 
su opet sudila bez priziva njihova gospoda. U Hrvatskoj se sudilo 
redovito po običajnom pravu (iuxta consuetudinem regni Croatiae, 
ili hrvatski: pravda i zakon hrvatski), a u Slavoniji još i po ugarskim 
zakonima i običajima.“ Primorski gradovi počeše od XIII. vijeka dalje 
uvoditi pisane statute, u glavnom po uzoru mletačkom, i to 
Spljet oko 1240., Dubrovnik 1272., Trogir 1291., Zadar 1305. Gotovo 
u isto vrijeme povedoše se za njima i privatne gospoštije; tako na- 
stade Vinodolski zakonik od 1288., najstariji pravni hrvatski 
spomenik. I kaptoli su sastavljali svoje statute u zbornik; tako je 
zagrebački kanonik Ivan arhidjakon gorički sastavio (između 1334. i 
1354.) znameniti zbornik ,Statuta capituli Zagrabiensis", koji se sve 
do danas sačuvao u originalu. 

Novčarstvo i grbovi. Hercezi ili banovi kovali su i svoje 
novce. Prvi je to učinio herceg Andrija (1197—1203), a održalo se 
to pravo sve do vladanja kraljice Marije potkraj XIV. vijeka. Novac 
se obično zvao moneta banalis (banovac, banica),' a kovala ga 
herceška ili banska kovnica, zvana camera. Najstarija kovnica 
bila je u Pakracu, a onda sve do konca opstanka njezina (potkraj 
XIV. vijeka) u Zagrebu (odatle denarii Zagrabienses). Kovnica davala 
je hercegu (ili banu) velike prihode. Vrsti novca bijahu dinari, 
oboli (ili po dinara) i bagatin (najsitniji novac); novci bili su kovani 
jedino od srebra pomiješana s bakrom. Dvjesta dinara činilo je jednu 
marku; četvrtina marke zvala se ferto (odatle još i danas fertalj), 
petina pensa, a osmina libra. Na naličju banskoga novca nalazila se 
kuna u bijegu između dviju šestokrakih zvijezda, to jest grb stare 
Slavonije, docnije od Vladislava II. (1496) napose dopušten kraljevini 
Slavoniji. Ujedno se nalazi na naličju još i polumjesec nasuprot 


* Svi kr. slob. gradovi u Ugarskoj i Slavoniji potpadali su pod dvorskoga 
meštra blagajnika (magister tavernicus). 

* De iure et consuetudine regni Hungariae et per consequens regni Sclavoniae, 
quod eisdem iuribus et consuetudinibus, quibus regnum Hungariae utitur, gaudere 
solet", kaže u jednoj sudbenoj ispravi izdanoj u Križevcima 13. januara 1517. ban 
Petar Berislavić (Original u nadbiskupskom arhivu u Zagrebu; Juridica 143, 2. U 
regestu štampao ga Mesić u ,Starinama" vol. V., str. 172— 173.) 

* Još i danas zove se u Bosni i u Dalmaciji sitan srebrni novac banovac, 
banica. 

zvijezdi, a to je zacijelo drevni grb Dalmacije ili Hrvatske. Na obličju 
novca nalaze se dvije okrunjene glave, možda kralj | kraljica, 
ili kralj i njegov sin/' te natpis: ,Moneta regis per Sclavo- 
niam"ili ,Moneta ducis per Sclavoniam", to jest kra- 
ljevski ili herceški novac za Hrvatsku. Tek u drugoj polovici XV. 
vijeka na nekim slikama, a onda u XVI. vijeku na kolajni kralja 
Ludovika II. javlja se (1525) prvi put grb Hrvatske: naime u pet redova 
po pet izmjeničnih srebrnih i crvenih kocaka, dok se grb Dalmacije, 
to jest tri leopardske glave, prvi put javlja na jednom pečatu još 1406, 


Porezi. U plaćanju poreza bijaše velika razlika između Hrvatske 
i Slavonije. Budući da je kralj Koloman 1102. oslobodio hrvatsko 
plemstvo od plaćanja zemljarine ili kunovin e (marturina)?, bijaše 
ona jedino slavonski porez, a iznosio je najprije 12 dinara na godinu. 
Od njega su kraljevi oslobodili tečajem stoljeća mnoge velikaše i 
čitave korporacije (tako kralj Andrija 1. (I1.) kaptol zagrebački 1217.) 
Uz kunovinu plaćala je Slavonija porez zvan ,lucrum camerae“ 
(dobit kovnice). U starije se naime doba kovao novi novac svake 
godine, kojim je valjalo izmijeniti stari, ali tako, da je vlasnik dobio 
za tri stara dva nova komada dotičnoga novca. Za Bele III. (IV.) 
pretvoren bi taj neizravni porez u stalni u iznosu od sedam dinara ; 
ali Ludovik 1. pokušao je da ga dokine (1351) i da uvede godišnji 
porez od 18 dinara od svakih vrata (porta), kroz koja mogu proći 
natovarena kola žetve, a imali su ga plaćati u kraljevsku blagajnu, a ne 
više u bansku, svi plemići bez izuzetka. No kralj nije mogao provesti 
svoje volje, jer se marturina i ,dobit komore" plaćala u Slavoniji i 
dalje sve doklegod je postojala zasebna slavonska kovnica novca, pa 
još i poslije toga. Ni kralj Matijaš Korvin nije mogao uspjeti sa svojim 
poreznim reformama, pa tako je Slavonija plaćala sve do mohačke 
bitke kunovinu, naime po 20 dinara od kmetskoga selišta, ili po dukat 
od pet kmetskih ognjišta (dimnjaka). Međutim neprekidni i teški bojevi 
s Turcima u XV. vijeku ipak su sobom donijeli znatnu poreznu pre- 
inaku uvedenjem izvanredne ratne daće (hrv. riz, lat. taxa, contributio, 
dica). Ali ova se daća nije mogla rasporezovati ni pobirati bez posebne 
privole sabora ugarskoga ili slavonskoga, i to samo onda, kad 
su to staleži držali nužnim, pače staleži su sami određivali, kolika 


* Obje te glave se nalaze i na čisto ugarskom novcu kovanom u Ugarskoj. 
Značenje još nije objašnjeno. 
* Cledaj gore str. 64, i 70. 

će ona biti u pojedinim prigodama. Ovu je izvanrednu daću prinosila 
uz Slavoniju i Hrvatska, dok je nije kralj Vladislav II. od toga sasvim 
oprostio. Ali je nešto prije Slavonija stekla (1472) privilegij, da plaća 
samo polovicu one ratne daće, koja se plaćala u Ugarskoj, to jest 
od svakoga kmetskoga selišta (porta, fumus) samo pol dukata, ako 
se je u Ugarskoj imao plaćati čitav dukat. Ovu je ratnu daću vazda 
samo slavonski sabor dozvoljavao, a ubirao ju je ban po županijskim 
organima (dikatorima). No dobrza biše od te daće oprošteni ne samo 
svi crkveni posjedi (biskupa, kaptola, samostana i župnika), nego i 
oni glavne svjetovne gospode (hercega, bana, banovca, župana i ple- 
mićkih sudaca), pače i pojedinih velikaša. Tako je sav teret pao na 
manje posjednike ili njihove kmetove, a sam prihod daće postajao 
je sve manji. Uz ove su se glavne daće plaćale u Hrvatskoj i 
Slavoniji još i neke druge, tako trgovina u lukama, a tridesetina od 
strane robe na granici. Još su važan prihod davale mitnice i so- 
lane. Osim poreza morao se davati ,počasni dar“. Kad su naime 
kralj ili zamjenici njegovi ban i herceg bili na putu, trebalo je 
plemstvo i građanstvo da ih dočeka i pogosti; to se zvalo zalaz- 
nina (descensus), a bio je jedan od najneugodnijih poreza, jer su 
kraljevi i banovi, a naročito njihovi činovnici, na koje se to pravo 
također proteglo, vazda bili na putu. Razumije se, kraljevi su mogli 
i od toga opraštati ne samo pojedine velikaše i plemiće, nego i crkvene 
korporacije i kr. slob. gradove, i to budi sasvim, budi djelomično, 
n. pr. ograničiti samo na konak (stan) ili samo na hranu. 

Vojska i mornarica. U hrvatskoj vojsci (exercitus chroaticus) 
nastadoše u to doba znatne promjene. Dok je ona za prvih Kolo- 
manovih nasljednika bila plemenska kao za narodne dinastije, stali su 
kraljevi iz kuće Anžuvinske uvoditi strogo feudalno uređenje. Tako za- 
mijeniše stare plemenske čete nove velikaške ili banderiji, a ban i 
plemstvo bili su ih dužni podržavati. | crkveni dostojanstvenici i kor- 
poracije (kaptoli i opatije) bili su također kao vlasnici prostranih 
imanja dužni podržavati konjaničkih i pješačkih četa, a tako i kr. 
slob. gradovi; stoga i vidimo, gdje se u doba turskih ratova postavljaju 
biskupi i opati na čelo vojske. Pored banderija javljaju se kasnije 
i plaćeničke čete, koje su također podržavali staleži. Hrvatskoj vojsci 
bijaše redovito na čelu ban kao vrhovni vojvoda (capitaneus), izabran 
napose za to od sabora, ali staleži mogli su po privilegiju kralja 
Matijaša (1477) izabrati i koga drugoga, ako su za nj znali, da je 
sposobniji, a naročito, ako je banska stolica bila ispražnjena. Mor- 


164 


narica je znatno spala, otkad je Dalmacija došla u mletačke ruke; 
najjača bila je za kralja Ludovika [., koji je imenovao posebnoga 
hrvatskoga admirala (admiratus regnorum Dalmatiae et 
Croatiae). Radi obrane od Turaka, naročito u doba Matijaša I. Korvina, 
podiže se još i brodarstvo na rijekama (sajkaši, nasadi), kod kojega 
su služili poglavito doseljeni Srbi. Središte bio im je Petrovaradin. 


Gradovi imali su dvojaku vrst uprave. Dalmatinski su gradovi 
živjeli i nadalje starim autonomnim životom po uzoru mletačkom, dok 
su slavonski gradovi Varaždin (1209), Zagreb (1242), Križevci (1252) 
i drugi bili uređeni po uzoru njemačkom kao kr. slob. gradovi. Na 
čelu uprave bijaše sudac, a uza nj izabrano gradsko vijeće, koje je 
sebi slobodno biralo suca i župnika i budno pazilo na gradske interese, 
naročito obrtničke i trgovačke. 


Trgovina bila je nutarnja i vanjska. Slavonija je trgovala s Ugar- 
skom, Stajerskom, Kranjskom, Hrvatskom i Bosnom, a Hrvatska i 
Dalmacija s Bosnom i Srbijom na kopnu, a s Italijom, naročito Ve- 
necijom po moru. Pomorsku je trgovinu podupirala brojna trgovačka 
mornarica dalmatinskih gradova, dok su kopnenu trgovinu pomagali 
riječni putovi i ceste. Najvažnija cesta, koja je spajala Slavoniju 
s Hrvatskom, bila je ona, koja se počinjala kod Vaške na Dravi, na- 
dovezujući se na ugarsku cestu, te išla preko Virovitice, Varaždina, 
Zagorja do Zagreba, a onda preko Turopolja na Kupu, Topusko, Bihać, 
Knin i dalje na more. Kod Topuskoga odvajala se druga cesta na 
Modruš vodeći preko Brinja i Vratnika u Senj. Kako je onom prvom 
cestom redovno prolazila vojska, zvala se obično ,vojničkom" (via 
exercitualis). Obrt unapređivali su cehovi, u koje se složiše majstori 
istih zanata, a kraljevi znali su im davati i raznih povlastica, samu 
pak trgovinu opet sajmovi, koje su kraljevi posebnim privilegijima 
dopuštali gradovima. 


Graditeljstvo također se sada podiže općim blagostanjem i na- 
pretkom kulture. U Dalmaciji prevladao je više romanski slog, a kasnije 
i sama renesansa, a u Slavoniji gotski. Tako je u Zadru izgrađena u 
romanskom slogu stolna crkva sv. Stošije (u XIIL vijeku), a u Šibe- 
niku stolna crkva sv. Jakova u slogu rane renesanse (u XV. vijeku), 
dok su zagrebačka i topuska crkva (iz XIII. vijeka) bili uzori gotike. 
Isto se tako gojilo, a naročito u Dalmaciji, zlatarstvo, kiparstvo i. 
slikarstvo. 

Kronološki pregled događaja drugoga doba. 


Godina 


1102. 


(jadi a 
1107. 
1115.—1117. 
1124. 
oko 1137. h 
1150. 
| 
U 


1167.——1180. | 


1193. 


1197.—1203. 
1202. 


1222. 


1242. 
1247. 


oko 1260. 


1293. 


1301. 


1311.—1313. 


1322. 


1346. 
1347. 


1358. 


Hrvatska 


Ugar. kralj Koloman okrunjen 
hrv.-dalm. kraljem. 

Koloman predobio dalm. gradove. 

Mlet. rat. Koloman umre 1116. 

Stjepan III. (IL) u Dalmaciji. 

Bosna se pridružuje Ugarskoj. 


| Emanuelova pobjeda na Tari. 


Bizantinci vladaju u južnoj Hr- 
vatskoj i Dalmaciji. 

Bartol, 
feudalizma u Hrvatskoj. 

Herceg Andrija. 

Zadar osvojili Mlečani s pomoću 
križara. 


.Zlatna bula“ Andrije I. (II.). 


knez modruški. Počeci 


Tatari u Hrvatskoj. 
Zadar se predaje Veneciji. 


Bela III. (IV.) razdvojio kraljev- 


stvo hrvatsko. 


Knezovi Bribirski postaju na- 
sljedni banovi hrvatski. 
Andrijom II. (IIL.) izumre rod 
Arpadovića, 


Ban Pavao Bribirski ratuje s Ve- 
necijom radi Zadra. 

Padom bana Mladena prestaje 
hrv. nasljedno banstvo Bribir- 
skih knezova. 

Zadar se predaje Veneciji. 

Ludovik I. uspostavlja kraljevsku 
vlast u Hrvatskoj. 

Ludovik I. 


s Hrvatskom. 


sjedinio Dalmaciju 


Ostale zemlje 


Aleksije Komnen 1081.—1118. 


Ivan Komnen 1118.—1143. 


Emanuel Komnen 1143.—1160. 


Četvrta križarska vojna 1202.— 
1204. 

»Magna 
1215. 

Bitka kod Mohija na Šaju 1241. 

Pogibija Fridrika, posljednjeg Ba- 
benbergovca 1246. 

Štajerska u vlasti ug.-hrv. kralja 
1254. 

Rudolf Habsburški 1273.— 1291. 

Bitka na Moravskom po- 

1278. 


charta“ u Engleskoj 


lju 


Većeslavom III. izumre rod Pže- 
myslovićA 1306. 
1310. Luksemburgovci u Češkoj. 


1346. Dušan postaje car srpski. 


1348. Karlo IV. 
lište u Pragu. 

1355. Umro Dušan, car srpski. 

1370, Ludovik I. 
poljski. 


osniva sveuči- 


postaje kralj 


Kronološki pregled događaja drugoga doba. 


Hrvatska bez teralja. 


polju i pogibijom Ludo- 
vika Il. ostaju Ugarska i 


Godina Hrvatska Ostale zemlje 
1377. Tvriko podiže Bosnu na kralje- | 1371. Bitka na Marici. Pad južne 
ljevinu. Srbije. 
1383. Buna Ivana od Paližne. 
1386. Pogibija Karla II. Dračkoga. 
1386. Pokolj kod Gorjana, zarobljenje 
kraljice Marije 1 Jelisavete. 1389. Bitka na Kosovu po- 
1394. Žigmund privremeno uspostavlja Ku: 
svoju vlast u Hrvatskoj. 1396. Bitka kod Nikopolja. 
1403. Ladislav Napuljski okrunjen za 
ug.-hrv. kralja u Zadru. 
1409. Ladislav Napuljski prodao 
Dalmaciju Veneciji. 
1415. Ugarski upliv istisnut iz Bosne. | 1427. Ugarska dobiva Beograd. 
1440. Prva podsada Beograda. 
1444. Hrvatska gubi Omiš i Poljica. 1444. Bitka kod Varne. 
1448. Stjepan Vukčić postaje herceg | 1453. Pad Carigrada. 
sv. Save, 1456. Druga podsada Beograda. 
1459. Srbija postaje turski pašaluk, 
1463. Propast bosanskoga kra-|1463. Prvi nasljedni ugovor iz- 
ljevstva. među Matijaša Korvina i Fri- 
1464. Osnutak jajačke banovine. drika III. 
1469. Osnutak senjske kapetanije. 
1480. Gubitak Krka. 1491. Drugi nasljedni ugovor iz- 
1482. Pad Hercegovine. među Vladislava Il. i Maksi- 
1493. Bitka na Krbavskom polju. milijana. 

1505. Ugarski sabor isključuje 
sve strance od prava na ug.- 
hrv. krunu, 

1506. Treći nasljedni ugovor iz- 
među Vladislava II. i Maksi- 
milijana, a 1515. četvrti na- 
sljedni ugovor. 

1520. Pogibija bana Petra Berislavića. | 1521. Sulejman II. osvojio Beo- 
1329. Krsto Frankapan opskrbio Jajce. grad. 
1526. Hrvati hoće sebi da biraju dru- 
g0g vladara. 
1526. Bitka na Mohačkom polju, | 1526. Bitkom na Mohačkom 
(29. kol.) pogibija Ludovika IL, 


Češka bez kralja. 


Treće doba 


od 1526. do 1790. 


Kraljevi iz kuće Habsburške i Habsburško- 


Lotarinške. 


I: 


Dva kralja: Ferdinand I. i Ivan Zapoljski. 
(1527—1564). 


Izbor dvaju kraljeva. Katastrofa na Mohačkom polju bješe 
)| sama o sebi tek izgubljena bitka, manje krvava od to- 
likih prije i poslije nje; ali prijeka smrt mladoga kralja 

23 Ludovika IL, koji ne ostavi zakonita potomka, učini je 
osolito pogibeljnom. Uza sve to nijesu prestala stranačka trvenja, 
pače stranke umjesto da su polražile u slozi i u zajednici spas svoj 
i svoje domovine, još su većim ogorčenjem — prosuđujući kobni 
mohački dan sa stajališta svojih stranačkih interesa — stale jedna 
na drugu udarati. Narodna stranka, koja je sa svojim vođama Ivanom 
Zapoljskim i Stjepanom Verboczyjem najvećim dijelom izbjegla mo- 
hačkomu pokolju, gledala je naime u njemu samo poraz dvorske 
stranke i njezine politike naslanjanja na inozemstvo, pa se sada svom 
snagom založila, da provede saborski zaključak od 1505., po kojem 
bješe svaki stranac isključen od ugarsko-hrvatskoga prijestola. 
Dvorska je stranka opet gledala u Turčinu pogibeljna dušmanina, pa 
je stoga još krepčije uzela tražiti što tješnje veze sa Zapadom, ne 
smatrajući narodnu snagu Ugra i Hrvata dovoljnom za uspješnu obranu 
i borbu protiv otomanske carevine, koja se mohačkom pobjedom 
podiže do velevlasti prvoga reda. Jasno je dakle, da će oba ova 
stranačka stajališta nužno dovesti do preloma i u pitanju izbora 
novoga kralja. 

Kad su početkom septembra 1526. stigli u Zagreb prvi pouzdani 
glasovi o mohačkoj katastrofi, zavlada u Slavoniji strah i zabuna, 
tako da je u prvi kraj sve pomišljalo na bijeg. U taj je kobni čas 
narodu hrvatskomu bio pravi voda knez Krsto Frankapan, koji upravo 
tada stiže sa svojom vojskom u Zagreb. Živom riječi i javnim pro- 
glasima primiri prije svega narod, a onda pošlje četu konjanika preko 
Drave, da pazi na kretanje Turaka, ali podjedno sazva i sabor u 
Koprivnicu za 23. septembra. Međutim ušao je sultan Sulejman u Budim 
i popalivši ga krene početkom oktobra preko Bača (otale Bačka) 1 Petro- 
varadina lijevom obalom dunavskom natrag u Beograd i Carigrad, 
Uto se sastao sabor slavonskih staleža u Koprivnici, a taj jednodušno 
isklica Krstu Frankapana ,,skrbnikom i braniteljem“ kraljevstva (tutor 
protectorque regni Sclavoniae) i izabra odaslanstvo, koje je imalo 
poći u Beč nadvojvodi Ferdinandu, da se s njime sporazumije ,glede 
nekih potreba“ njihovih i kraljevine. Tada je nadvojvoda, krepko 
pomagan od sestre udovice kraljice Marije, već živo pregnuo, da 
steče Ugarsku i Hrvatsku, pa je i odredio neke svoje pouzdanike, da 
stupe u dodir s ugarskim i hrvatskim plemstvom. On se nadao, da 
će ga kruna sv. Stjepana zapasti na osnovi starih ugovora (od 1491., 
1506. i 1515.) bez ikakih poteškoća, pače i bez izbornoga sabora ; 
no dobrza se uvjerio, da nije tako. Česi su ga doduše iza nekih 
poteškoća konačno ipak jednoglasno izabrali svojim kraljem (23. okt.), 
ali u Ugarskoj i Hrvatskoj sa Slavonijom pošle su stvari drugim putem. 
Jer kad se saznalo, da su Turci ostavili Ugarsku, sastade se većina 
ugarskih staleža, privrženikA ,narodne stranke“, na sabor u Stolni 
Biograd, gdje izabra i okruni (11. novembra) kraljem Ivana Za- 
poljskoga, pozivajući se kod toga na zakonski članak stvoren na 
Rakoškom saboru 1505.; dok je samo mali broj staleža ,dvorske 
stranke“ izabrao 16. decembra u Požunu kraljem Ferdinanda 
Habsburgovca. 

Po primjeru ugarskom razdvoji se i kraljevstvo hrvatsko. Još u 
oktobru sastao se hrvatski sabor, na koji su došli Ferdinandovi po- 
uzdanici Nikola Jurišić i Ivan Pichler, da vijeća o popunjenju ispraž- 
njenja prijestola; ali su hrvatski staleži odmah izjavili, da će svoj 
izbor vezati uz ispunjenje nekih uvjeta. Stoga otpreme u Beč svoje 
poslanike, a kad Ferdinand prihvati njihove uvjete, sastade se ponovo 
hrvatski sabor u franjevačkom samostanu u Cetinu na staru godinu 
1526. Prisutni bili su mnogi velikaši i plemići, uz druge: naslovni 
biskup kninski i opat topuski Andrija Tuškanić, Ivan Karlović knez 

Krbavski, knez Nikola Zrinski (otac sigetskoga junaka), braća Krsto 
i Vuk knezovi Frankapani Slunjski i Cetinski, knez Stjepan Blagajski 
pa Bartol Drašković. S Ferdinandove pak strane stigli su na sabor 
kao njegovi pouzdanici (komisari) kapetani Nikola Jurišić, Ivan Pichler 
i Ivan Katzianer te bečki prepošt Pavao Oberstein. Prvo je bilo, da 
su oni pozvali hrvatske staleže, da se poklone Ferdinandu kao svome 
zakonitomu gospodaru na osnovi baštinskoga mu prava po ženi Ani 
i starih ugovora. Nato se staleži odvoje od njih i ,uzmu sami ispi- 
tivati i raspravljati o pravu Ferdinandovu na krunu sv. Stjepana.“ 
Tek kasno uveče poslaše komisarima neke drugove s porukom, da 
su pronašli, da Ferdinand i žena mu Ana odista imadu potrebno 
pravo na ugarsku krunu. Sjutradan na novu godinu (1. januara 1527.) 
sastade se druga sjednica, u kojoj su se pretresivali uvjeti sabranih 
hrvatskih staleža. Do četiri sata popodne trajale su rasprave po- 
glavito o tom, kakovu će pomoć Ferdinand davati Hrvatima. Konačno 
se sporazumješe staleži s opunomoćenim komisarima tako, da se je 
Ferdinand obavezao uzdržavati na obranu Hrvatske 1000 konjanika i 
200 pješaka, od kojih će 800 konjanika biti razdijeljeno među prisutnu 
gospodu. Osim toga se Ferdinand obavezao, da će uzdržavati oveću 
vojsku u Kranjskoj na obranu Hrvatske i potvrditi sva stara prava 
i privilegije kraljevstva. Zadovoljivši se ovim uvjetima izaberu 
hrvatski staleži ,sasvim slobodno i bez ičijega utjecanja“ 
Ferdinanda I. (1527—1564) ,kralja češkoga i nadvojvodu austrij- 
skoga“ hrvatskim kraljem. Odmah potom položiše prisegu 
vjernosti na ruke bečkomu prepoštu Pavlu Obersteinu, dok se glasnici 
razletješe na sve strane, da jave radosnu vijest. Iz dvorane iziđoše 
u tamošnju samostansku crkvu sv. Marije, gdje je odslužen ,Tedeum“ 
uz zvonjavu zvona i gruvanje prangija. Izborni sabor cetinski ide u 
red onih krupnih događaja u prošlosti hrvatskoga naroda, kojim se 


'* U izbornoj diplomi, koja se čuva u originalu u bečkom državnom arhivu, 
hrvatski staleži izrijekom kažu: ,Ferdinandum in verum, legitimum et 
naturalem nostrum et tociushuiusregniCroatiae regem et dominum, 
nec non... Annam in veram... tocius regni Croacie reginam... felice 
omine elegimus..."(Šišić, Hrv. sabor. spisi 1,51;1I, 460). Ma da je Ferdinand još 
16. decembra izabran u Požunu za ugarskoga kralja, ipak mu hrvatski staleži ne 
dajutoga naslova nigdje — premda mu iznose čitav opširni naslov, — 
već samo ,Bohemie et Croatie rex“. To čini joši sedmi dan poslije izbora 
cetinskoga knez Nikola Zrinski, dajući Ferdinandu čitav veliki naslov, ali 
inače samo: ,Bohemie et Croacie regi“ (Šišić, Sab. spisi [., 68.). Hrvatski staleži 
očito hoće, da što jače istaknu svoj slobodni izbor, nezavisan od ugarskoga. 

svršava stara, a počinje nova epoha. On je u političkom obziru snažan 
izražaj, kako je narod hrvatski u bitnim prigodama mjerodavno od- 
lučivao u najznatnijim državopravnim pitanjima, smatrajući sebe i 
svoju domovinu posebnim političkim narodom i posebnim političkim 
teritorijem, nezavisnim od Ugarske. 

Istodobno pošle su u Slavoniji stvari sasvim drugim putem. Glavni 
njezini velikaši knez Krsto Frankapan i zagrebački biskup Šimun 
Erdčdy ostaviše poslije izbora i krunisanja Ivana Zapoljskoga Ferdi- 
nanda i poklone se novomu ,narodnom“ kralju. Taj onda imenova 
Krstu Frankapana hrvatskim banom, a biskupu Erd&dyju obeća mjesto 
državnoga kancelara. Za primjerom ove dvojice uglednika povede se 
i najveći dio ostaloga slavonskoga plemstva, pa tako je sabor, koji 
se sastao 6. januara 1527. u biskupskom gradu Dubravi nedaleko od 
Cazme, izabrao i primio svojim zakonitim i već okrunjenim kraljem 
Ivana (1527—1540), pozvavši se kod toga također na zakonski članak 
od 1505. No bojeći se građanskoga rata zaključe slavonski staleži, 
da ban Krsto Frankapan uznastoji što uspješnije oko izmirenja obaju 
protukraljeva i njihovih stranaka. 

Građanski rat i pad Jajca. U prvi su kraj svakako bolje stajale 
stvari po kralja Ivana, ne samo zato, što ga je većina Madžara i 
Hrvata držala svojim kraljem, nego i s toga, što ga priznaše vladarom 
papa, Francuska, Poljska i Venecija, pače neki mu, kao Franjo L, 
kralj francuski, obećaše i pomoć protiv Ferdinanda. Uza je to slabila 
Ferdinandov položaj i velika oskudica gotova novca ne dopuštajući 
mu, da ispuni zadanih obećanja ugarskoj i hrvatskoj gospodi, ma da 
nije imao u svojoj vlasti više od uzanoga komada zemlje uz zapadnu 
ugarsku granicu s gradovima Šopronom i Požunom te gotovo čitavu 
Hrvatsku od kranjske međe do Klisa. Sasvim je dakle prirodno, da 
su u takim nepovoljnim prilikama Ferdinanda počeli ostavljati mnogi 
njegovi dotadašnji ugarski i slavonski privrženici, tako gubernator 
vranskoga priorata Ivan Tahi, a samo uz teške žrtve uspjelo je održati 
u vjernosti Franju Batthyanyja, koga kralj Ferdinand nanovo imenova 
(9. marta 1527.) hrvatskim banom protiv Ivanova bana Krste Fran- 
kapana. Napredovanje kralja Ivana prinuka Ferdinanda na odlučan 
korak. Znajući za nespremnost i nemarnost Ivanovu provali iznenada 
s jakom njemačkom i češkom vojskom u augustu 1527. u Ugarsku. 
Glavni gradovi Budim i Stolni Biograd budu lako i brzo osvojeni, a 
sam kralj Ivan kod Tokaja potučen. To ga prisili na uzmak najprije 
u Erdelj, a onda poslije ponovnih poraza na bijeg u Poljsku. U isto 

je vrijeme vojevao ban Krsto Frankapan za svoga kralja u Slavoniji, 
ali onoga dana, kad je Ivan bio potučen kod Tokaja, umre od rane, 
što ju je zadobio podsjedajući varaždinski grad (27. septembra). Poraz 
tokajski i smrt bana Krste Frankapana znatno oslabiše Ivanovu stranku 
u Slavoniji i Ugarskoj. Slavonsko plemstvo prizna nato (već 6. oktobra) 
na saboru u Križevcima Ferdinanda svojim kraljem, a sama ga Ugarska 
okruni 3. novembra na saboru u Stolnom Biogradu. 


Ovim se građanskim ratom najbolje okoristiše Turci,a to stim lakše, 
što nije bilo ništa od one u Cetinu kod izbora obećane pomoćne vojske 
Ferdinandove. Hrvati odmah uočiše pogibao pa stoga poruče Ferdinandu 
sa svoga ponovnoga sabora u Cetinu (28. aprila 1527.), neka bi is- 
kupio svoju riječ, jer im je on jedina nada, budući da su ih svi 
ostavili: i papa i Mlečani i braća u Slavoniji. ,Neka znade vaše ve- 
ličanstvo — kaže sabor hrvatski — kako se ne može naći (zabilježeno), 
da bi ikoji vladar silom zavladao Hrvatskom, jer po smrti na- 
šega posljednjega kralja srećne uspomene, Zvo- 
nimira, slobodne se volje pridružismo svetoj 
kruni kraljevstva ugarskoga, a poslije toga va- 
šemu veličanstvu." No poruka cstade bezuspješna, pa tako 
Turci zauzeše (još koncem marta) Obrovac na Zrmanji, Udbinu (u 
aprilu), a konačno krajem 1527. ili odmah početkom 1528. Jajce i 
Banjaluku te provališe s jedne strane do Senja, a s druge do Klisa. 
Sada pade Lika s Krbavom (bez podgorskoga primorja) u vlast tursku, 
čime bi sveza između sjeverne 1 južne Hrvatske prekinuta. Samo 
K lis na jugu, koji je branio Petar Kružić, kapetan senjski, Senj 
na sjeveru i Bihać na istoku održaše se kao glavne straže. 

Savez kralja Ivana sa sultanom Sulejmanom. Uspjesi Ferdi- 
nandovi i gubitak prijestola poraziše kralja Ivana. Onako ostavljen 
i prognan iz središta svoje države nije sam mogao ništa učiniti, da 
povrati izgubljeni prijesto, a pored toga bilo se bojati, da će Turci 
upotrijebiti ove prilike još u većoj mjeri u svoju korist. Na porti 
bavili su se već u to doba mišlju, da zauzmu cijelu Ugarsku, a samo 


' Original ove saborske adrese kralju Ferdinandu čuva sc u Beču u državnom 
arhivu (GI. Šišić, Sabor. spisi 1, 99). Gornje riječi tumač su cetinskoga izbornoga 
čina: Hrvati stupaju sasvim samostalno i slobodno po svojoj volji (kao nekoć 1102.) 
u dodir sbaštinikom krune sv. Stjepana, a nijesu inače vezani uz Ugarsku 
ill ća uz madžarski narod. Prema tome oni drže, da se požunski izbor (od 
16. decembra 1526.) kao izljev slobodne volje madžarskoga naroda (ili kraljevine 
Ugarske) ne tiče izravno i njih. 

na posredovanje Venecije i Francuske sultan je odgodio provedenje 
svoje osnove na bolja vremena. Te su države doduše Sulejmana po- 
ticale, da napadne na Ferdinanda, ali nijesu htjele da Ugarska sasvim 
padne pod tursku vlast. Stoga je pošao tajni poslanik velikoga vezira 
Ibrahima k Ivanu Zapoljskomu i nagovori ga, da izmoli tursku pomoć. 
Odluka se kralja bjegunca doduše protivila tradicijama, no da sebi 
spase prijesto, učinio je taj sudbonosni korak. Kad je dakle njegov 
poslanik Poljak Jerolim Laski došao (krajem 1527.) u Carigrad 
i predložio misao o savezu, našao je tlo već pripravno. Krajem 
januara 1528. izjavi potom sultan Sulejman u svečanoj audienciji 
Jerolimu Laskomu, da će pomoći kralju Ivanu i prepustiti mu Ugarsku 
bez ikake protuusluge. Savez sa sultanom odista je brzo oteo Ferdi- 
nandu plodove njegovih uspjeha, jer protiv golemih ratnih priprava 
sultanovih jedva je mogao da naoruža nekoliko tisuća momaka, Tako 
su i ugarski i slavonski privrženici Ferdinandovi izgubili vjeru u nje- 
ovu sreću. Sada se dakle prijatelji Ivanovi uzeše opet smjelo prikup- 
ljati, a naročito otkad je sultan, predavši Budim s krunom sv. Stjepana 
kralju Ivanu (u septembru 1529.), pošao pod Beč i podsjeo ga. No 
juriši se turski izjaloviše na hrabrom otporu bečkoga građanstva i 
posade; pa tako se sultan morao vratiti natrag (u oktobru 1529.). 
Istodobno bjesnio je građanski rat i u Slavoniji, gdje je po smrti Krste 
Frankapana postao vođom Ivanove stranke zagrebački biskup Šimun 
Erd6dy. Na proljeće 1529. ovladala je stranka Ivana Zapoljskoga 
gotovo čitavom Slavonijom, pa stoga je Ferdinand poslao u pomoć 
svojim privrženicima oveću četu kranjskih konjanika i španjolskih 
pješaka, Od njih je ljuto postradao Zagreb, i to Kaptol, biskupski 
grad i sama stolna crkva sv. Stjepana za borba između ,turske“ ili 
Ivanove i ,njemačke" ili Ferdinandove stranke. No konačno ipak 
nadjača Ivanova stranka, našto kralj Ivan imenova biskupa Šimuna 
Erd6dyja hrvatskim banom, a takim ga priznade i slavonski sabor, 
kad se (početkom 1530.) sastao u Križevcima. Iza ponovnih krvavih 
sukoba slavonsko plemstvo utanači (u oktobru 1530.) ,slogu i savez" 
1 učini tako samo po svojoj odluci kraj građanskom ratu. 

Novi vojni pohod sultanov. Nikola Jurišić. Požega i Klis. 
Međutim su kušali izmiriti oba kralja, no vijećanja ne dovedoše do 
rezultata, jer se nijedan od njih ne htjede da odreče krune. Nato 
povede Sulejman (ljeti 1532.) treću vojnu na Ugarsku s namjerom, 
da dopre do Beča i da ga zauzme. Ali naum njegov spriječi 
hrabri Hrvat Nikola Jurišić, zadržavši golemu tursku vojsku 

pod Kisegom (nedaleko od Szombathelya u zapadnoj Ugarskoj). 
Podsadu započeo je (u augustu) veliki vezir Ibrahim, jer se Jurišić 
ne htjede predati sa svojom malom posadom (oko 700 momaka). 
Kad se poslije 25 dana pokazaše svi turski juriši uzaludni, upusti se 
veliki vezir u sultanovo ime u pregovore s Jurišićem. Na ličnom 
sastanku u Ibrahimovu čadoru javi mu veliki vezir, da mu sultan 
«poklanja" grad Kiseg, a nato bi smješteno pred gradskim zidom 
nekoliko Turaka i na zidovima istaknuta turska zastava. Kad su 
potom dojavili sultanu, da mu se grad tobože predao, zapovjedi 
vojsci da krene natrag (30. aug.) Za nagradu dobio je Jurišić od 
Ferdinanda grad Kiseg i podjedno bi podignut na čast baruna. Ali 
sultan nije krenuo natrag istim putom, kojim je došao, već upade 
preko istočne Štajerske u Slavoniju kod Vinice nedaleko od Drave. 
Odavle pošao je pored Varaždina do Rasinje, gdje se turska vojska 
podijelila u dva dijela: sultan pođe preko Koprivnice i Virovitice 
Podravinom, a veliki vezir preko Križevaca i Čazme Posavinom; 
kod Beograda sastadoše se oba odreda puna plijena i roblja. To 
je jedini put, što je sultan na čelu vojske prošao 
hrvatskom zemljom, izuzevši dašto Srijem i istočne slavonske 
strane, koje su se već sada od Gorjana na istok računale kao 
turska ,carska zemlja". Uto skupi Ferdinand uz pomoć brata cara 
Karla V. kod Beča oko 100.000 vojske; ali po odlasku sultanovu ne 
poduze s njome ništa, već i opet pokuša, da kako tako utanači sa 
sultanom i s kraljem Ivanom mir. No povoljni se izgledi poslije krat- 
kotrajna primirja sklopljena (ljeti 1533.) s Turcima i duljega prego- 
varanja s kraljem Ivanom opet razbiše, našto Turci provale s jedne 
strane u današnju Slavoniju i zauzmu (15. jan. 1537.) Požegu, a 
s druge u Hrvatsku, gdje su osvojili Klis (12. marta 1537.) Tom pri- 
godom pogibe hrabri mu branitelj Petar Kružić. S Klisom pade 
ubrzo čitava južna Hrvatska (danas Dalmacija do Ne- 
retve) osim mletačkih primorskih gradovauturske 
ruke. 


Katzianerova vojna i Velikovaradinski mir. Smrt kralja 
Ivana. Ovo haračenje tursko, a naročito pad Požege i Klisa, veoma 
se bolno dojmi Hrvatske i Slavonije. Stoga i nije čudo, što je bilo 
dosta nižega plemstva, koje je javno govorilo, da mu je svejedno, 
iko mu je gospodar, da li Ivan ili Ferdinand, jer će se pokloniti 


! Tu u Kisegu sahranjen je u župnoj crkvi Nikola Jurišić (t 1543.) 

onomu, koji će ga uistinu pomagati. No i na Ferdinanda učini pad 
obaju gradova dubok dojam, pa se zato i požuri, da priteče Hrva- 
tima u pomoć bojeći se agitacije Ivanove među njima. Da pridigne 
klonule duhove, a naročito u Slavoniji, imenova vrhovnim vojsko- 
vođom protiv Turaka svoga generala Ivana Katzianera i naloži mu, 
da što prije s povjerenom vojskom započne vojnu, kojoj je kao cilj 
istaknuto osvojenje Osijeka i oslobođenje istočne Slavonije od Tu- 
raka. No ova se vojna svršila nesrećno, jer se vojska stala zbog 
oskudice hrane razbjegavati, a konačno su Turci kod Gorjana ono, 
što je ostalo, ametice porazili, dok je sam Katzianer još uoči kata- 
strofe (noću od 9. na 10. oktobra 1537.) sramotno pobjegao. Gor- 
janskim se porazomutvrdilaturska vlastudanaš- 
njoj Slavoniji. Neuspjela Katizianerova vojna osobito uzbuni 
Hrvatsku i Slavoniju, pa stoga bješe Ferdinandu prvi posao, da je 
imenovao vrhovnim zapovjednikom u Slavoniji Nikolu Jurišića, dok 
je Katzianera, kad je preda nj došao, da se opravda, bacio u tam- 
nicu. Pored toga još je imenovao dva bana, Petra Keglevića 
(1537—1542) i Tomu Nadasdyja (1537—1540), koji sazovu sabor 
u Križevce (6. jan. 1538.), gdje se sabrano plemstvo ozbiljno zaba- 
vilo pitanjem zemaljske obrane. Međutim uspjelo je zatvorenom gene- 
ralu Katzianeru umaći iz bečke tamnice i pobjeći u Susjedgrad. Kad 
je to Ferdinand saznao, izdade za njim tjeralicu i obeća veliku nov- 
čanu nagradu onomu, tko bi ga ili živa ili mrtva uhvatio. No Katzianer 
ne samo da se nije trebao bojati, već bi dobro primljen, naročito od 
hrvatskoga plemstva, s kojim je obdržavao tajne sastanke u Gvoz- 
danskom nagovarajući ga, da pređe k Ivanu. Rovarenje njegovo 
postalo je doskora veoma ozbiljno, a naročito otkad je stao tražiti 
veze s Turcima. Premda su banovi upeli sve sile, ipak se nikako ne 
uzmogoše dočepati Katzianera, dok ga konačno ne dade smaknuti 
Nikola Zrinski u Kostajnici (u oktobru 1539.) 

Međutim je Ferdinand pod dojmom Katzianerove nesrećne vojne 
pregnuo, da se što prije nagodi s Ivanom, koji se također zaželio 
mira. On se naime odlučio oženiti Izabelom kćerkom poljskoga kralja 
Žigmunda [., a taj mu je ne htjede da dade, dok ga Ferdinand ne 
prizna kraljem. I tako bi konačno posredovanjem cara Karla V. sklop- 
ljen u Velikom Varadinu mir (24. febr. 1538.), kojim Ferdinand pri- 
znade Ivanu kraljevski naslov i samostalno vladanje u onom 
dijelu Ugarske, koji je tada bio u njegovim rukama, dok se Ivan 
odreče čitave Slavonije i Hrvatske s Dalmacijom. Po Ivanovoj je 

smrti opet imao njegov dio Ugarske pripasti Ferdinandu, a osim toga 
imao je ovaj mir ostati stroga tajna. Brzo potom (18. jula 1540.) umre 
kralj Ivan ostavivši sina Ivana Žigmunda, koji se rodio malo dana 
pred tim. Na samrti prenese sada Ivan sva svoja kraljevska prava 
na malodobnoga sina, komu stavi skrbnikom uz ženu Izabelu Hrvata 
Jurja Utišenića, biskupa velikovaradinskoga. 


Ferdinand vlada sam. Smrću kralja Ivana ostade Ferdinand 
doduše jedinim okrunjenim ugarsko-hrvatskim kraljem, no vlasti svoje 
nije mogao proširiti kako se bio nadao. Juraj Utišenić dao je odmah 
po svečanom ukopu kralja Ivana na Rakoškom polju po sabranom 
plemstvu proglasiti kraljem mladoga Ivana Žigmunda, stavivši 
ga podjedno pod tursku zaštitu. Ovim je činom budimski dvor dao 
najjasniji odgovor Ferdinandu, kad je ovaj zatražio od udovice kra- 
ljice Izabele, da se ispuni velikovaradinski mir. Sada ne preostade 
Ferdinandu, nego da silom ostvari svoje pravo, ali time je izazvao sul- 
tana Sulejmana na četvrtu ugarsku vojnu (1541). Sultan htjede njome 
da ostvari davnu svoju tvrdnju, da je Ugarska njegova, jer da ju je 
na sablji osvojio (naime na Mohaču 1526.). Stigavši dakle u Budim 
proglasi svu zemlju između Blatnoga jezera i Tise pa od Budima do 
Save, to jest i današnju istočnu Slavoniju sa Srijemom, turskim pa- 
šalukom, dok je Zatisje i Erdelj predao mladom Ivanu Žigmundu u 
upravu; Ferdinandu pak ostade samo zapadna Ugarska s Požunom 
kao glavnim gradom, te ostaci Hrvatske i sredovječne Slavonije. 
Tako se sada raspade ostavina kralja Ludovika 1. 
natri dijela (krajem augusta 1541.). Izabela je morala sa sinom 
i glavnim savjetnikom Jurjem Utišenićem ostaviti Budim, koji postade 
središte paše ,od tri tuga" ( konjska repa), te se povuče u Erdelj, 
koji odsada postade zasebnim političkim teritorijem. Na 
njem se odsada odigravao nezavisni ugarski narodni život kroz više 
decenija, ali ipak pod vrhovnim protektoratom turskim (sve do 1690.). 
Poslije dvije godine (1543) pošao je sultan Sulejman na petu 
ugarsku vojnu, za koje padoše u njegove ruke od današnjih hrvatskih 
mjesta Valpovo, Orahovica, Pakrac, a od ugarskih Pečuh, Stolni 
Biograd i Ostrogon. Razdijelivši svu osvojenu zemlju u sandžakate 
(vojna okružja) vrati se natrag u Carigrad. Ne mogući se održati 


! Juraj Utišenić rodio se 1482. u Kamičcu na Krki (blizu Šibenika). Docnije 
ušao je u pavlinski red te postade 1534. velikovaradinski biskup. Kralju Ivanu Za- 
poljskomu bješe nada sve vjeran i odan. 

protiv goleme turske sile, Ferdinand uze sada nastojati, da sa sulta- 
nom sklopi mir ili bar podulje primirje. Tako je došlo (1547) do 
petgodišnjega primirja, kojim se Ferdinand obavezao na pla- 
ćanje godišnjega ,dara" u iznosu od 30.000 dukata, a inače pridrža 
sve ono, što je bilo u njegovoj neposrednoj vlasti u Ugarskoj i 
Hrvatskoj. Ovim primirjem, koje postade osnova daljima, Ferdinand 
je konačno poslije dvadesetgodišnjega ratovanja spasao za sebe i svoj 
rod u prvom redu dostojanstvo ugarsko-hrvatskoga kralja, a onda i 
ostatke Ugarske i Hrvatske od potpune propasti. Ali erdeljski zaple- 
taji, za kojih pogibe Juraj Utišenić (1551), taj ,najumniji državnik 
ugarski svih vremena", kako ga nazivlju moderni madžarski pisci, 
izazvaše i opet omanje sukobe s Turcima. Za njih izgubi Hrvatska 
Viroviticu (početkom 1552.), Čazmu (u augustu 1552.) i Kostajnicu 
(u julu 1556.). Unatoč produženu primirju na ranijoj osnovi (1552) 
ostadoše svi gradovi u turskoj vlasti, pače u Čazmi osnovan je nov 
sandžakat. 

U doba tih posljednjih turskih bojeva bijaše banom hrvatskim 
Nikola Zrinski (1542—1556), koji primi od Ferdinanda u ime 
odštete za zaostalu plaću za vojsku kao i za viteška djela čitavo 
Međumurje (12. marta 1546.), pa tako se sada premjesti težište 
ove porodice iz Zrinja u Čakovac. Kad se odreče banstva, povjeri 
mu kralj poslije nekoga vremena sigetsku kapetaniju, dok je banom 
postao Petar Erdš&dy (1557—1567), za kojega se sastade po- 
sljednji zasebni hrvatski sabor u Steničnjaku (u julu 1558.). 

Ma da je Ferdinand dobro znao, da su Češka, Ugarska i Hrvat- 
ska s austrijskim nasljednim zemljama njegovim stupile jedino u 
personalnu uniju, ipak je jednako težio, kako bi sve te zemlje 
centralizirao i tako s vremenom od personalne unije učinio realnu. 
Koristeći se jadnim prilikama za neprekidnih turskih ratova pokuša 
ponajprije parlamentarizmom. Ferdinand naime zatraži od svake kra- 
ljevine i zemlje, da mu pošlje neke zastupnike, koji će raspravljati 
o poslovima zajedničkoga interesa. No ta mu se namisao ipak 
izjalovi, jer ni Ugri ni Hrvati ne htjedoše vijećati o svojim poslovima 
izvan svoje zemlje. Opazivši to uvede Ferdinand uspješno neke 
centralne urede na svom bečkom dvoru. To bijahu dvorsko 
ratno vijeće (Hofkriegsrath), tajno vijeće (Geheimrath), dvorska kan- 
celarija (Hofkanzlei) i dvorska komora (Hoikammer). Ovi su uredi, 
sastavljeni poglavito od Nijemaca, stavljali kralju predloge, naročito 
glede vojničkih i financijalnih posala, te su vremenom dobivali sve 

to veće znamenovanje i vlast na veliko nezadovoljstvo Madžara i 
Hrvata. 

Ferdinand 1. umr'o je 25. jula 1564. Po njegovoj smrti razdijele 
mu sinovi u smislu oporuke državu između sebe. Najstariji sin 
Maksimilijan, koga Madžari i Hrvati okruniše svojim kraljem 
još za života Ferdinandova (8. sept. 1563.), dobije Češku, Ugarsku, 
Hrvatsku i obje Austrije s Bečom; Ferdinand Tirol, a Karlo 
Štajersku, Korušku, Kranjsku, Goricu, Trst i Istru s Rijekom. 


TI. 
Maksimilijan 
(1564 —1576). 

Maksimilijan stupio je na prijesto kao zreo muž; tada mu je bilo 
trideset i sedam godina. I Hrvati i Madžari i Nijemci pozdraviše ga 
velikim veseljem i puni pouzdanja, da će udovoljiti njihovim željama. 
Ali dobrza se pokazalo, da je pravi nasljednik svoga oca. Za njegova 
se naime vladanja započe borba za zaštitu ustava između bečke 
centralne vlade s jedne, a staleža hrvatskih i ugarskih s druge strane. 


Nikola Zrinski i podsada Sigeta. Čim je Maksimilijan sjeo 
na prijesto, pokuša da se nagodi s Ivanom Žigmundom Zapoljskim. 
No budući da se erdeljski knez nikako ne htjede da odreče ugarsko- 
hrvatskoga kraljevskoga naslova, brzo se pregovori razbiše, pače oni 
bijahu povodom novomu turskomu ratu. Taj je samo olakšalo ono- 
dobno tursko shvaćanje, da je smrću Ferdinandovom utrnulo tek ne- 
davno (1562) utanačeno primirje. I tako se odluči Sulejman u 75. godini 
na šestu svoju ugarsku vojnu s namjerom, da osvoji Beč. Na tu ga 
je vojnu najviše podstrekavao veliki vezir Mehmed Sokolović. 
Uoči toga velikoga rata Turci su provalili (ljeti 1565.) u Hrvatsku i 
osvojili Krupu na Uni, koju je s malom šakom Hrvata branio Ma- 
tija Bakić; no kod Obreške (nedaleko od Ivanića) potukao ih je 
ban Petar Erd6&dy do nogu. Zbog toga uzvisi ga kralj Maksimilijan 
na nasljednu grofovsku čast. To je prva hrvatska i ugarska porodica, 
koja je dobila taj naslov (11. oktobra 1565.). U maju slijedeće godine 
(1566) pođe sam sultan Sulejman s velikim vezirom Mehmedom 
Sokolovićem na vojnu sa 150.000 ljudi i mnoštvom topova. Prešavši 
sredinom jula kod Osijeka preko Drave, skrene s 90.000 ljudi 1 300 
topova na Siget (između Barča i Pečuha), gdje je kao kapetan za- 
povijedao bivši ban Nikola Zrinski. On se češće iz Sigeta 

zalijetao u turske strane oko Blatnoga jezera, a i inače bješe u 
čitavoj Turskoj poznat kao krvni dušmanin njezin; stoga ga sultan 
naumi taj put teško kazniti. Međutim je Nikola Zrinski saznao još 
prije dolaska Sulejmanova što ga čeka, pa zato opskrbi Siget hranom 
i oružjem, a onda sakupi oko sebe hrabru četu ponajviše samih 
Hrvata uz nešto malo Madžara (ukupno oko 2.500 momaka) u tvrdoj 
nakani, da će pod gradom zabaviti sultana, dok mu ne stigne obećana 
pomoć od kralja Maksimilijana, da ga oslobodi. Sultan odmah početkom 
augusta 1566. opkoli Siget sa svih strana i uze vanjski grad biti iz 
topova tolikom žestinom, da se Zrinski morao već za nekoliko dana 
povući u nutarnji grad. Sada ponudi veliki vezir, koji je vodio ope- 
racije pod Sigetom, Nikoli čitavu Hrvatsku, ako mu predade 
ćrad; no Zrinski to s prezirom odbije. Potom uzeše Turci jurišati 
grad, ali ih Zrinski suzbije, pače smjelim provalama nanese im znatnih 
šteta. Zbog toga odluče se Turci, da će gradske zidine potkopati 
lagumom i tako provaliti u grad. I odista, kad im je uspjelo razvaliti 
glavni dio gradskih zidina, Zrinskomu ne preostade, nego birati između 
kukavne predaje i junačke smrti. Dne 7. septembra provali on na 
čelu preostale posade iz grada i pogibe kao ,novi Leonida“. Ali 
radosne vijesti o padu Sigeta sultan Sulejman nije više dočekao, jer 
je još 4. septembra u svom čadoru umr'o. Smrt njegovu znao je 
veliki vezir Mehmed Sokolović vješto zatajiti, bojeći se s pravom, da 
će se sva turska vojska razbježati. Tim lukavim činom spase Mehmed 
Sokolović slavu i snagu carstva poslavši podjedno brzoga tatarina 
sultaniću Selimu, svome tastu, da ga prvi pozdravi kao novoga pa- 
dišaha. Junaštvo Nikole Zrinskoga zadivi svu Evropu; no uza sve to, 
što su Turci zauzeli Siget, ipak se smije kazati, da tim časom počinje 
najprije lagano, a onda sve to brže padati njihova sve dotle golema 
snaga: oni su došli do zenita svoje sreće i moći. Odmah poslije od- 
laska Turaka započe Maksimilijan pregovore o primirju, no ono bješe 
utanačeno tek 17. februara 1568. u Drenopolju na osam godina uz 
uvjete još od godine 1547. To prinudi Ivana Žigmunda Zapoljskoga, 
da jei on stao ugovarati s Maksimilijanom. On se odreče (1570) 
kraljevskoga naslova zadržavši samo onaj ,vojvode erdeljskoga", a 
Maksimilijan se obaveza, da će po njegovoj smrti Erdeljcima dopustiti, 
da sebi slobodno izaberu novoga vojvodu. Mladi Zapoljski umre već 
slijedeće godine (1571), a s njime izumre i rod njegov. 
Maksimilijan i hrvatski staleži. Poslije smrti bana Petra Er- 
dodyja (26. aprila 1567.) imenova kralj Maksimilijan dva bana, biskupa 

zagrebačkoga Jurja Draškovića i Franju Frankapana 
Slunjskoga, koje zajednički hrvatsko-slavonski sabor (21. sep- 
tembra 1567.) veoma svečano i radosno pozdravi. Ali nove su banove 
čekali teški zadaci i kušnje na sve strane. Nezadovoljna s neznatna 
prihoda od slavonske daće ugarska je komora (sa sijelom u Požunu) 
svjetovala kralja, da dokine neke dosadašnje privilegije hrvatskoga 
plemstva, to jest, da i krajevi preko Kupe (tada zvani Hrvatska) 
plaćaju ratnu daću (dica), ma da ih je od toga oslobodio još kralj 
Vladislav II.; a isto tako da unatoč starim pravima i običajima plaćaju 
diku u Slavoniji banovac, protonotar, podžupani i plemićki suci, kao 
i kaptol zagrebački, koji je od 1544. upotrebljavao oprošteni porez 
za gradnju i utvrđenje nove utvrde Siska; a tako i preostaci križe- 
vačke županije. Međutim kad stupiše Maksimilijanovi povjerenici pred 
hrvatsko-slavonski sabor s ovim kraljevim predlozima, staleži ih od- 
biše s pozivom na svoje stare privilegije i stvore u tom smislu za- 
ključke (articuli), koje poslaše Maksimilijanu u Beč s molbom, da ih 
potvrdi. Sada svjetova i opet ugarska komora kralja, da tih zaklju- 
čaka ne potvrdi, pače da ih prema njezinu predlogu promijeni 
i ovako promijenjene pošlje u Zagreb. Zbog toga zavlada polajnim 
djelovanjem ugarske komore napetost između kralja i hrvatskih staleža, 
koja potraja više godina, ali konačno staleži ipak djelomično udovolje 
kraljevim predlozima. Pored toga još je banove zaokupila obrana zemlje, 
kojoj se posvetiše tolikim inarom, da su ,granice kraljevina (Hrvatske 
i Slavonije) sačuvali netaknute — kako kaže o njima sabor hrvatski 
1572. — i da nijesu za svoga banovanja nijedan kaštel niti ma koju ne- 
znatnu tvrdinju dopustili osvojiti Turcima, već su sve najbolje održali.“ 
Za nagradu i priznanje dobi ban Drašković u upravu grad Tra- 
košćan (1569), koji je docnije kralj Rudolf zauvijek darovao ovoj 
porodici (1585). No mladi je Frankapan Slunjski nenadano umr'o 
(2. decembra 1572. u Varaždinu) na najveću tugu kraljevstva hrvatl- 
skoga; s njime je izumrlo koljeno Slunjskih Frankapana. Odsada ba- 
novao je biskup Juraj Drašković sam kroz dvije godine. 

Seljačka buna. Starim se nevoljama na Krajini pridruži nova, 
kadno bukne početkom 1573. seljačka buna u krajevima oko 
Susjedgrada i Stubice. Taj su kobni dogadaj izazvali u prvom redu 
susjedgradski vlastelin Franjo Tahi, čovjek silovit, ohol i lakom, a 
onda bijedni život seljaka, o kojima izvijesti ostrogonski nadbiskup 
Antun Vrančić kralja Maksimilijana, da ,s njima u Hrvatskoj gore 
postupaju gospoda, nego li smarvom“. No ustanak nije naglo buknuo, 

jer tek kad su potlačeni seljaci vidjeli, da im tužbe ne pomažu, a 
hrvatski ih je sabor proglasio zbog opiranja Tahovim nasiljima ,izda- 
jicama domovine", oni se latiše oružja. Prema njihovim iskazima na 
sudu poslije ugušene bune seljaci su se digli ,za opću slobodu i 
stalešku jednakost", dakle za dokinuće feudalizma, onda ,za opće 
plaćanje poreza i opću vojnu dužnost na obranu domovine te za 
dokinuće carina i mitnica u korist trgovine i prometa", koji su sno- 
vali navrnuti na more. Geslo im je bilo: ,Za staru pravicu". Tako 
reče u istrazi jedan od vođa (Ivan Svrač iz Pušće): ,Da smo go- 
spodu pobijedili, osnovali bismo posebnu carsku vladu u Zagrebu; 
ovdje bismo sami pobirali poreze i daće, pa se i sami brinuli za ču- 
vanje granica (od provala turskih)". Kralju Maksimilijanu ostadoše 
vjerni, ali inače ne htjedoše nikomu drugomu služiti. Središte seljačke 
»vlade“ bješe Stubica, gdje je sjedio kao vrhovni sudac Stubičanin 
Matija Gubec, dok je četama zapovijedao Brdovčanin Ilija 
Gregorić, čovjek vješt vojničkim poslovima onoga vremena. Gre- 
gorić zamisli najprije pobuniti i pridružiti svojim četama Erdodyjeve 
kmetove u Jastrebarskom i Cesargradu (na Sutli), onda žumberačke 
Uskoke te susjedne kranjske i štajerske seljake, pa konačno s tom cije- 
lom silom udariti na Zagreb i ondje gospodi diktirati mir. Stoga je naj- 
prije upao (početkom februara 1573.) u južnu Štajersku, ali ga plem- 
stvo poslije nekoliko dana, ma da mu se pridružiše_ mnogi štajerski 
seljaci, ametom potuče i rasprši četu (8. februara). Sam Gregorić 
uhvaćen je na bijegu i stavljen pred sud u Beču, a onda u Zagrebu 
pogubljen. Međulim pozove ban Juraj Drašković cjelokupno plemstvo 
na oružje, koje pod vodstvom banovca Gašpara Alapića potuče drugi 
dio seljaka pod Matijom Gubcem nedaleko Stubičkih Toplica (9. fe- 
bruara). U tim je bojevima mnogo seljaka budi poginulo budi uhva- 
ćeno i docnije smaknuto. Matiju Gubca, koga obijediše, da se tobože 
proglasio ,seljačkim kraljem", stiže sada strašna sudbina; poslije 
odsude bješe na Markovu trgu u Zagrebu naiprije mučen razbije- 
ljenim klještima, a onda ga krvnik okruni užarenom željeznom ,kru- 
nom“. Odmah poslije svladane bune zamoli ban Drašković kralja, da 
ga riješi službe, ,jer vidim, da se ta služba ne podudara s mojim 
zvanjem" (t. j. biskupskim), pače on se zauzimao za uhvaćene se- 
ljake, ali samo s malim uspjehom. Još krajem iste godine umr'o je 
Franjo Tahi, koga je ,čitava Slavonija proklinjala“ kao začetnika 
bune (tota Sclavonia maledicit Tahio). 

Bitka kod Budačkoga. Seljačka je buna navela Turke, da su 

stali sve žešće provaljivati u Hrvatsku, a naročito susjedni banjalučki 
Ferhad-paša. [ sabor hrvatski i sam ban Drašković, koga Maksimilijan 
ne htjede da riješi banske časti ni na ponovne njegove molbe, činili 
su sve što su mogli na obranu domovine. No teški se položaj ne 
promijeni ni onda, kad je Maksimilijan imenovao kao drugoga bana 
joši Gašpara Alapića (krajem 1574.), jer je Ferhat-paša udario 
na Bihać na Uni, koji se jednako držao protiv nebrojenih navala kao 
otok, sasvim odijeljen od Hrvatske, dakle onako, kao nekoć Jajce. 
Da pomogne ugroženom gradu, krene mu carski general Herbart 
Auersperg u pomoć. Ali mu paša pođe ususret i potuče ga kod 
Budačkoga nedaleko od sastavaka Radonje i Korane, pače sam general 
zaglavi u tom boju (22. septembra 1575.). Ovaj se poraz nemilo kosnu 
kralja Maksimilijana, ali prije nego li je štogod mogao da uradi, umre 
(12. oktobra 1576.), a naslijedi ga najstariji sin Rudolf, još za života 
125. septembra 1572.) okrunjen za ugarsko-hrvatskoga kralja. 


IT. 
Rudoli 


(1576 —1608). 


Značaj kraljev i počeci vladanja. Kad je sjeo na prijestolje, 
imao je Rudolf već pune 24 godine. Kao mladić boravio je osam 
godina na dvoru svoća rođaka kralja Filipa IL. u Španiji, Kdje je 
postao ne samo gorljiv katolik, već i stekao mnogo smisla i razumi- 
jevanja za znanost i umjetnost, a najpače za onovremenu astrologiju 
i alkemiju. Inače bješe mučaljiv, pun španjolske dostojanstvenosti, ali 
uza to plah i melankoličan, što se vremenom preobrazi u tešku du- 
ševnu bolest. S tim u svezi Rudolf postajaše od dana u dan nepo- 
vjerljiviji i neodlučniji, što je sve imalo kobnih posljedica po smjer i 
razvitak njegova vladanja. Odmah u početku sasvim se povukao na 
praški dvor Hradčane, koji pretvort u rijedak muzej starina i umjet- 
nina, prepustivši upravne i političke poslove u Ugarskoj i Hrvatskoj 
bratu Ernstu, a vojničke stricu Karlu Štajerskomu. Tako se zgodi, da 
je Hrvatska tada imala zapravo tri gospodara: kralja Rudolfa u Pragu, 
nadvojvodu Ernsta u Beču i nadvojvodu Karla u Gracu. 

Još pod kraj Maksimilijanova vladanja zatraže banovi Juraj Draš- 
ković i Gašpar Alapić svoj otpust, poglavito s razloga, što nijesu 
imali dovoljnih novčanih sredstava za pokriće troškova oko obrane 
domovine; no Rudolf ih pozva, da do konačnoga rješenja i dalje 

vode banske poslove. Kraj takih je prilika razumljivo, da su turska 
napredovanja sve to većma umanjivala teritorij Hrvatske i Slavonije. 
Tako je ovaj baš u doba Rudolfovo spao na najniže grane, obuhva- 
tajući mali kus zemlje između mora, kranjsko-štajerske granice, Drave 
i Đurđevca, pa Čazme i Save nešto niže Siska, onda Kupe i Kapele 
planine. Da se zaustavi tursko napredovanje, uređena bi sada nasto- 
janjem nadvojvode Karla Vojna Krajina. 

Postanak Vojne Krajine. Neprekidne i nenadane najezde Tu- 
raka iz bosanskoga pašaluka ne samo u Hrvatsku i Slavoniju, nego 
i duboko u nasljedne austrijske zemlje, kao Istru, Korušku, Štajersku 
i Kranjsku, prinudiše Hrvate i njihove susjede, da urede duž granice 
stalnu vojsku, smještenu po raznim kraljevskim i gospodskim grado- 
vima. Tu su vojsku osim kralja imali o svom trošku uzdržavati i 
vlasnici pojedinih gradova (tako knezovi Blagajski, Krbavski, Zrinski 
i Frankapani); no zbog propasti 1 nesigurnosti imanja njihovih te 
s time skopčane oskudice novca oni toga nijesu mogli činiti, pače se 
nevolja još povećala, otkad je narod hrvatski stao jatomice bježati i 
seliti iz krajeva bilo Turcima pokorenih, bilo pograničnih. Znamo, da 
se Ferdinand još kao austrijski nadvojvoda, a za života kralja Lu- 
dovika Il. starao oko obrane hrvatske Krajine, jer je dobro znao, da 
tako brani i svoje zemlje; pače kranjski su staleži izrijekom izjavili, 
da je bolje braniti se od Turaka u tuđoj zemlji, nego li u svojoj. 
Skrb se Ferdinandova uvećala izborom njegovim za hrvatskoga kralja, 
jer se tom prigodom obavezao, da će uzdržavati oveću vojsku za obranu 
kraljevine Hrvatske. Iz kraljeve obvezeibrige nutarnjo- 
austrijskih staležarazvise Vojna Krajina. Međutim 
u prvi mah Krajina još nije bila zaseban teritorij, nego su je sači- 
njavali samo krajiški vojnici, sastavljeni djelomično od hrvatskih ve- 
likaških četa, onda plaćenika 1 Ferdinandovih austrijskih podanika. 
Ta su se vojnička odjeljenja dijelila u kapetanije, koje su izdr- 
žavali poglavito štajerski, koruški, kranjski i istarski staleži, a zapo- 
vijedao im je nutarnjo-austrijski general. Oko polovice XVI. vijeka 
već se razlikuju dvije Krajine: slavonska između Drave i Kupe, 
sastavljena od kapetanija koprivničke, križevačke i ivanićke, pa 
hrvatska između Kupe i mora, koju su sačinjavale kapetanije 
hrastovička, ogulinska, bihaćka i senjska. Ali pravi život na Krajini 
zače se tek onda, kad ju je kralj Rudolf (25. februara 1578.) predao 
u neposrednu upravu stricu, štajerskomu nadvojvodi Karlu podvrgavši 
mu sve zapovjednike; pače i ban i sabor hrvatski morali su mu se 

pokoravati u vojničkim poslovima. No rješenje kralja Rudolfa nije 
bilo po ćudi hrvatskim staležima,ali s obzirom na veliku nevolju ipak 
izjavi _ hrvatski sabor (15. jula 1578. u Zagrebu), da ga prima na 
znanje, ali uz dodatak, ,da prejasni nadvojvoda (Karlo) mora s go- 
spodinom banom Hrvatske i Slavonije takav sporazum gojiti, da se 
ne dogodi štogod nepodobno i slobodi kraljevstva protivno“, jer se 
»naš gospodin ban ne će nikako podvrći drugomu kojemu kapetanu 
protiv ugleda banskoga i naše vjekovite slobode." Odmah potom 
odluči se nadvojvoda Karlo na vojnu protiv bosanskih Turaka; ali 
vojsku, koju su vodili koruški zemaljski kapetan Juraj Khevenhidller 
snovimbanomKrstom Ungnadom (1578—1583), porazi Ferhad- 
paša. Posljedica te nesrećne vojne bijaše, da se obrambena li- 
nijatrajnopomaklaod UnenaKupu a jedini Bihać još 
je i dalje ostao u hrvatskim rukama kao osamljen otok u turskom 
moru. Sada odredi nadvojvoda Karlo, da se ima na obranu preostale 
Hrvatske sagraditi jaka tvrđava. Hrvatski su staleži hijeli, da se ona 
podigne bliže Sisku na donjoj Kupi; no nadvojvodini su savjetnici 
izabrali kao zgodnije mjesto kut između ušća Korane i Mrežnice uz 
Kupu. Od knezova Zrinskih otkupljeno je zemljište, koje je pripadalo 
gradu Dubovcu, a onda se 13. jula 1579. započelo zidanje grada 
Karlovca'; značajno je, da je u temelje stavljeno devet stotina 
turskih lubanja. Izgradnjom Karlovca dobila je hrvatska Krajina stalno 
sijelo za svoga generala, dok je Varaždin bio sijelo generala za sla- 
vonsku Krajinu. Tako se dakle uze pod kraj XVI. vijeka stvarati na 
hrvatskom zemljištu nov politički teritorij. rzu- 
zetknspodabanske-vlastrti sabora 


Banovi Krsto Ungnad i Tomo Erdčdy. Izgradnja Karlovca u prvi 
je čas učinila kraj turskim provalama; no dobrza Turci opet stanu 
napadati hrvatsku zemlju do Pokuplja i Turopolja. Tome pak ban 
Krsto Ungnad nije mogao pomoći, jer je njegov položaj postajao iz 
dana u dan sve teži, budući da je došao u žestoku opreku ne samo 
s nekim velikašima, nego i s gradom Zagrebom, kojega je građanima 
znao dobaciti, da on ,nije samo njihov ban i kapetan, nego i kralj.“ 
Doskora je došao ban u sukob i s nekim krajiškim časnicima i voj- 
vodama svoje banske vojske, tako da mu je sav ugled pao. U takim 
se prilikama konačno zahvali na, banskoj časti, a nato imenova kralj 


! U čast nadvojvodinu prozvan je grad Karlstadt, lat. Carlostadium, ali ga 
Hrvati još tada (potkraj XVI. vijeka) nazivahu Karlovcem. 

Rudolf banom njegova zeta 26 - godišnjega Tomu Erdčdyja 
(1583 —1595) na veliku radost hrvatskih staleža. Glavna briga bješe 
i njemu obrana domovine, jer uza sve to, što je kralj Rudolf od roka 
do roka produživao primirje s Turcima, bojevi na hrvatskoj i sla- 
vonskoj Krajini nijesu nikad prestali. Već u oktobru 1584. potukao 
je mladi ban oveću četu kod Slunja, a onda kod Ivanića (6. decembra 
1586.). Koliko su te pobjede ohrabrile klonule Hrvate, toliko su im 
zadavali brige karlovački general i njemačke krajiške čete. General 
naime ne htjede da se pokorava ni banu ni saboru, pače je sebi 
uzeo prisvajati pravo, da smije suditi hrvatskim plemićima, zatvarajući 
ih i otimajući im imanja, dok su njemački vojnici također narod 
globili i mučili, jer nijesu dobivali redovito plaće iz Graca. Sabor 
se hrvatski tužio zbog toga kralju i nadvojvodi u Gracu, ali sve to 
nije ništa pomagalo. Skoro potom umre (10. jula 1590.) nadvojvoda 
Karlo, našto je uprava Krajine prešla na njegova sina Ferdinanda 
(docnijega kralja). Kako je nadvojvoda bio još malodoban, zamjenji- 
vali su ga prvih godina kao regenti nadvojvoda Ernst (do 1593.) i 
nadvojvoda Maksimilijan (do 1596.), braća kralja Rudolfa. 

Bojevi oko Siska. Upravo tada došao je na čelo bosanskomu 
pašaluku (osnovanu u septembru 1580.) ratoborni Hasan Prido- 
jević, lični prijatelj velikoga vezira Arbanasa Sinan-paše, koji je 
upinjao sve sile, da se prekine s kraljem Rudolfom utanačeno primirje. 
Možda po njegovoj želji provali u augustu 1591, Hasan-paša sve do 
Siska, no već iza četiri dana vrati se suzbijen natrag. Odmah potom 
krene za njim ban Toma Erdčdy te tom prilikom zauze svoj dje- 
dovski grad Moslavinu; paše ipak više nije mogao stići. Za osvetu 
popali Hasan još iste godine sav kraj oko Božjakovine i Vrbovca, a 
onda zauzme grad Ripač na Uni nedaleko od Bihaća. Uto se sastade 
hrvatski sabor (5. januara 1592.), na kojem je stvoren zamašan za- 
ključak o sveopćem zemaljskom ustanku (insurekcija) na obranu do- 
movine i o dovozu hrane vojsci, jer su Hasana sigurno očekivali na 
proljeće. I odista, paša se diže u aprilu s namjerom, da negdje u 
blizini Siska, koji je grad svakako htio da osvoji, uhvati neku čvrstu 
točku za podlogu svojih daljih ratnih pothvata u Hrvatskoj. Tako 
nastade utvrda Petrinja nedaleko Kupe na istoimenom potoku. 
Odmah poslije toga vrati se natrag i podsjedne Bihać, koji mu se 
deveti dan predade (9. juna 1592.), a s njime i posljednji bedem 
Hrvatske na jugu. Odsada tekla je obrambena linija od Ogulina kroz 
Karlovac uz Kupu do Siska. Poslije pada Bihaća Hasan-paša podsjedne 

po drugi put Sisak, koji je branio s malom posadom Hrvata zagre- 
bački kanonik Mikac s dva druga. No pretrpivši goleme gubitke paša 
je dobrza i opet morao ostaviti Sisak, ali je na povratku dao poharati 
svu zemlju do Turopolja i Okića (u julu 1592.). Tako se primače 
godina _1593., koje su opet očekivali pašu, pa zato se ban i sabor 
spremiše na što jači otpor, zatraživši još i pomoći od kralja i nadvoj- 
vode Ernsta. U junu došao je Hasan s jakom vojskom pod Sisak, a 
sa željom, da nakon pada toga grada udari na Zagreb i tako konačno 
osvoji preostatke Slavonije. Ali gradu dohrle u pomoć ban Toma 
Erd&dy, karlovački general Andrija Auersperg i štajerski pukovnik 
Rupreht Eggenberg (poslan od nadvojvode Ernsta) s nekih 5000 ko- 
njanika i pješaka i potuku 22. juna 1593. ametom tursku vojsku na 
poljani između rijeke Kupe i Odre. Sam Hasan-paša s dva sultanova 
rođaka i više turskih odličnika zaglavi. Sav kršćanski svijet uzradova 
glas o toj slavnoj pobjedi, izdajući o njoj prigodne spise i šiljući banu 
čestitke i darove. Bitka sisačka znamenit je događaj ne samo u 
hrvatskoj, nego i u općoj povijesti: pod zidinama tvrdoga sisačkoga 
grada našao je islam svoju krajnju sjeverozapadnu granicu prema 
Italiji, koje nikad nije prekoračio. Njome prestaje pomalo i doba 
hrvatske stoljetne defenzive (od 1493.), a počinje malo po malo ofenziva. 

Veliki turski rat (1593—1606). Kad je stigao u Carigrad glas 
o sisačkom porazu, uzbuni se sav narod, podjarivan ponajviše od 
velikoga vezira Sinan-paše, pa tako navijesti sultan Murat III. kralju 
Rudolfu rat. Taj četrnaestgodišnji rat, koji je za Hrvate zapravo trajao 
šesnaest godina (još od 1591.), vodio se u Ugarskoj i Hrvatskoj; no 
ipak bješe Ugarska glavno bojište, a Hrvatska sporedno, premda su 
se i tude odigravali krupni događaji. Od tih valja napose istaknuti 
pobjedu kod Petrinje (22. septembra 1595.), kojom je sva zemlja na 
sjeveru Kupe zauvijek oslobođena od turskih provala; ali je zato 
porazom karlovačkoga generala Jurja Lenkovića pod Klisom (krajem 
maja 1596.) iščeznula svaka nada, da bi se dalo s uspjehom provaliti 
s boka u bosanski pašaluk. Međutim odreče se banske časti Toma 
Erdody s razloga, što nije uredno dobivao banske plaće za uzdrža- 
vanje vojske i što su stranci postajali u Hrvatskoj vojskovođe. Kad 
je ban iznio ove razloge pred skupljenim staležima na hrvatskom 
saboru (15. maja 1595.), obrate se oni na nadvojvodu Maksimilijana 
s molbom, da bi poradio kod kralja Rudolfa, e bi što prije imenovao 
novog bana između ,domaćih (hrvatskih) sinova", vješta ratovanju; 
«jer ako staleži ne budu imali bana, neka znade vaša jasnost kao 

stvar najizvjesniju, da se oni ne će pokoravati ni jednomu generalu 
tuđe narodnosti, niti će s njime izlaziti u rat, pa makar svi zajedno 
s domovinom poginuli; oni će 1 najskrajnije poduzeti, prije nego im 
se u tom pogledu okrnji sloboda“.' Nato imenova kralj Rudolf banima 
zagrebačkoga biskupa Gašpara Stankovačkoga i Ivana Draškovića ; 
ali kako je bolesni biskup još iste godine umr'o, ostao je sam Ivan 
Drašković (1596—1607). Za njegova je banovanja konačno poslije 
dugih pregovaranja uglavljen s Turcima mir na ušću rijeke Žitve u 
Dunav (nedaleko od Komaroma) dne 11. novembra 1606. Isprava se 
sastoji od sedamnaest članaka, kojima se utanačuje, da će svaka 
stranka zadržati ono, što u taj čas posjeduje; nadalje imala su pre- 
stati pljačkanja i provale na tuđe zemljište, a obje će stranke kazniti 
one dobrovoljne i hajdučke čete, koje se ne bi tome pokorile; ko- 
načno car ili kralj ne će _ više plaćati godišnjega danka, već 
jednom zauvijek darovati sultanu 200.000 dukata. Mir na ušću Žitve 
prvi je mir, u kojem su kralj ugarsko-hrvatski i sultan ravnopravni. 
Sada pukoše lanci tributarne podložnosti, što su ih svake godine (od 
1547.) zvekećući vukli kraljevi poslanici, kad su sultanu donosili tako 
zvane ,darove“; sada je prvi put izdana dolična isprava s turske 
strane, a ne nametnuta, jer nakon što su Rudolfovi poslanici s po- 
moću tumača proučili turski original, onda ga tek potpisaše i opre- 
miše pečatima. Taj mir prvi je jasan znak, da je turska prevlast suz- 
bita i da počinje postepeno padati. 

Buna Stjepana Bocskaya. Još pod kraj velikoga turskoga rata 
buknu u Ugarskoj opasna buna. Uzroci bili su kršenje ugarskoga 
ustava i postupak njemačkih četa, no pored toga još se zemljom razma- 
haše i vjerske raspre. Kršenje se ustava odražavalo u tom, što 
bečka centralna vlada nikako nije dopuštala (još od 1531.), da se na 
saboru izborom popuni palatinsko mjesto, a onda je Ugre izazivalo 
i uplitanje njemačkih kraljevih savjetnika u ugarske poslove, naročito 
u vojničke i financijalne. Vjerske su opet raspre nastale u među- 
sobnoj nesnošljivosti između katolika i protestanata. Još od vremena 
Ferdinanda 1. naime našlo se u sjevernoj Ugarskoj dosta pripadnika 
reformacije, a njihov je broj neprestano rastao, poglavito među plem- 


! Original u c. 1 kr. ratnom arhivu u Beču: ,...nam si status banum non 
habuerint, pro re cerlissima sua serenitas credat, illos nullius alterius externae nati- 
onis generali parituros, neque ad publicum bellum, etiam si omnes cum patria 
peribunt, exituros, et extrema quaevis, antequam libertate ipsorum hac in parte 
priventur, tentaturos.“ Šišić, Sab. spisi IV [u štampi). 

stvom i u gradovima. Dobrza je protestantizam stao značiti nešto 
narodno, uopreci spram katolicizma, tobože kao nčšto manje pa- 
triotskoga. Budući da je Rudolf još od mladosti bio gorljiv protivnik 
protestantizma, nije ga bilo teško nagovoriti na razne odredbe protiv 
ugarskih pripadnika ove vjere; a taj je postupak došao do vrhunca, 
kad je kraljsvojevoljno (,motu proprio deque regiac suae po- 
testatis plenitudine“) dodao ugarskim saborskim člancima od februara 
1604. još i XXIL, kojim je ne samo odbio sve molbe ugarskih prote- 
stanata, a potvrdio sve odredbe izdane u prilog katoličkoj crkvi od 
sv. Stjepana kralja, nego i odredio, da se oni, koji bi na saboru 
iznijeli vjerska pitanja, imadu kao pokretači nemira i novotarija kaz- 
niti. Nato plane u Ugarskoj i u Erdelju otvorena buna pod vodstvom 
protestantskoga plemića Stjepana Bocskaya, koga privrženici 
njegovi, inače članovi ugarskoga sabora, izaberu knezom Ugarske. 
Bocskay stupi umah u svezu s Turcima, pa tako se odsada imao 
dvor borili na dvije strane. Podjedno pozove novoizabrani knez i 
Hrvate, da ga priznadu svojim vladarom, ali ga oni odbiše, pače 
hrvatski je sabor oduševljeno primio (u Zagrebu 5. jula 1604.) kraljev 
članak XXII, na znanje, zaključivši, da se iz Hrvatske imadu izbaciti 
svi krivovjerci (universi haeretici). Skrb oko toga pak povjerio je 
zagrebačkomu biskupu Šimunu Bratuliću. Zbog toga pode Bocskayev 
vojskovođa Grgur Nemeth prema Hrvatskoj, no ban Ivan Drašković 
i staleži odluče mu se na Dravi oprijeti; a kad se Nemeth okani na- 
padaja na Hrvatsku, prešao je ban Dravu i kod Kčrmenda zajedno 
s kraljevskim četama razbije Bocskayevu vojsku. Međutim pokazivao 
je bolesni kralj Rudolf potpuni nehaj spram ove opasne bune. Stoga 
su došla braća njegova u Prag i prinude ga, da je vojničke i civilne 
poslove ugarske i hrvatske prepustio bratu nadvojvodi Matiji. Taj 
pak znajući, da se ne može uspješno oprijeti obadvjema dušmanima, 
i Bocskayu i Turcima, odmah se upusti s Bocskayem u pregovore i uta- 
nači u Beču mir (23. juna 1606.), kojim biše uređeni ugarski vjerski 
poslovi sve do 1848. Bečkim mirom bješe određeno, da plemstvo i 
građani u Ugarskoj samoj (infra ambitum regni Hungariae solum) 
mogu slobodno ispovijedati vjeru koju hoće, to jest obje konfesije 
postadoše ravnopravne, dok je članak XXII. od 1604. brisan. Nadalje 
je podijeljena općena amnestija i obećano, da će budući ugarski sa- 
bor birati palatina, s kojim će onda nadvojvoda Matija raspravljati i 
odlučivati o ugarskim poslovima; vrhovni blagajnik, dostojanstvenici 
i vojnički zapovjednici u Ugarskoj i Hrvatskoj smiju i mogu da budu 

jedino domaći plemići bez obzira na vjeru. Konačno bi utanačeno, 
da Bocskay pridržaje kao knez Erdelj i neke susjedne ugarske žu- 
panije. Tek poslije dugoga nećkanja potpisao je konačno i kralj Ru- 
doli ovaj mir. Još prije negoli je potpisan mir, poslan je nacrt njegov 
i hrvatskim staležima. Sabor hrvatski (u Zagrebu od 10. aprila 1606.) 
u glavnom je prihvatio njegove točke, jedino se strogo ogradio protiv 
slobode vjeroispovijedanja, pače izrazio želju, da ostane u kreposti 
Rudolfov članak XXII. od 1604. Pored toga još je izrijekom naglasio, 
neka bi kralj udesio, da ,odsada u buduće podjeljuje službe i vrhovne 
kapetanije (= generalate) u Slavoniji i Hrvatskoj dobro zaslužnim 
vjernim svojim domaćim sinovima, a banu da se povrati stara puna 
vlast od Drave do mora i da stoji na čelu kraljevstvu i Krajinama“. 
Kako smo vidjeli, zahtjev je hrvatskoga sabora u toliko uvažen, da 
je sloboda vjeroispovijedanja ostala bečkim mirom ograničena samo 
na Ugarsku. Nešto kasnije sankcionirao je kralj Rudolf zaključak 
hrvatskoga sabora o isključivom priznanju katoličke vjere unutar 
granica Hrvatske i Slavonije (16. jan. 1608.), našto bi on proglašen 
na saboru zakonom. Tako je kraljevstvo hrvatsko dobilo svoj za- 
sebni vjerski zakon, skroz oprečan ugarskomu. 


IV. 
Matijaš IL, Ferdinand II. i Ferdinand Ili. 


(1608—1657). 


Rudoli i Matijaš IL. U doba, kad je nadvojvoda Matija prego- 
varao s Bocskajem i Turcima o miru, bijaše duševno stanje njegova 
brata Rudolfa već veoma nepovoljno. Živući samotno i odijeljen od 
svijeta u Pragu na Hradčanima i zanimajući se jedino astrološkim 
gatanjem i alkemističkim pokusima ne samo da je potpuno zanema- 
rivao državne poslove, nego nije ni dopuštao, da mu itko s njima 
dođe preda nj, pače ni braća njegova. Tako se zgodi, da Rudolf, kad mu 
doniješe spise o sklopljenom miru s Bocskajem i Turcima na potvrdu, 
njih dulje vremena ne htjede potpisati. Zbog toga plane žestoka svađa 
među oba brata, a kad se Matiji uz ugarske i hrvatske staleže pri- 
brata ugovorom u praškom predgrađu Libenu (24. juna 1608.), da mu 
preda vladanje u Austriji, Moravskoj, Ugarskoj 1 Hrvatskoj. Nato bi 
kao Matijaš II. (1608—1619) u Požunu okrunjen (19. novembra) 

ugarsko-hrvatskim kraljem. Već poslije tri godine prisili kralj Matijaš 
brata, da se je odrekao češke krune, a kad Rudolf umre (20. ja- 

Borba hrvatskih staleža za Krajinu. Mirom na ušću Žitve u 
Dunav, držali su hrvatski staleži, da je hrvatsko-slavonska Krajina 
postala izlišnom, ili, ako bi se baš morala uzdržati, da se povrati 
materi zemlji i pod vrhovnu vlast bansku. Ali nadvojvoda Ferdinand 
u Gracu o tome ne samo da nije ništa htio da čuje, već je uzeo 
nastojati, kako bi i preostalu građansku Hrvatsku i Slavoniju, a na- 
ročito poslije najavljena odstupa bana [vana Draškovića na hrvatskom 
saboru (u Zagrebu 10. aprila 1606.), podvrgao svojim krajiškim ge- 
neralima i kapetanima. Protiv toga dignu se hrvatski staleži. Još prije 
krunisanja Matijaševa na požunskom saboru sastade se hrvatski sabor 
(u Zagrebu početkom septembra 1608.), da izabere svoje poslanike, 
koji će poći u Požun i da im dade upute (instructiones), što imadu 
tražiti od novoga kralja. U tim uputama traži hrvatski sabor, da se 
imadu iz svih hrvatskih gradova, a naročito iz Varaždina, kao sijela 
županijskoga, ukloniti svi inostrani vojnički zapovjednici i ino- 
strane čete, a banu da se opet povrati starodrevna potpuna vlast od 
Drave do mora. No budući da su neke nutarnjo-austrijske pokrajine 
novčanim sredstvima podupirale Krajinu, radi čega bješe nadvojvo- 
dama podijeljena neka vlast u krajiškoj vojničkoj upravi, držao je 
sabor hrvatski, da se u tom pitanju kralj Matijaš ima sporazumjeti 
s nadvojvodom Ferdinandom. Ispražnjena pak časnička mjesta imadu 
se bezuvjetno popuniti domaćim zaslužnim sinovima, jer hrvatski su 
staleži ,odlučili radije umrijeti, nego da bi unapredak njima Fospo- 
dovali tuđinci ili ma i najmanju službu kod njih izvršavali na štetu 
njihove slobode." Kralj Matijaš II. prihvatio je želje hrvatskoga sabora, 
pače imenovao banom omiljeloga Tomu Erdčdyja (1608—1614), ali 
uza sve obećanje ipak ostade na Krajini sve pri starom na veliko 
nezadovoljstvo hrvatskoga plemstva. Razlog tomu bješe uporno 
opiranje nadvojvode Ferdinanda, pa tako ovstadoše bezuspješna sva 
poslanstva hrvatskoga sabora i u Grac i u Požun; pače našao se i 
netko, tko je kod toga igrao važnu ulogu. S tim u svezi izjaviše 
hrvatski staleži na saboru (u Zagrebu 20. aprila 1610.), da doduše 
znadu, ,da bi kralj (Matijaš II.) htio da ispuni njihovu želju, ali ima 
netko, tko pravi zapreka, odgovarajući kralja od toga, pa je i osujetio 
uspjehe hrvatskih poslanstava u Požunu i Gracu"; ali ,ako se taki 
rušitelj općenih sloboština pronade, dići će se javno u saboru svega 

kraljevstva na nj šake svih staleža i redova". Tko je to bio, ne zna 
se pouzdano, no veoma vjerojatno tadanji slavonski general barun 
Sigismund Trautmansdorf. Međutim kolikogod je kralj Matijaš obra- 
dovao Hrvate imenovanjem Tome Erdodyja banom, toliko ih je ozlo- 
voljilo, što bana nije nikako dao svečano na saboru instalirati poradi 
potajnoga djelovanja krajiških njemačkih časnika. Stoga se sabor tužio 
kralju u više navrata i šiljao mu poslanstva, ali vazda bezuspješno. 
Nato se Toma Erdčdy odreče na saboru (u Zagrebu 27. novembra 
1614.) po drugi put banske časti, a pridrža upravu zemlje do ime- 
novanja novoga bana samo na molbe staleža. To se zgodi početkom 
1615., kad dodje na bansku stolicu Benedikt Thur6oczy Lud- 
breški (1615—1616), koji bješe doduše odmah instaliran, ali bez ban- 
derija* i plaće za bansku (kraljevsku) četu. Novi ban umre već 
slijedeće godine (9. novembra 1616.), a nato imenova kralj Nikolu 
Frankopana Tržačkoga (1616—1622), koji bi uveden u do- 
stojanstvo bansko 6. decembra 1616. Za njegova je banovanja konačno 
riješeno zamršeno uskočko pitanje. 

Uskoci. Poslije pada Bosne (1463) i Hercegovine (1482) potraži 
onaj dio pučanstva (poglavito katoličkoga zakona), koji ne htjede da 
se pokori Turčinu, utočišta u susjednoj Hrvatskoj i Slavoniji. Ti bje- 
$unci zovu se u slavonskim stranama obično ,pribegi, prebegi", a u 
južnohrvatskim ,uskoci“ (od uskočiti), alii Vlasi, Martolozi i Morlaki. 
Bilo je više uskočkih skupina, no najpoznatija je ona, koja se iz 
Bosne i Hercegovine stala oko 1530. skupljati oko tvrđave Klisa kod 
Spljeta, gdje ih je primio tamošnji senjski kapetan Petar Kružić — pod 
čiju je upravu pripadao Klis — u službu kao vojnike. Iz Klisa zalije- 
tali su se potom Uskoci sve češće u susjedne turske krajeve, pa 
zato Turci i pregnuše, da osvoje grad, što se je i zbilo (12. marta 
1537.). Sada se Uskoci presele u Senj, naime u središte one kape- 
tanije, pod koju su pripadali, i tako se vremenom proširi ime uskočko 
na sve vojnike senjske kapetanije od Rječine do ušća Zrmanje na 
primorju i do Brinja i Otočca u unutrašnjosti. Položaj Senja s goro- 
vitim zaleđem i otočnim pročeljem te sa čuvenom burom jest takav, 


* Original u kr. zem arhivu u Zagrebu: ,Ideo unanimi statutum est voto, si 
talis communium  libertatum destructor _ comperta rei veritate eluxerit in publicis 
regni comitiis, manusomniumstatuum etordinuminipsumimmit- 
tentur.“ 

* Banderij, to jest svileni barjak, predavao je kod imenovanja kralj banu u 
znak vrhovne vojničke vlasti u Hrvatskoj. 

da ga ni s morske ni s kopnene strane nije lako osvojiti. U taj par 
(1537) bješe Senj pod zapovjedništvom ljubljanskoga ratnoga vijeća, 
a docnije (od 1564.) gradačkoga dvora, i sijelo istoimene kapetanije 
u hrvatskoj Krajini. Prema tome dakle postadoše Uskoci vojnici na 
hrvatskoj Krajini te su sa svojim potomcima sačinjavali kroz više od 
osamdeset godina gradsku posadu. Ova se dijelila na četiri kumpa- 
nije, kojima stajahu na čelu vojvode uskočke. No malo po malo 
pridružilo se ovim Uskocima i mnoštvo bjegunaca iz mletačke Dal- 
macije, koji često umakoše kazni. Stoga Uskoci nijesu jedna jedin- 
stvena etnička skupina, jer je u njoj bilo pored pretežnoga broja Hrvata 
katolika, onda pravoslavnih Srba još i nešto Talijana (zvani ventu- 
rini). Uskoci bijahu veoma smiona čeljad, oboružana puškom i sjekirom, 
a kadikad i handžarom. Bili su podobni podnositi svakojake oskudice 
i muke. Pored toga dobro im bijaše znan svaki kutić kako u Vele- 
bitu, tako i po otočju. Imali su dobivati mjesečnu plaću, ali ta je 
obično izostajala. Tako se eto silom prilika zgodi, da 
su se Uskoci morali prehranjivati plijenom i oti- 
mačinom, jer okolica senjska ne rodi baš ničim. Budući da se na 
hrvatskoj Krajini neprekidno ratovalo s Turcima, Uskoci su ponajra- 
dije sebi tražili hrane kod njih, i to na dva puta: kopnom u turskoj 
Lici i morem u današnjoj Dalmaciji, koja je Lada bila najvećim dijelom 
sve do gradskih zidina u vlasti turskoj. Razumije se, zbog vječnoga 
«maloga“ rata na Krajini nikomu nije ni na um padalo, da u tom 
priječi Uskoke, pače pomagala ih je i Venecija, kadgod 
je bila u ratu s Turcima, dopuštajući im, da preko njezina zemljišta 
prelaze na tursko. Ali kad je Venecija s Turskom učinila mir (1540), 
porta je uzela energično tražili od republike, da ne pomaže Uskoka, 
koji su redovilo plijenili turske lađe na Jadranskom moru. Da izbjegnu 
prikorima porte, uzeše potom Mlečani vozili tursku robu na svojim 
lađama ; ali Uskoci nato zauslavljahu Mlečane, zahtijevajući od njih 
tursko vlasništvo. Sada javi sultan Sulejman Veneciji, da će on, jer 
Mlečani nijesu podobni da održe red u Jadranskom moru, onamo 
otpremiti jaku mornaricu, koja će Senj osvojiti i Uskoke istrijebiti. 
Budući da Mlečani nikako ne htjedoše dopustili, da bi turska mor- 
narica ušla tobože u njihovo more, došlo je do uskočko-mle- 
tačkih sukoba, 

Prvi sukobi padaju već u godinu 1557., kad je mletačka mor- 
narica prvi put blokirala senjsku luku. No kad se Venecija i opet 
zarati s Turskom (,Ciparski rat" od 1570. do 1573.), obnovi svoje 

prijateljske sveze s Uskocima, ali ih odmah i prekide poslije utana- 
čena mira s Turcima. Međutim pravi ogorčeni sukobi uskočko-mletački 
nastadoše poslije bitke kod Klisa (1596), u kojoj su Mlečani pomagali 
Turcima. Kao nekoć u doba narodnih vladara hrabri Neretljani, tako 
su sada Uskoci smetali i sprečavali slobodnu plovidbu Veneciji po 
Jadranskom moru napadajući njezine lađe i robeći ih s tolikim us- 
pjehom, da sva sila mletačka nije dostajala, da ih ukroti. Ovi se 
mnogogodišnji sukobi raspadaju u dva odsjeka: prvi ide do ubijstva 
generala Josipa Rabate (31. decembra 1601.), koji je bio poslan u 
Senj, da učini mir i red, ali je svojom okrutnošću izazvao bunu, u 
kojoj zaglavi; a drugi do takozvanoga Uskočkoga rata i Madridskoga 
mira (1617). Venecija je naime jednako pregovarala s gradačkim nad- 
vojvodom Ferdinandom i kraljevima Rudolfom i Matijašem II; ali 
nitko nije ništa mogao da učini, jer zbog financijalne bijede nijesu 
mogli Uskoka redovito i stalno plaćati. I tako je konačno došlo do 
Uskočkoga rata (1615—1617), u kojem dopriješe uskočke lađe do 
Venecije, a inače se poglavito vodio oko slovenske Gorice i Gradiške 
na Soči. Poslije dvogodišnjega ratovanja došlo je onda posredovanjem 
Francuske i Španije do mira u Madridu: nadvojvoda Ferdinand se 
obaveza Uskoke krenuti iz Senja nekud daleko u unutrašnjost, lađe 
njihove spaliti, a u grad smjestiti njemačku posadu. Uskoci biše potom 
naseljeni po Oločkom kraju i Žumberku, gdje se vremenom izgubiše 
među ostalim pučanstvom. 

Izbor i krunisanje Ferdinanda II. U doba, kad je bolježljivi 
Matijaš imenovao Nikolu Frankopana ITržačkoga banom, već ga je 
dulje vremena zaokupljala briga, — budući da sam nije imao djece 
— kako da osigura svome stričeviću štajerskomu nadvojvodi Ferdi- 
nandu nasljedstvo u svim svojim kraljevinama i zemljama. U tu je 
svrhu sazvao krajem 1617. sabor u Požun sa zadaćom, da izabere 
i okruni ugarsko-hrvatskim kraljem nadvojvodu, tada već izabrana i 
okrunjena kralja češkoga (od juna 1617.). Uoči toga trebao se sastati . 
i hrvatski sabor, da izabere svoje poslanike. Tako se zgodi, da je 
ban Nikola Frankopan svečano uveden u svoju čast s punom voj- 
ničkom vlasti i kraljevskim banderijem (6. decembra). Međutim po- 
žunski se sabor zbog kraljeve bolesti sastao tek u martu 1618., a 
nadvojvodu Ferdinanda izabra samo poslije duljega raspravljanja 
kraljem (16. maja). No do krunisanja proteklo je još mjesec dana i po, 


! Jedan je suvremenik zabilježio, da su Uskoci u posljednjih trideset godina 
učinili Veneciji štete 20 milijuna dukata koje u plijenu, koje kao ratni trošak. 

jer je sabor najprije htio da raspravi svoje tegobe (gravamina) i da od 
novoga kralja zadobije obećanje, da će ih ukloniti. Hrvatski su po- 
slanici sada ponovili svoje tužbe zbog obnove banske vlasti i po- 
hrvaćenja Krajine, pače kako se baš tada ispraznilo mjesto karlo- 
vačkoga generala,' zamole oni kralja Matijaša, da sada imenuje bana 
Nikolu Frankopana Tržačkoga generalom i da se tako hrvatska Kra- 
jina opet podvrgne banskoj vlasti. Konačno je izabrani kralj Ferdinand 
zasebnom inauguralnom diplomom zajamčio kraljevstvu 
hrvatskomu, da će mu ispuniti želje, kad dodje na prijestolje (17. juna). 
Poslije toga okrunjen je (1. jula 1618.) ugarsko - hrvatskim kraljem, 
a tom je zgodom ban Nikola Frankopan nosio kraljevsko žezlo, 
mladi grof Krsto Erd&dy zastavu Slavonije, a grof Juraj Zrinski za- 
stavu Srbije. Skoro potom umre kralj Matijaš (28. marta 1619) i ostavi 
svomu stričeviću s prijestolom i tridesetgodišnji rat, što je 
buknuo upravo u doba požunskoga izbornoga sabora zbog vjerskih 
smutnja u Ceškoj. 

Ferdinand II. (1619—1637). Vladanje Ferdinanda II. ispunjeno 
je neprekidnim ratovanjem ne samo u Češkoj i Njemačkoj, nego i u 
Ugarskoj s erdeljskim vojvodom Gavrom Betlenom, kojega su 
Madžari proglasili svojim kraljem, a Turci pomagali. Hrvati su sudje- 
lovali u oba rala kao laki konjanici, obično zvani arkebuziri, koji bi 
sa svojim malim, ali brzim konjima, vazda boj započeli i dovršili. U 
Walleusteinovoj vojsci vodio je Hrvate ban Juraj Zrinski 
(1622 — 1626). otac braće Nikole i Petra. On umre iznenada za vojne 
protiv Mansfelda u Požunu (18. decembra 1626) u 28. godini. Već 
su suvremenici šaputali, da je ,otrovan rotkvom", ali za to nema 
nikakih dokaza. Poslije njega vodili su Hrvate razni carski generali 
(groi Ivan Isolano, Ivan Werth i Walter Leslie), a odlikovali su se u 
svim znatnijim bojevima, pače se kaže, da je kod Litzena (16. no- 
vembra 1632.) švedski kralj Gustav Adolf poginuo baš od njihove 
ruke, dok je znamenitoj pobjedi carskoj kod Nordlingena (7. septembra 
1634.) mnogo pridonijela njihova hrabrost. Pod kraj tridesetgodiš- 
njega rata (a za vladanja Ferdinandova sina Ferdinanda III.) sudje- 
lovala su u mnogim bojevima i oba brata Nikola i Petar Zrinski, 
ističući se velikim junaštvom. 

Pitanje Vojne Krajine. Pored svih zasluga, što su ih Hrvati 
stekli u ovim dugotrajnim ratovima, ipak im centralna vlada ne uvaži 
želje, da se Vojna Krajina podvrgne banu i saboru; pače baš za 


! Dne 7. juna 1617. umro je general grof Adam Trautmansdorf. 

Ferdinanda Il. bi njezino unutarnje uređenje prvi put provedeno. 
Ona se sada razdvoji na dva generalata: karlovački (ili hrvatska 
Krajina) i varaždinski (ili slavonska Krajina). Budući da su ti krajevi 
bili veoma slabo napučeni, uzeli su Nijemci mamiti raznim privilegi- 
jima u turskom susjedstvu naseljene pravoslavne S r b e (Vlahe), bra- 
neći ih od zahtjeva hrvatske gospode, koji su tražili na saboru, da 
im oni budu kmetovi, jer su se smjestili na njihovim posjedima, i da 
plaćaju katoličkim biskupima desetinu. Zbog toga je došlo do oštroga 
sukoba između hrvatskih staleža i centralne “vlade, a svršili su ko- 
načno time, da je Ferdinand II. izdao (5. oktobra 1630.) doseljenicima 
povelju, po kojoj će oni biti samo krajiški vojnici, a ne kmetovi 
hrvatske gospode; nadalje bi im dopušteno, da sebi slobodno biraju 
seoske knezove, koji su opet namještali suce. Ovim činom po- 
štade Krajina Zagseban teritorij Izuzet sasvim ts 
pod banske i saborske vlasti. To cjepkanje i onako ma- 
lene hrvatske zemlje navede hrvatske staleže, da su se stali sve 
tješnje prislanjati uz Ugre na zajedničku obranu. 

Ferdinand III, (1637—1657). Ali pitanju teritorijalne cjelokupnosti 
hrvatskoga kraljevstva pridruži se po smrti Ferdinanda Il, (15. fe- 
bruara 1637.) za njegova sina i nasljednika Ferdinanda IlLi 
ono o opstanku ustava. Poslije westfalenskoga mira (1648) stalo se u 
Beču odlučno pomišljati, kako da se Ugarska i Hrvatska izjednače 
s austrijskim zemljama, to jest, da se pretvore u provincije." Stoga 
se ban Nikola Zrinski (1647—1664) morao odlučno boriti za 
svoju sudbenu vlast, dok mu je uzalud bila sva borba, da steče kar- 
lovački generalat. Pače u Beču nije se ni to dobro gledalo, da su 
braća Nikola i Petar Zrinjski hrabro suzbijali turske najezde — pored 
svega mira na ušću Žitve, koji se vazda produživao — na svoje 
posjede, naročito kod Kostajnice (u augustu 1651.). | tako nastupi 
napeto stanje između hrvatskih staleža i njemačkih časnika, koji se 
isticahu još i rijetkom obiješću, a dovest će po smrti Ferdinanda III. 
(2. aprila 1657.) vremenom do sudbonosne katastrofe. 


V 


Vladanje Leopolda I. do velikoga rata za oslobođenje. 
(1657—1683.) 


Prvi turski rat. Budući da je stariji sin Ferdinandov Ferdi- 
nand IV. okrunjen još za očeva života ugarsko-hrvatskim kraljem 


! To se zbilo sa Češkom poslije bjelogorske bitke (1621). 

(16. juna 1647.), umro još prije oca (9. jula 1654.), naslijedi ga mladi 
sin Leopold I. (1657—1705). Mladi kralj bijaše slabašna tijela, mu- 
čaljiv i neodlučan; no inače resila ga je iskrena nabožnost i skroman 
život. Samostalnosti u njega ne bijaše, jer je u svemu slušao svoje 
savjetnike, potvrđujući vazda njihove prijedloge. Razumije se, to nije 
ništa rđdavo; no na nesreću bijaše Leopold 1. okružen slabim i kat- 
kada nevaljalim ljudima. od kojih su neki bili 1 pod stranim utjecajem, 
navlaš francuskoga kralja Ludovika XIV., loga velikoga protivnika 
kuće Habsburške. Ali kao za naknadu obdari ga Promisao nizom 
slavnih vojskovođa, a ti su mu proslavili ime i proširili državu. 
Zbog zamršenih erdeljskih posala, gdje izabra austrijska stranka 
knezom Ivana Kemenyija, a turska Mihajla Apalija, zaplete se Leopold 
skoro po svom nastupu u prviturski rat (1663—1664) sve protiv 
svoje volje. U Ugarskoj bijaše glavni vojskovođa carski general Ra j- 
mund Montecuccoli, a u Hrvatskoj i jugozapadnoj Ugarskoj 
ban Nikola Zrinski i brat mu Petar. Braća pozdraviše s ve- 
likim veseljem rat, jer su samo u njemu vidjeli spas Hrvatske i nje- 
zino proširenje. Još 1660. htjede Nikola Zrinski navaliti na tursku 
Kanižu, ali mu dvorsko ratno vijeće to zabrani. On se doduše pokori 
toj zapovijedi, no slijedeće godine sagradi na sastavcima Mure i Drave 
jak grad, komu dade ime Novi Zrinj. Za velikoga rata slavno 
potuče na Muri sa trista hrvatskih konjanika dvije hiljade Tatara, 
kad htjedoše provaliti u Štajersku (u novembru 1663.), dok mu brat 
Petar pobije gotovo istodobno nedaleko od Otočca sa 2.500 ljudi 
Ali-pašu Čengića sa 10.000 momaka, spremnih da provale u Kranjsku 
i [stru. Početkom 1664. (od 13. januara do 15. februara) upade Nikola 
Zrinski u južnougarsku Podravinu, zauze Bobovišće (Babocsa) i Pečuh 
i dopre do Osijeka, gdje popali slavni Sulejmanov most preko Drave". 
Sva se Evropa divila ratnoj slavi braće Zrinskih. Zbog toga okrene 
sljedećega ljeta veliki vezir Ahmed Ko&proli (Čuprilić) s golemom 
vojskom ravno na njega, podsjedne Novi Zrinj i osvoji ga već 30. juna 
krivnjom generala Montecuccolija, ličnog protivnika Nikole Zrinskoga, 
koji ne htjede gradu pomoći, ma da se je nalazio u njegovoj blizini. 
Poslije pada i razorenja Novoga Zrinja okrene veliki vezir na sjever 


! Most gradilo je počevši od 1529. šest godina 30.000 radnika, a vodio je ne 
samo preko Drave na pontonima, nego zbog čestih poplava sve do Darde na stu- 
povima. Dugačak bješe 8565 koračaja (oko 6 km), a širok 17 koračaja. Opremljen 
bijaše još i kulama i drugim utvrdama. Požar od 31. januara 1664. pospješio je jak 
sjeverni vjetar, koji je vatru širio od Darde dalje, no ipak most nije sav izgorio. 

prema Beču. Ali dne 1. augusta 1664. bude od Montecuccolija i 
francuskih pomoćnih četa kod Sv. Gottharda na rijeci Rabi ametom 
potučen, To je jedna od najsjajnijih pobjeda kršćanskih i početak 
onoga niza srećnih vojna, koje oslabiše osmanlijsko carstvo. Ipak 
neodlučno dvorsko ratno vijeće ne htjede da se neprijatelj dalje pro- 
goni i uništava, već brže bolje ponudi i uglavi 10. augusta u obliž- 
njem Vašvaru mir na dvadeset godina, po kojem je Turcima ostalo 
ne samo sve ono, što su u taj čas držali, nego im se Leopold još 
obavezao platiti 200.000 talira ratne odštete. 

Propast roda Zrinsko - Frankopanskoga, Kad su ugarski i 
hrvatski staleži dočuli za taj nagli mir, uzavreše listom glasno za- 
htijevajući, da se rat za oslobođenje potlačene im domovine nastavi, 
i dodavajući, da mira ne mogu priznati, budući da nijesu u smislu 
onovremenih zakona kod sklapanja sudjelovali ugarski i hrvatski za- 
stupnici. Uzrujanost i nezadovoljstvo još većma poraste, kad se ra- 
širila glasina, da ima u Vašvarskom miru tajna klauzula, kojom car 
Leopold dopušta Turcima slobodan prolaz u Italiju, bolje reći na 
mletački teritorij, jer je Venecija u taj par bila s Turcima u ratu 
poradi otoka Kandije (Krete). Dašto, pored ovoga izravnoga povoda 
nezadovoljstvu bilo je razlogom još i nekoliko starijih uzroka. U prvom 
redu valja istaknuti centralističku težnju vrhovne vlade, da od Ugarske 
i Hrvatske učini austrijske provincije, podvrgavajući ih svojim cen- 
tralnim njemačkim dvorskim uredima. Hrvate 1 Madžare nadalje je 
osobito vrijeđalo, što su se u njihovoj zemlji nalazile nebrojene nje- 
mačke čete s njemačkim časnicima, a naročito na _ Krajini i po svim 
ugarskim tvrđavama. Općenito se držalo, da je ta vojska u zemlji 
na štetu slobode Ugra i Hrvata. Kako vlada nije ovih njemačkih četa 
uredno plaćala, stale su one otimati od plemstva i puka, a pored 
toga još su (naročito časnici) provodili nemoralan život. Svima tim 
porocima mogli su pomoći jedino sabori, ali ih vlada nikako nije 
htjela da redovito saziva odgađajući ih neprestano. Konačno treba i 
to spomenuti, da je vlada u svojem otporu protiv samosvijesnih Ugra 
i Hrvata budno pazila na svaku priliku, da im ponizi glavne velikaše 
u korist svojih političkih ciljeva. 

Kad se dakle nezadovoljni Ugri i Hrvati uvjeriše, da se vlada 
ne misli odreći Vašvarskog mira, odluče sebi pomoći na drugi način. 
Nezadovoljnicima stade na čelo ban hrvatski Nikola Zrinski, a uza nj 
bijahu glavne kolovođe palatin Franjo Wesselćnyi, nadbiskup ostro- 
gonski Đuro Lippay, a docnije i državni sudac (iudex curiae) Franjo 

Nadasdy, to jest glavni velikaši u Ugarskoj, te banov brat Petar Zrinski 
sa ženom Katarinom Frankopankom i bratom joj Franom Krsiom 
Frankopanom Tržačkim. Odmah u početku zaključe nezadovoljnici, 
da će polražiti pomoći u francuskoga kralja Ludovika XIV. Stoga 
zače ban Nikola Zrinski pregovore s francuskim poslanikom u Ve- 
neciji. Međutim već 18. novembra 1664. pogibe ban u lovu nedaleko 
od Čakovca, smrtno ozlijeđen od nastrijeljena_ vepra" Smrt Nikole 
Zrinskoga bješe možda najteži udarac po nezadovoljnike, jer im je 
oduzela još u početku najpozvanijega vođu. Na banskoj časti naslijedi 
ga brat Petar Zrinski (1665—1670), koji odmah potom nastavi 
pregovore s francuskim kraljem Ludovikom XIV. preko njegova beč- 
koga poslanika Gremonville-a. Podjedno sklopi poslije udaje svoje 
kćeri Jelene za kneza Franju Rakoczyja u Stubničkim toplicama u 
sjevernoj Ugarskoj pismeni ugovor (5. aprila 1666.) na spas Ugarske 
i Hrvatske ,na kaki mu drago zakonima i ustavom dopušteni način".“ 
Upirući se na članak 31. ,Zlatne bule" kralja Andrije I. (11.) od 1222. 
oba su velikaša držala, da rade ispravno, ako prije svega pozovu 
kralja Leopolda na poštivanje ustava, a tek onda, ako to ne bi kori- 
stilo, da će se latiti oružja. Ali prije, negoli je do ičega došlo, umre 
palatin Wesselćnyi (27. marta 1667.), pa tako zadesi nezadovoljnike 
drugi teški udarac. 

Po smrti palatinovoj nezadovoljnici se rascjepkaše, jer Petar 
Zrinski odsada radi sam za sebe u Hrvatskoj, ne _ mareći mnogo za 
Nadasdyja i Ugre. Kako je Štajerska graničila s Hrvatskom, Petar je 
stekao jakog pomagača, kad mu se pridružio bogati južnoštajerski 
(celjski) vlastelin i onovremeni štajerski upravitelj Erazmo Tat- 
tenbach (9. septembra 1667.). Ali zato snađe bana osjetljiv udarac, 
kad mu poslije dugotrajna šaranja javi Ludovik XIV., koji se baš 


' Već su suvremenici pričali, da je ban zapravo mučke ubijen od nekoga 
lovca; ali to je izmišljotina, jer mnogobrojni pouzdani spisi njegova brata Petra i 
udovice Sofije L&blove jasno dokazuju pravi tečaj stvari. 

* Petar Zrinski zaklinje se Franji Wesselenyju: ,quod considerato et bene 
pensitato praesenti istius regni Hungariae, patriae noslrae charissimae, et eidem 
annexorum regnorum (= Hrvatska), periculosissimo statu, ultimumque excidium ca- 
lamitosissimum minante, pro avertendis istiusmodi malis cum exc.d. c. Fran. Wesse- 
lenii... palatino... contulimus, quibusnam viiset mediis iuxta leges et 
constitutiones regni, conditionesque diplomatum regiorum remedium ad- 
hiberi possit.“ Istim se riječima zaklinje i palatin banu. Oba originala u državnom 
arhivu u Beču; objelodanio ih je Rački, Isprave o uroti bana Petra Zrinskoga. 
Zagreb 1873., str. 15—16. 

tada tajno nagodio s Leopoldom zbog diobe španjolske baštine, da 
mu ne može pomoći i da ga ostavlja ,zauvijek"“ (pour toujours). Je- 
dina mu utjeha bješe u taj čas, da ga je dvor iza dugoga oklijevanja 
dao (5. novembra 1668.) svečano ustoličiti za bana na hrvatskom 
saboru, ali časti karlovačkoga generala, koju je također tražio za 
sebe, nije dobio. 

Ostavljen na cjedilu od Francuske, Petar Zrinski obrati se na 
Poljsku, ali bez uspjeha, dok ga Venecija iza mnogogodišnjih obe- 
ćanja također konaćno odbije, budući da se tada izmirila s Turskom 
predavši joj Kandiju. Sada svrati pažnju na Tursku, poslavši (u no- 
vembru 1669.) potajno na portu kao poslanika svoga kapetana Franju 
Bukovačkoga s uputom, da ondje sklopi povoljan ugovor. Budući da 
je ban već prije toga sa znanjem i odobrenjem bečke vlade dopisivao 
s Turčinom, ne bi li štogod od njega ispipao, to se sada nadao, da 
mu se taj korak, ako ne uspije, ne će za zlo upisati, jer se mislio 
izgovoriti, da je kapetana poslao u Tursku zapravo kao uhodu. Bu- 
kovački bješe u Solunu od sultana Mehmeda IV. i njegova vijeća 
cobro primljen (24. decembra 1669.), tako da je držao, e je savez, 
utanačen s Turčinom uz veoma povoljne uvjete, gotova stvar. Uvjeti 
bijahu ovi: Ugarska i Hrvatska dolaze pod pokroviteljstvo sultanovo 
i plaćaju godišnji danak od 12.000 talira, koji se nikad ne može po- 
većati. Sultan ima da očuva Ugarskoj i Hrvatskoj staru slobodu i 
ustav. U ime sultanovo vladat će Ugarskom i Hrvatskom Petar Zrinski 

njegovi potomci; po izumrću njegova koljena Ugarska i Hrvatska 
izabrat će sebi same novu dinastiju, što ima sultan potvrditi. Zrin- 
skoga pomagat će budimski paša sa 30.000 momaka, a ako ustreba 

čitava turska vojska. Gradove, koje bi turska vojska otela Nijem- 
cima, predat će Turci Ugrima i Hrvatima. 

Međutim veliki vezir Ahmed Koprčli, koji bješe tada glavna lič- 
nost u turskom carstvu, a nalazio se u to doba na Kandiji, ne htjede 
da pristane na taj ugovor, jer nije htio da se radi Petra Zrinskoga, 
komu nekako nije pravo vjerovao, zarati s Leopoldom. No veliki vezir 
nažalost nije to otvoreno izjavio Franji Bukovačkomu, kad je iz 
Soluna došao k njemu na Kandiju, već mu samo reče, da će njegov 
gospodar odgovor dobiti preko bosanskoga paše. Baš u tome leži 
razlog potpune katastrofe Petra Zrinskoga i njegovih drugova. Jer 
Bukovački, vjerujući da mu je uspjelo sa sultanom utanačiti povoljan 
ugovor, dojavi to banu, pa tako se Petar Zrinski uze spremati sa 
šurjakom Franom Krstom Frankopanom na ustanak, proglasivši svojim 

kmetovima na primorju i u Gorskom kotaru oslobođenje, ako se za 
njih dignu na oružje'. Ali još prije Zrinskoga saznala je bečka vlada 
za sve, što se zgodilo sa Bukovačkim u Turskoj, preko svoga rezi- 
denta kod porte Ivana Casanove, u čijoj su plaći bili portini službeni 
tumači braća Atanasije i Janikije Panajotti, rodom Grci, koji su bili 
prisutni kod audijencija Bukovačkoga. Tako se uze i ona spremati, 
da odbije udarac. 

Savez svoj s Turčinom odmah javi Petar Zrinski svom zelu 
Franji Rak6czyju u sjevernu Ugarsku; ,tu stojimo svi pripravni — 
piše mu — samo čekamo čas, kad će oganj da plane.“ Medutim učini 
Frano Krsto Frankopan ozbiljne pripreme za ustanak. Već 9. marta 
1670. obznanio je kapetanu Gašparu Čolniću u pokupsko Sredičko, 
da su ,naši ljudi (naime Bukovački i njegovi drugovi) s dobrim 
opravkom došli", pa stoga ,komaj čekam, da naše kape s čalmami 
(lo jest s Turcima) pomešamo, a tako mi Boga, da krilaki (naime 
njemačkih vojnika) budu frkati po zraku“, — a ,ako potribno bude, 
hoću i sam do paše bosanskoga pojti za bolje govorit i utvrdit du- 
Govanje našemu početku (naime buni). Ufam se u Boga, da nam na 
dobro hoće izajti, listor da taki od prvice po glavi udarimo našim 
suprotivnikom; ni časa ne damo da se plundraši sprave.“ Potom je 
pošao u Zagreb s 30 konjanika i pozove (20. marta) građane na 
Markovu trgu s izvučenom sabljom u ruci na pokornost i priključak 
banu Zrinskomu. Građani odmah pristanu uz bana, ,jer hoće da 
učine ono, što i ostala zemlja“, ali Kaptol izjavio je protivno unatoč 
svemu nagovaranju Frankopanovu. Iz Zagreba ode u Brezovicu preko 
Save, gdje sakupi oko sebe naokolno plemstvo (24. marta), kojemu 
reče, da je Zrinski sve dosada uzalud kušao, da pomogne domovini, 
kojoj prijeti sigurna propast od Turčina, pa da je baš stoga, jer joj 
nema pomoći, bolje, da se s Turčinom upusti u ,pošlen savez“ bi- 
rajući između dva zla manje. Zrinski je dakle bio prisiljen — reče — 
da pošlje Bukovačkoga k Turčinu, a taj se s njime tako sporazumio, 
da će ,vazda ostaviti netaknutu vjeru, slobodu i ustav zemlje.“ Kad 
je potom prisutno plemstvo obećalo vjernost Zrinskomu, pode Fran- 
kopan u Čakovac. 


! Bukovački nije se više vratio u Hrvatsku, već je s bosanske granice poslao 
banu svoga druga kapetana Pogledića, da mu javi rezuliat poclanstva. Poslije pro- 
pasti banove Bukovački je pošao u Drenopolje, gdje ie_ po svoj prilici i umr'o, ali 
se nije poturčio, što je veoma značajno, budući da je baš on najviće nagovarao 
bana, da sklopi savez s Turčinom. 


Ali dobrza opazio je Petar Zrinski, da ga Turčin vara, pa stoga 
zaželi, da se izmiri s uvrijeđenim Leopoldom 1 njegovom vladom. U 
tu je svrhu poslao u Beč zagrebačkoga biskupa Martina Borkovića, 
a nešto kasnije i jedinca sina Ivana Antuna; no još prije negoli mu 
je stiglo zamoljeno oproštenje, provali ujedared carska vojska u Me- 
đumurje pod generalom Spankauom. Na taj glas ostave Petar Zrinski 
i Frano Krsto Frankopan Čakovac i pođu u Beč (12. aprila 1670.), 
da od kralja lično izmole milost. Kad stigoše onamo, budu uhićeni i 
utamničeni, najprije u Beču, a onda u Wiener-Neustadtu. Poslije 
višemjesečne istrage staviše ih pred naročito u tu svrhu sastavljeno 
sudište (iudicium delegatum), a ovo ih odsudi na smrt radi veleizdaje. 
Za Petra Zrinskoga kaže odsuda, da je ,sagriješio više od ostalih, 
jer je htio da bude ono, što je Njegovo Veličanstvo, to jest nezavisni 
kralj hrvatski, te je stoga odista vrijedan, da dobije na glavu umjesto 
krune krvnički mač." Dne 30. aprila 1671. izgubiše oba velikaša glave 
u Wiener-Neustadtu, a isti dan u Beču i njihov drug Franjo Nadasdy, 
koji je također bio uhvaćen i odsuđen. Iza nekoliko mjeseci zadesi 
ista sudbina i Štajerca Erazma Tattenbacha. Jedini je zet Petra 
Zrinskoga Franjo R&k6czy dobio pomilovanje, no doskora umre (1676) 
i ostavi tromjesečna sinčića Franju. Još onda, kad je Spankau provalio 
u Međumurje (u aprilu 1670.), uhvaćena je i Katarina Frankopanka, 
a onda utamničena u Gracu (na Schlossbergu), gdje je onda poludila 
i umrla u najvećoj bijedi (16. novembra 1673.). Podjedno je sav imutak 
obiju porodica zaplijenjen i razgrabljen.' 

Nikola Erd&dy. Ovom katastrofom, kojom biše zatrte ove dvije 
drevne hrvatske porodice, uspe se prevlast njemačka u Hrvatskoj do 
svoga vrška, a bečka je vlada obustavila u prvi kraj bansku čast, 
dignuvši Petra Zrinjskoga s banske časti“ još prije njegova odlaska iz 
| Frano Krsto Frankopan bijaše posljednji član svoje porodice. Sin Pelra 
Zrinskoga, Ivan Antun, živeći neko vrijeme bijedno na slobodi, umr'o je konačno 
u Gracu na Schlossberću u tamnici il. novembra 1703. kao posljednji Zrinski. . 


I ban Nikola Zrinjski oslavio je sina Adama, koji pogibe kao časnik u bitki kod 
Slankamena 19. augusta 1691. 

2 U javnom, hrvatskim jezikom pisanom proglasu na hrvatski narod, kaže kralj 
Leopold, da je ,grof Peter Zrinski nevernik postal naše korune, proti njoj pun- 
tarskim zakonom podignul se, pod svoju oblast kraljevstva naša hrvatsko i slovensko 
i dalmatinsko i bližnje naše orsage podegnati kanil, verne naše pod svoje čalarne i 
neverne ruke obernuti skušal.“ Zato ga skida s banske časti i ,njegovu personu 
bantisamo i proskribujemo dajući oblast vsem i slednjim na nju tak, da ga slobodno 
umori ali uhiti, da još k tomu vsemu obećajemo onomu cesarski-kraljevski dar, 
koleri njega ili živoga ili mrtvoša nam da vu ruke.“ (GI. Rački, Izprave 118—119.) 

Čakovca. Nato povjeri (3. marta 1670.) Leopold ,privremeno bansku 
službu“ grofu Nikoli Erdčdyju, koji bješe lični protivnik Petra 
Zrinskoga, za vojničke poslove, a biskupu Martinu Borkoviću 
za sudbene. Al: kad se 17. aprila 1670. sastao sabor u Zagrebu, za- 
mole staleži kralja, da imenuje Nikolu Erdčdyja banom. U isto je 
vrijeme karlovački generallvanHerberstein nagovarao hrvatsko 
plemstvo, da se odcijepi od Ugarske i zatraži sjedinjenje s austrijskim 
nasljednim zemljama; no velika ga većina odbije. Međutim odgovori 
Leopold hrvatskom saboru, da je podjeljenje banske časti još za 
neko vrijeme obustavio, a tek 1674. imenovao je Nikolu Erdčdyja 
banske časti namjesnikom s punom vlasti. Uza sve to staleži se po- 
novo obraćahu na kralja, da bi obnovio bansku čast i vlast u punom 
opsegu. Tek 10. aprila 1680. bi konačno Nikola Erd&dy imenovan 
pravim banom i na hrvatskom saboru svečano instaliran. Za njegova 
banovanja buknuo je drugi veliki turski rat, kojim zače oslobođenje 
hrvatskih zemalja od turskoga gospodstva. 


VI. 


Tursko vladanje i rat za oslobođenje. 
(1683 —1699.) 

Dok je manji dio Hrvata dospio pod prevlast njemačku, najveći 
ih je broj već više od podrug vijeka stenjao pod osmanlijskim jarmom. 
Prije negoli stanemo govoriti o velikom ratu, za kojega se Hrvati 
djelomično oslobodiše, treba da se upoznamo s vladanjem turskim 
po hrvatskim zemljama. 

Opća karakteristika. Poznato je, da je stari turski ustav mješa- 
vina neke čudne društvene jednakosti, dakle demokracije, i najstraš- 
nijega despotizma. Svi su Turci naime jednaki po vjeri, pred zakonom 
i u običajima. I najsiromašniji čovjek mogao je postati veliki vezir. 
Kod njih ne odlučuje porod (kao u onovremenoj zapadnoj Evropi), 
nego sreća, sposobnost i spretnost pojedinca, pače u XVI. 1 XVII 
vijeku nije kod njih bilo još ni porodičnih imena, uz koja bi se mogla 
nadovezati obiteljska tradicija. Svagdje, kud je Turčin došao kao 
osvajač, morale su prestati stare uredbe, staro pravo i obaveze. Bivši 
velikaš postao je baš tako podanik, kao i njegov nedavni kmet. Samo 
Bosna čini u tom izuzetak, jer je njezino bivše bogomilsko plemstvo, 
a od česti i katoličko, prijelazom na islam pridržalo svoje 
posjede, a time i svoj iznimni društveni položaj. Na taj se način dakle 
zgodi, da se je u Bosni ili u bosanskom pašaluku začeo nov život, 

dok je naprotiv plemstvo iz podjarmljenih hrvatsko-slavonskih strana 
pobjeglo u ,ostatke“ hrvatskoga kraljevstva ili u habsburšku Ugarsku. 
Poslije vijekova u Bosni nestaje nesloge, jer su prestale sve svađe i 
razmirice, i svi su odušeljeni braniči islama i njegovih interesa. 
Razdjeljenje. U vrijeme najširega svoga prostranstva obuhvataše 
tursko carstvo u Evropi sav Balkanski poluotok i svu zemlju njemu 
na sjever do Budima i Jegra (Eger, Erlau). Početkom XVII. vijeka 
raspadalo se carstvo u Evropi, Aziji i Africi na dvadeset i dva 
beglerbegata (pašaluka ili vilajeta), od kojih je svaki priličan jednom 
kraljevstvu po evropskim pojmovima. Svaki beglerbeg ima svoju 
vojsku, a trojica, jer neprekidno ratuju s pograničnom Hrvatskom i 
Ugarskom, imadu iznimni položaj u carstvu: to su budimski, temiš- 
varski i bosanski. Svaki je beglerbeg (ili obično zvan paša) na 
čelu uprave, kod čega ga pomažu tri glavna službenika: multi (veliki 
sudac), reis-effendi (kancelar ili državni tajnik) i tefterdar (glavni 
blagajnik). Svaki se beglerbegat dijelio na sandžakate (vojna okružja), 
kojima stajaše na čelu sandžak (ili obično također zvan paša) sa svojim 
vijećem. Stogod su naroda hrvatskoga Turci pokorili do početka XVII. 
vijeka, osim jedinoga Srijema, skupiše u jednu administrativnu cjelinu, 
u beglerbegat Bosnu (osnovan u septembru 1580.), dok je 
Srijem potpadao pod Budim. Bosanski beglerbeg (prvi bješe banjalučki 
Ferhad-paša) imao je pod sobom osam sandžakata; to su bili: Her- 
cegovina (turski Hersek) s mjestima Makarskom, Mostarom i Mi- 
leševom; Klis s Klisom, Sinjem i Livnom; Lika s Udbinom, Kninom 
i Skradinom; Bihać s Bišćem i Pounjem; Cernik s Cernikom i 
Bijelom Stijenom; Požega s Požegom, Viroviticom, Osijekom, Vu- 
kovarom, Đakovom i Brodom; Zvornik sa Zvornikom i Tuzlom ; 
osmi sandžakat bijaše prava Bosna pod neposrednom beglerbego- 
vom upravom sa Sarajevom, Banjalukom, Travnikom, Jajcem i Više- 
gradom. U Srijemu bilo je glavno mjesto Ilok, u kojem je redovito 
sjedio sandžak (paša), a samo ga iznimice nalazimo u Mitrovici. 
Uprava. Uprava bijaše posve na vojničku uređena. Svakom 
je sandžakatu stajao na čelu sandžak (ili paša) imenovan od samoga 
sultana, a činio je u ratu zasebno odjeljenje ili zastavu (turski bajrak). 
Sandžak nije primao plaće (kao uopće ni svi ostali turski zva- 
ničnici), već je imao prihode od svojih posjeda, koji su nepromije- 
njeno prelazili od jednoga sandžaka na drugoga. Za požeškoga se 
pašu računalo u Carigradu, da prima godišnjih 10.000 dukata. Uz 
sandžaka (ili pašu) bijaše kao njegov zamjenik kiaja (ćehaja). Sve- 

ukupno zemljište držalo se državnim dobrom, koje je tek starim 
posjednicima ostavljeno na upotrebu. Glavna razlika između istočnoga 
i zapadnoga lena jest u tome, što je na Zapadu predmet lena po- 
sjed nekretnina bez obzira na svotu gotova novca, koju nosi vlas- 
niku; dok se na Istoku najviše pazi na prihod (dirlik). Pored toga 
može na Istoku svaki muslim steći takovo leno, dok ga na Za- 
padu neplemenit čovjek ne može. Vlastela turska zovu se spahije, 
a bilo ih je dvije vrsti: zijametlije i timarioti. Zijametlije imali 
su zijamete, to jest posjede, koji davahu godišnjega prihoda naj- 
manje kakih 400 dukata, ali nijesu prelazili od oca na sina. Zi- 
jametlije su dakle u neku ruku ono, što su u zapadnoj Evropi baruni 
i grofovi. Timarioti su posjedovali timare, naime spahiluke, koji 
su nosili najviše do blizu 400 dukata godišnjega prihoda, a sultani 
davali bi ih hrabrom vojniku za nagradu, ali i uz obavezu, da daje 
prema visini svoga prihoda neki stalni broj konjanika u carsku službu. 
Ovi su posjedi prelazili od oca na sina samo dopuštenjem sultanovim, 
no često i prevarom. Sveukupnoj vojsci jednoga beglerbegata ili 
pašaluka bješe na čelu aga janjičarski, glavni pašin savjetnik, 
dok se oko alajbega (kao pukovnik) skupljahu spahije jednoga 
saudžakata u alaje (odrede). Janjičarima opet zapovijedaju pojedini 
dizdari ili kapetani, Kod sviju važnijih pitanja sazivao je beglerbeg 
divan (vijeće), koje je brojilo 12 lica, 

Sudbenost. Sva sudbenost bila je u rukama kadije, od kojega 
nema apelata, jer sudi na osnovi korana. On je sjedio u zasebnoj 
zgradi i ureduje čitavi dan, Plaće nije primao, već što mu se daje; 
otale velika podmitljivost kadija, koji daju onomu pravo, tko više 
plati. Kršćanin uopće nikad nije mogao dobiti parnice protiv musli- 
mana, pa otale još i danas u narodu riječ: ,Kadija tuži, kadija sudi." 
Turske kazne bijahu redovito globe u korist kadijinu, a rjeđe sije- 
čenje ruku, jezika, nosa i nabijanje na kolac. Redarstvenu su službu 
vršili muselimi, koji izvršavahu ono, što je kadija presudio. Isto 
su tako bili redarstveni organi subaše, koji su živjeli po selima. 
Ni muselimi ni subaše nijesu imali plaće, pa zato su i oni primali 
mita, a gdjekad su znali i silom iznuditi novaca. 

Kršćani i njihov život. Kad Turci osvojiše hrvatske zemlje, 
primiše mnogi plemići islam, a naročito u Bosni. Na taj se način 
stadoše žitelji dijeliti u dva razreda: u pravovjernike (muslimane) i 


\ Tek u kasnije vrijeme, u drugoj poli XVIII. vijeka, svi su posjedi postali i 
u turskom carstvu nasljedni, kao na Zapadu. 

u nevjernike (raja stado). Kako Turci ne čine razlike po krvi, 
jeziku i narodnosti uopće, već jedino po vjeri, uze se stvarati u našem 
narodu slično mišljenje, koje još i danas postoji, naime identitfi- 
ciranje vjere i narodnosti. Ma da Hrvati muslimi nijesu 
znali turski, ipak su se držali Turcima bijesno progoneći i mrzeći na 
svoju kršćansku braću. Kršćani (džauri, od arap. ćafir = heretik) 
imali su stoga samo dužnosti, a gotovo nikakih prava. Oni su se u 
svemu morali razlikovati od muslima gospodara; niti su smjeli nositi 
odijela ni po vrijednosti ni po boji kao oni, niti konje jahati, već 
mule i magarce, niti oružja nositi, jer tobože kao ,nevjernici“ ne 
bijahu podobni da brane carstvo. Zanatima i trgovinom mogli su se 
zanimati samo oni, što su stanovali po varošima, dok su svi ostali 
morali stanovati po selima na spahilucima i obrađivati zemlju svojih 
ćospodara. Istom poturčena im djeca postaju ravnopravna s ostalim 
muslimima. Pri dolasku svomu Turci su dašto porušili crkve i samo- 
stane, ili ih pretvorili u džamije i staje, dok od zvona sališe topove. 
Docnije Turci nešto popustiše, no ipak nijesu rado dopuštali, da se 
$rade ili popravljaju crkve. Stoga i jesu one rijetke kršćanske crkve 
bile ili ruševne ili slupane od dasaka. Kršćani su se ipak sastajali 
na službu božju, ponajviše u privatnim kućama ili na groblju, a svu 
pastvu vršili su kod katolika franjevci (ujaci), a kod pravoslavnih 
kaluđeri. Svjetskoga svećenstva po turskim stranama uopće nije bilo. 
Katolički se svećenički podmladak uzgajao po samostanima, tako u 
Sutjesci, Kreševu, Fojnici, a zaredio bi ga, kad ga je bilo, bosanski 
biskup, redovito član franjevačkoga reda sa sjedištem u kojem sa- 
mostanu. Samo su iznimno polazili neki darovitiji mladići na nauke 
u Italiju. Hrvati kršćani kao i Srbi imali su za vrijeme turske pre- 
vlasti dva glavna ognjišta: zadrugu i selo. Zadružni se život 
u to teško doba još bujnije razvio, jer je narod obrane radi volio da 
živi u većim skupinama, a i zbog lakšega plaćanja poreza, budući da se taj 
odmjerivao po ognjištu, to jest po kući, bez obzira na broj ukućana. 
U tim su se zadrugama, naročito za dugih zimskih noći, pjevale uz 
gusle pjesme o narodnim junacima, a te su u njemu održale budnu 
narodnu svijest i nijetile nadu u oslobođenje. Selo je samo sebi bi- 
ralo kneza kao starješinu, koji ga je zastupao pred turskim oblastima 
i sudio seljanima; u njegovo se suđenje Turci obično nikad nijesu 
miješali. 

Porezi. Kršćanski podanici plaćali su desetinu i harač. Des e- 
tina je išla spahiji od plodina, a harač sultanu za vojsku u go- 

tovom novcu, i to od svakoga ognjišta po dukat, a četiri aspre (kao 
jedna kruna ukupno) na trošak oko skupljanja harača. Harač nije 
doduše bio velik, ali je zato način, kojim se utjerivao, bio grozan. 
Haračlije su u pratnji pisara polazile u narod i s najvećom okrut- 
nošću prikupljale harač, i to ne samo za sultana, nego i za sebe, 
tako da su se po obavljenom poslu nerijetko vraćali kući kao bogati 
ljudi. Pred haračlijama često su opustjela čitava sela, jer Turci sta- 
nuju poglavito u gradovima; stoga i jesu gradovi i varoši pod nepo- 
srednom upravom sultanovom, a ne beglerbegovom ili sandžakovom. 
Ali najteži teret bijaše danak u djeci. U izvjesnim rokovima, 
kadikad i svake pete godine, razaslao bi sultan po cijeloj carevini 
haračlije, koji su odvajali tjelesno i duševno najzdraviju i najrazvije- 
niju kršćansku mušku djecu od desete do šesnaeste godine pa ih 
odvodili u Carigrad, gdje ih ponajprije poturčiše, a onda obrazovaše 
za vojnike i druge carske službenike. Mlade opet djevojke otkidali 
su iz materina grčevita zagrljaja i vodili u sultanski ili drugi go- 
spodski harem. Haračlije, koje su kupile ovu djecu, išle bi od sela 
do sela i od varoši do varoši. Svaki je domaćin kršćanski morao 
pokazati, koliko ima djece, a strašne su kazne čekale oca, koji bi 
sakrio svoje dijete. Imućniji otkupljivali su svoju djecu od podmit- 
ljivih haračlija velikim svotama zlata,ali sirotinja morala je da s tu- 
gom i čemerom gleda, kako joj Turčin odvodi nadu i potporu. 

Hajduci. Onaj, koji sve te nevolje nije htio ili nije mogao da 
podnosi, odmetnuo bi se u hajduke. Hajduci su oni odvažni ljudi, 
koji su u hrvatskom i srpskom narodu kroz čitavo vrijeme teškoga 
turskoga ropstva podržavali misao na slobodu i oslobođenje. Sjeverna 
Dalmacija, Lika i Slavonija bile su pune ove smione čeljadi, pred 
kojom su Turci strepili i nijesu se usudili izlaziti iz svojih gradova. 
Najčuveniji hajduci ovoga vremena bijahu: Franjo Ilić, Luka Senčević, 
braća Mato i Marko Lapsanovići, Mato Delimanić, Ante Slavetić i 
Franjo Kolaković, sve sami Hrvati katolici. 

Rat za oslobođenje. Uto se primače kraju dvadesetgodišnji Vas- 
varski mir s Turčinom. Dvor bi ga najvolio bio i dalje produžiti, ali 
kako je u Carigradu prevladala ratoborna stranka, navijesti sultan 
Mehmed IV. Leopoldu rat u punoj nadi, da će tursku moć opet po- 
dići do stare visine i slave. Veliki vezir Kara Mustafa pođe na čelu 
6oleme vojske od 250.000 momaka i trista topova ravno na Beč i 
uze ga podsjedati. No dne 12. septembra 1683. bude pod gradom od 
Leopoldova šurjaka vojvode Karla Lotarinškoga i poljskoga kralja 

Ivana Sobieskoga — koji je gradu dohrlio u pomoć — ametice po- 
tučen, a s njime skršena i sva moć i snaga osmanlijskoga carstva 
zauvijek. Taj poraz bješe znak za općeni ustanak i vojevanje na 
Turke. Leopold I. sklopi još i savez s Venecijom, pa tako nasta rat, 
koji se protegao od Dunava do Crne Gore. Rat se vodio (1683—1699) 
na tri bojišta. U Ugarskoj vojevala je carska vojska; u Hrvatskoj i 
Slavoniji banska pod banom Nikolom Erdčdyjem, a izdašno su je 
pomagali hajduci; konačno u Dalmaciji mletačka vojska, sastavljena 
samo od domaćih hrvatskih i srpskih četa. U Slavoniji istaknuo se 
osobitim junaštvom fra Luka Ibrišimović Požežanin, a u Dal- 
maciji hajdučke četovođe Stojan Janković i Ilija Smi- 
ljanić. Do godine 1687. već je najveći dio Ugarske, Slavonije i 
Hrvatske bio očišćen od Turaka; pala je Požega i Osijek, Udbina i 
Knin, a carske su vojske doprle do Beograda osvojivši još prije 
(2. sept. 1686.) Budim. Sjajne pobjede svoje vojske i jaki dojam oslo- 
bođenja Ugarske i Hrvatske upotrijebi bečka vlada u svoju korist. 
Na državnom saboru u Požunu (18. okt. 1687.) bude svečano izre- 
čeno nasljedstvo kuće Habsburške u muškoj lozi po primoge- 
nituri u Ugarskoj i Hrvatskoj, a dokinut 31. članak ,,Zlatne bule“ 
od 1222., koji je plemstvo tumačilo, da mu dopušta podizati bune na 
obranu ustava. Međutim svrgoše Turci Mehmeda IV, i učine sultanom 
njegova brata Sulejmana III. (1687—1691). To ipak ne spriječi carske 
vojske, da ne uđe u Srbiju, pače ona prodre sve do Kosova. Sada 
pozovu carski generali Srbe, Bugare i druge kršćanske narode na 
Balkanskom poluotoku na ustanak protiv Turaka pod njihovom za- 
štitom. Srbi se jedini doista podignu pod patrijarhom svojim Arse- 
nijem Crnojevićem. No kad u taj čas moradoše carske čete 
uzmaći, jer je francuski kralj Ludovik XIV. iznenada navalio na 
Leopoldove zemlje na Rajni, pođe za njima i patrijarh (kažu s 36.000 
porodica) bojeći se turske osvete. Srbi se nato nasele u južnoj Ugarskoj 
i Srijemu (1690). Već slijedeće godine bi sam sultan Sulejman do 
nogu potučen kod Slankamena (19. aug. 1691.), a konačno kad carski 
vojskovođa, mladi princ Eugen Savojski, pobije 11. septembra 1697. 
tursku vojsku pod novim sultanom Mustafom III. kod Zente na Tisi, 
započeše se pregovori o miru. Mir je sklopljen 26. januara 1699, u 


"| Hrvati i Madžari izabrali su doduše dinastiju Habsburšku svojim vladalačkim 
domom (1526. i 1527.), ali tada nije utanačeno, kojim će redom nasljeđivati njegovi 
članovi ispražnjeno prijestolje. Stoga su se svi vladari morali dati birati na sa- 
boru sve do 1687., kad je stariji Leopoldov sin Josip I. okrunjen bez izbora. 

Srijemskim Karlovcima, ito između Leopolda i Venecije 
s jedne, a Turske s druge strane. Leopold steče njime svu Ugarsku 
osim Banata, Hrvatsku do Une i južnoga Velebita te Slavoniju osim 
jugoistočnoga Srijema sa Zemunom i Mitrovicom. Erdelj presta biti 
nezavisnom kneževinom i združen bi s Leopoldovom Ugarskom. 
Venecija je opet dobila sve ono, što je u tom ratu osvojila, naime 
Knin, Sinj i Vrgorac. Sada se na ove nekoć i u geografskom smislu 
čisto hrvatske predjele protegne ime Dalmacija. 

Poslije mira. Karlovačkim mirom imao je početi nov život po 
narod hrvatski, budući da je velik dio njećove zemlje bio oslobođen 
od jarma turskoga, a onoga neprekidnoga vojevanja, naročito na Kra- 
jini, sve je više nestajalo. Još prije utanačena mira Hrvati su se 
nadali, da će se s materom zemljom opet sjediniti ne samo Pounje 
s Bihaćem, nego i sjeverna Dalmacija s Kninom i zapadna Bosna 
s Jajcem. Premda je Karlovački mir osujetio ove nade, ipak se stalo 
pomišljati na srećniju budućnost, i to prvi put na osnovi ne samo 
historijskoga prava, nego i narodnoga. Ovaj prvi hrvatski politički 
program izradio je Senjanin Pavao Ritter Vitezović (* 1652. 
1 1713). U malom spisu, štampanom u Zagrebu 1700. s natpisom 
«Oživjela Hrvatska", a posvećenom Leopoldu 1. i već (1687) okru- 
njenom mu sinu Josipu 1., ,kraljevima čitave Hrvatske" (totiusque 
Croatiae regibus), Vitezović dokazuje, da je Hrvatska nekoć bila kud 
i kamo prostranija od njezinih tadanjih (1700) ostataka. Kod loga 
identificira on Ilire i Slovene (Slovence, Slovince), a budući da neki 
dalmatinski pisci zovu svoj jezik uz slovinski još i hrvatskim, 
Vitezović učini korak dalje i reče, da su nazivi ilirski, slovinski i 
hrvatski samo sinonimi za jedno isto. Prema tome dakle Vitezoviću 
bijaše Hrvatska sve ono, što su nekoć Rimljani razumijevali pod Ili- 
rijom, pa stoga razlikovaše Bijelu Hrvatsku i Crvenu. Bijela Hrvatska 
obuhvatala mu je Primorje (od Raše do Bara), Zagorje (Bosnu i Her- 
cegovinu), Međurječje (između Save i Drave) i Planinsku Hrvatsku 
(Croatia Alpestris, to jest današnju Korušku, Štajersku i Kranjsku), 
dok je pod Crvenom Hrvatskom razumijevao Srbiju, Bugarsku, Ma- 
kedoniju i Traciju. Inače bila su mu razna narječja u ovim zemljama 
samo dijelovi jednoga hrvatskoga jezika. Medutim je za ovom 
slikom Vitezovićevom daleko zaostajalo pravo stanje stvari Jer i ono 
zemljište, što su ga osvojili Hrvati i carevci, bijaše tek po historij- 


! Croatia rediviva regnante Leopoldo Magno caesare. Zagrabiae 1700. 

skom imenu hrvatsko, budući ponajviše opustošeno i naseljeno naj- 
većim dijelom novim žiteljima, u prvom redu Srbima. Osim toga ne 
htjede bečka vlada da sjedini osvojenih zemalja s materom zemljom, 
već podvrže Liku i Slavoniju dvorskoj komori, to jest vrhovnoj 
austrijskoj financijalnoj oblasti kao carskomu fisku. Konačno ni Ve- 
necija nije ništa htjela da čuje o tom, da izruči Leopoldu osvojene 
dijelove današnje Dalmacije na sjeveru Neretve. Pače u onim su 
komorskim krajevima, naročito u Slavoniji, njezini njemački zvaničnici 
tako nečovječno postupali, da je narod stao bježati u Bosnu, dakle 
natrag pod Turke, ili se opet odmetnuo u hajduke. Istom kad je 
unuk Petra Zrinskoga, a sin njegove kćeri Jelene', erdeljski vojvoda 
Franjo Rakoczy Il. podigao bunu, a u Beču se pobojaše za 
vjernost Hrvata, zadovolji Leopold željama hrvalskoga sabora u to- 
liko, da je posebnim dekretom dokinuo varaždinsku Krajinu, dok 
je bansku (proširenu do Une) odista predao vlasti i upravi bana 
Adama Batthy4nyja (1703). Međutim dokinuće varaždinske Krajine 
nije provedeno, jer je zbog istodobnoga rata za španjolsku baštinu 
s francuskim kraljem Ludovikom XIV. (od 1700. do 1714.) trebalo 
mnogo vojske, pa je stoga odgođeno. Tako se zgodi, da je zapravo 
i dalje ostalo sve, kako je bilo. 


VII 
Josip 1. i Karlo III. 


(1705—1740.) 


Buna kneza Franje Rak6czyja. Uto umre Leopold 1. (5. maja 
1705.), a naslijedi ga stariji sin Josip I. (1705—1711), muž darovit i 
živahan, mnogo energičniji i slobodoumniji od svoga oca. Za njegova 
vladanja uspe se buna kneza Franje Rakćczyja do vrška, kad je na 
njegov prijedlog sabor njegovih madžarskih privrženika u Onodu 
(14. juna 1707.) proglasio kuću Habsburšku lišenom ugarske krune. 
No dobrza prisile nesloga i porazi privrženike kneza Ra&koczyja na 
ugovaranje s kraljem Josipom, ali ovaj ga ne dovrši, već hrvatski 
ban Ivan Palffy (1704—1732), budući da je nenadano umr'o 
(17. aprila 1711.). Mir bi sklopljen 1. maja 1711. u Szatmđru, a pot- 
pisala ga je carica udovica Eleonora, mati braće Josipa i Karla. 
Njime je proglašena općena amnestija i ponovo zajamčena protestan- 
make Zrinska udala se drugi put za Imbru Thčkolyja, s kojim je pošla po- 


slije velikoga turskoga rata u progonstvo i umrla u Maloj Aziji; pokopana bi u 
crkvi sv. Benedikta u Galati kod Carigrada (18. febr. 1703.). 

tima u Ugarskoj sloboda vjeroispovijedanja. Ovim mirom po- 
stade konačno kuća Habsburška pravi gospodar 
u Ugarskojiu Erdelju. No vođa madžarski, koji se za vrijeme 
pregovora nalazio u Poljskoj i u Rusiji, Franjo Rak6czy, ne htjede 
pristati na mir, već se iseli najprije u Francusku, a onda u Tursku, 
gdje je i umr'o (u Rodostu na Mramorskom moru 8. aprila 1735.), a 
sahranjen bi uz svoju majku Jelenu Zrinski. 


Prve ugarsko-hrvatske nesuglasice. Posljedice Szatmarskoga 
mira veoma su znatne, jer sežu sve do današnjega dana, a nijesu 
ograničene samo na Ugarsku, već se protegoše i na Hrvatsku, ma 
da ova nije bila upletena u Rak6czyjevu bunu. Szatmarskim se naime 
mirom počinje nova epoha u političkom životu Ugarske: poslije dvje- 
stagodišnje unutarnje borbe interesi naroda i dinastije prvi se put 
složiše, a u prvom su redu osjećali i staleži i vlada potrebu napred- 
noga uzgajanja naroda u duhu XVIII. vijeka i na način ostalih mo- 
dernih država. Bune i vjerska trvenja prestadoše, a njihovo mjesto 
zapremiše težnje za reformama. Te reforme zamisli bečka vlada 
iskoristiti za sebe, ali i staleži su se nadali od njih koristi, no sve 
do 1790. bješe volja vlade jača. S tim u svezi postali su i odnosi 
između Hrvatske i Ugarske opet tješnji, jer ove su vladine reforme 
vazda duboko dirale i u hrvatski narodni i politički život. Naročitu 
pak pažnju zaslužuje težnja Madžara, — koja sada prvi put izbija 
— dašto jače svežu kraljevinu Hrvatsku uzoslo- 
bođenu i proširenu Ugarsku, a navlaš da podrede zako- 
nodavstvo njezino ugarskomu. Već su 1708. pokušali ugarski staleži 
na saboru u Požunu, da stvore zaključak, da kralj unapredak po- 
tvrđuje samo takove članke hrvatskoga sabora, koji se ,ne kose 
s pozitivnim zakonima Ugarske" (in quantum positivis regni Hungariae 
legibus non sunt contraria). No odlučni otpor hrvatskih saborskih 
poslanika i nenadani razlaz sabora zbog kuge spriječiše zaključak i 
uzakonjenje ovoga predloga o ,suglasju" (concordantia) hrvatskih za- 
kona s ugarskima. Poradi toga počinje se među Hrvatima buditi i 
težnja, da se što više emancipiraju od Ugarske, a to se jasno razbira 
iz rada zagrebačkoga biskupa Senjanina Martina Brajkovića 
(1703— 1708), da bi zagrebačku biskupiju uzvisio na samostalnu nad- 
biskupiju. Brajković je naime poslao u tu svrhu (1708) u Rim papi 


! Troškom ugarske vlade su kosti Jelene Zrinske, Franje R&kčczyja i [mra 
Thakglyja godine 1906. prenesene u Ugarsku u Košice. 

Klementu XI. kanonika Nikolu Gotala, ali rana smrt biskupova učini 
kraj ovomu toliko značajnom pregnuću. 

Karlo III. i hrvatska Pragmatička sankcija. Josipa 1. naslijedi 
brat mu Karlo III. (1711—1740), u dvadeset i sedmoj godini života, 
prije toga određen za španjolskoga kralja. Na glas o bratovoj smrti 
vrati se iz Španije natrag i uđe svečano dočekan u Beč (25. januara 
1712.), a onda sazove za 3. aprila krunidbeni sabor u Požun. U taj 
čas bijaše Karlo II[. jedini muški član porodice Habsburške. Po- 
misao na užasni rat za španjolsku baštinu napunjala je strahom sva- 
koga podanika, ali i vladara, jer je zakonom od 1687. izrijekom 
rečeno, da Ugri i Hrvati mogu po izumrću m uške loze Habsburške 
sebi slobodno birati kralja. Pitanje, kako da se uredi možda veći 
skora budućnost, moralo je stoga izići ili od vladara samoga, ili od 
podanika. Ne može biti sumnje, da se je odmah po smrti Josipa IL, 
koji je ostavio dvije kćeri, na dvoru pomišljalo na baštinstvo po 
ženskoj lozi, u što su bili upućeni razni visoki dostojanstvenici. 
Tako se dakle zgodi, da su Hrvati, kad se na poziv zagrebačkoga 
biskupa grofa Emerika Eszterha4zyja, zamjenika odsutnoga 
bana grofa Ivana Palffyja (1704—1732) u političkim poslovima 
kraljevstva, skupiše u biskupskom dvoru u Zagrebu 9. marta 1712. 
na sabor, uzeli u raspravu i pitanje o budućem nasljedstvu. To je 
bilo stim važnije, što je taj sabor imao izabrati poslanike na kru- 
nidbeni sabor požunski, kojom su prilikom staleži redovito izlazili sa 
svojim željama i tegobama. 

Iza duljega živahnoga raspravljanja zaključi sabor hrvatski na 
11. marta, ,da će se povjeriti onoj i onakovoj ženskoj lozi roda 
austrijskoga, koja će posjedovati ne samo Austriju, nego i Štajersku, 
Korušku i Kranjsku, a stolovati u Austriji," to jest, koja će kao za- 
koniti nasljednik baštiniti austrijske nasljedne zemlje, koje su se držale 
posjedom porodice Habsburške. Taj je zaključak stvoren na 
predlog biskupa Eszterhazyja, a podupirali su ga grof Ivan Drašković 
$rof Franjo Ks. Delišimunović i protonotar Juraj Plemić Otočki 
(de Otok). Ovaj zaključak hrvatskoga sabora objasnili su njegovi 
odaslanici u adresi na samoga kralja Karla (15. marta) ovim riječima: 
«Kod primanja naše koristi ne će nas zastrašiti, što smo dio Ugarske. 
Mi smo doduše, kako zakoni kažu, zemlje pridružene Ugarskoj, ali 
joj nijesmo podanici. Nekada imali smo svoje rođene, a ne ugarske 
kraljeve. Nije nas Ugrima podvrgla nijedna sila, ni- 
ijedno ropstvo, već se sami od svoje volje poko- 


211 


rismo ne kraljevstvu, nego kralju njihovu. Njihova 
kralja također priznajemo, dok bude gospodar Austrije, 
a ako se zgodi, da to ne može da bude, ne ćemo slušati zamamljivi 
glas slobodna izbora (to jest onoga, što im ga daje zakon od 1687.), 
niti poruku, kao da smo dužni nerazrešivo slijediti 
Ugarsku; slobodni smoaa ne robovi.“ Ovim je saborskim 
zaključkom (članak VII.), obično s pravom zvanim hrvatska Prag- 
matička sankcija, jasno izraženo, da državna zajednica između 
Hrvatske i Ugarske stoji u ličnosti vladarovoj: dok oba kraljevstva 
imadu jednoga istoga vladara, opstoji državna zajednica među njima, 
čim nestane toga uvjeta, tada o njoj više ne može da bude govora. 


Kad se potom sabor razišao, podoše kao zasebni odaslanici 
hrvatskih staleža u Beč biskup grof Emerik Eszterh4zy, grof Ivan 
Drašković i protonotar Juraj Plemić Otočki te predadu u audijenciji 
(24. ili 25. aprila) kralju Karlu saborski zaključak (članak VII.). Već 
drugi ili treći dan poslije toga (27. aprila) sastala se tajna konfe- 
rencija (secretior conferentia) glavnih kraljevih austrijskih po- 
uzdanika,* da povedu o tom po Karlovu nalogu raspravu. Konferencija 
prihvatila je hrvatski saborski zaključak i izrazila želju, da se njime 
pokuša djelovati na ugarske staleže, da i oni nešto slično stvore. 
Nato bi izrađen koncept, kojim kralj Karlo ,odobrava, prihvaća i 
potvrđuje“ (probamus, acceptamus et confirmamus) hrvatski ,dekret", 
a pored toga zajamčuje Karlo kraljevstvu hrvatskomu u ime svoje i 
svojih nasljednika poštivanje i vršenje sviju hrvatskih prava. 
No sankcije konceptu ovoga hrvatskoga saborskoga zaključka! nije 
Karlo III. potpisao, jer se malo po tom na dvoru odustalo od toga 
iz obzira spram ugarskih staleža, koji su tada na saboru u Požunu 


! Original u drž. arhivu u Beču (čitavu adresu donosi Kukuljević, Jura 
regni II, 105—107): ,Nou deterreal nos a praeconcepto nostro commodo, quod pars 
simus Hungariae. Partes quidem sumus, uti leges loquuntur, annexae Hungariae, non 
autem subditi; et nativos olim habebamus, non Hungaros, reges; nullaque vis, nulla 
captivitas nos Hungaris addixit, sed spontanea nostra ultroncaque voluniate non 
quidem regno, verum eorundem regi nosmet subiecimus; ipsorum omnino etiamnum 
profitemur_regem quamdiu Austriacus fuerit. In conlrario autem eventu ne audi- 
amus seducentem libertatis electionem aul electionis libertatem, neque necessitalem 
nostri atque indissolubilem post Hungariam sequellam. Liberi sumus non mancipia." 

* To su bili knez Trautsohn kao predsjednik, grof Wratislav, kancelar, barun 
Scilern i Ivan Buol kao perovođa. 

* Koncept nalazi se u državnom arhivu u Beču; objelodanio ga je Kuk u- 
ljević, Jura regni I[., 109— 111. 

glasno bučili protiv Hrvata i njihova saborskog zaključka. Mjesto 
sankcije dakle kralj je onda Hrvatima izdao (u Beču 16. maja) di- 
plomu, kojom im je pohvalio ,djedovsku odanost" prema čitavoj 
kući Habsburškoj i zajamčio sva njihova ,prava, privilegije 1 sloboštine". 
Međutim je sabor požunski sastavio inauguralnu diplomu za Karla III. 
te ga onda svečano okrunio (22. maja). Sabor požunski ostao je i 
poslije toga na okupu pokazujući spram Hrvata veoma rdavo ras- 
položenje.' S tim u svezi stavili su ugarski staleži prijedlog, da se 
ponovo uzakoni sloboda izbora novoga kralja (odnosno 
dinastije) poslije izumrća muškoga roda Habsburgovaca i da kralj 
ugarske staleže dovoljno osigura od svakoga otkinuća kojega 
dijela od kraljevstva ugarskoga. Videći to Hrvati, izniješe u svoje 
ime prijedlog, da se uzakoni pravovaljanost svih zakona stvorenih na 
hrvatskom saboru, dojakošnjih i budućih, bez obzira na to, da li se 
podudaraju s ugarskima ili ne podudaraju. No prije negoli je došlo 
do sankcije kraljeve svih tih prijedloga, Karlo raspusti sabor zbog 
kuge, koja je tada harala. 


Pragmatička sankcija kao kućni zakon. Svojim saborskim 
zaključkom dali su Hrvati Karlu III. inicijativu, da riješi pitanje o 
nasljedstvu. I odista, godinu dana poslije toga, 19. aprila 1713., pred- 
loži Karlo u svečanoj sjednici svojih tajnih savjetnika kućni zakon 
o redu nasljedstva u porodici Austrijskoj, pa kako još nije imao djece, 
to se za onda još računalo s kćerima Josipa [., premda je Karlo 
odmah tom prilikom istaknuo pravo primogeniture, to jest 
time sačuvao nasljedstvo svojoj eventualnoj potomčadi. Taj se zakon 
zove ,Pragmatička sankcija", ili zakon, koji izvire iz moći 
i kompetencije samoga vladara, pa stoga ima da vrijedi zauvijek (lex 
perpetuo valitura). Pragmatička sankcija sadrži tri točke: prvo, 
da se zemlje i kraljevine roda Habsburškoga ne smiju nikad dijeliti, 
to jest da pojedine česti ne smiju sebi da biraju zasebnoga kralja 
između baštinika Habsburške kuće; drugo, da u tim zemljama i 
kraljevinama po smrti Karla IL, ako ne bi ostavio sina, dođu na 


! Suvremeni zagrebački kanonik Toma Kovačević (11724) izrijekom bi- 
lježi, kako su tada Madžari naročito gledali krivim okom biskupa Emerika Eszter- 
h4zyja (koji bijaše i sam rođeni Madžar): ,Unde Esterhasii nomen ubique odiosum, 
honor a detractoribus dire laceratus, commota denique tanta indignatio a sacratis 
aeque ac laicis viris, ut illi nihil partum voluerint, nisi quod fecisse non poterant," 
Rukopis u arhivu Jugoslav. akademije (Catalogus praesulum Zagrabiensium). Obje- 
lodanio Klaić u ,Vjesniku kr. zem. arkiva“ XIV. (1912), 67. 

prijestolje njegove kćeri i zakoniti im potomci po pravu primogeni- 
ture, i treće, izumre li ita loza, da imadu krunu baštiniti kćeri brata 
mu Josipa 1. i njihovi potomci. 

Ugarski sabor od 1714—1715. Poslije proglašenja Pragmatičke 
sankcije Karlo III. opet sazva (za 8. septembra 1714.) u Požun ugarski 
sabor, da nastavi vijećanje prekinuto pred dvije godine. Na taj je 
sabor po običaju poslao i hrvatski svoje poslanike s izričnom uputom, 
da nastoje oko ostvarenja predjašnjih želja hrvatskih (za sabora od 
1708. i 1712.), to jest u prvom redu prihvat ženskoga nasljed- 
stva u porodici Habsburškoj po izumrću muškoga roda, pa n e- 
kompetentnostugarskoga sabora u pitanjima nutarnjega 
zakonodavstva kraljevine Hrvatske. Ali ugarski staleži još uvijek 
nijesu htjeli da prihvate Pragmatičku sankciju, već zajamčiše sebi 
(zak. čl. III.) pravo slobodnoga izbora po izumrću muške loze Habs- 
burške.! No drugu želju Hrvata prihvatiše ugarski staleži bez otpora, 
pa tako je ona ušla među zakone kao članak CXX. od god. 1715. 
Ovaj je članak odsada dalje jedan od najznatnijih prava 
kraljevstva hrvatskoga i jasan dokaz njegove političko- 
teritorijalne samostalnosti. 

Prvi turski rat (1716—1718). Skoro poslije razlaza ugarskoga 
sabora zapleo se Karlo II[. u veliki rat s Turskom. Da nadoknade 
gubitak, što ih je stigao Karlovačkim mirom, Turci stanu udarati na 
mletačke posjede u južnoj Grčkoj i Dalmaciji. U tom nezgodnom po- 
ložaju sklopi Venecija savez s Austrijom, i tako uđu zajedno u rat. 
Vrhovni carski vojvoda bijaše princ Eugen Savojski, koji ametom 
pobije Turke kod Petrovaradina (13. augusta 1716.) i Beograda 
(16. augusta 1717.). Istodobno ratovala je i Venecija u Dalmaciji te 
osvoji Imotski i prodre u Bosnu i Hercegovinu, dok je banski na- 
mjesnik za vojne poslove Ivan Drašković provalio sa svojom 
vojskom preko Dubice u porječje Sane i Vrbasa. Poslije beogradskoga 
poraza zatraže Turci mir, a taj bi onda sklopljen u Požarevcu 
na Dunavu u Srbiji (21. jula 1718.). To je najsjajniji mir,što 
ća je ikad sklopila kuća Habsburška. Osim zapadne 
Vlaška do Alute, onda Banata, Beograda i većega dijela sjeverne 
Srbije dopade Karlu i sva desna obala Save i Une u Bosni sve do 


! U tekstu zakona izostavljene su, bez sumnje naumice, riječi ,i pridruženih 
strana (partium annexarum)"“, to jest, da se to izborno pravo odnosi i na Hrvatsku, 
već se samo spominje Ugarska. To je očita učinjeno na zahtjev Hrvata. koji 
nijesu nipošto htjeli da odustanu od svoga saborskoga članka VII. od 1712. 

podnožja planina. Venecija opet steče tim mirom Imotski i onaku 
granicu svoga posjeda, kakovu Dalmacija ima danas prema 
Bosni i Hercegovini. 

Upirući se na ovaj slavni rat Karlo uze sada velikom energijom 
nastojati, da svojoj kćeri MarijiTereziji (koja se rodila 13. maja 
1717.) osigura nasljedstvo. Tečajem godine 1720. prihvatile su redom 
Pragmatičku sankciju sve njegove nasljedne zemlje: Donja Austrija, 
Koruška, Štajerska, Kranjska, Gorica i Gradiška, Trst, Rijeka, a onda 
i Češka, Moravska, Šleska i Tirol; slijedeće pak godine Gornja Austrija 
i Salzburg. Ali Karlo je gledao da i kod ostalih evropskih država 
osigura nasljedstvo svojoj kćeri prihvatom Pragmatičke sankcije. Prva 
ju je priznala Rusija (1727), a onda Engleska, Danska, Holandija, 
Pruska i staleži njemačkoga carstva (1731. i 1732); jedina Saska i 
Bavarska se opriješe. Konačno je priznade i Francuska (1738). 

Ugarska Pragmatička sankcija (1722). U isto je vrijeme Karlo 
pregnuo, da konačno provede prihvat Pragmatičke sankcije i u Ugarskoj. 
U tu je svrhu sazvao sabor u Požun za 20. juna 1722. U oči toga sastao 
se 1 hrvatski sabor u Varaždinu (1. juna) pod predsjedanjem ban- 
skoga namjesnika grofa Ivana Draškovića, da bira svoje poslanike i 
da im dade potrebnu uputu. U ovoj im se kaže, da imadu štititi i 
braniti hrvatska prava, pa i ugarska, koliko se tiču ihrvat- 
skoga kraljevstva, a osim toga da nipošto ne smiju odstupiti 
od hrvatskoga saborskoga zaključka (od 11. marta 1712.) o ženskom 
nasljedstvu kuće Habsburške. Međutim ugarski sabor primi odmah u 
prvoj sjednici (30, juna) bez ikake debate i još prije nego su izne- 
sene kraljevske propozicije Pragmatičku sankciju i u donjoj i u 
gornjoj kući. U deputaciji, koja je potom pošla kralju Karlu, da ga 
o tom obavijesti, bili su uz hrvatskoga bana grofa Ivana Palffyja još 
i grof Ivan Drašković, barun Adam Malenić i hrvatski saborski poslanik 
Juraj Czindery. Tek docnije stiliziran je zaključak ugarskoga sabora 
u dva zakonska članka (I. 1 II. od 1723.), a onda od kralja potvrđen. 
U njima ,staleži kraljevine Ugarske i njoj pridruženih strana" (to jest 
Hrvatske) prije svega zahvaljuju kralju, što im je potvrdio prava još 
prije negoli ga oni za to zamoliše i što je ne samo prihvatio njihov 
zaključak, da ima po izumrću muške loze naslijediti 
ugarsku krunu ženska loza kuće Austrijske, nego i 
red, kako treba da to nasljedstvo ide. Tako će baštinica ili baštinik 


! Godine 1716. rodio se Karlu sin Leopold, ali on umre već iza nekoliko 
mjeseci. Uz Mariju Tereziju još je Karlo imao dvije druge kćeri. 

austrijske kuće prema tome redu u sadašnjem i u svim budućim 
slučajevima biti okrunjena (ili okrunjen) kao nesumnjivi kralj Ugarske 
i njoj pridijeljenih dijelova, kraljevina i zemalja, koji se također imadu 
smatrati kao nerazdruživi. Podjedno sabor prizna i neraz- 
rešivu svezu s Karlovim austrijskim nasljednim zemljama, a kralj 
njima pravo, da poslije izumrća muške i ženske loze Ugarska i 
Hrvatska mogu opet birati novoga kralja. Oba ova članka po- 
stadoše sadatemeljnim zakonom u odnosu Ugarske 
i Hrvatske saustrijskim zemljama. 


Uređenje Vojne Krajine i drugi turski rat (1736—1739). Po- 
treba stalne vojske, ali i česti nemiri, potaknu bečko ratno vijeće, 
da uredi Vojnu Krajinu kao zasebnu carsku zemlju, ma da 
su hrvatski staleži jednako zahtijevali, da se ona dokine ili bar stavi 
pod bansku vlast. Uređenje bi povjereno u hrvatskoj Krajini princu 
Josipu Hildburghausenu, a u slavonskoj grofu Ferdinandu Kheven- 
hilleru (1734), a sa glavnom svrhom, da se iz zemlje dobije za slučaj 
nužde što više vojske. Međutim — i ovo je uređenje bilo samo pri- 
vremeno. 

Pod kraj vladanja uplete se Karlo ponovo u rats Turskom 
(1736—1739). Ali kako princa Fugena više nije bilo na životu 
(f 21. aprila 1736.), stiže njegove vojske poraz za porazom. Dne 15. 
decembra 1739. došlo je onda do mira u Beogradu, po kojemu 
izgubi Karlo u Vlaškoj, Srbiji i Bosni sve, sto je stekao Požarevačkim 
mirom. Sava opet postade međom između Hrvatske i Turske. 

Karlo III. umr'o je 20. oktobra 1740. kao posljednji muški Habs- 
burgovac. 


VIII. 


Marija Terezija 
(1740—1780). 


Kad je naslijedila oca, bile su joj dvadeset i četiri godine. Premda 
nitko razborit nije već davno sumnjao, da će nju zapasti prijesto, i 
premda nikomu nijesu bile nepoznate njezine odlične duševne spo- 
sobnosti, ipak se začudo ništa nije poradilo, da se ona uputi u rje- 
šavanje državnih posala. Tako ona preuze teško breme kao pravi 
novajlija. Tjelesna joj se krasota, naročito poslije udaje (12. februara 
1736.) za vojvodu Franju Lotarinškoga, sjajno razvila, tako da su je 
suvremenici držali uzorom ženske ljepote. Tome se pridružila živah- 
nost duha, oštra pronicavost, vjerno pamćenje, srećna obdarenost, dr 

može svoje misli u privatnom razgovoru, budi u državnom javnom 
zboru lako, sigurno i s uvjerenjem iznositi, pa toplo čuvstvo za slavu 
svoje porodice, skrb za dobrobit podanika, osjećaj za pravo i zakon 
te konačno živa vjera u Gospoda. 

Nasljedni rat i Trenkovi panduri. Tek što je Marija Terezija 
sjela na prijesto, podiže se protiv nje pruski kralj Fridrik IL, 
kojemu se dobrza pridruže još i Bavarska i Francuska. Tako se za- 
poče austrijski nasljedni rat (1741—1748), u kojemu su 
Hrvati i Srbi sudjelovali u velikom broju ne samo kao redovita kra- 
jiška vojska, nego i u dobrovoljačkim četama. Među ovima naročito 
se ističu Trenkovi panduri, naime oni dobrovoljci, koje je 
okupio oko sebe slavonski vlastelin Franjo Trenk. Više godina 
vojevali su oni u Šleskoj, Češkoj, Bavarskoj i Francuskoj istaknuvši 
se kao osobito hrabri i smioni ljudi. Trenkovi panduri nijesu bili svi 
jednako odjeveni, no ipak im je glavno obilježje nošnje bilo tursko 
u namjeri, da izazove što više straha. Da četa izgleda još većma 
oturski", Trenk joj je dodao i takozvanu ,tursku bandu“, sastavljenu 
od 12 glazbara, mahom frulaša i bubnjara, iz koje se vremenom 
razviše današnje vojničke glazbe. Junačkim, ali često i obijesnim 
djelima po raznim bojištima steče Franjo Trenk mnogo protivnika, 
koji ga ocrniše pred kraljicom, tako da ga staviše pred sud. Taj ga 
odsudi zbog nasilja na doživotnu tamnicu u Spielbergu (kod Brna), 
6dje već poslije kratkoga tamnovanja umre (4. oktobra 1749.). Kako 
nije imao djece, biše mu imanja zaplijenjena i docnije razdijeljena 
među neke dvorske ličnosti. 

Postanak današnje Slavonije i konačno uređenje Vojne 
Krajine. U vrijeme, dok su panduri vojevali po raznim evropskim 
bojištima, zgodile su se u Slavoniji znatne promjene. Još na požun- 
skom krunidbenom saboru (14. maja 1741.) obeća kraljica hrvatskim 
saborskim poslanicima, da će obnoviti stare istočno slavonske župa- 
nije i pridružiti ih Hrvatskoj, a riječ svoju odista iskupi 1745. Ob- 
novljene budu županija virovitička, požeška i srijemska, to jest da- 
našnja Slavonija, pa onda sjedinjene s Hrvatskom, dok je 
slavonska Posavina preuređena u Vojnu Krajinu. Obnovljenje i pre- 
uređenje proveo je ban Karlo Batthy4ny (1742—1756) na 
veliku radost hrvatskoga naroda, a prvi veliki župani obnovljenih 
mise Trenk je pruska. Franjo se rodio 1. januara 1711. u Reggiu u 


Kalabriji, gdje mu je otac tada bio u austrijskoj službi. Kasnije prijeđe u Slavoniju 
i kupi od bečke komore imanja Pakrac, Brestovac i Pleternicu. ' 

županija bijahu: grof Ludovik Patačić od Zajezde (virovitički), barun 
Marko Pejačević (srijemski) i barun Ladislav Vayay (požeški). 
Proširenje Vojne Krajine na slavonsku Posavinu prouzroči ponovno 
i definitivno uređenje čitave Krajine. Taj je posao izvršio 1746. princ 
Hildburghausen, i to jedino prema novim vojničkim potrebama. Ona 
bi podijeljena na regimente, i to: ličku, otočku, ogulinsku, slunj- 
sku, dvije banske (petrinjsku i glinsku), križevačku, durđevačku, gra- 
dišku, brodsku i petrovaradinsku. Uprava je bila samo u vojničkim 
rukama. Kao što su se županije dijelile na okružja, kotare i općine, 
tako su i regimente imale svoje bataljune, kumpanije i općine. Od- 
nosni časnici (pukovnik, major, kapetan i poručnik) vodili su sve 
poslove, pače i sudačke. Parnice su se vodile besplatno, a prizivati 
se moglo na regimentski sud, onda na generalni auditorijat i konačno 
na dvorsko ratno vijeće. Službeni pak jezik bio je njemački, a tako 
i zakonici. Isto su tako bile i škole njemačke. Potrebe svoje podmi- 
rivala je svaka regimenta iz svoje blagajne te bila financijalno ne- 
zavisna od cijelosti. Svaki je čovjek u Krajini bio vojnik od 16. do 
60. godine. Stoga je i mogla Krajina sama podići na noge do 50.000 
momaka, Za rata mora svaki ,graničar“ (kako se žiteljstvo nazivalo) 
poći onamo, kuda mu se zapovijedalo. U mirno se doba hrani i 
odijeva svaki sam, a u ratu živi na carski trošak. Vojna Krajina bila 
je u glavnom velika kasarna stalne vojske, uzdržavana malim troškom. 
Preuređenje Slavonije. Međutim se zgodi znatna promjena 
s nedavno sjedinjenom Slavonijom. Madžari su naime stali tvrdo- 
korno tvrditi, da su one tri obnovljene slavonske županije od Arpad- 
skih vremena sastavni dio Ugarske, a nipošto Hrvatske, pa da ih 
stoga treba njoj i vratiti. Kad su se na saboru u Požunu (18. aprila 
1751.) sastali staleži ugarski i hrvatski saborski poslanici, iznese vi- 
rovitički podžupan Antun Špišić Japranski prijedlog, da bi unapredak 
sve tri novouređene slavonske županije stalno šiljale svaka po dva 
zastupnika na ugarski sabor, kako su to činile sve ugarske županije. 
Prijedlog je obrazložio time, što su slavonske županije i onako uređene 
po ugarskom načinu i što plaćaju po istom načinu porez kao i one, 
pa da je stoga zgodnije, da se broje kao ugarske, a ne kao 
hrvatske. Drugim riječima, podžupan je Špišić predložio, neka se 
Slavonija odcijepi od Hrvatske i sjedini s Ugarskom. Ugarski su sta- 
leži prihvatili taj prijedlog itakobude on uzakonjen (zak. čl. XXIII. 
od 1751.). Uzalud se opirahu hrvatski saborski poslanici dokazujući, 
da je Slavonija oduvijek (osim u tursko doba) potpadala pod bana 

i bila vazda u upravnoj zajednici s Hrvatskom i Dalmacijom. Teškom 
mukom ipak izradiše, da im se to pravo priznalo, pa tako sve tri 
slavonske županije ostadoše i dalje pod banskom upravom i sudbe- 
nosti, šiljući uz to još i na hrvatski sabor svoje zastupnike, dok su 
velikaši, župani i biskupi (đakovački, srijemski i pečujski) imali u 
njemu virilni glas i mjesto. 

Sedmogodišnji rat (1756—1763). Uto započe Marija Terezija 
s pruskim kraljem Fridrikom II. nov rat, koji se obično zove sedmo- 
godišnji. | u njemu je učestvovala i krajiška i banska vojska. Istom 
svršetkom toga rata povrati se mir, a Pragmatička sankcija bješe 
potpuno osigurana: unatoč brojnim dušmanima održa se Marija Te- 
rezija na prijestolu svojih predhodnika. Kod toga steče i narod 
hrvatski i srpski velikih zasluga, koje mu je kraljica otvoreno i javno 
priznala. 

Reiorme; centralizacija. Otkad nastupiše mirne godine, Marija 
se Terezija uze sve to većma zanimati unutarnjim prilikama svoje 
države. Već su predhodnici njezini počevši od Ferdinanda I. pomiš- 
ljali na to, kako bi iz austrijskih, čeških, ugarskih i hrvatskih zemalja 
učinili jednu jedinstvenu državu; ali su u tom samo djelo- 
mično uspjeli, jer i ako je onaj stari pojam pune nezavisnosti već 
davno izblijedio, ustav hrvatski i ugarski još je postojao, makar i 
okrnjen i slabo uvažen. Istom od vremena Marije Terezije stalo se 
o tome sustavno i odlučno raditi. Izjednačenje čeških zemalja 
s austrijskima brzo je i lako provela s uspjehom, dok je ugarski i 
hrvatski ustav sapinjala samo veoma lagano i oprezno. Godine 1764. 
sazove ona sabor u Požun (za 17. juna), da vijeća o državnim du- 
govima nastalim tečajem sedmogodišnjega rata. Tom je prigodom 
izišla neka anonimna knjižica, koja je žestoko napadala ugarski i 
hrvatski ustav zahtijevajući, da se plemstvo dobre volje podvrgne 
plaćanju poreza, da se uredi stalna vojska, i tvrdeći, da vladar može 
bez privole sabora izdavati zakone.' Zbog te knjižice nastade velika 
uzbuđenost, jer se općenito držalo, da kazuje ono, što se u Beču 
hoće, pa tako se zgodi, da su ugarski i hrvatski staleži na tom sa- 
boru uskratili Mariji Tereziji povišenje poreza u zatraženoj visini, 
dopustivši joj samo trećinu. Ozlovoljena time kraljica više ne sazivaše 
sabora, već dojavljivaše pojedinim županijama ugarskim i hrvatskim 
preko patenata (naredaba) svoju volju onako, kako je to činila 


* Pisac joj bijaše Franjo Adam Kollar. U Hrvatskoj se u prvi kraj sumnjalo, 
da ju je napisao kanonik Krčelić. 

s austrijskim i češkim zemljama. Znajući, da u svim političkim po- 
slovima odlučuje visoko plemstvo, kraljica uze nastojati, da ga pre- 
dobije za sebe. U tu svrhu utemelji red sv. Stjepana (1764), kojim 
odlikova neke ugarske i hrvatske velikaše, osnova u Beču ,,There- 
sianum"“ kao odgojilište za mlade plemiće, pače ona uredi ugarsku 
tjelesnu gardu, sastavljenu jedino od mladih ugarskih i hrvatskih ple- 
mića. Roditelje pak njihove pozivala je na dvor, gdje ih uze opsipa- 
vati častima i naslovima. To je početak germanizacije hrvatskoga 
plemstva i otuđenja njihova narodnim interesima. Sada ostavljaju 
gospoda svoje tvrde gradove i sele u varoši, željni zabave i užitka. 
Tuđi jezik, naročito njemački i francuski, preuzima sve to više maha, 
a tako i tuđi običaji, način života i odijevanja. Da predobije i crkvene 
dostojanstvenike, uze sebi dozvolom pape Klementa XIII. naslov 
»apoštolski kralj“ (1758), a to ju je ovlastilo imenovati najviše crkvene 
dostojanstvenike, pače i kanonike. Imenovani nadbiskup ili biskup 
odmah je primao prihode svojih imanja, a crkvene funkcije preuzeo 
bi tek onda, kad je njegovo imenovanje potvrdio papa. Od godine 
1765. postade kraljičinim suvladarom sin joj car Josip (okrunjen 
carem 1765.), muž osobito zabrinut za veličinu i napredak buduće 
svoje baštine, no odgojen u aristokratskim slobodoumnim idejama 
prosvjete svoga vijeka. Mati mu sada predade u samostalnu upravu 
vojničke i financijalne poslove, dok je zazirala od njegovih reforma- 
torskih ideja u crkvenim i političkim poslovima. Sada biše opravljene 
i bolje izgrađene tvrđave Gradiška (na Savi), Osijek i Petrova- 
radin (1766). 

Hrvatsko kraljevsko vijeće. U ovo vrijeme pada znatna pro- 
mjena u Hrvatskoj, kad je kraljica protiv volje staleža, ali u spora- 
zumu s banom grofom Franjom Nadasdyjem (1756—1783) 
osnovala (7. jula 1767.) kraljevsko vijeće (consilium regium) za poli- 
tičko-ekonomske i vojničke poslove hrvatske sa sjedištem u Varaž- 
dinu, otkuda bi docnije (u julu 1776.) preneseno u Zagreb. Ovo vijeće 
bijaše po svom sastavu i djelovanju slično još 1723. osnovanomu 
ugarskom namjesničkom vijeću (consilium locumtenentiale). Na čelu 
mu je bio ban kao predsjednik i uza nj šest savjetnika, dva tajnika 
i više manjih činovnika. Vijeće je izravno izdavalo naloge i zapovi- 
jedi (primajući ih često iz Beča) pojedinim županijama, pa je tako 
bilo prva hrvatska zemaljska vlada, jer do tada vodio je sve 
upravne poslove ban s banovcem i hrvatskim saborom. Razurnije se, 
sada postade hrvatski sabor ako ne izlišan, a ono ipak mnogo manje 

važan organ u zemaljskoj upravi. Zbog toga su Hrvati vazda s nekim 
nepovjerenjem gledali u ovo kraljevsko vijeće, ma da ih je kraljica 
posebnim dopisom uvjeravala, da je ono ravnopravno ugar- 
skomu i da njime nipošto ne misli okrnjiti prava hrvatskoga sabora. 
Uporedo s nepovjerenjem Hrvata išla je potajna radnja Madžara za 
tim, da se hrvatsko kraljevsko vijeće podvrgne njihovu namjes- 
ničkom vijeću. I tako se odista zgodi, da ga je Marija Terezija ko- 
načno dokinula (30. jula 1779.), ali ne tako, da bi opet svu vlast 
prenijela na hrvatski sabor, kako su Hrvati željeli, već je ona poslove 
ukinutoga kraljevskoga vijeća predala ugarskom namjesničkom vijeću, 
u koje bijaše slobodno doći banu, da dade glas i mnijenje u hrvat- 
skim poslovima. Tako je dakle Hrvatska prvi put pod- 
vrs$nuta Ugarskoj i njezinoj vladi. Posljedice ove pro- 
mjene najjasnije se očitovaše kod Rijeke. 

Pripojenje Rijeke Hrvatskoj. Onaj teritorij, na kojem se spo- 
minje u kasnije vrijeme Rijeka, bio je u X. vijeku nesumnjivo sastavni 
dio države hrvatske, budući da se ona tada sterala sve do ušća 
istarske rječice Raše. Dokle je tako bilo, ne zna se, no stoji, da je 
6odine 1139. današnji riječki teritorij pripadao knezovima Duinskim 
(Duino je kraj Trsta), dakle je onda bio sastavni dio vojvodine Ko- 
ruške. Odsada dalje sve do 1776. ne povrati se više riječki teritorij 
Hrvatskoj, osim kroz kratko vrijeme (između 1337. i 1365.), kad je 
Rijeka (Flumen) bila u vlasti knezova Frankapana založnim pra- 
vom. Međutim već 1467. dolazi ona oporukom posljednjih joj gospo- 
dara grolova Wallsee u posjed kralja Fridrika III., ili u posjed 
porodice Habsburške, pa joj ostade sve do 1776. U doba Habsbur- 
škoga gospodstva postade Rijeka zasebnom političkom oblašću, u 
kojoj je u ime vladarevo upravljao kapetan, a kad su zaplijenjena 
(1670) primorska zrinsko-frankopanska imanja, uredi bečki dvor od 
svega primorja, od Gradeža i Trsta do Senja i Baga posebnu oblast 
zvanu Austrijsko primorje, u kojoj je Rijeka bila od 1712. 
dalje slobodna luka (poput Trsta), to jest grad s posve autonomnom 
gradskom upravom. 

Ovako je ostalo sve do godine 1776., kad se Marija Terezija 
odluči na nagovor sina cara Josipa IL, da ,vrati“ u interesu Vojne 
Krajine Hrvatskoj primorje, ali tako, da joj istodobno uzme bansku 
Krajinu (s Petrinjom i Glinom). Dvor je dakle imao pred očima za- 
mjenu zemljišta: on uzima (ekskorporira) Hrvatskoj bansku Krajinu, 
a daje ili vraća joj (inkorporira) Primorje. Ovu je svoju misao kraljica 

provela u dva maha: 9. augusta 1776. javi ona Rijeci i hrvatskoj 
vladi (kraljevskomu vijeću) ručnim pismom, da je odlučila, ,neka 
se grad i luka riječka opet neposredno utjelovi 
kraljevini Hrvatskoj“ (immediate regno Croatiae reincorpo- 
rentur), a 5. septembra 1777. pak sjedini ona s Hrvatskom još i 
Bakar, Bakarac i Kraljevicu, tako da su samo Senj i Bag ostali u 
Vojnoj Krajini. Od čitavoga ovoga teritorija uređena je podjedno još 
i nova hrvatska županija Severinska sa sijelom u Mrkoplju, gdje 
je još iste godine održana prva županijska skupština, na kojoj sudje- 
lovahu i dva riječka zastupnika; pače naredne je godine održana na 
samoj Rijeci skupština severinske županije. Još prije toga utjelovljena 
je Rijeka pred posebnim povjerenstvom Hrvatskoj, i to tako, da je u 
političkim i školskim poslovima podvrgnuta hrvatskoj vladi, a u sud- 
benim u višoj molbi banskomu stolu u Zagrebu. Nato je riječko gradsko 
vijeće poslalo (4. novembra 1776.) hrvatskoj vladi dopis, u kojem 
izrazi svoju radost, što je ,u istom slavnom kraljevskom vijeću našlo 
pravoga oca i brižnoga savjetnika." 


Međutim je Marija Terezija vraćajući Rijeku Hrvatskoj zaželjela, 
da se i nadalje uzdrži njezin zasebni položaj kao slobodne luke u 
interesu pomorske trgovine. Stoga se ona obrati na Rijeku samu i 
hrvatsku vladu, da joj stave prijedlog. Nato predloži hrvatska 
vlada' u sporazumu s Rijekom, ,neka se grad Rijeka s ko- 
tarom i nadalje smatra kano odijeljeno svetoj 
krunikraljevine Ugarske pridruženo tijelo (sepa- 
ratum sacrae regni Hungariae coronae adnexum corpus).“ Poslije toga 
izdala je kraljica gradu Rijeci diplomu dne 23. aprila 1779., kojom 
se uređuje ona zamišljena riječka autonomija, a u kojoj je ona do- 
slovno ponovila navedene riječi iz prijedloga hrvatske vlade, koji je 
također išao za tim, da se Rijeka odlikuje nekim zasebnim autonomnim 
položajem. Prema tomu dakle imala se Rijeka smatrati s obzirom na 
njezinu autonomiju, a u skladu s onim kraljičinim riječima, samo zasebnim 
dijelom zajedničke ugarsko-hrvatske krune,a da krajtoga nije 
bila još izlučenajiz teritorija kraljevstva hrvat 
skoga. Ali kad je malo potom kraljica dokinula hrvatsku vladu, 
bude i Rijeka podređena ugarskom namjesničkom vijeću. Na tome 
su Madžari docnije zasnovali mnijenje, kao da je Marija Terezija 


! Prijedlog je izradio njezin član Nikola Škrlec Lomnički u sporazumu s Jo- 
sipom Majlathom, županom severinskim i prvim gubernatorom riječkim. 

Rijeku 1779. utjelovila neposredno Ugarskoj, nakon što ju je tobože 
izlučila iz teritorija kraljevstva hrvatskoga. 

Marija Terezija umrla je 29. novembra 1780., ostavivši dva sina 
Josipa i Leopolda. 


19.68 
Car Josip II. 


(1780—1790). 


Opća karakteristika Josipova vladanja. Kad je Marija Terezija 
umrla, bješe njezin sin Josip — prvi naš vladar iz kuće Habsburško- 
Lotarinške — već davno njemačko-rimski car, a naslijedio je ugarsko- 
hrvatsko prijestolje na osnovi prava o nasljedsivu. Nastup njegov 
primiše svi potišteni društveni slojevi novim nadama, ali vladajući 
razred sa zabrinutošću i nepovjerenjem. Josip II. nije bio nov čovjek ; 
još kao prijestolonasljednik jasno je pokazao, da u njemu živi drugi 
duh, negoli u njegovoj majci. Javno je mnijenje dakle moglo slutiti, 
da promjena na prijestolju taj put znači i promjenu sistema, 
ma da se tada još nije ništa zgodilo, pače novi je vladar reskriptom 
od 30. novembra 1780. uvjeravao ugarske i hrvatske staleže, da će 
njihova prava poštivati. Šta više, neke su se ugarske oblasti uzele 
spremati za sabor i krunisanje, koje su tobože očekivali za 25. juna 
1781.; ali već u najskorije vrijeme sve je pošlo drugim putem. Jo- 
sip II. htjede i Ugarskoj i Hrvatskoj da ostane 
carem s težnjom, da dovrši posao, što ga je započela njegova mati, 
Kad je stupio na prijestolje, bilo mu je 40 godina, i premda je na 
njegov odgoj otac njegov, prosvijetljeni car Franjo, imao snažna utje- 
caja, duševno je Josip ipak više sličio materi, na koju je sjećao i 
svojom spoljašnjošću. Bješe pristao muž, zdrav i dobrih manira, ma 
da nije bio tako snažne tjelesne građe, da bi bio mogao stalno pod- 
nositi tegobe prekomjerna rada. Pa ipak hijede car tako reći vječno 
raditi, provodeći osam do deset sati u ozbiljnom, teškom i umor- 
nom radu, iz kojega bi onda rado pribjegao u društvo obrazovane 
gospode i gospođa. I sam bio je duhovit, šaljiv i satiričan, pače zbog 
nesmiljene njegove iskrenosti i volje za zabadanje držala ga je mati 
«čovjekom bez srca“. Inače bješe mu uzorom praktički pruski kralj 
Fridrik 1I., za kojim se povodio u svemu. 1 Josip II. kazivao je za 
sebe, da je prvi činovnik države i da je dobar vladar samo 
onaj, koji je pravi pravcati upravni činovnik, što ne daje samo upute 

1 smjerove, nego se i sam bavi svim poslovima, u sve se miješa i o 
svemu nastoji da bude lično obaviješten. Iza vijekova Josip II. prvi 
je habsburški vladar, koji je stupio u neposredni lični dodir 
s vojskom. Nije doduše postao vojskovođom, ali spoljašnjošću 
postade vojnik: zbacio je španjolsku nošnju svojih predaka i stalno 
uzeo oblačiti vojničko odijelo. Od tuđih i novih ideja uzeo je, kao i 
mati njegova, samo ono, što je služilo njegovim vlastitim ciljevima i 
carskomu sistemu, kojemu je doduše modernizirao oblik, ali neošte- 
ćeno sačuvao jezgru. Iz ideje carske neograničene vlasti, koja stoji 
nad svim zakonima, kao i iz iskrene skrbi za dobrobit podanika, 
potekla su sva njegova djela, reforme i borbe s crkvom i sa sta- 
leštvom, koje je politički htio uništiti, ali je ipak želio, da se uzdrži 
premoć aristokracije u društvu. 

Još u 19. godini porodi mu se u glavi misao, da će, kad stupi 
na prijesto, sebi pribaviti od svojih zemalja neograničenu vlast na 
deset godina, pa da će u to vrijeme bez njihova sudjelovanja provesti 
sve svoje namjere. Kad je sjeo na prijesto, nije više tražio ničijega 
ovlaštenja, već je počeo raditi po svom uvjerenju. Učinio je dosta 
korisna, valjana i blagotvorna, te je prvi habsburški vladar, koji je 
htio da apsolutizmu podade plemenitiji moralni sadržaj i da mu 
ucijepi pojam dužnosti spram podanika, On htjede da učini svoje 
narode bogatima i kulturnima, doduše ne toliko poradi njih samih, 
koliko za to, da otvori obilnija vrela prihoda svojoj spoljašnjoj osva- 
jalačkoj politici. Konačna pak svrha njegovih djela bijaše ujedi- 
njenje i stopljenje svih habsburških zemalja u 
jednu zasebnu njemačku državu, pa je stoga sve svoje 
reforme i prosuđivao prema tome, koliko odgovaraju ovoj konačnoj 
svrsi i koliko mu povećavaju financijalna i vojnička pomoćna sredstva. 
Što se tiče Ugarske i Hrvatske, car Josip je kao prijestolonasljednik 
i majčin suvladar po više puta proputovao obje zemlje (tako Slavo- 
niju 1768., a Hrvatsku 1775. i 1776.)', proučio njihove prilike i upo- 
znao se sa željama i potrebama puka i raznih društvenih slojeva. 
Uostalom odgojiteljem bješe mu u mladosti hrvatski ban grof Karlo 
Batthy4ny (1742—1756), koji ga je uputio ne samo u razne voj- 
ničke poslove, nego napose još i u hrvatske i ugarske političke prilike. 
Dobru volju za ove zemlje pokazao je još kao mladić rekavši, da 
treba unapređivati pučanstvo, obrt, trgovinu i nastavu, i to tako, da 


"U Zagrebu bio je car Josip ll. 24. aprila 1775., drugi put došao je 24. juna 1786. 

se ukloni bojazan, kao da ih hoće lišiti privilegija. Pače on je katkada 
govorio, kako želi da pođe stopama kralja Matijaša I. Korvina, e bi 
stekao pridjev ,pravednoga“. Da su mu namjere bile plemenite i da 
od vremena Matijaša [. nije bilo na prijestolju vladara, koji bi dobrobit 
svojih podanika nosio na srcu s više mara i ozbiljnosti, o tom ne 
može da bude sumnje. Samo je sve ono, što je stvorio ili htio da 
stvori, imalo da služi tuđinskoj svrsi, to jest stopljenju Ugarske i 
Hrvatske s austrijskim zemljama, a time je došao u najžešću opreku 
s najsvetijim osjećajima onih, koji su u tim polrancuženim, ponijem- 
čenim i polatinjenim zemljama još ostali dobri rodoljubi. Josip naime 
htjede da dade potištenim slojevima slobodu, ali u zamjenu da im 
oduzme sve ideale; to je tragika njegova života. Došao je u sukob 
s takovom silom, koja je za vladanja njegove matere bila još slaba, 
ali mu se sada već opirala, pa ga konačno uz pomoć međunarodnih 
prilika 1 oborila. Ta sila bješe narodna svijest, a ne staleštvo, 
koje je još Marija Terezija sapela, a Josip držao već mrtvim. Kako 
znamo, Marija Terezija nije više poslije 1764. sazivala požunskih 
sabora, a sve je reforme provodila bez sudjelovanja staleža. Sada su 
se javljali pisci, koji su u raznim varijacijama raspravljali teoriju no- 
voga apsolutizma. Pisali su, da je krunisanje puka ceremonija, da 
kraljevska zavjernica kralja ne veže, da je sabor štetan po državu, 
privilegiji 1 prava plemstva da ne vrijede, a vladarova je dužnost, da 
ih ukine. Ovakim naucima bješe zasićen zrak, u kojem se kretao 
car Josip. Širili su ih ne samo poluslužbeni organi, i nije samo ve- 
likaško društvo tako mislilo, nego i gdjekoji niži ljudi jakih ambicija. 
Pod ovakim utjecajem odrastao je prijestolonasljednik Josip, a kad 
je došao na prijestolje, ubrzo je zaboravio, da bi se imao krunisati 
i položiti zakletvu na zakone Ugarske i Hrvatske. Njegova ga okolina 
uvjeravaše, da kao nasljedni kralj ne treba da se kruni. Samo 
je on u ovom pitanju poštenije mislio od svojih savjetnika, koji su 
dokazivali, da krunidbena zavjernica kralja ne veže, pa baš zato, 
što je svetost zakletve uzimao ozbiljno, nije se dao krunisati, No 
dobrza je predviđao, da će mu zbog toga i najbolje njegove namjere 
naići na žestok otpor. Ipak se nadao uspjehu, imajući pred očima 
tri okolnosti: prvo, razmirice između katolika i protestanata u 
Ugarskoj, onda između velikaša i nižega plemstva i u Ugarskoj i u 
Hrvatskoj; drugo, bun u, koja je imala da bukne među kmetovima 
protiv plemstva; treće, vojsku pod oružjem. Ohrabren ovim na- 
dama započe Josip odmah po nastupu na prijestolje da izvodi svoje 

davno promozgane osnove. Mogao je računati na velik broj ugar- 
skih i hrvatskih velikaša, pa mu stoga nije bilo potrebno, da se po- 
služi tuđincima. 

Crkvene reforme. Svoj rad započe ondje, gdje bi bio po nje- 
govu mišljenju najnužniji, naime na polju crkvene politike. 
Kod toga bila mu je glavna svrha, da podvrgne katoličku crkvu 
državnoj vlasti i da zbliži pojedine konfesije. Odmah poslije nastupa 
upozori ugarsku dvorsku kancelariju, da u vjerskim stvarima postupa 
liberalnije. Već je onda bio doduše odlučio, da će protestante učiniti 
ravnopravne s katolicima, ali ipak tako, da time katolička crkva ne 
trpi štete. Plod toga bijaše 25. oktobra 1781. izdani patent o 
vjerskoj toleranciji, kojim objavi svim oblastima, da proširuje 
slobodu vjeroispovijedanja i jednakost prava na članove sviju konfesija. 
Ova im naredba daje pravo, da obnašaju sve javne službe, pače da 
dolaze na sveučilišne i druge velikoškolske katedre, omogućuje im 
osnivanje crkvenih općina i dopušta prijelaz na protestantizam. Car 
sam reče, da tim patentom želi postići ,bratsku slogu među pučan- 
stvom države različitih vjera“. Njime su sada stekli i Židovi punu 
ravnopravnost. Sada su osnovane njihove crkvene općine i podignute 
škole pod nadzorom oblasti; dopušteno im bješe, da se bave obrtom, 
da se oblače kaoi drugi, ali im je car nametnuo njemački jezik, zabra- 
nivši hebrejski, i njemačka prezimena.! | grčko-istočni Srbi i Grci 
osnovaše sada (1786) u Zagrebu svoju vjersku općinu i parohiju, 
vodeći već od 1788. dalje svoje matice crkveno-slavenskim je- 
zikom, a 1793. otkupiše od gradske općine crkvu sv. Margarete, koju 
slijedeće godine posvetiše kao svoju crkvu sv. Preobraženja. 

Uporedo s naredbom o toleranciji proveo je car Josip i u kato- 
ličkoj crkvi dalekosežne promjene, kad ju je na osnovi patronatskoga 
prava stavio pod utjecaj države naredbom zvanom ,ius placeti“ 
(30. marta 1781.) odredivši, da se spisi papini upravljeni na ugarsku 
i hrvatsku crkvu smiju proglasiti samo onda, ako su prije toga stekli 
vladarovo odobrenje. Pored toga započeo je mnogo većih i manjih 
reforama, stavljajući sve više u službu države katolički kler. Zasebnim 
je naime naredbama normirao crkvene obrede, blagdane, ophode i 


! PravnikImbro Domin kaže za Židove: ,Nili videti se dati vu horvatske 
i šlavonske zemlje tja do Jožefa II. ni im bilo slobodno"; up. Bresztyenszki. 
Izraelićani i vršenje patronatskoga prava. Zagreb 1890., str. 6. Prva židovska općina 
podignuta je u Varaždinu oko 1785., a u Zagrebu tek 1806. Prije toga dolazili sv 
samo prolazno u zemlju trgovine radi. 

postove, pa se konačno stao miješati i u porodične i privatne prilike:. 
I tako se u tom sitnom radu razdrobio njegov široki vidokrug i pro- 
mišljeni sud, pobuđujući protiv sebe ogorčenje pobožne mase, a iz- 
rugivanje s protivne strane zbog pretjeranosti. Sam Fridrik II. pruski 
porugljivo ga je nazivao ,fratrom sakristanom". Ove reforme bile su 
razlogom, da je početkom 1782. pošao u Beč sam papa Pio VI., ne 
bi li cara odvratio s toga puta. No ma da je ovaj posjet izazvao u 
cijeloj Evropi ogromnu senzaciju, ipak nije urodio nikakim plodom, 
jer je Josip i dalje išao svojim putem. Raskrstio se s postupkom 
svoje matere, koja je visoka crkvena dostojanstva dijelila članovima 
velikaških familija, pa je davao ta mjesta, kako sam reče, samo ,prema 
sposobnostima i čistom moralu." Da između biskupa i njihovih vjer- 
nika nastane intimniji saobraćaj, nije trpio, da koji biskup uživa više 
beneficija. Stoga je dao (1784) popisati dohotke visokoga klera i 
ostale crkvene imovine svjetovnoga i redovničkoga svećenstva.“ Uz 
obilne crkvene prihode imao je visoki kler i bezbroj javnih časti; 
gotovo svaki biskup u Ugarskoj bijaše još i veliki župan, a kod 
dvorske kancelarije bijaše barem jedan, kod vlade (ugarske i hrvatske), 
banskoga suda i drugih mjesta također vazda po jedan ili više članova 
visokoga klera, koji su svi za te službe dobivali plaću. To je sada 
dokinuto s motivacijom, da svećenik imade ostati samo ono, što jest, 
naime svećenik. Budući da se za siromašno niže svećenstvo nitko 
nije brinuo, car odluči da će mu posvetiti posebnu pažnju. Dao je 
dakle popisati dohodak župnika i istražiti, gdje treba da se podignu 
nove župe i kapelanije. Kad je taj popis iznio znatne brojeve“, a 
dušobrižnici poslaše molbenice, da im se odredi bar minimum dohotka, 
car se odlučio na veoma sudbonosan korak, Za provedbu te osnove 
trebalo je mnogo novaca, a car ih je odlučio tako namaknuti, da je 
po primjeru Isusovačkog reda (1773) dokinuo sve muške i ženske 
redove, koji se nijesu bavili njegovanjem bolesnika ili nastavom, a 
onda imovinu njihovu zaplijenio (1782). Sada biše dokinuti čuveni 
pavlinski samostani u Lepoglavi i Remetama (1784), pa Klarisa u 
Zagrebu (1782) i toliki drugi širom Hrvatske i Slavonije. Golemu 
imovinu njihovu preuze ugarsko namjesničko vijeće i upotrebi je u 
svrhe fonda vjerozakonskoga (cassa parochorum) i naukovnoga (fundus 


' On je, primjerice, izdao naredbu, kojom se zabranjuje ženama nositi steznik 
ifMieder). 

* Po tom je popisu prihod zagrebačkoga biskupa tada iznosio 20.000 forinti. 

* Za Ugarsku i Hrvatsku računalo se da treba 950 novih župa i 559 kapelanija. 

studiorum). | odgoj svećenstva takoder stavi car pod državni nadzor 
osnovavši u tu svrhu generalno sjemenište; takovo bi osnovano za 
Hrvatsku u Zagrebu (1784), no dobrza ga dokine i odredi, da pe- 
štansko ima da služi za cijelu Ugarsku i Hrvatsku. 

Političke reforme. Od političkih reforma car je najprije pokušao, 
da dokine kmetstvo, i to samo u Erdelju, ali odgovor bješe otvorena 
buna onamošnjih Rumunja. To iskustvo navede cara na misao, da se 
kmetstvo može dokinuti tek poslije reorganizacije uprave, koja mu je 
veoma smetala već kod prvih crkvenih reforama. Ustavnim putem, naime 
uz suradnju sabora, toga ne htjede da učini, ne toliko što se plašio 
otpora staleža, koliko zato, što je u njemu prevladalo mišljenje, da 
se čitav staleški sistem I staro zakonodavstvo 
ima dokinuti. Osobito je mrzio županije, jer su one njegove 
naredbe učinile predmetom ,ekspedicije“, a ne ,egzekucije", to jest 
samo primale, a ne proglašivale i provodile. Stoga odluči (1783), da 
će ugarske i hrvatske javne časti podijeliti Nijemcima i drugim tu- 
dincima, a domaće činovništvo premjestiti u austrijske zemlje, pa ća 
u Belgiju. U tom raspoloženju obarao je sve, što mu je stajalo na 
putu, jer je to razaranje i inače odgovaralo njegovu konačnom poli- 
tičkom cilju, ideji jedinstvene monarhije. Stoga je vladu usredotočio 
u Beču, dok je u pojedinim zemljama htio da ima tek zemaljske 
vrhovne oblasti, koje su imale da rade pod vodstvom centralne bečke 
vlade. U duhu toga sistema dade premjestiti krunu sv. Stjepana u 
Beč, smatrajući je jednostavnom starinom, kojoj je mjesto u muzeju. 
Stoga je i smjesti (1784) u carsku riznicu među ostale krune, što su 
se ondje čuvale. Na taj glas nasta silno uzbuđenje u Ugarskoj i 
Hrvatskoj, ali car ne mareći za sve to pođe dalje svojim putem. 
Prije svega naredi (26. aprila 1784.), da će ubuduće njemački 
jezik biti službenim u čitavoj državi, a dvorska kancelarija, komora 
i ugarsko namjesničko vijeće imadu već od 1. novembra njime ure- 
dovati; od 1786. počevši postaje on uredovnim u svim županijama, 
ugarskim i hrvatskim, a poslije dalje tri godine više nilko ne može 
da bude ni činovnik ni svećenik, koji ga ne zna. Na tu naredbu 
skočiše listom sve ugarske i hrvatske županije i uložiše žestok pro- 
svjed. Sada je došao red na njih, a zamislio ih je tako preudesiti, da 
će one morati točno i strogo provoditi reforme ,,bez obzira na prošlost 
i sadašnjost". Najprije premjesti namjesničko vijeće u Budim, sjedi- 
nivši s njime vrhovnu financijalnu oblast, naime ugarsku komoru. 
Potom razdijeli (1785) Ugarsku i Hrvatsku na deset okružja (circulus), 

od kojih se svako sastojalo od nekoliko županija. Tom prilikom budu 
Hrvatska i Slavonija raskinute, jer je Slavonija potpala pod Pečuh, 
dok je Hrvatska sačinjavala sa sijelom u Zagrebu zasebno okružje. 
Na čelu je svakomu stajao kraljevski povjerenik (director), a taj je 
imenovao podžupane, dok je ostale činovnike i dalje birala županijska 
skupština, no kraljevski ih je povjerenik mogao svrgnuti ili za- 
mijeniti drugima, kadgod je htio. Sada je banska čast postojala 
samo po imenu, jer grof Franjo Balassa deGyarmath 
(1785—1790) bijaše zapravo carev povjerenik vladajući nasilno bez 
sabora. Kad je ovako iz temelja preudesio upravu, dokine car Josip 
(25. augusta 1785.) kmetstvo u Ugarskoj i Hrvatskoj. Zauvijek je 
sada izbrisano ime kmet, koji mogaše slobodno seliti i ženiti se bez 
privole vlastelina, učiti zanat, polaziti školu, birati zvanjei slobodno 
raspolagati svojom pokretnom imovinom. Nitko ga više nije mogao 
otjerati sa zemljišta ili siliti na rabotu. To je doduše velik napredak 
spram dotadanjega stanja, ali ipak još ne učini bivšega kmeta vlasni- 
kom zemljišta. Drugi znatni momenat u preustrojstvu uprave bijaše, 
da je sudstvo odijeljeno od uprave, a kr. slobodni gradovi da su 
uvršteni u novi sudstveni sistem. Nadalje je car dokinuo smrtnu 
kazan i torturu te uopće popravio i ubrzao sudski postupak. Pre- 
ustrojstvo uprave i pravosuđa htjede car da dovrši poreznom 
reformom, to jest oživotvorenjem opće porezne dužnosti. U tu 
je svrhu odredio, da se popiše pučanstvo i točno izmjeri zemlja (1788), 
što je izazvalo velike nemire u Ugarskoj i Hrvatskoj,i samo je bra- 
hijalnom silom uspjelo obaviti posao! Međutim za Hrvatsku još je od 
presudne važnosti, kad je car dokinuo (20. marta 1786.) severinsku 
županiju; tom je prilikom njezin sjeverni dio (to jest Gorski kotar) 
pridijelio županiji zagrebačkoj, a od svega primorja uredio zasebnu 
oblast zvanu Ugarsko primorje (littorale Hungaricum), koje 
se sastojalo od tri kotara: riječkoga, bakarskoga i vinodolskoga, a 
upravljao je njime riječki gubernator. Sada su na Rijeci bile dvije 
oblasti: gubernij za trgovinu i zdravstvene poslove i gradsko vijeće 
za upravne. Obje pak bile su podvržene ugarskoj vladi, jedino u 
sudbenim poslovima još je i sada vrijedio kao sud više molbe za- 
$rebački okružni stol, koji je zamijenio od cara Josipa 1787, do- 
kinuti banski stol (do 1790.). 

Turski rat i slom carevih reforama. Ipak je najveći dio svih 
tih naglo izvođenih reforama ostao konačno bez uspjeha, i to zbog 

! Po tom je popisu imao Zagreb 7000 duša. 

nesrećne spoljašnje politike careve. Pored holandijskih i pruskih za- 
pletaja najkobniji je svakako turski rat (1787—1791), u koji se 
Josip upustio kao saveznik ruske carice Katarine II., koja naumi 
Turke protjerati iz Evrope. Tom prilikom imale su Josipa zapasti 
Srbija, Bosna i Hercegovina. Uza sve to, što je car sabrao veliku 
vojsku (245.000 pješaka, 36.000 konjanika i 900 topova) i što su mu 
se pridružile ustaše po Srbiji, Bosni i Hercegovini, pače i Crna Gora, 
a carski: general Laudon zauzeo Beograd (8. oktobra 1789.), vojna 
nije uspjela. Zbog toga trebalo je namaknuti novaka i živeža za 
dalji rat, našto se car nađe prinuđenim, da napusti uređenje okružja 
i sazove stare ugarske i hrvatske županije u skupštine. Na tim se 
skupštinama stalo bučno zahtijevati saziv sabora, pače carski činov- 
nici biše otjerani, a njemački jezik dokinut. Zemlja je stajala 
na pragu potpune bune. Kad to vidje car, koga je slomila 
teška bolest, što ju je zadobio na srijemskom močvarnom taborištu, 
izdade najprije (18. decembra 1789.) naredbu, kojom obeća saziv 
sabora, a deset dana kasnije (28. decembra) vrati posebnom 
naredbom Ugrima iHrvatima ustav, kaki je zatekao u 
onaj čas, kad je stupio na prijestolje; izuzeti biše od toga samo 
patent o toleranciji i dokinuće kmetstva. Osim toga car još obeća, 
da će diljem godine 1790. sazvati krunidbeni sabor i izdati 
krunidbenu zavjernicu. Da se vidi ozbiljnost njegove nakane, dade 
odmah otpremiti krunu sv. Stjepana u Ugarsku, gdje je velikim vese- 
ljem i slavljem dočekana. I u Hrvatskoj bijaše radost s vraćena ustava 
općena, a uveća ju još i bijeg bana Balasse iz Zagreba, ,ispred bijesa 
mladeži“, kako kaže suvremeni grof Adam Oršić. Međutim dan prije, 
negoli je kruna sv. Stjepana stigla u Budim, umre car Josip II. (20. 
februara 1790.) 


8 


Nutarnje stanje kraljevstva hrvatskoga 
(od 1526. do 1790). 


Ime i grb. Sve do druge polovice XVI. stoljeća još su se raz- 
likovala oba upravna teritorija: regnum Dalmatiae et Croatiae 
i regnum Sclavoniae. No potkraj istoga vijeka stopiše se oni u 
jednu političko-upravnu cjelinu kao regnum Dalmatiae, Croa- 
tiae et Sclavoniae, a taj se diplomatski naziv održa sve do 
danas. Sada je ime Hrvatska preneseno još i na čitavu sredo- 

vječnu Slavoniju do Drave, u koliko njome nije nekoć vladao Turčin, 
a pod Slavonijom stao se razumijevati sav ostali teritorij dalje 
na istok sve do Zemuna. U isto vrijeme (u XVL i XVII. vijeku) 
nosila je ime Dalmacija senjska (uskočka) kapetanija, naime 
hrvalsko primorje od ušća Zrmanje sve do Bakra, pa Vinodol, Prozor, 
Otočac i Brinj u unutrašnjosti.! Očito se išlo za tim, da bi se oprav- 
dao naziv ,Dalmacija, Hrvatska i Slavonija.“ U ovo doba nasta i 
u kraljevskom naslovu važna promjena u toliko, što je Ferdinand I. 
oko godine 1529. uvrstio u nj još i Slavoniju (Hungariae, Dalma- 
tiae, Croatiae, Sclavoniae rex), a tako osta stalno do danas. 
Ferdinand 1. bez sumnje hijede da time u doba borba s kraljem 
Ivanom ŽZapoljskim, koji je baš u Slavoniji (in regno Sclavoniae) imao 
jaku stranku, vidljivo pokaže svoje zakonito pravo i vlast. 

Kao grb uze sjedinjeni hrvatsko-slavonski sabor (od septembra 
1558.) upotrebljavati onaj, što ga je kralj Vladislav II. još 1496. po- 
tvrdio Slavoniji, naime kunu u bijegu između dviju rijeka (Drave i 
Save) sa zvijezdom (Marsom) u znak hrabrosti. Ovim se grbom kao 
zemaljskim (sigillum regni) sabor hrvatski služio sve do godine 1847., 
dok je zasebni hrvatsko-dalmatinski sabor do jula 1558. (kad se po- 
sljednji put sastao u Steničnjaku) upotrebljavao kao ,sigillum regni“ 
hrvatski, to jest srebrne i crvene kocke. Budući da su hrvatski sta- 
leži došli u Slavoniju k slavonskima, sasvim je razumljivo, da su 
onda i prihvatili njihov dojakošnji grb kao ,zemaljski“. Ali zato 
nijesu zaboravljeni ni hrvatski ni dalmatinski, a 1616. nalazimo ih 
sva tri zajedno na taliru kralja Matijaša II. 

Granice kraljevstva hrvatskoga nijesu ni u to doba bile stalne. 
Najuže bijahu početkom XVII. vijeka,“ a odonda stale su se uz 
srećne ratove s Turcima sve to većma širiti" Najveće prostranstvo 
stigoše obnovljenjem i sjedinjenjem triju slavonskih županija (1745) 
pa uređenjem severinske (1776). Sada se Hrvatska širila od mora 
do Iloka, dijeleći se na sedam županija: severinsku (danas zapadni 
dio modruško-riječke bez Senja), zagrebačku, varaždinsku, križe- 
vačku, požešku, virovitičku i srijemsku, kojima su granice otprilike 
odgovarale današnjima, izuzevši dašto južne dijelove, koji su pripali 


! GI. o tom zak. čl. XXXII: 1596 (Kukuljević, lura regni, III, 43), Lopašić 
Spom. hrvat. Krajine II, 344i Valvasor, Ehre 1V, 79. 

*" GL gore str, 182. 

% Izraza ,religuiae reliquiarum olim regni Croatiae“ nestaje iz saborskih zapis- 
nika poslije Karlovačkoga mira. 

Krajini. Ostatak zemlje do Zrmanje (današnja ličko-krbavska župa- 
nija), Une i Save do Zemuna pak Dunavom do Petrovaradina, sa- 
činjavao je Vojnu Krajinu, koja u upravnom obziru nije pripa- 
dala Hrvatskoj. 

Narod. I u narodnosnom pogledu nastale su u to doba znatne 
promjene. Ma da je golemo mnoštvo Hrvata tijekom XVI. stoljeća 
ostavilo ugroženu svoju domovinu, naročito današnju sjevernu Dal- 
maciju, Liku, Krbavu i Pounje, odselivši se u zapadnu Ugarsku i u 
Austriju, a neki ća u Moravsku i u južnu Italiju, ipak bijahu 
Hrvati i sada glavni elemenat u zemlji, i to ne samo u slobodnoj, 
nego znatnim dijelom i u pokorenoj turskoj Hrvatskoj. Uz njih sjedili 
su u XVIL i XVIII. vijeku mnogobrojni doseljenici, koje iz turskoga 
doba, koje iz doba njemačke prevlasti. U prvom su to redu Srbi 
(Vlasi, Valachi, Rasciani sive Serviani, Sirfen), koji naseliše većim 
dijelom svu hrvatsku Krajinu, onda Slavoniju i Srijem (naročito 
1690. i 1737.). U onim stranama, gdje nije bilo Vojne Krajine i gdje 
nikad nijesu Turci vladali, a tako i u stranama podalje od turskoga 
susjedstva (kao u hrvatskom Zagorju i južno od Zagreba do Kupe), 
nije bilo Srba. Nadalje napučiše gradove naročilo u Slavoniji Nijemci, 
ili kao obrtnici i trgovci, ili kao časnici i službenici. Ti su se Nijemci 
ponajviše doselili iz južno-njemačkih (ili švapskih) krajeva, tako iz 
gornje Austrije, Moravske i Wirttemberga. Neki gradovi kao Osijek 
i Petrovaradin u Slavoniji bili su u drugoj polovici XVIII. vijeka 
tako reći čisto njemački' Madžari naseliše se (od česti još u tur- 
sko doba) samo po nekim slavonskim selima uz Dravu i Dunav, a 
Arbanasi (Klimente) samo u dva sela: Nikincima i Hrikovcima 
u Srijemu (1737). 

Društvo se i sada raspadalo na slobodne i neslobodne ljude, kao 
u vrijeme prije 1526. Slobodni bili su plemići, svećenstvo i građani 
po kr. slob. gradovima. Plemstvo se dijelilo u velikaše (magnate) i 
niže plemstvo. Staro prekogvozdansko hrvatsko plemstvo većinom 
je za turskih ratova ili izumrlo ili se iselilo u Ugarsku i Austriju. 
U Ugarskoj dobiše iznajprije pridjev Horvath (cognomine Chrovatus), 
pridržavši pravo svoje ime (tako Horvdth-Pelričević), no docnije ga 
zanemariše, pa je ponajviše ostalo samo Horvath. Isto su tako i 
u Austriji zvali hrvatske iseljenike Krabat (genannt Krabath), 


! Nešto prije 1777. prošao je Slavonijom učeni Saksonac Taube; on kaže u 
svom djelu o Slavoniji (Beschreibung Slavoniens I, Leipzig 1777, str. 63): .Zu 
Esseck und Peterwardein hčćret man fast nichts als deutsch" 

samo što se ovdje brzo zaboravio taj dodatak, a ostalo je pravo 
ime, obično pravopisno izobličeno (tako Kollonitsch). No pored ise- 
ljenika ističu se u Hrvatskoj novoga vijeka i neki doseljenici. Još u 
početku XVI. vijeka razgrani se u Slavoniji mađžarska porodica 
Erd6dy, kad je kardinal i ostrogonski nadbiskup Toma Erd&dy 
(t 1521.) ostavio sinu brala Nikole Petru golema svoja slavonska 
imanja, naročito Jastrebarsko i Moslavinu (odatle pridjev de Mo- 
noszlo). Ovaj je Petar praotac hrvatske grane ove porodice, 
a već istoimeni sin njegov, docniji ban Petar Erd&dy, steče još Ce- 
sargrad i druga imanja, dok je njegov sin ban Toma Erd&dy postao 
(1607) nasljednim županom varaždinskim. Ta je čast 
potom ostala u rukama ove porodice sve do 1845. U XVII. vijeku 
doseli se u Slavoniju i obitelj Rauch, podrijetlom iz Erdelja. Me- 
đutim poslije Karlovačkoga mira dvor je obdario golemim imanjima 
u oslobođenoj Slavoniji mnoge strane plemiće, a neki su ih stekli 
i kupnjom od austrijske komore. Sada dođe u posjed kneza Livija 
Odeschalchija iločko vlastelinstvo (1697), i to kao zasebno 
«herceštvo srijemsko“ (ducatus Sirmii), unatoč živomu prosvjedu 
hrvatskoga sabora. Virovitičko vlastelinstvo dobio je grof Cordona, 
ali ga docnije (1745) prodade barunu Marku Pejačeviću. Valpovačko 
i petrijevačko stekao je barun Prandau; našičko grof Odoyer 
(ali ga njegova udovica prodade (1732) barunu Josipu Pejačeviću), 
orahovačko barun Marko Pejačević (ali ga 1742. prodade Dimi- 
triju Mihajloviću); siračko (docnije daruvarsko) grof Janković/a 
vukovarsko grof Eliz iz Mainza. U XVIII. vijeku doseliše se u 
Hrvatsku i baruni Kulmeri iz Štajerske pa grofovi Sermage 
iz Francuske (iz Besancon-a). Svi su ti strani rodovi, prije negoli 
su mogli vršiti plemićka prava na tlu kraljevstva hrvatskoga, trebali 
da steku od hrvatskoga sabora indigenat i inkolat, to jest, da 
ih sabor proglasi i prizna urođenim plemićima. 

Inače bijaše život neplemenitih ljudi i sada isti kao u doba prije 
1526., a tako je ostalo sve do urbara Marije Terezije i Josipa IL, 
ali to bješe u glavnom samo privremeno olakšanje. 


" Kralj Ferdinand učini plemićima sibinjske građane Levina, Jurja i Blaža 
s pridjevkom de Nyek 28. maja 1557. Barunom postade 6. apr. 1763. Pavao Rauch, 
krajiški pukovnik. 

* Kroz sav srednji vijek i kasnije zvao se današnji Daruvar Podborje. Kad 
tude sagradi grof Janković kaštel, dade mu po ždralu, što ga je imao u grbu, 
ime Daruvar (daru madž. ždral), a po njemu se onda tako nazva i mjesto. 


283 


Katolička crkva. U crkvenom obziru preturila je Hrvatska u 
to doba mnoge nevolje i silovite promjene. Tečajem XVI. vijeka ne- 
stalo je srijemske, kninske' i modruške biskupije. Senjska je bijedno 
životarila uz more, a s opsegom zagrebačke biskupije gotovo se 
podudarao i opseg ,ostataka" Hrvatske. Hrvati su uza sve nevolje 
ipak ostali vjerni vjeri svojih otaca, koja im bijaše štit i najuzviše- 
nija obrana i nada u borbi za opstanak. Poslije oslobođenja Like i 
Krbave, Pounja i Slavonije moglo se opet pomišljati na neku obnovu 
staroga stanja. Tako je Hrvatska u XVIIL vijeku obuhvatala pet 
biskupija. Senjska sterala se (kao danas) po svem primorju, Lici, 
Krbavi i po čitavoj zemlji do Kapele. Zagrebačka (kao danas) 
proširila se do Une i u Slavoniju do Našica, Voćina, Orahovice i 
Požege. Bosansko-đdakovačka obuhvataše Đakovo i okolicu 
(Đakovštinu). Pečujska zapremaše najveći dio Slavonije od Do- 
njega Miholjca, Valpova, Čepina i Vinkovaca sve do Vukovara, 
Županje i Morovića. Srijemska okupila je oko sebe ostatak sa 
Zemunom i llokom, a s Petrovaradinom kao središtem. Nu pod kraj 
XVIII. vijeka proširi se đakovačka biskupija gotovo po čitavoj 
Slavoniji na račun pečujske, koja bi ograničena na jedan dio Podra- 
vine između Valpova i Čepina (kao danas), a 1773. primi u se još 
i biskupiju srijemsku poslije njezina dokinuća. Otada nosi njezin 
biskup naslov bosansko-đakovačko-srijemskoga. Od redova najviše 
ih je propalo za turske prevlasti, a održaše se sano Franjevci, 
naročito u Slavoniji, gdje su dugo vremena (a od česti još i danas) 
imali župe u svojim rukama kao u tursko doba, pa Isusovci po 
nekim gradovima, tako u Zagrebu, Varaždinu, Požegi i Osijeku do 
dokinuća reda (1773). Drugi neki preostali redovi, naročito za hrvat- 
sku prosvjetu toliko zaslužni Pavlini i Dominikanci od muških, 
a Klarise od ženskih, bili su dokinuti za vladanja Josipa Il. 
Novi kalendar pape Grgura XIII. uveden je u Hrvatskoj nalogom 
kralja Rudolfa u februaru 1584., ali s provedbom išlo je veoma 
teško. Stoga kad je požunski sabor 1587. stvorio zakonski članak o 
upotrebi novoga kalendara u Ugarskoj (zak. čl. XXVIII: 1587), učini 
to i hrvatski (u Zagrebu 24. jula 1588.) zaprijetivši se globom od 
200 for. onima, koji bi se još i dalje držali staroga kalendara. U 
turskoj Slavoniji i Bosni uveden je novi kalendar među katolike tek 
u prvoj polovici XVII. vijeka nastojanjem Franjevaca, ali samo poslije 


! Naslov se održao sve do danas. U prvi kraj bio je kninski biskup opat 
topuski, tako Andrija Tuškanić (gl. gore str. 168.) 

teških napora, budući da su ih Turci i grčko-istočni Srbi u narodu 
crnili, da tobože ,šire novu vjeru“. 


Protestantizam. Pored sve pažnje hrvatskoga klera i plemstva 
ipak se i po Hrvatskoj stade širiti protestantizam. U prvoj polovici 
XVI. vijeka nema mu traga, istom u drugoj polovici nalazimo privr- 
ženika njegovih među Hrvatima, poglavito među plemićima i građa- 
nima. S tim je pokretom u svezi štajerski barun Ivan Ungnad, 
koji je dulje vremena bio zapovjednik hrvatske i slavonske Krajine. 
Pod starost preseli se u Wirttemberg i osnova u Urachu kraj Tibin- 
ćena štampariju s latinskim, glagolskim i ćirilovskim pismenima, izda- 
vajući na slovenačkom i hrvatskom jeziku crkvene knjige po nauku 
protestantskom. Uza nj pristade osnivač slovenačke književnosti 
Primož Trubar, Istranin Stjepan Konzul, Antun Dalmatin i umni 
Matija Franković (Flacius Illyricus), koji su na tim knjigama radili. 
No glavna pomoć i potpora dolazila im je od samoga kraljevića 
Maksimilijana, jer on bijaše tada veoma sklon novoj vjeri. Misao im 
je bila proširiti protestantizam po cijelom Balkanskom pcluotoku, 
pače i među Turcima, budući da se hrvatskim jezikom govori ,sve 
do Carigrada", kazivahu oni.' I odista, protestantskih se knjiga veoma 
mnogo raširilo među Hrvatima. Novoj su se vjeri odazvali i neki 
velikaši, kao ban Petar ErdGdy, sigetski junak Nikola Zrinski, a na- 
ročito sin njegov Juraj, koji osnova u međumurskom Nedelišću štam- 
pariju, pa i susjedgradski silnik Franjo Tahi umr'o je kao ,heretik“. 
Nova je vjera našla i privrženika među građanima, naročito u Za- 
grebu, Koprivnici i Varaždinu. Glavni razlog toj pojavi valja ipak 
tražiti u tom, što se protestantizam služio hrvatskim umjesto latin- 
skim jezikom. Protiv njega dobrza ustade katolički kler, a naročito 
zagrebački biskup Šimun Bratulić, dozvavši Isusovce u Hrvatsku. 
Kleru se pridružiše i staleži, a onda se i sabor digao protiv ,here- 
tika“ velikom žestinom i ogorčenjem (1604), isposlovavši konačno za 
Hrvatsku zakon, kojim bješe jedino crkva katolička priznata kao ' 
dopuštena na hrvatskom tlu.“ Stoga su ugarski staleži, kad uzeše 
nastojati da protestantizmu pribave i u Hrvatskoj ravnopravnost, na- 


GI. Kostrenčić: Urkundliche Beilrige (1559—1565) Beč 1874., str. 2.: 
«Dieselb (sc. Crobatisch sprach) ist ersehen und befunden, dass die durch ganz 
Dalmatien nach dem Adrianischen meer, dergleichen durch Krobalen, Wossner 
(= Bosna), Sirffey (== Srbija) und derselben ort pis auf Constantinopel verstindig. 
und genugsam sei“. 

* CI. o tom gore str. 158. 

išli kod Hrvata na žestok otpor, pače na požunskom saboru (1605) 
reče grof Toma Erdčdy, izvukavši mač: ,Ovim mačem iskorijenit 
ćemo tu kugu, ako nam stupi na vrata; još imamo tri rijeke, Savu, 
Dravu i Kupu; jednu ćemo tim novim gostima dati da piju". I odista 
energičnoj akciji hrvatskoga sabora i dozvanih Isusovaca brzo je 
uspjelo uništiti u klici novu vjeru. Ipak ostavi ona nešto korisno iza 
sebe: na njezinoj se osnovi poče razvijati kaj- 
kavska hrvatska književnost. 

Grčko-istočna crkva. Njoj su pripadali doseljeni Srbi. U nji- 
hovu doseljenju u hrvatske zemlje valja razlikovati dva načina. U 
starije vrijeme (u XVI. i XVII. vijeku) dolaze jedni iz bosanskoga 
pašaluka, ili ostadoše u njemu poslije izgona Turaka, a doveli su ih 
amo Turci iz južne Srbije i sjeverne Makedonije kao raju, da im 
obradjuju zemlju i služe kao pljačkaši (martolozi'), jer su seljaci | 
drugi niži slojevi u sredovječnoj Srbiji radosno primili Turke kao 
osloboditelje svoje od teških gospodskih poreza i drugih tereta. Ti 
su Srbi, — u spomenicima ponajviše zvani Vlasi, napučili sje- 


! Taj naziv tumače jedni od grčkog: čpuaprukog — oboružan kršćanski stražar 
na Krajini, a drugi (s manje uspjeha) od ćpaprokog $rješnik, lupež, palikuća. 

ž Na tu su važnu činjenicu upozorili srpski hislorici Mijatović, Stanojević 1 
Vukićević. 

3 Među tim je Srbima bez sumnje bilo i takih, koji su podrijetlom bili Vlasi, 
to jest Rumunji, a uz to još i potomčadi različite druge balkanske raje. Ali tada 
(u XVI. i XVII. vijeku) svi su oni već odavna bili posrbljeni, kako to 
nesumnjivo još i danas dokazuje njihov bujni i čisti jezik (bez ikakih vlaških 
[rumunjskih] riječi), a onda i značajni tip. Ovaj se snažni dokaz ne da i ne može 
nikakim doskočicama obići, a još se manje može ozbiljno uzeti, da je upravo 
ova glavna pojava, naime jezik i tip, posljedica doseljenja u hrvatske zemlje. 
Miješati Srbe-Vlahe (od XVI. do XVIII. vijeka) sa sredovjećnim hrvatskim Vlasima 
(gl. gore str. 153.) pogrješno je, jer osim što su i oni Vlasi bez sumnje po prirodi 
same stvari morali dijeliti sudbinu ostalih Hrvata, to jest ili su izginuli za bojeva, 
ili su se iselili, oni nam se javljaju u spomenicima kao katolici i čakavci. 
Tome nasuprot historijski spomenici već sredinom XVI. vijeka zovu ove Srbe 
»«Rasciani sive Serviani atque Valachi", njemački ,Sirfen" (Laszowski. Habs. 
spom. Il, 409, 411; Šišić, Sab. spisi Ill, 163); a Slovenac Kuripešić (1532) 
prolazeći Bosnom kaže, da tamo ima pored katolika (,,die alten Wossner") i muslima 
(,die rechten Turggen") još i ,Surllen (= Srbi), die nennen sie Wallachen und wir 


nennens Zisttzn (= Čiči) oder Marthalosea. Die khamen von dem ort Smedravo 
(= Smederevo) und Khriechisch Weissenburg ( — Beograd) und haben Sanndt Pauls 
glauben ( grč. ist)" (gl. Itinerarium, izdanje grolice Lamberg-Schwarzenber$, 


Innsbruck 1910., str. 34—35). Kako se dakle može doći na misao, da su tek u po- 
lovici XVII. vijeka zagrebački svećenici tobože prvi stali identificirati Vlahe sa 

vernu Dalmaciju, današnju zapadnu Hrvatsku i Bosnu, Pounje i Sla- 
voniju do Đakovštine i Osijeka. Drugoga su značaja seobe Srba pod 
kraj XVII. i u XVIII. vijeku pod vodstvom dvojice patrijarha, Arse- 
nija Crnojevića (1690) i Arsenija Joanovića Šakabente (1737), jer se 
one zbiše pod zaštitom carske vojske, a cilj im bijaše južna Ugarska, 
Srijem i istočna Slavonija. 


Prvo crkveno uređenje doseljenih Srba unutar granica turskoga 
carstva bijaše vezano jedino uz manastire. Najviše ih je bilo po 
Fruškoj gori u Srijemu, kao Hopovo i Krušedol, podignuti još po- 
četkom XVI. vijeka od posljednjih srpskih despota, pa Ravanica i 
Grgetek; onda u Hrvatskoj Rmanj na Uni, u Dalmaciji Savina (Herceg 
Novi) i Arhanđelovac na Krki, dok se u Bosni pominje Papraća ne- 
daleko od Zvornika. Prema tome bijaše kler u to doba jedino kaluđerski. 
Godine 1557. uskrišena je još oko 1460. propala srpska pećka pa- 
trijaršija, a tom su joj prilikom podvrgnuti svi pripadnici grčko- 
istočne crkve po svim zemljama sjeverozapadnoga dijela Balkanskoga 
poluotoka, gdjegod je vladao Turčin. Prvi patrijarh obnovljene pećke 
patrijaršije bješe Makarije, rođeni brat velikoga vezira Mehmeda 
Sokolovića. On osnova dvije episkopije: požeško-cerničku u mana- 
stiru Orahovici za Slavoniju i dabro-bosansku u Sarajevu za ostali 
dio bosanskoga pašaluka, naime za Hercegovinu i Bosnu, pa za 
Hrvatsku i Dalmaciju, u koliko su te zemlje bile u turskoj vlasti. 
Turci pomagahu vladike, pače oni su kadikad u sporazumu s njima 
nagonili i katolike, da ih priznadu svojim glavarima, naročito u doba, 
dok je katolički Beč bio vođa u turskim ratovima. 


Srbima (gl. ,Hrv. Prosvjeta“ 1916., str. 67—68), toga ja ne razumijem. Istina je, da 
je u izvorima od XVI. do XVIII. vijeka naziv Vlasi običajniji, ali i oni pomenuti 
podaci (a takovih ima još više za XVI. vijek) dovoljni su, da se vidi, da su Hrvati 
u Habsburškoj Hrvatskoj već u XVI. vijeku dobro znali za pravo podrijetlo 
tih , Vlaha", i da oni nijesu isto, što i sredovječni hrvatski Vlasi. Češća upotreba 
imena Vlah dakle znači samo upotrebu običnijega naziva. Baš to i jest razlog, 
da su se i oni sami tako zvali, kad su se obraćali na one, kojima su bili pod tim 
imenom bolje poznati, dok stil i sastav pisama njihovih također pokazuje sve forme 
onoga načina pisanja, kako su onda pisali oni, kojima šalju svoje molbe. Jesu li 
Srbi tada imali jaču ili slabiju narodnu svijest (u modernom smislu), to je sasvim 
sporedno, a nimalo podobno, da igra ma kaku ulogu, kad treba odgovoriti, tko 
su ti ,Vlasi“ historijskih spomenika. U to se doba uopće još ne može govoriti o 
narodnoj svijesti ni kod drugih naroda, a naročito kod nižih slojeva. 


' GI. o tom PyBapau. ,O nehkum narpnjapcuma“ (Zadar 1888.) str. 79.: ,TakaB 
Ce NOCTyNAK HALINX BJAlNKA H narTpnujapaxa uiiKkaKO TIDABIATII He da“, 

Oko godine 1598. (za velikoga turskoga rata) preseli se po do- 
govoru s gradačkim nadvojvodom Ferdinandom vladika Vasilije iz 
Orahovice u varaždinski generalat i utemelji manastir Marču kod 
Čazme, da bude episkopska rezidencija. To je prva episkopija 
£rčko-istočne crkve u kršćanskoj (slobodnoj) 
Hrvatskoj. Desetak godina poslije toga prijeđe Vasilijev nasljednik, 
vladika Vratanja, na uniju priznavši zagrebačkoga biskupa svojim 
metropolitom. Toga unijatskog vladiku potom je proglasio nadvojvoda 
Ferdinand vladikom za sve grčko-istočne vjernike u opsegu tadanje 
hrvatske i slavonske Krajine; no većina Srba slabo se odazvala toj 
odredbi, ostavši i dalje u tijesnoj svezi s pećkim patrijarhom. Tako 
je bilo sve do velike seobe pećkoga patrijarha Arsenija Crnojevića 
(1690), kojom se prekinuše sveze između onih Srba, koji su ostali 
turski podanici,i onih u vladanju Habsburgovaca, pače Turci dokinu 
1766. srpsku pećku patrijaršiju i podvrgnu je grčkoj carigradskoj 
(vasiljenskoj). Patrijarh Arsenije Crnojević provede odmah prvu 
crkvenu organizaciju doseljenih Srba u kršćanskoj Hrvatskoj i Ugar- 
skoj. Sada bude za hrvatsku Krajinu osnovana gornjo-karlovačka 
episkopija, koja bi doskora (1713) podijeljena na dvije: na karlovačku 
i kostajničku. Prvoj bijaše rezidencija iznajprije manastir Gomirje 
(kod Ogulina), a od 1721. Plaški, dok su vladike druge episkopije 
najprije sjedili u manastiru Komogovini (nedaleko od Kostajnice), a 
onda u samoj Kostajnici. Godine 1771. bi kostajnička episkopija do- 
kinuta i za cijelu hrvatsku Krajinu (karlovački generalat) uređena 
kao jedina karlovačka, kako je i danas, sa sijelom u Plaškom, dok 
su varaždinski generalat i banska (civilna) Hrvatska pripale episko- 
Piji, kojoj je rezidencija bila u Pakracu još od 1705., a tako ostade 
sve do danas. Metropolitu (patrijarhu) bi dodijeljena srijemska episko- 
pija s prvim sijelom u manastiru Krušedolu, a od 1719. dalje u Sri- 
jemskim Karlovcima, kako je i danas. Godine 1751. dobio je karlo- 
vački metropolit naslov srpskoga patrijarha i podjedno bi 
postavljen crkvenom glavom nad cijelim klerom i narodom grčko- 
istočnoga zakona i srpske narodnosti u Hrvatskoj, Slavoniji i Ugar- 
skoj. Prihodi patrijarhovi bili su veoma znatni, naročito otkad mu je 
predano vlastelinstvo Dalj (kod Osijeka), a birao ga je srpski crkveni 
sabor sastavljen od 25 svećenika, 25 vojnika i 25 građana. Izbor bi- 
jaše slobodan i nije trebao vladarove potvrde. Svećenstvo obrazo- 
valo se u manastirima, a samo neki vrsniji mladići polazili su bogo- 
slovne nauke u Rusiji. 


Kako vidjesmo, početkom XVII. vijeka uze se među pripadnicima 
Srčko-istočne crkve širiti unija s Rimom, naročito radom zagre- 
bačkih biskupa. Tada je prešao marčanski vladika Vratanja s mnogo 
naokolna naroda na uniju, no ostali se krajevi nijesu tome pridružili. 
Tek oko 1770. proširila se unija još i na Žumberak. Iz Marče pre- 
nesena je kasnije (1777) unijatska biskupija u Križevce, gdje je i 
danas. 

Ban. Na čelu uprave, sudstva i vojske, dakle stožer ustava i 
samostalnosti, bješe i u to doba ban hrvatsko-dalmatinsko-slavonski, 
od godine 1596. dalje redovito samo jedan, a prije toga gdjekad 
po dva. Sve do pod kraj XVIII. stoljeća ban ne bijaše nikomu dru- 
&omu podložan, već ravno kralju, pa otale ga često zovu još i pro- 
rex, potkralj. Bana je u ovo doba često preporučio hrvatski sabor 
kralju, i to tako, da je sastavio spisak od nekoliko uglednijih lično- 
sti i onda zamolio kralja, da jednoga od njih imenuje. Još 1756. kaže 
hrvatski sabor za ovo preporučivanje, da je to ,prastari običaj, koji 
se doslije održao“. Prava banska bila su i sada ,de iure" kao i 
prije, ali su se sve više umanjivala. Već je za Maksimilijana prestalo 
(1567) pravo banovo, da saziva sabor, kad je on to smatrao za 
potrebno (ex edicto bani), već je to otada mogao činiti jedino na 
izravni nalog kraljev (ad mandatum caes. et regiae_ maiestatis ex 


' Zakljućak saborski (članak XVII: 1756) glasi: Antiquissimo atque hac- 
tenusin quibusvis vacantiae banatus casibus observato usui 
insistentes domini status et ordines, inmoderna quoque officiibanalis per 
suae exc. d. comiti mareschalli Caroli Batthyan resignationem enata vacantia 
solitam successoris bani commendationem intermittendam 
non putarunt domini status et ordines; eandem tamen in aliqualem  gratitudinis 
contestationem praefatae suae exc. scriptis eo fine literis ita detulerunt, ut quem 
sua excellentia iudicaverit, eum nomine dominorum statuum et ordi- 
num suae maiestati sacratissimae demisse commendare non dedignetur". 
(U kr. zem. arhivu u Zagrebu; Prot. congr. IX, 320). Staleži se hrvatski dakle ne 
odriču ni ovaj put svoga prava, da kralju preporuče novoga bana, već ga samo s oso- 
bitih razloga prenose na bana, koji odstupa. Kad se po smrti cara Josipa II. sastala 
zagrebačka županijska skupština 2. marta 1790., zahtijevala je, da se ban grof 
Balassa svrgne ,quod praenominatus regni huius banus Franciscus utpote comes a 
Balassa non proponente eundem regno — quod tamen moris antehac 
iuisse ex regnicolaribus actis (t. j. saborskih spisa) compertum est — denominatus 
luerit, adeoque vel hoc facto illegalis banus sit" (original u arhivu 
županije zagreb.); dakle je skupština smatrala grofa Balassu nezakonitim banom, 
jer je imenovan bez preporuke kraljevstva (sabora). Gl. o tom Klaić, Kandidacija 
(commendatio) bana po hrvatskom saboru od 1527—1848, u ,Vjesniku kr. zem. 
arkiva" X (1908), 166—196. 

edicto bani). Znaci banske časti bijahu zastava (banderium) kao 
simbol vrhovne vojničke vlasti u Hrvatskoj, a dobivao ju je kod 
instalacije od kralja po njegovim komisarima, onda žezlo kao 
simbol sudačke i upravne vlasti! Samim imenovanjem kraljevim 
hrvatski staleži još nijesu držali da imadu bana, jer za njih bijaše 
glavni čin svečana instalacija pred saborom. Držeći u des- 
nici žezlo, a u ljevici zastavu i stojeći na uzvišenijem mjestu, ponaj- 
više u crkvi sv. Marka u Zagrebu, novi je ban pred sabranim sta- 
ležima izgovarao prisegu, koju mu je čitao kraljev povjerenik. Sve 
do 1756. bijaše običaj, da su staleži poslije toga banu votirali u ime 
zemlje dar, obično u novcu, ali odonda to prestade. Ovaki dar 
votirali su inače staleži u oči krunisanja i novomu vladaru. Poslije 
instalacije ban bi sebi sam odabrao banovca (vicebanus), a taj 
je onda na saboru položio prisegu. Banovac mogao je da bude samo 
domaći sin i plemić, a nipošto stranac, makar i imao posjeda u 
Hrvatskoj ili Slavoniji. Redovito je to bio župan zagrebački ili križe- 
vački, no otkad su županije 1756. preudešene po ugarskom uzoru, 
stalo se to napuštati. Banovac bješe zavisan jedino od bana te se 
poslije banova odstupa ili smrti također morao odreći svoje časti. 
Često se zgađalo, a naročito u XVIII. vijeku, da nije bilo bana, već 
samo od kralja imenovani zamjenik banske časti (locumtenens), 
ali hrvatski su se stalaži vazda opirali takovoj neustavnoj novotariji. 


Sabor. Još u početku ovoga doba sastajala su se po dva sa- 
bora, zaseban hrvatski i zaseban slavonski. Medutim teritorijalno 
opadanje Hrvatske i seljenje hrvatskoga plemstva u Slavoniju učini 
nužnim, da su se staleži hrvatski i slavonski uzeli sastajati na zajed- 
ničko raspravljanje (prvi put u Zagrebu u junu 1533.) pod predsje- 
danjem zajedničkog bana, a doskora se sasvim stopiše oba sabora 
u jedan hrvatsko-dalmatinsko-slavonski (od 1558. dalje). Saboru je 
vazda predsjedao ban ili njegov zamjenik, obično biskup zagrebački, 
ali nema primjera, da je saboru predsjedao banovac. Na sabor 
dolaze u to doba svi prelati i velikaši, koje treba ban da zasebnim 
pozivnicama pozove (per litteras banales), dok se niže plemstvo po- 
zivalo po županijama, koje su tada izabrale svoje zastupnike, tako 


! Oba ova simbola (zastava i žezlo) još se i danas mogu vidjeti na $robu bana 
Tome ErdBdyja (t u jan. 1624.) u lijevoj lađi stolne crkve u Zagrebu [gledajući 
s glavnoga žrtvenika). 


? Riječ podban novoga je postanja. 

da se nikad nije zgodilo, da bi na sabor došle velike skupine ma- 
loga plemstva, naročito seljačkoga. Odsutni velikaši i njihove udovice 
dali su se zastupati po zamjenicima, kao što je bilo i u Ugarskoj ; 
ovi su zamjenici imali na saboru samo mjesto, ali ne i glas. Nadalje 
slali su na sabor svoje zastupnike kaptoli i kr. slobodni gradovi, a 
od 1776. dolazio je redovito sve do 1847. na hrvatski sabor i riječki 
gubernator. Sabor se sastajao ponajviše u Zagrebu, no gdjekad i 
drugdje, tako u Varaždinu, Krapini, pače 1737. i u taboru na rijeci 
Glini. U hrvatskim spomenicima toga doba obično se nazivlje 
stanak i spravišće, a u latinskim službenim spisima regni 
conventus, dieta i generalis congregatio, dakle baš 
onako kao i ugarski. Docnije prozvaše Ugri svoj sabor comitia, 
no Hrvati ostadoše kod svojih naziva, Svi su članovi sabora redovito 
sjedili zajedno za stolovima, i to po nekom stalnom redu, koji je 
uzimao obzira na viši ili niži položaj prisutnih; samo 1621. i 17009. 
vijećali su velikaši i prelati za sebe, odijeljeni od nižega plemstva, 
ali to je bilo iznimno, Sabor hrvatski vodio je čitavu upravu Hrvat- 
ske, a uza to se bavio i novačenjem i uređenjem vojske sve do: 
Josipa IL, raspravljao o porezu, koji je išao kralja (dica) i za do- 
maće potrebe (pecuniae fumales), i određivao sve nužno za obranu 
kraljevstva. Na sabor je redovito kralj šiljao svoje komisare, po dva 
ili više njih, koji bi prije svega iznijeli kraljevske prijedloge stale- 
žima na raspravu i prihvat; no nije rijetko bilo, da su staleži koji 
od ovih prijedloga ili otklonili, ili preinačili prema svojim prilikama. 
Poslije toga staleži iznose pred kraljeve komisare svoje želje i tegobe, 
moleći kralja, da ih uvaži. Zaključci sabora (articuli) podastrti su 
poslije toga kralju na potvrdu (sankciju), a to je onda kralj učinio 
na isti način kao i s onima ugarskoga sabora. Najprije naime obzna- 
njuje kralju uvodu (u svečanoj formi izdana spisa), da je primio 
zaključke hrvatskoga sabora s molbom staleža, da ih potvrdi, onda 
se donosi doslovni tekst zaključaka, a konačno u zaključku 
kaže kralj, da sve ove zaključke potvrđuje (authoritate nostra regia 
acceptamus, approbamus, ratificamus et confirmamus).' 


! Tvrdnja, da hrv. saborski članci nijesu trebali da budu sankcionirani, velika 
je zabluda, jer bi tako sabor hrvatski bio snižen na obično upravno tijelo, kao što 
su županijske skupštine, koje nijesu mogle stvarati zakona, kojih nema bez kra- 
ljeve sankcije. Sačuvalo se mnoštvo ovako sankcioniranih hrvatskih saborskih za- 
ključaka ili zakona. Samo oni zaključci, koji su se ticali nekih domaćih neznatnijih 
potreba, nijesu slani na sankciju. 

Ali i mimo sabora i bez njegove privole mnogo je toga u to 
doba, naročito u XVIII. vijeku, uvedeno u Hrvatskoj, tako urbar 
Marije Terezije, razne preinake u Krajini i sve reforme Josipa II. 
Slabljenju saborske kompetencije bijahu katkada krivi staleži sami. 
Godine 1685., za velikoga turskoga rata za oslobođenje, preinačiše 
stari način hrvatske uprave time, što su zaključili, da u slučaju, ako 
se sabor ne bi mogao sastati, budući da se plemstvo nalazilo na 
bojnom polju, može ban, ili njegov zakoniti zamjenik biskup zagre- 
bački, sa šestoricom svjetovnjaka i duhovnika odrediti ono, što drži 
potrebnim. Tu šestoricu imao je samo ban pravo imenovati. Tako 
nastadoše banske konferecije, koje su imale jedino upravnu 
vlast, ali ne i zakonodavnu. Međutim već 1701. biše dokinute. 


Za obavljanje nužnih i prešnih posala kod kralja držali su hr- 
vatski staleži u Beču stalnoga dvorskoga agenta (agens auli- 
cus), koji je imao nastojati oko uspješnoga rješavanja saborskih 
zaključaka, što ih je kralj imao potvrditi i odobriti, a i oko drugih 
važnih posala po Hrvatsku. Osim toga služio se sabor i svečanim 
poslanstvima (legatio regni), koja bi izabrao iz svoje sredine; tako 
su 1712. nosila trojica (biskup Emerik Eszterh4zy, grof Ivan Drašković 
i protonotar Juraj Plemić Otočki) kralju Karlu III. saborski zaključak 
o priznanju ženske habsburške loze, ili hrvatsku Pragmatičku sankciju. 


Uz bana najvažniji je član sabora protonotar kraljevstva, koga 
je sabor birao, a ban potvrđivao. On je dakle bio povjerenik staleža, dok 
je banovac samo povjerenik banov. Protonotarova je dužnost bila, da 
čuva pečat kraljevstva i banov, odatle su ga i zvali ,čuvarom pečata“ 
(sigillorum conservator), te ključeve zemaljskoga arhiva, u kojem su se 
spremali ,privilegiji kraljevstva“. U starije vrijeme čuvali su se spisi 
kraljevstva redovito kod kaptola zagrebačkoga ili u crkvi sv. Stje- 
pana u Zagrebu. Tek 1643. nabavio je protonotar Ivan Szak- 
mardi jaku hrastovu škrinju s umjetnom bravom za čuvanje spisa. 
Kao zasebni ured uređen je hrvatski zemaljski arhiv tek u početku 
XIX. vijeka. Kad bi ban umr'o ili se odrekao časti, protonotar je 
imao javno prelomiti njegov pečat, da nitko ne uzmogne krivotvoriti 
službenih isprava. Pored toga bijaše protonotar na saboru bilježnik, 
a nijedan saborski zapisnik nije bio ovjerovljen bez njegova potpisa 
(s običnom formulom : lecta per me prothonotarium regni). Konačno 
bješe i protonotar važna sudska ličnost, jer je u odsutnosti banovoj 
predsjedao banskomu sudu, od kojega se moglo prizivati na kralja 

ili na dvorski sud. Protonotara zamjenjuje od sabora izabrani vic e- 
protonotarius, obično jedan, rjeđe po dva. 


Već je rečeno, da je u vrijeme prije 1526. (i to nekako od prve 
polovice XV. vijeka) samo Slavonija slala svoje poslanike na ugarski 
sabor (nuncii ili oratores regni Sclavoniae), ali Hrvatska 
nikad!" Kad se polovicom XVI. vijeka oba sabora stopiše u jedan, 
onda je dašto i taj sjedinjeni sabor redovito šiljao svoje poslanike 
na ugarski sabor (solemnes oratores zovu se 1577.). Koliko ih je 
u starije doba bilo, ne može se iz spisa vidjeti, no bez sumnje je hr- 
vatski sabor u to doba mogao slati na ugarski poslanika, koliko je 
htio, jer su oni onamo polazili na zemaljski trošak. U XVIII. vijeku 
polazila su redovito samo tri poslanika u donju ili stalešku kuću 
(dva na saboru birana poslanika i protonotar kao stalna pratnja 
njihova), a jedan u gornju ili velikašku, izabran na hrvatskom saboru 
između staleža (od 1625.). Ovi hrvatski poslanici, zastupajući slobodnu 
kraljevinu, nijesu sjedili oko stolova sabornice s ostalim ugarskim 
županijskim zastupnicima, nego u pročelju na desno uz predsjednika, 
a tako je ostalo sve do 1848. Zastupnici triju slavonskih županija 
(od 1751.) sjedili su među ostalim županijskim drugovima. Ti su po- 
slanici dobivali od hrvatskih staleža točne upute (instructiones), što 
imadu kazati u ime kraljevstva hrvatskoga i što da traže na obranu 
hrvatskih prava (statuta municipalia zovu se 1715.) Ovih su 
se uputa morali strogo držati, tako da na svoju ruku nijesu ništa 
smjeli poduzeti. Uz ove poslanike dolazili su na ugarski sabor, po- 
slije njegove trajne reforme (1608.), u donju kuću i zastupnici hrvat- 
skih kr. slob. gradova, kaptola i odsutnih velikaša iz gornje kuće, a 
tako i njihovih udovica, a u gornju ban, biskupi i velikaši hrvatski. 
Donjoj kući predsjedao je od kralja imenovani personal, a gor- 
njoj palatin. Na ugarskom se saboru raspravljalo istim redom kao 
na hrvatskom. Najprije bi se iznesli i raspravljali točku po točku kra- 
ljevski prijedlozi, a staleži su ih prihvatili ili otklonili. Poslije toga 
iznijeli su ugarski staleži svoje želje i tužbe (gravamina), koje je 
onda kralj uvažio ili otklonio. Konačno su stavili hrvatski poslanici 
na usta svoga protonotara svoje prijedloge i želje, kojih ugarski sta- 
leži nijesu mogli zabaciti, nego samo kralj. Ako se koji prijedlog 
kraljev ili ugarskih staleža ticao Hrvatske, dali su o njemu hrvatski 
poslanici svoje mnijenje, držeći se kod toga strogo svojih instrukcija ; 


' GI. gore str. 151. 

u slučaju, da ih za koji od iznesenih prijedloga nijesu imali, nije se 
na saboru ništa obvezatno moglo zaključiti za Hrvatsku. Samo 
onaj zakon, stvoren na ugarskom saboru, na koji 
su privoljeli i hrvatski poslanici, vrijedio je i za 
Hrvatsku. No kod toga nije se sabor obazirao na mnijenja, što 
bi ih eventualno izrekli oni Hrvati, prisutni na saboru, koji nijesu 
bili hrvatski saborski poslanici. 

Županije. U županijskom uređenju nastade u to doba znatna 
promjena, kad je ono 1756. preudešeno prema ugarskom uzoru. Na 
čelu svakoj županiji stajaše veliki župan (supremus comes), ime- 
novan od kralja, a pripadaše po činu među velikaše kraljevstva. 
Poslove županijske rukovodio je podžupan (docnije redovito po 
dva) s ostalim činovništvom, koje je bilo birano na tri godine u 
velikoj skupštini; taj se čin zvao restauracija sve do 1848. 1 
podžupani i ostalo činovništvo mogli su biti izabrani samo od plem- 
stva dotične županije. Županija se dijelila na okružja, a ova na 
kotare ; prvima stajahu na čelu veliki suci, a drugima mali suci, u 
isti mah upravni i sudbeni činovnici. Na njihov se pravorijek mogao 
uložiti priziv na županijski sud, a od ovoga na banski. Županijske 
su skupštine bile velike ili male; u velikima su se obavljali osim 
izbora novoga činovništva još i najvažniji upravni i sudbeni poslovi 
županijski, a birali su sei zastupnici (obično po dva, među 
njima redovito prvi podžupan) za hrvatski sabor. I županijsko 
je plemstvo davalo svojim zastupnicima obvezatne instrukcije za 
hrvatski sabor, pa tako je politički život u županijama bio u malom 
onaj isti, kao u velikom na saboru. Sve do 1848. smatrale su 
se županije najtvrđimbedemom narodne samostal- 
nosti i ustava, a to tim više, što su one bile ona egzekutivna 
vlast, koja je izvršavala unutar svojih granica saborske zaključke u 
upravnom, poreznom i vojničkom pogledu. Osim toga ove su se mogle 
sastajati po volji na skupštine, pače u njima i kralju uskratiti posluh, 
ako je od njih tražio štogod, što je bilo na štetu njihovu ili zemlje. 
To se naročito pokazalo za cara Josipa I[. Politička snaga županija 
ležala je i u tom, što su bile u međusobnom živahnom saobraćaju, 
šiljući jedna drugoj poslanice i bodreći se na zajednički istup na 
saboru ili na zajednički otpor. Vremenom se ovaj saobraćaj raširio 
i na ugarske županije, a upravo na njihovoj složnoj tvrdokornosti 
fvis inertiae) slomilo se sve nastojanje cara Josipa II. 

Sudbenost bijaše u to doba još uvijek veoma primitivna sve 

dok je vrhovnim sucem bio sabor ili protonotar, jer kako u XVIII. 
vijeku često nije ban boravio u Hrvatskoj, a protonotar obično još 
obavljao i službu podžupana, moralo je sve zapinjati. Stoga su sta- 
leži uzeli kratiti protonotaru, da obavlja još i koju drugu službu, a 
onda odrediše, da se banski sud ima sastajati svake treće godine na 
dvadeset dana. Sve je to bilo razlogom, da je kralj Karlo III. godine 
1723. predložio na požunskom saboru, da se u Hrvatskoj uredi za- 
sebni banski sud sa sjedištem u Zagrebu, koji će izvršavati ju- 
risdikciju za čitav opseg kraljevstva. Hrvatski su staleži na to pristali, 
a onda su odredili sudbeni postupak toga suda, kojega su se članovi 
imali birati u saboru na tri godine. Ali sada je nastala raspra između 
hrvatskoga sabora i kralja, tko da imenuje suce, dok konačno sabor 
ne popusti, našto kralj 1725. imenova članove banskoga stola 
(tabula banalis), kako se taj sud zvao. Predsjednikom imenovan je 
tada zagrebački biskup Juraj Branjug, da se u slučaju, kad bana 
ne bi bilo u Hrvatskoj, može suditi." Kasnije bio je predsjednikom 
vazda samo ban ili njegov zamjenik, a uza nj bilo je osam prisjed- 
nika (assessores) uz neke niže činovnike, 


Porezi i daće bijahu i u ovo doba iste kao početkom XVI. vi- 
jeka, naime u prvom redu dica ili contributio regia, koja 
se samo kralju davala u pomoć, pa j€ stoga plemstvo nije plaćalo, 
budući da je ono lično polazilo u rat. Kontribuciju votirao je kralju 
kroz sve vrijeme do Josipa II. samo hrvatski sabor, a iznosila je 
stalno još od vremena Vladislava I]. (od 1492.) polovicu one svote od 
porezne jedinice (porta), koja se imala plaćati zaključkom ugarskoga sa- 
bora u Ugarskoj (media dica). Kontribuciju ubirali su po županijama zagre- 
bačkoj, križevačkoj i varaždinskoj napose izabrani ubirači (dicatores), 
koji su radili pod nadzorom vrhovnoga zemaljskoga blagajnika (exactor 
regni), imenovana od kralja, ali između domaćega plemstva. Sabrani 
je novac onda odaslan u Požun ugarskoj komori. Kako su se njime 
imale podmiriti vojničke i druge obrambene potrebe u Hrvatskoj, 
često se zgađalo, da je neka svota predana po kraljevskom nalogu 
izravno banu. Tri slavonske županije plaćale su (od 1751.) poput 
ugarskih čitavu svotu, dakle ne polovicu, te su u tom bile pod 
vrhovnim nadzorom ugarskoga sabora i ugarske vlade. Porez za 
domaće potrebe bješe dimnica (pecuniae fumales), koju je hrvatski 
sabor po svojoj uviđavnosti i potrebi određivao izabravši za to svoga 


! Ban grof Ivan Palffy (1704—1732) nije gotovo nikad boravio u Hrvatskoj. 

zasebnoga blagajnika, a plaćali su je i plemići i kmetovi od ,sesije“ 
(to jest 24 jutra oranice i 8 jutara livade); obično su četiri sesije či- 
nile jedan ,fumus". Račun o ubranom porezu polagao je blagajnik 
saboru, dok se onaj o ubranoj kontribuciji podastirao ugarskoj ko- 
mori. Kr. slob. gradovi plaćali su mjesto kontribucije taksu, koju im 
je izravno određivao kralj po savjetu ugarske komore; no često ju 
je snizio, ako se pokazalo, da je previsoko odmjerena. Dalji kra- 
ljevski prihod bila je tridesetnica (tricesima, madž. harminczad, 
otale harmica), koju su trgovci plaćali za unesenu robu. Glavni sla- 
vonski tridesetničarski uredi bijahu u Nedelišću u Međumurju i u 
Zagrebu. I tridesetnica često se upotrebljavala za podmirenje voj- 
ničkih potreba u Hrvatskoj, a onda je imao o tom položiti zemaljski 
blagajnik račun hrvatskomu saboru. U Vojnoj Krajini nije nitko plaćao 
poreza, jer su svi vršili vojnu službu, a baš u tome se u srednjem vi- 
jeku, pa i docnije, i sastojala bitnost oprosta od plaćanja poreza. 

Vojska. Uza sve uređenje Vojne Krajine, kojom biše znatno 
okrnjena hrvatska prava, ipak je i u to doba u vojničkim poslovima 
banske Hrvatske ostao glavni faktor hrvatski sabor s banom. Već 
1537. i 1538. stvoriše slavonski sabori u Križevcima važnih zaključaka 
o obrani domovine odredivši, da velikaši i plemići imadu na noge 
podići izvjestan broj konjanikA i pješaka te se pobrinuti za kola, koja 
će za vojskom voziti hranu. Osim toga brinuo se sabor i za utvrde 
i za gradove određujući za njihovo uzdržavanje besplatni kmetski rad 
i potrebni porez. Godine 1558. stavio je Ferdinand 1. hrvatskomu 
saboru (17. jula u Steničnjaku) prijedlog, da staleži dadu razvaliti 
neke manje utvrde oko Zrinja, ne bi li se tako prištedilo na vojničkoj 
posadi. Ali hrvatski staleži nijesu htjeli da na to pristanu tražeći 
uporno od kralja, da te gradove opskrbi vojskom, jer bi se padom 
njihovim samo uvećala turska pogibao za Hrvatsku. Poslije toga nikad 
se više nije sastao zasebni hrvatski sabor. Briga staleža i bana oko 
hrvatske banske vojske irajala je i dalje, kako jasno pokazuje za- 
konski članak stvoren 1659. na požunskom saboru, kojim se određuje, 
da se kraljevina Hrvatska i Slavonija imadu u obrani domovine i 
dalje držati raznih zakonskih članaka stvorenih na hrvatskom saboru, 
a naročito onih, koji određuju, kad neprijatelj provali u zemlju većom 
silom, da moraju svi velikaši, plemići 1 drugi državljani na zapovijed 
banovu listom ustati na oružje i skupiti se pod zastavu kraljevsku i 
bansku. Pored toga još su oni dužni da prema imutku oboružaju 
izvjesni broj svojih kmetova, u velikoj nuždi i trećinu njih. Od 

ove dužnosti opće insurekcije nije nitko oslobođen, 
pače u velikoj će potrebi njima u pomoć doći, nakon  spora- 
zuma između krajiških generala i bana, i krajiške čete. U ovako. 
punoj samostalnosti u vojničkim poslovima ostade Hrvatska i po- 
slje 1715., kad je na požunskom saboru uvedena zakonskim 
člankom stalna vojska, podijeljena u regimente, jer je u Hrvat- 
skoj i nadalje ostao na snazi sistem insurekcije, to jest banska 
vojska. Pače Marija Terezija napose je (16. januara 1750.) ponovo 
potvrdila davno pravo, da Hrvatska sebi bira na saboru zemaljskoga. 
kapetana i potkapetana kao vojvode domaćih četa, samo je izrazila 
želju, da se za kapetana bira ban. Tako je ostalo u bitnosti i poslije 
Josipa IL, jer je požunski sabor 1808. stvorio zakon, kojim je po- 
tvrđeno ovo drevno pravo, a ban je ostao sve do 1867. podjedno i 
vrhovni zapovjednik hrvatskih četa. No pored insurekcije davala je 
Hrvatska kralju i novake za stalnu kraljevsku vojsku. Te je novake 
vazda votirao samo hrvatski sabor, pače kad je Marija Terezija od 
sabora zatražila novih momaka (1758. i 1759.), on joj je oba puta. 
votirao manji broj od onoga, koji je tražila. I u banskoj Krajini (pe- 
trinjska i glinska regimenta) vršio je ban vrhovnu upravu još i onda, 
kad je ona utjelovljena ostaloj Krajini. Marija Terezija je naime izja- 
vila (1750), da tom Krajinom ima i nadalje da upravlja ban, koji će 
imenovati sve časnike osim pukovnika, a toga će ona imenovati samo 
po banovu prijedlogu. I u doba cara Josipa provedene su neke re- 
forme u Hrvatskoj. Do toga je naime vremena bila u Zagrebu smješ- 
tena samo uprava banske Krajine, no 1783. prenio je Josip I[. vrhovno 
zapovjedništvo slavonske Krajine iz Koprivnice, kuda se ono prese- 
lilo iz Varaždina, u Zagreb te ga je združio s vrhovnom komandom 
banske Krajine. Tri godine iza toga, u augustu 1786., preselio je car 
još i vrhovno zapovjedništvo hrvatske Krajine iz Karlovca u Zagreb, 
sjedinivši na taj način u jednu generalkomandu (u bivšem 
isusovačkom samostanu) sva tri krajiška generalata u hrvatskoj ' 
zemlji. Budući da tadanji ban-komisar, grof Franjo Balassa, nije bio: 
vojnik, povjereno je vođenje ove generalkomande feldmaršallajtnantu 
barunu Josipu Nikoli de Vins (r 1798.). S njime je došlo dakako u 
Zagreb i mnoštvo nižih časnika, a ti su potom sa svojim obiteljima 
najviše pridonijeli, da je njemački jezik u društvu zagrebačkom uhvatio: 
čvrsta korijena. 

Gradovi. Kroz sve vrijeme sve do pod kraj XVI. vijeka živjelE 
su kr. slob. gradovi u duhu svojih privilegija iz XIII. vijeka. Uz 

gradskoga starješinu ili suca (maior villae, iudex civitatis, hrv. vesnik, 
rihtar) birali su građani između sebe još osam (u Zagrebu) ili dva- 
naest (u Varaždinu) prisežnika (iurati, iurati cives), koji su sa sucem 
vršili sudačke i upravne poslove. Taj se izbor redovito ponavljao 
svake godine, i to u Zagrebu (na Gradcu) na Blaževo (3. febr.), 
u Varaždinu prve nedjelje iza Martinja (11. nov.), a drugdje obično 
na Đurđevo (24. apr.). Konačno je građanstvo biralo svake godine 
još i vijećnike ili zastupnike (consiliarii, viri communes) njih po 20 
ili 24. Ovi zastupnici zajedno s prisežnicima i ,varoškim sucem" 
činili su ,varoško" vijeće, koje je davalo odredbe i vodilo svu 
gradsku upravu. Međutim početkom XVII. vijeka nastade u gradskoj 
upravi i u Ugarskoj i u Hrvatskoj (Slavoniji) bitna promjena. Tako 
je grad Zagreb 1609. prihvatio pobudom bivšega bana Tome Frdo- 
dyja, a onda kraljevskoga tavernika, novi statut, kojemu je bila 
poglavita ustanova, da se odsada bira mjesto prisežnika dvanaest 
senatora između odličnijih građana, koji će svoju čast vršiti do- 
životno ili bar dok mogu. Suca birat će općina i dalje, ali samo jed- 
noga od onih 12 senatora. Na taj se način uzeše stvarati neke gra- 
đanske privilegirane i odličnije porodice, u kojih je ruke dospjela 
uprava često prelazeći od oca na sina. U prvi se kraj protiv ovoga 
novoga reda podiže zagrebačko građanstvo, pa je došlo i do krvavih 
sukoba, no statut ne samo da je ostao na snazi, već je ubrzo nekim 
reformama dopunjen i pooštren. Trajao je sve do godine 1850., kad 
je patentom cara Franje Josipa I. združen sav grad, naime Gradec 
i Kaptol s predgradem, u jedno upravno tijelo grad Zagreb, kojemu 
stade na čelo mačelnik, kojega bira svake treće godine gradsko 
zastupstvo. 

Trgovina i obrt bijahu u doba turske prevlasti veoma slabi, a 
prirod žita i stoke jedva je dotjecao za domaće potrebe. Trgovalo 
se s austrijskim nasljednim zemljama i s habsburškom Ugarskom. 
Poslije izgona Turaka obrati veliku pažnju procvatu trgovine kralj 
Karlo III. u svim svojim zemljama. Sada bješe izgrađena (1726) po 
njemu prozvana Karolinska cesta od Karlovca do Bakra i Rijeke, a 
uz cestu su naseljeni Hrvati, Kranjci i Česi. Docnije je izgradena 
cesta iz Karlovca u Senj (1770) po savjetu cara Josipa Il., pa otale 
joj i ime Jozefinska. Tako postade Karlovac jedan od prvih trgo- 
vačkih gradova u Hrvatskoj posredujući promet između primorja i 
unutrašnjosti. Sve do Karlovačkoga i Požarevačkoga mira nije moglo 
ni govora da bude o trgovini u Slavoniji. Prostrana i dračeim ohrasla, 

tek tamo amo od nužde obradena polja sterahu se od Lonje do Ze- 
muna. No ni mirna vremena ne mogoše u prvi kraj mnogo pomoći, 
a najveću štetu činile su česte poplave, naročito u Posavini i oko 
Vuke, Tek osnutkom slavonskih županija krenulo je gospodarstvo na 
bolje, pa se počelo trgovati žitom, koje se izvozilo, ponajviše po 
rijekama (u dereglijama), ća u Italiju preko Siska i Karlovca, i u 
Njemačku Dunavom. Znatan prihod imali su slavonski vlastelini od 
krzna mnogobrojne divljači, a Osijek bijaše za to glavno tržište. Na- 
dalje su i guste šume i prašume davale izobilje građevnoga drva, 
koje se nadaleko izvozilo. Obrt bijaše — uz domaći seljački! — sav 
usredotočen po gradovima u Hrvatskoj i Slavoniji, a bavili su se 
njime ponajviše doseljeni Nijemci, naročito u Slavoniji. Oko 1761. 
započelo se gojiti i svilarstvo, ali je ono bilo ograničeno najviše na 
neke velikaške spahiluke. 

Školstvo. Sve do Marije Terezije bilo je školstvo veoma slabo, 
a jedino neki samostani i biskupska sjemeništa vodili su brigu oko 
naobrazbe mladeži, u prvom redu svećeničkoga podmlatka. Prvi viši 
zavod, gimnaziju, osnovali su za sebe Pa vlini u Lepoglavi (oko 
1503.), koju su 1583. otvorili i svjetovnjacima. Docnije imali su Pa- 
vlini u Lepoglavi svoju filozofiju (1656), a doskora i teologiju (1683), 
pače oni su podjeljivali čast doktora (tako 1674, prvi doktor filozofije, 
a 1715. teologije). Teologiju učili su kod njih samo njihovi pitomci, 
dok su filozofiju polazili i sinovi susjednih zagorskih plemića. Za 
hrvatsku su nastavu zaslužni i Isusovci, koji su u maju 1607. otvo- 
rili u Zagrebu tik do crkve sv, Katarine i u susjednom samostanu 
Dominikanaca javnu gimnaziju za svjetovnjake, koja je već 1609. 
brojila 260 učenika, a 1614. njih 330. Kao nastavak gimnazije (sa šest 
razreda) otvorena je kasnije (1662) filozolija s tri tečaja (logika, fizika 
i metafizika), svaki sa jednim profesorom. Tako se od gimnazije raz- 
vila akademija znanosti, kojoj je kralj Leopold I. podijelio 
(23. sept. 1669.) privilegije bečkoga sveučilišta, a to je onda prihvatio 
i hrvatski sabor (3. nov. 1671.). Leopold podijeli ovoj akademiji ovlast, 
da njezin rektor i profesori mogu one, koji će položiti stroge ispite, 
promovirati na doktore. Ali iz nama još danas nepoznatih razloga 
ovaj privilegij kraljev nije nikad stupio na snagu. Podjedno je vre- 
menom podignut i teološki fakultet u toj akademiji, a počelo se pre- 
davati najprije kanonsko pravo (1727), a onda u tri tečaja čitava 
teologija (1746). Po raspustu reda (1773) dospješe gimnazija i akade- 
mija u državne ruke, a onda bi teološki fakultet sjedinjen s biskup- 

skim sjemeništem zagrebačkim. Osim u Zagrebu Isusovci su još po- 
digli gimnazije u Požegi (1698—1773), Varaždinu (1678—1773) i Osijeku 
(1766—1773). Sva ta učilišta tadanje Hrvatske bila su podignuta po- 
glavito potporom i legatima mnogobrojne duhovne i svjetovne hrvatske 
gospode. Od Isusovaca preuzeše gimnazije neko vrijeme Pavlini, a 
onda po raspustu reda (1783) Franjevci. Pučke škole, rastresene 
po zemlji, bile su također pod okriljem svećenstva, navlaš župnika. 
One su se služile knjigama štampanim na kajkavskom narječju u 
Zagrebu i Varaždinu. Školstvo je najbolje cvalo, dok je bilo u rukama 
Isusovaca i Pavlina, ali po dokinuću ovih redova spade na niske 
grane. 


Ni u isusovačkoj ni u pavlinskoj akademiji nijesu se predavali 
pravni nauci. Stoga su hrvatski mladići polazili sveučilišta u 
Ugarskoj, Beču, Gracu, Bologni, Padui i Krakovu. Tek 1769. osnovana 
bi odredbom Marije Terezije i nastojanjem kraljevskoga vijeća prva 
javna škola ,za političke i kameralne nauke" (studium politicum — 
camerale) sa sjedištem u Varaždinu, jer su tada ondje stolovali ban 
i hrvatska vlada,a snjemačkim nastavnim jezikom (1770—1773). 
Međutim preseli se ova škola 1773. u Zagreb, gdje joj je u isuso- 
vačkoj akademiji određena posebna dvorana. Kad je Marija Terezija 
1776. osnovala zagrebačko školsko okružje (districtus studiorum Za- 
grabiensis), pod koje je podvrgla čitavo školstvo u građanskoj Hrvatskoj 
i Slavoniji s vrhovnim ravnateljem na čelu (superior regius studiorum 
et scholarum director), onda je osnovana i kraljevska akade- 
mija zajedno s glavnom gimnazijom u Zagrebu. Ova akademija 
bješe od sada do 1850. jedini viši zavod u Hrvatskoj i Slavoniji 
obuhvatajući tri fakulteta: bogoslovni (koji i dalje ostade pod krovom 
biskupskoga sjemeništa), pravoslovni i mudroslovni. Kad je onda 
1850. dokinut mudroslovni fakultet, jer su njegovi nauci preneseni u 
VII. i VIIL razred reorganizirane gimnazije, preostade jedini pravo- 
slovni kao ,Kr. pravoslovna akademija"“.' Tek 1874. otvoreno je onda 
današnje hrvatsko sveučilište. 


Da je u to doba procvala hrvatska literatura i u Dalmaciji i u 
banskoj Hrvatskoj i Slavoniji pa i u samoj turskoj Bosni, sve je to 
poznato iz povijesti hrvatske književnosti, a ovdje ćemo samo nagla- 
siti, da baš u tomu imamo jasan znak većega kulturnoga stepena, ali 


' Teološki je fakultet dokinuo još car Josip I[., a poslije je ograničen na 
biskupsko sjemenište. 

i sve to jače narodne svijesti. Viši stepen materijalne kulture poka- 
zuje i procvat znanosti i umjetnosti, kojih su sve grane imale i 
odličnih svojih zastupnika u narodu hrvatskom, naročito graditeljstvo, 
kiparstvo 1 slikarstvo. 


Mletačka Dalmacija 
(1420 —1797). 


Teritorijalne promjene. Ime i pojam današnje Dalmacije u naj- 
tješnoj je svezi s mletačkim vladanjem, jer kakogod se ono širilo na 
obali Jadranskoga mora i po unutrašnjosti (Zagorju), tako se proširi- 
valo i ime Dalmacija. Izuzetak od toga čini teritorij republike 
dubrovačke od Stona do ulaza u Boku Kotorsku, koja se zvala mle- 
tačka Albanija (Albania Veneta). Baš za to, da Mleci i Dubrovnik 
ne budu susjedi, izradi republika dubrovačka kod sklapanja Požare- 
vačkoga mira (1718), da je Turskoj tom prigodom ustupljen uzan 
komad zemljišta uz sjevernu i južnu granicu njezinu, a to su Klek 
na sjeveru, a Sutorina na jugu. Time se Hercegovina pružila na 
dva mjesta do mora, a tako onda ostade sve do danas. Godine 1420, 
imala je Venecija u svojoj vlasti sve primorske gradove i otoke 
(acquisto vecchio), a docnije stekla je mirom Karlovačkim (acquisto 
nuovo) i Požarevačkim (acquisto nuovissimo) svu zemlju današnjega 
opsega Dalmacije od Velebita i Dinare do rijeke Neretve (ili Kleka) 
i Boku Kotorsku. U toj su zemlji.i sada najbrojnije žiteljstvo bili 
Hrvati, navlaš na otocima i po kopnu izuzevši primorske gradove 
Zadar, Trogir i Spljet i one po otocima Rab, Osor, Starigrad, gdje: 
ima mnogo Talijana plemića i građana, kojr se tude naseliše po- 
najviše za mletačkoga mnogovjekog vladanja. Uz Hrvate i Talijane 
ističu se joši Srbi, naseljeni poglavito u porječju Krke od Knina 
do Skradina u doba turskoga gospodstva. Godine 1726. doseliše se 
neke arbanaške porodice iz skadarske okolice u mjesto Arbanasi 


(Borgo Erizzo) kod Zadra. 


Uprava. Dalmatinska je uprava bila u rukama nekolicine mle- 
tačkih činovnika, kojima bijaše na čelu providur (proveditore ge- 
nerale), koji se svake treće godine mijenjao. Za ovu se službu na- 
tjecalo mletačko plemstvo, jer je bila časna i unosna. Providur je 
vladao poput nezavisna vladara imajući dvor u Zadru, sjajnu tjelesnu 
stražu i odijelo nalik na duždevo. Kad bi ga dalmatinski seljaci sre- 
tali, padali bi iz počitanja pred njime na koljena. Vlast bješe mu 

neograničena, a podjedno bijaše on i posljednja molba za sud, finan- 
cije, vojsku, pače i crkvu. Kako je narod hrvatski zvao dužda mle- 
tačkoga principom, rado je nazivao mletačku Dalmaciju izmedu 
Velebita, Dinare, Neretve i mora Principovinom. 

Mletačka Dalmacija bijaše podijeljena na okružja (distretto), 
kojima stajaše na čelu od providura imenovani kn ez (conte). Knezu 
uz bok stoje dva činovnika, kancelar (cancelliere) za sudbene 
poslove i camerlingo za financijalne. Inače bješe mletačko 
činovništo malobrojno i tako slabo plaćeno, da je bilo prisiljeno 
od sabranoga poreza i drugih javnih daća uzimati na štetu mle- 
tačke republike. Tako je kancelar imao na godinu 60 for., a tro- 
šio je 4000 for. Međutim porezi nijesu bili preveliki, jer republika 
gospodarica nije htjela da raspiruje nezadovoljstva u teško stečenoj 
Dalmaciji. Plaćali su ih jedino seljaci, jer su plemići i građani i ovdje 
bili oprošteni ne samo od svakoga poreza, nego i od svih daća. Svaka 
gradska općina imala je i posebni svoj statut, tako da u tom 
nema jedinstvenosti u Dalmaciji. Isto su se tako razilazili utezi i 
i mjere od mjesta do mjesta. Upravu općinsku podijeliše plemići i 
građani, koji su se skupljali na skupštine, gdje se raspravljalo o 
općinskim poslovima. U nekim su se općinama sastajali samo plemići 
na skupštine, a u nekim imali su i građani svoje zasebne skupštine. 
Civilne i kriminalne poslove vodio je gradski (općinski) knez, a po- 
licajne vršili su veliki i mali suci. Seljaci su se sastajali u brato v- 
štinama u skupove, na kojima su raspravljali o svojim potrebama. 
Inače bio je svakomu selu na čelu za civilne i vojničke poslove 
glavar zvan harambaša. Za vrijeme mira činili su seljaci neke 
čete, a zvali su se panduri. Dužnost im je bila paziti na kretanje 
pograničnih bosanskih Turaka, a kod kuće bdjeti nad sigurnošću. 
Svako je okružje imalo tada svoga pukovnika, a uza nj kao 
niže časnike serdare i harambaše. Otočani služili su jedino 
u mletačkoj mornarici. Vojnici dalmatinski zvali su se u Veneciji 
Schiavoni, a znalo ih je biti do 60.000 momaka, mahom do- 
brovoljaca. Talijanski jezik gospodovao je samo u gradovima dajući 
im sasvim talijanski tip, a inače je sve bilo hrvatsko. 

Trgovina bila je sva u rukama mletačkim, tako da se osim 
vina sva roba, što se izvozila iz Dalmacije, morala najprije dovažati 
u Veneciju, a tek onda dalje; isto tako morala je Dalmacija sve 
svoje potrebe dobavljati iz Venecije. Valjanih cesta nije bilo za cije- 
log mletačkog vladanja, a isto tako nije mletačka vlada nikakih 

škola podizala, pače ona je u tom smetala i samomu kleru, kad je 
htio da pomogne toj narodnoj potrebi. 

Crkvene prilike. Katolički kler bijaše u to doba u Dalmaciji 
veoma brojan, a pripadao je dvjema nadbiskupijama: zadarskoj i 
spljetskoj, podijeljen na deset biskupija, od kojih su neke bile veoma 
malene, kao osorska, pod kojom su bile četiri župe s 6.000 duša. 
Pored svjetskoga se klera ističu još požrtvovni i u narodu osobito 
ugledni Franjevci s brojnim samostanima, naročito na otočiću Visovcu 
u rijeci Krki, pa u Kninu i Sinju. Za turskoga vladanja naselilo se 
u Dalmaciji i grčko-istočnih Srba, koji bjehu u to doba podvrgnuti 
dabro-bosanskomu metropoliti u Sarajevu. Ali kad Mlečani proširiše 
svoju vlast u zemlji, podložiše pripadnike grčko-istočne crkve ona- 
mošnjim katoličkim biskupima, koji su i njihove parohije službeno 
pregledavali, svećenike njihove redili i namještavali. U to doba pri- 
padnici grčko-istočne crkve polaze katoličke crkve, a i katolički ih 
svećenici sahranjivahu. Tek polovicom XVIII. vijeka bi im dopušteno 
sagraditi koju crkvu po svomu obredu. Pored svega toga ipak se 
održa nekako manastir Arhanđelovac na Krki, središte Srba u sje- 
vernoj Dalmaciji, i episkopija u Kotoru u južnoj. Na teritoriju repu- 
blike dubrovačke uopće nestade sasvim pripadnika crkve grčko- 
istočne, jer ih njezina vlada nije htjela trpjeti. Tako je ostalo sve 
do pada mletačke republike (1797). Tek za francuske vladavine i 
njezine baštinice austrijske biše uređeni crkveni odnosi pripadnika 
grčko-istočne crkve u Dalmaciji. 

Kronološki pregled događaja trećega doba. 


Godina 


1527. 


poč. 1528. 
1537. 


1573. 
1579. 
1593. 


1671. 


1690. 


1712. 


1745. 
1751. 
1767. 


1776. 
1779. 


Hrvatska 


1. jan. Hrvati izabraše Ferdinanda 
svojim kraljem na Cetinu, a 
6. jan. Hrvati u Slavoniji Ivana 
Zapoljskoga. 

Pad Jajca i Banjaluke. 

Pad Požege i Klisa. Poraz Katzia- 
nerov kod Gorjana, 


Seljačka buna. 
Osnutak Karlovca. 
Bitka kod Siska. 


Smrt Petra Zrinskoga i Frana 
Krste Frankopana u Wiener- 
Neustadtu. 


Doseljenje Srba u Srijem. 


Hrvatska Pragmatička sankcija. 


Obnovljenje i utjelovljenje Sla- 
vonije Hrvatskoj. 

Osnovana srpska patrijaršija u 
Karlovcima. 

Osnutak hrv. kraljevskoga vijeća. 

Rijeka povraćena Hrvatskoj. 

Hrvatsko kraljevsko vijeće do- 
kinuto. 


Ostale zemlje 


1526. 11. nov. Ugri okruniše Ivana 
Zapoliskoga kraljem. 

1526. 16. dec. Ugri izabraše Fer- 
dinanda kraljem. 

1529. Turci pod Bečom (prvi put). 

1532. Nikola Jurišić u Kisegu. 

1538. Veliko-Varadinski mir. 

1541. Ugarska razdijeljena u tri 
dijela. 

1566. Nikola Zrinski u Sigetu. 


1606. Bečki i Žitvatoročki mir. 

1618.—1648. Tridesetgodišnji rat. 

1664. Bitka kod sv. Gottharda i 
Vašvarski mir, 


1683. Turci pod Bečom (drugi 
put). 

1687. Požunski sabor: kuća Habs- 
burška postaje u Ugarskoj i 
Hrvatskoj nasljedna po primo- 
genituri. 


1699, Karlovački mir. 

1713. Karlo III. proglašuje Prag- 
matičku sankciju. 

1718. Požarevački mir. 

1722. Ugarska Pragmatička sank- 
cija. 


1756.—1763. Sedmogodišnji rat. 


1781. Patent o toleranciji. 


| 1785. Dokinuće kmetstva. 


Četvrto doba 


od 1790. do danas. 


Kraljevi iz kuće Habsburško-Lotarinške, 


I. 
Leopold II. 


(1790—1792). 


ladanje Marije Terezije, a još više cara Josipa Il., zamašne 
su epohe, u kojima se odvaja od feudalne moderna Habs- 
burška inonarkija. Teorije o ,prosvijetljenom apsolutizmu“, 
kojima bješe car Josip tako gorljivim apostolom, bile su 
uzrokom onom političkom i narodnom pokretu, koji postade osnov- 
nom idejom, što je odsada dalje zanosila sve zemlje i narode od 
Krkonoša do Save i mora, pa od Alpa do donjega Dunava i Karpata. 


Leopold II. Cara Josipa II, koji nije ostavio djece, naslijedi na 
prijestolju mlađi brat Leopold II. (1790—1792), još od godine 
1765. veliki vojvoda Toskanski, a na dobru glasu kao vladar mudar 
i zauzet za dobrobit narodnu. Premda je i on bio racionalist i slo- 
bodoumnik (otale općeno zvan ,filozof") i provodio u Toskani znatne 
državne i crkvene reforme, ipak se kod toga nije mašao one silovi- 
tosti, brzine i samovolje kao Josip II. u svojoj državi, već je sve to 
činio u sporazumu sa svojim podanicima i glavnim im predstavni- 
cima. Vladanje samo u Habsburškoj monarkiji preuze u vrlo teškim 
prilikama : baštinio je od brata Josipa u jednu ruku nedogledan rat 
s Turskom, a u drugu teško ogorčenje novih podanika, naročito 
Madžara i Hrvata. Stoga mu je bila prije svega poglavita briga, da 
državu svoju spase od sudbonosnih kriza. 

Saziv sabora u Budim. Još iz Firence poručio je Madžarima i 
Hrvatima, da će svoje vladanje započeti sazivom sabora i krunisa- 

njem, a tek što stiže u Beč, odmah treći dan (14. marta 1790.) izdade 
na njih proglas, u kojem im objavi, da je po smrti bratovoj primio 
prijesto_ ugarsko-hrvatski na osnovi zak. čl. 1. ill. od 1723. (naime 
ugarsko-hrvatske Pragmatičke sankcije) i da će staleže ostaviti u 
njihovim pravima i sloboštinama, što im daju ustav i zakoni; poradi 
toga potvrđuje Josipov proglas (od 28. januara 1790.) uz dodatak, 
da će o onim reformama, kojih car nije povukao (a to su edikt o 
toleranciji i onaj o dokinuću kmetstva), saslušati mnijenje sabora, 
koji sazva nekoliko dana docnije (29. marta) za 6. juna u Budim sa 
zadatkom, da izabere palatina, sastavi kraljevsku inauguralnu di- 
plomu, primi kraljevsku prisegu i ovrši svečano krunisanje. Uporedo 
s nastojanjem oko primirenja Ugarske i Hrvatske teče i diplomatsko 
djelovanje Leopoldovo, da dođe do mira s Turskom, jer unatoč 
pobjedama Laudonovim i osvojenju Beograda i Smedereva nije bilo 
nade u trajni uspjeh, budući da je takmica Pruska ponudila sul- 
tanu Selimu II[. navalni savez, pače na proljeće 1790. stajaše njezina 
vojska tik austrijske granice. To držanje snažne Pruske prisili 
Leopolda na prihvat konvencije utanačene u Reichenbachu (u pru- 
skoj Šleskoj): Leopold se obavezao, da će odmah s Turskom sklo- 
piti primirje i prekinuti savez s Rusijom, a Friedrich Wilhelm II. 
posredovati sastanak mirovnoga kongresa. 


Poruka Leopoldova primirila je doduše Madžare i Hrvate, no 
uza sve to ogorčenosti protiv netom minuloga samovoljnog vladanja 
Josipova nije nestalo, pače vijest o carevoj smrti pozdravljena bi 
velikim ushitom, jer se u prvi kraj općenito držalo, kao da je sada 
nestalo svake pogibli po ugarski i hrvatski ustav. Karakteristična je 
u tom obziru izjava hrvatskoga velikaša baruna Ignjata Magda- 
lenića, koji reče, da je neustavnim vladanjem Josipovim utrnula 
zakonska moć Pragmatičke sankcije od 1722. i time prekinuta veza 
između dinastije i naroda (filum interruptum successionis), 
pa tako da su Ugri i Hrvati u pravu, da sebi biraju novu dinastiju' ili 


! U tom je obziru veoma značajna brošira, što ju je napisao pod svojim 
imenom tadanji peštanski sveučilišni profesor Karlo Koppi: ,Jus electionis 
quondam ab Hungaris exercitum. Historia stirpis Arpadianae. Vicennae (s. d.)“. Na 
kraju predgovora datirana je ovim riječima: ,Scribebam Pestini in ipso comitiorum 
sollemni aditu 6. juni 1790.". U toj brošuri dokazuje Koppi, da francuska porodica 
vojvoda Crouy (familia ducum Croviacorum) izravno polječe od Arpadovaca, i 
to tobože od kralja Stjepana IV. (1163—1165) ili njegova (inače u vjerodostojnim 
historijskim izvorima nepoznata) sina Marka. 

da utvrde s Leopoldom novi ugovor i novu inauguralnu diplomu, u 
kojoj će biti ustav i suverenost države, kao i prava staleža jasnije i 
izrazitije istaknuta negoli dosada. No mnogo je znatnija od ovoga 
časovitoga i pojedinačkoga državnopravnog domišljanja nenadana 
krepka provala narodnoga osjećaja i kod Madžara i kod 
Hrvata. ,Madžarsko (i hrvatsko) plemstvo obuze ujedared neka pa- 
triotska vrtoglavica, pa su svi htjeli da budu patrioti, — kaže su- 
vremeni Hrvat grof Adam Oršić — dali su sebi krojiti haljine 
po staromadžarskom načinu, a i žene uzeše oblačiti odijela madžar- 
skoga kroja s krznom, a na glavu staviše čako; nitko ne htjede da 
inače govori negoli madžarski, a u Hrvatskoj hrvatski“. Oni 
su dakle protiv carevih političkih novotarija potražili oslona u starim 
uspomenama ugarsko-hrvatske državne nezavisnosti, a protiv germa- 
nizacije u preporodu narodnosti i narodnoga jezika. Međutim Ma- 
džari su išli mnogo dalje od Hrvata: već sada su smatrali najjačim 
štitom protiv eventualnih ponovnih pokušaja germanizacije samostalnu 
madžarsku državu sa čistim madžarskim narodnim obilježjem. Kao 
što ima samo jedan Bog i jedan kralj, govorahu, tako treba da bude 
sama jedna država, jedan narod i jedan jezik od Karpata do Adrije, 
— to bijaše politička ideja Madžara u to doba, a takovom ostade za- 
pravo u bitnosti sve do danas. Madžari su dakle posve poprimili 
ideju cara Josipa Il.; oni su samo zamijenili jedinstvenu Austriju 
jedinstvenom  Madžarskom, a njemački jezik madžarskim. Hrvati 
su opet prihvaćali doduše misao o samostalnoj ugarsko-hrvatskoj 
državnoj zajednici, ali ono traženo jamstvo nalazili su u ,stoljećima 
posvećenom" latinskom jeziku, koji im je i jednima i drugima 
već odavna bio drugim materinjim. 

Hrvatski sabor od 1790. Pod utjecajem ovakih političkih po- 
gleda sastade se iza petgodišnje stanke velika skupština županije 
zagrebačke (2. marta) i upravi na ugarsko namjesničko vijeće pred- 
stavku s molbom, da se sazove hrvatski sabor, koji će izabrati 
protonotara, onda da se imenuje ban, za koju je čast preporučila 
6rofa Ivana Erdčdyja. Na slijedeću skupštinu, 15. aprila, došao je i 
veliki župan zagrebački Nikola Škrlec vrativši se iz Ugarske. 
Obavivši restauraciju županijskoga činovništva izreče vrlo značajan 
$ovor. Ponajprije sjeti plemstvo nemilih događaja prošlih godina, 
naime, kako je ukinuta čast velikožupanska, pogaženi bili zakoni, 
uvedene tuđinske uredbe i ,egzotičan jezik"; no podjedno istaknu, 
da se zapravo takove težnje egzekutivne vlasti pokazaše već od 

vremena Karla IIl., tako da se stvorio pravi sistem mimoilaženja 
vlasti legistativne ili sabora. ,Zato treba — reče — da se ne- 
razrešivom vezom sjedinimo s Ugarskom; onda ne 
će više vlastegzekutivna moći prelaziti svojih gra- 
nica." I odista, kad se malo zatim 12. maja sastao u Zagrebu hrvat- 
ski sabor pod predsjedanjem novoga bana grola Ivana Erdodyja 
(1790—1806), nakon što je Josipov komisar grof Franjo Balassa dao 
ostavku', zaključio je, da se ima za Ugarsku i Hrvatsku obrazovati 
zajednička vlada, koja će pomnjivo paziti i bdjeti, da se ništa 
ne zgodi, što bi bilo u protimbi s ustavom i zakonima Ugarske i 
Hrvatske ; a takav odnošaj između Ugarske i Hrvatske ima potrajati 
sve dotle, dok se natrag ne osvoje oni dijelovi Hrvatske, što ih sada 
drže Turci i Mlečani," tako da se uzmogne naći na okupu dovoljan 
broj županija za uređenje posebnoga političkoga dikasterija (vlade); 
sve dotle pak neka ovo šest županija“ prima naloge od ugarske 
vlade". Time su dakle Hrvati onaj neustavni čin Ma- 
rije Terezije od 1779. sami na svom saboru sank*ći: 
onirali. Pored toga zaključi hrvatski sabor još i to, da se daća za 
uzdržavanje vojske (contributio, dica), koja se ravno daje kralju, mora 
ubuduće raspraviti i prihvatiti, ali odjelito od ugarske ratne daće, 
jedino na ugarskom saboru i nigdje drugdje. 


Budimski sabor. S ovakvim zaključcima pošli su potom hrvat- 
ski poslanici na sabor u Budim; bili su to Nikola Škrlec za 
gornju (velikašku) kuću, a Adam Škrlec (sinovac Nikolin) i Fra- 
njo Bedeković za donju (zastupničku). U uputi, koju im dade 
hrvatski sabor, još im je naloženo, da se imadu u općenojavnim 


' Suvremeni grof Adam Oršić zabilježio je u svojim memoarima o odla- 
sku grofa Balasse iz Hrvatske ovako: ,Uber den Commissarius und Banus Balassa 
schrie man auch stark. Hitten nicht cinige bescheidene Mš&nncr die Jugend von 
Excessen abgehalten, so wirden sie selben gemisshandelt haben; 
darauf _ ging er auch davon, legte seine Charge nieder und kam nicht mehr“ (Ku- 
kuljević, Arkiv X, 262). 

? Pod tim su krajevima Hrvati tada razumijevali zapadni dio današnje Bosne 
od Vrbasa s Jajcem ili tada zvanu Tursku Hrvatsku, zapadnu Hercegovinu s Lju- 
buškim ili Tursku Dalmaciju, i mletačku Dalmaciju do Neretve. Dubrovnik postojaše 
još kao samostalna republika, a Boka Kotorska zvala se mletačka Albanija. Tek 
1815. protegnulo se ime Dalmacija još i na njih. 

* Zagrebačka (koja je tada obuhvatala poslije dokinuća severinske (1787) i 
Gorski kotar), križevačka, varaždinska, virovitička, požeška i srijemska, dakako 
bez Vojne Krajine u Posavini. 

poslovima pokorovati većini glasova, ali ipak tako, da time 
ne budu povrijeđena posebna prava kraljevine Hrvat- 
ske, dok su se u pitanju sljecanja gradanskoga prava protestanata 
u Hrvaiskoj imali strogo držati starih hrvatskih zakona, koji toga ne 
dopuštahu. 

Medutim budimski je sabor odmah pošao takim putem, kakovom 
se Hrvati nijesu nadali. Već u prvoj sjednici (11. juna) zapodjenuše 
madžarski zastupnici u donjoj kući raspravu o madžarskom jeziku 
idući za tim, da se njime ne samo raspravlja (što su oni većinom 
odmah i činili), već da se i vodi dnevnik saborski (diarium) 
kao original, dok bi latinsko izdanje bilo tek neautentični pri- 
jevod. Protiv toga podignu svoj glas oba hrvatska zastupnika, pače 
Bedeković izjavi privatno istoga dana, da ne može pristati 
uz madžarski jezik, ,jer je narod hrvatski isto tako korjenit kao i 
madžarski, a bila bi velika sramota, da vremenom izgubivši svoj 
(hrvatski) jezik prestane biti zasebnim narodom i postane slugom 
Madžara“.' Iza ponovne rasprave sjutradan donja kuća konačno za- 
ključi, da se ima uz madžarski tekst saborskoga dnevnika napose 
izdavati i latinski kao aulentičan prijevod, a oni, koji ne znadu 
madžarski, neka govore latinski. Poslije toga došlo je na red glavno 
pitanje ovoga sabora: krunisanje novoga kralja, a s time podjedno 
i rasprava o inauguralnoj diplomi, koju je trebalo sastaviti prije 
krunisanja. Većina je sabora htjela zavjernicu imati tako, da se u 
nju stavi sve ono, što bi moglo posve zajamčiti neodvisnost Ugarske, 
a relorme da se provedu u skladu sa staleškim privilegijima. Ras- 
prava se otegla punih šest nedjelja, a da sabor još uvijek nije pozvao 
Leopolda u svoju sredinu. No kralj je to naumice sve dosada do- 
puštao, želeći da se staleži najprije primire, a onda se riješi na 
odlučan istup. Dne 20. jula javi im preko ugarskoga kancelara, da 
nikako nije voljan prihvatiti nove diplome, već ili onu Karla III, 
ili onu Marije Terezije, a to je u svom pismenom odgovoru po- 
novio još i onoj saborskoj deputaciji, što je došla preda nj, da 
a pozove na krunisanje (2. augusta). Nato sabor odluči, da ima 
posebni odbor sastaviti kombiniranu diplomu od one Karla III. i one 
Marije Terezije, ali Leopold, da smekša staleže, dopusti sada južno- 
ugarskim i hrvatsko-slavonskim krajiškim Srbima crkveni sa- 


! Ove je riječi Bedeković kazao Madžaru Josipu Keresztesiju, koji 
ih je i zabilježio u svom dnevniku (Keresziesi, Magyarorszag polgari es egy- 
lazi kozeletebol a XVIII-dik szazad vegćn. Bdpst 1882, 255). 

bor, koji se sastao u Temišvaru (1. septembra). Na tom saboru 
zaključe sakupljeni Srbi na poticanje nekih prisutnih vojničkih 
ličnosti, da se Leopold zamoli, da im dade posebni srpski teritorij 
(Banat) kao vojvodinu a s despotom na čelu, posebnu 
srpsku dvorsku kancelariju u Beču, posebne srpske urede za rješavanje 
civilnih i crkvenih posala i posebni srpski sabor. Već 17. septembra 
odgovori Leopold Srbima, da je rado pripravan ispuniti im želje i 
da se raduje, što srpski sabor tako razborito vijeća; svakako 
će im u najskorije vrijeme urediti ,ilirsku" dvorsku kancelariju.! 


Međutim je budimski sabor nastavio svoja vijećanja i donio pri- 
jedlog, da se madžarski jezik postepeno uvede kao 
službeni u sve urede. Tomu se prijedlogu opriješe Hrvati, 
i to ne samo oni u donjoj kući, već i članovi gornje kuće, na čelu 
im ban grof Ivan Erd6dy i zagrebački biskup Maksimilijan Vrhovac. 
Ban izjavi, da će se na taj način oba kraljevstva zavaditi, jer jedno 
hoće da drugome nametne zakon, dok biskup Vrhovac naglasi, da 
je u jednoj državi, gdje imade više naroda, upravo nedostojno i ne- 
pravedno, kad jedan narod hoće da nametne drugomu svoj jezik; 
kad Madžari tako rade, onda im je pred očima jedino to, kako bi 
Hrvate uklonili od zajedničkih državnih posala, tako da uz- 
mognu ostati sami. Paralelno s debatom o madžarskom jeziku uze 
sabor u pretres i pitanje o građanskom pravu protestanata. Većina 
madžarskih zastupnika i velikaša bila je za to, da im se ovo dade 
i u Hrvatskoj, no ban se tome usprotivi rekavši, da protestantima 
nema mjesta u Hrvatskoj i Slavoniji na osnovi starih hrvatskih za- 
kona i kraljevskih potvrda (počevši od 1608.). Sada uzeše Madžari 
tvrditi, da se ove potvrde ne tiču i Slavonije, već samo 
Hrvatske, gdje tobože nema mjesta banskoj vlasti; ali ih Hrvati od- 
biše dokazujući, da je Slavonija od vajkada pod banom. Energički 
je istup Hrvata bio uspješan: madžarski jezik i gradansko pravo 
protestanata ostadoše ograničeni na Ugarsku. Uto je saborski odbor 


! Leopold je osnovao ,ilirsku dvorsku kancelariju" 20. februara 1791. i stavio 
ioj na čelo bivšega hrvatskoga komisara i bana grofa Franju Balassu; ali je nasljed- 
nik njegov Franjo 1. dokine već 1792. zak. čl. X. stvorenim na saboru u Požunu. 
Poznato je, da su na dvoru u Beču doseljene Srbe od 1690. dalje nazivali u službe- 
nim spisima ,lliri“. 

? Očito ima poznata krilatica ,Regnum regno non praescribit le- 
ges" odatle svoj postanak. Samo griješkom je tradicija (nigdje zabilježena u starije 
vrijeme) voli pripisivati banu Tomi Erd8dy ju [11584—1595 i 16081614 11624.) 

dovršio zaključenu kombiniranu inauguralnu diplomu te je podastre 
(20. septembra) Leopoldu, ali kralj je vrati uz ponovnu izjavu, da 
ne prima druge diplome, već ili onu Karla III. ili onu Marije Tere- 
zije. Videći sabor postojanost kraljevu, a saznavši suviše još i za 
zaključke srpskoga temišvarskoga sabora, koji ga osupnuše, popusti 
i prihvati nakon žestoke rasprave kraljevu odluku. I tako je kralj 
Leopold svladao otporni duh budimskoga sabora i zakazao krunisanje 
za 15. novembra u Požunu, kuda je potom i sabor premjestio svoja 
vijećanja. 

Požunski sabor. Dne 10. novembra otvori Leopold uz običajne 
ceremonije sabor i predade mu svoje kraljevske propozicije. Već 
treći dan (12. novembra) sabor je jednodušno, i ne otvorivši kra- 
ljevski otpis, koji je sadržavao imena kandidata, izabrao palatinom 
četvrtoga Leopoldova sina nadvojvodu Aleksandra, a onda je 
prihvatio po kraljevoj želji kao inauguralnu diplomu onu Marije Te- 
rezije i svečano okrunio 15. novembra 1790, Leopolda krunom sv. 
Stjepana. Poslije toga sabor se zabavio temeljnim državopravnim 
pitanjima, modernim reformama i željama i tegobama svojim. Kod 
toga je Leopold odlučno zastupao napredni duh novoga vremena 
htijući, da se reforme i njihovi blagotvorni utjecaji po mogućnosti 
protegnu na cijelo pučanstvo u Ugarskoj i Hrvatskoj. Ali staleži 
su pokazali samo u državopravnim pitanjima velikoga interesa i 
pažnje, dok su u pitanju reforama zastupali zasukano mišljenje, kao 
da je tobože stari feudalni ustav sasvim dobar i da se u njemu kriju 
mudri zakoni za sve, samo što oni još nijesu provedeni. 


Prvi se državopravni zakonski članci požunskoga sabora od 
1790.91. odnošahu na Leopoldovo krunisanje i baštinsko pravo nje- 
$ovih nasljednika na temelju Pragmatičke sankcije od 1722., onda 
na kraljevsku zavjernicu, prisegu i stalno određeni rok od šest mje- 
seci za novoga kralja po smrti njegova predhodnika, na izbor pala- 
tina nadvojvode Aleksandra, na čuvanje krune sv. Stjepana u Bu- 
dimu, koja se više nikad ne smije iz zemlje odnositi. No najvažniji 
je deseti članak, u kojem kralj priznaje i obvezuje se Ugarskui 
Hrmwatskiu smatrati posve. nezavisnog dažavom: 
Nadalje izjavljuje kralj, da Ugarskoj i Hrvatskoj davati zakone ili 
ih dokidati i tumačiti može jedino zakonito okrunjeni kralj u 


! Kralj Leopold imao je deset sinova, od kojih potječu današnje grane vlada- 
juće dinastije. 

sporazumu sa staležima sabranim na saboru, pa se stoga obvezuje 
za sebe i svoje nasljednike, da se više nikad ne će Ugarskom i 
Hrvatskom vladati dvorskim naredbama ili patentima, pače ovakove 
spise nijesu oblasti (ugarske i hrvatske) dužne primati. Sabor se 
ima sastajati barem svake treće godine, no može se i prije, 
ako to opće dobro zahtijeva. Člankom se XIV. određuje, da u Ugarskoj 
ima da bude vrhovna politička oblast ugarsko namjesničko vijeće, 
koje je posve nezavisno od bečkih oblasti i izravno podloženo kralju. 
Tuđinski se nikaki jezik ne smije uvoditi kao službeni, dok se za- 
sada odmah uvodi madžarski jezik u gimnazije, akademije (pravne 
i filozoiske) i na sveučilište; kod oblasti ugarskih neka se zasada 
još ureduje u latinskom jeziku. Isto tako ne može kralj samovlasno 
tražiti novaka za vojsku, ni hrane ni novaca, već se sve to ima 
izvršiti jedino u sporazumu sa staležima na saboru, a naročito 
ratna daća (ili kontribucija) ima se od sabora do sabora točno odrediti. 
Ovim zamašnim člancima bješe po mišljenju na saboru prisutnih ve- 
likaša i plemića ustav osiguran, pa se onda prešlo na pitanje refo- 
rama. No poslije odulje rasprave staleži zaključe, da se ono skine 
zasada s dnevnoga reda i da posebno izabrani odbor ima najprije 
izraditi o tome opsežan izvještaj i podastrijei budućem saboru, 
koji će ga onda uzeti u raspravu; jedino članak, kojim se dopušta 
kmetovima i seljacima slobodno seljenje, bio je iza burne rasprave 
prihvaćen. 

Kad se potom prešlo na ,želje i tegobe“, došli su na red 
Hrvati. Dne 3. decembra pročita hrvatski saborski protonotar 
Donat Lukavski u donjoj kući želje Hrvat4, a među njima i onu, da 
županije zagrebačka, križevačka i varaždinska i nadalje ostanu 
pod ugarskim kraljevskim namjesničkim vijećem, 
kako je to odredila još 1779. kraljica Marija Terezija, samo mole, da 
se u vijeće uzmu razmjerno i sinovi kraljevine Hrvatske, a tako i 
banu da se dade u njemu mjesto i glas, ali autonomni poslovi 
hrvatski imadu se i odsada dalje raspravljati i rješavati jedino na 
hrvatskom saboru. Druga se želja Hrvata ticala hrvatske ratne 
daće, za koju hrvatski staleži mole, ,budući da je već uređena po 
načinu ugarske manipulacije“, da se ni unaprijed ne može nigdje 
drugdje raspraviti ni povisiti, osim na zajedničkom saboru, ali ipak 
zasebno od ugarske ratne daće, Sabor prihvati poslije značajne ras- 
prave oba prijedloga, a kralj ih onda potvrdi. To su zakonski članci 
LVIII. 1 LIX. Stvorivši tako 74 zakonska članka sabor se konačno 

razišao. Dne 13. marta 1791. došao je Leopold u Požun, sankcionirao 
sve zakonske članke zajedno, a onda sabor zaključio uz običajne 
ceremonije. 

Hrvatski sabor od 1791. Vrativši se u Zagreb ban Ivan Erdč&dy 
sazove sabor za 7.juna 1791., koji primi iza nekih prigovora izvještaj 
hrvatskih poslanika na znanje, a tako i zakonske članke stvorene na 
požunskom saboru, a onda još zaključi, da se imade na pučkim i 
srednjim školama u Hrvatskoj i Slavoniji učiti madžarski jezik 
kao neobligatan predmet, to jest da ga uče oni, koji drže, 
da će od toga imati koristi. Prvi učitelj madžarskoga jezika na pučkoj 
školi došao je već u oktobru 1791. u Zagreb, a slijedeće godine bilo 
ih je još i u Varaždinu i u Požegi. Na gimnazijama učio se po dva 
sata u tjednu, a ujedno je izdana i gramatika madžarskoga jezika 
napisana kajkavskim narječjem. 

I tako se konačno dovrši politički rad, što se skupio oko sabora 
od 1790./91, Sabor budimsko-požunski pokazao je prije svega Hrvate 
kao zavisne od madžarske saborske većine u takozvanim zajedničkim 
poslovima. No kud i kamo znatniji bijahu zakonski članci LVIIL i 
LIX., kojih dalekosežne posljedice bez sumnje tadašnji staleži hrvatski 
nijesu još mogli dokučiti, premda su ih mnoge bistrije glave naslući- 
vale. Skora će budućnost pokazati, da je njima bio zadan osobito 
težak udarac hrvatskoj samostalnosti kao posebnomu kraljevstvu, i to 
s toga, što je ubrzo po shvaćanju Madžara nestalo ravnopravnosti 
između Ugarske i Hrvatske; Hrvatska uzela se malo po 
malo shvaćati u službenoj praksii u političkom 
životu kao sastavni dio Ugarske. Udarac bješe to 
teži, što je ugarsko kraljevsko namjesničko vijeće, kojemu je od 
1790. sve do 1848. stajao na čelu vazda jedan nadvojvoda, 
sebi prisvojilo svu političku vlast, pored koje su ban i sabor hrvatski 
posve iščezavali. | odista, odsada unaprijed sastajao bi se hrvatski 
sabor samo uoči zajedničkoga na nekoliko dana s jedinom političkom . 
zadaćom, da izabere poslanike za gornju i donju kuću 1 da im dade 
upute, a poslije zajedničkoga sabora opet bi se sastajao, da primi 
izvještaj svojih poslanika na znanje i da proglasi na ugarskom sa- 
boru stvorene zakonske članke. Drugim riječima: odsada unaprijed 
do 1848. za povijest naroda hrvatskoga od veće je važnosti i bitnosti 
ono, što se događa na dugotrajnim požunskim saborima, negoli ono, 
što se u dan dva stvorilo u ograničenoj kompetenciji hrvatskoga sa- 
bora. Razumije se, da je padom kompetencije hrvatskoga sabora spala 

i vlast njegova predsjednika, bana hrvatskoga, na stepen egzekutivnog 
organa ugarskoga namjesničkog vijeća. 

Kralj Leopold nije se dugo. nauživao plodova svoje diplomatske 
vještine. Uglavivši s Turskom mir 4. augusta 1791. u Svištovu (na Du- 
navu u Bugarskoj), kojim vrati sultanu Selimu III. sva osvojenja u Srbiji, 
a pridrža samo Staru Oršavu na Dunavu, Dvor na Uni, Drežnik, Pe- 
trovo selo, Lapac i Srb u današnjoj Hrvatskoj, te sklopivši s Pruskom 
savez (u februaru 1792.) protiv revolucionarne Francuske na spas 
svoga šurjaka kralja Ludovika XVI., umrije nenadano na kozicama u 
Beču 1. marta 1792. 


JI. 


Prvo doba vladanja Franje I. 
(1792-—1815). 


Značaj Franje 1. Leopolda II. naslijedi na prijestolu najstariji 
sin Franjo I. (1792—1835), koga je još kao mladića stric car Josip II, 
ne imajući sam djece, pozvao na bečki dvor, da ga valjano odgoji 
za budućega vladara. Kad je nastupio vladanje, bile su mu dvadeset 
i četiri godine. Kao da nije bio sin liberalnoga Leopolda IL., već 
konzervativnoga Leopolda [., Franjo bješe vazda za svoga dugog 
vladanja u oštroj protimbi ne samo s naprednim duhom svoga vre- 
mena, nego i sa modernim pravcem očevim. Ideja carskoga 
apsolutizma svega ga je prožimala kao nekoć njegove habsburške 
pradjedove, dok je od strica cara Josipa naučio još nenavidjeti i po- 
litički utjecaj staleža. Taj se pak osjećaj pod dojmom krvavih doga- 
đaja francuske revolucije razvio u krajnju ogorčenost spram svake 
novotarije i svakoga modernoga nastojanja; politiku njegovu vodila je 
dosljedno tome samovolja. Inače bješe gorljiv katolik i uzoran muž i 
otac u svojoj porodici, šutljiv i ozbiljan, gvozdene ustrajnosti i volje, 
neumorne marljivosti i savjesnosti u državnim poslovima. Dugotrajno, 
četrdesetitrogodišnje vladanje njegovo dijeli se na dva različita doba. 
U prvo je doba (1792—1815) Franjo 1. u neprekidnom ratu s fran- 
cuskom revolucijom i s Napoleonovim carstvom, dok u drugo doba 
(1815—1835) vlada doduše mir na granicama njegove države, ali je 
on zato u sporu sa svojim podanicima potiskujući slobodoumne nji- 
hove težnje. 

Početak Franjina vladanja. Tek što je Franjo 1. sjeo na prije- 
stolje, navijesti mu Francuska rat. Stoga je bilo nužno, da se dadc 

što prije krunisati i da se obrati na ugarske i hrvatske staleže, da 
mu dadu novaka i izvanrednu ratnu daću. Krunisanje je obavljeno 
potom uobičajenim sjajem (6. juna 1792. u Budimu), našto je sabor 
udovoljio kraljevim željama glede ratnih potreba, a Franjo je za uz- 
vrat sankcionirao zakon, kojim se uvodi u ugarske škole madžarski 
jezik kao obligatni predmet, a u hrvatske kao neobligatni,' što je 
onda primio do znanja i hrvatski sabor (11. augusta). Slijedeće su 
Godine ispunjene teškim ratovima s francuskom revolucijom. Stoga 
su u to vrijeme u javnom životu prevladavale vojničke potrebe, a 
pitanje o unutarnjim reformama bilo je potisnuto u pozadinu, te su 
Ugarska i Hrvatska opet došle pod neograničeni utjecaj Beča. Tomu 
je najviše pridonio strah od francuskih revolucionarnih ideja, koje 
su ispunile užasom i kralja Franju i konzervativno ugarsko i hrvat- 
sko plemsivo. Budući da je ognjište tih ideja bila literatura, zače 
sada u čitavoj državi hajka protiv književnika i svih onih, za koje 
se držalo, da su natrunjeni modernim idejama. Žrtva ovoga duha 
vremena bijaše opat Ignjat Martinović) koji se u Pešti s nekim 
drugovima u tajnom — ali inače bezazlenom i neopasnom — društvu 
zagrijavao za demokratske francuske ideje o ,pravima čovjeka“. 
Budimsko kraljevsko vrhovno sudište ipak ga je odsudilo na smrt 
«radi uvrede veličanstva", koju je onda s nekoliko drugova prepatio 
na budimskoj poljani (20, maja 1795.) uz odobravanje gotovo čitave 
Ugarske i Hrvatske, a naročito plemstva i svećenstva. Taj se kon- 
zervativni duh snažno odražavao i na novom saboru, što ga je kralj 
sazvao u Požun (za 6. nov. 1796.), a na kojem su staleži kralju vo- 
tirali dopunjenje vojničkih potreba i izabrali palatinom kraljeva mla- 
đdega brata nadvojvodu Josipa (1796—1847), jer mu je brat palatin 
Aleksandar Leopold nenadano umr'o. 

Francuski ratovi i propast Venecije. Već u vrijeme ovoga 
sabora francuske su se čete pogibeljno približavale Beču poslije 
višegodišnjega ratovanja. Kako je poznato, stoljetne nepravde i bes- 
primjerni državni dugovi uzročiše u Francuskoj krvav pokret poznat 


! Zak. čl. VII :1792.: ,annuente sua maiestate regia decernunt status et ordi- 
nes, ut studium linguae Hungaricaec intra fines regni eiusdem deinceps sit 
studium ordinarium... in partibus autem adnexis maneal stu- 
dium extraordinarium.“ 


* Martinović, potomak jedne u Ugarsku 1690. doseljene srpske porodice, 
komu se otac pokatoličio kao austrijski časnik, rodio se 20. jula 1755. u Pešti. On 
je tada (1795) bio već potpuno pomadžaren. 

pod imenom ,revolucije“, a jer se bečki dvor zauzimao za kralja 
Ludovika XVI., muža Marije Antoanete, kćeri Marije Terezije, navi- 
jeste kolovođe francuske revolucije kralju Franji rat (20. apr. 1792.). 
U ovom prvom petgodišnjem ratu (1792—1797) sudjelovali su Hrvati 
i Srbi krajišnici u znatnom broju; vojevali su na raznim bojištima u 
sjevernoj Italiji, Nizozemskoj i Njemačkoj, a napose iskazaše se 1796. 
rijetkim junaštvom. Tada je imao na sjeveroitalskom bojištu vrhovnu 
komandu na francuskoj strani general Napoleon Bonaparte. : 
Izrijekom treba istaknuti hrabru navalu ličkoga pukovnika Josipa 
Vukasovića na Dego (15. apr.) i trodnevnu (15., 16. i 17. nov.) heroj- 
sku obranu mosta preko rječice Alpone kod sela Arkole (jugois- 
točno od Verone). Konačno su se ipak morale austrijske vojske 
povući ispred Francuza, koji prodriješe sve do Ljubna (Leoben) u 
sjevernoj Štajerskoj. Sada se skloni kralj Franjo na mir, pa tako 
uglaviše njegovi opunomoćenici s generalom Napoleonom Bonapartom 
u Ljubnu osnovne točke budućemu miru (18. apr. 1797.). Napisane 
i potpisane bjehu dvije isprave, jedna za javnost i jedna tajna. U 
tajnoj se ispravi kaže, da Austrija dobiva u zamjenu za Lombardiju 
od Venecije među ostalim zemljama još i Istru, Dalmaciju, Kvar- 
nersko otočje i Boku Kotorsku. Budući da se Napoleon obavezao, da 
će na to prisiliti mletačku republiku, izazva pod raznim izlikama 
s njome oštar spor, a taj se svrši dokinućem i padom starodrevne 
«vjerenice Jadranskoga mora" (12. maja 1797.). Padom repu- 
blike mletačke prestade zauvijek i njezino vla- 
danječna hrvatskom primorju: 

Dalmacija dolazi u vlast kralja Franje i traži sjedinjenje 
s Hrvatskom. Glas o nenadanom padu mletačke republike, kojoin da 
su tobože zavladali ,jakovljevci i čifuti iliti žudije“, tako se bolno dojmi 
njezinih bijednih podanika u Dalmaciji, da su u tili čas po cijeloj 
zemlji, a naročito u Sibeniku, Trogiru i Spljetu, sredinom juna buk- 
nuli među seljaštvom i nižim građanskim slojevima nemiri i neredi 
svake ruke. Sasvim je dakle prirodno, da se u taj čas sva briga 
dalmatinske inteligencije kretala oko pitanja, kako da se šlo brže 
učini kraj anarhiji u zemlji. U ovakim krizama vazda preuzimlju 
historijske tradicije i narodne tendencije odlučnu ulogu vodilju, pa 
tako se razbudi sama od sebe među obrazovanim plemstvom i sve- 
ćenstvom, a onda i kod ostaloga puka svijest o historijskoj zajednici 
Dalmaćije s Hrvatskom: bivša se mletačka Dalmacija 
sada upravo sva jednodušno izjavi za sjedinje- 

nje sHrvatskom. Na čelu su tome pokretu bili Spljećani conte 
Draganić-Vrančić i nadbiskup Cippico, makarski biskup Blašković, 
onda Franjevac Andrija Dorotić i pravoslavni generalni vikar Gera- 
sim Zelić. Već oko 17. jula pošla je svečana deputacija Dalmatinaca 
put Beča, da se pokloni u ime zemlje Franji 1. s molbom, da kao 
ugarsko-hrvatski kralj primi Dalmaciju natrag pod svoju vlast. Kad 
ova deputacija stiže u Senj, sastane se s krajiškim pukovnikom 
Kazimirom, koji je uze uvjeravati, da joj nije potrebno da pode do 
Beča, budući da će već do koji dan stići u Dalmaciju carska vojska 
te joj vratiti mir i red. Uza to se pukovnik Kazimir obavezao depu- 
taciji, da će otpremiti u Zagreb grofu Ivanu Erd6dyju kao banu 
Hrvatske, Slavonije i Dalmacije njezinu adresu za sjedinjenje 
s Hrvatskom, upravljenu na kralja. Sporazumjevši se tako s pukov- 
nikom, deputacija položi na njegove ruke prisegu vjernosti kralju 
Franji i vrali se natrag šireći Dalmacijom glas o skorom dolasku 
carske vojske. I odista, 5. jula 1797. prispje u Zadar carski general 
Mato Rukavina (iz Trnovca u Lici) sa 4.000 momaka, Hrvata 
krajišnika, i više topova na 72 broda, pa bi dočekan urnebesnim 
klicanjem naroda. Još istoga dana izdao je Rukavina proglas na 
narod, u kojem mu je zajamčio sva stara prava i sloboštine zemlje, 
a onda je skinut mletački barjak i razapet carski. Ovako zanosno 
dočekaše Rukavinu i ostali gradovi i manja mjesta uz obalu i po 
otocima, dok je unutrašnju Dalmaciju od Knina do Imoiskoga 
obašao s istim uspjehom pukovnik Kazimir. I Rukavina i Kazimir 
naidoše svagdje u zemlji ne samo na zanos narodni, nego i na snažni 
pokret za sjedinjenje s Hrvatskom, o čem je general i obavijestio 
ministra spoljnih posala na bečkom dvoru Franju Thuguta poslije 
svoga povratka u Zadar. Ali ovaj pokret za sjedinjenje ne nađe kod 
njega odziva, jer da ,poradi sadašnjega stanja stvari ne može da 
bude ni govora o sjedinjenju ili sličnim rješenjima“. Međutim sve je 
to bilo samo povodom, da se ministar Thugut požurio, da što prije 
imenuje za Dalmaciju zasebnoga carskoga komisara, a zemlju pod- 
vršne izravno bečkoj centralnoj vladi, jer mu se general Rukavina 
kao prijatelj ideje sjedinjenja s Hrvatskom nije činio zgodnim za 
građansku upravu. Uto je Rukavina dovršio i okupaciju Boke 
Kotorske (mletačke Albanije), u kojoj je također bilo nemira poslije 
pada mletačke vlasti, a kad se onda vratio u Zadar, predani su mu 
vojnički poslovi Dalmacije. Građansku pak upravu preuzeo je carski 
komisar grof Raimund Thurn, dobivši uputu od ministra Thuguta, da 

ima ,nezgodnoj želji Dalmatinaca", da se sjedine s Hrvatskom, stati 
na put. Grof Thurn uze odista odmah djelovati u tom smislu: on 
poče podupirati i jačati talijanski elemenat na štetu hrvatskoga, jer taj 
se nije oduševljavao za sjedinjenje. Skoro polom sklopi kralj Franjo 
s Francuskom definitivni miru Campoformiju (noću od 17. na 
18. oktobra 1797.), kojim mu je Dalmacija potpuno predana u vlast. 
No prvo austrijsko vladanje u Dalmaciji (od 1797. do kraja 1805.) 
nije se u bitnosti mnogo razlikovalo od mletačkoga, pridržavši sve 
uredbe, što ih je zateklo, a izuzetak čine tek neke reforme u škol- 
stvu i u sudovanju. 

Postanak austrijske carevine i požunski sabor od 1805. Mir 
s Francuzima nije dugo potrajao, jer već poslije dvije godine došlo 
je do drugoga rata (1799—1801), a dobrza i do trećega (1805), ali 
oba rata, naročito ovaj od 1805., svršiše nepovoljno po carsko oružje, 
jer je Napoleon, — koji je međutim proglašen nasljednim carem 
Francuza (20. maja 1804.), — potukao u ,trocarskoj“ bitki sjedinjenu 
austro-rusku vojsku kod Slavkova (njem. Austerlitz, u Moravskoj, 
2. dec. 1805.). Posljedica bijaše, da je Franjo morao mirom 
u Požunu (26. dec.) odstupiti Napoleonu Dalmaciju. 
Još poslije prvoga rata sastao se u Požunu sabor (u maju 1802.), na 
kojem su sabrani staleži, nakon što su kralju votirali nove ratne 
potrebe, iznijeli na prijedlog hrvatskih poslanika pred kralja želju, da 
se novostečena Dalmacija sjedini s Hrvatskom; no ona ostade neu- 
važenom. Skoro potom nastupila je važna promjena u kraljevu naslovu. 
Videći, da Njemačka sve više dolazi pod francuski utjecaj, uze 
Franjo nasljeda carski raslov austrijski (10: aig. 
1804.), a poslije dvije godine (16. aug. 1806.) odreče se izbornoga 
naslova rimskoga cara, čim je zauvijek dokinut taj drevni naslov. Važnu 
ovu promjenu javio je Franjo (17. aug. 1804.) Ugarskoj i Hrvatskoj 
riječima, da novi naslov služi samo za uvećanje sjaja 1 dostojanstva 
čitave monarkije i da ne dira u integritet, prava, zakone i ustav 
Ugarske i Hrvatske. Uistinu nastala je novim naslovom znamenita 
promjena; njime je postala nova državopravna tvorba, carevina 
Austrija, koja je odsada nastojala, da oživotvori novom i svježom 
snagom stare težnje centralizma. Drugi put sastao se sabor u Požunu 
posred rata s carem Napoleonom (u oktobru 1805.). Votiravši kralju 
sve, što je bilo nužno za ratovanje, ugarski su staleži gledali, da 
dadu što više maha madžarskomu jeziku zaključivši, da se ima uvesti 
malo ne u sve ugarske urede, a onda zaželiše, da se uvede i u 

hrvatske škole kao obligatni predmet, jer su imali pred očima, da ga 
onda zakonom uvedu i u hrvatske urede. Ali kod toga prijedloga 
naidoše Madžari na jak otpor hrvatskih poslanika, pače zagrebački 
biskupMaksimilijan Vrhovac izjavi u gornjoj kući, da će se 
i Hrvati povesti za primjerom Madžara i uvesti u svoje urede ,svoj 
ilirskijezik", naime štokavsko narječje. Stoga je zakonski članak 
(IV : 1805) ostao ograničen samo na Ugarsku (infra limites regni Hun- 
gariae). Kad se poslije toga sastao hrvatski sabor u Varaždinu (28. 
nov.), primi s pohvalom do znanja držanje svojih poslanika stvorivši 
zaključak, ,da u ovim kraljevinama i u njihovim poslovima juridičkim 
i političkim nikad ni u jedno doba nema biti madžarski jezik, niti 
ikaki drugi, službenim, nego samo latinski". 

Francuska uprava u Dalmaciji; Visko Dandolo. Car je Na- 
poleon tražio kod sklapanja mira u Požunu Dalmaciju za sebe najviše 
s toga, što se mislio okoristiti njezinim strateškim položajem u even- 
tualnom ratu s Rusijom, računajući, da bi mu vojske, prolazeći preko 
turskoga kao prijateljskoga i savezničkoga zemljišta, lako mogle i 
s juga udariti. Ali Rusi su znali za Napoleonove osnove, pa su stoga 
gledali, da Francuze maknu iz Dalmacije. Tako se zgodi, da su Fran- 
cuzi, kad su u februaru 1806. pod vodstvom generala Molitora za- 
posjeli sjevernu Dalmaciju do Neretve, našli u martu Boku Kotorsku 
u rukama Rusa i njihovih saveznika Crnogoraca. Iz Boke zauzmu 
Rusi otok Korčulu, a nastojahu, da i dubrovačku republiku privuku 
na svoju stranu, jer se za nju olimahu i Francuzi. Senat dubrovački 
odluči se konačno poslije dugoga oklijevanja za Francuze i dopusti 
im prolaz kroz svoje zemljište u Boku, jer Francuzi nijesu raspolagali 
nikakim ratnim brodovljem. Dne 26. maja 1806. pojavi se pred Du- 
brovnikom general Lauriston s 1500 ljudi i zamoli senat, e bi do- 
pustio, da mu se čete u gradu odmore. Čim mu Dubrovčani otvoriše 
gradska vrata, zauzme Lauriston po Napoleonovoj uputi gradske kule 
i učvrsti se u njima. Tako svrši republika dubrovačka 
poslije tisućljetne slobode, a samo kratko vrijeme iza 
svoje vjekovne suparnice u lagunama. Dubrovnik ostade odsada 
Irancuski unatoč svemu naprezanju RusA i Crnogoraca, kojima ostade 
u vlasti samo Boka i Korčula. Nato predade Napoleon vojničko za- 
povjedništvo u Dalmaciji vještomu generalu Augustu Marmontu, 
a civilnu upravu umnomu ali taštomu Mlečaninu Visku Dandolu, 
koji steče za kulturni napredak Dalmacije u razmjerno kratko vrijeme 
neprolaznih zasluga. 

Tek što stiže u Zadar, izdade Dandolo (10. jula) na pučanstvo 
javni proglas na talijanskom i hrvatskom jeziku, u kojem mu 
objavi, da ga među njih vode ,čiste i poštene misli“. Brzo i pravedno 
sudovanje, valjana i dobra uprava na osnovi zakona i dobrohotnosti, 
podupiranie i pridizanje poljodjelstva, obrta i trgovine, ,sve su to 
stvari — oglasi on — koje mi najviše stoje na srcu“. Dandolo je 
odista riječ svoju iskupio preporodivši u malo godina Dalmaciju od 
sredovječnoga mrtvila na bujan pomlađeli moderni život. Prvo 
obilježje preporoda zanemarene Dalmacije bješe tjednik ,Il| regio 
Dalmata — Kraljski Dalmatin", prve hrvatske novine, 
od kojih je prvi broj izišao u subotu 12. jula 1806. na talijanskom i 
sArvackom" jeziku. Onda proputova Dandolo u septembru zem- 
lju, da se upozna s njezinim potrebama. 


Središte cjelokupne uprave s talijanskim kao službenim jezikom 
bijaše zemaljska vlada sa sijelom u Zadru, zvana providurija 
(la proveditura generale), kojoj stajaše na čelu providur (prove- 
ditore generale). Međutim Dandolo nije bio samostalan upravitelj, već 
podvržen talijanskomu potkralju Eugenu Beauharnaisu 
kao svome neposrednom glavaru', dakle je odsada Dalmacija 
bila sastavni dio kraljevine Italije. Providurija raspa- 
dala se na šest odjela (divisioni), kojima su bili vrhovne glave odjelni 
predstojnici, i to za pravosuđe, unutarnju upravu, financije, vojne 
poslove, nastavu i računovodstvo. Pored ovih još su imenovana i dva 
nadzornika, policajni i vojni. Svima je ovima neposredni šef bio 
glavni tajnik (segretario generale), desna ruka providurova i 
njegov zamjenik u potrebi. Zemlja je razdijeljena na četiri okru- 
žja (distretti), i to na zadarsko, šibeničko, spljetsko i makarsko, 
kojima su upravljali delegati. Okružja raspadala su se na ko- 
tare (cantoni) s vicedelegatima na čelu, a kotari na općine, kojima 
je upravljala općinska uprava i vijeće s načelnicima (podesta) u gra- 
dovima, a starješinama (anziani) po selima. Kod izbora pojedinih 
članova uprave i vijeća nije se kao nekoć pazilo na društvene raz- 
like i privilegije, već jedino na sposobnost. Kad je 1807. poslije mira 
između Napoleona i Rusije u Tilži (7. jula) Francuskoj predana još 
i Boka Kotorska, a po godine dana docnije konačno ukinuta 
republika dubrovačka (31. jan. 1805), dobile su one za- 
sebnoga glavnoga providura, Dominika Garagnina, kojemu 


! Talijanski kralj bješe Napoleon sam. 

biše podredena četiri okružja ili delegata (Cavtat, Ston, Lopud i 
Kotor) i dva kotara ili vicedelegata (Erceg-Novi i Budva) s više 
seoskih općina Kao savjetujuće vijeće, a ne kao sabor, 
ma da ima s njime neke sličnosti, stajalo je providuru o bok glavno 
vijeće dalmatinsko (consiglio generale della Dalmazia), sastavljeno od 
48 članova. Prve je članove toga vijeća imenovala vlada sama između 
ljudi inteligentnih i imućnih ; i to iz svakoga kotara po jednoga ili 
više njih, već prema broju žitelja, a docnije bi svake godine, nakon 
što bi dvanaest njih istupalo, preostalo vijeće predložilo vladi spisak 
onih ljudi, za koje je držalo, da treba da u nj uđu; između ovih 
vlada bi onda izabrala one, koje je htjela. Vijeću je predsjedao 
providur, a raspravljalo je o zemaljskim i narodnim potrebama ; 
zaključci bi stekli valjanost tek poslije potvrde providurove. 

Sudstvo, posve odruženo od uprave prema modernim načelima, 
sačinjavali su prije svega mjesni ili pomirbeni sudovi (iudici locali o 
di pace, 22 njih), i to ne samo po svim sijelima pojedinih okružja i 
kotara, nego i po svim važnijim omanjim mjestima. U Zadru i u 
Spljetu bjehu uređeni sudbeni stolovi (tribunali) kao prizivni 
za mjesne i kao prva molba za sve civilne i kriminalne parnice, a 
tako docnije i u Dubrovniku. Nadalje je osnovano u Zadru pri- 
zivno sudište (corte d'appello) za sudbene poslove, dok je kao 
vrhovno prizivno i kasaciono (ukidno) sudište određeno ono 
u Milanu (tribunale di cassazione). U prvi se kraj pomišljalo kod 
svih sudova potpuno uvesti francuske zakone (,Code Napolćon" i 
druge), no ubrzo se pokazalo, da bi to bilo upravo neprovedivo zbog 
narodnoga shvaćanja i običaja, naročito u posjedovnim, baštinskim 
i ženidbenim poslovima. Stoga biše pored francuskih  pridržani 
i neki austrijski i mletački zakoni s uputom, da se prilagode, gdjegod 
je to bilo možno, francuskima, ali vazda da vrijedi kao pravilo, da 
su pred sudom sve stranke i svi staleži jednaki. Sada bi ukinuta 
iortura i batinanje, a smrtna se kazan izvršivala samo siječenjem 
glave (gilotiniranjem), pače i tamnice se preobraziše u mjesta dolična 
čovjeka. Uvedeni bjehu i branitelji u kriminalnim i odvjetnici u civil- 
nim parnicama. 

Kad je Dalmacija došla pod francusku vlast, vrijedio je u njoj zakon 
(lege Grimani od 1756.), prema kojemu nijesu bili seljaci u dalma- 
tinskom Zagorju, stečenom od mletačke republike Karlovačkim (1699) 
i Požarevačkim mirom (1718), vlasnici onoga zemljišta, na kojem su 
živjeli te ga obrađivali, već samo doživotni pravoužitnici u izravnom 

muškom koljenu, plaćajući desetinu od prihoda, Ovom je nepravednom 
stanju Napoleon učinio kraj, ukinuvši po savjetu Dandolovu (4. sept. 
1806.) taj zakon. Sada biše oni seljaci proglašeni vlasnicima, ali de- 
setina ostade i nadalje kao porez davan u prirodu. Da se narod 
što bolje uputi u obrađivanje tla i u obrt, odluči se Dandolo podi- 
zati zasebne škole podjeljujući za tu svrhu novčane nagrade dobrim 
učenicima. Podjedno dozva iz Italije gospodarske vještake, da putu- 
jući po zemlji narod poučavaju u ratarstvu, vrtljarstvu i voćarstvu. 
Da se pridignu šume, zabrani providur pod prijetnjom teških globa i 
kazni zapaljivanje ili krčenje njihovo te izvoženje goriva kao i gra- 
đevnoga drva bez oblasnoga dopuštenja, dok su pojedine općine 
morale svoje ,dubrave" ograditi zidom za obranu od koza i tatova. 
Nadalje isposlova kod vlade u Milanu slobodno sađenje duhana svih 
vrsti, raspisa novčane nagrade do 500 i 800 franaka za one, koji bi 
oveću količinu krumpira nasadili ili uzgojili mladu šumu. Grozničavom 
je žurbom slao isušivati nebrojene močvare, dao kopati bunare pitke 
vode i graditi u pojedinim mjestima krušne peći. Svim je sredstvima 
pomagao u zemlji konjogojstvo i stočarstvo te u mjesta okužena od 
živolinjskih bolesti, naročito uz bosansku granicu, slao vještake ve- 
terinare, da pomognu narodu. Što više, u svom je organu ,Kraljskom 
Dalmatinu" upozoravao na bogatstvo Dalmacije rudama, izrijekom na 
željezo, ugljen, aslalt i mramor davši najprije zemlju ponovo proučiti 
u tom pravcu od stručnjaka. S tim je u svezi poticao Dandolo osnivanje 
tvornica, naročito papira, željezne robe, sapuna; no sve je to ostalo 
bez praktičkih rezultata uza sve to, što je obećao znatnu državnu 
pripomoć. Da podigne trgovinu, osnova trgovačku komoru u Spljetu, 
uredi redovitu poštu ne samo po Dalmaciji, već i s ostalim svijetom, 
otvori redovite sajmove po Zadru, Spljetu, Šibeniku i Makarskoj, 
snizi znatno carinu na tri glavna dalmatinska produkta, ulje, vino 
i ribu, a uza to još se vino smjelo slobodno izvažati ne samo iz 
jednoga mjesta u drugo, nego i u Italiju. Osim što je izdao stroge 
naredbe protiv lihvarstva, uvede providur uredbe korisne po javno 
zdravstvo, kao što su cijepljenje kozica kod djece, otvorenje javnih 
\bolnica, i izda strogu zapovijed, da se mrtvaci smiju zakapati je- 
|dino u javnim grobljima izvan mjesta, dok su se stranci morali, prije 
nego se iskrcaju iz lađa, podvrći liječničkom pretraživanju. Ovo bla- 
gostanje, a naročito trgovački promet, imale su poduprijeti mnogo- 
brojne majstorski izgrađene ceste, koje su svu zemlju vezale s glavnim 
mjestima ne samo uz primorje, nego i u unutrašnjosti. Od rimskih 


vremena nije bilo tolikoga broja izgrađenih cesta u Dalmaciji, a ni 
tolikoga općena blagostanja kod svih slojeva naroda. 

Razumije se, da sve te troškove nije Dalmacija sama mogla sno- 
siti, pa stoga se Dandolo i obraćao na Italiju, gdje su mu kroz tri 
&odine dali preko tri milijuna franaka, pače jedne je godine odušev- 
ljeni Dandolo u korist svoje pokrajine dao od svoga do 10.000 
franaka. Inače je providur podnosio godišnje izvještaje o dalmatinskom 
proračunu u Milan, gdje su mu davali sankciju. Prihode su stvarali: 
i. desetina, koja se davala u prirodu nakon što su oblasni organi 
procijenili prihod posjednikov; s tim u svezi dao je Dandolo sagra- 
diti velike javne hambare za žito i druge plodine, jer utržak njihov: 
bješe glavni dio zemaljskoga prihoda; 2. travarina (erbatico) za 
pašu stoke po inače neobrađenim predjelima gorovite Dalmacije u 
unutrašnjosti, a davala je znatan prihod gotova novca; 3. solane 
kao monopol, a naročito one na otoku Pagu, koje biše usavršene i 
povećane, tako da su davale preko milijun litara soli više negoli 
prijei1 4. carina od robe, što se donosila na trg, a naročito sa 
strane. Inače je po Dalmaciji od starine još kolao mletački, austrijski, 
talijanski, dubrovački, pače i turski novac, što je sve bilo na štetu 
trgovine. 

Naročitu je pažnju Dandolo posvetio školstvu, jer došavši u 
Dalmaciju nije zatekao gotovo nijedne škole, osim amo tamo po gra- 
dovima i po većim mjestima. Školska njegova osnova (objelodanjena 
5. maja 1807.) bijaše ova: u Dalmaciji će se podići uz licej sveuči- 
lišnoga karaktera u Zadru još sedam gimnazija (ito u Zadru, 
Sibeniku, Trogiru, Spljetu, Makarskoj, Hvaru i Krku), a onda 19 
pučkih škola po svim važnijim mjestima za dječake i 14 njih za dje- 
vojčice. Ovim se školama pridružuje 8 obrtnih za kovače i sto- 
lare po nekim većim mjestima na primorju i u unutrašnjosti, onda 
dvije ,akademije“ u Zadru i Spljetu, i 4 seminara za odgoju sveće- 
nika u Makarskoj, Spljetu, Zadru i Osoru. Jedne će od ovih škola 
uzdržavati vlada, a druge općine gradske i seoske. U liceju zadar- 
skom, kao najvišem učevnom zavodu, učit će se crtanje, logika i 
metafizika, naučno ratarstvo, prirodopis, kemija i farmaceutika, 
prirodno pravo (diritto di natura) i međunarodno pravo, rimske 
institucije, civilno pravo na osnovi ,Code Napolćon"“, kriminalno 
pravo i postupnik (procedura criminale), anatomija i kirurgija, pak 
patologija i klinika (ranarstvo). Poslije dovršenih nauka i položenih 
ispita bit će slušatelji liceja osposobljeni za kirurge nižega stepena, 

ljekarnike, odvjelnike, javne bilježnike, graditelje i zemljomjere. U 
gimnazijama učit će se talijanski, latinski, retorika, geografija, osnovne 
stvari iz povijesti i matemalike. U muškim pučkim školama učit će 
se čitati, pisati, četiri osnovne vrsti računa i tumačit će se ,nauk 
ćudoredni“ (catechismo morale). Svaki glavar porodice dužan je slati 
bar jednoga od svojih sinova, nećaka ili siročadi u osnovnu školu 
pod prijetnjom globe od 6 franaka mjesečno u korist škola. U pučkim 
su školama za djevojčice poučavale učiteljice u čitanju, pisanju, 
običnom računanju i u ,prvim ženskim radnjama“. Većina je ovih 
zamišljenih škola ubrzo stupila u život, tako naročito licej u Zadru, 
koji bješe smješten u dokinutom samostanu sv. Krševana (otvoren 
16. nov. 1807.), a djelovalo je u njemu sedam profesora s rektorom 
na čelu, ponajviše domaći učeni redovnici. Gimnazije nijesu bile sve 
u jedan mah otvorene, već prema prilikama neke prije, a neke po- 
slije ; ali još prije 1810. svih je sedam gimnazija privedeno u život. 
Pučke škole počele su odmah 1806.—1807. djelovati. Iz ovih je škola, 
naročito iz liceja, izlazilo dalmatinsko činovništvo, ponajviše sudačko, 
ali u rodnom kraju nije nitko smio služiti. Dandolo je konačno 
uredio još i pitanje grčko-istočne crkve, kad je na njegov prijedlog 
Napoleon (19. sept. 1808.) potvrdio episkopa, konsistorij i seminar 
s godišnjom dotacijom od 15.000 franaka za sve i dopustio uređenje 
od 40 župa ,bogoštovlja grčkoga". Prvi episkop bijaše Benedikt 
Kraljević sa sijelom u Šibeniku. No kruna svega Dandolova 
rada bijaše ukinuće mnogobrojnih dalmatinskih pri- 
vilegija pojedinih općina i korporacija, pa tako je zapravo stvorio 
od sredovječne Dalmacije modernu. Lalmacijaje uopće prva 
zemlja u austro-ugarskoj monarkiji, koja se upo- 
znala s modernim socijalnimiunutarnjo-političkim 
životom. Uza sve to ipak su Dalmatinci, a naročito puk i niže 
svećenstvo s Franjevcima na čelu, žestoko mrzili na Francuze i njihovu 
upravu, gledajući vazda u njima ,bezvjerce i jakobince“, a kad su 
bili ukinuti oni sredovječni privilegiji, oni se, a poglavito Poljičani, 
nahuškani i poduprti Rusima, na više mjesta i pobune (u junu 1807 ). 
Srećom po Francuze sklopi u taj par Napoleon s Rusijom u Tilži 
mir, i tako se Dalmacija, Dubrovnik i Boka Kotorska poslije odlaska 
Rusa primiriše pod snažnim pandžama francuskoga orla. 

Budimski sabor od 1807. Zbog vojničkih potreba kralj Franjo 
sazvao je već u aprilu 1807. sabor u Budim, na kojem je opet izbila 
na površinu, poslije prihvata kraljevskih propozicija, briga Madžara 

oko političkoga ojačanja njihova jezika u Ugarskoj i Hrvatskoj. Tada 
su ugarski staleži već imali posve jasne pojmove o nacionalizmu i 
o važnosti gospodujućega jezika, pače jedan je zastupnik (Pavao 
Nagy od Fels6-Biikk-a) izrekao na saboru misao, da je ,materinji 
jezik važniji faktor od ustava i staleštva“, jer se podjarmljeni narod 
može osloboditi, ali propašću jezika propao je i narod. S time je u 
svezi stavio onda prijedlog, da se u ugarske regimente uvede ma- 
džarski jezik kao službeni i komandovni, čemu se madžarski zastup- 
nici u donjoj kući listom odazvaše. Ali konzervativna i dvoru odana 
gornja kuća, a onda Hrvati u obje kuće usprotiviše se tomu prijed- 
logu, pa stoga i propade. Hrvati su se naročito grčevito držali 
latinskoga gledajući jedino u njemu mogućnost i jamstvo hrvatskoga 
sudjelovanja kod zajedničkih posala; jer valja imati na umu, da se 
tada nije radilo jedino o domaćim, nego zbog podvrženosti hrvaiske 
uprave ugarskoj vladi (od 1779. ili 1790.) i o zajedničkim poslovima 
s Ugarskom, od kojih je zavisila ako ne sudbina zemlje, a ono sva- 
kako sistem u njezinoj upravi. Baš zbog toga nije se nikako s uspje- 
hom dao staviti prijedlog o uvedenju hrvatskoga jezika u hrvatski 
javni život, a da se prije svega ne dokine onaj zakonski članak 
(LVIII.: 1791.), kojim bješe uprava Hrvatske podvržena ugarskoj vladi. 
Budući da su Hrvati dobro znali, da se zbog tadanjih međunarodnih pri- 
lika nije moglo pomišljati na dokinuće toga zakonskoga članka u njihovu 
korist, oni su se morali boriti za latinski jezik, e bi tako spasli svoj 
ugroženi tisućljetni politički individualitet." No Hrvati došli su na ovaj 
sabor sa uputom svoga, da zatraže, da se ,utjelovljenje Ri- 
jeke kraljevini" (naime u smislu rješenja Marije Terezije od 
9, sept. 1776.) uzakoni. Taj su prijedlog prihvatili ugarski staleži, 
a nato je kralj Franjo o tom potvrdio zakonski članak (IV : 1807), 
koji kaže: ,Privolom Njeg. Veličanstva, koje ne će da dalje zateže 
s ispunjenjem vruće želje kraljevine, očituje se ovim, da grad 
Rijeka s lukom, već od prejasne carice i kraljice Marije Terezije oso- 
bitom diplomom kraljevini utjelovljena, pripada istoj kraljevini. 
Ujedno dat će se gubernatoru riječkom slobodno mjesto i glas u 
velikaškoj, a zastupnicima grada Rijeke u staleškoj kući." Ali ovaj 
zakonski članak nije zadovoljio hrvatskoga sabora, kad ga je u febru- 
aru 1808. proglasio. Stoga hrvatski sabor stvori zasebni zaključak 
s obzirom na ovaj, da ,budući da je grad Rijeku kraljica Marija 


! Prigovarati Hrvatima ovoga vremena, što su se držali latinskoga jezika, mjesto 
da su se zauzeli za hrvatski, znači nerazumijevati ovo doba. 

Terezija neposredno utjelovila kraljevini Hrvatskoj, sma- 
traju staleži (hrvatski) Rijeku sastavnim dijelom ove 
kraljevine, pa stoga podijeliše na hrvatskom sa- 
boru mjesto i glas gubernatorui poslanicima grada 
Rijeke." Ovaj je hrvatski saborski zaključak potom sankcionirao 
kralj Franjo (19. aug. 1808.) istaknuvši izrijekom, ,,da se ukloni svaka 
sumnja, koja bi ubuduće mogla nastati zbog krivoga tumačenja za- 
kona o tom pitanju, svidjelo nam se, da — budući da je Rijeka zak. 
čl. IV : 1807. utjelovljena kraljevini Ugarskos, — milo- 
stivo dopustimo, da se gubernatoru Rijeke i Ugarskoga primorja, 
kao i poslanicima grada Rijeke podijeli mjesto i glas na hrvatskom 
saboru". Tako je eto Rijeka dospjela u položaj, da je bila zastupana 
i na ugarskom i na hrvatskom saboru i da je smatrana kao sastavni 
dio i Ugarske i Hrvatske. Ovako je onda ostalo (izuzevši vrijeme od 
1809. do 1822.) sve do 1848. 

Francuska Ilirija. Godine 1809. upustio se kralj Franjo i opet 
u rat s Napoleonom, ali taj se svrši nepovoljno, ma da je francuski 
car tada prvi put poražen u velikoj bitki (21.122. maja kod Asperna 
i Esslingena nedaleko od Beča). Mirom u Schonbrunnu (14. okt. 1809.) 
morao je Franjo ustupiti Napoleonu ne samo svu Dalmaciju — koju 
su međutim uz pomoć pobunjenih Dalmatinaca zauzele neke hrvatske 
krajiške čete pod vodstvom generala Petra Kneževića — nego još i 
Istru, zapadni dio Koruške (oko Bjelaka—Villach), Kranjsku i Hrvat- 
sku s desne obale Save do ušća Une kod Jasenovca. Ove je zemlje 
Napoleon zahtijevao, da zadobije izravnu kopnenu svezu s Dalma- 
cijom, a onda ih je sve zajedno udružio kao zasebnu nuzemlju 
francuskoga carstva s nazivom Ilirske provincije (les provin- 
ces Illyriennes), ili kraće Ilirija, u jednu političku cjelinu sa sre- 
dištem u Ljubljani. Ujedno ih preda u upravu kao guverneru s neogra- 
ničenom vlasti maršalu francuske vojske Augustu Marmontu, 
koga je još nedavno (1. marta 1808.) odlikovao nasljednim naslovom 
«vojvode dubrovačkoga" (duc de Raguse). Sada je Dandolo ostavio 
svoje mjesto (u januaru 1810.) usrdno ispraćen u Zadru od blago- 
darne dalmatinske inteligencije. 

Prvo bješe Marmontu, da je najvećom strogošću uveo red i 
sigurnost u Iliriji, u kojoj bijahu tada smještene dvije divizije fran- 
cuske vojske. Veoma je značajno, da je Napoleon pridržao uređenje 
Vojne Krajine, jer je ovo odgovaralo i njegovim intencijama, tako da 
se sva promjena ograničila na to, da su hrvatski krajišnici imali 

odsada vježbati po francuskom regulamentu. No još je značajnije, 
da je Marmont namjeravao uvesti u Iliriji uz francuski još i hrvatski 
(ilirski) jezik kao službeni u vanjskoj službi, naime u saobra- 
ćaju sa strankama i u domaćem djelokrugu, dok je francuski trebao 
da bude uveden samo u glavne urede, naročito u dopisivanju s cen- 
tralnom vladom u Parizu, kojoj bješe Ilirija podvrgnuta samo u 
vojničkim i financijalnim poslovima. Marmont je poznavao hrvatski. 
jezik od svoga trogodišnjega boravka u Dalmaciji, a naročito je za- 
volio dubrovački govor, pače za pouku francuskih vojničkih časnika 
u hrvatskom jeziku pozove Marmont iz Dubrovnika u Ljubljanu 
mladoga opata Antu Sivrića. Namjera maršalova, da i hrvatski jezik 
steče značaj službenoga, dala se ostvariti jedino uz pomoć domaćih 
sinova, dašto vještih objema jezicima. Stoga se u prvom redu 
pokazalo potrebnim što prije organizirati u tom pravcu školstvo u 
čitavoj Iliriji, koje Marmont usavrši na osnovi rada Dandolova tako, 
da je razlikovao tri vrsti škola: osnovne, gimnazije i liceje, te cen- 
tralne škole. Osnovnih ili pučkih škola za dječake treba da ima 
svaka općina, a za djevojke samo glavno mjesto u kotaru. Uza to 
otvorene su i dvije obrtne škole, naime za kovače i stolare, i to u 
Ljubljani i u Zadru. Nadalje je uređeno 25 nižih gimnazija (u Hrvat- 
skoj i Dalmaciji: na Rijeci, u Senju, Karlovcu, Skradinu, Trogiru, 
Šibeniku, Spljetu, Krku, Zadru, Hvaru, Makarskoj, Dubrovniku i 
Kotoru), devet liceja ili viših gimnazija (na Rijeci, u Karlovcu, Zadru 
i Dubrovniku). Centralne ili visoke škole bile su otvorene u Ljubljani 
i u Zadru, i to za apsolvente licejske, dok su seminari senjski i 
spljetski određeni za odgoj svećeničkoga podmlatka, U osnovnim je 
školama bila obuka samo na materinjem jeziku, a tako od česti i u 
nižim gimnazijama, a jedino liceji i centralne škole imale su nastavni 
jezik francuski ili talijanski. Raspored predmeta za sve tri vrsti 
škola u glavnom se podudarao s onim Dandolovim, a tako i osposo- 
bljenje onih, koji su dovršili centralne škole. Školstvo je većim dijelom 
započelo djelovati već u novembru 1810., kad je i mjesto Dandolova 
lista ,Kraljski Dalmatin" Marmont uzeo izdavati u Ljubljani svoje služ- 
bene novine ,Tćlegraphe officiel des provinces Illy- 
rienne s“ na francuskom, talijanskom, njemačkom i hrvatskom 
(ilirskom) jeziku. Međutim prava i konačna organizacija Ilirije ure- 
đena je Napoleonovim dekretom tek 15. aprila 1811. (decret sur 
\' organisation de I'Illyrie) već poslije odstupa Marmontova (u fe- 
bruaru 1811.). 

Ovim je dekretom Ilirija razdijeljena na šest civilnih provincija: 
Kranjsku, Korušku, Istru, civilnu Hrvatsku, Dalmaciju i Dubrovnik te 
Vojničku Hrvatsku. Civilne su se provincije raspadale na 20 okružja 
(districts)' ova na kotare (cantons), a kotari opet na gradske i 
seoske općine. Od ovih provincija sačinjavao je civilnu Hrvatsku 
sav prostor nekadašnje austrijske Istre s Pazinom, primorje od Moš- 
ćenica do Senja i otoci Krk, Rab, Cres i Lošinj uz svu ostalu zemlju 
do Save. Vojnička se Hrvatska (la Croatie militaire) raspadala kao i 
prije na regimente: ličku, otočku, ogulinsku, slunjsku i obje banske. 
Vladi ilirskoj (le gouvernement gćnćral des provinces de I'I[llyrie) sa 
središtem u Ljubljani stajali su na čelu uz generalnoga gu- 
bernatora još i generalni intendant financija i 
povjerenik za pravosuđe (le commissaire de justice). Gu- 
bernatoru bijaše podčinjena sva vojska u Iliriji, kao i državno redar- 
stvo (žandarmerija), pa cjelokupna uprava; nadalje mu je povjereno 
utvrđenje gradova i gradnja cesta. Glavne poslove same uprave, a 
naročito zemaljski proračun, imao je u rukama generalni intendant 
financija, dok povjereniku za pravosuđe, podčinjenomu jedino guber- 
natoru, bjehu predani svi pravosudni poslovi. Ova trojica pa još dva 
suca prizivnoga sudišta ljubljanskoga sačinjavali su malo vijeće 
(petit conseil) ilirskih pokrajina, kojemu je predsjedao gubernator, a 
koje je okupljalo u svojim rukama sve pravosudne i upravne poslove. 
Uz ovu centralnu ilirsku vladu stajao je svakoj od provincija na čelu 
posebni intendant, a okružjima i kotarima podintendanti 
(subdeleguć), gradskim općinama načelnici (maire), a seoskim 
starješine. Kompetencija svakoga od ovih glavara bijaše u 
malom ista kao i ona glavnoga intendanta, komu su bili podređeni 
provincijalni intendanti, ovima podintendanti, a ovima opet načelnici 
i starješine. Uz svakoga od ovih glavara nalazilo se vijeće, sastav- 
ljeno od poglavitih upravnih činovnika, a u općinama od građana i 
seljana. Izuzetak čini Vojnička Hrvatska, u kojoj je ostala nepromi- 
jenjena bivša krajiška uprava, tek joj je na čelo stavljen viši časnik 
s naslovom vojničkoga intendanta sa sjedištem u Karlovcu, ali pod- 
vržen gubernatoru. Sudstvo bilo je u Iliriji uređeno slično dal- 
matinskomu u doba Dandolovo. U svakom kotaru smješten je po- 
mirbeni sud s jednim sucem (juge de paix), dok su u većim 
gradovima (za hrvatske zemlje na Rijeci, u Karlovcu, Zadru, Spljetu, 


! Hrvatsko-dalmatinska okružja bijahu: Karlovac, Rijeka i Senj; Zadar, Spljet, 
Šibenik, Makarska i Hvar; Dubrovnik, Kotor i Korčula. 

Dubrovniku i Kotoru) osnovani sudbeni stolovi prvoga ste- 
pena (tribunal de premičre instance) za sve civilne i kriminalne par- 
nice, a na Rijeci i Dubrovniku još i trgovački sudovi (tribunal 
de commerce). Vrhovna instancija bila su tri prizivna sudišta 
(cours d' appel) u Ljubljani, Zadru i Dubrovniku. Pod prvo potpa- 
dala je i civilna Hrvatska uz Istru, pod drugo Dalmacija do Neretve, 
a pod treće teritorij bivše dubrovačke republike i mletačke Albanije 
(Boke). U Vojničkoj su Hrvatskoj ostali dakako i dalje na snazi stari 
kapetanski i regimentski sudovi, od kojih se moglo prizvati na vrhovni 
vojni sud u Karlovcu. Razumije se, sada su svi slojevi pu- 
čanstva izjednačeni pred zakonima, a ti su svi bili 
istovetni s onima u francuskom carstvu (Code Napolćon i drugi). U 
vojničkom obziru uređene su sada tri divizije; prva je bila Dalma- 
cija sa središtem u Zadru, druga Hrvatska s Karlovcem, a treća 
ostale provincije s Ljubljanom. Ove su zemlje imale davati 18.000 
momaka, a Vojna Krajina drugih 16.000. U financijalnom pogledu 
bješe Ilirija samostalna, jer je Napoleon želio, da se sama od svojih 
dohodaka uzdržaje. Tim su poslovima upravljala dva činovnika, pod- 
činjena generalnom intendantu financija; prvi je upravljao zemaljskim 
prihodima, a drugi je upravljao sve isplate. Prihode sačinjavala je 
u prvo vrijeme samo desetina od priroda, no docnije su uvedeni 
brojni porezi izravni i neizravni, koji su narodu postali konačno 
upravo nesnosni, a time i francusko gospodstvo. Školstvo je ostalo 
isto, što ga je uredio Marmont na Dandolovoj osnovi. Najvažnija je 
promjena, da je najviša centralna škola prenesena iz Zadra u Du- 
brovnik, gdje je smještena u bivšem isusovačkom samostanu. Zna- 
čajno je, da se u njoj učio uz latinski, francuski i talijanski još i 
hrvatski (ilirski) jezik, a predavao ga je učeni Dubrovčanin 
Appendini. 

U ovakim naprednim prilikama zadesi Iliriju pad Napoleonov. 

Pad irancuske prevlasti. Poslije nesrećnoga rata od 1809. kralj 
je Franjo mirovao neko vrijeme. Dugotrajni ratovi nanijeli su hrvatskom 
narodu toliko teških udaraca, da se nijesu mogli lako preboljeti. 
Neizmjeran bješe porez u krvi i novcu, no sve te jade nadvisi još 
1811. državni bankrot, jer se kralj Franjo zbog preobilnoga papirna- 
toga novca, što je kolao u njegovoj državi, našao prisiljenim, da snizi 
naredbom vrijednost novca na jednu petinu, čime je svaki držav- 
ljanin izgubio četiri petine imutka u gotovom novcu, a najviše ratar, 
obrtnik i trgovac. Kralj se nadao, da će mu u toj neprilici biti od 

pomoći požunski sabor (sazvan za 25. aug. 1811.), ali taj je pokazao 
toliko ogorčenje, da ga je kralj konačno morao raspustiti. Uto stiže 
Napoleona potpuni poraz u Rusiji, a to bješe na proljeće 1813. znak, 
na koji je čitava Evropa skočila na oružje, da se oslobodi francuske 
prevlasti. Sada je Ilirija iščezla, a njene zemlje opet dođoše pod vlast 
kralja Franje. Hrvatsku 1 Dalmaciju zauzeo je u jesen 1813. general 
barun Franjo Tomašić uz izdašnu potporu pobunjena naroda, 
dok je Dubrovnik i Boku zaposjeo general Todor Milutinović. 
Sada se proširi ime Dalmacija na svu zemlju od Zrmanje do Budve, 
koja bi opet ravno podređena Beču, dok je Vojna Krajina opet pro- 
dužila stari život. Sve je to onda potvrdio Bečki kongres (1815). 
Međutim bečka vlada ne htjede da sada povrati Hrvatskoj Napoleo- 
novu ,civilnu Hrvatsku“, već je ostavi u vezi s Kranjskom i pod- 
vr&ne njemačkoj upravi u Ljubljani. Od ovih zemalja obrazova vlada 
(3. aug. 1816.) kraljevinu Iliriju na veliku srdžbu i brigu 
hrvatskih staleža. Tek poslije dugoga traženja povrati kralj opet 
Hrvatskoj ovaj dio njezine zemlje (1822), ali kvarnerske otoke ne 
povrati Hrvatskoj, već ih priklopi Istri, dok se naslov ,kralj Ilirije" 
sačuvao sve do danas. 


II. 
Drugo doba vladanja Franje I. 
(1815—1835). 

"Obnovljeni apsolutizam. Postupak bečke vlade spram želja 
Hrvata poslije 1813. u svezi je s obnovljenim apsolutizmom po padu 
Napoleonovu. Duša tomu apsolutizmu bijaše prvi ministar knez 
Metternich (od 1809. do 1848.), čovjek obrazovan, duhovit i 
radin, ali silovit i samovoljan. Već 1811. predlagao je kralju suspen- 
ziju ugarskoga i hrvatskoga ustava, no Franjo ne htjede da ga sluša 
zbog tadanjih međunarodnih zapletaja. Sada, poslije 1815., posluša 
Franjo Metternicha, pa tako se obnoviše teška vremena za Ugarsku 
i Hrvatsku. I opet procvate cenzura do nevidjene strogosti; pače 
svijet se nije smio baviti filozofijom, historijom ili prirodnim naukama, 
već jedino glazbom, istočnim jezicima i sličnim ,neopasnim" predme- 
tima. Škole su zbog toga bile na pola prazne, jer je vlada išla za 
tim, da dobije pokorno činovništvo, a ne prosvijetljene državljane. 
U takim prilikama Hrvati i Madžari opet se uteku županijskim skup- 
štinama, gdje su iznosili glasne prosvjede. Nato imenova vlada po 
županijama komisare te je vojničkom silom provodila kraljevske 

naredbe. Zbog toga nastupi pravo političko mrtvilo i opća zastra- 
šenost. No kad je kralj Franjo pokušao, pošto je buknula revolucija 
u Italiji i Španiji, da naredbenim putem sakupi 30.000 novaka po 
Ugarskoj i Hrvatskoj, skoče sve županije na otpor, uskrativši su- 
radnju i uputivši kralja, da sazove sabor. Kad konačno vidje 
Franjo, da mu nema drugoga puta, sazva sabor u Požun za 11. 
septembra 1825., a to je značilo s načelnoga gledišta, koliko pad 
apsolutističkoga sistema. 

Požunski sabor od 1825. do 1827. Uoči sabora požunskoga 
sastao se (22. aug. 1825.) hrvatski u Zagrebu, na kojem biše kao 
poslanici izabrani Stjepan Ožegović i Antun Kukuljević u donju, a 
Alojzije Bužan u gornju kuću. Uputa, što je primiše od hrvatskoga 
sabora, traži sjedinjenje Dalmacije i Vojne Krajine s Hrvatskom i da 
ubuduće slavonske tri županije plaćaju porez onako kao hrvatske, 
jer pripadaju banskoj upravi. Inače provijava ovaj sabar, poslije po- 
novnoga austrijskoga apsolutizma, za kojega vladaše bojazan, da će 
ustav ugarski i hrvatski naprosto biti ukinuti, sasvim sličan duh onomu 
od godine 1790., naime težnja za što tješnjim pridruženjem Ugarskoj 
i njezinim staležima. Iza vijećanja od gotovo pune dvije godine po- 
žunski je sabor opet obnovio one zakonske članke od 1791., kojim 
se imao učvrstiti drevni ustavni život, naročito onaj o sazivu sa- 
bora svake treće godine, koji jedini može da votira kralju 
novake za vojsku i potrebni ratni porez. No onda se staleži zabaviše 
i nekim modernim reformama. Tom su prilikom Madžari zatražili, da 
se madžarski jezik uvede u sve škole i urede po svim zemljama 
krune sv. Stjepana, dakle i u Hrvatskoj. No otpor hrvatskih posla- 
nika bijaše tolik, da je latinski jezik ostao i nadalje uredovnim u 
Hrvatskoj, a glede škola izjaviše, ,da će činiti sve, da mladež hrvatska 
nauči madžarski", Kad se poslije požunskoga sabora opet sastao 
hrvatski (u Zagrebu 10. sept. 1827.), zaključi on na prijedlog svojih 
poslanika, da mladež hrvatska ima u svim višim školama obli- 
gatno učiti madžarski. 

Požunski sabor od 1830. Još više pošli su Hrvati ususret že- 
ljama Madžara4 poslije tri godine, kad je starac kralj Franjo sazvao 
nov sabor (za 8. sept. 1830.) u Požun, da mu još za života okruni 
ugarsko-hrvatskim kraljem sina Ferdinanda. Čim se pročulo, da 
je sazvan hrvatski sabor u Zagreb (za 5. aug. 1830.), da bira svoje 
poslanike za požunski, sastadoše se tri hrvatske županije (zagrebačka, 
križevačka i varaždinska) u skupštine, da biraju svoje zastupnike za 

hrvatski sabor. Tom su prilikom sve tri županije stvorile zaključak, 
kojim su tražile, da se na požunskom saboru stvori zakon o obli- 
gatnom učenju madžarskoga jezika u hrvatskim školama. U svezi 
s time dobili su potom hrvatski saborski poslanici Stjepan Ožegović 
i Nikola Zdenčaj za donju te Alojzije Bužan za gornju kuću uputu, 
u kojoj se kaže: ,Staleži i redovi uvidaju potrebu, da se u ovim 
kraljevinama raširi madžarski jezik i to zato, što žele, da se Hrvatska 
i Slavonija što čvršćim vezom uzmognu svezati sa saveznom kra- 
ljevinom Ugarskom. Stoga nalažu gospodi poslanicima, neka nastoje 
oko toga, da se zakonom uredi pitanje o učenju madžarskoga jezika 
kao obligatnoga predmeta u ovim kraljevinama". No službeni jezik 
ostaje i dalje latinski. Da se tim zaključkom ipak ne oslabi hrvatsko- 
ugarski državopravni odnos, izdade protonotar Josip Kušević 
knjižicu s natpisom ,lura municipalia", u kojoj dokazuje na 
osnovi isprava, kako je Hrvatska imala vazda svoj zasebni državo- 
pravni položaj. Kušević počinje od vremena doseljenja hrvatskoga, 
prikazuje doba hrvatskih narodnih vladara, pa naročito tumači 
ugovor između Hrvata i kralja Kolomana (1102), a onda redom crla 
razvitak hrvatskoga javnoga prava i zaključuje još na osnovi od 
kraljeva sankcioniranih zakona do u najnovije doba, da je Hrvatska 
vazda imala osebujni svoj položaj, nezavisan od Ugarske. Ali sabor 
požunski dobrza je pošao putem, kakovu se Hrvati nijesu nadali; 
njime se. počraje ona borba između Hrvat i 
MadžaraA, koja je godinom 1848. došla do svoga 
vrška. Okrunivši mladoga nadvojvodu ugarsko-hrvatskim kraljem 
kao Ferdinanda V. (28. sept. 1830.), sabor svrati pažnju na dva 
pitanja. Prvo mu je bilo, da je uveo u sve ugarske urede madžarski 
jezik kao službeni, a onda htjede da protestantima dade građansko 
pravo i u Hrvatskoj, to jest da se tako dokine zasebni vjerski hrvatski 
zakon od 1608.' Rasprave su tekle veoma uzbuđeno, za kojih uzeše 
Madžari tvrditi, da je ,Hrvatska dio Ugarske, koja mora da sluša 
svoju mater-zemlju“, i da nije nikakova ,savezna kraljevina". Dok 
je konačno glede službenoga jezika u Hrvatskoj pobijedilo hrvatsko 
stanovište, u protestantskom pitanju nije došlo do zaključka, već je 
preneseno na budući sabor. Međutim se u takim prilikama zgodi, da 
zaključak hrvatskoga sabaras e bi se zakonom 
uredilo uvođenje madžarskoga jezika u hrvatske 


! GI. gore str. 188. Hrvati dakle brane jedno svoje pravo, a ne vodi ih nika- 
kovo ,mračnjaštvo“ ili ,intolerancija“, kako su govorili Madžari. 

škole, nije ostvaren. Kad su potom hrvatski poslanici izvi- 
jestili hrvatski sabor (u januaru 1831.) o raspravama na požunskom 
saboru, rekoše: ,Madžari navališe na municipalna prava Hrvatske 
velikom žestinom; za ovaj put obranismo još naše zakone, no ozbiljno 
se bojimo, da to na budućem saboru više ne će biti možno“. Da se 
bojazan hrvatskih poslanika nije ispunila, razlog je hrvatski narodni 
preporod. 

Uoči narodnoga preporoda. Pojam narodne svijesti novijega je 
postanja, naime plod političkoga i naučnoga rada XIX. vijeka. Naj- 
jasnije se ona javlja u glavnoj svojoj težnji, u narodnom jedin- 
stvu, a onda u ideji demokracije, to jest u društvenoj jedna- 
kosti svih slojeva narodnih. No hrvatski je narodni preporod dobio 
jake potpore još i u razbudjeloj slovenskojideji, kojoj bijahu 
glavni apostoli Čehoslovaci Šafažik i Kollar, ali je od presudne važnosti 
i rad Srbina Vuka Stefanovića Karadžića, koji je izdanjem , Narodnih 
pjesama“, ,Male gramatike“ i ,Rječnika“ izazvao udivljenje cijele 
Evrope za hrvatski (srpski) jezik. Sasvim je prirodno, da su se za 
ove nove ideje prvi zagrijali oni hrvatski mladići, što su bili na 
naucima u stranom svijetu. Naročito je važno omladinsko središte 
tada bio Štajerski Gradac, gdje su se oko 1827. nalazili kao đaci 
Ljudevit Gaj, Fran Kurelac, Dimitrije Demeter i Mojo Baltić". 


" Raspoloženje Hrvata, naročito inteligencije, u to doba, najjasnije pokazuje 
pjesma svećenika Pavla Stoosa ,Kip domovine", spjevana krajem 1830. ili početkom 
1831., u kojoj se ,majka domovina“ Hrvatska prikazuje kao u crno odjevena žena, 
ostavljena od svih, a nekoć urešena krasnom krunom i biserom, te joj se u usla 
meću riječi: ,Narod se drugi sebi raduje (t. j. Madžari), — A z menom sinko moj 
se sramuje, — Vre i svoj jezik zabit Hrvati — Hote, ter drugi narod postali". — 
Madžarski jezik uveden je u sve gimnazije u Hrvatskoj od 1. okt. 1833. kao ,ordi- 
narium studium“ za sve učenike bez izuzetka naredbom kralja Franje od 11. apr. 
1833., koju je onda još i u ime svoje proglasilo 18. juna _ kr. ugarsko namjesničko 
vijeće, naime tada i za Hrvatsku vrhovna vlada. 


* Ljudevit Gaj rodio se nu Krapini 8. jula 1809., gdje mu je otac Ivan bio lje- ' 
karnik, a doselio se u Krapinu iz Požuna (1783). Inače bješe podrijetlom iz Erdelja. 
Ljudevit Gaj promoviran je na doktora filozofije u Leipzigu 20. jula 1834. 


* Mojo Baltić Glinjanin bješe duša toga daštva. Za nj kaže sam Gaj: ,On meni 
prvi otkri nutarnju vrijednost čistoga našega narodnoga je- 
zika, koji je jedini dostojan općenoga imena ilirskoga (štokavštine). Trudom 


se njegovim ja kano rođeni Zagorac naučih poznavati azbuku i valjanim izgovorom 
izgovarati čist jezik. S njim prvim čilah narodne pjesme srpske 
po Vuku na svijet izdane, te dokučih i osjetih neprocjenost njihovu." 
(Autobiografija u ,Gajevoj knjižnici“). 

U tom društvu mladih Hrvata, Srba i Slovenaca zatitraše prvi snovi 
o narodnom preporodu, a i sam Ljudevit Gaj dobio je u njemu ne 
samo svoje prvo pravo narodno obrazovanje, nego se i zameci njegovih 
docnijih ,ilirskih“ ideja imadu tude da traže. Iz Graca pošao je Gaj 
u Peštu na sveučilište, da uči pravo (1829), gdje se upozna s Kollarom, 
tadanjim peštanskim protestantskim svećenikom, a po njemu onda i 
sa Šafatikom. I ako se Gaj veći prije toga poznanstva oduševljavao 
za Slovenstvo, odsada postade pravim svećenikom ideje slovenske 
uzajamnosti s konkretnim oblikom književno-kulturnoga zbliženja i 
vjerske tolerancije. Tako se dakle zgodi, — a to je veoma značajno 
— da je prva iskra hrvatskoga narodnoga preporoda vrcnula iz 
Pešte, i to baš onda, kad se službena Hrvatska na svom saboru 
kao i u svojim županijama malo da ne predala u ruke Madžarima. 
Godine 1830. naime izdao je Gaj knjižicu s natpisom: ,Kratka osnova 
horvatsko-slavenskoga pravopisanja“, u kojoj uz ortogralske reforme 
na osnovi onovremene češke ortografije istače još i temeljne misli 
o književnoj zajednici s ostalim Slovenima, ali u prvom 
redu između Hrvata i Slovenaca. Već je dosada hrvatska omladina 
znala za Gajevo rodoljubno nastojanje i osobitu agitaciono-govor- 
ničku vještinu, ali odsada dalje, poslije 1830., postade joj on priznati 
vođa, a naročito otkad se je u jesen 1831. poslije dovršenih prav- 
ničkih nauka stalno nastanio u Zagrebu. Sada mu je prva briga bila, 
da okupi oko sebe sve bolje talente, a onda uze nastojati, kako bi 
dobio dopuštenje, da smije izdavati političke i beletri- 
stičke novine, u čem je punim pravom gledao najsnažnije 
sredstvo za buđenje narodne svijesti i najuspješnije oruđe protiv 
otuđivanja domaćih sinova. 

Dok je oduševljeni Gaj ovako radio, izdao je (u maju 1832.) 
mladi zagrebački pravnik Ivan Derkos knjižicu (, Genius patriae 
super dormientibus filis suis“), kojom pokuša probuditi u Hrvata 
ljubav za hrvatsku domovinu, kao nešto različno od Ugarske 
(Hungarije), a uza to je za hrvatski jezik predložio, ,da se sva na- 


' Gaj sam kaže: ,Prijateljstvo, koje me je vezalo s milim mojim zemljakom i 
suučenikom Dimitrijem Demetrom, veoma utjecaše u budučnost književna našega 


razvića. Baltić i Demeter bijahu od našinaca prvi, koji su sa mnom baš 
kano kroza san u budućnost gledali bajnu sliku preporodene nam narodnosti. Go- 
tovo ništa poveće nije učinjeno dosad (t. j. kad je Gaj to napisao, naime oko 


1851.) u poslu narodnoga preporođenja, o čem se mi ne bismo već tada (naime 
u Gracu 1827.—1829.) bili dogovarali.“ 

rječja u Hrvatskoj, Slavoniji i Dalmaciji slože u jedan jezik ne 
pučki već književni, kojim bi se pisala znanost, periodični spisi 
i na kojem bi se pjesništvo gojilo". Ovu misao ujedinjenja narodnoga 
unutar Hrvatske, Slavonije i Dalmacije ito na političkom i jezičnom 
polju izreče još iste godine i Gaj (u jednoj prigodnoj pjesmi); ali pravi 
osnivač hrvatskoga narodnoga političkoga programa bješe grof Janko 
Drašković; izdavši krajem iste godine 1832. u Karlovcu prvi 
hrvatski, i to štokavskim narječjem pisani politički spis s nat- 
pisom: ,Disertacija", koji je od epohalne. važnosti u historiji 
hrvatskoga političkoga života. U njemu su iznesene prvi put poli- 
tičke ideje na modernoj narodnoj osnovi i ostadoše zapravo sve do 
danas hrvatskim narodnim idealom. Budući da je ,Disertacija" u 
svezi sa sazivom hrvatskoga sabora, koji je imao birati poslanike 
svoje za požunski, grof Drašković svjetuje buduće poslanike, kako 
treba da traže, da se u jednu političku cjelinu kao Velika Ili- 
rija skupe ove zemlje: Hrvatska, Slavonija, Dalmacija, Vojna Kra- 
jina, Rijeka i Bosna, a onda da im se milošću kraljevom još pridruže 
slovenački krajevi Kranjske, Štajerske i Koruške. U toj jedinstvenoj 
državnoj organizaciji ima da bude službeni jezik jedino ,ilirički" 
(t. j. štokavski govor), a vrhovnu vlast u ime kraljevo treba da vrši 
ban, čija se vlast ima da obnovi, kako je nekoć bila, i koji ima da 
bude po narodnoj volji i povjerenju. 

Hrvatski sabor od 1832. U ovakovom se duševnom raspolo- 
ženju sastao hrvatski sabor (u Zagrebu 11. novembra 1832.). Tada 
bješe banom barun Franjo Vlašić (1832—1840), odlučan i iskren 
prijatelj hrvatskoga naroda. Odmah poslije otvorenja ban izabra sebi 
potkapetanom kraljevine generala Jurja Rukavinu Vidovgradskoga, 
a taj se nato zahvali u saboru hrvatskim jezikom uz burno 
klicanje sabranih staleža. To je od vijekova prvi hrvatski 
govor izrečen u hrvatskom saboru. Kad se je prešlo 
na raspravu o uputi za požunske poslanike, sabor je pokazao jedno- 
dušno veliko ogorčenje protiv postupka Madžara, a naročito na 
nedavnom saboru od 1830. U toj se raspravi naročito istaknu član 
banskoga stola grof Karlo Sermage, koji konačno obilježi poli- 
tičku situaciju ovim riječima: ,I odista, ako ne ćemo da sami sebe 
zavaravamo, moramo priznati, da sva nakana Madžara ide za tim, 


' Rodio se u Zagrebu 20. okt. 1770. Kad se pridružio narodnom pokretu, bile 
su mu već šezdesel i dvije godine. Umro je 14. jan. 1856. 

da sve naše pradjedovske običaje i zakonito stečena prava i privi- 
legije, što smo ih nastojali da kroz vijekove utvrdimo i sačuvamo, 
svojom nama dušmanskom premoći na saboru dokinu, kraljevstvo 
naše mnogo starije negoli je Ugarska razvale, i da mu ostave samo 
prazno ime". Pod dojmom ovoga govora izrađena je uputa za 
hrvatske poslanike. Izabrani su grof Janko Drašković za 
gornju, a Herman Bužan i AntunKukuljević za donju 
kuću. U pitanju protestantskom imadu nepokolebivo ostati kod doja- 
košnjega stanovišta, nadalje dozvati ugarskim staležima u pamet, 
da su se oni svoje volje podvrgli ugarskoj vladi dotle, dok Hrvatska 
ne bude prostranija, da uzmogne sama svoju samostalnu vladu po- 
državati. Stoga traže hrvatski staleži od svojih poslanika, da izrade 
kod kralja, da se banska vlast opet obnovi u starom ugledu i moći 
sjedinjenjem Vojne Krajine, Rijeke i Dalmacije. Glede ubiranja polo- 
vice ratne daće (kontribucije) nalaže instrukcija poslanicima, da imadu 
na požunskom saboru izjaviti, da će Hrvati natrag povući zak. čl. 
LIX. od god. 1791. i povratiti se na staro, naime da se o njoj i opet 
raspravlja jedino na hrvatskom saboru, ako bi Madžari kušali, da 
diraju u ovo pravo Hrvata. I u jezičnom pitanju nalaže uputa 
poslanicima, da čuvaju pravo latinskoga jezika na hrvatskom te- 
ritoriju. 

Požunski sabor od 1832.—1836. Ovakav tečaj saborske rasprave 
pokazuje, da se mišljenje hrvatskoga plemstva poslije 1830. znatno 
promijenilo. Straha ujedared nestade, a zamijeni ga narodna svi- 
jest ojačana ne toliko književnim istupom mlađe generacije, već 
poglavito sudjelovanjem hrvatskoga visokoga plemstva. To se jasno 
vidjelo i na požunskom saboru, koji je kralj Franjo otvorio 20. de- 
cembra. Ovaj je sabor pokazivao među madžarskim zastupnicima 
već potpunu većinu privrženika napretka i narodne madžarske misli, 
tražeći, da se moderne reforme provedu u liberalnom i madžarskom 
duhu. Ovim je zastupnicima bio na čelu Franjo Deak, zaladski 
županijski poslanik, odličan govornik i zagovarač liberalnih načela. 
Odmah u početku uze sabor u raspravu pitanje urbara, naime o 
odnosu između gospodara i kmetova. No donja se kuća sada velikom 
većinom izjavi u demokratskom duhu za potpuno dokinuće 
kmetova, naime ,da puk dobije pravo vlasništva i građanstva", 
pa da se tako ,stvori narod". Ovom su se prijedlogu protivili Hrvati 
svom žestinom, izjavljujući, da hrvatsko plemstvo mora propasti, ako 
se oslobode _ kmetovi i dokine robota, jer niti ima u zemlji radnika, 

niti ih može siromašno plemstvo plaćati. No donjoj kući pridruži se 
i gornja, pa tako bi zakonska osnova prihvaćena, a samo činjenici, 
da ju kralj Franjo po savjetu Metternichovu ne htjede prihvatiti 
«Kao revolucionarnu i demokratsku", ima se pripisati, da je konačno 
poprimila veoma blagu formu, dopuštajući seljaku kmetu slobodno 
seljenje i otkup od robote gotovim novcem. Uz urbarsko pitanje 
sabor se zabavi i protestantskim, no hrvatski su poslanici nepoko- 
lebivo branili svoj drevni vjerski zakon, ne dopuštajući, da im se to 
pravo otme, ma da suu stvari bili odista ,nesuvremeni". Ali nato 
uzmu Madžari tvrditi, da su tri slavonske županije (ili Slavonija) 
oduvijek čisto ugarska zemlja, a onda to isto još i za Rijeku i 
«ugarsko“ primorje cara Josipa. Konačno spasiše Hrvati za sebe i 
taj put svoje pravo, a pomogao im je i sam ban Vlašić u gornjoj 
kući rekavši, da je Rijeka s primorjem ne samo po historijskom 
pravu i geografskom položaju hrvatska, već i ,po zdravom razumu“, 
jer nije možno, ,da bi Madžari mogli imati ondje preko Hrvata 
ikakih prava“, 

Posred ovih žestokih rasprava i borba umre 2. marta 1835. starac 
kralj Franjo 1. iza četrdesetitrogodišnjega vladanja. Na prijestolu 
naslijedi ga sin Ferdinand V. 


IV. 
Ferdinand V. 


(1835—1848). 


Požunski sabor od 1832. do 1836. Budući da je novi vladar 
Ferdinand V. još 1830. bio krunjen,' mogao je sabor nesmetano ra- 
diti dalje, izuzevši brigu oko svečanoga poslanstva u Beč, da pri- 
sustvuje ukopu preminuloga, a da pozdravi novoga kralja. Kad je 
stupio na prijestolje, Ferdinandu bile su već 42 godine. Resila ga 
neograničena dobrota, neiscrpiva blagost i vječna pripravnost, de 
nešto dobro učini, ali u drugu ruku bješe tako bolježljiv i slab, de 
se pokazalo nužnim okružiti vladara nekim odličnim ličnostima, d: 
mu budu prvi savjetnici. Toj ,državnoj konferenciji" stajao je ni 
čelu knez Metternich, a uza nj i kraljeva braća nadvojvode Ludovil 
i Franjo Karlo. Odmah po nastupu Ferdinandovu započela je na po 


" Ferdinand IV., sin Ferdinanda III., umr'o je još prije oca, pa tako nije uša: 
u red samostalnih vladara; gl. gore str. 194—195. 

žunskom saboru rasprava o madžarskom jeziku. U njoj Madžari 
zatražiše od Hrvata, da ga imadu uvesti u svoje škole od petoga 
razreda gimnazije dalje kao nastavni jezik, a poslije deset godina 
da ga imadu naučiti svi, koji hoće da stupe u javnu službu. Tom se 
prijedlogu hrvatski poslanici odlučno opriješe; ali kad ih obje kuće 
(gornja i donja) nadglasaše stvorivši zaključak, da se u Hrvatsku i 
Slavoniju uvodi madžarski jezik kao službeni, obratiše se oni za- 
sebnom predstavkom na kralja Ferdinanda, a taj im uvaži očajni glas 
uskrativši sankciju saborskomu zaključku (28. apr. 1836.). Još prije 
negoli je stigao kraljev otpis na sabor, dali su Hrvati na usta svoga 
poslanika Hermana Bužana (9. marta) svečanu izjavu, da se ,ne će 
odroditi od svojih otaca, već narodnost svoju čuvati svim dopuštenim 
sredstvima, a municipalna prava njihova da na osnovi zakona (zak. 
čl. CXX : 1715') nikad ne mogu da budu predmetom rasprave u ugar- 
skom saboru, koji nema prava, da se miješa u unutarnju upravu 
Hrvatske". Konačno izjavi Bužan, da se Hrvati ,ne bore za mrtvi 
latinski jezik, nego za svoje pravo, jer oni sami mogu sebi 
odrediti službeni jezik kojigod hoće, pače i hrvatski, a taj je 
baš u posljednje doba veoma napredovao", Kad je skoro potom kralj 
Ferdinand .zaključio sabor (2. maja 1836.), razišli su se Hrvati i 
Madžari kao otvoreni protivnici. Među njima pukao je — poslije 
sedam punih stoljeća — jaz, koji je od dana do dana postajao sve 
dublji i širi. Izvještaj svojih saborskih poslanika primio je potom 
hrvatski sabor (5. aug. 1836.) na znanje, a onda izreče napose za- 
hvalu kralju za potvrdu hrvatskih municipalnih prava. 


Hrvatski narodni preporod; Ljudevit Gaj. Kad je Bužan u 
požunskom saboru izjavio, da je hrvatski jezik ,u posljednje doba 
veoma napredovao“, imao je pred očima rad hrvatske omladine 
s Ljudevitom Gajem na čelu. Poslije dugoga čekanja i uklonjenja 
raznih poteškoća dobio je Gaj konačno dozvolu od kralja Franje, da 
može izdavati političke novine i beletristički časopis (15. juna 1834.). 
Kako je pripravni rad ispunio ostatak godine 1834., donijela je tek 
nova godina 1835. hrvatskomu narodu ,Novine horvatske"i 
njihov literarni prilog ,Danica horvatska, slavonska i 
dalmatinska". ,Novine“ izlazile su utorkom i subotom, a ,Da- 
nica" samo subotom. U prvi se kraj poslužiše Gaj i njegovi drugovi 
kajkavskim narječjem, jer su htjeli da prije svega osvoje za svoje 


! G). gore str. 213. 

osnove kajkavski Zagreb i okolicu. No već od januara 1836. učini 
Gaj radikalnu promjenu i pravi korak ,narodnoga preporoda": on 
Prihvati štokavski govor Hrvata i Srba kao opći književni jezik, novi 
pravopis i ime ilirsko kao oznaku narodnoga jedinstva. 
Tim odvažnim i presudnim činom Gaj je izveo najveće svoje djelo, 
uklonivši njime i posljednu zagradu, što je dijelila Hrvata od Hrvata,. 
a onda Hrvata od Srbina. To je bez sumnje jedan od najveličajnijih 
događaja u historiji hrvatskoga naroda, jer je stoljetnomu provinci- 
jalnom cjepkanju i drobljenju zadan smrtan udarac, a time udahnuta 
sve dotle nesvijesnim narodnim slojevima svijest današnjega hrvatskog 
narodnog i političkog života. Bez ovoga slavnoga čina Gajeva i nje- 
$ovih oduševljenih mladih drugova ne da se nikako zamisliti sav 
budući hrvatski politički rad, a navlaš onaj oko narodnoga ujedinjenja. 
Tako dakle nestaje godinom 1836. stare Hrvatske, a 
rada se nova i snjome nova era u političkom i 
kulturnom zivotu irrvatslkkom, 

Ovomu je smjelom istupu hrvatske omladine išla tada na ruku i 
opća politička situacija. U Beču bili su već dosta zabrinuti zbog sve 
većih zahtjeva Madžara pa su stoga povlađivali hrvatskomu otporu 
davši Gaju dozvolu za uredenje štamparije (7. juna 1837.) i dopus- 
tivši mu nesmetano ,ilirsku" promjenu. No mnogo je znatnije, što su 
hrvatski staleži tada, poslije sabora od 1832.—1836., bili ogorčeni na 
Madžare, poglavito s dva razloga: plemstvo zbog namjere njihove, 
da se seljak učini slobodnim, a svećensivo zbog protestaniskoga pitanja. 
Tako se dakle zgodi, da se oba ova glavna faktora sjediniše s omla- 
dinom u jaku falangu na obranu hrvatskih municipalnih prava i oja- 
čanje jezičnoga i literarnoga narodnoga preporoda. Prve se posljedice 
odmah pokazaše: otvorene su brojne čitaonice po zemlji, od 
kojih je najvažnija bila zagrebačka s grofom Jankom Draškovićem 
kao predsjednikom na čelu, a u kojima su članovi mogli nesmetano 
izmjenjivati svoje političke misli i njegovati narodni jezik. Nadalje se. 
započelo raditi za hrvatsko kazalište, poglavito trudom Di- 
mitrija Demetra, dok je Gaj zamislio, a staleži i prihvatili njegovu 
misao, da se osnuje učeno društvo za proučavanje narodnoga 
jezika i za napredak naučnoga rada. Sve je to u malo godina, toliko 
preporodilo hrvatski narod, da je obrana njegovih prava na požunskom 
saboru poprimila još krepčiji oblik. 

Požunski sabor od 1839. i 1840. Kad je poslije trogodišnje 
stanke kralj Ferdinand opet sazvao požunski sabor, sastao se (21. i 

22. maja 1839.) hrvatski sabor u Zagrebu i izabrao kao svoje posla- 
nike banovca i velikoga župana požeškoga Andriju Markovića 
za gornju pa Aleksandra DominićaiHermana Bužana 
za donju kuću. U uputi, koju im je dao sabor, izrijekom je istak- 
nuto, da imadu zatražiti, da se u kraljev naslov uz Ugarsku a po- 
slije Češke vazda unosi još i ,Dalmacija, Hrvatska i Slavonija“. 
Time su htjeli ukloniti uobičajenu formulu ,pridružene strane" (partes 
annexae), koja nije odgovarala onomu državnopravnom položaju 
Hrvatske, kako su ga nosili hrvatski staleži u svojoj svijesti. Nadalje 
su se imali nepokolebivo opirati građanskomu pravu protestanata i 
svojski zauzimati za latinski jezik protiv uvedenja madžarskoga jezika 
u hrvatske urede, a tako i za izravno sjedinjenje Dalmacije i Vojne 
Krajine s Hrvatskom, po čemu bi se znatno podigao ugled bana 
hrvatskoga. 

Požunski je sabor otvorio sam kralj Ferdinand (6. juna), a ma- 
džarski su staleži ubrzo našli povoda, da opet navale na hrvatska 
prava. Prije svega i opet izniješe prijedlog o uvođenju madžar- 
skoga jezika u sve hrvatske urede i škole (kao nastavnoga), pače 
i u Vojnoj Krajini, a isto tako da se i zakoni i okružnice ugarske 
vlade izdaju jedino na madžarskom jeziku, kako za Ugarsku, tako i 
za Hrvatsku. | opet se tomu opro Herman Bužan (i6. jula 
1839.) izjavivši, da ,staleži i redovi hrvatski i slavonski ne idu toliko 
za tim, da sebi sačuvaju taj jezik, koliko ono pravo, po kojemu 
mogu sami sebi da određuju svoj službenijezik, pa 
stoga pronađu li možda jednom za zgodno, zamijenit će latinski jezik 
svojim, narodnim". Ove riječi, a navlaš izjava, da Hrvati pomišljaju, 
kako bi svoj jezik učinili diplomatičkim u Hrvatskoj i Slavoniji, izazva 
veliko uzbuđenje kod Madžara. Svi su oni sada uzeli Hrvalima po- 
ricati pravo, da mogu uvesti hrvatski jezik kao službeni u svojoj 
domovini, i stvoriše zaključak, kojim odrediše desetgodišnji 
rok, do kojega se ima i u Hrvatskoj i Slavoniji 
započeti madžarski uredovati. Na glas o ovoj raspravi 
uzbuni se sva Hrvatska i Slavonija. Županijske su skupštine odaslale 
kralju Ferdinandu ,krepke" predstavke s molbom, ,da bi Njeg. Ve- 
ličanstvo uskratilo svoje odobrenje svim (požunskim) saborskim za- 
ključcima, koji se protive narodnosti i municipalnim pravima kraljevina 
Dalmacije, Hrvatske i Slavonije, a naročito onomu o uvedenju ma- 
džarskoga jezika“. Pače zagrebačka županija još zaključi na prijedlog 
grofa Janka Draškovića, da se u kralja opet izmoli posebna 


290 


hrvatska vlada, kao u doba Marije Terezije, dosljedno da se 
Hrvatska odruži u upravi od Ugarske. Konačno ustade protiv uvo- 
denja madžarskoga jezika i sam ban Vlašić upravivši na kralja (21. 
jan. 1840), malo dana prije svoje smrti, predstavku, u kojoj ga zamoli, 
da od Hrvata ukloni ,posve strani" madžarski jezik. Kralj Ferdinand 
odista je i udovoljio molbi Hrvata, pa je otpisom na sabor (od 5. 
maja 1840.) otklonio potvrdu zaključka o uvođenju madžarskoga jezika 
u Hrvatskoj poslije deset godina (to jest od 1850. dalje). 


Međutim je sabor požunski kušao da zada nove rane hrvatskim 
pravima, jer su sve njegove moderne reforme išle za tim, da una- 
prijede madžarski jezik ili madžarsku državnu ideju. Zbog toga su 
se našli Hrvati prinuđeni, da se bore za konzervativno stajalište. 
Tako su se oni digli protiv potpuna otkupa seljaka, bojeći se, da će 
to biti ,na propast i plemstvu i seljaštvu, koje će zapasti u lihvarske 
ruke“, a stalno se opirahu podjeljenju građanskoga prava protestan- 
tima u Hrvatskoj. S druge su pak strane morali braniti pravo Hr- 
vatske na Slavoniju, koju su Madžari uzeli već računati kao teritorij, 
koji izravno pripada Ugarskoj, a konačno i stoljetno pravo, da Hr- 
vatska plaća polovicu vojnoga poreza (media dica), što ga plaća 
Ugarska od jedne porte,' jer su madžarski staleži išli za tim, da i 
u tomu izjednače Hrvatsku s Ugarskom. Ali snažni istup hrvatskih 
poslanika osujeti i taj put sva nastojanja Madžara; jedino u pitanju 
oslobođenja seljaka (naime u pitanju njihova otkupa) nijesu uspjeli, 
budući da je saborski zaključak dobio kraljevu sankciju. Kad se 
potom sastao hrvatski sabor (u Zagrebu 10. aug. 1840.) pod pred- 
sjedanjem banova zamjenika? zagrebačkoga biskupa Haulika, primi 
punim zadovoljstvom na znanje izvještaj svojih poslanika, a onda 
zaključi (čl. XXIV.), neka se zamoli kralj, ,da se u kr. zagrebačkoj 
akademiji i po svim gimnazijama urede katedre 
čistoga narodnoga jezika (štokavštine)", jer staleži sma- 
traju dužnošću svojom, ,da i naš jezik što većma uzgojimo, da se 
tako istakne tip naše narodnosti“. Ovo je prvi saborski za- 
ključak od vijekova stvoren u korist procvata 
hrvatskoga jezika, a svjedoči, e je ideja narodnoga preporoda 
već toliko uznapredovala, da je uhvatila čvrsta korijena u saboru 
među hrvatskim staležima. Duh, koji je provijavao hrvatski sabor, 


! GI. o tom gore str. 163. 


* Ban Franjo Vlašić umr'o je 16. maja 1840; pokopan je u crkvi. sv. Kalarine. 

osokolio je na dalji rad i široku javnost, pa je 1841. osnovano 
«Gospodarsko društvo“ za unapređivanje poljodjelstva u 
Hrvatskoj, a 1842. u krilu zagrebačke čitaonice ,Matica Ilirska" 
za unapređivanje književnosti. 

Postanak madžaronske i ilirske stranke. Tako je hrvatski narod 
zanosnim radom u nekoliko godina sebi izgradio temelje svoga mo- 
dernoga kulturnoga života. Sada je trebalo i organizirati obranu ovih 
stečevina, a to je moglo da bude zadaća samo jake političke stranke. 
Sve do 1840. uopće nije bilo u Hrvatskoj izrazitih političkih stra- 
naka, naime složenih na načelnoj osnovi s istaknutim programom i 
organizacijom; bile su samo političke skupine, koje su se stvarale 
kod pojedinih pitanja. U Hrvatskoj bilo je dosta prijatelja Madžara, 
ali su ovi bili bez međusobne jače sveze. Međutim napredak ilirske 
ideje navede Madžare na misao, da organiziraju svoje privrženike 
u stranku sa zadaćom, da pobija ilirstvo. Tako se dakle početkom 
1841. obrazova ,«horvatsko-ugarska stranka“ s braćom 
barunima Levinom i Jurjem Rauchom te turopoljskim komešom An- 
tunom Danijelom Josipovićem na čelu, a ta osnova u Zagrebu svoju 
«kazinu“ kao protutabor ilirskoj ,čitaonici“. Ovu stranku i njezine 
privrženike prozvaše Ilirci ,madžaromanskom“ ili ,madžaromanima“, 
od čega postade pučki izraz ,,madžaronska'"' ili ,madžaroni"'. Politički 
program njezin bijaše, da se ukine madžarskim težnjama toliko pro- 
tivno ime ,ilirsko“, kao tobože u korist i spas ,hcrvatskoga“, onda 
da se makne novi pravopis zajedno s ,vlaškom“ štokavšlinom u 
korist kajkavštine, i konačno da se ,Horvati“ što tješnje prislone i 
pridruže Madžarima u jednu jedinstvenu madžarsku političku državu, 
da poprime madžarski jezik ne samo kao službeni, već i kao nastavni 
u školama, a na požunski sabor da svaka od triju hrvatskih žu- 
panija (varaždinska, zagrebačka i križevačka) izravno šalje po 
dva zastupnika, onako kako to čine slavonske i ugarske. Prema tome 
je dakle ova skupina plemića zapravo išla u krajnim konsekvenci- 
jama svojih političkih ciljeva za potpunim ukinućem hrvatske muni- 
cipalne samostalnosti i za madžarizacijom svoga naroda. S ovim 
programom uzeše vođe stranke_agilirati među seljačkim plemstvom, 
pa su doskora s uspjehom predobili za sebe mnoge od njih, a naro- 
čito Turopoljce. Sada su ,madžaroni“ pregli za tim, da u svoje ruke 
dobiju županije, a onda preko ovih i većinu u hrvatskom saboru, 
gdje su mislili oživotvoriti svoje težnje. Protiv madžarona združe se 
protivnici njihovi u ,ilirsku stranku“ s izrazito hrvatskim pro- 

gramom, koji je išao za tim, da se državnopravni odnošaj između 
Hrvatske i Ugarske preinači tako, da se sjedinjenjem hrvatskih ze- 
malja Hrvatske, Slavonije, Dalmacije, Vojne Krajine i Rijeke obra- 
zuje od Ugarske nezavisna političko-teritorijalna cjelina s banom na 
čelu, a s hrvatskim narodnim jezikom kao službenim. U literarnom je 
opet obziru imala stranka pred očima kulturnu zajednicu još i sa 
Hrvatima u Bosni, pa Slovencima i Srbima s jednim književnim jezi- 
kom ,ilirskim“. 

Obrazovanje obiju stranaka odmah je dovelo do sudara među 
njima kod prvih izbora županijskoga činovništva (restauracije) u 
Hrvatskoj. No dok su se pokušaji madžaronA u križevačkoj i varaž- 
dinskoj županiji odmah pokazali kao bezuspješni, vodstvo stranke 
upe potom.sve sile, da uz pomoć brojnih Turopoljaca plemića izbor- 
nika dobije u svoje ruke zagrebačku županiju. Međutim restauracija 
obavljena 30. maja 1842. u Zagrebu svrši se konačno tako, da su 
madžaroni bili na biralištu izigrani, a ilirska stranka pobijedila. Za 
osvetu uzeše potom madžaroni sustavno crniti ilirsku stranku i kod 
ugarske vlade (kod palatina nadvojvode Josipa) i na dvoru (kod 
kralja Ferdinanda) kao ,veleizdajničku“ i ,rusofilsku", tako da je 
nato imenovan banom Erdeljac grof Franjo Haller (16. juna 
1842.) sa zadaćom, da uredi hrvatske prilike. Ma da su ga Iliri sve- 
čano dočekali, kad je ulazio u Zagreb, ipak grof Haller predloži 
dvoru kao najzgodnije sredstvo za umirenje Hrvatske, neka se za- 
brani ime ilirsko. Budući da se oko toga vremena na ilirsku 
agitaciju medju bosanskim katolicima potužila u Beču i carigradska 
porta, kralj Ferdinand izda naredbu (11. jan. 1843.), kojom bješe 
zabranjeno ime ilirsko (ilirizam, Ilirija, ilirski jezik) i svi znaci ilirski 
(naročito grb: polumjesec i zvijezda), ali uz dodatak, da kralj ,ne 
želi, da se razvijanje narodnoga jezika sprečava, i da će podupirati 
municipalna prava Hrvatske protiv svih navala“. Sada uzmu Gajeve 
«Ilirske novine“ ime ,Narodne novine", dok se ilirska stranka 
prozove ,narodnom". Podjedno je u Hrvatskoj uvedena stroga cen- 
zura za sve vrsti tiskopisa, koju je vršio Madžar profesor pravo- 
slovne akademije Matsik, zamijenivši dotadanjega oduševljenoga 
prijatelja lliraca profesora Stjepana Moyzesa, rodom Slovaka. Zabrana 
ilirskoga imena bješe težak udarac za hrvatske narodne preporodi- 
telje, a najviše za Ljudevita Gaja, koji odsada — bez svoje krivnje 
— igra tek sporednu ulogu u daljem hrvatskom političkom životu. 
No ovom je zabranom ipak samo trpjela literarna strana pokreta, 

dok je poliička zapravo ojačala u borbi s madžaronima kod kuće, 
a s Madžarima na požunskom saboru. 

Požunski sabor od 1843. do 1844. Poslije izmakla trogodišta 
kralj Ferdinand opet je sazvao požunski sabor za 14. maja 1843. U 
oči toga sastao se hrvatski sabor 22. aprila u Zagrebu, ali na nj je 
došlo pod vodstvom madžarona golemo mnoštvo seljačkoga plemstva, 
— prvi put što se znade, dakle protiv dosadanjega običaja! — da 
odluči u korist svojih gospodara kod izbora poslanika u Požun i kod 
sastavljanja važnih uputa. Kad to vidje ban Haller, odgodi otvorenje 
sabora bez oznake novoga roka i tako prisili madžaronsko vodstvo, 
da je svoje ljude poslalo kući. Tek što su ovi otišli, sastane se sabor 
(24. apr.) i ne obazirući se na Josipovićev prosvjed izabra u gornju 
kuću Hermana Bužana, a u d&enju Karla Klobučarića 
i Metela Ožegovića svojim poslanicima davši im iste upute 
kao dosada, naime da imadu braniti hrvatska prava, ali uz dodatak, 
da se na požunskom saboru služe jedino latinskim jezikom. Na 
ovom je hrvatskom saboru izrekao (2. maja 1843.) Ivan Kuku- 
ljević prvi zastupnički govor hrvatskim jezikom, zagovarajući, 
da se hrvatski jezik uvede kao ,,diplomatički" u Hrvatskoj i Slavoniji, 
to jest kao saborski, uredovni i nastavni umjesto ,mrtvoga latinskoga". 
Govor je pozdravljen od svega plemstva velikim zanosom, no staleži 
su o Kukuljevićevu prijedlogu ipak izjavili, da je preuranjen. 

Borbe, što su ih imali ovaj put da izdrže hrvatski poslanici na 
požunskom saboru, nadilazile su sve, što se je dosada zbivalo. U 
prvom je redu komeš Josipović — kao virilni član donje kuće — 
iznio odmah poslije otvorenja sabora protiv njih tužbu, da su ,ne- 
zakonito izabrani", jer je tobože od izbornoga čina ,odstranjeno 
plemstvo“ (naime njegovi Turopoljci). Josipovićeva se nakana izja- 
lovila, ali su zato ugarski staleži stali uporno tražiti od hrvatskih 
poslanika u donjoj kući, da govore madžarskim jezikom, tada služ- 
benim u ugarskom saboru. Kad su Ožegović i Klobučarić vidjeli, da 
im staleži ne dopuštaju govoriti latinski, pače da su (20. juna 1843) 
stvorili zaključak, koji je i njih vezao, da ubuduće govore madžarski, 
ostave sabornicu i zatraže iz konferencije, kojoj je predsjedao 
ban Haller, uputu od hrvatskih županija. Ove stvore nato zaključak, 
da hrvatski poslanici imadu ostati kod svoga prava, a ujedno se 
obrate na kralja. Međutim su ugarski staleži na saboru, dašto u 


' Tada još nije bilo zakonom određeno, tko ima pravo dolaziti na sabor 
s pravom glasa. 

odsutnosti hrvatskih poslanika, zaključili, da ubuduće ima jedino 
madžarski jezik biti službenim i nastavnim u cijeloj Ugarskoj 
i Hrvatskoj sa Slavonijom i Primorjem, a poslije deset godina (to jest 
od 1853. dalje) ne može više nitko biti u Hrvatskoj namješten ni kao 
javni činovnik ni kao svećenik, tko nije vješt madžarskomu jeziku. 
No zaključci se ugarskih staleža dobrza izjaloviše, jer na sabor stiže 
kraljevo rješenje (od 12. okt. 1843), koje odredivaše, da se hrvat- 
skim poslanicima ,ima ostaviti na volju, da mnijenja svoja izriču bilo 
latinskim bilo madžarskim jezikom“. Ali ugarski se staleži ipak ni- 
jesu dali smesti ovom kraljevom porukom, nego su na hrvatske po- 
slanike, kad se potom vratiše u sabor i pokušaše da govore latinski 
(1. dec.), navalili tolikom žestinom, da su im onemogućili išto kazati. 
Ujedno izjaviše Madžari, da ostaju i dalje kod svoga zaključka 
od 20. juna. Sada popusti kralj Ferdinand utoliko, da je na nagovor 
palatina nadvojvode Josipa izdao novo rješenje (23. jan. 1844.), kojim 
odredi, da se hrvatski poslanici poslije šest godina (to jest od 1850.) 
imadu također na saboru služiti madžarskim jezikom ; no ostalih za- 
ključaka ugarskih staleža, a naročito onoga o uvođenju madžarskoga 
jezika u sve urede i škole u Hrvatskoj, Slavoniji i Primorju nije 
potvrdio. Pače kralj je sabor raspustio već 13. novembra 1844., 
prije negoli je obavio svoj posao, a 3. januara 1845. opet dopusti 
Hrvatima ručnim pismom upotrebu ilirskoga imena, ali samo 
u literaturi. Pored toga Ferdinand izdade još i rješenje, kojim bješe 
osnovana na akademiji katedra ,za ilirski jezik i književnost", a 
cenzor Matsik dignut sa službe, koja bi povjerena Hrvatu Pavlu 
Muhiću. 

Ustavna borba od 1845. do 1848. Sve su to bili znaci, po ko- 
jima je narodna stranka mogla zaključivati, da su na dvoru skloni 
njezinim političkim ciljevima. No svu tu radost dobrza zagrči s mnogo 
kapi stranačke žuči najznatnije pitanje tadanje hrvatske politike, naime 
pitanje restauracije županije zagrebačke, koje još od maja 1842. nije 
silazilo s dnevnoga reda. Rješenje njegovo povjeri kralj banu Halleru 
imenovavši ga još i velikim županom zagrebačkim, a on uze nato 
činiti sve potrebno za izbor. Upravo zato nije po Ferdinandovu na- 
logu sazvao hrvatski sabor, da po razlazu požunskoga proglasi od 
kralja sankcionirane zakone i da primi do znanja izvještaj svojih 
poslanika. Ali i obje stranke, narodna i madžaronska, bijahu također 
zaokupljene novim izborom, kod kojega se poglavito radilo o tom, 
kako će biti sastavljene listine plemića izbornika. Kad je konačno 

poslije mnogih bučnih županijskih skupština uspjelo madžaronima, da 
je ban i župan Haller proglasio njihovu listinu pravovaljanom, 
onda bješe njima i zajamčen rezultat same restauracije. Dne 28.1 
29. jula 1845. pobijedili su dakle kod izbora madžaroni uz pomoć 
turopoljskih glasova s 315 glasova (1289:974) izabravši prvim pod- 
županom svoga kandidata Josipa Žuvića protiv narodnjaka 
BenkaLentulaja. Izbor se obavljao pod svodom, koji je spajao 
oba dvorišta današnje banske palače i prezidijalne vladine zgrade, 
a dovršio se oko sedam sati uveče. Poslije toga izišli su narodnjaci 
iz svoga dvorišta (u današnjoj prezidijalaoj zgradi) na Markov trg i 
stali silaziti Kamenitom ulicom u donji grad. Dok su još posljednji 
redovi narodnjaka ostavljali trg, puče iznenada s tavanskoga prozora 
kuće madžarona Tadije Ferića' jak hitac, bez sumnje u znak veselja 
s madžaronske pobjede, jer ranio nije nikoga. Taj hitac prouzroči 
među preostalim narodnjacima i nekim drugim radoznalim gledaocima 
veliko ogorčenje. Nato dade ban Haller vojsci, koja je kroz sve 
vrijeme izbora bila postavljena na Markovu trgu, nalog, da trg 
isprazni i zatvori sve ulice, što vode do njega. Uza sve to ipak je 
ostalo na trgu i na početku Gospodske ulice nekoliko narodnjaka i 
mirnih gledalaca, a kad je mladi Ilirac Mirko Bogović izvukao svoju 
sablju i njome se oborio na jednoga časnika, jer ga je napao osornim 
riječima, dade potpukovnik Sartori glasnu zapovijed vojsci, da puca. 
Tako pade 29. jula oko pola osam uveče više ljudi mrtvih, a još 
više ih je ostalo teško ili lako ranjeno. 

Užasni taj događaj prekide u prvi kraj sve odnose između na- 
rodne stranke i bana Hallera, jer je ona u njemu gledala ,krvnika 
svoje braće". Na taj je način kod nastavljene restauracije županija 
zagrebačka došla sasvim u ruke madžarona, koji održaše 5. augusta 
veliku skupštinu pod predsjedanjem prvoga podžupana Žuvića, jer 
je Haller odmah po obavljenoj restauraciji zatražio od kralja svoj 
otpust. Zaključci stvoreni ponajviše inicijativom Josipovićevom išli su 
za tim, da se obustave ,Narodne Novine“ i Gaju uzme tiskara, da 
se vrati u Hrvatsku stari pravopis s kajkavštinom, dok su štokav- 
štinu ograničili na Požegu i Osijek, ,budući da zajednički hrvatsko- 
slavonski jezik ne postoji“, i da se seljačkom plemstvu ,potvrdi 
pravo", da lično (viritim) dolazi na hrvatski sabor s pravom mjesta 
i glasa. Svojim zastupnicima, što ih je skupština izabrala za hrvatski 


! Danas kuća Markov trg br. 3., gdje je nekoć bila zemaljska blagajna. 


296 


sabor, Kolomanu Bedekoviću i Josipu Brigleviću, dadoše opet uputu, 
da se imadu protiviti svim prijedlozima, što bi smjerali na oslabljenje 
što tješnje sveze s Ugarskom, a naročito obnovi hrvatske samostalne 
vlade. Ali najteži grijeh počini ova skupština, kad je proglasila na 
prošlom požunskom saboru stvorene zakone, i to najprije na ma- 
džarskom, a onda na latinskom jeziku ; time je povrijedila bitno 
hrvatsko pravo, jer to bijaše jedino kompetencija hrvatskoga sabora. 

Uto se uze ban Haller spremati, da sazove hrvatski sabor. Na- 
rodna stranka, uvjerivši se međutim, da ban nije kriv nesreći od 
29. jula, stupi sada s njime opet u doticaj. Pobjedom madžarona 
u županiji zagrebačkoj postala je pogibao od seljačkoga turopolj- 
skoga plemstva za hrvatski sabor još opasnija, pa stoga je narodna 
stranka išla prije svega za tim, da sazna, što ban o tome misli. Kad 
je ban uvjerio njezino vodstvo, — a to su tada bili grof Janko 
Drašković, grof Jurica Oršić i barun Franjo Kulmer od velikaša, 
biskup zagrebački Juraj Haulik od prelata, a Ivan Kukuljević od 
plemstva! — da seljačko plemstvo ne će sudjelovati na saboru 
«S pravom mjesta i glasa", onda se narodna stranka mogla s po- 
uzdanjem spremati na sabor, koji se sastade u Zagrebu 23. septem- 
bra 1845. I odista, na sabor dovelo je madžaronsko vodstvo mnoštvo 
seljačkoga plemstva, no kad je pročitano kraljevo rješenje (od 14. 
sept.), kojim je dano pravo glasa na hrvatskom saboru samo banskim 
pozvanicima i zastupnicima oblasti (županija, gradova i kaptola), onda 
je seljačko plemstvo zajedno s madžaronima ostavilo dvoranu, a 
preostali staleži stvoriše više zaključaka u smislu programa narodne 
stranke. Prije svega uređen je sastav hrvatskoga sabora, kojim je 
seljačko plemstvo u masama isključeno, a dobili su mjesto i glas 
srpski grčko-istočni episkopi; onda zaključiše, da se zamoli kralj, da 
bi Hrvatskoj povratio samostalnu vladu, kako ju je 
imala za Marije Terezije (1767—1779), da se akademija podigne na 
potpuno sveučilište, a zagrebačka biskupija uzvisi na samostalnu 
od Ugarske nezavisnu nadbiskupiju. Tek što se poslije toga 
sabor razišao (14. okt.), odstupi ban Haller sa svoga mjesta, a poslove 
banske preuze po starom običaju zagrebački biskup Juraj Haulik. 

Kad se primaklo vrijeme, da se poslije izminula trogodišta opet 


! U to doba nije Gaj igrao nikakove važnije političke uloge, pače vodstvo 
narodne stranke u neku je ruku od njega zaziralo, ma da Gaj nije dao tome pra- 
voga povoda. Kako Gaj nije bio plemić, nije sudjelovao ni u županijskim ni 
u saborskim sjednicama. 

sastane požunski sabor, sastao se prije toga hrvatski u Zagrebu 18. 
oktobra 1847. U to je doba već sva Ugarska bila uzavrela bujnim 
narodnim životom, a na čelu je pokretu stajao radikalni i demokrat- 
ski Ludovik Kossuth, koji je tražio potpunu samostalnost 
demokratske a ne staleške Ugarske, s vladom odgovornom saboru 
narodnih zastupnika, a s Austrijom svezane samo čisto perso- 
nalnom unijom. Ovu je Ugarsku opet pomišljao kao jedin- 
stvenu državu od Karpata do Adrije, u kojoj ima samo jedan poli- 
tički madžarski narod. Imajući pred očima ovakovu političku situaciju 
u Ugarskoj, hrvatski je sabor pod predsjedanjem biskupa Haulika 
također pregnuo, da stvori zaključke, koji su išli za oslobođenjem od 
madžarskoga gospodstva, ali inače nije htio da se savez s ugar- 
skom krunom raskine. Prije svega izabra sabor u Požun Her- 
mana Bužana u gornju, a Metela Ožegovića i Josipa Bunjika (velikoga 
bilježnika županije požeške) u donju kuću, a onda zaključi na prijed- 
log saborskoga odbora, da se hrvatski jezik ima ,uzvisiti na 
onu čast, vrijednost i valjanost, koju je dosada uživao latinski jezik“ 
(23, okt. 1847.). Još je obnovljen raniji zaključak (od 1845.) o stvaranju 
samostalne hrvatske nadbiskupije u Zagrebu, o sjedinjenju Dalmacije 
i Rijeke _ s Hrvatskom, a konačno je sastavljena uputa za požunske 
poslanike, koja im nalaže. da imadu braniti hrvatska prava kao i 
pripadnost Slavonije i Primorja Hrvatskoj; a onda se u njoj kaže 
još i ovo: ,Saborski poslanici ne će nipošto dopustiti uvedenje ma- 
džarskoga jezika kao obukovnoga u gimnazije i akademiju ovih 
kraljevina, jer staleži i redovi žele, da se u Hrvatskoj uvede kao 
obukovni jezik naš narodni jezik“', i: ,,U dokaz braiske ljubavi spram 
ugarske braće služit će se poslanici već sada madžarskim je: 
zikom (na požunskom saboru)“. Kad je potom hrvatski sabor za- 
ključen (27. okt.), ostavili su staleži dvoranu s uvjerenjem, da su 
položili zdravu osnovu modernoj Hrvatskoj. Sabor od 1547. 
posljednji je stateski sabor irtvatski 

Požunski sabor 1847. i 1848. Požunski je sabor otvorio kralj 
Ferdinand _ 12. novembra izrekavši tom prilikom madžarskim 
jezikom ovo: ,Radujem se, da ovdje vidim sabrane staleže i redove 
kraljevine Ugarske. Moje očinske namjere pokazuju kraljevske propo- 
zicije; primite ih s povjerenjem“. Činjenica, da je kralj poslije vijekova 
prvi put otvorio i progovorio na saboru madžarskim jezikom, izazvala 
je među Madžarima neopisivo oduševljenje, ali i ojačala njihove da- 
lekosežne nade. Prije svega sabor je jednoglasno izabrao palatinom 

nadvojvodu Stjepana, sina palatina Josipa (113. jan. 1847.), a 
onda je započeo vijećanje uzevši doskora (18. nov.) u raspravu na pri- 
jedlog Josipovićev tužbu zagrebačke županije, da su hrvatski poslanici 
»nezakoniti", jer su tobože izabrani ,,s isključenjem plemstva" od 
nekakove ,,skupštine od 60 ljudi“. Ma da su hrvatski poslanici u toj 
stvari poricali ugarskomu saboru kompetenciju na osnovi zakona 
(CXX : 1715, LVIII - 1791), ipak sabor prihvati tužbu i predade je na 
izvještaj zasebnom odboru ,,za ispitivanje hrvatskih smutnja,“ 
kojemu bješe predsjednik vođa Madžara na tom saboru, Ludovik 
Kossuth. Taj pozva nato hrvatske poslanike.preda se, da im sudi, 
No Hrvati odbiše poziv porekavši ugarskomu saboru pravo, da pro- 
suđuje pravovaljanost njihova mandata; i tako bješe namjera Kos- 
suthova, da tom prilikom liši Hrvatsku njezinih najbitnijih prava, 
izićrana. Iz osvete uzme sabor (7. jan. 1848.) u raspravu zakonsku 
osnovu ,o madžarskom jeziku i narodnosti“. Ta je osnova prije 
svega određivala za ,ugarsko primorje", da svi njegovi uredi i či- 
novnici imadu u službenom saobraćaju s ugarskim oblastima i činov- 
ništvom dopisivati jedino u madžarskom jeziku, a u domaćim se 
poslovima ,,mogu uz madžarski jezik služiti samo još talijan- 
skim“. ,Županijama požeškoj, virovitičkoj i srijemskoj" ostavlja se 
u domaćoj upotrebi ,još samo šest godina latinski jezik raču- 
najući od razlaza ovoga sabora", Onda traži osnova, da svi ugarski 
novci imadu biti proviđeni ugarskim grbom i madžarskim natpisima, 
kod svih građanskih, financijalnih (komorskih) i vojničkih javnih za- 
voda, onda u ,ugarskim lukama, na brodovima ugarskih trgovaca i 
na drugim ugarskim brodovima" ima se upotrebljavati jedino državni 
(ugarski) grb i narodne ugarske boje (zastava), a tako dobivaju i svi 
službeni pečati madžarske natpise. Sve se ovo tiče i Hrvat- 
ske (uže), koje oblasti i sudišta imadu odmah dopisivali sa svim 
ugarskim oblastima i sudištima jedino madžarski, a samo za domaću 
upotrebu ostavlja im se latinski jezik; time se očito htio izi- 
Srati zaključak hrvatskoga sabora o hrvatskom službenom jeziku. 
Konačno je tražila osnova, da se ima madžarski jezik učiti obligatno 
u svim hrvatskim školama, dakle i u pučkim. Potom je sabor rri- 
hvalio ovu zakonsku osnovu; donja kuća bez preinake, unatoč pro- 
svjedu hrvatskih poslanika, a gornja tek uz neke neznatne promjene. 
U toj situaciji hrvatskim poslanicima nije preostalo, nego obratiti se 
na kralja s molbom, da bi uskratio sankciju ovoj osnovi, koja je zna- 
čila propast Hrvatske. 

Uto bukne 24. februara 1848. u Parizu buna (februarska Tevo- 
lucija), koja otjera s prijestola kralja Ludovika Filipa i proglasi 
»drugu republiku“. Ova je buna bila znak za opći pokret gotovo 
po cijeloj zapadnoj i srednjoj Evropi. Taj zgodni čas dakle iskoriste 
Madžari tako, da su na prijedlog Kossuthov 3. marta zaključili u 
donjoj kući, da se kralju pošlje adresa, neka bi Ugarskoj dao odgo- 
vornu vladu i odobrio čitav niz relorama s obzirom na upravu i 
politiku. Ali jer se gornja kuća kratila da primi adresu, nije bilo 
ništa, Deset dana poslije toga bukne u samom Beču buna protiv 
Metternicha i njegova policajnoga i reakcionarnoga sistema (13. 
marta). Nato otpusti sjutradan kralj Ferdinand Metternicha, proglasi 
slobodu štampe i obeća (15. marta) austrijskim narodima ustav na 
osnovi odgovorne parlamentarne vlade. Ovim je obećanjem dvor 
riješio to pitanje i za Ugarsku i Hrvatsku, jer sve ono, što je dao 
Austriji, nije se moglo uskratiti njima. Na glas o bečkim dogadajima 
prihvati i gornja kuća Kossuthovu adresu, a onda zatraži cijeli sabor 
putem svečane deputacije od kralja još i dokinuće staleštva i sabor 
sastavljen od izabranih narodnih zastupnika, narodnu vojsku (domo- 
branstvo), odgovorno i od austrijske vlade nezavisno ministarstvo, 
ukinuće cenzure, izjednačenje svih staleža općenim plaćanjem poreza 
i potpuno ukinuće kmetstva, urbara i crkvene desetine. Kralj Ferdi- 
nand primio je 16. marta u Beču deputaciju Madžara pod vodstvom 
palatina Stjepana, a drugi dan izišao je kraljevski reskript, kojim bi 
obećano odgovorno ministarstvo. Nato je po palatinovu nalogu grof 
Ludovik Batthyany sastavio popis ministara i iznio ga 23. 
marta pred staleže donje kuće. Međutim nastadoše u Beču velike po- 
teškoće kod sankcioniranja zakonske osnove o ministarskoj vladi, kad 
ju je sabor podastr'o, a najviše su radili protiv nje neki madžarski 
konzervativni velikaši, na čelu im barun Samuil Josika. U tom je smislu 
odaslao kralj novi reskript na sabor, koji je pročitan 29. marta, ali 
je malo potom na nagovor palatina Stjepana kralj privolio na sank- 
ciju i 7. aprila imenovao prvo ugarsko neodvisno i odgovorno mini- 
starstvo s grofom Ludovikom Batthy4nyjem kao predsjednikom. U 
ovo ministarstvo ušli su uz druge još i Kossuth kao ministar linan- 
cija, herceg Pavao Eszterhazy kao ministar na kraljevu dvoru [a 
latere), a Franjo Dešk kao ministar pravosuđa. Tri dana docnije 
došao je u Požun na sabor kralj Ferdinand u pratnji brata nadvoj- 
vode Franje Karla i njegova sina nadvojvode Franje Josipa, pa je 
sjutradan 11. aprila sankcionirao zakone stvorene na saboru 1848. 

Od ovih je zakona određivao članak V., da će odsada zastupati na 
saboru, koji se ima svake godine sastajati u Pešti, ,,županiju viro- 
vitičku 4 zastupnika, srijemsku 3, požešku s kr. slob. gradom Požegom 
2, Riječki kotar (s Bakrom) 1, Hrvatsku 18, hrvatsku Krajinu 8, a 
slavonsku Krajinu 3“. Ona zakonska osnova o ,,madžarskom jeziku 
i narodnosti“ nije dobila sankcije, samo je čl. XXI. određivao, da 
«ugarske narodne boje i državni grb imadu upotrebljavati svi ugar- 
ski brodovi", dok se ,,pridruženim stranama" (a kapcsolt reszeknek) 
dopušta, ,da se mogu uz boje i grb zemlje (t. j. Ugarske) služili i 
svojim bojama i grbom“. Još istoga je dana 11. aprila kralj zaključio 
posljednji ugarski staleški sabori opet kratkim madžarskim govorom, 
našto su hrvatski poslanici pošli kući s uvjerenjem, da njihovu do- 
movinu čekaju burni dani. 

Ban Jelačić. Međutim se iu Hrvatskoj zgodiše krupni događaji. 
Još 16. marta došao je u Beč barun Franjo Kulmer i svjetova nad- 
vojvodu Ivana (brata kraljeva), da se imenuje banom — o čemu se 
upravo tada radilo, još prije njegova dolaska —, pukovnik prve 
banske regimente, popularni barun Josip Jelačić. Još je istoga 
dana zaključeno ovo imenovanje, ali dekret datiran je 23. marta, 
kojim je Jelačić podjedno imenovan i generalom te zapovjednikom 
obiju banskih regimenata. Za sve to nije se još znalo u Zagrebu, 
kad su Gaj i Kukuljević sazvali veliku skupštinu za 25, marta, na 
kojoj zaključiše pred kralja iznijeti po svečanoj deputaciji ove ,narodne 
želje“; da se Jelačić imenuje banom, da se hrvatske zemlje (Hrvatska, 
Slavonija, Vojna Krajina, Dalmacija i Rijeka) ujedine, da se narodu 
dade odgovorna vlada nezavisna od ugarske, stalni hrvatski 
zastupnički sabor i ukinuće posljednjih ostataka kmetstva kao 
i staleštva. 

Imenovanje Jelačićevo banom označuje krizu madžarsko-hrvatskih 
odnosa posljednjih decenija. Budući da u novo ugarsko ministarstvo 
nije ušao ni jedan Hrvat, znali su Hrvati, da se sada radi o opstanku 
kraljevine Hrvatske. Stoga je ponovno odlikovanje bana Jelačića 
podmaršalom i zapovijedajućim generalom u Hrvatskoj 
i u Vojnoj Krajini izazvalo općenu radost i velike nade. Te se nade 
još ojačaše, kad je ban 19. aprila izdao na sve hrvatske oblasti cir- 
kular, da ,dok se ne sastane hrvatski sabor ima svako poglavarstvo 
i općina djelovati pod ličnom odgovornosti u svom djelokrugu, i ni 
od koga primati nikakvih službenih naloga (naime 
od ugarske vlade)“; već se mogu samo na bana obraćati, kao na 

vrhovnoga zemaljskoga glavara imenovana od kralja. Ovim je cir- 
kularom Hrvatska prekinula mnogovjekovne svoje 
sveze s Ugarskom. Skoro potom izdao je ban naredbu (18. maja), 
kojom je raspisaoizbore u Hrvatskoj, Slavoniji i Vojnoj Kra- 
jini za 191 zastupnika, dok su virilisti napose pozvani banskim pismom. 
Sabor se sastao u Zagrebu 5. juna te je odmah instalirao Jelačića ; 
kod toga je fungirao kao instalator srpski patrijarh Josif Rajačić, 
u znak sloge Hrvata i Srba. Potom je sabor prije svega primio na 
znanje izvještaj svojih požunskih poslanika, ali zakona ugar- 
skoga sabora od 1848. nije proglasio, već je sam zaključio 
ukinuće kmetstva i opće plaćanje poreza, to jest prestanak 
feudalizma iza tolikih vijekova. Glede budućega odnosa Hrvatske 
prema [Ugarskoj i Austriji sabor se postavio na federalističko 
stanovište, izrazivši želju, da se monarkija uredi po uzoru Švicarske 
sa nezavisnim narodnim vladama, ali s centralnim parlamentom i 
vladom u Beču, naročito za spoljašnju politiku (diplomaciju), voj- 
ništvo, financije i trgovinu. Nadalje zaključi sabor, da se banska vlast 
ima obnoviti ,od Drave do mora", a Krajina i Dalmacija sjediniti 
s Hrvatskom. Za posrednika između Hrvatske i dvora izabran je na 
saboru barun Franjo Kulmer, 

Međutim razviše Madžari jaku agitaciju u Slavoniji. Stoga se 
zaputi ban onamo te j& opet čvrsto sveže s materom zemljom; jedini 
Osijek držao je s Madžarima. Nato ode Jelačić u Beč, gdje su Ma- 
džari mislili posredovanjem nadvojvode Ivana postići izmirenje s Hrva- 
tima. Na konferenciji s madžarskim ministrima iznese ban kao uvjete 
pomirbe, da se ugarska ministarstva rata i financija sjedine s cen- 
tralnom vladom u Beču, dok će preostala ministarstva Hrvati pri- 
znati samo onda, ako im se zajamči potpuna unutarnja nezavisnost 
s općenom upotrebom hrvatskoga jezika, pa i na ugarskom saboru, 
Ali Madžari ne htjedoše prihvatiti ovih uvjeta, a Jelačić se nato 
vrati u Zagreb s uvjerenjem, da će dobrza doći do oružana sukoba 
s Madžarima. Velikom žurbom stao je kupiti i opremati krajiške 
čete, a Rijeku zaposjede vojničkom silom. Od sada dalje Ri- 
jeka je sve do 1867. sastavni dro Hrvatske Kad au 
sve priprave bile gotove, navijesti 7. septembra ugar- 
skom ministarstvu rat riječima: ,Mi hoćemo jednakost i 
ravnopravnost svih naroda i narodnosti, što živu pod ugarskom 
krunom. Budući da ugarsko ministarstvo drži, da ne može pristali 
na ove uvjete, nalaže nam čast i dužnost, da pokušamo zadnje: da 

se latimo oružja". Prije odlaska osnova ban u Zagrebu bansku 
vladu sa pet odsjeka: za pravosuđe, unutarnju upravu, bogoštovlje 
s nastavom, bojne poslove i za financije, kuda su potpadali još 
i trgovački i gospodarski poslovi. Banskim je namjesnikom učinio 
Mirka Lentulaja, a onda krene u Varaždin, gdje se sabralo 
oko 40.000 vojnika, većim dijelom krajišnika. 

Jelačić prešao je Dravu 11. septembra, ušao u Čakovac i odmah 
proglasio Međumurje sastavnim dijelom Hrvatske. Potom je krenuo 
preko Kaniže i Stolnoga Biograda prema Budimu. Međutim je mini- 
starstvo grofa Batthyanyja zbog istupa Jelačićeva podnijelo kralju 
Ferdinandu molbu za demisiju, našto madžarski sabor povjeri pri- 
vremeno vođenje državnih posala Ludoviku Kossuthu (s još 
dva minisira), a 16. septembra izabra ga i predsjednikom odbora ,za 
zemaljsku obranu", Ovim se posljednjim događajem začinje tako 
zvana madžarska revolucija od 1848—1849. Kossuth je grozničavom 
brzinom stao organizirati narodni otpor našavši u madžarskoj inteli- 
genciji zgodne suradnike, a u fanatiziranim masama nepresušivo 
vrelo snage. Međutim se postavio na čelo madžarske vojske sam 
palatin nadvojvoda Stjepan u želji, da krene protiv Jelačića, ali mu 
iz Beča naložiše, da ne dira u bana. Nato je palatin predao vrhovno 
zapovjedništvo generalu Mogi i požurio se u Beč odrekavši se pala- 
tinske časti (25. sept.). Nadvojvoda Stjepan bješe posljednji 
ugarski palatin. S vojskom pošao je nato general Moga Jelačiću 
ususret, koji je već ostavio Stolni Biograd. Između P4kozda i Velenceja 
došlo je 28. septembra do bitke, koja ostade neodlučna, ma da je 
na desnom krilu i u središtu hrvatska vojska održala potpunu po- 
bjedu. Sjutradan zaište Jelačić primirje od tri dana, ali već drugi 
dan (30. sept.) okrene prema Beču, gdje su se međutim opet uzeli 
spremati ozbiljni događaji, a 6. oktobra planula je u gradu buna, 
koja prisili dvor, da se je preselio u Olomuc. Tako je grad sasvim 
došao u ruke ustaša, koji se u njemu utvrde i spreme na otpor. Uto 
je stigao i Jelačić pod Beč te ga uze zajedno s carskom vojskom, 
kojom je zapovijedao knez Windischgratz, podsjedati. Ali gradu pohrli 
u pomoć madžarski general Moga, no Jelačić ga kod Schwechata 
ametice potuče (30. okt.), našto se drugi dan predade Beč pobjed- 
nicima, dok je Kossuth zamijenio Mogu veoma sposobnim mladim 


! Pobjedu pripisivale su sebi još onda obje stranke; Hrvati su je prozvali po- 
bjedom kod Velenceja, a Madžari pobjedom kod Pakozda, već prema mjestima 
svojih uspjeha. 

generalon Arturom Gorgeyem. Sada su imali Jelačić i Win- 
dischgratz udariti na Ugarsku i prisiliti je na pokornost. Budući da 
se Ferdinand V. nije smatrao doraslim novoj političkoj situaciji, 
odreče se 2. decembra u Olomucu ugarsko-hrvatske i carske krune, 
a jer je i brat njegov Franjo Karlo učinio isto, prijedu obje krune u 
smislu nasljednoga zakona na njegova 18-godišnjega sina nadvojvodu 
Franju Josipa. 


ba 
Franjo Josip I. 
(1848. do danas). 
a) Revolucija i apsolutizam (1848—1860). 


Madžarska revolucija 1848.—1849. Čim je mladi car Franjo 
Josip 1. primio vladanje, izda proglas (2. dec.), kojim izjavi, da želi 
da vlada ,na osnovi ravnopravnosti svih narodnosti monarhije, jed- 
nakosti svih državljana pred zakonom i sudjelovanjem narodnih za- 
stupnika kod zakonodavstva“. Još istoga dana (2. dec. 1848.) ime- 
nova Franjo Josip bana Jelačića gubernatorom Rijeke, jer 
je njegovu ,krepkom i zgodnom postupku uspjelo, da na Rijeci 
uzdrži carsku vlast i zakonito stanje“, a onda zasebnim dekretom 
još i civilnim i vojničkim gubernatorom Dalmacije. Tako 
je Jelačić ujedinio u svojoj ruci sve hrvatske zemlje s Međumurjem, 
koje su tada 'bile unutar granica monarhije; izuzetak čini samo Istra 
s Kvarnerskim otočjem. Konačno je mladi vladar još istoga dana 
(2. dec.) imenovao baruna Franju Kulmera hrvatskim mi- 
nistrom ,bez lisnice, ali sa mjestom i glasom u ministarskom vi- 
jeću“, da bude zakoniti posrednik između dvora i hrvatske vlade. 
Ovom ministarstvu s knezom Schwarzenbergom na čelu bješe 
određeno, da bude zajedničko cijeloj monarhiji. Dok su sva ova 
imenovanja izazvala veliku radost kod Hrvata, madžarski je novi 
sabor u Pešti (od 5. jula dalje) — na kojem dašto nije bilo Hrvata — 
saznavši za promjenu na prijestolju, izjavio (9. dec.), da ,bez oba- 
vijesti, znanja i privole sabora nitko ne može jednostrano raspolagati 
posjedom ugarskoga kraljevskoga prijestolja“. Sloga je sabor pozvao 
zemlju, da ne sluša nikoga, koga ne priznaje ,,zakon, ustav i sabor“. 
Nato je dvor odgovorio tako, da je dao knezu Windischgritzu i banu 
Jelačiću zapovijed, da oružjem slome otpor Madžara. U prvi je kraj 
carska vojska postigla u napornoj ,zimskoj vojni" znatne uspjehe 
približavajući se _ žurnim koracima Budimu. Napose treba istaknuti 

djela Jelačićeve krajiške vojske, koja je pobijedila kod Mošona (18. 
dec.), zauzela Đur (27. dec.) i porazila madžarskoga generala Perczela 
kod Modra, nedaleko od Stolnoga Biograda (30. dec.), a samoga 
Gorgeya kod Tetčnya (3. jan. 1849.) ušavši onda 5. januara s Jela- 
čićemn i Windischgratzom na čelu u Budim i Peštu. Još prije toga 
ostavi madžarski sabor s Kossuthom ugroženi glavni grad te se pre- 
seli u Debrecin, gdje je 9. januara održana prva sjednica. Tom je 
prilikom Kossuth ponio sobom iz Budima krunu sv. Stjepana i ostale 
kraljevske insignije. Iz Debrecina dao se on na dalju organizaciju 
ustanka, kojemu se pridružiše i neki stranci, tako Poljaci grof Dem- 
biski i Bem, i dobrza stvori opet čitavu vojsku. Ali Windischgratz 
pođe joj ususret i potuče Dembiriskoga u dvodnevnoj krvavoj bitki 
kod Kapolne nedaleko od Jegra (26. i 27. februara), tako da se 
Madžari povukoše na lijevu obalu Tise. Poslije bitke javi Windisch- 
gratz dvoru, da je ,,uništio buntovne horde", Car uze ovaj izvještaj 
kao istinit i smatrajući otpor Madžara slomljenim, a rat dovršenim, 
objavi 4. marta 1849. svojim zemljama nov ustav, obično zvan 
noktroirani", jer je djelo Schwarzenbergova ministarstva bez sudje- 
lovanja parlamenta. 

Oktroirani ustav bješe upravo obnova staroga carskoga sistema 
na osnovi germanizacije za ,carstvo austrijsko“ (Kaisertum Oester- 
reich). Ova ,slobodna, nerazdjeljiva, nerazdruživa, ustavna nasljedna 
monarhija (Erbmonarchie)“ sastoji od pojedinih krunovina (Kron- 
lander), koje su međusobno nezavisne jedna od druge, ali sve zajedno 
čine jednu cjelinu. Među njima se navode (S 1.) — ovim redom — 
i ,kraljevine Dalmacija, Hrvatska i Slavonija s hrvatskim primorjem, 
gradom Rijekom s kotarom; kraljevina Ugarska; velika vojvodina 
Erdelj; Vojna Krajina (ugarska i hrvatsko-slavonska kao jedna cje- 
lina). Glavni je grad Beč, koji je sjedište državne (centralne) vlade; 
sve su narodnosti (Volkstamme) jednakopravne i svaka ima neoskvr- 
njivo pravo na očuvanje i njegovanje svoje narodnosti i jezika". 
Zakonodavstvo u državnim poslovima vrši car s držav- 
nim (centralnim) saborom (Reichsrath), a u zemaljskim (kru- 
novinskim) car sa zemaljskim saborima (Landtag). Dr- 
žavni se sabor sastaje u Beču, a sastoji od gornje i donje kuće. 
Gornju kuću sačinjavaju zastupnici izabrani na zemaljskim saborima 
svake krunovine, a donju zastupnici izabrani ravno od naroda ; 
mandat prvih traje 10, a drugih 5 godina. Za dojakošnji se ustav 
Ugarske kaže ($S 71.), da će ,,u toliko ostati na snazi, u koliko se 

njećove ustanove ne kose s ovim državnim uslavom", dakle se 
dokidaju zakoni od 1848., a onda se nastavlja, da će odsada biti u 
Ugarskoj ,zajamčena zgodnim ustanovama ravnopravnost svih narod- 
nosti i jezika u svim prilikama javnoga i građanskoga živola“. Poslije 
toga osniva se (S 72.) zasebna srpska vojvodina (Woiwodschaft 
Serbien) i otkida od Ugarske (a dio Srijema od Hrvatske). Onda dolazi 
govor o Hrvatskoj i Slavoniji (S 73.): ,U kraljevinama Hrvatskoj 
i Slavoniji s amo pripadajućim primorjem i gradom Rijekom 
s kotarom ostat će zasebne njihove uredbe na snazi u potpunoj 
nezavisnostiod kraljevine Ugarske. Zastupnici iz Dal- 
macije raspravit će sa hrvatsko-slavonskim saborom, posredovanjem 
izvršujuće državne vlasti, o uvjetima združenja Dalmacije s kralje- 
vinama Hrvatskom i Slavonijom, pa će onda rezultat podastrijeti 
caru na sankciju“. Kad se u Hrvatskoj saznalo za oktroirani ustav, 
nasta velika zlovolja, jer su svi iz dana u dan očekivali sankciju 
hrvatskih saborskih zaključaka od juna 1848. Stoga se bansko vijeće 
i kratilo, da na Jelačićev nalog proglasi novi ustav, javivši banu, da 
toga učiniti ne će, jer ,nikada nije izjavio naš narod, da će sta- 
rinski od pređa svojih zadobljeni te zakonom i prisegom svijeh kra- 
ljeva potvrđeni zemaljski ustav odbaciti i njega se po- 
sve odreći". Da izbjegne prigovorima, bansko vijeće sastavi u tom 
smislu predstavku, koju potom predade Ivan Kukuljević s nekim 
drugovima caru Franji Josipu (7. maja). Ali carevi savjetnici nikako 
nijesu htjeli da popuste, pače oni su dali Hrvatima do znanja, ako 
ne prihvate taj ustav, da će ih smatrati isto takim buntovnicima kao 
i Madžare'. 


! Stimje u svezi pisao Ivan Kukukuljević banu Jelačiću 9. aug. 1849. iz 
Zagreba ovo: ,Da ja ne poznam domorodno i uprav skroz i skroz slavjansko srce 
Vaše Svjetlosti, ne bi se usudio tako posve otvoreno stanje sadašnje 
hrvatskoga našega naroda pred Vaše oči staviti, kako namje- 
ravam. Otkako ja od 15 godina na literarnom polju, a 9 godina na političkom polju 
za narod i s narodom mojim radim, nikad nijesam toliko tihe tuge i 
nezadovoljnosti u narodu mome opazio kao što uprav u vri- 
jeme ovo. Ne razumijevam ja ovdje pod narodom mojim neuke mase, koje fana- 
tizam, ushićenje i zasljepljenje simo ili tamo nagnuti može, već ja razumijevam pod 
narodom one ljude, stare i mlade, koji su od početka gibanja narodnoga sve do 
danas u svih krizah našega političkoga života narod ravnali, podučavali, tješili i 
oduševljavali . . . Najveće nezadovoljstvo porodio je način, kojim se nama od vlade 
novi ustav narinuti želi. Naš narod, koji je od stoljeća i stoljeća naučen bio svaku 
naredbu, koja u život i u budućnost zasijecaše, samo na saboru pretresivati i 
primati, vidi najedankrat sada, poslije kako je sve moguće  [izične, materijalne | 

Konac madžarske revolucije. Medđulim je oktroirani ustav 
natjerao Madžare u radikalnu struju, jer_ im je uništio ne samo 
ustav i zakone od 1848., nego i sve stoljetne tvorbe ugarskoga za- 
konodavstva. Grozničavom su se brzinom stale skupljati čete na sve 
strane, a s tima je onda daroviti Gorgey na proljeće počeo ofenzivu 
velikim uspjehom. Redom su slijedile veće i manje pobjede, koje su 
na svim linijama potisnule austrijske čete, dok je Poljak Bem istisnuo 
carsku vojsku iz Erdelja, a general Perczel skršio srpski ustanak u 
iužnoj Ugarskoj. No kruna svega bijaše, kad je Gčrgey 21. maja 
zauzeo na juriš Budim. Još prije toga učini Kossuth sudbonosan 
korak, kad je odlučio, da će na ustav od 4, maja odgovoriti prokla- 
macijom madžarske nezavisnosti. Dne 14. aprila naime ušao je ma- 
džarski sabor u veliku protestantsku crkvu u Debrecinu, gdje je 
pročitan i bez prigovora prihvaćen tako zvani ,,manifest neodvisnosti", 
kojim se proglašuje porodica Habsburška lišenom ugarskoga prijestola, 
a tomu se manifestu pridruži i velikaška kuća, koja je zasebno za- 
sjedala; no zajednički zaključak stvorile su obje kuće tek 19. aprila. 
Sada izabra sabor Kossutha predsjednikom-gubernatorom 


duševne sile za uzdržanje i povećanje svoje slobode prinjeo, da mu se ista starin- 
ska sloboda preda njegovih silnom nogom pogaziti hoće. Ako bi naš narod da- 
nas primio nezakonitim putem kakavgod, makar i koristan sebi patent ili reskript, 
tko mu stoji dobar, da ne će sutra istim načinom i nekorisnu i najopasniju za sebe 
naredbu primiti morati? ,.. No ako i načela oktroiranoga ustava potanko pretre- 
semo, vidimo s jedne strane, da su ponajviše na njemačkom, slavjanskoj naravi 
posve protivnom duhu i značaju osnovana; a s druge strane, da nam ona svu našu 
historičku i političku prošasnost zabacivaju, a svim našim krasnim ideam slavjansko- 
orientalske budućnosti zauvijek vrata zatvaraju. Ako smo danas načela oktroiranog 
ustava posve primili, otvorili smo istinabog vrata teženju njemačke idealne ve- 
ličine i uplivu tuđinskoga duha i tlačenja, ali smo se zajedno i odrekli političke 
sile našega sabora; odrekli smo se starinske one vlasti, koju smo 
uvijek sa svim pravom za naše banove kao podkraljeve zahtijevali; odrekli smo 
se krepkog saveza s našom Granicom (Krajinom), koja je ipak naša krvi koja je- 
dina naše ideje, prije ili poslije, realizirati može; odrekli smo se našega neposrednog 
upliva u Bosnu i Srbiju; odrekli smo se iste težnje za sjedinjenjem naših 
slavjanskih susjeda u Dalmaciji, Istri, Kranjskoj itd., koji su jedino zato 
hlepili za našim savezom, jer su njenu jakost i silu u nama vidili. Pod budućimi 
carskimi nenarodnimi Statthalteri, na budućem ograničenom saboru, 
pod budućim jakim neophodnim uplivom tudinskoga duha, moraju prestati sve 
slobodne i narodne namjere, mora se prekinuli ona nit, koja nas je s prošasnošću 
našom vezala, mora se presjeći ona staza, po kojoj smo krepko, slobodno i narodno 
htjeli putovati u budućnost. To su misli svih naših postojanih domorodaca". (D e- 
želić- Mirković, Ivan Kukuljević Sakcinski. Zagreb 1861, str. 51—53.) 

Ugarske, uz koga je poslovalo i zasebno ministarstvo pod nje- 
govim nadzorom. No s ovim korakom Kossuthovim ne samo da nijesu 
bili zadovoljni mnogi konzervativni krugovi, već i sam general Gorgey 
izjavi u ime čitave vojske, da Ferdinanda V. priznaje zakonitim 
kraljem zemlje i da se bije samo za uspostavu zakona od 1848. Ovo 
je doduše pomutilo odnos između gubernatora i glavnoga vojskovođe, 
ali sudbina Ugarske nije više ovisila o ličnom snošaju ove dvojice 
vođa, već o međunarodnom položaju. 

Još poslije prvih poraza u aprilu 1849. dvor je opozvao kneza 
Windischgritza s bojišta i povjerio svoje čete generalu Weldenu. 
Videći, da se ne će održati protiv Gorgeya, novi se vojskovođa 
povuče sasvim na austrijsku granicu, a Jelačića pošlje u Slavoniju, 
da otme onamošnjim madžarskim četama neka mjesta. Ban je potom 
zauzeo Osijek (26. apr.), a onda skupivši novih hrvatskih četa upade 
u južnu Ugarsku s velikim uspjehom ; no kod Hedđeša (Hegyes) zaustavi 
ga u napredovanju madžarski general Vetter i prisili na uzmak u 
Srijem. Međutim se car Franjo Josip obrati ruskomu caru Nikoli 1. za 
pomoć, a taj mu je odmah veoma pripravno i pošlje pod vodstvom 
generala kneza Paskijevića Erivanskoga. Rusi su upali u Ugarsku 
u junu s dvije strane iz Galicije (preko Dukle) i iz Vlaške u Erdelj 
s 200.000 momaka. U isto vrijeme preuze zapovjedništvo pojačane 
nove austrijske vojske (70.000 mom.) general Haynau krećući sa za- 
pada uz Dunav prema Đuru. Protiv združene austro-ruske vojske 
od 270.000 momaka stajaše 152.000 Madžara. Sada stiže Madžare 
poraz za porazom, a vlada s Kossuthom ostavi Peštu — kuda se iz 
Debrecina preselila poslije zauzeća Budima — i premjesti svoje sijelo 
najprije u Segedin, a onda u Arad, kamo je doskora došao i Gorgey. 
Videći, da više nema izlaza, Kossuth predade 1. augusta vrhovnu 
vojničku i građansku vlast Gorgeyu, a taj već nije mogao imati druge 
zadaće, nego da položi oružje. Madžarska vojska koncentrirana je 
nato u Vilagošu (32.314 vojnika, 11 generala, 64 zastave, 144 topa i 
mnoštvo municije) i položi 13. augusta pred Rusima oružje, dok su 
Kossuth i ostali madžarski prvaci pobjegli preko Oršave u Vidin i 
dalje u Tursku (17. aug.). U blizini Oršave dade još prije toga Kossuth 
zakopati krunu sv. Stjepana u zemlju. Primjer Gorgeyev slijedili su 
i drugi neki madžarski generali, a posljednji predao se u Komoranu 
Klapka (27. sept.)). Tim je događajem konačno skršena madžarska 
revolucija, koje su vođe, u koliko su bili uhvaćeni, platili glavom svoj 
korak. Dne 6. oktobra ustrijeljen je u Pešti grof Ludovik Batthyany, 

dok je istoga dana vješano u Aradu 13 generala. Jedini Gorgey 
pomilovan je na želju ruskoga cara Nikole. ' 
Apsolutizam. Poslije skršene madžarske revolucije konačno je 
bansko vijeće proglasilo (6. sept.) oktroirani ustav od 4. marta 1849, kao 
temeljni državni zakon. Odsada dalje dakle, sve do kraja apsolutizma, 
vladalo je i u Hrvatskoj, kao u cijeloj ostaloj habsburškoj monarhiji, 
austrijsko ministarstvo. Pod kraj godine (18. nov.) uređenaje srpska 
vojvodina s Temišvarom kao glavnim gradom, a s njome bi 
združen još i dio srijemske županije (naime iločki i rumski kotar), 
ali zato je ,predbježno" utjelovljeno Hrvatskoj Međumurje (13. 
decembra), ,dok se o tom ne stvori konačna odluka putem držav- 
noga zakonodavstva“. Odmah početkom 1850. je uvedeno u cijeloj 
monarhiji vojnički organizirano oružništvo (žandarmerija), od 
kojega je na Hrvatsku došla čitava regimenta (1000 ljudi). Onda su 
uvedeni u Hrvatskoj: monopol duhana, biljezi, austrijska zemljarina 
i sudstvo po austrijskom načinu, kod kojega su se razlikovali ko- 
tarski sudovi i županijski sudovi te zemaljsko sudište (banski stol) 
u Zagrebu, dok je sud najviše molbe bilo vrhovno sudište u Beču. 
Sa sudstvom uvedeni su dašto još i austrijski građanski i kazneni 
zakonik te postupnik ; sve su to bila po sebi doduše vrsna djela, ali 
nijesu pristajala tadanjim hrvatskim prilikama, pa stoga su prouzro- 
čila strankama stotinu jada. Dne 7. aprila 1850, konačno je car 
Franjo Josip sankcionirao zaključke hrvatskoga sabora od juna 1848., 
no ipak tako, da ih je sankcija preudesila prema oktroiranom ustavu 
od 4. marta 1849., a naročito što se tiče sabora i vlade, jer ova je 
sankcija proglasila sabor od 1848, raspuštenim, a bansku je vladu 
podvrgla centralnoj bečkoj. Samo za uredovni jezik kaže ona, ,dai 
nadalje valja narodni jezik u Hrvatskoj i Slavoniji kao poslovni 
jezik kod tamošnjih oblasti“. U junu 1850. pak dobila je Hrvatska 
novu političku upravu s banom na čelu ,banske vlade“, Sada je 
zemlja razdijeljena na šest županija: riječku, zagrebačku, varaž- 
dinsku, križevačku, požešku i osječku, kojima stajahu na čelu c. kr. 
vrhovni župani. Županije raspadale su se na kotare, kojima uprav- 
ljahu cc. kr. podžupani. U školstvu povišena je sada gimnazija 
s hrvatskim nastavnim jezikom za dva razreda (VII. i VIIL), dok 
je zagrebačka akademija pretvorena dokinućem filozofije u ,pravo- 
slovnu akademiju" s tri umjesto dva tečaja. No sve je ovo bilo samo 


! Madžari zovu ratne događaje od 1848.—1849. ,rat za oslobođenje“ (sza- 
badsagharc). 

prijelaz na čisti apsolutizam, koji se započe dokinućem oktroiranoga 
ustava 31. decembra 1851. 

Glavni reprezentanti trećega austrijskoga apsolutizma u po- 
sljednjih sto godina, — to jest poslije onoga cara Josipa Il. (1780 — 1790) 
i kralja Franje I. (1815—1825) — bijahu ministri Aleksandar Bach 
(unutarnjih posala), Antun Schmerling (pravosuđa) i grof Leon Ihun 
(bogoštovlja i nastave). Međutim najizrazitiji bješe sam Bach, po 
kojemu je ne samo dobio cijeli sistem ime, nego se i sva zlovolja, 
što ju je apsolutizam izazvao po svim habsburškim zemljama, kon- 
centrirala u njegovoj ličnosti. Ban Jelačić ostade doduše i dalje na 
čelu zemlje, no banska vlada preobrazila se u ,c. kr. namjes- 
ništvo" (k. k. Statthalterei), pod koje su potpadale politička i 
redarstvena uprava, bogoštovlje i nastava, poljodjelstvo, obrt i trgo- 
vina, te ,neki poslovi državnoga graditeljstva". Zemlja se odsada (do 
1861.) sastojala od pet okružja (Kreis) sa c, kr. okružnim predstoj- 
nicima (k. k. Kreisvorsteher) na čelu, a razdijeljenih u kotare S c, kr. 
kotarskim predstojnicima (k., k. Bezirksvorsteher). Ova okružja bijahu : 
riječko s primorjem od Rijeke do blizu Senja, Vinodolom i Gor- 
skim kotarom, zagrebačko, u koji je ušao mali dio bivše križe- 
vačke županije (vrbovečki kotar), varaždinsko sa čitavom pre- 
ostalom županijom križevačkom, požeško s dijelom virovitičke 
bivše županije (kotari virovitički, slatinski i voćinski) i osječko 
s preostalim dijelom virovitičke županije i dijelom srijemske (vuko- 
varskim kotarom), jer je ostali dio pripao srpskoj vojvodini. Službeni 
jezik u svim uredima bez razlike bijaše jedino njemački (od 
1854. dalje). Sada je bečka vlada opet oživila ideju cara Josipa IL, 
da javna mjesta činovnička — naročito važnija i bolja — popuni 
tuđincima, Na taj su način u Hrvatsku došli mnogi Nijemci, pa Česi 
i Slovenci, jer _činovnikom mogao je postati ne samo onaj, koji je 
znao njemački, nego u većoj mjeri onaj, koji je službenom svje- 
dodžbom mogao dokazati, da nije ,politički sumnjiv", a takovih 
Hrvata nije bilo previše. Ovi stranci ne poznavajući obično mjesnih 
prilika uzeše nove zakone provoditi velikom strogošću, što je stanje 
naroda učinilo još nesnosnijim. Ipak se domaći hrvatski elemenat 
nije mogao posve mimoići, pa stoga je među činovništvom apsolutizma 
bio i velik broj domaćih ,,Bahovih husara'', članova poznatih gra- 
đanskih i plemićkih porodica, Jedni iz nužde, drugi iz ambicije primiše 
službe novoga sistema kod policije, financijalne oblasti, uprave, sud- 
stva i školstva; tako bješe dakle Bachovo doba doduše njemačko, 

ali činovništvo — sredstvo njegovo — bilo je u Hrvatskoj jedva na 
pola tudinsko. Sada su i škole sasvim ponijemčene, a pomalo i društvo 
naročito u činovničkim krugovima. Godine se 1853. započe zemljo- 
rasterećivanje, koje je dobrza upropastilo malo plemstvo, jer je od- 
štetu dobilo u obrocima, a i to ne u gotovom novcu, nego u državnim 
papirima, koje je zbog neuređenih vjeresijskih prilika moglo unovčiti 
samo uz ogromni gubitak. Posljedica bješe, da je osiromašeno plem- 
stvo jatomice tražilo službe, taj ,,sigurni kruh", i da su škole pomalo 
stale dobivati drugi značaj negoli su ga imale prije. Uz ove se ne- 
prilike svakako najteže osjećalo neograničeno policajsko gospodstvo 
i uhodarstvo, koje je društvo rastrovalo, pa tužakanje i ocrnjivanje 
iz sebičnih razloga, onda prisilne putnice, potpuno ukinuće prava 
sastajanja, a isto je tako stegnuta i štampa. Bečka je vlada prekupila 
od Gaja ,,Narodne Novine“, koje postadoše službenim organom, a 
Gaj njihov urednik sa stalnom plaćom. Ovo je Gaju konačno umanjilo 
ugled pored svih velikih zasluga njegovih, tako da su ga zaboravili, 
pače mnogi odlični ljudi i krivo gledali. Djelovanje policije naročito: 
je teško osjećala literatura, a kad su neki književnici dopali zatvora 
(kao Ivan Filipović i Mirko Bogović), zavlada silna potištenost i zlo- 
volja kod ovih predstavnika javnoga mnijenja. 

Ipak je uza sve ove nedaće apsolutizam Hrvatskoj donio i nekih 
dobrih plodova. To je u prvom redu otkinuće hrvatske 
crkve od Ugarske, kad je nastojanjem bana Jelačića a na 
prijedlog bečke vlade papa Pio IX. uzvisio zagrebačku biskupiju na 
nadbiskupiju i njoj podredio kao sufragane biskupe senjskoga, križe- 
vačkoga (unijatskoga) i dakovačkoga (11. dec. 1852.). Bez ovoga 
krupnoga dogadaja ne da se ni pomišljati sve ono, što se zgodilo od 
šezdesetih godina dalje u narodu hrvatskom ne samo na kulturnom, 
nego i na političkom polju. Kao vidljiva posljedica ove neodvisnosti 
diže se gorostasni lik biskupa dakovačkoga Josipa Jurja Stross- 
mayera, koji je također imenovan biskupom na prijedlog bana Jela- 
čića (18. nov. 1849.). Dalje dobro bješe potpuno ukinuće kmetstva, 
jer sada je postao seljak pravi i slobodni vlasnik svoga zemljišta, 
pa se mogao“ punim marom posvetiti brižnom obrađivanju svoje 
zemlje; on nije više radio za svoga vlastelina, nego je plod svoga 
rada sav imao za sebe. Poradi toa je porasla i ekonomska snaga 
zemlje i stalo se naglo dizati njezino materijalno blagostanje. Tome 
pridolazi još i moralni moment zbog općega plaćanja poreza i jedna- 
kosti pred zakonom. Sada se uzelo rađati uvjerenje — poslije to- 

likih vijekova — da pravosuđe ne odvisi o samovolji gospode i da 
parnička stranka može svoje pravo istjerati protiv svakoga. Sada je 
stekao hrvatski život svoju modernu osnovu i u javnom životu i u 
privatnom, a staleški privilegiji postadoše predmelom historije. Konačno 
valja i to istaknuti, da se sada Hrvatska trajno oprostila u upravi, 
sudstvu i školstvu vrhovništva ugarskoga. 

Samo politički je život sasvim mirovao. Ne samo slobodu štampe, 
nego i djelovanje društava sprečavala je policija samovoljnim načinom. 
Zatvorene su bile dveri sabora, i prestala je i autonomija županija, 
budući da se Bachov sistem nije poveo za carem Josipom, koji nije 
dirnuo u županijske skupštine, premda ih je bio čvrsto sapeo. Apsolu- 
tizam je sada i njih zbrisao, a narodu ne preostade nijedan organ, 
preko kojega bi mogao otkad dokad dati oduška svojim željama i 
patnjama. Ali zato ipak nije utrnula politička svijest i smisao naroda 
za ustavnu slobodu, koja se mogla uskrisiti na nov život jednim po- 
tezom pera. I odista, nade se narodnih prvaka prije ispuniše nego 
su i sami slutili. U prvom je redu teklo financijalno gospodarenje 
bečke apsolutističke vlade nevjerojatnom bezglavošću. Premda su se 
povećavali javni prihodi u monarhiji u ogromnoj mjeri, ipak su se 
pravili veliki državni dugovi, tako da je njihova svota 1858. narasla 
na 2439 milijuna forinti. Istina, znatan je dio ove svote upotrijebljen 
u korisne investicije i za vojsku, no mnogo je toga na nedopušten 
način otišlo; sam je ministar financija barun Bruck pod teretom 
sumnje počinio samoubistvo (1860). Ovomu je financijalnom polo- 
žaju odgovarala i spoljašnja politika, obilježena krimskim ratom 
(1854—1856), koji otuđi Austriji i Rusiju i zapadne vlasti, naročito 
Francusku cara Napoleona III. Tako je došlo radi talijanskih zapletaja 
do rata s Francuskom, a taj svrši nepovoljno bitkom kod Solferina 
(24. juna 1859.) i gubitkom Lombardije. Sada je car Franjo Josip 
otpustio ministra Bacha (22. aug. 1859.), a kad se pokazaše u 
državnim financijama velike poteškoće, došao je kraj i apsolutizmu. 

Još za francuskoga rata umr'o je ban Jelačić (20. maja 1859.). 
Već je dulje vremena pobolijevao, dok mu konačno nije razum sasvim 
pomrčao. Ban Jelačić jedna je od najizrazilijih ličnosti hrvatske proš- 
losti, a napose najsnažnija i najpopularnija XIX. vijeka. Poslije vije- 
kova našao se u njemu opet ban, za kojim je stajalo čitavo hrvatstvo 
od Drave do Boke Kotorske i od ušća Save u Dunav do mora, pače 
i turska Bosna pominjala je sa zanosom njegovo ime. On je sam 
sebe najbolje karakterizirao riječima, što ih je izrekao, dok je još bio 

kod svijesti, premda već porušena zdravlja: ,Moje ime pripada hi- 
storiji; ona će o meni pričati, ali o onom, što sam na srcu nosio, o 
tom ne će ona ništa moći kazati“. 


b) Provizorij (1860—1867). 


Povratak ustava. Odmah poslije bitke kod Solferina upravio je 
car Franjo Josip na svoje narode proglas (15. jula 1859.), kojim im 
obeća ,suvremeno poboljšanje u zakonodavstvu i upravi“, da se 
postig$ne bolja uprava i veće blagostanje svih naroda u monarhiji ; 
no riječi ,ustav“ nije bilo u njemu. Međutim tek poslije više mjeseci, 
kad su se pokazale financijalne poteškoće kao najvažnija briga, sazove 
car (5. marta 1860.) u Beč tako zvano ,pojačano državno 
vijeće" (verstarkter Reichsrath), to jest pored stalnih carevih glavnih 
savjetnika (od 1851.) pozvao je car još 38 odličnika iz svih zemalja 
monarhije. Iz Hrvatske bi pozvan Ambroz Vraniczany, iz Slavonije 
biskup Strossmayer, a iz Dalmacije conte Frano Borelli. Vijeće se 
sastalo pod predsjedanjem nadvojvode Rajnera 31. maja, a zaključeno 
je 28. septembra. Kad se raspravljalo ,,o organizaciji države", izbiše 
u njemu na površinu dvije struje: federalistička i centralistička ; ali 
konačno prevagnu prva (34:16) i stvori zaključak, da ,ojačanje i 
razvitak monarhije traži, da se prizna historičko-politički 
individualitet pojedinih zemalja, unutar kojega neka 
se razne narodnosti primjereno razvijaju i napreduju, ali u sa-, 
vezu s potrebama i interesima cjelokupne monarhije“; to 
jest državno se vijeće izjavi za neke vrsti federalizam scen- 
tralnim parlamentom. Za ove rasprave zatraži biskup Strossmayer, 
da se u Hrvatskoj vrati hrvatski jezik u sve urede i škole, a napose 
još naglasi, da se nada, e će se Dalmacija opet sjediniti s Hrvatskom, 
kako je to negda bilo, što je onda ponovio još i Ambroz Vraniczany. 
Sjutradan (26. sept.) osvrne se na to conte Borelli i reče, da doduše 
priznaje, da Dalmacija broji kud i kamo više Slovena negoli Talijana, 
no za sjedinjenje s Hrvatskom da zasada još nije vrijeme. Nato se 
diže Strossmayer i uze historičkim podacima dokazivati, da je Dal- 
macija dio ,kraljevine Dalmacije, Hrvatske i Slavonije", a sjedinjenju 
protivi se u Dalmaciji samo talijanska inteligencija. Ovim govorom 
udario je biskup osnovu hrvatskoj narodnoj stranci u 
Dalmaciji, dok je conte Borelli smatran začelnikom autonomaške 
talijanske stranke. 

Međutim odstupi u Hrvatskoj s banske stolice neposredni na- 

sljednik Jelačićev general grof Ivan Coronini, a banom bi ime- 
novan na Strossmayerovu preporuku general barun Josip Šok- 
čević (19. juna 1860.). Čim stiže u Zagreb (12. jula), izjavi, da ga 
je car opunovlastio, da odmah uvede u urede hrvatski 
jezik. Sada su brojni tuđinski ,,Bahovi husari“ ostavili Hrvatsku, 
a njihova mjesta zapremiše oni domaći sinovi, koji su dosad vrijedili 
kao ,nepouzdani“. Ovim događajem opet oživje politički život u 
Hrvatskoj, sapet kroz čitav decenij, pa zato i nije čudo, što je u prvi 
kraj često pokazao veoma bučnih znakova. Sa zagrebačke su pozor- 
nice protjerani njemački glumci (25. novembra 1860.), našto se po- 
čelo glumiti samo hrvatskim jezikom. Prvo je bilo, kad su uklonjeni 
svi znaci njemačkoga gospodstva, da se uzelo pomišljati na stranački 
život. Budući da ,,Narodne Novine" nijesu više zadovoljavale hrval- 
skih rodoljuba zbog svoje nedavne uloge u doba apsolutizma, osno- 
vaše ovi neodvisno glasilo ,Pozor", kojega je prvi broj izišao 1. 
oktobra. Ali obnovljeni politički život dobi pravoga maha lek neko- 
liko dana docnije, kad je objelodanjen carev proglas ,o uređenju 
unutarnjih državopravnih prilika monarhije", obično zvan okto- 
barska diploma (datiran 20. oktobra), a koji se mora sma- 
trati odgovorom na zaključke nedavnoga ,,pojačanoga državnoga vi- 
jeća“. Ističući svoje vladarsko pravo na osnovi Pragmatičke sankcije 
od 19. aprila 1713. i nerazdjeljivost pojedinih dijelova monarhije, car 
Vraća Ugarskoji Hrvatskoj ustav, a obećava ga ostalim 
zemljama. Iza toga pravi razliku između posala zajedničkih 
svim monarhijskim zemljama, koje ima raspravljati državno vijeće 
(kao centralni parlamenat), i onih svake pojedine zemlje, koji pripa- 
daju djelokrugu zemaljskih sabora. Od zajedničkih posala mogu se 
porezi raspisivati jedino sudjelovanjem (Mitwirkung) držav- 
noga vijeća, a ostali poslovi rješavati lek privolom (Zustimmung) 
njegovom. Uz ovu diplomu izišlo je istoga dana i više carskih res- 
kripata, među njima i na bana Šokčevića, kojim mu car nalaže, da 
mu što prije podastre prijedloge o sastavu hrvatskoga sabora i o 
tom, kako da se uredi odnos između Hrvatske i Ugarske, dok je 
drugim reskriptom na austrijskoga ministra predsjednika obnovljena 
ugarska dvorska kancelarija. 

Banska konferencija. U svezi s ovim carskim reskriptom sa- 
zove ban Šokčević za 26. novembra u Zagreb bansku konfe: 
rericiju najviđenijih hrvatskih političara (njih 55), koja ostade na 
okupu do 17. januara 1861. Odmah u prvoj sjednici zaključi konfe- 

rencija, da se caru pošlje deputacija, koja će zamoliti: da se hrvatski 
jezik uvede u sve javne poslove;! da se osnuje hrvatsko-slavonska 
dvorska kancelarija po uzoru obnovljene ugarske ; "da se imenuju veliki 
župani pojedinih županija; da se sjedine s Hrvatskom Krajina, Dal- 
macija, Kvarnerski otoci i tri od starine hrvatska kolara Istre (Vo- 
losko, Labin i Novigrad), a njihovi zastupnici dođu već na budući 
hrvatski sabor. Car Franjo Josip primio je deputaciju 2. decembra 
veoma milostivo, a već 5. dade joj pismeni odgovor: jezik se hrvatski 
uvodi kao službeni, a osniva se u Beču privremeni hrvatski 
dvorski dikasterij; ban ima iz konferencije predložiti uređenje 
županija i velike župane. Glede sjedinjenja Dalmacije izjavio je car, 
da je voljan zadovoljiti želji Hrvata, pa stoga nalaže, da se u tu svrhu 
pozovu izaslanici Dalmacije u bansku konferenciju; o Istri i Kvarner- 
skim otocima nije bilo u rješenju ni riječi. Carev odgovor pročitan 
je u sjednici 10. decembra i primljen je velikom radošću na znanje, 
a onda se članovi konferencije razidoše, da se opet skupe, kad dođu 
dalmatinski izaslanici. Ali ovi nijesu došli. Činovništvo dalmatinsko, 
na čelu mu sam carski namjesnik general barun Mamula, potajno 
je odgovaralo Dalmatince, da ne idu u Zagreb, a one, koji su sva- 
kako htjeli da pođu, zadržavalo je pod izlikom, kako treba da prije 
dočekaju službeni poziv od oblasti. Nato se razišla banska 
konferencija, jer je saznala, da uzalud čeka braću iz Dalmacije (17. 
jan. 1861.). Ipak je ito imalo snažna utjecaja na dalmatinske Hrvate; 
oni se združe u ,,narodnu stranku“ pod vodstvom dra. Mihe Klaića 
i don Mihovila Pavlinovića. Međutim je car imenovao Ivana Mažu- 
ranića predsjednikom hrvatskoga dvorskoga dikasterija i sedam 
velikih župana, među njima Ivana Kukuljevića zagrebačkim, a biskupa 
Strossmayera viroviličkim, a županijama samim vraćeno je uređenje, 
kako su ga imale 1848. No u isto su vrijeme pregli i Madžari, da 
povrate stanje prije 1848. Sada im je uspjelo, da je dokinuta srpska 
vojvodina,a Medđumurje vraćeno zaladskoj županiji, na ve- 
liko ogorčenje Hrvata, pače Mažuranić je zbog toga zatražio svoju 
demisiju. Ali mnogo se ozbiljnije razviše stvari na Rijeci, gdje su 
onamošnji Talijanaši stali glasno tražiti, imajući pred očima velike 
ekonomske probitke, koje su im obećavali Madžari, da se Rijeka 
bezodvlačno i neposredno sjedini s Ugarskom. U tom ih je dašto 
podupirala čitava madžarska javnost. I tako se eto opet uze otvarati 
jaz između Hrvata i Madžara, koji su privremeno nekako zatrpale 
zajedničke patnje apsolutizma. 

Februarski patent. Premda se ne može kazati, da je Hrvatska 
s oduševljenjem primila oktobarsku diplomu, ipak je ona u glavnom 
izazvala velike nade u bolja vremena, Ali u Ugarskoj naišla je okto- 
barska diploma na općeno negodovanje, jer joj je federalističko-cen- 
tralistička tendencija bila i suviše očita. Kad su to vidjeli u Beču, 
odluče se na nov korak. Još u decembru 1860. poslao je glavnim 
ministrom centralist Schmerling, a taj je caru predložio nov 
manifest, kao tumač i provedbu ,,oktobarske diplome“'. Sada je obje- 
lodanjen 26. februara 1861. tako zvani februarski palent, 
kojim je određeno, da ima u Beču i nadalje ostati za čitavu monar- 
hiju centralna vlada i centralni parlamenat (državno vijeće) s veli- 
kaškom (gornjom) i zastupničkom (donjom) kućom. Velikašku kuću 
sastavljaju nadvojvode, biskupi i od cara imenovani članovi, a donju 
određen broj zastupnika, biranih na pojedinim zemaljskim saborima'. 
Car će imenovati predsjednike i podpredsjednike obiju kuća od nji- 
hovih članova. Samo ona zakonska osnova, koju prihvate obje kuće, 
dobit će sankciju. O Dalmaciji kaže patent: ,,Budući da još nijesmo 
izrekli konačne odluke o državopravnom odnosu naše kraljevine 
Dalmacije spram kraljevina Hrvatske i Slavonije, ne može zasada još 
da potpuno stupi u krepost onaj po nama izdani zemaljski red (Landes- 
ordnung) za našu kraljevinu Dalmaciju". 

Sabori od 1861. Uporedo s februarskim patentom sazvani su i 
sabori na vijećanje: 14. februara ugarski u Budim za 2. aprila, 26. 
hrvatski u Zagreb, a 21. februara dalmatinski u Zadar. U olpisu 
određuje car hrvatskomu saboru, da ima najprije instalirati bana 
Šokčevića, izabrati protonotara i vrhovnoga kapetana, a onda ,,uzeti 
u pretres pitanje o odnošaju naših kraljevina Hrvatske i Slavonije 
prema našoj kraljevini Ugarskoj“. Podjedno pozva car hrvatski sabor, 
da izašalje svoje zastupnike ,,na buduće pomazanje i svečano kruni- 
sanje za kralja ugarskoga i dalmalinsko-hrvatsko-slavonskoga, koje 
se obavlja jednim istim činom". Konačno je glede sjedinjenja s Dal- 
macijom car naložio i hrvatskomu i dalmatinskomu saboru, da izaberu 
prije svega izaslanike, koji će raspraviti to pitanje. 

Prvi se sastao ugarski sabor sa zadaćom, da kruniše kralja, iza- 
bere palatina i da u državni sabor bečki odašalje zastupnike u smislu 
februarskoga patenta. Kad su se započeli izbori, izabrani su uz Franju 
Deška, vođu ovoga sabora, malim izuzetkom same pristalice zakona 


! Ukupno treba da ih bude 343, od toga otpada na Ugarsku 85, na Frdelj 
26, na Hrvatsku i Slavoniju 9,a na Dalmaciju 5, dakle svega 125 spram ostalih 218. 

od 1848. Stoga je već kod otvorenja 6. aprila došlo do načelne pro- 
tivštine s carskim povjerenikom grofom Đurom Aponyijem, jer je u 
smislu zakona od 1848. sjedište sabora bila Pešta, a ne Budim, koji 
je onda još bio zasebni municipij. Poteškoća je konačno prebrođena 
tako, da je samo svečano otvorenje održano u Budimu u kraljevskom 
dvoru, a vijećanje nastavljeno u Pešti u bivšoj sabornici. Najvažnije 
je pitanje bilo: u kakovoj formi — adresom ili jednostavnim za- 
ključkom — da zastupnička kuća odgovori na prijestolnu besjedu i 
reskripte upravljene na sabor. Deak preporučivaše iz taktičkih raz- 
loga adresu, ali ga u tom pitanju malo ne većina zastupnika nije 
slijedila okupivši se oko Kolomana Tisze s programom, da se 
na prijestolnu besjedu odgovori jednostavnim saborskim zaključ- 
kom. Deak je ipak 13. maja predložio svoju adresu, kojom je za- 
tražio uspostavu zakona od 1848. i cjelokupnost sabora, naime zastu- 
panje Erdelja, Hrvatske i Slavonije, Vojne Krajine i Rijeke, kojih 
zastupnika nije bilo na saboru', a odlučno odbio prisustvovanje 
ugarskih zastupnika na bečkom državnom vijeću, jer je Ugarska sve- 
zana s ostalim zemljama monarhije samo personalnom unijom, a ni- 
pošto realnom. No uza sve to adresa je samo teškom mukom stekla 
u generalnoj debati neznatnu tako reći ,,umjetnu"“ većinu (155: 152, 
a 12 zastupnika nije glasalo), a u specijalnoj debati bješe podvržena 
i nekim promjenama, od kojih je najznačajnija sam naslov, naime 
mjesto ,,Uzvišeni care i kralju“ stavljeno je ,,Uzvišeni gospodaru“. 
Upravo ovo je najviše poslužilo ministru Schmerlingu, da je nago- 
vorio cara, da adresu ne primi. Kad je ovu carevu odluku javio 
predsjednik donje kuće Koloman Giczy u saboru (1. jula), zastupnici 
. ! O Hrvatskoj kaže De4k u ovoj prvoj adresi ovo: .Što se tiče Hrvatske, 
mi ne zahtijevamo, da naša brojčana premoć spram manjega broja njihovih zastup- 
nika ima da odlučuje u onim zahtjevima i uvjetima, što će ih oni iznijeti. Hrvatska 
ima svoj vlastiti teritorij, zauzima zasebni položaji nikad 
nije bila atjebovljena Ugarskog veš je s asama bila uoskezi, 
bila je naš drug, koji je dijelio naša prava, naše dužnosti, našu sreću i ne- 
sreću. Ako dakle sada Hrvatska hoće, da kao zemlja sudjeluje u našem zakono- 
davstvu; ako hoće da se prije toga s nama sporazumije o uvjetima, uz koje je spremna, 
da svoj državopravni položaj dovede u svezu s Ugarskom (mink melleti 
k&zjogi Allasat Magyarorszaggal kćsz čsszekčtni); ako hoće da u tome s nama 
stupi u dodir kao narod s narodom (mint nemzet nemzettel), — onda mi ove 
ponude odbiti ne ćemo, već jedino tražimo, da Hrvatska ne bude spriječena, da 
pošlje svoje zastupnike na naš sabor i dade tako i nama i njima prilike, da započ- 


nemo djelo sporazuma na državopravnoj osnovi (kčzjogi alapon). (Up. Deak 
Ferencz beszčdei, izdao ih Konyi M., vol. II, Bdpst 1889, str. 26 —-27.) 

se složno vrate na De&kov naslov, naime ,,Uzvišeni care i kralju“. 
Sada je car doduše primio adresu, ali joj je čitav sadržaj otklonio 
(21. jula). Nato sastavi Deak drugu adresu, u kojoj je poglavito išao 
za tim, da oprovrgne prigovore bečke vlade, dok su protivnici i 
opet zahtijevali jednostavni saborski zaključak. Drugu je adresu 
podnio Deš&k saboru 8. augusta, i obje je kuće prihvatiše velikom 
većinom glasova. Za odgovor bi potom sabor raspušten; u posljednjem 
času (21. aug.) podiže sabor jednoglasno od Franje Deška predloženi 
prosvjed protiv raspusta i izjavi, da ostaje kod sankcioniranih zakona 
od 1848., a svaki postupak, koji se ne osniva na ovim zakonima, da 
smatra protuustavnim i nastavkom dosadanjega apsolutizma. Ovaj 
zaključak usvoji i gornja kuća, našto je drugi dan (22. aug.) sabor 
uz vojničku asistenciju raspušten. 


Još prije toga sastao se dalmatinski sabor u Zadru, u koji 
je nastojanjem ministra Schmerlinga i namjesnika Mamule ušlo od 43 
zastupnika 31 Talijan i 12 Hrvata i Srba. Razumije se, ova većina 
zabaci po tom 18. aprila carski prijedlog, da se izaberu izaslanici 
na hrvatski sabor u Zagreb, a naprotiv izabere petoricu zastupnika 
u bečko državno vijeće. Nato odašalju dalmatinski Hrvati i Srbi za- 
sebnu deputaciju pod vodstvom grofa Nike Pucića u Beč caru u pi- 
tanju sjedinjenja s Hrvatskom, ali sve se razbi na otporu centralista 
Schmerlinga. 


Međutim se sastao i hrvatski sabor u Zagrebu. Izbori 
provedeni su na osnovi Jelečićeva izbornoga reda od 1848., a po- 
slaše u sabor najumnije tadanje Hrvate političare, književnike i ro- 
doljube.! Kod otvorenja 15. aprila bijaše na okupu 135 zastupnika i 
virilista, bez zastupnika Vojne Krajine, Srijema (osim dvojice mjesto 
15 redovitih) i Rijeke, gdje nije nitko izabran, ma da su izbori bili 
raspisani. Odmah u prvoj sjednici instaliran je ban Šokčević, a kra- 
ljevski povjerenik bijaše nadbiskup Haulik. Potom bješe i hrvatskomu 
saboru prva misao njegova cjelokupnost, pa stoga odasla caru sve- 
čanu deputaciju s adresom, koju je sabor prihvatio 1. maja, u kojoj 
$a zamoli, da odredi, e bi Vojna Krajina još na ovaj sabor 
poslala svoje zastupnike na osnovi izbornoga reda od 1848., a grad 
Senj da se bezodvlačno odcijepi od vojničke oblasti i učini kr. 
slob. gradom; nadalje da se s Hrvatskom združe Dalmacija, Du- 
brovnik, Boka Kotorska i Kvarnerski otoci. Car 


* Jedini Gaj nije došao u sabor, budući da je pao kod izbora u gradu Zagrebu. 

je primio deputaciju 8. maja, a odmah sjutradan izađe otpis, kojim 
bješe naređeno, da Vojna Krajina odmah odašalje na sabor svoje 
zastupnike, ali oni da se imadu opet povratiti kući, kad mine rasprava 
o državopravnim pitanjima. O Dalmaciji i ostalim mol- 
bama nije bilo u otpisu ni riječi, što je sabor stim više razočaralo, 
što su međutim već sjedili na prijedlog biskupa Strossmayera na 
časnom mjestu uz predsjednika Dalmatinci grof Medo Pucić i Stjepan 
Ivičević, a drugi prisustvovali sjednicama kao gosti (Vinko Milić, Mi- 
hovil Pavlinović, Vicko Tripković i Miho Klaić), dok su dvojica bili 
izabrani zastupnici (naime grof Niko Pucić u Križevcima, a Luka 
Botić u Đakovu). 

Sabor _ od 1861. stvorio je inače zamašne zaključke o uređenju 
županija, kr. slob. gradova i seoskih općina, onda naučne osnoye za 
sve srednje i pučke škole pa zakon o gospodarsko-šumarskom uči- 
lištu u Križevcima, o uvedenju hrvatskoga jezika kao službenoga u 
čitavom javnom životu, o narodnom muzeju, o protektoratu Jugo- 
slavenske akademije, kojoj je osnovu položio biskup Strossmayer na 
banskoj konferenciji, darovavši u svrhu njezina osnutka 50.000 for. 
(10. dec. 1860.) i o mnogim drugim narodnim potrebama. Me- 
đutim su ovršeni izbori u Srijemu i u Vojnoj Krajini, i tako dođoše 
sada prvi put na hrvatski sabor kao nov politički faktor Srbi. 
Poslije toga moglo se pristupiti najznatnijemu pitanju ovoga sabora, 
naime o državopravnom položaju Hrvatske spram 
bečkoga državnoga vijeća (Reichsrath), gdje joj je februarski patent 
već odredio mjesto, i spram ugarskoga sabora, kuda su je pozivali 
ne toliko carski reskripti (od 20. okt. 1860. i 26. febr. 1861.), koliko 
Deškova adresa. Sabor je uzeo najprije u raspravu u smislu carevih 
reskripata odnošaj prema Ugarskoj pa iza odulje debate (od 17. juna 
do 23. jula) stvori zaključak, kojim izjavi, da je ,uslijed događaja od 
godine 1848. pravno posve prestala svaka (zakonotvorna, admini- 
strativna 1 sudska) sveza između Hrvatske i Ugarske, a samo ličnost 
zajedničkoga vladara i krunisanja, dakle krune, ostala je još dalje 
kao ona kopča, koja ih veže. Uza sve to ipak je Hrvatska voljna 
stupiti s Ugarskom u realnu uniju, ali tek onda, kad Ugarska 
pravovaljano priznade samostalnosti neodvisnost 
Hrvatske i njezinu teritorijalnu cjelokupnost", 
Pod teritorijalnom cjelokupnošću razumijevao je sabor ovo: ,Trojedna 
kraljevina Dalmacija, Hrvatska i Slavonija u današnjem (t. j. 1861.) 
svom teritorijalnom opsegu brojeći ovamo županije riječku s gradom 

Rijekom, njegovim kotarom i ostalim Primorjem, zagrebačku, varaž- 
dinsku, križevačku, požešku, virovitičku i srijemsku te sadašnju Voj- 
ničku Krajinu, to jest osam hrvatskih i tri slavonske regimente', tako 
isto razumijevajući ovamo pravo na Međumurje i ostala virtualna i 
teritorijalna prava ove kraljevine“. Pod neodvisnošću razumijevao je 
sabor ,državnu ravnopravnost" Hrvatske u svim zajedničkim poslo- 
vima, ,koji će se potanje opredijeliti saveznim ugovorom", dok 
»zakonodavstvo i vrhovna uprava u političkim, nastavnim, vjeroza- 
konskim i pravosudnim poslovima, kao i sudbenost u svim instanci- 
jama, ne mogu da budu predmetom uže veze između trojedne kra- 
ljevine i kraljevine Ugarske, te u pitanju međusobnoga odnošaja ovih 
kraljevina i ne dolaze u pretres". Protiv ovoga prijedloga većine, 
koju su stvarali poglavito nekadanji privrženici ilirske stranke, izne- 
sena su dva protuprijedloga. Jedan je u cijelosti prihvaćao prijedlog 
većine, da se iznese princip realne unije s Ugarskom, ali bez ika- 
kovih uvjeta, koje bi Ugarska još prije, negoli se _ Hrvatska 
s njome upusti u pregovore, trebala da ispuni. Ovaj su prijedlog 
iznijeli unionisti ili madžaroni, na čelu im grof Julije Jan- 
ković Daruvarski, među kojima su se sada nalazili ne samo madža- 
roni iz vremena prije 1848., nego i neki Ilirci, koje je apsolutizam 
zatjerao u tu struju. Drugi protuprijedlog iznio je Eugen Kva- 
ternik (a podupirala su ga još dva zastupnika, Ante Star+ 
čević i Petar Vrdoljak) tražeći za teritorijalno cjelokupnu Hrvatsku 
putem izravnih pregovora s vladarom potpunu samostalnost, 
ne htijući znati ni za kakovu izravnu svezu ni s Austrijom ni s Ugar- 
skom, već priznavajući jedino, da Hrvatska ima s njima nekih za- 
jedničkih posala. Ovo je početak hrvatske stranke prava. 
Poslije toga uze sabor u raspravu ,odnošaj prema Austriji", ili bolje 
reći iznese stanovište svoje spram februarskoga patenta, koji je 
pozivao Hrvate u bečko državno vijeće kao u centralni parlamenat. 
Kratka debata konačno je svršila 3. augusta jednoglasnim za- 
ključkoim, da. ,Hrvatska i Slavonija ne udioničtvuju 
na državnom vijeću“, a 5. augusta većinom glasova (69 : 46), 
da ,Hrvatska nema nikakih zajedničkih posala s Austrijom“. 
Budući da se u Beču najviše čekalo, da se Hrvatska izjavi za cen- 
tralni parlamenat, stiže ubrzo i hrvatski sabor sudbina ugarskoga. 
On je bio 8. novembra raspušten, ali ipak tako, da je zaključak 


! Lička, otočka, ogulinska, slunjska, prva i druga banska, križevačka, đurđe- 
vačka, gradiška, brodska i petrovaradinska. 


320 


većine o odnošaju između Hrvatske i Ugarske istoga dana sankcio- 
niran kao članak XLII: 1861. Taj članak bijaše odsada onim temeljem, 
na kojem su politički djelovali biskup Strossmayjer, Rački, Mrazović, 
barun Kušlan i Perkovac, složivši se u narodnu stranku, 
ali su ih po njihovu organu zvali i ,Pozoraši“. 

Prelazno doba i sabor od 1865.—1866. Istoga dana, kad je 
car Franjo Josip raspustio hrvatski sabor i sankcionirao njegov članak 
XLI[L, obećao je, da će ,privremeni hrvatski kraljevski dvorski dika- 
sterij definitivno pretvoriti u kraljevsku hrvatsko-slavonsku kance- 
lariju" iza sudbene poslove postaviti za Hrvatsku zasebnu ,vrhovnu 
sudbenu instanciju“. Još prije toga (14. marta 1861.) osnovana je 
samostalna hrvatska zemaljska vlada pod imenom kraljevskoga na- 
mjesničkoga vijeća, koja ima pod banovim predsjedanjem, a 
na osnovi zakona i naredaba rukovoditi i obavljati upravu zemalj- 
skih političko-ekonomskih posala. Potom je dakle 20. novembra osno- 
vana hrvatska dvorska kancelarija i Mažuranić imenovan 
hrvatskim kancelarom i tajnim savjetnikom, a 30. juna 1862. osnovan 
je u Zagrebu stol sedmorice s banom kao predsjednikom. Ali 
koligod su ovi uspjesi obradovali Hrvate, toliko ih je ozlovoljilo, što 
je Schmerlingova vlada opet skrenula na put apsolutističke prakse 
progoneći one, koji su bili protiv zastupanja Hrvatske u bečkom 
državnom vijeću. Taj se progon proširio i na Dalmaciju, gdje su 
onamošnji narodnjaci pokrenuli svoj organ ,Il Nazionale“ (Narodni 
List), a uređivao ga je velikom spremom i vještinom Natko Nodilo, 
ma da je zbog toga imao da prepati mnogo teških časova, a tako i 
njegov drug Miho Klaić. 

Pod teretom ovih prilika obrazovala se u Hrvatskoj ,sa mo- 
stalna stranka" s programom, da Hrvatska uđe u realnu uniju 
s Austrijom, a na čelu joj bijahu Mažuranić, nadbiskup Haulik, Ku- 
kuljević 1 Makso Prica. Temeljna je misao ovih političara bila, da 
je bolje, ako se Hrvatska nagodi s Austrijom prije negoli to učini . 
Ugarska, a pored toga još su imali pred očima, da će na taj način 
lakše uspjeti toliko nužno sjedinjenje Vojne Krajine i Dalmacije, 
kojim će Hrvatska tek steći jaku osnovu za trajnu i sigurnu obnovu 
svoga političkoga života. No većina članova narodne stranke, tako 
Strossmayer, Rački i Mrazović, ostadoše vjerni svomu programu 
unije s Ugarskom na osnovi čl. XLI. Kad je Schmerling vidio, da 
ima u Hrvatskoj svoju stranku, pregnuo je, da joj novim izbornim 
redom zajamči pobjedu kod novih izbora. Taj je stoga išao za tim, 

da ukloni što više unionista i privrženika narodne stranke iz sabora. 
U tu se svrhu dakle sastade banska konferencija pod predsjedanjem 
Šokčevićevim (od 4. do 11. febr. 1865.) i sastavi novi izborni red 
tako, da je dala u saboru mjesta za 24 velikaša virilista (dosada 79), 
10 prelata, 74 zastupnika iz Hrvatske i Slavonije (prije 120), a Vojnoj 
Krajini 55. Kad je ovaj izborni red dobio 24. maja sankciju, biše 
raspisani izbori za sabor, koji se imao sastati 17. jula. Prva je birala 
Vojna Krajina izabravši gotovo same časnike, a privrženike bečke 
vlade ; ali u Hrvatskoj i Slavoniji pobijediše koalirani narodnjaci i 
unionisti samostalnu stranku potpuno osvojivši dvije trećine mandata. 
Stranka prava pak dobila je pet zastupnika sa šest mandata (Ante 
Starčević izabran bi u Zagrebu i u Vrbovskom):; no važno je to, što 
je na ovaj sabor Rijeka poslala 4 zastupnika, 

Rezultat hrvatskih saborskih izbora bješe težak udarac za Schmer- 
linga, a uveća ga podjedno i njegov istodobni poraz u Ugarskoj i 
kod Čeha i Moravaca. Medutim kud i kamo gore bile su posljedice 
njegove spoljašnje politike, koja je Austriju zbog njemačkih zapletaja 
dovela u veoma nesigurnu međunarodnu političku situaciju, a tako 
isto i u financijalne poteškoće. Stoga je Schmerling zatražio otpust, 
a glavnim ministrom postade grof Rikard Belcredi (27. jula 
1865.). Ove promjene, kao i demisija Mažuranićeva (10. jula), bijahu 
razlogom, da je otvorenje hrvatskoga sabora odgođeno prvi put na 
28. augusta, onda na 9. oktobra i konačno na 12. novembra. Međutim 
izda car _ Franjo Josip 20. septembra 1865. manifest, kojim povuče 
«februarski patent" i obustavi djelovanje bečkoga državnoga vijeća 
uz dodatak: ,Budući da se velik dio carevine usteže od zajednič- 
koga zakonotvornoga rada, odlučio sam da stupim na stazu spo- 
razuma sa zakonitim predstavnicima istočnih zemalja carevine 
(t.j. Ugarske i Hrvatske). Zbog toga obustavljam snagu zakona o 
zastupstvu carevine [naime februarskoga patenta), da prije saslušam 
mnijenje sabora istočnih zemalja glede eventualnih promjena zakona“. 
Poslije toga prihvati car demisiju Mažuranićevu, a kancelarom ime- 
nova unionista generala Emila Kuševića. U Dalmaciji opet 
umirovljen je namjesnik Mamula, a imenovan general Franjo Fi- 
lipović (16. okt.), koji obustavi progone protiv onamošnjih privr- 
ženika narodne stranke. 

Kad se 12. novembra sastao hrvatski sabor, saslušao je prije 
sveća kraljevski reskript, koji ga pozivaše, da se izjavi o zajedničkim 
poslovima cjelokupne monarhije i da izašalje svoje zastupnike na 

krunisanje na ugarski sabor. Na to je hrvatski sabor odgovorio adre- 
som, o kojoj je vijećao sve do 10. februara 1866. U pogledu teri- 
torijalne cjelokupnosti Hrvatske u smislu članka XLII. 
bijaše čita v sabor složan, ali se razdijeli u pitanju odnosa Hrvatske 
spram Ugarske i Austrije. Adresa većine (narodnjaka i samostalaca 
protiv unionista i pravaša) ističe prije svega, — uz zahtjev sjedinjenja 
Krajine i Dalmacije — da hrvatski sabor želi zajedničke poslove cje- 
lokupne monarhije ,riješiti u zajednici s kraljevinom Ugarskom", ali 
samo kao jednak i ravnopravan faktor s ugarskim saborom. Kad 
je ova adresa prihvaćena, ostaviše krajiški zastupnici sabornicu, da 
se u nju više ne povrate. Na tu adresu pozove car (iz Budima 27. 
febr. 1866.) sabor, da bezodvlačno izabere regnikolarnu deputaciju, 
koja će stupiti u dogovor s isto takovom ugarskoga sabora ,kako 
glede međusobnoga državopravnoga odnosa, tako i glede od- 
nosa prema cjelokupnoj monarhiji“, Za Krajinu pak prizna car, da 
je ,cjeloviti sastavni dio" Hrvatske, ali ,obziri na obrambenu snagu 
cjelokupne monarhije ne dopuštaju, da se postojeći u Vojnoj Krajini 
sustav ukine spojenjem Krajine s materom zemljom pod jednu istu 
provincijalnu upravu“, No glede Dalmacije odgovori car, da se nje- 
zino sjedinjenje s Hrvatskom ne može provesti ,,prije negoli se urede 
državopravni odnosi Hrvatske i Slavonije sjedne strane prema Ugar- 
skoj, a s druge prema cjelokupnoj monarhiji“. 

Nato je sabor podastr'o novu adresu (10, marta) zamolivši i opet 
cjelokupnost Hrvatske, ali je podjedno uzeo u raspravu pitanje o 
uređenju odnosa Hrvatske spram Ugarske. Izabran bi odbor od 
dvanaest zastupnika kao regnikolarna deputacija, ma da ugarski 
sabor još uvijek nije izjavio, da priznaje terito- 
rijalnu cjelokupnost Hrvatske i njezinu neodvis- 
nost u smislu čl XLI: 1861. Deputacija je izabrana jedino 
između članova narodne stranke i samostalne, dok su unionisti i 
pravaši otklonili i aktivno i pasivno sudjelovanje već kod izbora 
njezinih članova (11. marta). Potom je deputacija pošla u Peštu 
s biskupom Strossmayerom kao predsjednikom, gdje se sastala s jed- 
nakobrojnom ugarskoga sabora pod predsjedanjem grofa Antuna 
Majlatha. Ali rasprave, koje se otegoše kroz puna dva mjeseca (od 
16. aprila do 16. juna 1866.) ubrzo pokazaše, da ne će uspjeti. Jer 
dok su se Hrvati postavili na članak XLII: 1861., Madžari ponudiše 
ove uvjete kao jedino prihvative s njihove strane: godinom 1848. 
nije pravno prekinuta veza između Ugarske i Hrvatske, već samo 

Taktički; hrvatsko-ugarski pregovori ne mogu se ticati skupnih posala 
čitave monarhije, već se mogu kretati jedino oko zajedničkih 
posala s Ugarskom, koja Hrvatskoj priznaje potpunu autonomiju samo 
u upravi, pravosudu te bogoštovlju i nastavi ; k teritoriju hrvatskom ne 
pripada ni Rijeka ni Međumurje. Budući da Hrvati tih uvjeta ne 
htjedoše prihvatiti, regnikolarne su se đeputacije razišle bez ikakva 
rezultata (16. juna). Tom prilikom reče predsjednik hrvatske depu- 
tacije, biskup Strossmayer, da je opazio, kako Madžari ,nas ne žele 
da imadu uza se kao ravnopravan narod, već pod sobom kao 
podložan". Oni se oslanjaju na svoje prijatelje u Hrvatskoj (unioniste), 
a ujedno čekaju i na spoljašnje događaje, — to jest na izlazak austro- 
pruskoga rata, koji je sjutradan 17. juna objavio car. Tako je odista i bilo. 


ch) Nagodba. 


Postanak austro-ugarske nagodbe. Poslije raspusta ugarskoga 
sabora od 1861. obnovilo se i u Ugarskoj doba apsolutističke prakse, 
pa je bečka vlada s onim činovništvom, što ga je namjestila u zemlji. 
mogla raditi sve, što je htjela. Uza sve to ipak nije ni tude Schmer- 
ling postigao svoje svrhe, naime da Ugarsku dovede u bečko državno 
vijeće (Reichsrath), ma da mu je uspjelo, da se je i među madžarskim 
odličnijim političarima našlo više njih, koji su — izmoreni dugotrajnom 
borbom — htjeli ostaviti Deška i ući u državno vijeće, dakle proces 
sličan onomu u Hrvatskoj sa ,samostalcima“. Najveći dio naroda 
postojano je slijedio Dedka, koji se poslije raspusta sabora povukao 
s poprišta; međutim kakogod bi se prilike pogoršale, ipak nije po- 
puštao od svoga stanovišta ni za dlaku. ,Stvar, za koju smo se borili, 
— reče — sveta je stvar domovine; tlo, na kojemu stojimo, jest 
zakonitost“. Znao je, da se ne da ništa postići približavanjem bečkoj 
vladi, ,koja će sve otklanjati, dok je međunarodne prilike ne prisile 
na popuštanje". Stoga je glavna misao njegove tadanje politike bila : 
strpljivo čekati, dok novi sistem ne izazove protiv sebe 
spoljašnje neprijatelje. Tako se eto zgodi, da je madžarski narod u 
ovo teško doba kušnje usredotočio sve svoje nade i pouzdanje u 
jednom umnom i poštenom čovjeku, slušajući riječ ,,staroga" Dedka, 
koji je u to vrijeme vodio svoj narod iz jednostavne hotelske sobe'. 

! Degk bijaše neženja, a stanovao je, kad je u Pešti boravio, u jednoj sobi 


hotela ,Kraljici engleskoj" (danas već porušen). Inuče su ga općenito zvali ,Stari" 


laz Orog). 


324 


Kad je poslije pada Schmerlingova car povukao centralistički febru- 
arski patent, okrenula je situacija za Madžare već mnogo povoljnije, 
kako je jasno pokazao tečaj ugarskoga sabora od 1865.—1866., 
koji je otvorio sam car. Tada bijaše De4k u zastupničkoj kući neo- 
$raničeni gospodar saborske većine; naime od 315 zastupnika 188 
ih se složilo u ,,Deakovu stranku“, dok se ostalih 127 zastupnika 
razdijeli na tri stranke. I na tom je saboru Deak izradio adresu 
(prihvaćenu 26. febr. 1866.), a onda je stavio prijedlog, da se izabere 
odbor od 67 članova sabora, koji ima sastaviti prijedlog ili osnovu 
O uređenju zajedničkih posala s Austrijom", to jest ustanoviti uvjete 
nagodbe. Deak je taj prijedlog iznio uoči talijansko-pruskoga rata, 
računajući kao političar ovako: madžarski narod mora točno odrediti 
potankosti nagodbenoga programa još prije, negoli rat bude odlučen, 
da se dvor ne uzmogne docnije u slučaju poraza pozivati na to, da 
se Madžari hoće da okoriste teškim položajem njegovim, a u drugu 
ruku opet da dvor u slučaju pobjede zna, što Madžari hoće. I odista 
nagodben!: prijedlog ovoga odbora 67.morice bješe gotov i javnosti 
predan 25. juna. Trebalo se žuriti, jer je dan prije austrijska vojska 
pobijedila Talijane kod Custozze. Tek što je o tom stigao brzojav u 
Beč, potpisa car još isti dan rješenje, kojim se ugarski sabor odgađa 
,na neizvjesno vrijeme“. U zastupničkoj kući pročitan je reskript 
26. juna, a onda bi prihvaćen Dea&kov prijedlog i stvoren zaključak. 
da će se zastupnička kuća nepromijenjeno držati načela označenih 
u svojim adresama, a nada se, ,,da će se ustav zemlje u potpunom 
integritetu što prije uspostaviti“. 

Rat s Pruskom svršio se doskora njezinom pobjedom kod Kra- 
ljičina Gradca (ili Sadove) u Ceškoj (3. jula 1866.). Car Franjo Josip 
morao je nato sklopiti u Pragu mir (23. aug.), kojim je izgubio u 
korist Italije Veneciju i bio prinuđen, da se odreče svakoga uplitanja 
i utjecanja u poslove Njemačke, koje je vodstvo prešlo na Prusku i 
na dinastiju Hohenzollern. U metežu, što ga je prouzročio poraz kod 
Kraljičina Gradca, obrati se car Franjo Josip izravno na Deška po- 
ručivši mu po jednoj privatnoj ličnosti (17. juna), da želi s njime 
govoriti. Deak je odmah drugi dan pošao u Beč i bi primljen od cara 
u audijenciju 19. jula. Tom prilikom reče Deak caru, da je madžar- 
ski narod već označio uvjete nagodbe, pa ni sada ne traži više ; 
ujedno je izjavio, e je nužno, da se odmah poslije sklopljena mira 
sastane ugarski sabor. Na pitanje carevo, bi li on bio voljan sastaviti 
vladu, odgovori Deak odlučno, da ne će, i preporuči grofa Julija. 

Andrassyja. koga car potom pozove k sebi. Tom se prilikom i An- 
drassy o uvjetima nagodbe izjavio kao Dedk, ma da nije znao, da je 
vođa stranke još prije njega bio na istom mjestu. Kad su potom 
madžarski konzervativni krugovi saznali za ove krupne događaje, 
uzeše zajedno s nekim veoma uplivnim bečkim krugovima raditi oko 
toga, da osujete nagodbu s liberalnom madžarskom strankom, a 
bili bi možda i uspjeli, da se nije baš oko toga vremena zbila važna 
promjena kod bečke vlade, kad je car povjerio poslove spoljašnje po- 
litike Saksoncu grofu Fridriku Beustu (30. okt. 1866.). Novi 
ministar nije naime imao korijena u stoljetnim tradicijama bečkih 
centralističkih vlada, pa je stoga i bio veoma sklon, da provede 
austro-ugarsku nagodbu. Stupio je dakle u doticaj s grolom Andras- 
syjem i De&kom, našto je onda sazvan za 19. novembra 1866. ugarski 
sabor, da nastavi vijećanje. Otpisom, kojim je sabor otvoren (od 17. 
nov.), obeća car, da će Ugarska dobiti odgovorno ministarstvo i da 
će joj biti vraćen stari ustav, ako promijeni zakone od 1848. Sada 
su obje ugarske stranke izrekle svoje stanovište: Ded4k je predložio, 
da se carev otpis uzme u raspravu, čim Ugarska dobije natrag svoj 
stari ustav, a taj je prijedlog sabor i prihvatio većinom glasova ; 
Koloman Tisza nasuprot predloži, da car ima prije svega po- 
tvrditi zakone od 1848., no njegov je prijedlog pao. Poslije toga gla- 
sovanja stajao je dvor pred dilemom, boće li se odlučiti za dualizam, 
to jest za nagodbu s Madžarima, ili će se prihvatiti federalističkoga 
centralizma. Dualizam zagovarao je ministar Beust, a krepko 
ga je podupirala u tom i sama carica Jelisaveta; [ederalistički cen- 
tralizam opet je predlagao caru ministar predsjednik Belcredi'. 
No protiv Belcredijeve osnove digli su se ne samo Madžari, nego i 
austrijski Nijemci, voleći s Madžarima podijeliti vlast, nego je dopu- 
stiti još i Slovenima. Kad se nato car odlučio za dualizam, dade 
Belcredi ostavku, a Beust bi imenovan ministrom predsjednikom pri- 
državši uza to još i spoljašnje poslove (7. febr. 1867.). Istoga dana 
došao je u Beč De4k ponesavši sa sobom osnovu o uređenju zajed- 
ničkih posala s Austrijom, kako ju je izradio onaj odbor 67-morice. 


! Belcredi je htio da se udovoljenjem madžarskih želja preudesi sastav cijele 
monarhije. On je predlagao, da se inače jedinstvena monarhija ima sastojali od pet 
država: 1. češke (Češka, Moravska i Šleska), 2. poljske (Calicija i Bukovina). 3. 
južnoslovenske (Slovenci, Hrvati i Srbi). 4. ugarske (Ugarska čitava s Er- 
deljem) i 5. austrijske (ostale sve zemlje). Zajedničke i spaljašnje poslove vodit će 
car i njegovi ministri po vlastitoj uviđavnosti, to jestapsolutistički 

Sada prihvati car na prijedlog Beustov sve uvjete nagodbei povjeri grofu: 
Juliju Andrassyju sastav ministarstva (17. februara). Dne 20. februara 
imenovan je Andrassyjev kabinet, u kojem konzervativci nijesu dobili 
mjesta. I tako je konačno nestalo ove stranke iz madžarskoga poli- 
tičkoga života, a ostale su samo dvije glavne: ,De4kova“ liberalna 
i ,48-maška"“ radikalna, koja ostade i dalje kod zakona godine 1848. 
Ugarsko-austrijska nagodba, ili zak. čl. XII: 1867. razlikuje zemlje 
krune sv. Stjepana i zemlje austrijske (ili carevina Austrija), od kojih 
svaka skupina čini samostalnu državu sa zasebnim parlamentom, 
zasebnim ministarstvom i zasebnim zakonodavstvom i upravom. Za- 
jednički su objema državama samo ličnost vladarova, onda spoljni 
poslovi s diplomatskim i trgovačkim zastupanjem u stranim državama, 
vojska s mornaricom i votiranje novčanih sredstava za pokriće 
zajedničkih posala, koji su podvrgnuti kontroli zasebnih odbora 
austrijskoga i ugarskoga parlamenta (obićno zvanih delegacije), a sa- 
staju se na vijećanje svaki odbor za sebe izmjenično u Beču i u 
Pešti. Ovim odborima, i to svakomu napose, odgovorni su ministar 
spoljnih posala, rata i zajedničkih financija. Rat naviješta i mir sklapa 
bez ikakvoga parlamentarnoga ograničenja sama kruna, a isto tako 
upravlja ona i vojskom, kao njezina vrhovna glava. U teritorijalnom 
obziru Austrija je sebi pridržala Dalmaciju, a Ugarskoj izručila uz 
Erdelj i Hrvatsku, da se s njome samostalno nagodi. 

Hrvatski sabor od 1866.—1867. Hrvatski sabor sastao se opet 
19. novembra 1866., to jest isti dan s ugarskim, a kad su pregovori 
između De&ka i Andr&ssyja te ministra Beusta već bili u tečaju. U 
otpisu na sabor car Franjo Josip i opet je tražio od sabora rješenje 
državopravnih pitanja. Na to je zasebni odbor donio pred sabor 12. 
decembra tri prijedloga ; prvi je predlagao: ,Neka sabor izvoli iz- 
javiti, da mu članak XLII: 1861. sveudilj ostaje nepromjenljivim teme- 
ljem i ravnalom u pitanju o državopravnom odnosu trojedne kraljevine 
naprama kraljevini Ugarskoj"; drugi predlagaše s obzirom na 
ugarske zakone od 1848., koji nijesu bili u Hrvatskoj proglašeni, 
neka sabor zaključi, ,da irojedna kraljevina nema ni prava ni duž- 
nosti, a ni zakonitoga načina, da stupi u sabor kraljevine Ugarske"; 
treći prijedlog konačno preporučivaše, ,neka sabor samostalno sa 
svojim kraljem riješi odnos Hrvatske prema Austriji". Imajući pred 
očima neuspjeli rezultat regnikolarnih deputacija (od 1866.), a znajući 
za federalističku misao ministra Belcredija, sabor je poslije iscrpive 
rasprave zaključio, da se ima napustiti ideja unije s Ugarskom i po- 

kušati nagodba s Austrijom, jer to je bio smisao odborova prijedloga. 
Od 130 zastupnika njih je 86 glasovalo za prijedlog odborov, a 
44 (naime unionisti) protiv njega, dok se četiri zastupnika, medu 
njima i Ante Starčević, ustegoše od glasovanja (18. dec.). Ovaj svoj 
zaključak obrazložio je onda sabor u zasebnoj adresi, koju ponese 
deputacija s biskupom Strossmayerom na čelu u Beč, gdje je predade 
caru (23. dec.). Skoro potom odstupi ministar Belcredi, a Beust pro- 
vede ugarsko-austrijsku nagodbu. Sada pozove car sabor hrvatski, da 
bude zastupan na ugarskom saboru i kod krunisanja. Na taj reskript 
odgovori sabor caru 18. maja 1867., da na ugarski sabor ne može po- 
slati svojih poslanika, jer da još nije uređeno pitanje odnosa između 
Hrvatske i Ugarske. Na to je sabor raspušten (25. maja), a kruni- 
sanje cara Franje Josipa za ugarsko-hrvatskoga kralja obavljeno je 
bez sudjelovanja Hrvata (8. juna 1867.). 


Postanak ugarsko-hrvatske nagodbe. Zbog ovakova razvoja 
događaja zatražio je ban Šokčević oipust, a onda je imenovan (27. 
juna 1867.) banske časti namjesnikom barun Levin Rauch sa 
zadaćom, da provede hrvatsko-ugarsku nagodbu na onim načelima, 
što ih je istaknula ugarska regnikolarna deputacija 1866. Sada su opet 
zaredali u Hrvatskoj progoni svih onih, koji su bili privrženici narodne 
stranke ili protivnici unije s Ugarskom, a osim toga oktroiran je 
Hrvatskoj novi izborni red kraljevim reskriptom od 20, oktobra 
1567., kojim je opet znatno uvećan broj virilnih članova, a onaj 
biranih ograničen na 66. Ovim izbornim redom pa uz pritisak 
vladinih organa izbori provedeni izimeđu 19. novembra i 23. decembra 
izniješe veliku većinu unionista (52 zastupnika), dok je opozicija 
spasila tek 14 mandata, što više, kad se je sastao sabor 8. januara 
1868., istupi iz njega i ta skupina zastupnika, tako da su unionisti 
ostali sami. Potom izabraše oni 30. januara regnikolarnu depu- 
taciju od 12 članova sabora,' koja je s jednakobrojnom deputacijom 
ugarskoga sabora* utanačila i redigirala do kraja jula tekst hrvatsko- 
ugarske državopravne nagodbe. Odmah u uvodu ističe zakonska 


! To su bili: grof Julije Janković, grof Ladislav Pejačević, Koloman Bede- 
ković, Antun Vakanović, Mirko Šuhaj. Ignjat Brlić, Jovan Živković, Josip Žuvić, 
Ante Stojanović, Janko Car, Pavao Batagliarini i kanonik Stjepan Vuković. 

* To su bili: grof Antun Majlath, grof Antun Szčcsen, Ladislav Szofyčnyi- 
Marich, Ladislav Jankovich (iz gornje kuće); Franjo Deak, Ludovik Horvath, Pavao 
Somsich, Teodor Botka, Koloman Ghyczy, Danijel Dozsa, Antun Csengery i Ludovik 
Vadnay (iz donje kuće). Izabrani bijahu 30. marta. 

osnova, da nagodbu sklapaju kao ravnopravni faktori ,kra- 
ljevina Ugarska sjedinjena s Erdeljem i kraljevine Hrvatska i Slavo- 
nije za izravnanje postojavših između njih državopravnih pitanja", 
Nadalje polazi ona sa stanovišta Pragmatičke sankcije od 1722. (zak. 
čl. 1. 1: 1723), naime sa stanovišta nerazdruživosti zemalja krune 
sv. Stjepana! ali i s toga, da ,su kraljevine Hrvatska i Slavonija 
tečajem stoljeća koli pravno toli faktično spadale kruni sv. 
Stjepana", dakle sa stanovišta sasvim prolivna čl. XLI[:1861. U 
smislu nagodbe ,,sačinjavaju kraljevina Ugarska sjedinjena s Erdeljem 
i kraljevine Dalmacija, Hrvatska i Slavonija jednu istu državnu 
zajednicu tako napram ostalim pod vladom Njeg. Veličanstva 
stojećim zemljama, kao što i napram inim državama“, to jest u inter- 
nacijonalnim stvarima Ugarska i Hrvatska istupaju kao jedno državno 
tijelo, ali u svim unutarnjim poslovima čini svaka zemlja nezavisnu 
političku jedinicu. U tom smislu se i kaže, ,,da su kraljevine Hrvatska 
i Slavonija politički narod imajući posebni svoj teritorij". 
Budući da su ,državna zajednica", Hrvatska i Ugarska imadu zajed- 
ničko krunisanje vladarovo ,jednom istom krunom i jednim istim 
krunidbenim činom'', kao i kraljevsku krunidbenu zavjernicu, no ipak 
tako, da se njezin original ima osim na madžarskom jeziku sa- 
staviti još i ,hrvatskim jezikom i kraljevinam Dalmaciji, Hrvatskoj i 
Slavoniji izdati i u njemu cjelokupnost i zemaljski ustav istih kra- 
ljeva zajamčiti". Zbog toga je krunidbena zavjernica kralja Franje 
Josipa I. tek sada sastavljena na hrvatskom jeziku i odaslana hrvat- 
skom saboru.“ Nadalje ustanovljuje nagodba, da Hrvatska naknadno 
pripoznaje ugarsko-austrijsku nagodbu (zak. čl. XII: 1867.) kao gotov 
čin, pa stoga se dodaje toj ustanovi ,,mnaročita ograda“, ,,da se u 
buduće slični temeljni zakoni i nagodbe samo zakonitim sudjelova- 
njem kraljevina Dalmacije, Hrvatske i Slavonije stvarati mogu“. Inače 
je Hrvatska potpuno autonomna u zakonodavstvu i upravi, ,,u svim 
poslovima unutarnjim, bogoštovlja, nastave i pravosuđa", to jest u 
svim onim javnim granama života, koje su bile u hrvatskim rukama 


! GL gore stru 215: 
* [ madžarski tekst kaže: 4llami kozdssć$. 

Najvažnija stavka u njoj jest 8 3., koji glasi: ,Sve one strane i pokrajine 
Ugarske i posestrimih joj kraljevina, šlo su već natrag stečene, pa i one, 
što će božjom pomoći odsele biti natrag pribavljene, pripojit ćemo u smislu 
krunidbene naše zakletve rečenoj zemlji i posestrimim joj kralje- 


vinam". 

još od 1848., odnosno 1861. Svi ostali poslovi proglašeni su zajed- 
ničkima, a rukovodit će ih zajednička ministarstva financija, po- 
ljodjelstva, trgovine i narodne obrane (domobranstva), kod kojih se 
imadu osnovati zasebni hrvatski odsjeci. O tim zajedničkim poslo- 
vima raspravlja ,zajednički sabor svih kraljevina ugarske krune“, na 
koji šalju Hrvati svoje poslanike, 29 njih u donju kuću, a 2 u gornju, 
koje će izabrati hrvatski sabor od svojih članova.“ Zajednički sabor 
opet bira u delegacije pet članova između Hrvata poslanika na za- 
jedničkom saboru. Na svim ovim zajedničkim saborima (u donjoj i 
gornjoj kući pa u delegacijama) hrvatski se poslanici mogu služiti i 
hrvatskim jezikom, dok će se za zajedničkoga saborovanja i na sa- 
borima i na delegacijama uz ugarski barjak razviti i hrvatski. U 
autonomnim poslovima služi hrvatski barjak i sjedinjeni grb Dalma- 
cije, Hrvatske i Slavonije, no proviđen krunom sv. Stjepana, dok se 
u zajedničkim poslovima upotrebljava zajednički grb ugarski i dalm. 
hrv. slavonski. Glede financija ustanovljeno je — unatoč savjetovanju 
Franje De&ka, da Hrvatska uzme financijalne poslove (u koliko nijesu 
zajednički cjelokupnoj monarhiji) u svoju autonomiju — da Hrvatska 
ima primati za pokriće svojih autonomnih troškova 2,200.000 for. 
(paušalno) za deset godina, jer se financijalna nagodba ima svake 
desete godine obnavljati. Od teritorija pripada Hrvatskoj i Slavoniji 
Vojna Krajina i ,današnja“ Dalmacija, a ugarski sabor pre- 
uzima obvezu, da će podupirati njihovo sjedinjenje s Hrvatskom. 
Bana imenovat će kralj ,na prijedlog i uz protupotpis zajedničkoga 
kr. ugar. ministra-predsjednika“, ali je ipak ,odgovoran“ saboru 
hrvatskomu. Budući da se ukida hrvatska dvorska kancelarija, ,ima 
se za iste kraljevine imenovati posebni dalm. hrv. slavonski ministar 
bez lisnice kod središnje vlade u Budimpešti", ali ,odgovoran zajed- 
ničkom saboru". Nadalje je ustanovljeno, da ban više ne može da 
bude _ vojnik i da kod zajedničkih ureda u Hrvatskoj (kod 
financija, pošte i brzojava, državnoga šumarstva i željeznica) ima 
biti službeni jezik hrvatski, a namještavani domaći sinovi, ,,u koliko 
to samo moguće bude“. Konačno se kaže, da ova nagodba ,,ne može 
biti predmetom zakonodavstva pojedinih nagađajućih se kraljevina i 


! Zak. čl. XLIV : 1868. o narodnostima, dakle čisto ugarski autonomni zakon, 
nazivlje sabor u 8 29., ,zajednički ugarsko-hrvatski sabor" (k3zos magyar- 
horvat orszagsyiiles). 

? Dokinućem jednoga dijela Krajine. povećao se ovaj broj (1873) na 34 posla- 
nika, a kad je sva kralina ukinuta (18581) na 40 u donju kuću. a 3 u gornju 

da promjena iste uslijediti može samo onim putem, kojim je udjelo- 
tvorena, pristupom naime svih onih činbenika, koji ju sklopiše"“. 
Jedino u pitanju Rijeke nije došlo do sporazuma između 
obiju regnikolarnih deputacija, jer su i unionisti stajali nepomično na 
hrvatskom dojakošnjem stanovištu, da je Rijeka dio hrvatskoga 
teritorija. Bojeći se, da se nagodbeni pregovori ne razbiju, pristade 
hrvatska delegacija konačno na Deškov prijedlog, koji je glasio, da 
se zasada utanači nagodba bez rješenja riječkoga pi- 
tanja, prepustivši u tom poslu u docniji zgodni čas inicijativu 
samomu kralju. Zbog toga glasila je zakonska osnova u toj točki: 
da Rijeka ne pripada k teritoriju kraljevine Hrvatske, ,budući da 
'Ć glede nje među oba kraljevinska odbora nagodba uspjela nije", to jest 
pitanje ostalo je neriješeno. 

Ovu zakonsku osnovu, koju prihvati ugarska regnikolarna depu- 
tacija jednoglasno, a hrvatska većinom glasova,' uzme potom u ras- 
pravu hrvatski sabor 21. septembra 1868. te je primi većinom gla- 
sova bez specijalne debate (24. sept.). Ugarski sabor opet 
uzeo je nagodbu u raspravu 28. septembra pa je također prihvati 
bez specijalne debate, no ipak uz jednoglasni dodatak, da ,grad 
Rijeka s kotarom pripada neposredno kraljevini Ugar- 
skoj, pa da se prema tome ima odmah njoj i utjeloviti". Isto je tako 
dva dana prije — 26. septembra — hrvatski sabor zamolio kralja za- 
sebnom adresom, neka Rijeku dosudi Hrvatskoj, kojoj i pripada po ,ne- 
oborivom pravu“, Sada je trebalo da kralj sankcionira zakonski članak ; 
no ministar predsjednik izjavi, da ugarski sabor ne će da novim 
zasebnim člankom inartikulira (uzakoni) ovaj članak, ako mu prije ne 
bude zajamčeno, da je Rijeka sastavni dio Ugarske. Podjedno stavi 
Andrassy kralju u tom smislu prijedlog, pa je istoga dana 8. no- 
vembra, kad je sankcionirao hrvatski original zakonske osnove o hr- 
vatsko-ugarskoj nagodbi, izdao kralj na ugarski i hrvatski sabor jednake 
reskripte, u kojima je izrekao svoje stanovište u riječkom pitanju. 
Konstatiravši najprije nesporazum, kaže reskript: ,Budući da nam 
je veoma mnogo stalo do toga, da se i ta jedina prepona (naime 
riječko pitanje) ukloni, i to na umirenje obiju stranaka, držimo za 
našu osobitu vladalačku zadaću, da između obiju stranaka mi poku- 


! Protiv nje bili su Brlić, grof Janković i Živković, predlažući za Hrvatsku 
financijalnu samostalnost u smislu Deškove ponude, a bana da kralj imenuje na 
preporuku hrvatskoga sabora, a ne na prijedlog i protupotpis ugarskoga ministra 
predsjednika. 


331 


šamo put prijateljske nagodbe. Toga radi pozivamo ovim našim kra- 
ljevskim prijedlogom i ugarski i hrvatski sabor, da uvaže 
trajnu korist, koja za njih mora da nastane iz međusobnoga prija- 
teljskoga sporazuma, te da uzmu u obzir, da je u diplomi kraljice 
Marije Terezije (od 23. apr. 1773.) pa i u zak. čl. IV: 1807., koji 
se na toj diplomi temelji,“ jasno ustanovljeno, da se ,trgovački grad 
Rijeka 1 nadalje imade _ smatrati kao zasebno kruni spadajuće tijelo 
(separatum sacrae regni coronae adnexum corpus) i da se prema 
tomu Rijeka imade i upravljati; — stoga dakle pozivamo oba sabora, 
da s vida puste svekolike historičke rasprawe 1 
posljedice, koje otuda izviru, pa da sjedinivši se u ovoj te- 
meljnoj misli, priznatoj sa svih strana kao istinitoj i neprijepornoj, 
naime ,da grad Rijeka sačinjava zasebno tijelo, koje potpada kruni 
ugarskoj“, — pristanu na to, da se uz sudjelovanje zastup- 
nika grada Rijeke međusobnim prijateljskim sporazumom uta- 
nači sve ono, što u tom poslu iziskuju pravedni obziri dotičnika (to 
jest Riječana), kao i interesi svih zemalja naše krune ugarske“, 
Sada je učinjena znatna promjena u inače na oba sabora 
već prihvaćenom tekstu zakonske osnove o hrvatsko-ugarskoj nagodbi, 
jer je ona stavka, koja se ticala Rijeke (S 66. točka 1), to jest, da 
glede Rijeke nije uspjelo doći do sporazuma u regnikolarnoj depu- 
taciji, izmijenjena ovako: da ,Rijeka ne spada na teritorij hrvatski, 
budući da sačinjava posebno s ugarskom krunom spojeno tijelo (se- 
paratum sacrae regni coronae adnexum corpus), glede kojega kao 
takova, a tako i glede uređenja posebne riječke autonomije, kao i 
na nju protežućih se zakonodavnih i upravnih odnošaja, imat će se 
putem odborskih rasprava između sabora ugarskoga i hrvatskoga i 
$rada Rijeke opće sporazumljenje postići“. Ovako izmijenjeni tekst 
ušao jeu madžarski original tako, da je čitav tekst nanovo 
prepisan i onda kralju podastrt na sankciju. Međutim je kralj još 
prije toga sankcionirao (8. nov.) hrvatski original, ali sa starim 
tekstom, kako je raspravljen i prihvaćen u oba sabora. Razumije se, 
sada je trebalo preudesiti i hrvatski tekst, da bude u skladu s ma- 
džarskim, Kod toga postupalo se u hrvatskoj dvorskoj kancelariji 
tako, da su stari tekst u S 66. točki 1. naprosto oblijepili ceduljom, 
na kojoj bješe ispisan novi tekst. Poslije toga otpremljen je hrvatski 
original u Zagreb, gdje je sabor 17. novembra naknadno ras- 


1 Gl gore str. 221. 
? Cl. gore str. 274—275. 

pravio i uzeo do znanja kraljevski reskript od 8. novembra, a time 
i prihvatio ovu bitnu promjenu u tekstu zakona, koji je već sank- 
cioniran ležao na stolu. Istoga dana — 17. novembra — sank- 
cionirao je kralj madžarski original ugarsko-hrvatske nagodbe, koja 
tako postade ,zajednički temeljni zakon kraljevina Ugarske, te Hr- 
vatske, Slavonije i Dalmacije“, i to za Hrvatsku kao zak. čl. 1:1868., 
a za Ugarsku kao zak. čl. XXX: 1868.' 

Riječki provizorij. U smislu kraljevskoga rješenja i novoga na- 
godbenoga teksta u riječkom pitanju hrvatski je sabor poslije dva 
dana birao regnikolarnu deputaciju za definitivno rješenje riječkoga 
pitanja. Tada su opće političke prilike na Rijeci bile veoma nepo- 
voljne po hrvatsko stanovište, jer građani bijahu najvećim dijelom 
privrženici Madžara pa su neprestanim uzbunama još 1867. uspjeli, 
da je na Rijeci učinjen kraj vlasti bana Šokčevića i imenovan (na 
prijedlog hrvatskoga kancelara Kuševića) kao komisar Madžar Eduard 
Cseh. Tim imenovanjem dobili su Madžari doista Rijeku u svoje 
ruke, pa stoga su je sada i unijeli kao nov faktor u raspravu s Hr- 
vatima. Budući da su se regnikolarne deputacije imale sastojati od 
4 Hrvata, 4 Riječana i 4 Madžara, izabra hrvatski sabor 19. no- 
vembra grofa Ladislava Pejačevića, Stjepana Vukovića, Aleksandra 
Fodroczyja i Josipa Žuvića, dok su Riječani izaslali Lodovika Ada- 
mića, Antuna Gjačića, Josipa Mayera i Antuna Randića, a ugarski 
sabor grofa _ Antuna Majlatha, Franju Dedka, Antuna Csengeryja i 
Mihajla Horvatha. Poslije toga imenovan je Levin Rauch banom (8. 
dec. 1868.), a Koloman Bedeković prvim hrvatskim ministrom, našto 
je 31. januara 1869. prestala djelovati hrvatska kancelarija u Beču. 
Još prije negoli se sastadoše regnikolarne deputacije, da riješe riječko 
pitanje, prihvati hrvatski sabor članak o ustrojstvu kr. hrv. slav. 
dali. zemaljske vlade (sankcioniran 20. aprila 1869.), našto kralj 
imenova 10. maja prve odjelne predstojnike: Roberta Ziatarovića za 


' Inartikulacija hrvatsko-ugarske nagodbe glasi (uvodne riječi madžar. teksta): 
»Pošto je sklopljena zajedničkim sporazumom nagodba s jedne strane između sa- 
bora Ugarske (Magyarorszag orszaggyilčse) a s druge strane sabora Hr- 
vatske, Slavonije i Dalmacije (Horvat — Szlavon — ćs Dalmatorszigok orszag- 
g yulese) u svrhu izravnanja među njima postojećih državopravnih pitanja 
(kčzjogi kerdčsek), to se ova nagodba, odobrena, potvrđena i sankcionirana po 
Njeg. car. i kr. apoštol. Veličanstvu, kao zajedničkitemeljni zakon (k&zšs 
alapt&rvenye) kraljevina Ugarske i Hrvatske, Slavonije i Dalmacije ovime inartikulira 
među zakone kako slijedi". Oba su sabora dakle označena kao jednakopravni i 
ravni faktori. 

unutarnje poslove, Dragutina Pogledića za bogoštovlje i nastavu, a 
Josipa Žuvića za pravosuđe. Tek 7. septembra 1869. dao se Rauch 
u hrvatskom saboru svečano instalirati za bana, položivši bansku 
prisegu na ruke kraljevskomu komisaru, senjskom biskupu Vjence- 
slavu Soiću i primivši potom od njega zastavu i žezlo. 

Prva sjednica regnikolarne deputacije održana je u Budimpešti 
15. maja 1869., u kojoj se konstituirala izabravši predsjednikom grofa 
Antuna Majlatha i bilježnikom Mihajla Horvatha, a onda zaključi na 
prijedlog Franje Deaka, da će najzgodnije biti, ako riječki izaslanici 
prvi iznesu prijedlog, jer da nijesu dosada još imali prilike, da se 
izjave. Na to izjave Riječani u narednoj sjednici 23. maja, da oni 
hrvatski sabor u riječkom pitanju ne smatraju kompetentnim, jer da 
Rijeka nema ništa zajedničko s Hrvatskom, pa da je sloga čitava 
stvar samo pitanje između Ugarske i Rijeke. Tome se odmah opri- 
ješe (28. maja) hrvatski izaslanici izjavivši, da traže, da riječki gu- 
bernator bude podjedno i veliki župan riječko-modruške županije, 
da Rijeka ima svoju unutarnju gradsku autonomiju, ali da je pod- 
vrgnuta kao višoj instanciji hrvaiskoj vladi u Zagrebu u poslovima 
političkim, sudbenim i školskim. Osim toga Rijeka ima da šalje dva 
zastupnika na hrvatski sabor, a jednoga na zajednički ugarsko-hrvatski 
zbog zajedničkih posala onako, kako oni izviru iz nagodbe. Po- 
slije Hrvata izjave se Madžari i to tako, da se Rijeka stavi pod 
vrhovnu upravu zajedničkoga sabora i zajedničkoga ministarstva, da 
se za nju ima imenovati na prijedlog ministra predsjednika zasebni 
gubernator, da za Rijeku bude posljednja sudbena instancija ugarsko 
vrhovno sudište u Budimpešti i da Rijeka šalje jednoga zastupnika 
na ugarski sabor, dok je gubernator njezin virilni član velikaške 
(gornje) kuće. Poslije ovoga prijedloga ugarskih izaslanika izjave 
Riječani, da oni povlače svoj prijedlog i da se pridružuju ugarskomu, 
dok se Hrvati odlučno opriješe ugarskomu stanovištu zabacivši ga kao 
neprihvatljivo. 

Vidjevši taj nesklad, odasla ministar _ predsjednik grol Andrassy 
regnikolarnoj deputaciji tako zvani svoj posredujući prijed- 
log, u smislu kojega bi Rijeka pripadala u političkoj upravi pod 
zajedničku vladu, a najviša sudbena instancija imao bi da za nju 
bude stol sedmorice u Zagrebu, dok bi se glede školstva Rijeka 
imala napose nagoditi s Hrvatskom; dakle Andrassy je u neku ruku 
ponudio kondominij ugarsko-hrvatski na Rijeci. Ali Hrvati ne 
htjedoše ni na to da pristanu, pače njihov izvjestitelj Aleksandar 

Fodroczy izjavi, da se ne smatra pozvanim, da u ime hrvatskoga 
sabora pristane na Andrassyjev prijedlog, pa stoga predloži u hrvat- 
skom odboru, da se o Andrassyjevu prijedlogu ima da izvijesti 
hrvatski sabor i njemu prepusti odluka. Iza toga biše odgođene sjednice 
regnikolarnih deputacija, koje se opet sastadoše u decembru 1869. 
.Dne 18. dec. staviše Hrvati ovaj — kako ga nazivahu — ultimatum: 
«Da se odsjek unutarnjih posala odstupi Rijeci samoj, a bogoštovlje 
pridrži hrvatskoj autonomiji; isto tako i pravosuđe da ostane na 
Rijeci, kakovo je dosada bilo, to jest u drugoj i trećoj molbi u Za- 
grebu“. Ali uz ovaj ,ultimatum“ staviše oni još i ovaj prijedlog: 
nako se ovaj prijedlog (to jest ,,ultimatum'') prihvatiti ne može, onda 
neka se regnikolarne deputacije odgode do zgodna vremena, a dotle 
da g£€radom Rijekom upravlja centralna (naime ugar- 
ska ili zajednička) vlada". Stojeći pred ovom alternativom, sasvim 
je prirodno, da su Madžari i Riječani otklonili hrvatski ,,ultimatum“ i 
odmah prihvatili ovaj drugi prijedlog. Kad se regnikolarne deputacije 
raziđoše, ovlasti potom ugarski sabor 15. marta 1870,. ministarstvo, 
da ,dok se sporna pitanja konačno ne riješe, ono ustanovi pro vi- 
zorij tako, da imenovavši gubernatora na Rijeci, podjedno pre- 
uzme upravu grada Rijeke". Iza toga primi hrvatski sabor 5. maja 
1870. na znanje izvještaj svojih izaslanika, koji naglašivaše, da time 
»Nijesu ni u čemu vezane ruke budućemu hrvatskomu odboru, 
koji se ima iznova sastati", Dne 20. jula konačno bi s 55 glasova 
protiv 10 prihvaćen riječki provizorij uz dodatak, da se ,u svoje 
vrijeme" opet imadu sastati regnikolarne deputacije i pitanje 
konačno privesti kraju. Ovako zaključeni provizorij 
traje upravo sve do danas. Međutim su Madžari ubrzo 
stali stvar drugačije shvaćati: došavši do provizorne uprave na Ri- 
jeci i uklonivši malo po malo sve ono, što je još podsjećalo na Rijeci 
na zajednicu s Hrvatskom, oni su riječko pitanje stali uzimati i pro- 
vizorij tumačiti kao delfinitivno rješenje, ne htijući se oda- 
zvati ponovnim zahtjevima hrvatskoga sabora, da se nastavi vijećanje 
prekinutih regnikolarnih deputacija, kojih saziv treba da ministar pred- 
sjednik u sporazumu s banom predloži kralju. 

Revizija nagodbe. Protiv nagodbenoga zakona diglo se u zemlji, 
čim je bio poznat po izvještaju regnikolarne deputacije, veliko neza- 
«dovoljstvo, jer je daleko zaostajao ne samo za željama hrvatskoga 
naroda, nego i za onim stečevinama, na koje je on obiknuo bio u svom 
javnom životu poslije 1848. Ovo se nezadovoljstvo nije ublažilo ni 

onda, kad je kralj Franjo Josip s kraljicom Jelisavetom pohodio na 
proljeće 1869. Hrvatsku, navlaš gradove Zagreb (od 8. do 11. marta), 
pa Karlovac, Petrinju, Bjelovar, Senj i Rijeku. Zbog toga nastade oštra 
borba između bana Raucha i njegovih protivnika, kojima je unioni- 
stički sabor mislio tako doći na kraj, da je zak. člankom XIV : 1870. 
proglasio svako pobijanje nagodbe ,,zločinom smetanja javnoga mira", 
pače i ,,veleizdajom'"'. Sada opet oživi apsolutistička praksa, zaredaše 
progoni štampe i uništavanje egzistencija, našto protivnici uzeše bana 
Raucha lično napadati i tako prisiliše, da ih je pozvao pred sud. 
Kako su ti napadaji izišli u listu ,,Zatočniku", koji se štampao na tlu 
Vojne Krajine u Vojnom Sisku, došlo je do parnice pred petrinjskim 
regimentskim sudom, a taj je Rauchove protivnike (Mrazovića, Von- 
činu i Miškatovića) riješio optužbe (7. jan. 1871.). Nato zatraži Rauch 
otpust i kralj imenova banom dotadanjega ministra Kolomana 
Bedekovića (26. jan.). Budući da je Rauchovu saboru od 1868. 
isteklo zakonito trogodište, raspisa novi ban izbore, a ovi se svršiše 
potpunim porazom unionista: od 65 mandata narodna je stranka 
dobila 51, unionisti 13, a Ante Starčević 1 (Krapinu). Odmah poslije 
toga dokine kralj reskriptom od 8. juna đdurđevačko-križevačku Kra- 
jinu, koja posla u sabor još novih 9 privrženika narodne stranke. 
Svi su ti događaji u svezi s promijenjenim međunarodnim prili- 
kama. Još ljeti 1870. došlo je do francusko-pruskoga rata, koji se 
svrši teškim porazom Francuza i proglašenjem njemačkoga carstva 
(u jan. 1871.). Ovo ojačanje Pruske nagnalo je austrijske državnike 
na misao, da treba unutarnje prilike u monarhiji tako udesiti, da se 
zadovolje Sloveni. Upravo tada ostaviše Česi, Poljaci i Slovenci ca- 
revinsko vijeće, koje ostade na taj način nepotpuno, dok su u Dal- 
maciji Hrvati i Srbi zadobili u saboru jaku većinu nad Talijanima. 
Novi austrijski ministar gro! Karlo Hohenwart (od 5. febr. 1871.) 
dakle stavi kralju Franji Josipu prijedlog, da bi sazvao češki sabor, 
a u reskriptu priznao češko državno pravo i obećao, da će se dati 
okruniti za češkoga kralja i položiti krunidbenu prisegu, na što je 
kralj i privolio (12. sept.). Na ovaj reskript slože češki prvaci spora- 
zumno s Hohenwartom 18 takozvanih fundamentalnih čla- 
naka, u kojih se sinislu imala ujediniti Češka, Moravska i Šleska 
u zasebno državno tijelo s pravima, kakova su Madžari dobili 1867. 
No protiv ovakove važne promjene, koja je značila pad dua- 
lizma, a početak federalizma u monarhiji, podigoše se austrijski 
Nijemci, ministar spoljnih posala Beust i Madžari s ministrom pred- 

sjednikom Andrissyjem na čelu. Tako se zgodi, da se hrvatski sabor 
nikako nije sastajao, već je od prvoga saziva za 1. juna redom tri 
puta odgođen: na 13. septembra, na 20. septembra i konačno na 
15. januara 1872. Ovo odgađanje veoma je uzrujalo narodnu stranku 
pobjednicu, pa zato izdade ona 20. septembra (na dan ponovne od- 
ode sabora) na narod proglas (manifest), u kojem naglasi, ,da se 
nagodba (od 1868.) ne može smatrati pravovaljanom“, jer je sklopljena 
ubez sudjelovanja većega dijela našega naroda“, naročito Vojne Kra- 
jine, koja je još na saboru od 1865.—1866. sudjelovala kod rasprava 
o državopravnom položaju Hrvatske. Nadalje, da je po nagodbi ,auto- 
nomna hrvatska vlada podvrgnuta uplivu ugarske vlade, pa i nije 
drugo, nego samo refleks ugarskoga ministarstva, jer doklegod bude 
ban odvisan od ugarskoga ministra predsjednika, dotle ne može da 
bude govora o hrvatskoj autonomnoj vladi“. Međutim nekoliko dana 
poslije toga dade se Eugen Kvaternik s Vjekoslavom Bachom na 
sudbonosan i nepromišljen korak, kad je pokušao, da u jednom dijelu 
ogulinske regimente (oko Plaškoga i Rakovice) digne uzbunu progla- 
sivši Hrvatsku nezavisnom državom (8. okt. 1871.); ali već treći dan 
biše obojica s još nekoliko drugova ubijeni, i time je stvar legla. 
Ovaj inače neznatni događaj iskoriste sada kod kralja s uspjehom 
Beust i Andrassy protiv monarhijskih Slovena uopće, pa tako češki 
fundamentalni članci nijesu dobili sankcije, a hrvatski su poslovi 
prepušteni ugarskoj vladi, da ih po volji uredi, dok je ministar 
Hohenwart zatražio otpust (30. okt. 1871.). 

Tek sada dakle sastao se 15. januara 1872. hrvatski sabor i 19. 
konslituirao izabravši Ivana Mažuranića predsjednikom. Poslije obav- 
ljena izbora ustane ban Bedeković i pročita kraljevski reskripl, kojim 
se sabor raspušta, ,jer izjava većine narodnih zastupnika od 20. 


* Tadanji lični tajnik ministra Andrassyja, Imre Halasz, pripovijeda u svo- 
jim memoarima (Egy letiint nemzedećk, Bdpst. 1911, 127) ovo: Kad je krajiški 
general Molinari iz Zagreba poslao izvještaj o Kvaternikovoj uzbuni, nije bilo An- 
drassyja u Budimu, a kad se vratio, ,nekoliko časaka iza njegova dolaska govorio 
sam s njime. Bio je dobre volje i nije tajio, da očekuje od te 
ogulinske uzbune povoljni politički ualječaj & abzirom. ma 
Hohenwartove osnovce. Kad sam mu spomenuo, da je Kvaternik, kad je 
pokušao da utekne na kolima prema bosanskoj granici, pogođen od taneta vojnika, 
koji su za njim pucali, pao s kola na zemlju i umr'o, dao je izražaja svojoj žalosti, 
naročito zbog toga, što Kvaternik nije živ pao u ruke vojnika, jer je on po njegovu 
mišljenju bio kolovođa uzbune, te bi se od njega dalo doznati eventualno zanimljivih 
podataka o postanku ustanka". 

septembra 1871. pobudila je — kaže kralj - u nama žalosno uvje- 
renje, da se od toga sabora nije nadati uspješnomu djelovanju". 
Budući da je ugarska vlada znala, da Bedeković nije podesna ličnost 
za provođenje njezinih ciljeva, prihvati kralj njegovu molbu za otpust 
i imenova banske časti namjesnikom Antuna Vakanovića sa 
zadaćom, da provede nove izbore. Ma da su se ponovila vremena 
Rauchova s izbornom praksom i ličnim progonima, ipak je narod 
izabrao 47 narodnjaka, a samo 28 unionista; no Vakanović popravi 
poraz time, da je u sabor pozvao 47 virilista, mahom unionista, pa 
tako ostade narodna stranka, premda je na biralištu pobijedila, u 
manjini. Položaj narodne stranke bijaše veoma nezgodan. Povratak 
bečkih mjerodavnih krugova na dualizam, a naročito učvršćenje nje- 
govo imenovanjem grofa Julija Andrćssyja ministrom spoljnih posala 
(14. nov. 1871.), koga je u Budimpešti zamijenio grof Menhart Lo- 
nyay, bijaše za nju jasan znak, da će prije ili kasnije i na biralištu 
dijeliti sudbinu svojih drugova za Rauchovih izbora 1868. U takovu 
raspoloženju narodna se stranka odazva pozivu novoga ministra 
predsjednika Lonyaya, da stupi u pregovore s jedne strane s unio- 
nistima, a s druge s ugarskom vladom. Narodna stranka pristade uz 
uvjet, da se provede revizija nagodbe i da se imenuje banom 
čovjek, u koga će ona imati povjerenja. Sada se slože narodnjaci i 
unionisti pa izaberu regnikolarnu deputaciju (9. jula), u koju je ušlo 
polovica jednih i polovica drugih od dvanaestorice članova.' Dne 6. 
novembra predložiše oni ugarskoj jednakobrojnoj deputaciji nuncij, 
u kojem zatražiše: hrvatski će poslanici na zajedničkom saboru sami 
između sebe birati pet članova u delegacije, a ne će ih birati čitav 
zajednički sabor; bana imenuje kralj bez prijedloga i protupotpisa 
ministra predsjednika; ban nosi naslov ,ban - ministar _ zemaljski 
kraljevine Dalmacije, Hrvatske i Slavonije", da se time jače istakne 
njegova odgovornost hrvatskom saboru; Hrvatska će ,,sama svojim 
financijama i državnim dobrom samostalno upravljati, plaćajući zajed- 
ničkoj ugarskoj državnoj blagajni redovite svote, koje bude dužna 
doprinositi za skupne poslove“; hrvatski ministar u Pešti ne može 
uplivati na hrvatsku autonomiju, već ima u ministarskom vijeću jedino 
zastupati hrvatske interese. 

Ali ove je prijedloge iza dugoga oklijevanja odbila do jednoga 

! Unionisti bili su: Makso Prica. Jovan Živković, Miroslav Kraljević, Sve- 


tozar Kušević, barun Prandau i Petar Horvat; narodnjaci: Ivan Mažuranić, Ante 
Jakić, Nikola Krestić, biskup Strossmayer. Mato Mrazović i Ivan Vončina 

ugarska deputacija, našto hrvatski izaslanici uzeše popuštati, dok 
konačno nije ostala stara nagodba (od 1868.), kako je bila, osim pre- 
inake u dotadanjim financijalnim ustanovama: mjesto paušala od 
2,200.000 for. uvedena bi za Hrvatsku tangenta od 45" njezinih 
prihoda, kako će ih iskazati zajednički ministar financija. Osim toga 
bi Hrvatskoj zajamčen ustav odredbom, da se hrvatski sabor, ako 
bude raspušten, ,ima sazvati za tri mjeseca računajući od njegova 
raspusta", a i djelokrug je hrvatskoga ministra jasnije opredijeljen, 
kao posrednika između bana i kralja te ugarske vlade, ali bez prava, 
da samostalno utječe na banske prijedloge ili zaključke hrvatskoga 
sabora. Ovako revidiranu nagodbu primio je onda hrvatski sabor 5. 
septembra 1873. sa 79 protiv 10 glasa, a 30. novembra dobi ona i 
kraljevsku sankciju. 


Dalmacija i Istra. Već smo vidjeli, kako je i u Dalmaciji po- 
slije 1860. stala jačati narodna misao protiv Talijanaša, koje su vo- 
dili Lapenna i spljetski načelnik Bajamonti. Ova borba nadilazi žes- 
tinom daleko onu između narodnjaka i madžarona u Hrvatskoj, jer 
nerijetko bijaše tude narodnim vođama (Miho Klaić, Miho Pavlinović, 
Gajo Bulat, Kosta Vojnović) ugrožen život od nahuškane svjetine. 
Kao što je Gaj počeo svoje djelo kajkavštinom, a grol Janko Draš- 
ković obraćao se na ,ilirske kćeri“, da ih privuče u narodno kolo, 
njemačkom knjižicom, tako su i prvaci narodnoga pokreta u Dalma- 
ciji našli za probitačno, da svijest bude talijanskim jezikom u svom 
organu ,l! Nazionale“ (od 1862.). Da je ta misao odista bila zgodna, 
pokazala je slavna polemika, što ju je vodio urednik ,Nazionala“, 
obrazovani Natko Nodilo, velikim uspjehom sa čuvenim Nikolom 
Tommaseom, kad je pritekao u pomoć svojim talijanaškim zemlja- 
cima. Od tada napredovala je narodna stranka sve bolje, unatoč 
teškim progonima vlade, pa je već 1865. mogla u saboru za- 
tražiti sjedinjenje s Hrvatskom. U julu 1870. narodna je stranka ko- 
načno i trajno iznijela na izborima potpunu pobjedu, stekavši 25 
mandata protiv 16 talijanaških. Međutim pravi uspjeh oslabljen je 
malo prije utanačenim dualizmom u monarhiji (1867, 1868), tako da 
adresa saborske većine za sjedinjenje s Hrvatskom ostade bez važ- 
nijih posljedica. Valja ipak priznati, da je narodni preporod u Dal- 


! Biskup Strosmayer ostavio je odmah poslije negativnoga odgovora Madžari 
Budimpeštu i nije više nikad dolazio ni na hrvaiski ni na ugarski sabor (u veli- 
kašku kuću). 


339 


maciji došao nažalost bar za čitav decenij prekasno. U isto se vri- 
jeme stala lagano buditi narodna svijest i u [stri, naročito zaslugom 
biskupa Jurja Dobrike i Krčanina Dinka Vitezičća, koji 
osnovaše 1870. u Trstu list ,Naša Sloga". Već 1871. održali su pro- 
buđeni Istrani ,,narodni sabor“ kod Kastva (nedaleko od Rijeke), koji 
položi osnovu hrvatskomu političkom životu ulstrii po kvarner- 
skim otocima idući za tim, da otme iz talijanskih ruku jednu općinu 
za drugom, a osnivanjem škola da uščuva hrvatski živalj od silovitoga 
širenja talijanskoga jezika. U tom narodnom i prosvjetnom poslu 
uspješno prednjači ,Družba sv. Ćirila i Metoda za Istru“. 


Kratak ljetopis hrvatskoga javnoga života 
(od 1873. do 1914.) 


1873. sept. 8. razvojačene su hrvatska ustroju pučkih škola i učiteljskih škola 
i slavonska Krajina. 

— sept. 20. imenovan je Ivan Mažuranić — okl. 19. otvoreno je sveučilište 
banom. Franje Josipa I. u Zagrebu. 

1874. jan. 5. sankcioniran je zakon o 
ustrojstvu sveučilišta Franje Josipa 1. 
u Zagrebu. 

— jan. 10. sankcioniran je zakon, kojim 
može ,sabor bana odnosno njegova 
namjesnika pozvati na odgovornost, 
dotično optužiti ga za svaki njegov 
čin ili propust, kojim bude holimice 


za pučko učiteljstvo“. 


— nov. 29. , Matica Ilirska“ mijenja ime 
u, Matica Hrvatska". 

1875. jan. 14. sankcioniran je zakon o 
»pravu sakupljali se“. 

— febr. 18. sankcioniran je zakon ,o 
ustroju ureda i vijeća za zemaljsku 
stalistiku“ u Zagrebu. 

— maja 17. sankcioniran je zakon o 


teško povrijeđen koji temeljni državni 
zakon, a tako i za svaki njegov čin 
ili propust, kojim bude državopravnoj 
samostalnosti kraljevine Hrvatske i 
Slavonije hotimice nanesen težak 
uštrb ili teška pogibelj". Banu i odjel- 
nim predstojnicima sudit će ,kra - 
ljevinski sud", izabran na hrvat- 
skom saboru od uglednih ličnosti u 

: zemlji. 

— febr. 28. sankcioniran je zakon o 
preuređenju stola sedmorice, kojim 
je ban prestao bili njegov predsjednik. 

— febr. 28. sankcioniran je zakon ,o 
vlasti sudačkoj“, kojim je pravosuđe 
»posvema razlučeno od uprave i od 
iste nezavisno“. 

-- okt. 14. sankcioniran je zakon ,0 


slobodi štampe i uvedenju porote kod 
tiskovnih parnica. 


1878. okl. 6. hrvatski sabor upravio je 


adresu na kralja sa željom, da se 
jednom pripoje Hrvatskoj netom oku- 
pirane zemlje Bosna i Hercegovina, 
a sjedine s Hrvatskom Vojna Krajina 
i Dalmacija te konačno riješi pitanje 
o Rijeci sazivom regnikolarnih depu- 
tacija. 


— okt. 14. saborska adresa Ante Star- 


čevića. Preporod ,stranke prava“. 


1880. febr. 21. prihvaćena _ molba bana 


Mažuranića za odstup. Još prije toga 
podnio je spomenicu. u kojoj je na- 
6lasio svoju zelju, da se Krajina sje- 
dini s Hrvatskom i obnova financi- 
jalne nagodbe dokrajči u korist hrval- 

skoga stanovišta (od 1878. dalje vije- 
ćale su regnikolarne deputacije o njoj). 

— febr. 21. imenovan je banom grof 
Ladislav Pejačević. 

— juna 1. otvara financijalni ravnatelj 
u Zagrebu, Antun David, naukovni 
tečaj, u kojem će financijalni činov- 
nici učiti madžarski —(,Davidova 
škola“). 

— sept. 3. istupi Mato Mrazović sa 
22 zastupnika povodom ,Davidove 
škole“ iz narodne stranke te osnova 
»nezavisnu narodnu stranku", koja 
pridrža kao glasilo ,Obzor“. 

— nov. 9. bješe veliki potres u Zagrebu. 

— nov. 27. uglavljena nova hrvat.-ugar. 
financijalna nagodba na deset godina. 


1881. jula 15. dokinuo je kralj posebnim 
manifestom Krajinu i odredio njezino 
sjedinjenje s Hrvatskom. 


1882. okt. 1. posvećena je stolna crkva 
u Đakovu. 


1883. aug. 15. skinuše Zagrepčani s fi- 
nancijalnih zgrada u donjem gradu 
(Gundulićevoj ulici) i gornjem gradu 
(Opatičkoj ulici) grbove s madžar- 
skim i hrvatskim napisima, što ih 
je istaknuo ravnatelj David po nalogu 
ministra financija grofa Julija Szapa- 
ryja noću između 6. na 7. augusta. 


— aug. i sept. nemiri u hrvatskom Za- 
gorju i u bivšoj banskoj Krajini po- 
vodom zagrebačkih događaja od 15. 
augusta. 

— sept. 4. kralj prihvatio ostavku bana 
grofa Ladislava Pejačevića (podastrtu 
24, aug.) povodom zaključka ugar- 
skoga ministarskoga vijeća, održana 
pod predsjedanjem ministra  pred- 
sjednika Kolomana Tisze, a u prisul- 
nosti bana Pejačevića u Beču, da se 
opet uspostave na financijalnim zgra- 
dama dvojezični grbovi, koji bijahu 
u protimbi s hrv.-ugar. nagodbom. 
Ovim događajem nestaje iz hrvatskoga 
političkoga života unionista staroga 


kova, dok je nasuprot protunagod- 
bena ,stranka prava“ stala sve to 
većma jačati. 

— sept. 4, kralj imenuje generala ba- 
runa Hermana Ramberga kr. komi- 
sarom, obustavivši lime ustav u 
Hrvatskoj. Dne 6. sept. preuze Ram- 
berg vladu i sjutradan 7. sept. dade 
dvojezične grbove uspostaviti voj- 
ničkom asistencijom. Protiv imeno- 
vanja komisara uloži prosvjed narodna 
stranka, a i obje opozicione stranke, 
«»nezavisna“ i ,stranka prava“, podi- 
goše u svojim organima ,Obzoru" i 
uSlobodi“ (na Sušaku) glas protiv 
neustavnoga komisarijata. Uvedenje: 
je komisarijata pokazalo, da nagod- 
benim zakonom nije potpuno za- 
jamčen ustav Hrvatske i Slavonije. 


— okt. 16. odstranjeni su po zaključku. 
ugarskoga sabora s financijalnih zgrada 
u Zagrebu nedavno uspostavljeni gr- 
bovi s dvojezičnim natpisima i po- 
stavljeni novi bez ikakva natpisa 
(,nijemi“). 


— dec. 1. kralj imenuje banom grofa 
Dragutina Khuen-Hedervatyja, tadaš- 
njega velikoga župana u Đuru. Istoga 
je dana riješen general Ramberg ko- 
misarstva i ustav vraćen. Opraštajući 
se sa činovništvom raznih oblasti u 
Đuru, reče grof Khuen-Hedervary: 
uwMoj službeni djelokrug postat će 
drugi, a ja želim da i dalje služim 
domovini. Moje rodno mjesto leži 
ondje (to jest Nušlar u Slavoniji), ali 
moja je postojbina ovdje (naime u 
mjestu Hedervaru u đurskoj županiji), 
a ondje i ovdje jedna je 
domovina“. Da su Ugarska i Hr- 
vatska jedna domovina, ponovio: 
je grot Khuen-Hedervary u hrvatskom 
saboru 17. dec. 1883, I tako je on 
prvi hrvatski ban, koji je izrekao u 
hrvatskom saboru misao jedinstva 
ugarske države. 


— početkom decembra stigao je u Za- 
greb gro Khuen-Hederviry i preuzeo 
upravu. Narodnoj stranci stavio je 
do znanja, ako mu ne stvori u saboru 
većinu, da će biti imenovan komi- 
sarom. Nato se narodna stranka pod- 
vrže vodstvu novoga bana. 


1884. aug. 27. Davida Starčevića, isklju- 
čena dan prije od šest saborskih 
sjednica, odstrani iz sabornice 12 
oružnika. 

— u septembru opravljeni su izbori. 
Od 110 mandata dobila je narodna 
stranka 69, nezavisna 13, pravaška 25, 
a «divljaci“ 3. 

— okt. 24. predsjednik sabora Mirko 
Hrvat isključuje samostalno protiv 
ustanov4_ poslovnika 15 zastupnika 
stranke prava od osam sjednica, ko- 
jima su oružnici sjutradan spriječili 
pristup u sabornicu. Istoga dana, 24. 
okt., podnio je zastupnik Marko Lon- 
čarić prijedlog o pooštrenju sabor- 
skoga poslovnika, da se zastupnici 
mogu isključiti sve do 60 sjednica. 
Osim toga predložio je klotiru, to 
jest zaključak debate poslije tri dana 
na prijedlog desetorice zastupnika, o 
kojem se glasuje jednostavnim usta- 
ianjem. Prijedlog prihvatila je većina 
u saboru sjutradan 25. okt. 

— nov. 9. biskup Strossmayer blago- 
slovio je novu palaču Jugoslavenske 
akademije i otvorio Galeriju slika. 


— dec.2. sankcioniran je zakon, ,kojim 
se djelatnost porotnoga suda privre- 
meno obustavlja“. 


1885. jan. 30. izbor regnikolarne depu- 
tacije za odstranjenje nagodbenih 
povreda. 

— u junu dao je ban Khuen-Hedervdry 
(na zahtjev ravnatelja kr. ugar. zem. 
arhiva Julija Paulera putem ugarske 
vlade) otpremiti iz kr. hrv. zem. arhiva 
nekoć zaplijenjene spise bivših hrvat- 
skih samostana, dokinutih za Josipa Il. 

i s imanja porodicA Zrinskih 1 Fran- 
kopana. Ovi spisi bijahu do 1790. u 
Beču u komorskom arhivu, onda su 
preneseni u Budim u ugar. zemaljski, 
a 1849, preuzeo ih je ban Jelačić, 
odnosno [van Kukuljević, od tadanjega 
ugarskoga guvernera kneza Windisch- 
gratza za hrvatski zemaljski arhiv. 


— u septembru došao je kralj Franjo 
Josip I. prigodom velikih vojničkih 
vježba u Požegu. 

— okt. 3. stavila je stranka prava, na 
usta zastupnika Grge Tuškana, u sa- 
boru prijedlog, da se ban Khuen-He- 
derv4ry stavi pod optužbu zbog ot- 
preme hrvatskih komorskih arhivalija. 

— okt. 5. reče u sabornici ban, da je 
Hrvatska bila faktički u posjedu ovih 
spisa 35 godina, ,ali da li je to bio 
pošten posjed o tom bih ja 
podvojio". Nato nasta zaglušna 
buka u sabornici i gužva, za koje ban 
ostavi sa narodnom strankom sabor- 
nicu. Kad je nastavljena sjednica, 
isključeno je na 60 sjednica šest za- 
stupnika stranke prava, među njima 
David Starčević i Josip Gržanić. 

— u novembru proslava pedesetgodiš- 
njice narodnoga preporoda na poziv 
građana zagrebačkih. Osnutak ,ilirske 
arkade". 


— dec. 18, odsudeni su od zagrebač- 
koga sudbenoga stola David Starčević 
i Josip Gržanić zbog saborskih do- 
gadaja od 5. okt. na tri mjeseca 
tamnice. Banski je stol onda povisio 
kaznu na pet mjeseci, promijenivši 
kvalifikaciju ,zločin" u prekršaj. Radi 
iskaza pod prisegom u toj parnici 
odsuđen je onda i Grga Tuškan na 
dvije godine tamnice i gubitak gra- 
danskih prava. 

1886. febr. 5. sankcioniran je zakon o 
reorganizaciji županija i kotara. 

1887. febr. 13. sankcioniran je zakon o 
nadzoru srednjih i pučkih škola. 

1888. u septembru došao je kralj Franjo 
Josip 1. prigodom velikih vojničkih 
vježba u Bjelovar. 
sept. 29. sankcioniran je zakon o 
novom izbornom redu (prihvaćen u 
saboru 23. juna 1888.), kojim je snižen 
broj izbornih kotara na 90 (bez Ri- 
jcke 88) i povišen census kod izbor- 
nika, umanjen broj virilista (na 45), 
a dano pravo glasa zajedničkim či- 
novnicima. 

— okt. 14. sankcioniran je zakon ,0 pre- 
ustrojstvu pučke škole", kojim bješe 
(S 4.) omogućeno u Hrvatskoj i Sla- 
voniji podizanje madžarskih pučkih 
škola. 

1889. dec. 10. produžena je financijalna 
nagoda hrv.-ugar., uzsniženje tangente 
na 44", na deset godina. 


1890. aug. 4. umr'o je bivši ban Ivan 
Mažuranić u Zagrebu. 


1891. od 15. aug. do 15. okt. gospo- 
darska izložba u Zagrebu. 


1894. febr. 13. umr'o je Franjo Rački, 

— sept. 19. sankcioniran je zakon o 
uvedenju madžarskoga jezika u realne 
gimnazije kao relativno-obligatnoga 
predmeta. 

1895. okt, 14. do 16. kralj Franjo Josip 1. 
u Zagrebu; položio završni kamen 
novoj zgradi hrv. nar. kazališta. 

— okt. 16. spaljena je na Jelačićevu 
trgu od sveučilišnih đaka, za boravka 
kralja Franje Josipa [. u Zagrebu, 
madžarska zastava. 

1896. febr. 28. umro je Ante Starčević. 

1897. marta 6. sklopljena izborna koa- 
licija izmedju hrvatske stranke prava 
i neodvisne narodne stranke. 

1902. 1. i 2. septembra u Zagrebu ne- 
miri protiv Srba. 

1903. od marta do juna u Zagrebu, 
Podravini i Primorju veliki nemiri 
zbog madžarskoga natpisa na zgradi 
željezničkoga prometnoga upravitelj- 
stva u Zagrebu. 


— apr. 11. prvi krvavi sukob zbog 
madžarske zastave u Zaprešiću. 

— juna 27. ban Khuen-Hćderv&ry ime- 
novan ugarskim ministrom predsjed- 
nikom (prvi put). Njegov odlazak iz 
Zagreba.“ 

— jula 4. imenovan banom grof Teodor 
Pejačević. 

— aug. 18. drugi krvavi sukob zbog 
madžarske zastave u Zaprešiću. 


1904. dec. 29. osnovana pučka napredna 
stranka s organom ,Pokretom". 


1905. apr. 8. umr'o biskup Strossmayer- 

— okt. 2. sastanak hrvatskih zastupnika 
iz Hrvatske, Dalmacije i Istre na Ri- 
jeci; zaključak je Riječka rezo- 
lucija od 3. okt. 

— okt. 17. sastanak srpskih zastupnika. 
iz Hrvatske, Slavonije i Dalmacije u 
Zadru; postanak Zadarske re- 
zolucije, koja prihvaća Riječku kao 
osnovu buduće narodne politike. 

— dec. 12. manifest hrv.-srp. koalicije. 


1906. maja 3.—5. pala je kod izbora 
narodna stranka, a hrv.-srp. koalicija, 
osnovana na Riječkoj rezoluciji, do- 
bila je relativnu većinu. 

— jula 25. imenovana je vlada iz re- 
dova članova hrv.-srp. koalicije. 


1907. marta 1. sankcioniran je zakon 
za zaštitu slobode izbora. 

— apr. 29. sankcioniran je zakon ,0 
nazivlju općina i prebivališta u Hrvat- 
skoj i Slavoniji“. 

— maja 14. sankcioniran je zakon ,0: 
promjeni tiskovnih zakona", kojim je 
uvedena sloboda štampe. 

— u maju predložio je ministar Franjo 
Kossuth u zajedničkom saboru za- 
konsku osnovu ,o  željezničarskoj 
pragmatici", koja uvodi madžarski 
jezik kao službeni i na hrvatskim 
prugama. Borba hrvatskih zastupnika 
na zajedničkom saboru protiv ove 
osnove taktikom opstrukcije. 

— juna 26. odstupio ban grof Teodor 


Pejačević; istoga dana imenovan je 
banom Aleksandar Rakodczay. 

— aug. 6. odstup vlade iz redova čla- 
nova hrv.-srp. koalicije. 

— dec. 12. raspušten je hrvatski sabor, 
u kojem je većina stavila prijedlog, da 
se ban Rakodczay stavi pod optužbu. 

1908. jan. 8. odstupio Aleksandar Ra- 
kodczay, a banom imenovan barun 
Pavao Rauch. 

— febr. 28. opravljeni su izbori, za 
kojih ban Rauch nije dobio ni jedan 
mandat, a hrv.-srp. koalicija 57. 

— marta 12. otvoren hrvatski sabor, 
no već 14. odgođen kraljevskim otpi- 
som od 3. marta na neizvjesno vri- 
jeme, a da se nije ni konstituirao. 

1909. jan. 15. državni odvjetnik zagre- 
bačkoga sudbenoga siola diže optužbu 
protiv 53 Srbina zbog veleizdaje. 


— od 3. marta do 5. oktobra veleiz- 
dajnička parnica pred zagrebačkim 
sudbenim stolom. 

— od 9. do 22. dec. tako zvani Fried- 
iungov proces pred porotom u Beču. 
Povod bješe članak Friedjungov u 
bečkoj ,Neue Frcie Presse“ od 25. 
marta 1909., kojim je obijedio hrv.-srp. 
koaliciju s nedopuštenih sveza sa 
Srbijom. 

1910. febr. 5. odstupio je ban Rauch, a 
imenovan Nikola Tomašić, 

— maja 28. sankcioniran je zakon ,0 
izbornoj reformi u Hrvatskoj“, pred- 
ložen saboru na prihvat 5. maja. 

Njime je broj izborniku znatno po- 
većan (na 190.000 prema 50.000 ad 
prije) sniženjem censusa. 

— aug. 22. raspušten je hrvatski sabor. 

— okt. 31. izbori opravljeni za hrvatski 
sabor, u kojima je hrv.-srp. koalicija 
dobila relativnu većinu. 

1911. nov. 7. raspušten je hrv. sabor. 

— dec. 15.. 16. 1 18. opravljeni izbori: 
hrv.-srp. koalicija dobila apsolutnu 
većinu. 

1912. jan. 19. odstupio je ban Nikola 
Tomašić, a imenovan Slavko Cuvaj, 

— jan. 25. raspušten je hrvatski sabor. 

— apr. 5. Slavko Cuvaj imenovan ko- 
misarom. 

1913. jula 21. dignut je Slavko Cuvaj 
sa službe, a _komisarom imenovan 
barun Ivan Skerlecz. 
nov. 27. barun Ivan Skerlecz ime- 
novan banom. 

— dec. 2. ban Skerlecz izdao je pro- 
vedbenu naredbu o nazivlju mjesta u 
Hrvatskoj (na osnovi zakona od 29. 
apr. 1907.). 

— dec. 6. ugarska je vlada povukla 
Kossuthovu željezničarsku pragmatiku 
i podnijela _ novu, u kojoj je izostala 
jezična odredba. 
dec. 16. izbori opravljeni u Hrvat- 
skoj; hrv.-srp. koalicija zadobila 
apsolutnu većinu. 

1914. juna 17. otvoren je četvrti odjel 
kr. zem. vlade ,za narodno gfospo- 
darstvo". 


Bosna i Hercegovina u XIX. vijeku. 


Ojačanje bosanskih velikaša. Stalno opadanje osmanlijskoga 
carstva kroz XVII. i XVIII. vijek imalo je za posljedicu, da je i u 
Bosni i Hercegovini (kao u nekim drugim pokrajinama) sve to više 
rasla moć onamošnjega muslimanskoga plemstva. I tada se Bosna 


* Up. Prelog, Povijest Bosne u doba osmanlijske vlade. Il. dio (1739—1878). 


Sarajevo (1916). 

dijelila (kao u XVI. vijeku) na sandžakate (kao županije ili 
okružja), a ovi na kadiluke i nahije (kao kotari), kojima su 
upravljali kadije ii kapetani ili muselimi, obično članovi 
najmoćnijih porodica; čast ta je sve češće prelazila od oca na 
sina. Sandžaka ili paša više nije bilo, a tako ni beglerbega,' već 
je zemlji stajao na čelu carski namjesnik obično zvan vezir, a 
stolovao je stalno od druge polovice XVII. vijeka u Travniku." Na 
taj je način Bosna stekla u upravi neki iznimni položaj u carstvu, 
a taj su carski namjesnici morali ne samo poštivati nego i podupi- 
rati, ako su htjeli da u miru provedu svoje namjesnikovanje. Već u 
drugoj polovici XVIII. vijeka hoće svaki bosanski velikaš (ajan), da 
se u zemlji vlada po njegovoj volji, koju su vodili lični interesi, a ne 
političke ideje, pa tako se opet u bitnosti obnoviše one prilike, s ko- 
jima smo se sretali u XIV. i XV. vijeku, samo mjesto bana i kralja 
sjedio je sada u zemlji vezir, a mjesto hercega, vojvoda i knezova 
okružuju ga kapetani, age i begovi. Dok je Carigrad trpio ove pri- 
like, bješe u zemlji mir, no kad su sultani počeli da provode u državi 
razne reforme (naročito vojničke), ne bi li opet povratili carstvu iz- 
gubljenu moć i slavu, onda su protiv sebe podigli bosanske velikaše 
i njihove pomagače janjičare, kojih su se glavari nazivali baše. Ove 
relorme uzeo je ozbiljno i dosljedno provoditi sultan Mahmud II. 
(1808—1839), a napose još odluči skršiti moć bosanskih velikaša, 
a Bosnu i Hercegovinu potpuno izjednačiti u administrativno-poli- 
tičkom obziru s ostalim zemljama carstva. 

Borbe do Husein-kapetana Gradaščevića. S tom zadaćom 
posla sultan za vezira u Bosnu Ali Dželaluddin pašu, čovjeka gvoz- 
dene ruke i veoma darovita. Čim stiže u Bosnu (u martu 1820.), poče 
energički provoditi red i mir, priječeći žiteljima slobodan prolaz iz 
jednoga mjesta u drugo bez putnoga lista kadijina (teskere) i kaž- 
njavajući svaku krađu i zulum, počinjen i na kršćaninu, najokrutnije. 
Kad je predobio za sebe neke odličnije bosanske rodove, onda uze 
njihovom potporom progoniti ostale ; već 1821. dao je pogubiti mnogo 
kapetana i uglednih Sarajlija, dok je na juriš zauzeo otporni Mostar i 
Srebrenicu (nedaleko od Drine). Međutim 1822. umre, valjada otrovan, 
a onda se opet vrati u Bosnu dojakošnje stanje anarhije i nereda. 


' OI. gore str. 202—203. 

* Prije bijaše sjedište beglerbegovo [od 1580.) u Banjaluci zbog neprekidnoga 
ratovanja na hrvatskoj granici. U Sarajevo dolazio bi vezir samo iznimno, više na 
prolazu u Travnik ili iz njega. Vremenom su Sarajlije to smatrali kao pra vo svoje, 

Skoro potom dade se sultan Mahmud II. na presudan korak, kad je 
29. maja 1826. uveo privolom šejh-ul-islama (vrhovnoga svećenika), 
velikoga vezira i glavnih časnika redovito unovačenu i izvježbanu 
vojsku po zapadnom uzoru, s uniformom i jednakim oružjem, zvanu 
muallem iskendž (izvježbana ruka), a onda 16. juna dokinuo 
janjičarske čete ugušivši prije toga krvavo njihovu uzbunu, da se 
povuče naredba o novoj redovitoj vojsci. Kad se za te krupne do- 
gađaje saznalo u Bosni, zavlada veliko ogorčenje, jer su bosanski 
velikaši dobro znali, da je propašću janjičara došla i njihova. Kad 
je dakle carski vezir Belenli Hadži Mustafa paša pro- 
glasio u Travniku carski ferman o ukinuću janjičara, uzbuni se sva 
Bosna, a napose onamošnji janjičari (baše), koji su bili rastrkani 
po čitavoj zemlji. Buntovnicima stade na čelo Kara Ali aga 
Ruščuklija, koga prijatelji proglase u Sarajevu — središtu ne- 
mira — janjičarskim agom, a onda na skupštini (u sept. 1826.) sa- 
stave izjavu, da se carski ferman odbija. Tu je izjavu poslije polpi- 
sala malo ne većina bosanskoga muslimanskoga plemstva, držeći da 
su sultanovini rcformama došli u pogibao ne samo njihovi privilegiji, 
nego i vjera. Pred ovom uzbunom ostavi Mustafa paša Bosnu, a na 
njegovo mjesto dode za vezira Abdurrahman paša, dosada 
beogradski valija, čovjek doduše slaba tijela, ali lukav i odvažan. 
Abdurrahman pođe potom najprije u Zvornik, gdje su onamošnji ve- 
likaši bili protivnici janjičara, i sprijatelji se s kapetanom Vidajićem. 
Medutim se i Sarajlije razdijele u dva tabora, za janjičare i protiv njih, 
našto Abdurrahinan koristeći se takim prilikama pošlje u Sarajevo 
neke svoje čete, koje uhvate glavne kolovođe buntovnika, među 
njima i Ali agu Ruščukliju, pa ih dade u Zvorniku pogubiti. Nato 
krene sam u Sarajevo i dobrza veoma razrijedi janjičare tude i 
po svoj Bosni. No kad je malo potom došlo do rata s Rusijom (1828), 
a Abdurrahman trebao da iz Bosne izvede na bojište oveću četu, 
onda je sav njegov krvavi uspjeh propao; Bošnjaci mu se naime 
opriješe, našto morade ostaviti zemlju bez vojske. Zbog toga bi ne 
samo skinut s vezirstva, već na putu u Carigrad i smaknut. Sada 
dođe u Bosnu kao vezir blagi Morali Ali Namik paša 
(1828—1831), ali njegov postupak još je manje mogao učiniti reda, 
negoli Abdurrahmanova strogost, pače izazvao je samo prezir ohra- 
brenih bosanskih velikaša. 

Husein - kapetan Gradaščević. Budući da su uznemireni 
Bošnjaci očekivali od dana u dan nove nasilne pokušaje porte, 

da i u Bosni provede svoje vojničke i porezne reforme, sastadoše 
se prvaci početkom 1831. u Tuzli, gdje su se odlučili na odrešit 
otpor izabravši vođom kapetana Huseinaiz Gradačca (neda- 
leko od Brčkoga na Savi) i stupivši u svezu s otpornim skadarskim 
Mustafa pašom Bušatlijom (Skodra paša); no hercegovački velikaši, 
na čelu im Ali aga Rizvanbegović Stočević i Smail-aga Čengić, mu- 
selim (kapetan) gatački, nijesu pristali uz njih. Tako se sada odijeli 
Hercegovina od Bosne. Međutim udariše bosanski velikaši sa svojim 
četama pod Huseinovim vodstvom na Travnik, potuku carske privr- 
ženike, a samoga vezira Namik pašu prisile na predaju. Kad im se 
uzeo pretvarati kao protivnik carskih reforama, odrede mu, da im 
isposluje mir kod sultana uz ove uvjete: porta ima opozvati vojne 
reforme; Bošnjaci birat će sami sebi zemaljskoga glavara; porta ima 
da se odreče svake kontrole i miješanja u unutrašnje poslove bo- 
sanskoga vilajeta; Bosna pak daje sultanu samo godišnji danak od 
4 hiljade kesa (2 milijuna groša). Husein-kapetan i njegovi 
drugovi tražili su dakle potpunu autonomiju Bo- 
sne. Iz Travnika krene potom Husein-kapetan s 25.000 vojske prema 
Kosovu, da se sjedini sa Skodra_pašom, u koga je bilo 40.000 mo- 
maka. Bojeći se veliki vezir Rešid paša, da će združeni Bošnjaci i 
Arnauti udariti na Carigrad, iskoristi brže bolje sporo kretanje Hu- 
seinovo i požuri napadaj na Skodra-pašu s kakih 40.000 dobre vojske, 
ne bi li osujetio njegovo združenje s Huseinom. I odista, u visinama 
oko Prilepa bješe Skodra paša razbijen i prisiljen na povratak u Skadar. 
Uza sve to Husein kapetan, sašavši na Kosovo, razbije oko polovice 
jula 1831. velikoga vezira, koji umače teško ranjen u Skoplje, dok je 
Ali paša Vidajić Zvornički zauzeo Peći. No Bošnjaci nijesu umjeli 
da iskoriste svoje pobjede, jer kad su Rešid-pašini ljudi došli među 
njih, odmah se s njime upuste u pregovore, pače se i zavade između 
sebe. Bošnjaci su tražili, da se reforme nemaju protegnuti na Bosnu, 
vezirom ima da bude samo domaći sin, a sada da se odmah imenuje 
Husein-kapetan. Kad im je veliki vezir obećao ispunjenje svih uvjeta, 
Bošnjaci i ne čekajući na sultanovu potvrdu krenu kući i time 
proigraše sve svoje uspjehe, pače među njima nastupiše mržnje, za- 
vist i gloženja, tako da je uspjeh velikoga vezira bio potpun. Ali 
Husein-kapetan vrativši se u Bosnu (u jesen 1831.) nastani se u 
vezirskoj palači u Travniku, proglasi sebe vezirom bosanskim' i uze vla- 


' Husein se volio potpisivati ,Vitez od Bosne“, no narod ga je prozvao (a tako 
pamti još i danas) ,Zmaj od Bosne". 

dati kao nezavisan gospodar Bosne i pošlje vojsku na nepokorne 
Hercegovce; no ona ne opravi ništa. Medutim nije nikako dolazio 
sultanov ferman o imenovanju Huseinovu za vezira; zato ga uzeše 
mnogi ostavljati, pače mu se i protiviti. Uto imenova sultan 
Mahmud bosanskim vezirom Hamdi Mahmud pašu, a taj pode 
na proljeće 1832. s vojskom u svoj vilajet. Pobivši neke omanje bo- 
sanske čete, Mahmud paša konačno potuče samoga Huseina najprije 
kod Hana Buloga (sredinom maja), a onda pred sarajevskim 
zidinama i prisili na bijeg preko Save. Tude su njega i njegovu 
pratnju krajiški časnici najprije razoružali, a onda otpremili u Osijek, 
gdje je bio interniran. Tako je skršen ustanak, a Bosna se za neko 
vrijeme primirila, primivši na znanje carske reforme. Posljedica bješe, 
da je sada (1832) Hercegovina otkinuta od Bosne i učinjena zaseb- 
nim vilajetom s Ali pašom Rizvanbegovićem Stočevićem kao vezirom ; 
to mu je bila nagrada, što je pomogao Mahmud paši u bitki pred 
sarajevskim zidinama protiv Husein-kapetana. Iz Osijeka bi kasnije 
«Vitez od Bosne“ otpremljen u Carigrad, gdje su ga odsudili na izgon 
u Trapezunt; no još prije negoli je tamo pošao, umre u Carigradu 
(krajem 1832.). Međutim je Mahmud paša mirno vezirovao u Bosni 
prenijevši stalno sjedište iz Travnika u Sarajevo, gdje su sagrađeni 
posebni vezirski dvori i vojarne za stalnu posadu turskih redovitih 
četa. Ovako je ostalo i za njegova nasljednika Davud paše (1833 
—1835), no kad je došao Vedžihi Mehmed paša (1835— 
1840) i dokinuo nasljedne kapelanije, razdijelivši Bosnu u muse- 
limluke s imenovanim muselimima na čelu, opet planuše pojedinačne 
bune i mjesni nemiri, ali ih je paša dobrza ugušio snažnom rukom. 

Nove reforme; ukinuće feudalnoga sustava u turskom car- 
stvu. Pod kraj vezirovanja Vedžihi paše umre sultan Mahmud II. 
(30. juna 1839.), a naslijedi ga 16-godišnji sn Abdul-Medžid 
(1839—1861), za koga preuze upravu države veliki vezir Rešid 
paša. Taj se odluči, da će Tursku uvesti u red naprednih evrop- 
skih država. Njegovo je dakle djelo bio hattišerif od Gul- 
han€ (poč. novembra 1839.), koji obeća sigurnost života, časti i 
imanja svim podanicima bez razlike narodnosti i vjere, a uz to 
ograniči smrtnu kazan jedino na privolu porte. Pored toga uvedeno 
je novačenje kod vojske i opće plaćanje poreza prema posjedu i 
imutku. S hattišerifom u svezi izdan je i niz organičkih zakona, zvanih 
tenzimatihairrije (spasonosne uredbe). Međutim ma da je bio 
javno proglašen, hatišeril nije imao u Bosni nikakve praktičke poslje- 

dice, jer je sve ostalo pri starom još dobar niz godina. Sve su se 
osnove velikoga vezira razbile ne samo na otporu Bošnjaka i Her- 
cegovaca, nego na potpunom pomanjkanju sposobna i valjana činov- 
ništva, počev od istoga vezira niže, jer samo njime mogle se provesti 
ustanove tenzimata, kojim bješe uopće dokinut feudalni sistem u 
carstvu, Pače sada nastadoše sukobi između aga i kmetova, koji će 
se konačno pretvoriti u otvorene bune kršćana protiv muslimana. 

Pogibija Smail-age Čengića. Kao u Bosni tako je bilo i u 
Hercegovini smutnja i okapanja s provođenjem ustanova tenzimata, 
pače tude je upravo tiranski pašovao Ali paša Rizvanbegović kao 
samostalni hercegovački vezir. Za njim su se povodili i njegovi dru- 
govi, među kojima se navlaš ističe gatački muselim Smail-aga 
Čengić, potomak osmanlijske porodice, doseljene iz Male Azije 
početkom XV. vijeka u hercegovačko Zagorje. Još 1836. — kad su 
se podigli neki kršćanski kmetovi uz crnogorsku granicu .(Grahov- 
ljani, Drobnjaci i drugi) — upleo se u te smutnje crnogorski vladika 
Petar I. Petrović Njegoš, pjesnik zimzelenoga ,,Gorskoga Vijenca". 
Međutim Smail-aga pobije na Grahovu polju ne samo Grahovljane, 
nego i one crnogorske čete, koje im je poslao u pomoć vladika (u 
aug. 1836.). Budući da je tom prilikom poginulo više članova vladičine 
kuće, žudio je od toga vremena crnogorski gospodar za osvetom. 
Na njegov savjet dakle domame konačno Drobnjaci Smail-agu k sebi, 
da pokupi zaostali harač. Kad Smail-aga dođe, navale na nj noću 
5. oktobra kod Mletička udruženi Drobnjaci i Crnogorci te mu 
ametom pobiju četu, a i njega samoga ubiše. Ovaj je događaj, ma 
da su Hercegovci već u januaru 1841. ljuto osvetili pogibiju Smail- 
aginu na Drobnjacima, izazvao opću radost medu kršćanima i ojačao 
kod njih ugled Crne Gore. Glas o njemu raširio se daleko i podade 
konačno građu za klasično hrvatsko pjesničko djelo Mažuranićevo: 
«Smrt Smail-age Čengića“, spjevano u Karlovcu 1844. 

Tahir-paša i Omer-paša. Poslije dulje stanke zače opet u Bosni 
energički provoditi tenzimat novi vezir Tahir-paša (1846—1850); 
on naročito upokori Sarajlije, ali kad je okrenuo na Krajinu, bješe 
kod Bihaća sustavljen i prisiljen na povratak u Travnik, gdje i 
umre od kolere. Za njegova vezirovanja proglašen je sultanov ferman, 
kojim bi ukinuta kmetska robota (1848), no sada zatraže muslimanski 
posjednici, da im kmetovi daju trećinu s njiva i polovinu s livada. 
Kad su se kmetovi potužili protiv ove samovoljne odredbe svojih 
gospodara, pošlje porta u Bosnu Omer pašu Latasa, da konačno 

obračuna s otpornicima.' Ljeti 1850. došao je Omer paša u Sarajevo 
s jakom turskom vojskom, pa redom skrši otpornike, najprije u Po- 
savini, onda svrže sa časti hercegovačkoga vezira Ali pašu Rizvan- 
begovića i dade baciti u tamnicu (1851) i konačno satre Krajinu oko 
Banjaluke i Bihaća, gdje nije pravo bilo carske vlasti još od 1832. 
Ovamo u Krajinu dovedoše Omer paši hercegovačkoga Ali pašu, 
našto ga dade — starca od 80 godina — ubiti. Tako je krajem 
aprila 1851. konačno skršen otpor bosanskih feu- 
dalaca. Kad se Omer paša vratio u Sarajevo, odsada stalno sje- 
dište vezirovo, razdijeli Bosnu na šest okružja, a ova na mudirluke 
ili kaze ; okružjima stajao je na čelu kajmekam, podjedno upra- 
vitelj i sudac, a _mudirlucima_ mudiri kao upravitelji, a kadije kao 
suci. U Sarajevu sjedio je vrhovni sudac mulla. Inače još je ukinut 
spahijski sistem i uvedeno novačenje za vojsku, ali agrarno pi- 
tanje ostade netaknuto. Sada (1850) osnovan je u Sarajevu i au- 
strijski generalni konzulat, a taj je na pučanstvo vršio sve to snažniji 
utjecaj; muslimani više su ga se bojali od svoje vlade, a kršćani 
opet gledali su u njemu svoga zaštitnika. 

Okupacija Bosne i Hercegovine. Padom muslimanskih feuda- 
laca ojačaše po prirodi stvari kršćanski kmetovi. Jedno zbog nevr- 
šenja ustanova sultanskih reforama, za koje su oni dašto znali, ali 
još više zbog neriješena agrarnoga pitanja i teških poreznih tereta, 
oni se sve to češće i žešće bune. U prvi mah bili su glavni buntov- 
nici pravoslavni Srbi, dok su katolički Hrvati mirovali. Naročito se 
dizala južna Hercegovina, podupirana_ Crnom Gorom, tako da su 
ondje od pedesetih godina dalje redovito izbijali sada veći sada 
manji pogranični sukobi. Tomu nijesu pomogle ni komisije, što ih je 
slala porta sama, a ni one mješovite, kod kojih su sudjelovali za- 
stupnici vanjskih vlasti, Austrije, Rusije, Francuske, Engleske i Pruske 
(1861), a ni vrsno vladanje posljednjega odličnijega vezira u Bosni 
Topal Serif Osman paše (1860—1869), koji se mnogo brigao 
za materijalni | kulturni napredak zemlje. Sada se stala i Srbija 
uplitati u bosanske poslove, pače njezin je knez Mihajlo Obrenović 
tražio od sultana, da mu predade u carsko, ime administraciju Bosne 
(au nom et pour S. M. le Sultan), dok je istodobno posvećivao naj- 


' Omer paša Latas rođen je 1806. u selu Janja Gora općine Plaški kao sin 
natporučnika. Zvao se Mihajlo Latas i svršio je u Gospiću vojničku školu. Potom 
je dodijeljen stožeru (štopu) kao ,kadet feljbaba“, no ubrzo je odbjegao u Tursku, 
poturčio se i sposobnošću svojom došao do ranga paše (generala). 

veću pažnju Hercegovini novi crnogorski vladar knez Nikola. Razu- 
mije se, da je sve to izazivalo i budnu pažnju austro-ugarske 
monarhije, koja se u takim prilikama odlučila, da će obje zemlje — 
ako ih već mora Turska da izgubi — uzeti u svoju upravu. U takim 
je dakle prilikama buknuo u julu 1875. ustanak u Hercegovini, izazvan 
nemilosrdnim pobiranjem poreza. Malo prije došao je u Dalmaciju 
kralj Franjo Josip [., a njegova je prisutnost u blizini Hercegovine 
znatno utjecala na katolike u toj zemlji, pa su se i oni pridružili 
ustanku pod vodstvom župnika don Ivana Musića. Malo kasnije 
pobune se kršćani i u bosanskoj Krajini (u augustu), kojom je pri- 
likom sva sila naroda prebjegla u Hrvatsku i Slavoniju. Budući da 
su svi pokušaji evropske diplomacije, da se putem komisija učini 
ustanku kraj, ostali bez rezultata, došlo je konačno do rata između 
Srbije i Crne. Gore s Turskom (1875—1876), a onda do rusko-tur- 
skoga rata (1877—1878). 

Kad se u Berlinu na kongresu uređivalo pitanje Balkanskoga 
poluotoka poslije rata, ovlastile su velevlasti na prijedlog Engleske 
austro-ugarsku monarhiju, da zaposjedne Bosnu i Hercegovinu i da 
u njoj primi upravu. Ovoj su zadaći potom udovoljili generali Josip 
Filipovići Stjepan Jovanović. Prvi ušao je u Bosnu preko 
Save kod Broda i zauzeo 19. augusta 1878. Sarajevo, a drugi još 5. 
augusta Mostar preko Dalmacije. 

U okupiranom stanju ostale su obje zemlje sve do 5. oktobra 
1908., kad je car i kralj Franjo Josip [. proglasio manifestom njihovu 
aneksiju austro-ugarskoj monarhiji, a 20. februara 1910. dobiše 
one svoj zasebni ustav. 


VII. 
Kratak pregled povijesti republike dubrovačke. 


Razdioba. Povijest se republike dubrovačke dijeli u tri doba. 
Prvo (bizantinsko) ide od početka do godine 1205., u koje bijaše 
Dubrovnik poglavito pod vrhovnom vlasti bizantinskoga carstva. 
Drugo (mletačko) od godine 1205. do 1358. vrijeme je vrhovne 
prevlasti dužda mletačkoga. Tre će obuhvata razdoblje od 1358. do 
1808. i sačinjava doba samosvojnosti, i to najprije pod pro- 
tektoratom ugarsko-hrvatskih kraljeva (do 1526.), a onda pod pri- 
vidnim turskih sultana (do 1684.). To je doba sjaja, moći i književne 


: Cet Jireček, ,Dubrovnik“ u Ottovu ,Nauč. slov." VIII, 94—101. 

slave dubrovačke, dok konačno Francuzi ne učiniše kraj njegovoj 
stoljetnoj slobodi. 

Postanak i položaj. Kolijevka je grada Dubrovnika Epidaurum 
(Epidavar dubrovačkih spomenika, danas Cavtat), po imenu sudeći 
$rad grčkoga postanja, ali se u izvorima navodi prvi put istom go- 
dine 47. pr. Hr. za građanskoga rata izmedu Cezara i Pompeja sa 
čisto latinskim žiteljstvom. Grad je opskrbljivao iz susjednih gorskih 
izvora pitkom vodom dugačak vodovod, po kojem je onaj kraj, kojim je 
vodovod prolazio, docnijeiprozvan Konavle (lat. Canalis, rom. Canale). 
Kad su početkom VII. vijeka Sloveni razorili Epidaurum, odseliše se 
oni žitelji, što su umakli nožu i ropstvu, kakvih desetak kilometara 
na sjever i utemelje na kamenom poluotočiću (ako ne otočiću još u 
to doba), podno brda zvana Sveti Srd, nov grad Ragusium 
(rom. Ragusa'), docnije hrvatski zvan Dubrovnik. Žiteljstvo nje- 
govo bilo je isprva romansko, a istom od XH. vijeka dalje počinju se 
u njem isticati vremenom doseljeni susjedni Sloveni (Hrvati i Srbi), 
koji već u XV. vijeku podadoše gradu slovensko obilježje. 


Geografski položaj Dubrovnika odlučno je utjecao na njegovu 
budućnost, jer se on nalazio ondje, gdje prestaje dalmatinsko otočje 
i gdje je morska pučina, idući od sjevera na jug, prvi put otvorena. 
Pored toga još je znaino, što je sva obala u njegovu susjedstvu raz- 
vedena dubokim zatonima i prirodnim lukama, u prvom redu Gružem 
(Gravosa). Ali i kopnene su prilike bile veoma povoljne, jer su se 
svi putovi, što su vodili iz gorovitoga zaleđa, naročito iz Trebinja i da- 
našnje sjeverne Crne Gore, ondje sastajali, pače i područje rijeke Neretve 
je imalo zbog močvarnoga i nezdravoga ušća svoje pravo i prirodno 
stjecište baš u Dubrovniku. Dolinom su Neretve opet vodili glavni 
prometni putovi u Bosnu, Srbiju, Bugarsku i dalje sve do Carigrada. 
Budući da je Dubrovnik u početku imao veoma malo zemljišta u 
svojoj vlasti, a i ovo je samo rodilo pored neznatne količine žita 
poglavito uljem i vinom, to je on bio od iskona prinuđen, da se služi 
svojim geografskim položajem baveći se ribarenjem i trgovinom. Kod 
toga je imao pred očima jedino svoju materijalnu korist udešavajući 
prema njoj i svoj politički rad, tako da se vazda u zgodan čas znao 

! Na istoćnoj obali Sicilije bješe u srednjem vijeku takoder grad Ragusa. 

* Od staro-slov. dulr& [— dub) nastade dubrava i dubrova ( šuma, 
£a)), a od toga daljim izvođenjem sloga Dubrovnik. Pop Dukljanin ga označuje 
kao sylvester. 

pokloniti jačemu, tobože kao ,,vrhovnome gospodaru", čime i jest sve: 
do početka XIX. vijeka sačuvao svoju nezavisnost. 


Prvo doba (do 1205.). U prvom je početku bio Dubrovnik grad 
bizantinske Dalmacije, plaćajući za svoje vinograde i maslinike izvan 
gradskih zidina godišnji danak od po 36 zlatnika susjednim knezo- 
vima slovenskim, zahumskom i travunjskom, na kojih su se zemljištu 
oni nalazili; taj se danak zvao mogoriš (lat. magarisium). Izrijekom 
se Dubrovnik prvi put pominje 867., kad su ga Arapi (Saraceni) 
kroz dulje vremena uzalud podsjedali i konačno morali uzmaći ispred 
bizantinske pomoći, Za ratovanja između careva Vasilija II. i Samuila 
bugarskoga koncem X.i početkom XI. vijeka prepusti bizantinski car: 
zaštitu nad Dubrovnikom mletačkomu duždu Petru ]I. Orseolu, koji 
primi poklonstvo grada godine 1000. Ali već za cara Romana ]lI. 
(1028—1034) opet su Dubrovčani podanici bizantinski te sa svojim 
lađama pomažu bizantinskoj mornarici u ratu s Arapima. Nekako 
krajem XI. vijeka postade dubrovačka biskupija (nasljednica epida- 
varske) nadbiskupijom, pa tako se gtad oslobodi svakog stranog 
utjecaja na svoje crkvene poslove. Kad se u južnoj Italiji namjestiše 
Normani, prizna Dubrovnik njihovu vrhovnu vlast, jer u ratu, što se 
vodio između cara Aleksija 1. Komnena i hercega Roberta Guiskarda, 
Dubrovnik se opet povrati pod bizantinsku vlast pa se pod njezinom 
zaštitom znatno podiže, tako da ga arapski geograf Idrisi (oko: 
godine 1135.) opisuje kao velik grad, a njegovi radini i hrabri žitelji 
imaju oveću mornaricu, kojom se daju na daleka putovanja." Za rata 
između cara Manuila Komnena i Venecije osvojiše 1171. Mlečani 
Dubrovnik, no odmah ga i ostaviše. Kad su poslije smrti Manuila 
Komnena u bizantinskom carstvu nastali veliki meteži, priznavao je on 
od 1185. do 1190. ponovo vrhovnu vlast normanskih vladara, a onda 
se opet vrati pod bizantinsku do godine 1205. U to je doba Dubrovnik 
već toliko proširio svoje trgovačke sveze sa zaleđem i okolišem, da 
se pokazala potreba za sklapanje posebnih ugovora s tamošnjim 
vladarima i glavarima, tako s Kotoranima, sa srpskim velikim županom 
Stjepanom Nemanjom, sbosanskim banom Kulinom (1189), 
s omiškim Kačićima i humskim knezom Miroslavom, bratom velikoga 
župana Stjepana Nemanje. Podjedno su ugovarali Dubrovčani s istar- 
skim gradom Rovinjem 1 talijanskim gradovima Pizom i Ankonom. 


! Idrisi (koji je živio na Siciliji) izrijekom kaže za Dubrovnik, da je najjužniji 
grad u ,kraljevstvu hrvatskom“. 

Drugo doba (1205-—1358). Osvojenje Carigrada od Mlečana i 
francusko-lombardskih vitezova za tako zvane četvrte križarske vojne 
(1204) sasvim je promijenilo političke odnose na istoku. Bizantinsko 
je carstvo osim neznatna dijela bilo uništeno, a Venecija postade u 
taj par prva pomorska vlast na Sredozemnom moru. U to se doba 
(1205) Dubrovnik podloži republici mletačkoj priznavši dužda vrhovnim 
gospodarom. Po tradiciji tlačio je knez Damjan Juda dubrovačke 
građane i vlastelu tako jako, da su oni tobože sami pozvali Veneciju, 
da ih spase. Odsada je stolovao u Dubrovniku mletački knez (comes), 
počevši od 1237. imenovan na dvije godine, no podknez (vicecomes) 
i ostalo činovništvo bila su domaća vlastela; isto tako nije ni mle- 
tačke vojske bilo u gradu. Tješnja veza s Venecijom za doba njezine 
najveće moći bila je po Dubrovnik od znatnoga utjecaja, jer je on 
u to vrijeme uredio svoju upravu, proširio zemljište i udario sigurne 
osnove svojoj istočnoj trgovini. 

Unutarnja uprava uređena bi posebnim statutom (1272). Istodobno 
se od svoje volje podloži Dubrovniku otok Lastovo, dok su Dubrov- 
čani grad Ston i stonski rat (poluotok Pelješac) godine 1333. kupili 
od bosanskoga bana Stjepana Kotromanića i srpskoga kralja Stjepana 
Dušana za gotove novce. Trgovinu pak svoju proširili su po moru 
do Tunisa, Egipta, Sirije i Crnoga mora, a trgovačke ugovore uglaviše 
ili obnoviše s Bosnom, Srbijom, Bugarskom i Bizantom. I s Italijom 
bio je Dubrovnik u to doba u živahnom prometu, naročito s Ankonom, 
Firencom, Napuljem i Sicilijom. Najglavniji dio trgovine dubrovačke 
bješe u jednu ruku prevoženje istočnih sirovina na zapad, a uvoženje 
zapadnih industrijalnih produkata na istok. Za slobodno trgovanje 
po Srbiji plaćali su Dubrovčani od 1240. srpskim vladarima danak 
na dan sv. Dimitrija zvan ,,srpski dohodak", koji je vremenom do- 
segao visinu od današnjih 10.000 kruna. Još su se Dubrovčani u to 
doba uzeli živo zanimati procvalim rudarstvom u Bosni, Srbiji i Bu- 
garskoj, a i grad sam se znatno povećao i brojem žitelja porastao. 

Treće doba (1358—1808). Zadarskim mirom od 1358. izgubila 
je Venecija za po stoljeća sve otoke i gradove na istočnoj obali 
Jadranskoga mora. I tako priznade Dubrovnik na osnovi zasebnoga 
ugovora 1358. protektorat ugarsko-hrvatskoga kralja Ludovika I. Kralj 
ugarsko-hrvatski primao je od Dubrovčana godišnji danak od pet 
stotina dukata, a u ratu imali su ga pomagati na moru, dok se u 
njihove unutarnje poslove nije nimalo miješao. U političkim poslo- 
vima općega državnoga interesa bio je Dubrovnik doduše pod- 

reden hrvatsko-dalmatinskomu banu, ali samo pri- 
vidno, jer zapravo bijaše sasvim slobodna republika, ravna svojim 
talijanskim družicama. 

U to se doba zgodiše znatne promjene u dubrovačkom ustavu. 
U početku bilo je vladanje u Dubrovniku u glavnom demokratsko, 
jer je skupština (concilium generale), na koju se sastajao sav narod, 
bila glavno zakonodavno tijelo. Tekar poslije sve je više ojačavalo 
plemstvo, a puk (plebs) bi konačno uklonjen od državne uprave uki- 
nućem skupštine (oko 1395.); sve poslove njezine preuze vele vi- 
jeće, pa tako poprimi Dubrovnik značaj patricijske republike. 
Odsada se sastajao sav državni život dubrovački u kneževskom 
dvoru, sagrađenom koncem XIV. vijeka. Ovdje se skupljalo vele vi- 
jeće (consilium maius) sastavljeno od svih neporočnih gradskih ple- 
mića, starijih od dvadeset godina. Vele vijeće stvaralo je zakone i 
biralo općinsko činovništvo, poglavito članove vijeća umoljenih 
(consilium rogatorum), u početku njih šest, docnije dvadeset četiri, 
konačno četrdeset i pet plemića, i to doživotno. Vijeće umoljenih se 
sastajalo po dva puta na nedjelju, vijećalo je o zakonima, što će ih 
predložiti velom vijeću, i opravljalo sudačke poslove. Kao izvršujuću 
vlast biralo je ovo vijeće umoljenih malo vijeće (consilium minus), 
sastavljeno od sedam članova, koje bi sudilo činovništvu i izabiralo 
između sebe kneza. Knez (rector) birao se od 1358. dalje samo 
na mjesec dana, a bijaše više reprezentant negoli pravi vlasto- 
držac. Oblačio je na sebe mantiju od crvenog damasta (toga), crvene 
čarape i crvene cipele. Samo u zvaničnim poslovima smio je za vri- 
jeme svoga kratkoga kneževanja ostaviti dvor, a i onda jedino u 
pratnji maloga vijeća i zasebne glazbe. Kneževska čast, kao i sve 
ostale bile su besplatne, dakle počasne službe. Stalne vojske u 
Dubrovniku nije bilo; tek su kastelani pazili na pojedine utvrde 
s određenom četom stražara. Dašto, u potrebi Dubrovnik se ispo- 
magao plaćenicima. 

Za protektorata ugarsko-hrvatskih kraljeva, koji su svi redom, 
obično pri nastupu na prijesto, potvrdili ugovor, što ga je sklopio 
kralj Ludovik 1. s Dubrovnikom, podiže se on do najvišega stepena 
snage i sjaja, naročito prvom polovicom XV. vijeka. U to je doba 
republika dubrovačka imala najširi teritorij i najvećma razgranjenu 
trgovinu i industriju. Grad sam brojio je oko 40.000 stanovnika, a 
imao je do trista trgovačkih brodova, koji su plovili do Španije i 
Engleske, pače dubrovačkih mornara bilo je i na _ putovanjima Ko- 

lumbovim. U gradu su bile podignute državnom potporom tvornice 
sukna, boja i sapuna, a lijevala su se zvona i topovi. Na glasu bi- 
jahu jošte radnje od gvoždđa (,dubrovačke brave“), pa od starine još 
čuveno zlatarstvo i kožarstvo. I znanosti su se gojile, a prvi čuve- 
niji učitelj u gradu bijaše Filip de Diversis iz talijanske Luke, koji 
opisa 1440. Dubrovnik i život u njemu. Istodobno proširi se teritorij 
dubrovački novim stečevinama s jedne strane potpuno do Stona 
(1399), a s druge strane po Konavlima do blizu Erceg-Novoga na 
ulazu u Boku Kotorsku (1427). Radi Konavala došlo je do rata s her- 
cegom Stjepanom Vukčićem Kosačom, a svrši se konačno srećno po 
Dubrovnik. U to su doba stekli Dubrovčani još i otok Mljet, na kojem 
se nalazio čuveni benediktinski samostan. 

Kad se Turci uzeli širiti po Balkanskom poluotoku, stadoše im 
se Dubrovčani veoma oprezno i vješto približavati. Prvi ugovori pa- 
daju odmah u doba poslije nikopoljske bitke (1396), a kad propade 
Srbija (1459), Dubrovnik se obaveže sultanu na godišnji danak od 
500 dukata. Skoro potom (1482) postadoše Turci jedini susjedi dubro- 
vački, našto bi godišnji danak povišen na 12.500 dukata, a tako ostade 
do pada republike. Za sve to vrijeme Dubrovčani su i nadalje slo- 
bodno trgovali po Balkanskom poluotoku imajući svojih trgovačkih 
kolonija ne samo po Bosni, Hercegovini, Srbiji i Albaniji, nego i u 
Sofiji, Trnovu, Plovdivu, Drinopolju i Carigradu. U takim je prilikama 
protektorat ugarsko-hrvatskog kralja nad republikom dubrovačkom 
krajem vladanja Matijaša I. Korvina upravo prestao, pače ni mohačka 
katastrofa nimalo se ne kosnu republike; ona je samo izmijenila pri- 
vidnoga svoga ,vrhovnoga *gospodara“. 

Valja priznati, da su Dubrovčani u to doba veoma vješto, ali i 
teško spasli svoju slobodu. Od rata s hercegom Stjepanom Kosačom 
sve do pada republike Dubrovnik ne vidje pod svojim zidinama 
dušmana. U doba velikih ratova s Turcima bijaše republika sv. Vlaha 
oaza mira, slobode i lične zaštite, kakove na daleko i široko nije 
bilo na Balkanskom poluotoku. To vazda i bijaše ponos Dubrovčana 
(Gundulić u ,Dubravci"). Jedino je republika predala pred Mleča- 
nima, jer su oni često bili u njihovu susjedstvu u ratu s Turcima 
šireći svoje gospodstvo po Dalmaciji; no ipak Dubrovnik srećno mine 
svaka neprilika. Sa španjolskom monarhijom živjeli su Dubrovčani 
također u dobroj slozi, pače oni su joj, unatoč svojim vezama s Tur- 
cima, pomogli brojnim lađama, kad je car Karlo V. udario (1535) 
na Tunis. 

U to je doba Dubrovnik brojio oko 8000 kuća, a na čitavom 
teritoriju republike bijaše oko 50.000 žitelja. Boljitak, što ga pokre- 
nuše živahni trgovački poslovi, pa trajni mir, probudiše u Dubrov- 
čana po uzoru talijanskom veliko zanimanje za književnost, naročito 
za pjesništvo na latinskom i hrvatskom jeziku. No od XVI. vijeka 
dalje počeše sve to jače padati trgovački poslovi, a razlog je toj po- 
javi isti, kao i kod Venecije i ostalih talijanskih primorskih gradova. 
Otkrićem Amerike i pomorskoga puta u Indiju preneseno bi težište 
evropske trgovine na Atlantski ocean. Ovo polako propadanje uvelike 
pospješi iznenada užasni potres od 6. aprila 1667., za kojega pogibe 
u gradskim ruševinama oko 4000 ljudi. Poslije te katastrofe grad se 
doduše opet pridignu, no nikad više do staroga sjaja ni u trgovini 
ni u književnosti. U takovim prilikama zadesi ga pad republike mle- 
tačke, okupacija austrijska i francuska. Francuzi primili su mirom 
Požunskim (1805) svu Dalmaciju i Boku Kotorsku ; jedini teritorij re- 
publike dubrovačke prekidao je kopnenu svezu među njima. Stoga 
naloži Napoleon svojim generalima, da bez pitanja zauzmu Dubrovnik. 
I odista 25. maja 1806. uđe general Lauriston u grad i podiže na 
$radskim zidinama francusku zastavu, a 31. januara 1808. proglasi 
car republiku dubrovačku ukinutom. Tim činom prestade mnogovjeka 
sloboda republike dubrovačke. U francuskoj vlasti ostade Dubrovnik 
do 1814., kad uđe u grad austrijski general Milutinović. Od toga je 
časa Dubrovnik sastavni dio kraljevine Dalmacije. 


Dodatak. 


I 


Niz hrvatskih vladara. 


1. Knezovi dalmatinske Hrvatske. 


Višeslav oko 800. 
Borna oko 810., 1 821. 
Vladislav 821—0. 835. 
Mislav oko 835—845. 
Trpimir oko 845—864. 
Domagoj oko 864—876. 


Iljko 876—878. 

Zdeslav 878—879, 
Branimir 879— 892. 
Mutimir 892—910. 
Tomislav oko 910—925. 


2. Knezovi panonske Hrvatske. 


Vojnomir 796. 
Ljudevit oko 810., 1 823. 
Ratimir oko 829—838. 


3, 
Tomislav (Trpimir) 925—930. 
Kresimir 1. oko 930 —945. 
Miroslav 945—949. 
Mihajlo Kresimir Il. 949—969. 
Stjepan Držislav oko 969—995. 
Svetoslav 995—1000. 
Kresimir III. 1000—1030. 


Pribina + 861. 
Kocelj 861—876. 
Braslav oko 880—900. 


Kraljevi hrvatski. 
Gojslav 1000—1019. 
Stjepan [. 1030—1055. 
Petar Kresimir IV. 1058—1073. 
Slavić 1073—1075. 
Dmitar Zvonimir 1076 
Stjepan II. 1089—1090. 
Petar 1093—1097. 


1089. 


4. Kraljevi ugarsko-hrvatski. 


Koloman 1102—1116. 

Stjepan III. (Il) 1116—1131. 
Bela I. (I[.) Slijepi 1131—1141. 
Gejza I. (IL) 1141—1162. 
Stjepan IV. (IIL.) 1162. 
Ladislav I. (IL) 1162—1163. 
Stjepan V. (IV.) 1163. 

Stjepan IV. (IIL) 1163—1172. 


Karlo 1. 1301—1342. 
Ludovik 1, 1342—1382. 
Marija 1382—1385 


a) Arpadovići. 
Bela II. (I11.) 1172—1196. 
Emerik 1196—1204. 
Ladislav II. (IIf.) 1204 — 1205 
Andrija I. (II.) 1205— 1235. 
Bela III. (IV.) 1235-—1270. 
Stjepan VI. (V) 1270 —1272. 
Ladilav 11 1) 1212 —1290 
Andrija HI. (TIL) 1200—1301. 


b) Anžuvinci. 
Karlo II. Drački 1385—13806. 
Marija 1386 — 1395 


Nuzkralj: Ladislav Napulj. 1386— 1409 

c) Iz raznih kuća. 


Žigmund 1387—1437. 

Albert Habsburgovac 1438—1439. 
Vladislav 1. 1440—1444. 

Ladislav IV. (V.) 1444—1457. 


Guber.: Janko Hunyady 1446—1452. 
Matijaš I. Korvin 1458—1490. 
Vladislav 11. 1490—1516. 

Ludovik Il. 1516—1526. 


d) Habsburgovci. 


Ferdinand 1. 1527—1564. 

Nuzkralj: Ivan Zapoljski 1527—1540. 
Maksimilijan 1564—1576. 

Rudolf 1576—1608. 

Matijaš II. 1608—1619. 

Ferdinand HI. 1619—1637. 


Ferdinand III. 1637—1657. 
Leopold I. 1657—1705. 
Josip I. 1705—1711. 

Karlo III. 1711—1740. 
Marija Terezija 1740—1780. 


e) Habsburs-Lotaringovci. 


Josip II. 1780— 1790. 
Leopold II. 1790—1792. 
Franjo 1. 1792—1835. 


Ferdinand V. 1835—1848. 
Franjo Josip ]. 1848. do danas. 


Bosanski vladari. 
1. Banovi. 


Borić 1154— 1168. 

Kulin 1170—1204. 

Stjepan 1204—1232. 

Matej Ninoslav 1232—1250. 
Prijeeda I 1959—1%58. + o. 1268. 


Prijezda II. 1267—1290. 

Stjepan Kotroman 1290., # oko 1314. 
Stjepan Kotromanić oko 1314., + 1353. 
Tvrtko 1353—1377 i suvladar 

Vuk 1357—1370. 


2. Kraljevi. 


Stjepan Tvrtko 1377—1391. 
Stjepan Dabiša 1391—1395. 
Jelena ,Gruba“ 1395—1398. 
Stjepan Ostoja 1398—1404. 
Stjepan Tvrtko II. 1404— 14083. 


lI. 


Stjepan Ostoja 1409— 1418. 
Stjepan Ostojić 1419—1421. 
Stjepan Tvrtko II. 1421—1443. 
Stjepan Toma 1444—1461. 
Stjepan Tomašević 1461—1463. 


Hercezi hrvatski. 


Stjepan 1066. 

Dmitar Zvonimir 1076. 

Emerik 1184—1196. 

Andrija 1196—1203. 

Bela 1220—1226. 

Koloman 1226—1241. 

Stjepan Belin 1246—1247. 

Bela Belin 1260—1269. 
Ladislav Kumanac 1270. 
Jelisaveta (kraljica udova) 1275. 


Andrija (sin Stjepana Vl.) 1275—1278. 
Andrija ,Mlečanin“ 1278—1279. 
Jelisaveta (kraljica udova) 1280—1283. 
Tomasina Morosini 1292—1296. 
Albertin Morosini 1297—1301. 

Stjepan (sin Karla 1.) 1350—1354. 
Margareta 1354—1356. 

Ivan 1356—1360. 

Karlo Drački 1369—1376. 

Ivaniš Korvin 1490—1493. 

Banovi hrvatski. 


1. Jedinstvene Hrvatske. 


Pribina oko 970. 

Godemir oko 1000. 

Gvarda (Varda) oko 1020. 
Božetjeh oko 1030. 

Stjepan (protospata) oko 1040. 
Gojko 1059—1069. 

Zvonimir 1070—1073. 

Petar 1074. 

Ugra 1107. 

Kledin (Klaudije) 1116—1117. 
Aleksije oko 1130. 

Beloš 1142—1157. 

Apa 1158. 

Beloš 1163. 

Ampud 1164—1176. 
Dionizije 1181—1183. 

Suban 1183—1185. 

Kal4n 1190—1193. 

Dominik 1194—1195. 


Andrija 1198. 

Nikola 1199—1200. 

(Benedikt 1199—1200.) 

Martin Honip&zman 1202. 
Hipolit 1204. 

Merkurije 1205—1206. 

Stjepan 1206—1207. 

Bank (= Benedikt) 1208 —1209. 
Bertold Andechs-Meranski 1209—1211. 
Mihajlo 1212. 

Đula Šikloški 1213. 

Ohuz 1213—1214. 

Ivan 1215. 

Poža 1216. 

Bank (drugi put) 1217— 1215. 
Đula (drugi put) 1219. 

Ohuz (drugi put) 1220—1222. 
Šalamon 1222—1224. 

Mihajlo 1224. 


2. Banovi ,,Cijele Slavonije“ (Totius Sclavoniae). 


Aladar 1225. 

Šalamon 1226. 

Đula (treći put) 1229—1234. 

Opoj 1235—1238. 

Nikola 1240. 

Dionizije od plem. Tirje 1241—1245. 
Ladislav od plem. Kan 1245. 
Rastislav Halički 1247. 


Sljepan od plem. Gutkeled 1248—1260. 


Roland od plem. Ratold 1261—1267. 
Henrik Gisingovac 1267—1270. 
Joakim Pektar 1270—1272. 

Mojs 1272. 

Matija Čak 1272—1273. 

P&cz od plem. Dionizova 1274—1275. 
Ivan Gisingovac 1275. 


Toma od plem. Hontpazman 1275—1276. 


Ivan Cisingovac 1276—1277. 


Nikola od plem. Gutkeled 1278—1279. 


Nikola Gisingovac 1279—1281. 
Petar Pakrački 1281—1253. 


Radoslav Babonić 1290—1293. 
(Henrik Gisingovac 1291.) 
Jakov Kopas 1298—1299. 
Ladislay od plem. Ratold 1300. 
Henrik Qisingovac 1301—1309. 
Stjepan Babonić 1310—1316. 
Ivan Babonić 1316—1322. 
Nikola Omodejev 1322—1324. 
Mikac Mihaljević 1325—1343. 
Nikola Banffy 1343—1345. 
Leustahije Ratold 1356—1361. 
Stjepan Kaniški 1362—13066. 
Nikola Szechy 1366—1368. 
Petar Cudar 1368—1350. 
Stjepan i Ivan Banffy 1381—1385. 
Ladislav od Lučenca 1387 1389. 
Detrik Bubek 13859 --1392, 
Ladislav Petrov 1392. 

Detrik Bubek 1394—1397. 
Pavao Čupor 1412—1415. 
David Lacković 1416—1418. 

Dionizije Marcali 14191421. 
Herman Celjski 1423—1435. 
Matko Talovac 1436—1444. 


Fridrik 1 Ulnk Celjski 1445—1454. 


Ulrik Celjski 1454—1456. 


Ivan Marcali 1457. 

Ivan Vitovec i Nikola Iločki 1457—1463. 
Ivan Thuz od Laka 1468—1469. 

Ivan Česmički 1469—1470. 

Ivan Ernušt 1473—1476. 


3. Hrvatsko-dalmatinski banovi. 


Vojink 1225. 

Valegin 1226. 

Stjepan 1243—1251. 

Butko 1259. 

Pavao Bribirski 1273— 1312. 
Mladen Bribirski 1312—1322. 
Ivan Ćuz 1356—1358. 

Nikola Sz&echy 1358—1566. 
Konja Szech€nyi 1366—1367. 
Emerik Lacković 1368. 
Šimun Mauricijev 1369—1371. 
Karlo Drački 1371—1376. 
Nikola Szechy 1377—1380. 
Emerik Bubek 1380—1383. 
Stjepan Lacković 1383—1384. 
Toma od Sv. Jurja 1384—1385. 


Ladislav od Lučenca 1387. 

Dionizij od Lučenca 1387—1389. 

Ivan 1389—1392. 

Nikola Gorjanski 1392. 

Butko Kurjaković 1394. 

Nikola Gorjanski 1394— 1397. 

Pavao i Ivan Kurjaković 1410—1411. 
Petar de Alben 1412—1419. 

Albert de Ungh 1419—1426. 

Nikola Frankapan 1426—1432. 

Ivan i Stjepan Frankapani 1434—1436. 
Stjepan Frankapan 1437. 

Perko Talovac 1438— 1453. 

Ladislav Hunyady 1453. 

Pavao Špirančić 1459—1463. 

Damjan Horvat 1473—1476. 


4. Hrvatsko-dalmatinsko-slavonski banovi. 


Nikola Banffy 1345—1346. 
Nikola Szechy 1346—1349. 
Pavao Ugal 1350. 

Stjepan Lacković 1351—1352. 
Nikola Banffy 1353—1356. 
Ivan od Paližne 1386—1391. 
[van Krčki 1392—1393. 

Nikola Gorjanski 1397—1402. 
Ladislav Grdevački 1402—1404. 
Pavao Bessenyo 1404. 

Pavao Pecz 1404—1406. 
Herman Celjski 1406—1408. 
Emerik Zapoljski 1464—1465. 
Ivan Thuz od Laka 1466—1467. 
Blaž Podmanicki 1470—1472. 
Damjan Horvat 1472—1473. 
Andrija Banffy 1476—1477. 


Ladislav od Egervara 1477—1481. 


Blaž Podmanicki 1482. 

Matija Gereb 1483—1489. 

Ladislav. od Egervara 1489—1493. 

Emerik Derenčin i Ivan Bot 1493. 

Ladislav Kaniški 1493—1495. 

Ivaniš Korvin 1495—1498. 

Juraj Kaniški 1498—1499. 

Ivaniš Korvin 1499— 1504. 

poene Balassa de Gyarmaih 1505. 
Andrija Bot 1505—1507. 

Ltarko Mišljenović 1506—1507. 

Juraj Kaniški i Ivan Ernušt Čakovački 
1508 —1509. 

Andrija Bot 1510—1511. 

Emerik Perćnyi 1512—1513. 

Petar Berislavić 1513—1520. 

Ivan Karlović 1521—1524. 

Ivan Tahi 1524—1525. 


4 Franjo Batthy4ny 1525—1531, 
\ Ivan Karlović 1527—1531.! 

j Tomo Nadasdy 1537—1539. 

\ Petar Keglević 1537—1542. 
Nikola Zrinski 1542—1556. 
Petar Erd&dy 1557—1567. 


y Frano Frankapan Slunjski 1567— 1572. 


\ Juraj Drašković 1567—1576. 
Gašpar Alapić 1575—1577, 
Krsto Ungnad 1578—1583. 
Tomo Erd&dy 1584 — 1595. 

4, Gašpar Stankovački 1595—1596. 
\Ivan Drašković 1595—1607, 
Tomo Erd&dy 1608—1614. 
Benedikt Thur6ćczy 1615 — 1616. 
Nikola Frankopan 1617—1622. 
Juraj Zrinski 1622—1626, 
Žigmund Erd&dy 1627—1639. 
Ivan Drašković 1640—1646, 
Nikola Zrinski 1647—1664. 
Petar Zrinski 1665— 1670. 


Nikola Erdčdy (1670—1680) 1680—1693. 


Adam Batthy4ny 1693—1703. 
Ivan Palffy 1704--1732. 
Ivan Drašković 1732—1733. 

Josip Eszterhazy 1733 1741. 
Karlo Batthyany 1742—1756. 
Franjo Nadasdy 1756 1783. 
Franjo FEszterh4zy 1783 1755. 
(Franjo Balassa de Gyarmalh 
1785—1790.) 
Ivan Erd5dy 1790—1806. 
Ignjat Gyulay 1806—1831, 
Franjo Vlašić 1832—1840.: 
Franjo Haller 1842—1845. 
Josip Jelačić 1848—1859, 
Ivan Coronini 1859—1860. 
Josip Šokčević 1860—1867. 
Levin Rauch 1868—1871. 
Koloman Bedeković 1871—1872.* 
Ivan Mažuranić 1873— 1880. 
Ladislav Pejačević 1880—1883.* 
Dragutin Khuen Hedervary 1883—1903. 
Teodor Pejačević 1903 1907. 
Aleksandar Rakodczay 1907—1908. 
Pavao Rauch 1908—1910. 
Nikola Tomašić 1910—1912. 
Slavko Cuvaj 1912— 1913. 
Ivan Skerlecz 1913. do danas. 


' Po njegovoj smrti (9. aug. 1531.) bijaše banske časti namjesnikom kninski 
biskup Andrija Tuškanić (1531 —1533), a onda Petar Keglević (1533—1535) 
i erdeljski biskup Nikola Gerendy (1536). 

" Kao banske časti namjesnik upravljao je biskup Juraj Haulik prvi put 
od 1840. do 1842., a drugi put od 1845. do 1848. 

% Od 1872. do 1873. bijaše banske časti namjesnikom Antun Vakanović. 

* Poslije Pejačevićeva odstupa bijaše kr. komisarom general Herman Ram- 


ber g 1883. (od 4, sept. do 1. dec.). 


ISPRAVI! 


Pored sve pažnje, što je posvećena korekturi ove knjige, ipak su ostale neke 
štamparske pogrješke, koje treba da ispraviš prije, negoli se knjigom poslužiš. 


Str. 14. redak 19. odozgo, mjesto za luk čitaj na luk. 


4 18. 4. y BH u Sirmiju čitaj u Sirmij. 

ho AM. (i 3. B di Stojimir čitaj Strojimir. 

ho M05 14. F ; zapadnoj čitaj istočnoj. 

E 59% (4 15. odozdo, na putu čitaj na put. 

ao E 2. odozgo, pogazil čitaj pogazila. 

s. 80 12. odozdo, Grozda čitaj Gvozda. 

"84. , 13.—14. odozgo, mjesto sinovac čitaj stričević. 

u SR 6. odozdo, mjesto sevientes čitaj servientes. 

a GROM: 23. odozgo, | Uza je to slabila čitaj Uza to je slabila. 

u KES & 12. odozdo, __, Onako čitaj Ovako. 

"197. 4 12. odozgd, Podjedno sklopi poslije čitaj Podjedno sklopi 
s palatinom Franjom Wesselćnyjem. 

"200. , 22. odozgo, gdje je onda čitaj gdje je najzad. 

i BB. 6. odozdo, Vlaška čitaj Vlaške. 

“i S. a 8. odozgo, ,  Gyarmdih čilaj Gy&rmath. 


SADRŽAJ. 


Uvod. Glavni izvori i djela o hrvatskoj povijesti . . .. 4.4.4... 


Pristup. Hrvatske zemlje prije doseljenja Hrvata . . . 4.0.0... 


I, Pozopište hrvatike pavijesti . ee 2 a a a 4 4 4 I 


Il. Prehistorija, Iliri, Rimljani i Seoba naroda _. . .... 0.0.0, 


III. Razdioba hrvatske povijesti... . 0... ' ' 


I. Južni Sloveni u staroj postojbini... . 0... 


IV. Dalmatinska Hrvatska i Neretljani (do potkraj IX. vijeka) 


BoKraljevi hrvatski (dokraja XL vujekak «044 4 0 
V. Tomislav i njegovi nasljednici (910—969) . . . 4... 


VI. Prvi Kresimirovići (969—1058) . . . 14. 444444. 


IX. Nutarnje stanje države hrvatske (od VII. do kraja XI. vijeka) 


Kronološki pregled događajd prvoga doba . . .. 0.4.4. 
Drašeotagsba [od TIM dadlo26 je. < oo soje a e ki o a ravan 


A, Krajevi na kaće AZrpždkove (1102821301) . - <<. 4 


k3Kolomani (1102 ="NHI6): >. << <a ca e oo ni oR O a ai i o 
II. Borbe s Venecijom i Bizantom (1115—1180) . . . 0.44... 


llI. Bela II. (IL), Emerik i Andrija 1. (I].) (1180—1235) . .... 
IV. Bela IL (1V.) (12855=-1270) 4 < 4 a4 u 


V, Posljednji Arpadovići (1270—1301) . . .. 424 


B. Kraljevi iz kuće Anžuvinske (1301. do 1395., odnosno 145.) . 
WI. KarlozI(1301==1342) < 2 moa va ogni cu 
VII. Ludovik I. (1342—1382) . . .... 


VIII. Dinastički zapletaji u porodici Ansen (1382 1409) 
C. Kraljevi iz raznih kuća [1409—1526). 


IX. Žigmund Luksenburgovac sam i Albert Habsburgovac (1409— 1439) . 


X. Vladislav l. i Ladislav IV. (V.) (1440—1457). 

XI. Matijaš 1. Korvin (1458—1490) . 

XII. Vladislav Il. i Ludovik II. (1469—1526) . ' 
XIII. Nutarnje stanje kraljevstva hrvatskoga (od 1102. dr 1520.) : 


Kronološki pregled događaja drugoga doba 


I. Doseljenje i prva dva vijeka u novoj domovini . . .. 0.0, 
II. Franci i panonska Hrvatska u IX. -vijekiuu. . 4 4 a a ea 4, 


VII. Obnovljenje kraljevstva hrvatskoga (1058—1089) . . 40.0. 
VIII. Kraljevi Stjepan II[., Petar i Koloman (1089—1102) . .... 0.0. 


.. S81 


87 

95 
105 
109 
109 
Ili 
]io 


126 


126 
133 
139 
143 
151 
165 


Trecetdoba-oid “1526: do 1190; «4 08 ad da 4 a a a4 a a > 167 
Kraljevi iz kuće Habsburške i Habsburško-Lotarinške . 167 


I. Dva kralja; Ferdinand 1. i lvan Zapoljski (1527 —1564) ....... 167 
JI Maksimijan (156401870) 006 di li ka e a o Ra 177 
TU: ARudolie(1576==Z1608)E a o A BL s i a lao ka oka a ES i81 
IV. Matijaš II., Ferdinand II. i Ferdinand III. (1608—1657) . ... 4... 188 


V. Vladanje Leopolda I. do velikoga rala za oslobođenje (1657—1683) . 194 


VI. Tursko vladanje i rat za oslobođenje (1683—1699) . . 4444.0. 201 
VII-<Jostp: 1. a1 Zratle: NE 17091740). +. se ke a ao a Ba 208 
VIII. Marija Terežija“(1740==1780)! 400 ae ki ca Selaca Ga o aa 215 
1... Garda 15 (MSO0=17190)". 4.4 < 4 ge vo tea 4 a a aca 222 
X. Nutarnje stanje kraljevstva hrvatskoga (od 1526. do 1790.) . ..... 229 
Kronološki pregled događaja trećega doba. . .... 0444444444. 253 
Četvrto doba od 1790. do danas... . 4.4444 254 
Kraljevi. kreće “EPapskrrškeo: DesKanrinekeh. >: 44 daa 254 
k, Lespnid IL. PO OSE=f0PB).: 2 a a LK RE LA a ai e ta 254 
I. Prvovdeba vladanja“ Frajtije |. (19792—1885). . - < 2 2 0 a 263 
Ill. Drugo doba vladanja Franje |. (1815—1835). . . . 4444444. 279 
RBR Co Ab 1 A ne 286 
MoBraoioskesin E (84960. danas). 2008 a a ae a a 303 
a) Revolucija i apsolutizam (1848—1860) . . . +. 44444 303 
b) Provizorij (1860—1867) . ...... odradi o A la Aa 312 
c)  NasoaBae [180%:=1919) . 2 koe ak ia a da 323 
Kraiak ljetopis hrvatskoga javnoga života od 1873. do 1914. _. 338 
NI Besta 1 Herncećovinaru KIX-orijekii: 4-0 a e re će o ca 343 
VII. Kratak pregled povijesti republike dubrovačke . . . 4 4444 350 
BG Gt): apr > sarno Poros a o 357 
I Moerhrvatskih visa <. 2 400 a di ac aj ka i a 357 

LE oEleracznbhivatsko s. ajoj gasi A Bi ARAN E a Pi aa 358 


III. Banovi hrvatski 


a7 
f 

. 
"dg 

+ 

i. 
+ 


bJx 


